\ 


A;. 


# 


; 


4, 


Digitized  by  the  Internet  Archive 
in  2015 


https://archive.org/details/instituti(3nesphi03tong_0 


INSTITUTIONES  PHILOSOPHICJ. 


'Volumen  III. 


PETRUS  BECKX 

PREPOSITUS  GENERALIS  SOCIETATIS  JESU. 


# Cum  opus,  tui  titulus  : Institutiones  philosophicce.  Volumen  III.  Psycho- 
logia  — Theologia.,  a P.  Salvatore  Tongiorgi  nostrae  Societatis  sacerdote  lingiu 
latina  conscriptum,  aliquot  ejusdem  Societatis  Theologi , quibus  id  commisimus, 
recognoverint,  ac  in  lucem  edi  posse  probaverint;  facultatem  damus  ut  typis 
mandetur,  si  iis,  ad  quos  pertinet,  ita  videbitur.  In  cujus  rei  fidem  has  litteras 
manu  nostra  subscriptas  et  sigillo  nostro  munitas  dedimus. 

Romae  die  28  decembris  1861. 


APPROBATIO  AC  REV'"®*  DOMINI  EPISCOPI  BRUGENSIS. 

Institutiones  Philosophicce  quas  R.  P.  Tongiorgi  S.  J.  P.  et  in  collegio  ro- 
inano  philosophiae  professor,  alumnis  suis  dictavit  et  typis  romanis  nuper  descri- 
psit, tanto  pondere  doctrinae,  tanta  ratiocinii  vi  et  perspicuitate  sermonis  emi- 
nent, quinimo  tam  eximio  opinionum  delectu  praestant,  ut  eas,  prae  caeteris,  in 
usum  scholae  philosophicae  Minoris  nostri  Seminarii  Rollariensis  adoptaverimus. 

Rrugis,  8 Septembris  1862. 


L.  t S. 


PETRUS  BECKX. 


IMPRIMATUR. 

Fr.  Hieron.  Gigli  0.  P.  S.  P.  A. Magister. 


IMPRIMATUR. 

Fr.  A.  Ligi  0.  M.  C.  Ar.  Icon.  Vicesg. 


t J.-B.,  Episcopus  Brugensis. 


INSTITUTIONES 


PHILOSOPHICJl 

SALVATORIS  TONGIORGI 


E SOCIETATE  JESU 


PHILOSOPHIA  PROFESSORIS  - 

IN  COLLEGIO  ROMANO  EJUSDEM  SOCIETATIS 


t -."' 

EDITIO  TKRTIA 


Proi)ri6t6.  — D6pos6  au  voeu  de  la  loi. 


,r^ 

\Z'V 


■ &'  >■ 


0 o D 


PSYCHOLOGIA. 


1.  Plures  sunt  scientia,  qua  nobilissimum  aspecobilis 
mundi  opus,  hominem  considerant.  Homo  enim  in  se  uno  et 
materialem  et  spiritalem  naturam  mirabili  nexu  conjungit. 
Humanum  porro  corpus  anatome  maxime,  et  physiologia 
considerant  : metaphysica  nobilissimam  hominis  partem  suo 
sibi  jure  vindicat  qua  materiam  excedit,  nempe  animam  : 
corpus  vero  non  considerat,  nisi  secundum  habitudinem 
quam  ad  animam  habet. 

2.  Hanc  metaphysica  pariem  plurimis  esse  impeditam 
difficultatibus,  fatentur  omnes ; ut  vere  dici  queat,  non  in 
practico  solum  ordine,  sed  etiam  speculativo , difficillimum 
homini  esse  nosse  seipsum.  Ratio  hujus  difficultatis  hac  est 
potissimum,  quod  cognitionis  hujus  fundamentum  atque 
adeo  instrumentum  subjectiva  reflexio  existit  : hac  autem 
speculandi  ratio  impeditissima  est  : tum  quia  in  hujusmodi 
reflexione  difficulter  diu  inharere  possumus;  tum  quia  dum 
ejusTructus  colligimus,  difficulter  errorem  vitamus.  Caterum 
maximam  hac  in  re  difficultatum  partem  sustulerant  pro- 
funda suhtilesque  veterum  disputationes,  quas  immerito 
recentiorum  plerique  neglexerunt;  ex  quo  factum  est,  ut  so- 
luta jam  a veteribus  problemata  iterum  sibi  proponerent, 
ac  solvere  tentarent ; nec  raro  contigit , ut  ea  nec  apte 
proponerent,  nec  apte  solverent.  Nihilominus  injuste  ageret 
qui  negaret,  a recentiorum  quoque  studiis  magnas  huic 
scientia  utilitates  allatas  fuisse.  Quare  nec  veterum  nec  re- 
centiorum subsidia  contemnat  oportet,  qui  sedulus  ac  since-. 
rus  veritatis  quasitor  esse  velit.  • 

Agemus  primo  de  vita  in  genere  ac  de  variis  viventium 
speciebus;  tum  de  anima  humana  ejusque  facultatibus. 

LIBER  PRIMUS. 


CAPUT  I. 

DE  VITA  IN  GENERE. 

, ARTICULUS  1. 

De  vitee  conceptu. 

Propositio  I.  Nullavitee  definitio  melior  quam  quee  a veteri- 
bus tradebatur  : activitas  qua  ens  seipsum  movet. 

3.  Viise  definitionem,  quae  et  experientiae  et  loquendi  usui 
plene  satisfaciat,  apud  recentiores  pliysiologos  frustra  quae- 
ras. Cum  enim  hi  accuratissimi  sint  et  maxime  perspicaces 
in  vitae  phaenomenis  mechanice  explicandis,  ejusque  instru- 
mentis describendis,  quando  tamen  de  ipsa  vilae  notione 
agitur,  eam  cursim,  obscure,  atque  adeo  inaccurale  expo- 
nunt, et  quod  inde  consequitur,  cum  magna  opinionum 
varietate.  Sufficiet  celebriores  memorare. 

4.  Juxta  GeorgiumErn.  StahI  vita  nihil  est  aliud formaliter, 
quam  conservatio  corporis  in  sua  mixtione  corruptibili,  sine 
omni  corruptionis  istiusmodi  actuali  eventu  (i).  Ast  haec  defi- 
nitio in  prim'is  ex  vi  verborum  aptari  posset  cuicunque 
chimico  composito  facile  dissolubili,  sed  caule  custodito  ne 
a dissolventibus  contingatur.  Deinde  non  amplectitur  nisi 
vilam  vegetativam,  et  in  hac  attingit  potius  effectum  quem- 
dam actuum  vitalium,  quam  essendi  modum  a quo  ipsi  pro- 
cedunt, qui  est  vita.  Demum  convenire  potest  etiam  cadave- 
ribus incorruptis,  sive  per  aromata,  sive  per  miraculum. 

5.  Ex  hac  Stahlii  definitione  suam  desumpsisse  videtur 
celebris  ille  alter  physiologus  Bichat,  juxta  quem  vita  est  : 
complexio  functionum  quee  morti  resistimt  (2).  Quae  quidem 
descriptio,  quanquam  vitia  quaedam  superioris  definitionis 
devitet,  in  illud  tamen  gravissimum  incidit,  quod  vitam 
explicat  per  mortem,  nempe  quod  reale  est  per  ejus  priva- 
tionem (L.  126,  e).  Praeterea  vitam  solummodo  entium  cor- 

(1)  In  Theoria  medica  vera.  — (2)  Recherch.  physioL  P.  I. 

ruptibilium  spectat,  iino  vero  unum  ex  ejus  effectibus,  eura- 
que  non  primum  nec  praecipuum. 

6.  Communior  est  definitio  Richerandii,  qui  vitam  vocari 
dicit : complexionem  phcenomenorumquai  sibi  succedunt  in  cor- 
poribus organicis  intra  limitatum  temporis  spatium  (i).  In  qua 
praeter  defectum  notatum  in  praecedentibus,  quod  nempe  de 
vita  solum  organica  loquatur,  illud  etiam  habetur  incom- 
modi, quod  nominalis  potius  definitio  est  quam  realis;  non 
enim  quid  sit  vita  determioat,  sed  subjectum  in  quo  ipsa  re- 
peritur. 

Mitto  alias  vitae  descriptiones  quae  afferri  solent,  quaeque 
vel  falsae  sunt,  vel  idem  per  idem  declarant. 

7.  A scholasticis  igitur,  ut  multa  alia,  ita  et  vitae  notio 
haurienda  est.  Hi  vitam  definiebant  : activitatem  qua  ens 
movet  se  ipsum : quae  definitio,  si  recte  intelligatur,  non  potest 
non  probari. 

Animadvertendum  itaque  1®  Motum  de  quo  hic  sermo, 
non  esse  solummodo  motum  translati lium,  sed  mutationem 
omnem  qua  ens  seipsum  immutet  aut  utcunque  se  ad  opera- 
tionem agat  (0.  380),  seseque  perficiat. 

2®  Ad  vitam  requiri,  ut  motus  principium  internum  sit 
viventi,  ita  ut  vivens  non  ab  aliena  activitate  determinetur 
ad  agendum,  sed  ab  activitate  sibi  insita.  Unde  aquse  fluen- 
tes, aut  e fistula  erumpentes  vita  carent,  quia  motus  ille  est 
a gravitate,  vel  a pressione  aeris.  Ast  animal  vivit,  qui  quum 
V.  gr.  ambulat,  aut  volat,  hi  motus  ab  interno  principio 
determinantur. 

3®  Actionum  vitalium  terminum  esse  ipsum  vivens.  Sol 
v.  gr.  vivens  non  dicitur  ex  eo  quod  radios  evibret  : nam 
quanquam  actio  haec  a principio  intrinseco  determinetur, 
habet  tamen  externum  terminum. 

4®  Hinc  patet,  actiones  vitales  esse  actiones  immanentes 
(0.  2o9);  et  viceversa  actiones  omnes  immanentes  vitales  esse. 

S®  Propterea  actus  omnes  vitales  ipsum  subjectum,  a quo 
dimanant,  perficere,  activitatemque  qua  vita  continetur,  ad 
subjecti  perfectionem  jugiter  tendere. 

(1)  Nouv.  Elem.  de  Physiol.  T.  1.  Proleg. 

6®  Definitionem  datam  pertinere  ad  vitam  in  actu  primo, 
quae  vita  substantialis  est,  et  ipsum  esse  viventis.  Vita  autem 
in  actu  secundo  est  omnis  actio  vitalis;  quae  dicitur  vita  acci- 
dentalis, et  ab  esse  viventis  finiti  distinguitur. 

8.  Datam  definitionem  non  posse  non  probari  liquet  1°  ex 
plana  illa  quidem,  sed  vere  sapienti  s.  Thomae  animadver- 
sione, qua  sic  statuit.  « Ex  his  quae  manifeste  vivunt,  acci- 
« pere  possumus  quorum  sit  vivere  et  quorum  non  sit  vi- 
« vere.  Vivere  autem  manifeste  animalibus  convenit...  Unde 
« secundum  illud  oportet  distinguere  viventia  a non  viven- 
« tibus,  secundum  quod  animalia  dicuntur  vivere.  Hoc  au- 
« tem  est  in  quod  primo  manifestatur  vita,  et  io  quo  ultimo 
« remanet.  Primo  autem  dicimus  animal  vivere,  quando 
« incipit  ex  se  motum  habere,  et  (amdiu  judicatur  animal 
« vivere,  quamdiu  talis  motus  in  eo  apparet  : quando  vero 
« jam  ex  se  non  habet  aliquem  motum,  sed  movetur  tantum 
« ab  alio,  tunc  dicitur  animal  mortuum  per  defectum 
« vitse  » (i). 

2“  Idipsum  patet  ex  metaphoricis  locutionibus ; tunc  enim 
aliquid,  quod  vivens  proprie  non  est,  vivum  dicimus,  quum 
aliquem  motum  habet,  qui  ab  intima  aliqua  vi  determinari 
videatur.  Hoc  pacto  v.  gr.  aquam  e fonte  erumpentem  vivam 
dicimus. 

9.  Hinc  colliges,  non  minus  contra  loquendi  usum,  quam 
contra  rerum  veritatem  ivisse  eos,  qui  vel  omnia  vivere  do- 
cuerunt, vel  mundo  universo  vitam  tribuerunt.  Motus  enim 
omnes  quibus  et  terrae  globus  et  corpora  coelestia  urgentur, 
ab  exlrinseco  determinantur;  itemque  in  minerali  regno 
omnes  motus  ab  impulsu  extrinsecus  accepto  gignuntur. 

ARTICULUS  II. 

De  vitoe  gradibus. 

10.  Propositio  II.  Eo  perfectior  vita  esty  quo  perfectior  est 
modus  semovendi ymajorque  unitas  atque  identitas  moventis  et 
moti.  * 

Quod  ad  primum  attinet,  ut  subtiliter  notat  s.  Thomas, 

(1)  Sum.  th.  p.  I.  q.  XVIH,  ari.  I. 

tria  in  moventibus  et  molis  per  ordinem  consideranda  ve- 
niunt : finis  qui  movet  agentem ; forma  per  quam  agens  agit, 
videlicet  determinatio  agentis  quse  in  illo  sit  actionis  princi- 
pium ; ac  tandem  exsecutio  actionis.  Qute  igitur  viventia  haec 
omnia  ex  se  habent,  perfectissima  sunt,  quae  non  omnia,  im- 
perfectiora. 

« Inveniuntur  quaedam,  ita  prosequitur  s.  doctor,  quae 
« movent  seipsa,  non  habito  respectu  ad  formam  vel  finem, 
« quae  insunt  eis  a natura,  sed  solum  quantum  ad  exsecutio- 
« nem  motus ; sed  forma  per  quam  agunt,  et  finis  propter 
« quem  agunt,  determinantur  eis  a natura.  Et  hujusmodi 
« sunt  plantae,  quae  secundum  formam  inditam  eis  a natura 
« movent  seipsas  secundum  augmentum  et  decrementum. 
« Quaedam  vero  ulterius  movent  seipsa  non  solum  habito 
« respectu  ad  exsecutionem  motus,  sed  etiam  quantum  ad 
« formam  quae  est  principium  motus,  quam  per  se  acqui- 
« runt.  Et  hujusmodi  sunt  animalia,  quorum  motus  princi- 
« pium  est  forma  non  a natura  indita,  sed  per  sensum 
« accepta.  Unde  quanto  perfectiorem  sensum  habent,  tanto 
« perfectius  movent  seipsa — Sed  quamvis  hujusmodi  ani- 
« malia  formam,  quae  est  principium  motus,  per  sensum 
« accipiant,  non  tamen  per  seipsa  praestituunt  sibi  finem 
« suae  operationis  vel  sui  motus ; sed  finis  est  eis  inditus  a 
« natura,  cujus  instinctu  ad  aliquid  agendum  moventur  per 
« formam  sensu  apprehensam.  Unde  supra  talia  animalia 
« sunt  illa  quae  movent  seipsa  etiam  habito  respectuad  finem, 
« quem  sibi  praestituunt.  Quod  quidem  non  fit  nisi  per  ratio- 
« nem  et  intellectum,  cujus  est  cognoscere  proportionem 
« finis  et  ejus  quod  est  ad  finem,  et  unum  ordinare  ad  alte- 
« rum  » (i). 

Sunt  itaque  tres  vitae  gradus  : vita  vegetativa,  \it»  sensitiva, 
vita  intellectiva. 

H.  Idipsum  deduces  ex  altera  consideratione,  videlicet 
indentitatis  quam  in  vivente  habet  movens  et  motum. 

Iu  plantis  habetur  unitas  compositionis,  finis,  et  ordinis; 
ac  si  tota  planta  consideratur,  ea  vere  seipsam  nutrit  et  au- 
(1)  Sum.  th.  p.  I.  q,  xvm,  art.  III. 

get ; nihilominus  nulla  est  in  ea  molecula,  quse  proprie  seip- 
sam  moveat,  sed  una  molecula  alteram  movet,  et  una  pars  al- 
teram ; quanquam  hi  motus  omnes,  omnesque  simul  partes 
totius^fini  subserviant. 

Ast  in  animalibus  non  sunt  solum  organa  corporea,  sed 
etiam  principium  simplex  et  indivisibile,  quod  totum  corpus 
et  singulas  ejus  partes  informat ; proindeque  licet  in  animali 
sint  diversa  organa  ac  diversae  partes,  et  in  his  diversa  fiant 
et  recipiantur,  unum  tamen  idemque  principium  est,  quod 
iis  omnibus  inest  et  in  omnibus  agit  ac  patitur. 

Denique  intellectiva  substantia  cum  sine  organis  corpo- 
reis actus  vitales  sibi  proprios  exerceat , non  modo  in  se 
simplex  est  et  indivisibilis,  sed  etiam  nulla  organorum  mul- 
tiplicitate indiget,  in  quibus  activitatem  suam  distribuat. 

Igitur  maxima  unitas  invenitur  in  viventibus  vita  intel- 
lectiva, minor  in  viventibus  vita  sensitiva,  minima  in  viven- 
tibus vita  vegetativa. 

12.  Ex  utroque  capite  deducitur,  super  hos  omnes  vitae 
gradus,  perfectissimam  vitam  esse  Dei. 

Praenotandum  l®Dei  vitam  esse  vitam  intellectivam. 

2®  Deum  non  movere  seipsum  motu  proprie  dicto , qui 
mutationem  involvit  et  successivam  perfectionis  acquisitio- 
nem, sed  motu  latissime  accepto,  quatenus  actum  significat. 
Nam  quod  creatae  intelligentiae  habent  efficiendo  aliquid  in 
seipsis,  Deus  sine  ulla  actione  per  seipsum  habet.  Hoc  igitur 
sensu  Deus  se  movet  ad  actum  intellectivae  vitae,  quod  suum 
actum  non  ab  alio  habet,  sed  a seipso  per  suam  essentiam, 
quia  est  ens  a se. 

13.  Ex  hoc  fit  1®  ut  Deus  moveat  modo  perfectissimo. 
Nam  si  duo  illa  spectentur  secundum  quae  vitae  perfectio 
aestimatur  (10),  nempe  finis  agendi,  et  forma  quae  agendi 
principium  est,  intelligentiae  finitae,  quanquam  fines  pecu- 
liares sibi  praefigant,  non  tamen  sibi  praestituunt  finem  ul- 
timum , quem  ipsis  natura  praefinit  : ac  praeterea  formam, 
quae  est  agendi  principium , habent  aliquo  modo  ab  objecto 
quod  apprehendunt.  Quare  licet  se  moveant,  tamen  etiam 
moventur  et  ab  objecto  apprehenso,  et  a fine  ultimo.  Deus 

autem  cum  sit  ipse  sibi  finis  ultimus,  et  adaequatum  sui  in- 
tellectus objectum,  a seipso  solum  movclur. 

2“  In  Deo  movens  et  motum  adeo  perfecte  unum  sunt,  ut 
divinus  intellectus  sit  ipsa  divina  substantia.  Nec  modo  Deus 
est  sua  intelligendi  vis,  sed  suus  intelligendi  actus;  nam 
haec  in  Deo  non  distinguuntur.  Unde  ipse  est  sua  vita  in 
actu  secundo,  id  quod  de  nullo  vivente  creato  dici  potest. 
Omne  enim  ens  creatum  est  ab  alio,  non  a seipso;  actus 
autem  vitalis  a^  ipso  vivente  sit  opportet.  Repugnat  ergo 
ens  creatum  esse  ipsum  actum  vitalem. 

ARTICULUS  III. 

De  vitee  principio. 

14.  Cum  corporum  viventium  a non  viventibus  tanta  sint 
discrimina,  ut  ipsis  oculis  deprehendantur,  facile  erat  intel- 
ligere,  esse  in  viventibus  aliquid  quod  in  materia  bruta  non 
est.  Hoc  porro  quod  est  in  solis  viventibus,  id  quo  viventia 
esse  illud  sibi  proprium  habent , vitae  principium  dicitur. 
Esse  igitur  aliquod  vitae  principium,  nemo  negat,  nisi  qui 
negat  principium  rationis  sufficientis;  at  quid  sit  istius- 
modi  principium,  hoc  difficile  est  ad  inquirendum. 

15.  Aristoteles  doctrinae  de  corporum  constitutione  a se 
traditae  insistens,  vitae  principium  in  forma  aliqua  substan- 
tiali collocandum  censuit  : quam  formam  animam  vocavit , 
extendens  ad  viventia  omnia  nomen  quo  humanae,  atque 
adeo  belluinae  vitae  principium  appellari  vulgo  consuevit. 
Celeberrima  est  aristotelica  animae  definitio  : actus  primus 
corporis  physici,  organici,  potentia  vitam  habentis. 

Scholastici  Aristotelis  definitionem,  universamque  ejus  de 
anima  doctrinam  unanimes  recipiebant;  sed  in  ea  explicanda 
non  paucas  miscebant  controversias,  atque  varias  in  opinio- 
nes discedebant.  Inter  hasce  controversias  praecipua  erat  illa  : 
utrum  corporei  viventis  una  tantum  forma  sit  an  multiplex. 

16.  S.  Thomas  (t)  cum  sua  schola,  pluresque  alii  docue- 
runt, viventis  corporei  unicam  esse  formam  animam,  aqua 
vivens  et  esse  corpus  et  esse  vivens  accipiat,  partesquesingulae 

(1)  Sum.  th.  p.  I.  q.  LXXYl,  art.  IV,  ad  2.  Cf.  Suaresium,  De  Anima. 

viventis  esse  substantiale  sibi  proprium  omniaque  sua  acci- 
dentia adipiscantur  : adeo  ut  in  vivente,  expulsis  successive 
formis  omnibus  materiam  disponentibus,  nihil  sit  aliud  nisi 
materia  prima  et  anima.  Juxta  hanc  sententiam  in  definitione 
aristotelica  anima  dicitur  actus  corporis,  ut  calor  actus  ca- 
lidi ; dicitur  actus  primus  per  oppositionem  ad  operationem, 
quae  est  actus  secundus ; et  actus  primus  corpojis  organici 
potentia  vitam  habentis , quia  per  animam  corpus  est  orga- 
nicum , ac  vitales  potentias  recipit,  propter  quas  corpus  vi- 
vum a non  vivente  discernitur. 

17.  E contrario  Scotus  (t),  et  ipse  cum  sua  schola  aliisque 
doctoribus , censuerunt,  in  viventibus  praeter  animam  esse 
aliam  quamdam  formam  substantialem,  quam  formam  mix- 
tionis,  seu  corporeitatis  appellarunt  : hujus  muneris  esse,  ut 
corpus  organicum  constituat  independenter  ab  anima,  ordi- 
natum tamen  ad  illam  ut  proprium  ejus  subjectum,  quod 
per  ipsam  fiat  vivens;  eamdemque  formam  variis  viventis 
partibus  esse  substantiale  cujusque  proprium  impertiri.  Ple- 
rique  docebant,  formam  corporeitatis  partibus  helerogeneis 
constare,  seu  formis  partialibus  diversis,  ita  ut  v.  g.  forma 
substantialis  nervorum  a forma  ossium  aliarumque  partium 
differat.  Juxta  hos  auctores  in  definitione  Aristotelis  anima 
dicitur  actus  primus  corporis  organici,  non  quia  dat  ipsi  esse 
corporis,  aut  esse  organicum,  sed  quia  dat  ipsi  esse  viventis. 

Alii  fuerunt  qui  formas  in  viventibus  adhuc  magis  multi- 
plicarent, quorum  opiniones  referre  inutile  est. 

18.  Nec  major  fuit  opinionum  concordia  inter  philoso- 
phos , qui  postremis  hisce  aetatibus. a scholasticorum  doctri- 
nis recesserunt.  Cartesius  vitam  omnem  plantarum  et  bru- 
torum per  mechanicas  leges  explicari  posse  putavit  : quem 
secuti  sunt  Boerhavius  et  Haller  aliique  vetustiores  physio- 
logi,  qaos  jatromathematicos  vocant.  Jatrochimici  vero  quo- 
rum dux  exstitit  Sylvius  , ad  chimicas  combinationes  confu- 
gerunt : quos  inter  Paracelsus  et  Van-Helmbntius  novum 
quoddam  principium  materia  sensibili  subtilius  in  viventibus 
supposuerunt,  quod arcAeum  appellarunt.  Stahl  vitam  omnem 

(l)  In  IV  Sent.  Dist.  Xi,  q.  111.  ari.  secundo. 

iii  homine  ab  animse  intelleclivse  operatione  repetiit  : hujus 
sectatores  animistw  dicti  sunt.  E contrario  materialistce  non 
modo  vitam  vegelativam,  sed  sensitivam  quoque  et  intelle- 
ctivam ad  materiae  vires  ac  motus  reducere  conati  sunt. 

19.  Nostris  adhuc  temporibus  opinionum  varietates  phy- 
siologos  ac  philosophos  dividunt.  Sunt  enim  qui  ad  vitae 
phaenomena  explicanda  vim  quamdam  requirunt  sui  generis 
a mechanicis  chimicisque  viribus  plus  minusve  diversam, 
quam  vim  vitalem  seu  etiam  organicam  appelant.  Hi  vitalistce 
dicuntur.  Contra  quos  anti-vitalistce  contendunt  sufficere  vi- 
res cosmicas  , eas  nempe  quibus  mineralia  corpora  instructa 
sunt;  vimque  vitalem  nihil  esse  aliud,  quam  vel  electricita- 
tein,  vel  chimicas  affinitates,  vel  attractionem  molecularem, 
vel  vim  quamdam  ex  his  omnibus  resultantem. 

20.  Inter  ipsos  vitalistas  non  una  est  sententia.  Plurimi 
enim  sunt  qui  vim  vitalem  vix  memorant,  nec  determinant 
quid  hoc  nomine  intelligant  : alii  fatentur,  nomen  hoc  non 
designare  vim  aliquam  determinatam,  sed  esse  nomen  col- 
lectivum , quo  causae  omnes  phaenomenorum  vitalium  com- 
prehenduntur : alii  vires  omnes  naturae  vitales  existimant  et 
vocant : alii  sentiunt  vim  vitalem  esse  vim  oppositam  viri- 
bus mechanicis  et  chimicis  et  cum  ipsis  perpetuo  luctantem  ; 
alii  eam  reduci  ad  vires  mechanicas  et  chimicas,  sed  sub 
certis  quibusdam  conditionibus  constitutas,  vi  quarum  non 
consuetos  effectus,  sed  diversos  ipsae  producant  : sunt  deni- 
que qui  principium  vis  vitalis,  etiam  quoad  vitam  vegetali- 
vam , animam  esse  doceant,  in  homine  quidem  animam  in- 
tellectivam, in  brutis  sensitivam;  nec  desunt  philosophi  qui 
in  ipsis  plantis  substantiam  quamdam  simplicem  vitae  princi- 
pium esse  arbitrentur. 

21.  Sufficiat  in  praesenti  hanc  opinionum  varietatem  enu- 
merasse, ut  exinde  deducamus  id  quod  fatentur  omnes,  mi- 
rabile quiddam  esse  vitam,  atque  inter  naturalia  mysteria 
obscurissimum,  Caeterum  ut  aliquid  de  vitae  principio  dici 
possit  ad  singulos  vitae  gradus  descendendum  est;  cum  enim 
hi  gradus  adeo  inter  se  differant,  nihil  potest  de  omnibus 
simul  generatim  statui. 

CAPUT  II. 

DE  VITA  VEGETALIUM. 

ARTICULUS  I. 

De  differentiis  vegetalium  a corporibus  inorganicis. 

22.  De  vita  vegetalium  hic  loquemur;  non  de  vila  vegetali 
utcunque.  Vitam  enim  hanc  considerare  oportet  in  iis  viven- 
tibus, quae  hac  sola  gaudent  : quum  enim  de  animalibus  agi- 
tur, quae  non  vita  solum  vegetali  vivunt,  sed  insuper  anima 
sensitiva  instructa  sunt,  quaedam  insurgunt  quaestiones,  quae 
quum  de  vegetalibus  loquimur,  locum  non  habent. 

23.  Considerandum  primo  venit,  quam  multa  quantaque 
sint  vegetalium  a mineralibus  discrimina.  Capitalia  haec  a 
naturalium  rerum  scriptoribus  recensentur. 

1“  Organisatio.  Mineralia  sunt  ubique  homogenea  nec 
partes  praeferunt  ad  diversos  fines  destinatas.  At  vegetalia 
partibus  constant  heterogeneis , ligiio,  coj-tice,  foliis,  flori- 
bus aliisque,  quarum  unaquaeque  ad  finem  aliquem  aptata 
cernitur,  et  cum  caeteris  apte  conjuncta  ad  totius  bonum 
conspirat.  Ad  haec  singulae  harum  partium  cellulae,  fibrae  ac 
vasa  substantiis  sive  liquidis,  sive  aereis  refertae  sunt,  quous- 
que planta  vivit. 

2o  Forma.  Inorganica  corpora,  quum  crystallisatio  fit 
sine  impedimento,  figuras  geometricas  accipiunt,  quae  pla- 
nis ad  angulum  concurrentibus  terminantur;  quandoque 
eadem  substantia  varias  accipit  figuras.  Ut  plurimum  autem 
haec  corpora,  saltem  extrinsecus,  amorpha  sunt,  earumque 
formae  a corporibus  externis  se  produnt  determinatas.  At 
corpora  organica  ejusdem  speciei  figuram  semper  induunt 
eamdem;  singularum  item  partium  eadem  semper  forma 
manet  ac  dispositio.  In  diversis  autem  speciebus  mirifice  va- 
riae sunt  et  totius  et  partium  formae , quae  tamen  semper  li- 
neas rectas  et  angulos  declinant,  curvasque  elegantiae  ac 
gratiae  plenas  sectantur. 

3®  Chimica  constitutio.  Mineralia  enim  vel  sunt  substantiae 
non  compositae,  vel  diversimode  compositae  ex  binis  compo- 

nentibus,  seniper  tamen  secundum  propositiones  valde  sim- 
plices. Vegetalia  vero  eorumque  partes  immediate  constant 
certis  quibusdam  substantiis,  quae  naturaliter  non  coale- 
scunt nisi  organorum  ministerio,  ut  sunt  v.  gr.  saccharum, 
amylum,  olea  volatilia  etc;  quaeque  merito  substantiae  orga- 
nicae vocantur,  non  solum  quia  corpora  organica  in  eas  im- 
mediate resolvuntur,  sed  etiam  quia  integrantes  earumdem 
moleculae  quaedam  organorum  quasi  rudimenta  esse  viden- 
tur. Ultima  vero  corporum  vegelalium  elementa  sunt  potis- 
simum haec  quatuor  : carbonium,  hydrogenium,  oxygenium, 
nitrogenium  : ex  his  maxima  pars  massae  organicae  constat  : 
ac  proplerea  haec  elementa  organogena  appellantur;  his 
quandoque  aliae  quaedam  substantiae  intermiscentur,  sed 
paucissimae  et  exigua  quantitate.  Singulae  vero  substantiae 
organicae  tribus,  ut  plurimum,  elementis  organogenis  con- 
stituuntur, nonnunquam  solum  duobus  : proportiones  ta- 
men sunt  semper  mullo  magis  complexae,  quam  in  minera- 
libus. 

4®  Ortus.  Corpora  inorganica  coalescunt  ex  plurium  ac- 
cessu molecularum , fortuito  concurrentium  viribus  attra- 
ctionis molecularis  et  chimicae  affinitatis,  quibus  eorum 
massa  indefinite  augeri  potest,  si  materia  non  desit.  Modo 
autem  ex  analysi  corporum  magis  compositorum  emergunt, 
modo  fiunt  simpliciorum  synthesi.  Vegetalia  autem  semper 
oriuntur  ex  germine , quod  prius  in  aliquo  alio  corpore 
ejusdem  speciei  elaboratur,  ac  dein  ex  ipso  decisum,  in  no- 
vum individuum  consurgit,  ex  quo  nova  germina  ac  nova 
individua  prodibunt. 

5®  Incrementum.  Mineralia  augentur  suprapositionem, 
videlicet  per  novorum  additionem  stratorum,  quse  in  super- 
ficie eoruindem  considunt.  Organica  vero  crescunt  per  intus- 
susceptionem,  videlicet  varias  substantias  exteriores  absor- 
bent, easque  interna  et  artificiosa  elaboratione  sibi  assimi- 
lant,  atque  hoc  pacto  explicant  ac  dilatant  id  quod  in 
germine  inchoatum  et  quasi  delineatum  latebat. 

6°  Duratio.  Mineralium  existentise  nulli  sunt  praefiniti 
limites ; ea  enim  tamdiu  perstant,  quamdiu  vis  aliqua  me- 

chanica  partes  ipsorum  ab  invicem  non  dividit,  aut  chimica 
reagentia  eorumdem  elementa  non  dissociant.  Sed  organico- 
rum corporum  duratio , qusecunque  demum  sit  ejus  rei 
causa,  certa  aliqua  periodo  continetur.  Etiamsi  enim  extrin- 
secse  causae  eorum  dissolutionem  non  accelerent,  tamen  ita 
sunt  constituta,  ut  tandem  aliquando  cesset  motus  ille  inte- 
stinus, quo  moleculas  perpetuo  et  absorbent  intra  se,  et 
extra  se  refundunt.  Quumque  bic  motus  definitive  cessat, 
vegetale  moritur,  totaque  ejus  eompago  per  successivas  re- 
solutiones in  substantias  organicas  recidit. 

24.  Haec  porro  omnia  ostendunt  l»)  vegetalia  quanquam 
generalibus  corporum  legibus  subdantur,  regi  tamen  insu- 
per legibus  quibusdam  sibi  propriis,  quae  diversae  sunt  ab  iis 
quibus  materia  bruta  subjicitur  : hinc  2®)  viribus  quoque 
propriis  instructa  esse,  quae  materiae  inorganicae  facultatem 
excedunt. 

ARTICULUS  II. 

De  functionibus  vegetalium. 

25.  Vitales  vegetalium  operationes  functiones  appellant  : 
eas  in  duos  ordines  botanici  distinguunt;  aliasque  vocant 
functiones  vegetationis,  seu  nutritionis,  alias  reprodiictionis . 
Uterque  ordo  organa  distincta  habet  in  plantis  perfectiori- 
bus : eoque  perfectior  planta  censetur,  quo  magis  ha>c  organa 
distinguuntur;  ita  ut  perfectissimae  sint  eae,  in  quibus  una- 
quaeque specialis  functio  organum  sibi  attributum  habet; 
imperfectissimae  vero  illae,  in  quibus  unaquaeque  cellula 
functiones  omnes  exsequitur,  ut  sunt  algae. 

26.  Functiones  vegetationis  eo  spectant,  ut  corpus  orga- 
-nicum,  ex  variis  corporibus  quae  ipsum  circumstant,  eas  sibi 
vindicet  substantias,  quae  idoneae  sunt  sive  ad  conservandas 
paries  sui  jam  formatas,  sive  ad  novas  formandas  paries, 
easque  augendas  conservandasque. 

Hae  functiones  sunt  in  plantis 

1«  Absorptio  humoris  ex  terra  per  radices. 

2°  Circulatio;  ascensus  nempe  hausti  humoris  pef  cellulas 
ac  vasa  lignei  contextus  usque  ad  corticem  et  folia,  et 


LIBER  PRIMUS  CAPUT  II. 


13 


descensus  per  contextum  corticalem  a summo  ad  radices 
usque. 

3“  Respiratio.  Succus  ascendens  et  ad  aeris  praesentiam 
constitutus,  quaedam  elementa  ex  eo  haurit,  quaedam  in  ipsum 
refundit  : videlicet  diurno  tempore  carbonem  surripit  ex 
acido  carbonico,  et  refundit  oxygenium ; noctu  vero  acidum 
carbonicum  emittit.  Respirationem  plantarum  comitatur 
exhalatio  aquei  vaporis. 

4®  Secretiones  ei  assmi7a«/o«es;  videlicet  unaquaeque  vege- 
talis  pars  e latice  descendente  ac  modificato  per  aeris  conta- 
ctum, eas  sibi  decerpit  materias,  quae  sibi  suoque  fini  conve- 
niunt, easque  sibi  conjungit,  communicans  iis  proprietates 
quibus  ipsa  instructa  est.  Hoc  pacto  augentur  texturae  cellu- 
lares, fibrarum  fasces  et  vasa,  et  cum  foliis  gemmae  erum- 
punt, quae  deinde  in  ramos  et  flores  explicantur. 

27.  Functio.nes  reproductivae  hoc  sibi  proprium  munus 
habent,  ut  germina  praeparent,  quae  in  nova  ejusdem  speciei 
individua  succrescant. 

Huc  spectat  1°  florum  eductio,  in  quibus  sunt  organa  ad 
germen  praeparandum  destinata. 

2®  Fcecundatio  ovulorum,  quae  fit  in  plantis  perfectis  (co- 
tyledoneas  vocant),  per  pollinem  ex  antheris  emissum  in 
ovarium. 

3°  Fructificatio ; seu  processus  ille  per  quemcaeteris  foecun- 
dationis  organis  coilabentibus  ovarium  excrescit  in  pericar- 
pium,  et  ovulum  in  semen,  in  quo  embryon  explicatur. 

4®  Disseminatio  quae  contingit  postquam  fructus  ad  matu- 
ritatem pervenit.  Tunc  enim  semina  ex  planta  decidunt,  et 
pericarpio  dehiscente  vel  dissoluto,  hac  illae  sparguntur,  ac 
terrae  commissa  germjnare  incipiunt,  vitamque  vivere  sibi 
propriam. 

28.  Hinc  perspicis  1®  functiones  vegetalivas  effici  in  bonum 
individui ; per  has  enim  individuum  se  conservat  et  perficit: 
functiones  autem  reproductivas  esse  in  bonum  speciei;  per 
has  enim  conservatur  species  atque  amplificatur. 

2®  Htrumque  functionum  ordinem  necessarium  fuisse. 
Necessariae  fuerunt  functiones  reproductivae,  quia  corpora 

vegetalia  corruptibilia  sunt.  Primis  ergo  speciei  cujusque 
individuis  pereuntibus,  tota  in  illis  fuisset  exlincta  species, 
si  individua  sibi  similia  ex  se  producere  illa  non  poterant. 

Hinc  necessariae  fuerunt  functiones  vegetativae.  Cum  enim 
planta  generet  plantam  ex  aliqua  sui  parte  a se  decisa,  nempe 
ex  semine,  individuum  sibi  actu  simile,  ac  mole  speciei 
debita  gaudens  generare  non  potest.  Solummodo  igitur 
generat  embryonem,  h.  e.  individuum  sirhile  virtute.  Fuit 
ergo  necessarium  ut  embryon  molem  sibi  debitam  ex  se 
acquirere  posset,  et  ad  perfectionem  speciei  debitam  pertin- 
gere. Quod  quidem  assequi  non  poterat,  nisi  illi  tribueren- 
tur idoneae  vires,  quibus  substantias  aliquas  exteriores  sibi 
vindicaret  ac  propriae  substantiae  assimilaret. 

Hinc  patet  3°  in  ordine  intentionis  functiones  vegetativas 
consequi  originis  modum,  ac  propterea  functiones  repro- 
ductivas;  quanquam  in  ordine  exsecutionis  functiones  re- 
productivae  vegetativas  supponant,  iisque  innitantur. 

29.  Propositio  I.  Non  immerito  tres  vegetalis  vitee  potentiee 
seii  vires  ab  aristotelicis  assignabantur,  scilicet  nutritiva,  au- 
gmentativa,  generativa ; neque  doctrina  heee  recentiorum  pla- 
citis realiter  adversatur. 

Hoc  quod  postremo  asseritur,  facile  evincitur.  Etsi  enim 
recentiores,  ut  modo  dictum  est,  duos  io  vita  vegetali  fun- 
ctionum ordines  agnoscant,  nutri tionis  nempe  et  generatio- 
nis; tamen  quum  de  nutritione  loquuntur,  duo  in  ipsa 
accurate  distinguunt  munia,  conservationem  videlicet  repa- 
rationemque formatarum  partium,  ac  novarum  partium  for- 
mationem et  incrementum  (i).  Igitur  a veteribus  in  eo  tantum 
differunt,  quod  operationes  duas  uno  complectuntur  no- 
mine, quo  medium  utrique  operationi  subserviens  significa- 
tur. 

30.  Veteres  nutritionem  ab  augmentatione  ipsis  nomini- 
bus ac  definitionibus  distinguebant ; ac  nutritionem  consti- 

(l)  « La  nulrilion  est  celte  fonction  par  laqiielle  le  corps  organise  prend  dans 
ct  les  matieres  en  rapport  avec  lui  les  principes  propres  tant  entrelenir  et  forti- 
« ficr  ses  parties  deja  formees,  qu’a  former  des  parties  nouvelles,  tant  a le  con- 
« server  qu’^i  Taccroitre.  » Bolanique  par  M.  Adr.  de  Jussieu.  Lee.  III.  §.  221. 

luebant  in  conservatione  ac  reparatione  viventis  per  conver- 
sionem alimenti  in  propriam  substantiam;  aiigmentationem 
vero  in  aggeneralione  novee  subslantise  secundum  quantita- 
tem ad  acquirendam  debitam  magnitudinem. 

Porro  duo  haec  merito  distingui,  palet  ex  eo  quod  unius 
operationis  conceptus  conceptum  alterius  non  includit. 
Conceptus  enim  nutritionis  seu  assimilationis  integer  per- 
sistit, etiamsi  a plantae  incremento  praescindas.  Manet  enim 
suus  nutritioni  finis  vel  in  ec  tantum,  quod  necessarium  est 
viventi  ut  se  conservet,  ea  reparando,  quae  sive  per  respira- 
tionem, sive  per  evaporationem,  sive  per  varias  egestiones, 
sive  demum  per  annuam  foliorum,  florum,  fructuum  jactu- 
ram, continenter  deperdit.  Nutritio  igitur,  quemadmodum 
in  animalibus  adultis  contingit,  necessaria  viventi  est, 
etiamsi  incrementa  illi  debita  non  attendantur.  Praesertim 
si  non  de  incrementis  solummodo  partium  praeexistentium 
sermo  sit,  sed  de  novarum  quoque  partium,  gemmarum 
nempe  ac  ramorum  formatione;  quae  formatio  quasi  quae- 
dam generatio  est,  cum  non  immerito  gemmae  embryonibus 
comparentur  (i).  IIoc  enim  augmenti  genus  cum  nutritionis 
conceptu  multo  minus  connectitur. 

51.  Verum  quidem  est,  ab  augmenlatione  nutrilionem 
supponi,  nec  aliter  crescere  vivens,  quam  nutritionis  ope. 
Ast  hoc  ostendit  quidem,  operationem  unam  alteri  subor- 
dinari  tanquam  medium  ad  finem ; minime  vero  operatio- 
num distinctionem  destruit.  Secus  generatio  quoque  a nu- 
tritione  non  differret ; generatio  enim  nutrilionem  eodem 
modo  supponit  ac  augmentalio. 

Ex  bis  concludes,  vitam  vegetativam  optime  definiri  posse 
(7)  : activitatem  qua  corpus  organicum  se  nutrire  et  augere, 
ac  sibi  simile  generare  potest. 

ARTICULUS  III. 

De  principio  vitee  in  vegetalibus. 

52.  Videndum  nunc  quodnam  sil  vegetatis  vitae  in  plantis 
principium;  quaenam  scilicet,  ex  allatis  supra  de  principio 

(1)  Jiissieu.  l.  c.  § 250  bis. 

vitali  opinionibus  (Ib,  seq.),  sit  praeferenda  quum  de  plan- 
tis agitur.  Notandum  porro,  non  hic  agi  de  prima  vegeta- 
lium  origine,  nec  de  prima  vegetalium  causa  efficiente^  sed 
de  principio  illo  per  quod  vegetalia  vitam  possident,  et  si- 
milia sibi  germina  procreant.  Certum  est  enim  ex  alibi  di- 
ctis (C.  298,  S°),  non  potuisse  vegetalia  viribus  materiae 
brutae  primo  produci,  sed  primum  vitae  auctorem  fuisse 
Deum,  qui  vel  semina  construxit  ex  quibus  plantae  orientur, 
vel  plantas  ex  quibus  semina  gignerentur. 

Quid  vero  in  hac  re  sentiendum  videatur,  sequentes  pro- 
positiones demonstrabunt. 

33.  Propositio  II.  Principiumvitw  vegetalium  non  est  forma 
substantialis  ejusmodi,  quw  corpori  organico  tribuat  non  modo 
ut  sit  vivens,  sed  etiam  ut  sit  actu  et  ut  sit  corpus  organicum. 

Haec  est  una  ex  sententiis  quae  apud  scholasticos  vigebant, 
ut  supra  retulimus  (16),  quae  forte  est  magis  aristotelica 
quam  caelerae,  sed  non  ex  aequo  veritati  propior.  Nam 

lo  Posita  generali  illa  theoria  de  corporum  principiis, 
quod  nempe  corpora  omnia  constent  materia  prima  ut  pura 
potentia,  et  forma  substantiali  ut  actu  primo  illius,  opinio 
haec  verosimilior  erat,  et  toti  systemati,  ut  modo  diximus, 
forte  congruentior.  Sed  systemate  hoc  everso,  haec  quoque 
opinio  fundamento  suo  destituitur,  ac  sponte  concidit.  Suo 
autem  loco  (C.  32,  seq.)  ostensum  est  peripateticum  systema 
admitti  modo  non  posse.  Ergo. 

2°  E converso  qui  hanc  modo  opinionem  amplecti  vellet, 
is  admittere  deheret  principii  loco,  quum  minerales  sub- 
stantiae absorbentur  a vegetalibus,  iisque  assimilantur, 
evanescere  earum  formas,  iisque  unicam  vegetalis  formam 
succedere. 

Qui  vero  hoc  admittit,  is  admittere  quoque  debet 

а)  corpora  ipsa  inorganica  constare  materia  ac  forma,  et 
quidem  forma  non  stabili,  sed  mutabili. 

б)  formas  substantiales  educi  ex  potentia  materiae  virtute 
generantis,  vel  aggenerantis. 

His  autem  duobus  totum  peripateticum  systema  de  gene- 

rali  corporum  coustitulione  continetur;  quod  quidem  me- 
rito a recentioribus  rejicitur.  Ergo. 

50  Ex  analysi  corporum  organicorum  ac  substantiarum 
organicarum , prodeunt  tandem  aliquando  substantiae  quae- 
dam inorganicae  et  chimice  simplices,  quae  ad  regnum  mi- 
nerale pertinent,  ac  multis  mineralibus  compositis  commu- 
nes sunt.  Concludendum  igitur,  haec  ipsa  elementa  in  cor- 
poribus organicis  actu  permanere,  etiam  quum  Hia  vivunt, 
nisi  velimus  hypotheses  arbitrarias  et  incredibiles  confingere. 

40  Si  negas  actu  manere  in  vegetalibus  inorganica  ele- 
menta, admittere  debes  formas  infinitas  alias  aliis  sibi 
succedentes  quum  vegetalia  corrumpuntur,  easque  eductas 
ex  potentia  materiae  vi  caloris,  si  corruptio  sit  naturalis,  aut 
vi  chimicorum  reagentium,  si  haec  adhibeantur.  V.  gr.  de- 
bes in  primis  admittere  formam  cadavericam  vegetalis  emor- 
tui, deinde  formas  varias  pro  variis  fermentationis  phasibus, 
donec  planta  in  fimum  resolvatur  : si  vero  per  chimica 
reagentia  substantiae  organicae  educantur,  admittere  debes 
formas  feculae,  amyli,  sacchari,  aliasque  sexcentas,  ac  tan- 
dem formas  carbonis,  hydrogenii,  caeterasque,  omnes  novi- 
ter  eductas  ex  potentia  materiae  primae;  cum  tam  facile  sit 
substantias  easdem , absque  ulla  formarum  eductione  ac 
successione,  concipere  extractas  ex  vegetali  in  quo  actu 
contineantur. 

50  Omitto  referre  argumenta  quibus  haec  opinio  a scolistis 
impugnabatur ; quae  quidem  argumenta  multo  majorem  vim 
in  praesenti  scientiarum  statu  obtinerent;  sed  necessaria  non 
sunt.  Nihil  enim  est  in  vegeialium  vita,  quod  ad  hanc  hypo- 
thesim  admittendam  nos  cogat,  aut  eam  utcunque  suadeat  : 
neque  ullus  est  modo  inter  physiologos  vitalistas,  qui  de 
ea  mentionem  faciat,  quique  adeo  principia  physica  et  chi- 
mica quae  ipsam  evertunt,  tanquam  certa  ac  fundamentalia 
non  habeat. 

34.  Propositio  III.  Nihil  est  in  vegetalibus  quo  suaderi  pos- 
sit esse  in  iis,  praeter  corpus  organicum,  principium  aliquod 
activitatis  simplex,  seu  substantiam  a materialibus  elementis 
distinctam. 

Huc  redit,  seclusis  materiae  primae  ac  formae  notionibus, 
opinio  scotistarum  (17);  nec  desunt  inter  recentiores  qui  in 
hanc  sententiam  propendere  videantur.  Porro  quae  ad  eam 
comprobandam  ex  vegetalium  consideratione  colligi  posse 
videntur,  ad  haec  reducuntur ; 

1“  quod  vegetalia  legibus  sibi  propriis  subjiciantur,  quae- 
que a legibus  inorganicorum  corporum  propriis  magnopere 
differunt. 

2“  quod  mira  unitate  gaudeant,  quae  maxime  agnoscitur 
tam  in  plantae  successiva  formatione  ex  semine,  quam  in 
mutua  organorum  dependentia,  ac  functionum  harmonia. 

5”  quod  planta  identica  sibi  aestimetur  in  omnibus  suis 
aetatibus;  quae  quidem  identitas  exsurgere  nequit  ex  mate- 
rialium elementorum  identitate;  haec  enim  perpetuo  mu- 
tantur. 

4“  quod  vires  materiales  ad  vitales  functiones  explicandas 
insufficientes  esse  videantur. 

3S.  Sed  revera  nihil  est  horum , quod  principii  simplicis 
de  quo  agimus,  existentiam  suadere  possit. 

Non  1“  nam  ex  legum  diversitate  hoc  unum  necessario  de- 
ducitur : vires  atque  adeo  essentiam  compositi  organici  a 
viribus  et  essentia  inorganici  differre.  Haec  autem  virium  et 
essentiae  diversitas  oriri  potest  a diversa  materialium  ele- 
mentorum dispositione,  a diversa  conjunctione  materiae 
ponderabilis  cum  imponderabili,  ab  organorum  structura 
et  dispositione.  Non  dico  nunc,  hujusmodi  esse  virium  orga- 
nicarum originem;  dico  tantummodo  esse  posse;  id  quod 
non  difficulter  concipies,  si  attendas,  quam  variae  corporum 
proprietates  resultent  ex  quibusdam  positis  conditionibus 
(C.  210,  seq.) ; v.  gr.  quam  diversae  sint  leges  lucis,  caloris, 
electricitatis  et  magnetisrai , cum  tamen  phaenomena  haec 
ad  unum  idemque  agens  pertineant.  Si  quis  igitur  ex  legum 
diversitate  thesim,  de  qua  agimus,  probare  vellet,  is  in  id 
incumbere  deberet  ut  ostenderet,  esse  aliquas  in  vegetalibus 
vires,  quae  tantummodo  a substantia  simplici,  distincta  a 
materialibus  elementis,  et  organico  corpori  conjuncta,  di- 
manare ac  repeti  queant;  quod  quidem  fieri  posse  non  puto. 

36.  2“  Non  majorem  unitas  vegetalium  difficultatem  cre-at. 
Alia  est  enim  unitas  et  indivisibilitas  essentiae,  alia  unitas 
principii  essentiae,  sive  intrinseci,  sive  extrinseci.  Jam  in 
vegetalibus  apparet  certe  unitas  indivisibilis  essentiae,  quae 
licet  composita  sit,  in  indivisibili  tamen  consistit,  ut  omnis 
alia  essentia.  Apparet  quoque  unitas  indivisibilis  principii 
extrinseci,  nempe  unitas  finis,  unitas  ideoe  archetypa},  unitas 
artificis  : at  nihil  est  ex  quo  colligere  possimus  indivisibilem 
principii  alicujus  intrinseci  unitatem.  Unitas  enim  intrinseca 
essentiae  vegetalium  non  alia  re,  quam  mirabili  quadam 
plurium  conjunctione  et  ordinatione  continetur.  Sunt  enim 
in  vegetali  plura  organa  sed  harmonice  disposita,  plures  vires 
sed  harmonice  conspirantes,  plures  functiones  sed  harmo- 
nice coordinatae,  successivae  evolutiones,  sed  harmonice  se 
excipientes;  brevi  secundum  celebre  Hippocratis  effatum  : 
consensus  unus,  conspirantia  omnia;  ita  ut  unaquaeque  pars, 
unaquaeque  vis,  functio,  evolutio  alteri  subserviat,  omnesque 
simul  ad  totius  conservationem  et  incrementa  collineent.  Ex 
quibus  deducere  necesse  erit,  ut  dixi,  unitatem  finis,  ideae 
exemplaris  et  artificis,  non  vero  unitatem  principii  intrinseci 
simplicis  et  indivisibilis. 

37.  Quam  unitatem  neque  veteres  exigebant.  Ii  enim  plan- 
tarum formam  divisibilem  esse  communi  consensu  doce- 
bant (i);  multi  vero  etiam  compositam.  Scotistae  namque,  ut 
supra  dictum  est  (17),  docebant  corporeitatis  formam  in 
viventibus  ex  pluribus  formis  partialibus  helerogeneis  con- 
stare : caeteri  vero  facile  concedebant,  ipsam  vegetalium 
animam  componi  formis  quibusdam  partialibus  et  hetero- 
geneis,  aptis  tamen  ut  inter  se  uniantur  el  continuentur, 
unamque  integram  formam  totius  constituant  (a).  Nulla  au- 
tem ratio  est,  cur  nos  majorem  quam  illi  unitatem  in  vege- 
talibus postulemus,  maxime  cum  nulla  nova  observatio  aut 
experimentum  id  exigat. 

38.  3°  Identitas  quoque  plantarum  facile  intelligitur.  Pro- 

(1)  Cf.  Comment.  Coli.  Conimbr.  S.  /.  in  II.  de  Anima  c.  I.  q.  YIII,  art.  I. 

(2)  Cf.  Suarez  Met.  Disp.  XV,  sect.  X,  §.  31. 

feclo  plantas  sibi  identicas  esse,  vulgo  existimamus  ac  dici- 
mus omnes.  Ast  ad  hanc  existimationem  explicandam  ne- 
cesse  sane  non  est,  ut  ad  simplex  hoc  vitalitatis  organicae 
principium  confugiamus.  De  hujusmodi  enim  principio 
homines  ne  cogitant  quidem,  quum  plantarum  identitatem 
affirmant;  quorum  plerique  identitatem  hanc  confuse  tan- 
tum intelligunt,  nec  in  quo  ea  reposita  sit  explicare  sciunt. 
Certe  homines  animce  vocabulum  quod  vitali  brutorum  prin- 
cipio applicant,  ad  principium  vitale  plantarum  significan- 
dum nullo  unquam  tempore  transtulerunt;  id  quod  sane 
fecissent,  si  de  simplici  aliquo  principio  in  ipsis  existente 
cogitassent. 

39.  Si  vero  quaeratur,  quid  sit  quod  in  plantis  permaneat; 
(siquidem  aliquid  permaneat  necesse  est,  si  ese  sibi  sunt  ali- 
quo modo  identicae)  respondebunt  physiologi , materialia 
plantae  elementa  nullo  instanti  esse  omnia  illa  quae  erant 
instanti  praecedente ; singulis  enim  instantibus  quaedam  mo- 
leculae  in  organismum  subeunt,  et  quaedam  ex  eo  elabuutur; 
maximam  nihilominus  harum  molecularum  pariem  aliquo 
tempore  permanere,  ad  sensum  vero  permanere  omnes.  Ad 
haec  moleculas  quae  noviter  introducuntur,  paucissimas  esse 
singulis  momentis,  easque  sensu  non  percipi,  nec  mutatio- 
nem ullam  sensibilem  atque  abruptam  seu  figurae,  seu  tex- 
turae, seu  functionum  inducei  e,  sed  adhaerere  statim  parti- 
bus jam  existenlibus,  cum  iisque  harmonice  conspirare; 
adeo  ut  functiones  omnes  perpetuo  continuentur,  ac  vegeta- 
lis  status  praesens  sit  sipiul  et  status  antecedentis  effectus,  et 
subsequentis  praeparatio.  Ex  quibus  concludunt,  identitatem 
plantae  essepermanentmm  in  individua  elementorum  et  ad  sen- 
sum stabili  massa,  organismi,  figurce,  functionum  quce  ad  spe- 
ciem pertinent,  sine  sensibili  ac  repentina  mutatione,  et  cum 
determinata  dependentia  statuimi  subsequentium  a prceceden- 
tibus.  Si  cui  haec  omnia  parum  videantur  ad  identitatem  ali- 
quam constituendam,  is  animadvertat  multo  minora  esse  ea 
quibus  efficitur  gentis  aut  nationis  identitas,  quae  tamen  et  a 
Deo  et  ab  hominibus  rata  habetur. 

40.  4"  Non  cogunt  denique  ea  quae  vilalistae  jure  optimo 

congerunt  ut  ostendant  vires  solummodo  materiw  inorganicw 
dd  vitales  functiones  explicandas  insufficientes  esse. 

Ex  his  enim  hoc  unum  et  nos  cum  ipsis  concludimus  : in 
plantis  praeter  hasce  vires  esse  aliquid  aliud  quod  earum 
exercitium  modificat  ac  regit,  atque  adeo,  variat  et  auget. 
Hoc  autem  quid  est?  Ut  probaretur  esse  substantiam  simpli- 
cem organa  pervadentem  atque  uniflcantem,  ostendi  debe- 
ret, nullam  aliam  hypotbesim  suppetere.  Ssd  hoc  non  osten- 
ditur : imo,  ut  modo  videbimus,  afferri  potest  aliquid  aliud 
magis  planum  atque  iixtejligibile.  Ergo. 

41 . Propositio  IV.  Vires  quaedam  peculiares  in  vegetalibus 
agnoscendae  sunt,  quae  in  materia  inorganica  non  vigent.  Hce 
tamen  vires  non  aliud  esse  videntur,  quam  varice  resultantes 
virium  mechanicarum  et  chimicarum,  prouti  hce  sub  orga- 
nismi conditionibus  operantur. 

Probatur  1®  pars. 

Cum  vires  non  cognoscamus  nisi  ex  effectibus,  eas  merito 
vires  et  existimamus  et  dicimus  essentialiter  diversas,  ex 
quibus  diversi  constanter  effectus  prodeunt.  Hoc  pacto  v.  gr. 
in  una  eademque  substantia  attractionem  molecularem  a 
chimicis  affinitatibus,  et  caloricum  ab  electricitate  distingui- 
mus. Atqui  perspicimus  profecto  in  vegetalibus  effectus  di- 
versos ab  iis  qui  materiae  inorganicae  viribus  producuntur. 
Quod  constat. 

42.  1®  ex  legum  supra  notata  diversitate  (23,  24). 

2“  ex  functionum  organicarum  analysi,  in  quibus,  quam- 
vis plura  sint  quae  vfribus  materiae  brutae  communibus  per- 
ficiuntur, quaedam  tamen  sunt  quae  his  viribus  solis  tribui 
non  possunt,  ut  v.  gr.  assimilationes  tam  multae  ac  variae,  et 
constans  organorum  omnium  formatio  atque  explicatio  juxta 
certum  aliquem  typum,  aliaque  hujusmodi. 

3“  Quandoque  ipsae  vires  mechanicae  et  chimicae  diversi- 
mode agunt  in  vegetalibus,  ac  in  materia  inorganica.  Ex.  gr. 
elementa  organogena  intra  vegetalia  associantur,  et  secun- 
dum proportiones  diversas  ab  iis  quas  servant  in  combina- 
tionibus  regni  mineralis,  et  modo  prorsus  diverso,  ut  patet 

ex  theoriis  typorum  miimembrium  et  substitutionum,  quas 
recentiores  chimici  illustrarunt  (i), 

ko  Si  quando  materia  aliqua  organica  arte  chimiee  confla- 
' tur,  conditiones  et  processus  qui  in  hunc  finem  adhibentur, 
plane  differunt  ab  iis  quas  in  corporibus  organicis  adhibet 
natura  ad  eamdem  substantiam  componendam. 

43.  Necesse  non  est  ut  plura  addamus,  nec  ut  singillatim 
ostendamus  contra  exaggeratos  anti-vitalistas,  vitae  phaeno- 
mena nec  sola  electrici  late,  nec  solis  affinitatibus,  nec  aliis 
hujusmodi 'causis  explicari  posse.  Haec  enim  quae  delibavi- 
mus, satis  esse  videntur  ut  concludamus,  existere  in  vegeta- 
libus  vires  quasdam  ipsis  peculiares,  et  a viribus  quae  in 
minerali  regno  vigent,  essentialiter  diversas  (2).  Hasce  vires 
vitales  dicimus. 

44.  Probatur  2®  pars. 

Advertendum  in  primis,  quanquam  vires  vitales  in  solis 
materiae  brutae  viribus  reponi  non  possint,  certum  tamen 
esse  apud  omnes,  has  vires  non  excludi  a viribus  vitalibus, 
imo  earum  sin  minus  elementa,  at  certe  instrumenta  esse. 
Hujusmodi  enim  vires  sunt  a materia  inseparabiles , licet 
quandoque  occultari  possint  et  ab  agendo  impediri  : constat 
insuper  experientia,  mullas  vegetalium  functiones,  magna 
saltem  ex  parte,  juxta  communes  leges  mechanicas  aut  chi- 
micas  confici.  Igitur  materiae  brutae  vires  ad  materiam  quo- 
que organicam  pertinent,  sed  non  solae.  Quaeritur  jam,  quid 
sit  quod  viribus  materiae  brutae  additum,  una  cum  iis  vim 
vitalem  efficit.  Nostra  vero  sententia  est,  non  esse  opus  ut 
admittamus  in  vegelalibus  realilates  aliquas  materiae  super- 
additas, sed  satis  esse  vires  inorganicas  sub  quibusdam  con- 
ditionibus operantes;  has  vero  conditiones  artificiosa  orga- 
nismi constitutione  contineri. 

4o.  Primum  suaderi  facile  potest  ex  doctrina  alibi  tradita 
de  resultantia  unius  vis  ex  altera,  posita  actione  quae  certas 
aliquas  circumstantias  determinet  (C.  210,  2“).  Hoc  pacto  vi- 

(1)  Cf.  CI.  Prof  Seb.  Purgolli.  Tratlato  di  Chimica  applicata.  Yol.  Chimica  orga- 
nica. Lib.  I.  Sez.  III. 

(2)  Cf.  cit.  Auct.  Sez.  IV.  § 2073,  seq. 

res  omnes  mechanicse  et  chimicae  a resistendi  vi  resultant; 
V.  gr.  materia  ponderabili  consociata  cum  imponderabili, 
resultant  ex  vi  resistendi  attractio  molecularis,  affinitates 
chimicae,  attractio  universalis;  itemque  motus  translatitius, 
diversimode  receptus  in  moleculis,  fit  lux,  calor,  electricitas, 
magnetismus. 

Hoc  porro  resultantiae  genus  in  artefactis  luculentius  ap- 
paret. In  hac  enim  machina  v.  gr.  est  ingens  vis  loco-motiva, 
quae  quidem  est  ab  aqueo  vapore,  sed  artificiose  coacto  et 
compresso  in  anthliis;  in  hac  alia  est  virtus  efficiendi  paucis 
momentis  ex  liquenti  pulte  siccam  chartam  : virtus  haec  re- 
sultat et  ex  aliqua  vi  gignente  motum  localem,  et  ex  calo- 
rico, et  ex  attractione  moleculari ; sed  nulla  ex  his  viribus, 
nec  omnes  simul,  ejusmodi  effectum  producere  possunt,  nisi 
multis  artificiis  earum  actiones  modificentur,  et  harmonice 
consocientur.  Idem  dicito  de  caeteris  hujusmodi. 

Igitur  eodem  pacto  fieri  potest  ut  ex  viribus  mechanicis  et 
chimicis,  sub  influxu  quarumdam  conditionum,  quas  Crea- 
toris sapientia  posuerit,  vires  vitales  resultent. 

46.  Ad  probandum  alterum,  machinarum  exemplum  op- 
portunissimum accidit.  Vere  enim  organum  quodvis,  cum 
ad  finem  aliquem  assequendum  divina  summi  opificis  arte 
aptatum  sit,  machina  dici  meretur  : imo  unamquamque  sub- 
stantiarum organicarum  moleculam  ingeniosissimo  artificio 
compositam  existimare  necesse  est;  id  quod  patet  .vel  ex 
complexa  hujusmodi  molecularum  constructione.  Inter  hu- 
manas autem  machinas , et  hasce  divinas  hoc  inter  csetera 
discrimen  est,  quod  machinae  humanae  massas  solum  majo- 
res minoresve  materiae  movent  ac  modificant,  dividunt  et 
componunt ; hae  autem  non  massas , sed  moleculas  singilla- 
tim  et  atomos.  Facile  itaque  concipitur,  quomodo  in  hujus- 
modi machinis,  actione  nunc  mechanica,  nunc  chimica,  ac 
modo  vi  caloris,  modo  electricilatis , vitae  vegetalis  phaeno- 
mena perfici  possint,  quae  tandem  aliquando  ad  molecula- 
rum varios  motus,  et  consociationes,  et  collocationes  redu- 
cuntur. Sic  V.  gr.  cum  videam  ex  fuso  metallo  virgam  vel 
filum  per  machinam  promi,  non  difficulter  concipiam,  sal- 

tem  in  genere,  qua  ralione  ex  germine  radices  et  pluniula 
prodire,  atque  ex  trunco  gemmae  ramique  succrescere  pos- 
sint. 

Illustrioria, exempla  dabunt  machinae  aliae  multae,  quae 
quanto  exquisitiore  artificio  apparatae  sunt,  tanto  mirabi- 
liora excudunt  opera;  quae  machinae  adeo  inluentes  primo 
percellunt,  ut  vere  anima  quadam  informari  videantur. 

47.  Concludeirdum  itaque,  vires  vitales  vegetalium  posse 
concipi  ut  resultantes  ex  viribus  mechanicis  et  chimicis, 
prouti  hae  sub  organismi  conditionibus  operantur.  Sed  quo- 
modo suadebitur  ita  rem  se  habere?  Ad  hoc  suadendum  duo 
nobis  sufficiunt.  1“  argumentum  exclusionis  : Ex  caeteris 
enim  hypothesibus  quas  expendimus,  prima  certis  explora- 
tisque  doctrinis  opponitur  (33);  altera  (34)  quanquam  plus 
exigat  quam  sententia  modo  exposita,  revera  tamen  vegeta- 
lium vitam  explicat  minus,  saltem  minus  intelligibiliter ; 
tertia  demum  (43)  insufficiens  est,  nisi  in  nostram  banc 
recidat.  2«  principium  illud  certissimum  : non  sunt  multi- 
plicanda entia  sine  necessitate.  Si  hoc  ergo  quod  dicimus,  ad 
vitam  vegetalium  explicandam  sufficit,  aliquid  ulterius  exi- 
gere prohibemur. 

48.  Notanda.  1®  Formale  in  plantis  vilse  principium  est 
ipse  organismus.  Per  hoc  enim  principium  functiones  plan- 
tarum propriae  peraguntur. 

2®  Motus  in  quo  vita  est  plantae,  non  est  motus  laticis  sive 
ascendentis  sive  descendentis  : hic  enim  motus  per  transeun- 
tem organismi  nctionem  efficitur.  Vita  igitur  plantae  sita  est 
in  mutationibus  illis  quas  plantae  in  se  inducit;  videlicet  in 
nutritione  et  augmento.  Hujusmodi  enim  mutationes  vere 
sunt  plantae  actiones  immanentes  : tota  namque  planta  per 
suum  organismum  earum  principium  est,  totaque  eas  in  se 
recipit. 

3«  Organismus  autem  ad  hasce  functiones  operatur  tri- 
pliciter : a)  sua  ipsa  structura;  huic  enim  debentur  phaeno- 
mena quae  ad  endosmosin  et  capillaritatem  revocantur  : 6) 
intestino  motu;  ad  laticis  enim  ascensum  ac  descensum  expli- 
candum requiri  videtur  contractio  aliqua  vasorum,  quaecon- 

trarios  hosce  motus  determinet,  ad  eum  fere  modum  quo  in 
animalibus  cordis  contractiones  cient  sanguinis  circulatio- 
nem ; demum  c)  vi  quadam  qum  chimicas  elementorum 
actiones  in  diversis  planite  partibus  diversimode  modificat, 
ita  ut  eadem  elementa  in  uno  organo  unum  compositum 
V.  gr.  saccharum  efforment,  in  aliis  vero  compositum  alte- 
rum, V.  gr.  substantiam  cellularem  (i). 

49.  Dices  l»  Juxta  hanc  explicationem  «vires  vitales  non 
sunt  vires  vegetaliuin  propriae.  Ergo  nomine  tenus  vires  vita- 
les asseruntur. 

2»  Doctrina  proposita  organismum  supponit,  et  per  orga- 
nismum omnia  explicat.  Sed  praesens  controversia  est  de 
ipsa  organismi  origine.  Organismus  enim  gignitur  et  auge- 
tur per  functiones  vitales.  Videmur  ergo  in  circulum  vitio- 
sum incidere. 

3"  Concludi  posset  ex  dictis,  autem  chimiae,  quemadmo- 
dum ex  elementis  mineralibus  quasdam  organicas  substan- 
tias composuit,  V.  gr.  uream,  saccharum,  sebum,  alcool,  alia- 
que hujusmodi , ita  forte  in  posterum  organis  ac  plantis 
producendis  parem  futuram. 

4"  Imo  inferri  posset,  plantas  a machinis  non  differre.  Sunt 
enim  quaedam  machinae  quae  seipsas  movent. 

8“  Ignis  quoque  vivere  dicendus  esset : nam  ignis  se  nutrit 
et  auget. 

Resp.  Ad  1“  Nego  ant.  et  cons.  Certe  si  vires  diversorum 
corporum  propriae  eae  solae  wcari  deberent,  quae  ad  nullas 
alias  generaliores  reduci  possunt,  fateor,  non  modo  in  cor- 
poribus ofganicis,  sed  etiam  in  inorganicis,  nullas  esse  vires 
proprias,  excepta  resistendi  vi ; ex  hac  enim,  positis  condi- 
tionibus quibusdam,  omnes  resultant.  Sed  non  ita  virium 
diversitatem  aestimare  licet,  nec  ita  de  ea  loqui  solemus. 
Quemadmodum  igitur  in  corporibus  inorganicis  vires  di- 
versae merito  distinguuntur  ex  effectuum  diversitate,  ita  quo- 
que in  organicis  vires  quaedam  peculiares  agnoscendae  sunt. 

Ad  2”'  Trans,  maj.  Dist.  min.  Praesens  controversia  est  de 

(1)  Composita  haec,  quse  licet  ex  iisdem  constent  elementis,  diversas  proprietates 
prae  se  ferunt,  isomerica  vocant. 

origine  ipsa  organismi,  nempe  de  origine  prima,  neg.-,  de 
origine  per  vires  corporum  organicorum,  cowc.  Solutio  tra- 
dita supponit,  unum  organismum  necessarium  esse,  ut  per 
functiones  vitales  organismus  alter  producatur ; adeoque 
supponit,  primum  organismum  non  fuisse  virium  vitalium 
effectum  ; id  quod  nemo  negat  (32). 

Ad  3“  Neg.  Tunc  enim  poterunt  chimici  organica  corpora 
construere,  quum  typographi,  effusis  simul  pluribus  littera- 
rum sacculis,  litterisque  temere  commixtis,  Aeneida  compo- 
nent. Chimici  enim  hoc  unum  possunt,  ut  unius  substantiae 
massam  in  alterius  massae  contactum  adducant,  ut  exinde 
affinitatum  vi  analysis  aliqua  aut  synthesis  consequatur. 
Idcirco  mirum  non  est,  si  substantias  quasdam  organicas, 
quarum  constitutio  simplicior  est,  produxerunt.  Multo  erit 
difficilius,  ac  fortasse  impossibile  est,  ut  substantias  produ- 
cant magis  complexas,  ac  secretiori  naturae  artificio  dige- 
stas (i).  Organa  vero  et  organica  corpora  construi  posse  chi- 
micorum  artificiis,  hoc  enimvero  ridiculum  dictu  est,  ne 
dicam  insanum  : perinde  enim  foret  ac  si  diceres,  ea  casu 
fieri  posse.  Certe  si  homo  oculos  haberet  satis  acutos  ad 
atomos  materiae  tam  ponderabitis  quam  imponderabilis  sin- 
gillatim  discernendas,  manusque  aptas  ad  atomos  easdem 
prensandas,  ac  disponendas  juxta  typum  primum  a Deo 
exstructum,  tunc,  credo,  posset  homo  plantas  efficere. 
Videant  igitur  qui  tanta  sibi  pollicentur,  an  possibile  sit, 
duplici  hac  facultate  hominem  aliquando  potiri. 

Ad  4”  ISego  omnia.  Machinae  seipsas  proprie  non  movent, 
sed  potius  moventur  vi  aliqua  mechanica  ipsis  continenter 
applicita.  Plantae  autem  intrinsecum  ac  naturale  sui  motus 
principium  sibi  insitum  habent,  illudque  actione  sua  expli- 
cant per  gradus  atque  conservant(48).  Ad  haec  : motus  plantae 
proprius  est,  ut  diximus,  nutritio  et  augmentum,  ac  prae- 
terea generatio  : nulla  autem  est  machina  quae  se  nutriat  et 
augeat,  quaeque machinulassibi  similesgeneret.  Haecsufficiunt 
ut  plantae  ab  omnibus  machinis  immenso  distent  intervallo. 

Ad  S"‘  Nego.  Nam  in  flamma  nullus  est  organismus,  ac 

(1)  Cf.  Purgotti  Op.  cit.  Sez.  III.  §.  2048,  seq. 

nulla  actio  quce  immanens  sit.  Flamma  enim  nihil  est  aliud 
quam  volumen  incandescentis  materiae,  quae  perpetuo  muta- 
tur,,et  cum  aeris  oxygenio  combinatur.  Idcirco  nihil  in 
flamma  est  quod  se  nutriat.  Nihil  quoque  est  quod  se  augeat : 
solummodo  majus  minusve  volumen  incandescentis  materiae 
in  flammam  exsurgit,  prouti  magis  vel  minus  affluit  materia 
combustibilis.  Hinc  statim  ac  materiae  hujusmodi  affluxus 
cessat,  flamma  extinguitur;  at  plantae,  etiamsi  nutrimento 
careant,  aliquo  saltem  tempore  vitam  protrahunt. 

CAPUT  III. 

* DE  VITA  ANIMALI. 

ARTICULUS  I. 

De  animalium  a vegetalibus  essentiali  discrimine. 

80.  Sequitur  ut  accedentes  propius  ad  hujus  tractationis 
subjectum,  post  vegetalem  vitam,  de  animali  disputemus. 
Quemadmodum  porro  illam  in  plantis  consideravimus,  in 
quibus  sola  est,  ita  hanc  in  brutis  praesertim  animalibus  consi- 
derabimus, in  quibus  a principio  intellectivae  vitae  non  depen- 
det: plura  tamen,  quae  de  animali  vita  dicenda  hoc  loco  forent, 
ia  eum  locum  rejiciemus,  in  quo  disserendum  erit  de  iis 
hominis  facultatibus,  quae  sunt  ipsi  cum  brutis  communes. 

51.  •Animalis  vita  vegelativam  supponit  eique  superstrui- 
tur; primo  quidem  quia  subjectum  animalis  vitae  nec  oritur, 
nec  animales  functiones  exercet,  nisi  dependenter  a functio- 
nibus vegetativis ; deinde  etiam  quia  vegetalia  ad  se  nu- 
trienda et  augenda  elementis  inorganicis  utuntur;  animantes 
vero  organica  solummodo  elementa  in  suos  usus  adhibere 
possunt.  Hoc  jam  ostendit,  animantes  in  superiori  quodam 
ordine  prae  vegetalibus  esse  collocatas.  Differentiae  vero 
unius  regni  ab  altero  aliae  externae  sunt  et  secundariae,  aliae 
internae  et  essentiales.  Illae  respiciunt  1“  structuram  partium 
et  chimicam  compositionem;  2<>  functiones  vitae  vegetativae, 
quas  animalia  et  plantae  diversimode  exercent  : de  quibus 
late  physiologi.  Essentiale  vero  discrimen  situm  es^  in 
functionibus  animalium  propriis,  quas  physiologi  vocant 

relationis  ; quia  per  has  animal  ad  objecta  quae  ipsum 
circumstant,  intenditur.  Quse  functiones  ad  binas  facultates 
reducuntur,  ad  facultatem  nempe  sentiendi,  et  ad  loco-moti- 
vam  seu  contractilitatem. 

52.  Quid  sit  sentiendi  facultas  notum  cuique  supponimus 
propria  experientia  ; aliquid  insuper  de  facultate  hac  in 
logica  delibavimus  (L.  457,  seq.).  Ad  contractilitatem  vero 
quod  attinet,  nota,  tria  esse  in  animalibus  motuum  genera. 
Primum  genus  est  eorum  motuum,  qui  generalibus  materioe 
viribus  debentur,  ut  quum  animal  v.  gr.  ex  alto  decidit.  Hi 
motus  mechanici  appellantur.  Alterum  complectitur  eos  intes- 
tinos motus,  qui  a viribus  organicis  ex  necessitate  proce- 
dunt, ut  sunt  v.  gr.  circulatio  sanguinis,  assimilationes, 
secretiones  elc.  Hi  dicuntur  motus  organici,  plastici,  auto- 
matici.  Uenique  ad  tertium  genus  pertinent  motus  illi  qui 
animalis  appetitui  subditi  sunt,  ab  eoque  determinantur.  Hi 
dicuntur  motus  animales,  dynamici,  autonomici.  Atque  hi 
sunt  motus  qui  ad  specialem  conlractilitatis  facultatem  re- 
vocantur. 

53.  Ex  binarum  facultatum  hujusmodi  actibus  animalia 
a plantis  distinguimus,  quia  in  plantis  hujusmodi  actus  non 
apparent : esto  aliquem  oscillationis  motum  aut  excitabilita- 
lem  quamdam  in  nonnullis  plantis  observari ; certe  enim 
nec  ii  motus  spontanei  sunt,  aut  ab  appetitu  dimanant,  nec 
excitabilitas  illa  cum  sentiendi  facultate  quidquam  cdm- 
mune  habet. 

Fuere  tamen  inter  antiquos  philosophos  qui  sentiendi 
vim  etiam  plantis  tribuerent,  quse  opinatio  valde  placuit 
pbysiologis  e sensistarum  schola.  Quidam  enim,  ut  Robinet, 
Bichat,  Richerand,  sentiendi  vim  plantis  aperte  largiuntur; 
quidam  vero  alii,  ut  Tracy,  in  ancipiti  hoc  relinquunt.  Quse 
opinio  si  vera  esset,  nullum  jam  inter  plantas  et  animantes 
essentiale  discrimen,  saltem  certum,  intercedeiet.  Sed  non 
difficulter  opinio  isthsec  erroris  convincitur. 

54.  Notandum  autem  1“  aliam  qusestionern  esse  utrum 
sentiendi  facultas  sit  solummodo  animantium  propria,  an 
vero  etiam  eorum  viventium  quse  solo  immobiliter  defixa, 

hauriunt  radicibus  succum  quo  se  nutriant;  aliam  vero 
illam  : utrum  certa  aliqua  familia  viventium  sensu  pra?dita 
sit,  an  secus.  Hoc  si  dubium  fuerit,  dubium  quoque  erit,  an 
familia  illa  sit  inter  plantas,  an  vero  inter  animantes  collo- 
canda : hujus  autem  dubii  solutio  ad  rerum  naturalium  so- 
lertes  indagatores  pertinebit : at  prima  qusestio  melaphysica 
est,  nec  ancipitem  solutionem  habet. 

2"  Sensationem  non  esse  meram  impressionem  organi- 
cam, sed  impressionem  organicam  receptam  in  vivente  quod 
et  se  et  sua  organa  praesentia  sibi  babeat,  rerumque  externa- 
rum impressiones  non  excipiat  solum  sed  percipiat.  Hoc 
homines  intelligunt  sensationis  nomine.  Similiter  non  om- 
nis motus,  sive  accessus  ad  alterum,  sive  recessus,  sensi- 
tivam perceptionem  aut  appetitum  proprie  dictum  suppo- 
nit. 

85.  Propositio  I.  Plantce  sentiendi  facultate  non  gaudent. 

Probatur  1"  Plantae  nullum  praeferunt  sensationis  indi- 
cium. Non  solum  enim  nulla  sunt  in  ipsis  organa,  quae  sen- 
sationibus excipiendis  destinata  esse  videantur,  sed  praete- 
rea nulla  functio  est  in  iis,  quae  sensationes  expostulet,  nullus 
motus  qui  a sensatione  determinatum  se  prodat.  Igitur  sicut 
ex  hisce  indiciis  inferimus  sentire  animantes,  ita  ex  omnium 
indiciorum  hujusmodi  absentia  inferendum  est,  plantas  non 
.sentire. 

2"  Repugnat  divinae  providentiae,  aliquam  enti  facultatem 
tribui,  quae  nulli  fini  subserviat,  inutilesque  cruciatus  ei- 
dem enti  efferat.  Atqui  sic  se  haberet  in  plantis  sentiendi 
facultas. 

Nam  plantarum  finis  immediatus  est,  ut  per  vitae  vegeta- 
tivae  functiones  se  conservent  atque  explicent,  speciemque 
propagent;  finis  mediatus  ut  animalium  usibus  praesto  sint. 
Atqui  ad  vitae  vegetativae  functiones,  cujusmodi  eae  a plantis 
exercentur,  nullatenus  requiruntur  sensationes.  Non  enim 
plantae  alimenta  sibi  conquirere,  neque  utilia  a noxiis  se- 
cernere debent ; quae  enim  ipsis  necessaria  sunt,  humus  et 
aer  ultro  offerunt : neque  aliquid  appetere  aut  fugere,  aut 
quocunque  modo  sibi  consulere  possunt,  cum  loco-motiva 

facultate  priventur.  Multo  minus  necessaria  ipsis  est  sen- 
satio, ut  animalium  utilitatibus  inserviant.  Igitur  sentiendi 
facultas  esset  plantis  prorsus  inutilis. 

Imo  molestissima  foret,  perpetuique  supplicii  causa.  Cum 
enim  aut  se  loco  movere,  aut  variis  sui  partibus  ad  defensio- 
nem uti  concessum  ipsis  non  sit,  mala  omnia  experiri  debe- 
rent, quin  ea  ullo  modo  seu  declinare  seu  repellere  possent. 
Non  est  enim  in  earum  potestate,  aut  aeris  intemperies  de- 
clinare, aut  morbis  remedia  quaerere,  aut  bestiarum  dentes, 
bominumve  secures  effugere. 

3°  Corpus  organicum  sensationum  sedes  esse  nequit,  nisi 
anima  simplici,  indivisibili,  quaeque  singulis  organismi  par- 
tibus tota  praesens  sit,  informetur;  ut  ex  dicendis  patebit. 
Itaque  si  ad  vitam  vegetalem  explicandam,  aliquam  hujus- 
modi animam  in  plantis  agnoscere  cogeremur,  posset  quis 
forte  contendere , hujusmodi  animam  sentiendi  facultate 
carere  non  posse.  At  si  nullatenus  necesse  est  talem  animam 
plantis  illesse,  quemadmodum  supra  demonstratum  est,  nulla 
jam  superest  ratio,  cur  sentiendi  principio  plantas  instructas 
esse  opinemur. 

86.  Animadversiones  supra  positae  omnes  praeoccupant 
difficultates,  easque  nominalim  quae  e zoopbytorum  quorum- 
dam , aut  e spongiariorum  consideratione  oriri  possunt. 
Videlicet  quaestio  erit,  utrum  baec  viventia  sint  sensu  prae- 
dita an  non,  utrum  sint  solo  tactu,  an  praeterea  aliquo  alio 
sensu  instructa;  utrum  animalis,  vita  sit  in  iis  aliquando 
sopita  aut  suspensa,  et  de  aliis  similibus.  Sed  quomodocun- 
que  quaestiones  hujusmodi  resolvantur,  nulla  adversus  me- 
taphysicae  dogmata  existet  difficultas.  Si  enim  aliquo  sensu 
illa  pollere  probabuntur,  inter  animalia  collocanda  erunt; 
secus,  inter  plantas.  Igitur  hoc  unum  incertum  esse  poterii, 
ut  supra  diximus  (84,  1"),  utrum  quaedam  viventia  ad  ani- 
male regnum,  an  ad  vegetale  pertineant. 

87.  Propositio  II.  Bruta  animalia  sentiendi  facultate  pro- 
prie dicta  esse  praedito.,  ambigendum  non  est. 

Quemadmodum  ii,  quos  modo  refutavimus,  distinctionem 
inter  plantas  et  animantia  subverterunt,  nimium  plantis  con- 

cedendo,  ita  quidam  alii  animalem  ipsam  vilam  brutis  ade- 
merunt, sentiendi  facultate  eisdem  negata.  Primus  hanc  opi- 
nionem evulgavit  sseculo  XVI  hispanus  quidam  medicus, 
nomine  Gomez  Pereira  (i),  eamdemque  propugnarunt  deinde 
Cartesius,  Malebranchius,  aliique  ex  ea  disciplina  non  pauci. 
Horum  senlenlia  bruta  machinae  quaedam  sunt , ex  earum 
genere  quas  automata  vocamus,  quia  cum  occultis  artificiis 
mechanicis  moveantur,  se  tamen  ipsas  movere  videntur.  Sic 
bruta  omni  motus  intrinseco  principio  destituta  sunt,  sed 
omnia  in  ipsis  fiunt,  vel  ex  mechanicis  quibusdam  impulsi- 
bus, ut  Pereira  sensit,  vel  quia  a Deo  moventur  eadem  ratione 
qua  ipsa  se  moverent,  si  sensu  donata  fuissent,  ut  opinatus 
est  Cartesius.  Contra  singulares  hasce  opiniones  probatur 
statuta  propositio. 

58.  Prob.  1®  Sunt  in  brutis  organa  simillima  iis,  quibus 
homo  instructus  est  ad  sensationes  excipiendas  : est  in  iis 
cerebrum,  est  systema  nerveum,  saltem  in  perfectioribus. 
Ergo  bruta  sentiendi  vi  gaudent. 

Consequentia  probatur  1®)  analogiae  argumento  : quae  enim 
similia  sunt,  similes  fines  habent  (L.  323,  324).  2®)  ex  Dei 
sapientia.  Si  enim  bruta  non  sentiunt,  miranda  illa  tot  orga- 
norum artificia  inutilia  plane  forent. 

2°  Idipsum  ostendunt  brutorum  voces,  membrorumque  in 
diversis  adjunctis,  ac  totius  adeo  corporis  tam  varii  motus. 
Ex  his  enim  nemo  est  qui  concludere  non  debeat  vel  invitus, 
bruta  differentias  colorum,  saporum,  odorum,  sonorum  per- 
cipere, calida  a frigidis,  dura  a mollibus,  aspera  a laevibus 
discernere;  quaedam  ipsis  molesta,  quaedam  grata  accidere; 
eaque  famem,  sitim,  dolorem,  voluptatemque  experiri. 
Eorum  enim  effectuum  hujusmodi  tantummodo  sensationes 
ratio  es.se  possunt;  nisi  dicere  velimus,  Deum  haec  omnia 
simulare  ad  inutilem  lusum  nostramque  deceptionem. 

3®  Animalia,  ut  patet,  ita  comparata  sunt,  ut  alimentum 
non  sibi  ultro  delatum  recipiant,  sed  quaerere  debeant  et 
seligere.  Atque  in  hunc  finem  facultas  se  movendi  ipsis  col- 
lata  est,  comparataque  aptissima  instrumenta,  quibus  eseam 

(1)  In  Margarita  antoniana. 

sibi  convenientem  arriperent,  ac  deglutitioni  aptam  effice- 
rent. Sed  media  lisec  insufficientia  essent,  nisi  animal  insu- 
per idoneum  foret  ad  convenientia  alimenta  percipienda , 
nisi  alimentorum  necessitatem  experiretur,  et  ad  utilia  sibi 
exstimularetur  voluptate,  et  a noxiis  dolore  retraheretur; 
quae  quidem  omnia  sentiendi  facultatem  important. 

Itaque  animalia  bruta  immediatum  finem  suum  assequi 
non  poterant,  nisi  sentiendi  facultate  donarentur.  Deus  au- 
tem nulli  deest,  in  iis  quae  ad  finem  necessaria  sunt : imo  si 
quod  est  medium,  quo  res  a se  conditae  finem  suum  per  se 
assequi  possint,  quin  ipse  immediate  eas  ad  finem  urgeat, 
medium  hoc  semper  iis  confert,  ut  eo  utantur  (C.  410).  Ergo. 

4o  Idipsum  probatur  argumento  validissimo,  quod  suppe- 
ditat communis  hominum  sensus,  isque  adeo  communis,  ac 
firmis  adeo  defixus  radicibus,  ut  difficile  valde  creditu  sit, 
adversarios  ipsos  de  animalium  sensationibus,  serio,  saltem 
constanter,  dubitasse. 

89.  Deduces  ex  dictis. 

1®  Esse  in  brutis  non  sensitivae  solum  perceptionis,  sed 
etiam  sensitivi  appetitus  facultatem;  Est  autem  sensitivus  ap- 
petitus potentia,  quae  ab  objecto  apprehenso  movetur,  secun- 
dum quod  hoc  animali  conveniens  est.  Hunc  autem  appeti- 
tum in  brutis  esse  patet  1°)  observatione;  nam  passionum 
diversarum  indicia,  quae  in  suis  motibus  et  operationibus 
bruta  praeferunt,  non  sunt  profecto  nec  pauciora,  nec  minus 
evidentia  quam  indicia  sensationum.  2®)  ex  fine  sensitivae 
facultatis  (88,  3®).  Nihil  enim  prodesset  ad  finem  objectorum 
perceptio,  nisi  perceptionem  consequeretur  motio,  qua  ani- 
mal ad  objecta  sibi  convenientia  ferretur  et  a noxiis  retra- 
heretur, ac  varias  quas  possidet  vires  ad  necessarias  opera- 
tiones pro  opportunitate  admoveret. 

2®  Deduces  quoque,  contractilitatem  saltem  aliquam  sensi- 
tivae facultatis  sequelam  necessariam  in  naturae  intentione 
fuisse.  Nam  sine  facultate  hac,  sentiendi  facultas  animanti- 
bus ad  finem  satis  non  fuisset,  imo  irremediabilium  dolo- 
rum perpetua  causa  exstitisset  (88,  2®). 

3®  Majorem  proinde  minoremve  contractilitatis  facultatem 

brulis  aliribui  debuisse,  prouli  magis  miiuisve  in  iis  sen- 
tiendi facultas  viiseque  necessitates  patefent.  Inde  est,  quod 
quibusdam  animalibus  loco  se  movere  concessum  est,  et 
quibusdam  quidem  celerrime,  quibusdam  tardius,'  quibus- 
dam tardissime;  quibusdam  vero  aliis,  ut  mollibus  accphalis, 
hoc  solum  datum  est,  ut  in  loco  cui  inhaerent,  expandere  se 
aut  constringere  possint. 

4°  Contractilitatem  esse  animalis  proprietatem  ab  essentia 
dimanantem,  proinde  in  animalis  definitione  ejus  mentionem 
necessariam  non  esse. 

ARTICULUS  II. 

De  cceteris  brutorum  facultatibus. 

60.  Neque  ad  animalis  vitee  finem  assequendum,  faculta- 
tes, quas  memoravimus,  sufficere  poterant,  animalibus  sal- 
tem perfectis  neque  eee  satis  sunt  philosopho  ad  facta  ex- 
plicanda. Idcirco  nemo  est,  qui  perfectioribus  brutis,  preeter 
sentiendi  vim,  appetitum  et  contractilitatem,  memoriam  in- 
super quamdam  et  instinctum,  ut  aiunt,  non  concedat;  veteres 
autem  aristotelici,  qui  de  brutorum  operationibus  multo 
distinctius  ac  plenius  disserebant,  quatuor  in  iis  facultates, 
praeter  tres  illas  principales,  cum  Averroe  distinguebant, 
quas  sensus  «nto-fores  vocabant;  nempe  sensum  communem, 
phantasiam,  cestimativam,  memorativam. 

Utrum  porro  haec  sint  quatuor  distinctae  potentiae,  ut  ple- 
rique  existimabant,  an  vero  ad  pauciores  reduci  possint, 
parum  hoc  in  praesenti  refert  : ad  certum  est,  esse  in  brulis 
vim  exerendi  eos  actus,  qui  ad  quatuor  hasce  vires,  tan- 
quam  ad  proxima  principia  distincta,  a plerisque  veterum 
referri  solebant.  Hoc  sensu  de  his  potentiis  nunc  loqui- 
mur. 

61 . Propositio  III.  Animalis  vita  internum  sensum  inpri- 
mis,  tum,  si  perfecta  sint,  eas  quoque  facultates  requirit,  quas 
veteres  phantasiam,  aestimativam , memorativam  appella- 
bant. 

1®  Internum  sensum.  Veteres,  ut  dixi,  sensum  communem 

vocabant,  quem  nos,  eo  quoi'^  denominatio  haec  ad  rem  pror- 
susaliam  significandam  apud  translata  est  (L. 621), 

sensum  internum  appellare  maluu^us.  De  quo  jam  nonnulla 
dicta  sunt  in  logica  (L.  443 ; 447,  4%\  aliaque  dicenda  erunt, 
quum  agemus  de  hominis  facultatibus.^  Feteres  cum  Avicenna 
ita  hunc  sensum  describebant  cui  redduntur  omnia 

sensata  : videlicet  : vim  a qua  omnes  sensus,  tanquam  a ra- 
dice derivantur ; ad  quam  omnis  impressio  sensilis  termina- 
tur; et  in  qua  sensus  omnes  conjunguntur. 

62.  Bruta  autem  sensu  hoc  interno  pollere,  ut  a caeteris 
modo  abstineam,  manifestum  est,  maxime  ex  duobus. 

1“  Quia  non  solum  percipiunt  varias  qualitates  sensibiles, 
quae  sunt  propria  cujusque  sensus  objecta,  sed  etiam  discri- 
men unius  ab  altera,  v.  gr.  sonum  (luem  aures  excipiunt, 
non  esse  sapidum  illud  quod  ore  gustant.  Praeterea  norunt, 
objectum  v.  gr.  talis  coloris  ac  figurae  esse  sibi  sapidum,  vel 
secus.  Haec  autem  percipere  non  possent,  nisi  in  ipsis  una 
eaderaque  vis  simul  perciperet  quae  diversi  sensus  singilla- 
tim  attingunt. 

2»  Quia  pon  solum  sentiunt  varia  sensuum  objecta,  sed 
etiam  suos  sentiendi  actus.  Cur  enim  quasdam  sensationes 
excipere  appetunt,  et  quasdam  alias  aversantur,  nisi  quia  in 
illis  excipiendis  voluptatem,  in  his  vero  molestiam  doloremve 
experiuntur?  Videmus  insuper  animantes,  quandoque  v.  gr. 
aures  arrigere  ut  audiant,  naresque  admovere  objectis,  ut 
odorem  melius  percipiant,  et  linguam  porrigere  ad  aliquid 
gustandum.  Ergo  norunt,  se  per  haec  organa  sentire.  Sensus 
autem  particulares  sensationes  suas  percipere  nequeunt,  non 
enim  visio  videtur,  aut  gustus  gustatur  ; sensus  insuper  se  in 
se  reflectere  non  possunt,  cum  sint  facultates  organis  affixae, 
et  ad  suum  proprium  objectum  determinatae.  Est  igitur  in 
animantibus,  praeter  sensus  externos.,  sensus  internus  toto 
corpore  diffusus. 

63.  2“  Est  in  brutis  phantasia,  nempe  vis  conservandi 
species  tam  sensibus  externis,  quam  sensu  interno  receptas. 

Etenim  indiciis  evidentibus  constat,  bruta  sensibilium 
absentium  speciebus  moveri.  Nam  « et  per  loca  nota  sine 

« errore  jumenta  pergunt,  ita  graphice  S.  Augustinus,  et 
« cubilia  sua  bestiae  repetunt,  et  canes  dominorum  suorum 
« corpora  recognoscunt,  et  dormientes  plerumque  immur- 
« murartt,  et  in  latratum  aliquando  erumpunt  (i).  » Sensus 
autem  externi,  ac  sensus  ipse  internus  sensibilia  absentia 
attingere  nequeunt.  Concludendum  ergo , esse  in  brutis 
aliam  quamdam  vim,  quae  rerum  olim  sensu  perceptarum 
imagines  conservet. 

64.  3“  Est  etiam  in  brutis  wstimativa.  Haec  definitur  ab 
Algazele ; virtus  apprehendens  de  sensato  quodnon  est  sensatum, 
et  ab  aliis,  virtus  apprehensiva  intentionum,  quae  per  sen- 
sum non  accipiuntur  (2). 

Quod  autem  hanc  facultatem  in  animantibus  ponere  opor- 
teat, ita  breviter  s.  Thomas  demonstrat. « Si  animal  move- 
« retur  solum  propter  delectabile  et  contristabile,  non  esset 
« necessarium  ponere  in  animali,  nisi  apprehensionem  for- 
« marum  quas  percipit  sensus,  in  quibus  delectatur  aut 
« horret.  Sed  necessarium  est  animali,  ut  quaerat  aliqua  vel 
« fugiat,  non  solum  quia  sunt  convenientia  vel  non  conve- 
« nientia  ad  sentiendum,  sed  etiam  propter  aliquas  alias 
« commoditates  et  utilitates,  sive  nocumenta  : sicut  ovis 
«videns  lupum  venientem  fugit,  non  propter  indecentiam 
« coloris  vel  figurae,  sed  quasi  inimicum  naturae.  Et  simi- 
« liter  avis  colligit  paleam,  non  quia  delectet  sensum,  sed 
« quia  est  utilis  ad  nidificandum  (5).  » Alia  exempla  pene 
infinita  congeri  possent  : huc  enim  pertinent  ea  fere  omnia, 
quae  in  brutis  miramur  maxime,  per  quae  aliquam  cum  enti- 
bus intel figentibus  similitudinem  ipsa  praeferunt. 

Concludit  Aquinas  :«  Necessarium  est  ergo  animali,  quod 
« percipiat  hujusmodi  intentiones,  quas  non  percipit  sen- 
« sus  exterior.  Et  hujus  perceptionis  oportet  esse  aliquod 
« aliud  principium,  cum  perceptio  formarum  sensibilium 
« sit  ex  immutatione  sensibili,  non  autem  perceptio  inten- 
« tionum  praedictarum  (4).  » 

(1)  Contra  Ep., Fundum,  c.  XVII. 

(2)  I(a  Auctor  opusculi.  De  potentiis  animoe,  quod  est  XLIII.  inter  opuscula 
S.  Thomas  c.  IV.  — (5)  Sum.  th.  p.  I.  q.  LXXVIII,  art.  IV.  — (4)  Ibid. 

65.  Solent  quidem  recenliores  philosophi  eas  operationes 
quas  modo  memoravimus,  ad  instinctum  naturae  referre.  At 
si  rem  attente  scrutemur , ipse  naturae  instinctus  ad  aliquid 
appetendum  et  operandum,  sine  hac  aeslimativa  virtute  ex- 
plicari nequit.  Natura  enim  non  mechanico  quodam  im- 
pulsu pecudes  urget,  sed  secundum  earum  naturam.  Nempe 
movet  eas  ad  operandum,  movendo  in  iis  appetitum;  appe- 
titum autem  apprehensione  aliqua  moveat  necesse  est.  Quae 
quidem  apprehensio,  quoad  multa,  est  apprehensio  rei,  ut 
delectabilis  sensui  vel  secus ; sed  non  semper,  ut  modo  ex 
s.  Thoma  notatum  est.  Superest  igitur,  ut  ad  quaedam  ap- 
petenda, et  hinc  ad  quaedam  operanda,  bruta  moveantur 
mediante  aliqua  alia  apprehensione,  quae  praesente  objecto 
adeo  iis  sit  naturalis,  ut  naturalis  est  visio  per  oculos,  et 
auditus  per  aures.  Non  enim  possunt  ad  haec  apprehendenda 
devenire  bruta  nisi  naturae  determinatione  : ratione  enim 
carent  atque  discursu.  Determinatio  autem  naturalis  ad  ali- 
quem actum  nihil  est  aliud,  quam  potentia  seu  facujtas  a 
natura  indita,  ac  necessario  prodiens  in  actum.  Igitur  hoc 
ipso  quod  instinctu  naturae  bruta  moveri  dicimus,  dicere 
oportet,  eam  facultatem  quam  aestimalivam  appellamus,  iis 
naturalem  esse;  ac  naturae  instinctum  in  hac  ipsa  facultate 
exordiri,  quum  haec  praesente  objecto  ad  actum  determina- 
tur. 

66.  Dices  fortasse,  haec  omnia  posse  experientiae  ac  me- 
moriae tribui.  Sed  in  primis  bruta  ostendunt,  ea  quae  dixi- 
mus se  percipere,  etiam  quum  nulla  experientia  praecessit, 
et  statim  ac  prima  se  offert  occasio.  Ita  v.  gr.  equus,  quum 
primum  audit  leonis  rugitum,  quanquam  leonem  nunquam 
viderit,  neque  actu  videat,  tamen  contremiscit  totus,  ac  su- 
dore manat,  fugitque  praeceps  si  potest,  aut  saltem  fugere 
conatur.  Deinde,  si  memoriae  nomine  intelligas  perceptionem 
rei  ut  praeteritae  et  ante  cognitae,  haec  ipsa  perceptio,  ut 
acute  notat  S.Thomas  (t),  ad  aeslimativam  virtutem  referenda 


(1)  « Ipsa  ralio  praeteriti,  quam  attendit  memoria,  inter  hujusmodi  intentiones 
computatur.  » I.  c.  ‘ 

esl;  cum  intentio  prieteriti  temporis  sensibus  externis  at- 
tingi non  possit. 

67.  4“  Demum  agnoscenda  est  in  brulis  memorativa  vis, 
nempe  vis  conservatrix  earum  intentionum,  quas  apprehen- 
dit seslimativa, 

INam  non  solum  bruta  conservant  species  quas  sensu  ex- 
terno perceperunt,  sed  etiam  praedictas  intentiones  quae 
sensibus  non  attinguntur.  « Cujus  signum  est,  inquit  s.  Tho- 
« mas,  quod  principium  memorandi  fit  in  animalibus  ex 
« aliqua  hujusmodi  intentione,  puta  quod  est  nocivum  vel 
« conveniens.  » (i) 

68.  Haec  satis  sint  ad  demonstrandum  quod  propositum 
est.  Notandum  interim,  has  omnes  facultates  ab  intelligendi 
vi  longissime  differre.  Intellectus  enim  proprium  est,  ut 
rationes  rerum  universales  percipiat,  facultatum  autem  hu- 
jusmodi proprium  objectum  non  sunt  rationes  universales, 
sed  solummodo  qualitates  individuae  et  concretae.  Quemad- 
modum enim  visus  in  objecto  corporeo  non  universales 
colorum  rationes  apprehendit,  sed  solum  individuos  colores 
quibus  afficitur,  ita  v.  gr.  aeslimativa  facultas  non  commu- 
nem rationem  rei  utilis  aut  convenientis,  sed  duntaxat  ob- 
jectum aliquod  particulare,  ut  utile  sibi  aut  conveniens  per- 
cipit. Proinde  facultates  omnes  hujusmodi  intra  sensitivum 
ordinem  continentur. 

ARTICULUS  III. 

Utrum  anima  brutorum  sit  intelligens. 

69.  Mirabiles  operationes  quas  instinctu  ductuque  naturae 
bruta  exsequuntur,  quosdam  philosophos  adeo  perculere, 
ut  iis  tandem  sibi  persuaderent,  etiam  pecudes  intellectus 
ac  rationis  participes  esse.  Ita  opinati  sunt  inter  antiquos 
Empedocles,  Democritus,  Anaxagoras  maxime  vero  Pytha- 
goras, qui  easdem  esse  hominum  brutorumque  animas 
docuit ; deinde  vero  Plutarchus,  Sextus  Empiricus,  Philo, 
Porphyrius,  aliique,  quos  inter  Celsus  « bestias  hominibus 
« non  solum  sapientiores,  sed  etiam  Deo  cbariores  esse,  » 

(I)  L.c. 

impie  asserere  non  dubitavit  (i).  Inter  recentiores  vero  ut 
alios  omittam,  ultro  in  hanc  sententiam  descenderunt,  post 
Lockium  et  Condillachium,  sensistse;  quod  mirum  esse  non 
debet  : sublato  enim  inter  sensum  et  intellectum  omni 
discrimine,  necesse  iis  erat  concludere,  pecudes  si  sensu 
non  carent,  intellectus  expertes  non  esse.  Nihil  dico  de  ma- 
terialistis,  quorum  haec  potissima  cura  est,  ut  hominem  ad 
belluarum  conditionem  deprimant. 

70.  E sensislarum  schola  in  plurium  quoque  physiolo- 
gorum  scripta  error  iste  dimanavit;  quanquam  ex  his  non 
pauci,  quoad  loquendi  modum  potius,  quam  quoad  rem 
errare  videantur.  Quomodocunque  sil,  hi  brutorum  opera- 
tiones, in  quibus  ordo  ad  finem  apparet,  alias  instinctivas 
appellant,  alias  intellectivas,  seu  rationales  ; operationes  quae 
semper  et  ah  omnibus  eodem  modo  fiunt,  ad  primum  genus 
referunt;  quae  vero  experientiam  consequuntur,  aut  ex 
imitatione  procedunt,  ad  alterum;  easque  in  superioribus 
solummodo  speciebus,  hominisque  quoad  organisationem 
simillimis,  reperiri  fatentur. 

Erroneas  hasce  opiniones,  quibus  essentiale  inler  homi- 
nem et  pecudes  discrimen  tollitur,  refutabit. 

71.  Propositio  IV.  Bruta  animantia  intellectu  et  ratione 
carent. 

Prob.  1“  Sane  nullus  est  intellectus,  nulla  ratio  in  eo 
subjecto,  in  quo  nullae  sunt  ideae  universales,  quodque  pri- 
mitivis ipsis  et  communissimis  conceptibus  caret.  Atqui 
sic  se  habent  bruta  animantia.  Id  quod , vel  ex  his  duobus, 
est  prorsus  manifestum  : 

a)  quod  naturalibus  tantummodo  signis  proprias  affectio- 
nes manifestent,  nunquam  autem  addiscant  uti  vocabulis 
aut  aliis  arbitrariis  signis,  ad  res  quas  percipiunt  aut  in 
memoria  habent,  significandas;  licet  quaedam  animantes 
organa  possideant,  ad  ea  ipsa  vocabula  quae  ab  hominibus 
adhibentur,  proferenda , ut  sunt  v.  gr.  picae  ac  psittaci, 
« cum  nihilominus,  ut  recte  animadvertit  Cartesius,  homi- 
« nes  a nativitate  surdi  et  muti,  sicque  non  minus,  sed  po- 

(1)  Origenem  Contra  Celsum.,  lib.  IV. 

« lius  rnagis  quam  brufa  desliluli  organis  quibus  alii  in 
« loquendo  utuntur,  soleant  propria  industria  quaedam 
« signa  invenire,  quibus  mentem  suam  aperiant  iis  qui- 
« buscum  versantur,  et  quibus  vacat  ipsorum  linguas  ad- 
« discere  » (i). 

b)  quod  neque  intelligant  vocabulorum,  quibus  homines 
utuntur,  significationem,  etsi  inter  homines  perpetuo  ver- 
sentur, eosque  invicem  colloquenles  audiant.  Hoc  unum  ab 
ipsis  extundere  homines  possunt,  ut  ad  quaedam  verba  vel 
nutus  imperanti  obediant;  id  quod  nihil  aliud  requirit,  quam 
quamdam  phantasmatum  associationem. 

Haec  autem  plane  ostendunt,  bruta  animantia  conceptuum 
universalium  incapacia  esse;  ac  nihil  aliud  percipere  quam 
particularia  quae  sensus  afficiunt. 

Quod  si  universale  nullum  percipere  queunt,  profecto  et 
ad  judicia  proprie  dicta  formanda,  et  ad  ratiocinandum  sub 
quacunque  forma  sunt  prorsus  imparia.  Ergo. 

72.  2°  Si  intellectu  et  ratione  bestiae  fruerentur,  in  se 
suosque  actus  reflectere  possent,  ac  proinde  operationes  suas 
in  dies  perficerent,  resque  plurimas  quae  ipsorum  usi- 
bus opportunissimae  forent,  adhibere  addiscerent,  et  instru- 
menta aliqua  queis  uterentur,  saltem  aliquando  excogitas- 
sent. 

Atque  nihil  horum  in  iis  perspicimus.  Quae  primis  suae  ' 
vitae  temporibus,  sine  ulla  experientia,  sine  ulla  disciplina 
statim  operari  aggrediuntur,  haec  deinde  semper,  eademque 
cum  perfectione  uniformiter  operantur;  etiam  tum  quum, 
mutatis  per  accidens  adjunctis,  operatio  est  ad  finem  inepta  : 
nullum  sibi  ex  rerum  natura  adjumentum  conquirunt,  nisi 
eas  solummodo  res  quas  natura  duce  adhibere  incipiunt 
etiam  antequam  earum  utilitatem  experientia  cognoverint  : 
nec  hominum  inventa  in  suos  usus  convertunt , nec  artes 
hominum  imitantur,  nec  instrumenta  ulla  ad  opus  adhibent; 
esedemque,  quae  primis  mundi  aetatibus,  uniuscujusque  spe- 
ciei industriae,  artificia  ac  tota  agendi  ratio  praesenti  tempore 
perseverant. 

(1)  Dissertatio  De  Methodo  § V. 

73.  3»  Bruta  luculenter  ostendunt,  nullum  se  bonum  per- 
cipere aut  utcumque  cognoscere , quod  sensibile  non  sit. 
Hinc  nullum  in  iis  causarum  investigandarum  desiderium, 
nulla  indagandae  veritatis  cupiditas,  nullus  ordinis  ac  sym- 
metriae amor  deprebenditur.  Praeterea  notionibus  boneslatis 
et  justitiae,  virtutis  et  vitii  prorsus  carent,  raoralemque  im- 
putabilitatcm  aut  obligationem  non  agnoscunt.  Sensibilia 
solummodo  bona  et  ad  animalem  vitam  pertinentia  inqui- 
runt, et  corporeae  solum  voluptatis  desiderio  aut  doloris 
timore  moventur. 

Quis  autem  inducere  in  animum  poterit,  eos  intelligens 
esse,  quod  bonis  solummodo  sensibilibus  afficiatur  quodque 
nec  veritatem,  nec  ordinem,  nec  necessarias  entium  relatio- 
nes ullo  modo  intelligat? 

74.  4”  Intelligentiae  comes  individua  est  libertas  arbitrii, 
qua  sub  iisdem  adjunctas  possit  voluntas  ad  contradictoria 
aut  disparata,  aut  etiam  contraria  se  convertere.  Atqui  nulla 
plane  libertas  hujusmodi  in  brutis.  Omnia  enim  cujusque 
speciei  individua  in  iisdem  adjunctis  eadem  operantur;  sem- 
per  enim  bonum  sensibile  praesens,  eaque  ad  quae  natura 
inclinantur,  appetunt,  et  quantum  possunt  prosequuntur. 
Ergo  non  arbitrio  se  regunt,  sed  suapte  natura  uniformiter 
moventur  ac  determinantur. 

75.  5®  Demum  nullae  sunt  brutorum  operationes,  quae 
intelligentiam  ac  ratiocinium  necessario  requirant. 

Non  operationes  specierum  inferiorum,  quas  ipsi  pbysio- 
logi  ad  instinctum  referunt  (69).  Et  re  quidem  vera  l"si 
hujusmodi  operationes  ad  intelligentiam  ac  ratiocinium  refe- 
rendae essent,  concludere  oporteret,  insecta  multa  imperfe- 
ctissima intellectusperfectione  hominem  longe  superare.  Nam 
si  brutorum  industriae  atque  artes  ad  cibos  seligendos  atque 
servandos,  ad  venandum  ac  praedandum , ad  medicamina 
adhibenda,  ad  mansiones  sibi  ac  proli  aedificandas,  ad  pro- 
lem alendam,  nutriendam,  defendendam,  ad  cognoscenda 
transmigrationum  tempora,  ad  societatem  quamdam  inter 
se  ineundam,  si  haec  inquam  omnia  aliaque  multa  consilio 
ac  rationi  tribuenda  essent,  fateri  jam  deberemus,  a)  bruta 

animantia  cognoscere  naturae  corporeae  leges,  geometriam, 
mechanicas  aequilibrii  leges,  virtutes  herbarum,  proprium 
organismum;  praevidere  futuras  et  sui  et  prolis,  quam  quae- 
dam animantes  nunquam  videbunt , necessitates  ; imo  et 
ventos  et  tempestates  prospicere;  tum  6)  sine  experientia , 
sine  magistro,  sine  praeviis  tentaminibus  aut  erroribus, 
summa  prudentia  ac  sagacitate,  deducere  ex  his  omnibus 
cognitionibus,  quae  sibi  agenda  sint,  quae  cavenda,  quae  vitae 
ratio  instituenda,  quibus  operibus  vacandum.  Id  quod  pro- 
cul dubio  humanam  omnem  facultatem  longe  superat. 

2“  Homo  qui  intellectu  ac  ratione  pollet,  plurima  agit  ex 
naturae  instinctu,  quae  multam  et  finium  et  mediorum  cogni- 
tionem supponere  videntur ; cum  tamen  nesciat  prorsus 
humana  ratio,  quomodo  aut  cur  illa  agantur.  V.  gr.  ex  mero 
instinctu  homo  exercet  ea  quae  pertinent  ad  respirationem, 
variosque  musculos  contrahit  ad  varias  sui  corporis  partes 
movendas,  et  aequilibrii  leges  servat,  similiaque  multa  optime 
facit,  sola  duce  natura,  quae  quomodo  fiant  vix  aliquo  modo, 
multarum  scientiarum  accersitis  subsidiis,  cognoscere  pau- 
cissimi possunt.  Si  haec  igitur  ab  homine  fiunt  sine  rationali 
cognitione,  quanto  magis  existimandum  erit,  inferiora  ani- 
mantia in  suis  operationibus  naturae  solummodo  instinctum 
sequi ? 

76.  Quod  attinet  ad  superiorum  specierum  operationes, 
profecto  ad  eas  explicandas  necessario  facultates  omnes  or- 
dinis sensitivi,  quas  supra  descripsimus  (61,  seq.),  suppo- 
nendae sunt,  at  nihil  est  in  iis  quod  nos  cogat,  ad  intelle-' 
ctivam  cognitionem  ideasque  universales  brutis  tribuendas. 
Sufficit  enim  ad  eas  explicandas,  sive  voluptas  operationi 
insita,  sive  dolor  quem  operatio  avertit,  sive  alia  quaevis 
sensatio,  sive  aestimativus  sensus,  quo  aliqua  ut  sibi  utilia 
percipiunt  aut  noxia,  sive  phantasia  aut  memoria,  quae  re- 
bus in  praesenti  perceptis  applicat  phantasmata,  quae  rei 
ejusdem  vel  rerum  similium,  alio  tempore  perceptarum, 
speciebus  associata  sunt. 

77.  Haec,  quam  memoravimus,  phantasmatum  associatio 
nominatim  explicat  tum  eas  brutorum  operationes,  quae  ex 

casuum  similium  expectafione,  quasi  per  analogiae  argumen- 
tum, procedere  videntur,  tum  quae  ab  iis  peraguntur  quasi 
ex  habitu  quodam,  educatione  ac  magisterio  hominum  in- 
ducto. Nisi  quod  in  primo  casu  associatio  haec  phantasmatum 
naturalis  est,  in  altero  artificiosa  et  ab  hominis  industria. 
Tota  enim  bestiarum  educatio  huc  denique  redit,  ut  cum 
aliquo  hominis  imperio  vel  signo  phantasma  voluptatis  vel 
doloris  in  bruti  imaginatione  conjungatur,  ac  repetitis  acti- 
bus firmiter  imprimatur  (0.  188,  3"). 

ARTICULUS  IV. 

De  vitae  animalis  principio. 

78.  Principium  animalis  vitae  dicimus  id  quo  corpus  orga- 
nicum sensum  ac  motum  habet.  Hoc  et  vulgus  et  philosophi 
animam,  appellant.  Pluribus  porro,  quae  occurrunt,  quaestio- 
nibus ad  opportuniorem  locum  rejectis , hic  statuere  tan- 
tummodo volumus  quae  ad  animae  brutorum  naturam  perti- 
nent. 

Propositio.  V.  Anima  brutorum  est  simplex  et  indivisi- 
bilis. 

79.  Est  simplex,  quia  ex  partibus  essentialibus  non  con- 
stat : est  indivisibilis,  quia  non  est  formaliter  extensa,  nec  iii 
partes  integrantes  resolvi  potest ; sed  tota  est  in  toto  corpore, 
ac  tota  in  singulis  ejus  partibus.  Plurimi  porro  ex  aristoteli- 
cis  huic  propositioni  adversabantur;  quorum  alii  probabi- 
lius existimabant,  animas  brutorum  omnium  divisibiles  esse; 
quidam  etiam  opinabantur,  eas  ex  partibus  heterogeneis 
constare;  alii  vero,  quanquam  animas  imperfectorum  ani- 
mantium divisibiles  esse  censerent,  animas  tamen  animan- 
tium perfectorum  indivisibiles  esse  docebant.  Inter  hos  esi 
angelicus  doctor  ac  s.  Bonaventura.  Sed  post  exagitatas  cum 
materialislis  controversias,  vix  ulla  jam  hac  de  re  dubitatio 
superesse  potest.  Itaque  animantium  quorumcunque  ani- 
mas, etiam  imperfectorum,  videlicet  omnem  prorsus  animam 
sensitivam,  simplicem  et  indivisibilem  esse  cum  communi 
sententia  contendimus. 

80.  Assumptis  quae  paulo  ante  dicta  sunt  de  vi  sentiendi 

(S7,  seq.),  de  vi  appetendi  (S9),  de  interno  sensu  (61,  62), 
argumenta  ad  propositionem  statutam  demonstrandam  nullo 
negotio  construes,  juxta  ea  quae  mox  subjiciemus,  ad  animae 
humanae  simplicitatem  probandam. 

81.  Binae  sunt  hujus  loci  speciales  difficultates. 

1"  Quum  aliqua  pars  ab  animali  abscinditur,  haec  ali- 
quanto tempore  se  movet.  Imo  quaedam  animalia,  exsecto 
capite,  toto  adhuc  corpore  se  movent,  ut  v.  gr.  muscae,  quae 
capite  mulctatae  volant.  Quin  etiam  reptiles  in  binas  paries 
divisae,  secundum  utramque  partem  vivere  pergunt.  Ergo  in 
his  anima  dividitur. 

2“  Annulata  quaedam,  ut  lumbrici  terrestres,  si  in  plures 
partes  dividantur,  unaquaeque  pars  novum  ejusdem  speciei 
individuum  constituit.  Fluviatilibus  vero  polypis,  quos 
hydras  vocant,  utcunque  dissectis,  tot  animalia  fiunt  quot 
partes.  ' 

82.  Ad  1“  respondebis  negando,  partes  decisas  vivere, 
quamvis  se  moveant.  Ille  enim  motus  est  continuatio  motus 
vitalis,  quem  animal  dolore  exstimulatum',  in  ea  parte  quae 
abscindebatur,  excitavit,  vel  etiam  motus  quem  musculi, 
adhuc  vi  motrice  referti,  vi  externi  irritamenti,  puta  aeris, 
concipiunt.  Illa  autem  pars  solummodo  post  divisionem 
vivere  pergit,  in  qua  sunt  organa  vitae  essentialia.  Notandum 
quoque,  animalium  quae  frigidi  sanguinis  dicuntur,  organi- 
smum contractililatis  passivam  potentiam,  etiam  post  mortem, 
longiori  tempore  relinere;  ita  ut  stimulatis  vi  externa  mu- 
sculis, membra  eorum  omnia  agitari  conspiciantur.  Muscae 
vero  amputato  capite  volant,  quia  adhuc  earum  corpus  non 
est  anima  viduatum.  Negabis  igitur,  ex  his  quae  opponuntur, 
concludi  posse  animarum  divisionem. 

83.  Ad  2®  respondendum  est,  non  dividi  animas,  sed  ani- 
malia multiplicari  corporis  divisione.  In  annulatis  enim 
organa  omnia  ad  vitam  necessaria  extenduntur  uniformiter 
ab  una  extremitate  ad  alteram,  ita  ut  unumquodque  transver-^ 
sale  segmentum  organa  omnia  essentialia  contineat,  et  a toto 
vix  differat,  praslerquam  longitudine.  Quum  ergo  unum  se- 
gmentum a reliquo  dividitur  corpore,  ab  animse  prioris 

dominio  subtrahitur,  novaque  informatur  anima,  quo  fit  ut 
novum  sola  divisione  animal  generetur.  Quare  hujusmodi 
animalia  fissipara  vocantur,  quia  hac  sui  divisione  novos 
quodammodo  foetus  parere  possunt,  quemadmodum  arbores 
per  taleas  propagantur. 

Idipsum  probabilius,  ut  cseteras  hypotbeses  omittam, 
dicendum  de  hydris  : nisi  quod  hae  multiplicantur  divisione 
utcunque  peracta,  quia  massa  quadam  uniformis  ubique 
naturae  constant,  in  qua  unaquaeque  pars  easdem  functiones 
exsequitur ; ac  propterea  nulla  earum  ad  totius  vitam  neces- 
saria est,  unaquaeque  autem  in  se  continet  quidquid  ad  vi- 
tam, quantum  est  ex  corpore,  requiritur.  Quare  mirandum 
non  est,  si  quacunque  parte  abscissa,  novum  in  ea  procree- 
tur animal ; eoque  minus  hoc  mirandum  est,  quod  naturalis 
horum  animalium  propagatio  fit  per  erumpentes  gemmas, 
quae  in  quosdam  quasi  ramulos  crescunt,  ac  sponte  dein  ab 
animali  genitore  separantur.  Quare  animalia  haec  gemmipara 
appellantur. 

84.  Corollaria.  \ . Anima  brutorum  non  educitur  ex  potem 
tia  materice;  quae  Aristotelis  opinio  fuit.  Nam  qui  hanc  opi- 
nionem sequi  vellet,  is,  ut  de  plantis  agentes  diximus  (33), 
totum  de  corporum  principiis  peripateticum  systema  ample- 
cti deberet,  cum  omnibus  consectariis,  quae  in  citato  loco 
notavimus. 

Si  vero,  ut  indubitatum  est,  materia  animati  corporis  sunt 
tandem  aliquando  eaedem  atomi,  quibus  caetera  corpora 
constant,  plane  repugnat,  ex  materia  hujusmodi  educi  posse 
brutorum  animam.  Haec  enim  anima  est  simplex  et  indivisi- 
bilis. Repugnat  autem,  e subjecto  multiplici  educi,  eique 
inhaerere  aliquid  simplex,  inextensum,  indivisibile(C.  1 32,6). 
Haec  autem  deductio  valet,  ut  manifestum  est,  etiamsi  quis 
elementa  corporum  ultima  esse  puncta  simplicia  opinare- 
tur. 

2.  Anima  brutorum  est  substantia.  Nam  neque  corpus  est, 
nec  corporis  qualitas,  aut  affectio,  aut  temperamentum. 
Haec  enim  omnia  divisibilia  sunt,  et  cum  corpore  dividun- 
tur. 

3.  Eadem  non  potest  oriri  nisi  per  creationem.  Palel  ex 
dic(is  in  onlologia  (0.  372).  Non  ilaque  activitati  generantis 
originem  debet. 

4.  Est  dependens  a corpore  quoad  omnes  suas  operationes. 
Omnes  enim  bruti  facultates  intra  sensitivum  ordinem  conti- 
nentur (68).  Actus  autem  facultatum  sensitivarum  sine  cor- 
pore exerceri  nequeunt  : eorum  enim  subjectum  neque 
anima  est,  neque  corpus,  sed  compositum  ex  utroque 
(L.  488).  Igitur  nullum  actum  anima  sensitiva  exercere  po- 
test independenter  a corpore. 

8.  Nontamen  ex  se  a corpore  dependet  quoad  ipsum  me. Nam 
neque  accidens  corporis  est,  neque  forma  materialis  dici  po- 
test (1“)  : est  autem  substantia.  Ergo  per  se  est. 

6.  Hinc  intelliges  quo  pacto  dici  possit  subsistens,  quo  pa- 
cto non  possit.  Subsistens  latius  acceptum  excludit  inhseren- 
tiam  in  altero , ut  in  subjecto ; ac  proinde  opponitur  acci- 
denti et  formie  materiali  peripateticorum  ; et  hoc  pacto 
acceptum,  idem  est  ac  substantia.  Pressius  vero,  subsistens 
excludit  imperfectionem  partis;  ac  dicitur  de  iis  omnibus 
quee  non  sunt  in  alio  ut  in  toto  : quare  hoc  sensu  idem  est 
ac  suppositum  (0.  168,  2“ ; 166).  Anima  igitur  sensitiva  est 
subsistens  primo  modo,  non  autem  altero. 

7.  Postremo  anima  brutorum  a corpore  soluta,  et  vivere  et 
esse  desinit;  non  quidem  corruptione  sui,  sed  annihilatione 
naturae  ejus  debita,  ut  communi  sententia  receptum  est. 

Primo  quidem,  quia  bruti  anima  corpore  exuta,  non  est 
amplius  vitae  capax.  Ejus  enim  vita  sensitivae  facultatis  ope- 
rationibus tota  continetur;  ac  proinde  a corpore  tota  depen- 
det. Cum  igitur  vivere  extra  corpus  non  possit,  nulla  est 
amplius  ratio,  cur  inutilis  illa  quae  superest,  existentia  coiK 
servetur. 

Deinde  quia  belluinae  animae  finis  informatio  tantummodo 
est  corporis,  non  vero  perfecta  felicitas  in  creatoris  sui  co- 
gnitione et  amore  constituta,  ad  quam  quidem  assequendam 
immortalitas  necessaria  est. 

Demum  quia  anima  ejusmodi  nec  meriti  nec  demeriti  ca- 
pax est,  ex  quo  nulla  ipsi  praemia,  pceiiae  nullae  debentur. 

CAPUT  I. 

DE  ANIM.E  HUMANiE  KATUKA. 

ARTICULUS  I. 

Praevia  quaedam. 

85.  Homo  in  qiio  qusecunque  in  hac  rerum  universitate 
mirabilia  sunt,  compendio  quodam  collecta  emicant,  non 
vegetali  solum  ac  sensitiva,  sed  etiam  intellectuali  vita  vivit. 
Quae  tres  vitae  sic  se  mutuo  excipiunt  in  illo,  ac  tam  harmo- 
nice consertae  sunt,  ut  unaquaeque  a reliquis  duabus,  plus 
minusve,  licet  diversimode,  quoad  proprios  actus  depen- 
deat. Sed  miranda  haec  connexio,  quemadmodum  hominis 
auget  dignitatem  ac  pulchritudinem,  ita  quaestionem  de  hu- 
manae vitae  principio  non  parum  impeditam  facit.  De  quo 
haec  ex  ordine  quaerenda  occurrunt.  Primo  an  sit  aliquid  a 
corpore  distinctum  : secundo  sitne  unum  an  vero  multi- 
plex : tertio  quomodo  cum  corpore  uniatur  : quarto  quaenam 
sit  ejus  origo  : demum  quaenam  ejus  duratio.  Ad  primam 
quaestionem  veniamus. 

86.  Infinita  res  esset,  si  omnes  tam  veterum  graecorum, 
quam  recentiorum  materialistarum  de  animi  humani  natura 
erroneas  opiniones  recensere  vellemus.  Omnes  tamen  hac  in 
re  aberrationes  huc  redeunt  : animam  esse  ipsum  hominis 
corpus,  vel  ejus  partem,  vel  qualitatem  aut  temperamentum, 
vel  subtiliorem  aliquam  purioremque  materiam;  animi  vero 
operationes  esse  motus,  vel  conatus  ad  motum. 

Omnia  igitur  materialistarum  systemata  refellemus , si 
ostenderimus,  animam  humanaip  nec  corpus  esse,  nec  esse 
dependentera  corpore.  Ostendemus  porro  eam  non  esse  cor- 
pus, eo  quod  est  simplex;  non  esse  dependenter  a corpore, 
eo  quod  est  spiritualis. 

87.  Ut  autem  de  nominibus  quaestio  non  fiat,  haec  praeno- 
tamus : I"  animae  humanae  nomine  intelligimus  principium 

illud,  per  quod  homo  sensitivus  est,  cogitat  ac  vult  : in  qua 
definitione  nemo  profecto  dissentire  potest. 

2"  Animam  simplicem  dicimus,  et  quoad  quantitatem,  et 
quoad  essentiam.  Quoad  quantitatem,  quia  nec  constat  ex 
partibus  integrantibus,  nec  in  partes  integrantes  resolvi  po- 
test. Quoad  essentiam  vero,  quia  non  constat  ex  pluribus 
constitutivis,  nec  in  eas  potest  resolvi. 

3“  Adverte  porro,  animam  esse  quidem  simplicem  secun- 
dum quantitatem,  sed  non  in  genere  quantitatis.  Simplex 
enim  secundum  quantitatem  dupliciter  dicitur,  nempe  vel 
intra  genus  continui,  vel  extra  totum  continui  genus.  Quod 
simplex  est  secundum  quantitatem  intra  continui  genus,  in 
ipso  continuo  situm  determinatum  habet,  ut  limes  seu  lon- 
gitudinis seu  temporis,  ac  mente  solummodo  a continuo 
abstrahitur,  nec  potest  per  se  in  rerum  natura  consistere. 
Et  etiamsi  quis  punctum  per  se  existens  conciperet,  hoc 
punctum  anima  esse  nequit.  Anima  enim,  ut  alia  omittam, 
certe  non  punctum  humani  corporis  occupat,  sed  totum  cor- 
pus, aut  certe  aliquam  ejus  partem  divisibilem  : praeterea 
corpora  sentit  ac  percipit.  Punctum  autem  non  potest  occu- 
pare nisi  punctum,  nec  sentire  nisi  punctum,  si  tamen  vel 
punctum  sentire  queat. 

Id  vero  quod  est  simplex  extra  continui  genus,  extensione 
quidem  formali  caret,  et  nihilominus,  quoniam  in  exten- 
sione situm  sibi  essentialem  non  habet,  extensum  corpus 
occupare  potest,  illudque  intime  penetrare  ac  pervadere, 
eoque  mediante  ab  aliis  corporibus  affici,  eaque  percipere, 
si  caeteroqui  hac  vi  sit  instructum. 

4“  Demum  substantiam  spiritualem  vocamus  substantiam 
simplicem,  quae  in  suis  operationibus,  saltem  quibusdam, 
ab  organorum  materialium  concursu  est  independens; 
adeoque  non  indiget  corpore,  ut  sit  et  agat. 

ARTICULUS  II. 

De  animee  simplicitate. 

88.  Propositio  I,  Anima  humana  est  simplex  tum  qtioad 
quantitatem,  tum  quoad  essentiam. 

Pi  obatiu’  1“  pars.  Esi  simplex  quoad  quantitatem. 

1“  Quod  extensum  est,  per  se  non  potest  extensum,  ac 
proinde  corpora,  percipere. 

Si  eiiim  subjectum  extensum  posset  per  se,  triangulum  v. 
gr.  percipere,  profecto  sensilis  repraesentatio  trianguli  ita  in 
eo  fieret,  ut  singulae  trianguli  paries  in  distinctis  extensi 
percipientis  partibus  repraesentarentur,  quemadmodum  fit 
in  speculo.  Igitur  unaquaeque  extensi  percipientis  pars 
unum  trianguli  latus  ad  summum  perciperet;  nulla  vero 
pars  omnia  latera  simul,  totumque  triangulum.  Singulae 
enim  partes  percipere  quidem  poterunt  id  quod  ipsas  afficit; 
at  ea  quae  caeteras  partes  afficiunt,  percipere  certe  non  pote- 
runt. Ergo  nihil  est  in  extenso  quod  triangulum  percipere 
queat. 

Diximus,  quamlibet  extensi  partem  unum  trianguli  latus 
ad  summum  percipere  posse  : sed  neque  hoc  concedere  li- 
cet, spectata  illa  parte  per  se.  Si  enim  et  ipsa  extensa  est, 
perciperet  per  partes;  unaquaeque  igitur  pars  aliquam  li- 
neae portionem,  nulla  vero  lineam  totam  perciperet. 

Est  igitur  manifestum,  id  omne  quod  extensum  est,  ex- 
tensionem percipere  non  posse  per  se.  Ex  quo  sic  arguere 
licet.  Homo  extensionem  percipit,  quum  corporea  organa 
a corporibus  circumstantibus  afficiuntur.  Sed  corporea  or- 
gana, ut  quae  extensa  sunt,  inepta  per  se  sunt  extensioni 
percipiendae.  Ergo  praeter  corpus  et  organa  corporea,  est  in 
homine  principium  aliud  inextensum  ac  plane  simplex,  quo 
homo  ipse  fit  extensioni  percipiendae  idoneus.  Principium 
autem  per  quod  homo  sentit,  vocamus  animam.  Ergo  anima 
hominis  est  simplex. 

89.  2“  Unusquisque  sibi  conscius  est,  se  plures  ac  di- 
versas eodem  tempore  sensationes  experiri,  easque  inter  se 
comparare.  Sed  et  ad  haec  subjectum  quod  extensum  sit, 
est  per  se  prorsus  ineptum. 

Etenim  diversae  istae  sensationes  vel  manent  in  diversis 
partibus,  vel  ad  unam  confluunt. 

Si  sunt  in  diversis  partibus,  nulla  pars  omnium  simul 

conscia  esset ; nulla  posset  inter  diversas  sensationes  com- 
parationem instituere. 

Si  in  una  parte,  queero  ulterius,  utrum  haec  pars  sit  sim- 
plex, au  vero  extensa.  Si  simplex,  jam  ifoii  est  extensum 
quod  plures  sensationes  Iiabet,  easque  comparat : habemus 
animam  simplicem.  Si  composita,  redibit  argumentum. 

90.  3"  Anima  humana  se  in  se  reflectit,  omnesqne  suas 
affectiones  relegit  et  expendit,  ita  ut  vere  in  se  totam  redeat 
tota. 

Atqui  ens  extensum  hujusmodi  reflexionis  capax  non  est. 
Reflexio  enim  extensi  in  seipsum  hoc  solum  modo  fieri 
potest,  ut  una  pars  ejus  super  aliam  inclinetur  partem,  non 
vero  ut  una  pars  in  seipsam  aut  totum  in  totum  redeat;  quod 
est  impossibile.  Ergo. 

91.  Proh.  2“  pars.  Anima  est  simplex  quoad  essentiam. 
Facile  autem  notabis , argumenta  quae  subjicimus , primam 
quoque  partem  demonstrare. 

1®  Anima  habet  ideas  quae  etiamsi  pluribus  notis  constent, 
sunt  tamen  in  indivisibili  positae  (0.  48),  ita  ut  qui  simul 
non  teneat  notas  omnes,  quae  ideam  A constituunt,  aliam  qui- 
dem ideam  habere  possit,  non  tamen  ideam  A. 

Dico  igitur  : ideae  quas  animus  habet,  haberi  nequeunt 
a subjecto  composito.  Ergo  animus  simplex  est  quoad  essen- 
tiam. 

92.  Prob.  ant.  Si  idea  v.  gr.  justitiae  est  in  subjecto  com- 
posito, vel  est  per  omnes  ejus  partes  divisa,  vel  in  una  tan- 
tum parte  residet,  vel  tota  est  in  singulis  partibus. 

Si  primum  dicas,  unaquaeque  pars  percipiet,  si  placet, 
elementum  justitiae,  aut  melius  dimidiam,  decimam,  cente- 
simam hujus  ideae  integrantem  partem ; quod  quidem  plane 
absurdum  est  : sed  nulla  pars  compositi  hujus  percipientis, 
neque  etiam  partium  collectio  ideam  habebit  justitiae.  Prae- 
terea ideae  illae  simplicissimae,  v.  gr.  entis,  veritatis,  aliaeque 
hujusmodi,  in  quibus  compositio  nulla  est,  quomodo  pos- 
sunt concipi  divisae  in  partes? 

Si  alterum,  in  primis  haec  una  pars  esset  animus,  non  to- 
tum compositum : deinde  haec  pars  quae  justitiae  ideam  ha- 

bere  ponitur,  vel  est  simplex,  vel  composita.  Si  simplex, 
ergo  fatentur,  simplex  esse  quod  cogitat;  si  composita,  re- 
dibit argumentum,  donec  pervenias  ad  simplex. 

Si  tertium,  admittis  tot  cogitantes,  quot  partes  sunt  in 
composito ; quod  quidem  est  gratuitum , inutile  et  absur- 
dum; 6)  redit  interrogatio  ; singulae  istae  partes  suntne  sim- 
plices, an  vero  compositae?  Et  sic  redit  argumentum. 

95.  2®  Animus  plures  inter  se  ideas  comparat,  earumque 
relationes  deprehendit;  ideasque  in  judicio  componit  affir- 
mando ac  negando  separat.  Haec  omnia  subjectum  prorsus 
incompositum  necessario  requirunt.  Primo  quidem  ut  in- 
stituatur comparatio,  quemadmodum  dictum  est  in  prima 
qjarte  (90);  deinde  vero,  quia  actus  simplicissimus  affirmandi 
vel  negandi  concipi  prorsus  nequit  divisus  in  partes;  ac 
proinde  non  potest  nisi  in  subjecto  simplici  (91)  existere. 

94.  3®  Volitio  est  tendentia  quaedam  in  objectum  cogni 
tum.  Nullus  ergo  potest  exeri  vohintatis  actus,  nisi  cognitio 
aliqua  voluntati  praeluceat,  objectumque  proponat. 

Pone  nunc  in  subjecto  non  simplici  volitionem.  Erit  in 
illo  etiam  cognitio.  Dic  quaeso,  utrum  cognitio  et  volitio 
pertineant  ad  diversas  partes,  an  vero  utraque  in  una  ea- 
demque  parte  resideat? 

Si  primum  dicitur,  absurdum  dicitur,  et  quia  est  contra 
intimum  sensum,  et  quia  impossibilis  volitio  est,  nisi  in  eo 
qui  vult,  sit  cognitio. 

Si  alterum,  non  te  extricabis,  nisi  subjectum  in  quo  est  et 
cognitio  et  volitio,  dicas  esse  simplex. 

9o.  4“  Postremo  animus  libertate  gaudet  indifferentiae. 
Itaque  si  ex  partibus  coalescit,  vel  omnes  ac  singulae  partes 
seorsum  sunt  liberae,  vel  solum  earum  collectio,  vel  una 
tantum. 

Si  primum,  jam  in  una  anima  sunt  plura  subjecta  quae  vo- 
lunt. Praeterea  quoniam  singulae  partes  sunt  suorum  actuum 
dominae,  poterit  altera  pars  velle,  altera  nolle  objectum  idem. 
Haec  quis  credat? 

Si  secundum,  quomodo  potest  exsurgere  aggregatum  li- 
bertate gaudens,  cum  nulla  pars  seorsum  accepta  libera  sit? 

Si  teiiiuni,  nisi  dicas  illam  unam  partem  simplicem,  redi- 
bit argiimenlum  semper. 

96.  Patet  itaque  1"  animam  humanam  neque  esse  corpus 
humanum,  neque  ejus  partem,  neque  ullum  plane  coipus. 
Omne  enim  corpus  compositum  est,  extensum,  divisibile  ; 
anima  autem  simplex. 

Patet  2®  animam  non  esse  qualitatem,  affectionem, 
temperamentum  qualitatum  corporis.  Htec  enim  omnia  com- 
posita sunt,  extensa  et  divisibilia,  quemadmodum  est  corpus. 

Patet  igitur  5®  animam  esse  substantiam  a corpore  distin- 
ctam. 

ARTICULUS  III. 

De  animae  spiritualitate. 

97.  Propositio  II.  Anima  humana  est  ens  spirituale. 

Demonstratur.  Principium  simplex  quod  in  quibusdam 

suis  operationibus  a materiali  organo  sit  independens,  est 
ens  spirituale  (87,  4®).  Atqui  anima  humana  est  hujusmodi, 
tum  in  intellectus,  tum  in  voluntatis  operationibus.  Nam 

98.  1®  Potentia  quae  sit  materiali  organo  defixa  et  per  illud 
agat,  valde  laeditur  a proprio  objecto,  et  ad  sua  munia  fit 
inepta,  si  quando  hoc  vehementissime  ipsam  afficiat.  Sic  lae- 
ditur videndi  facultas  luce  vehementi  , et  auris  magno  stre- 
pitu obsurdescit,  et  phantasia  patitur,  si  qua  imago  praeter 
modum  ipsam  commoveat.  Ratio  est,  quia  in  hac  praevalida 
objecti  actione  corporale  organum  stimulos  experitur  exces- 
sivos  et  violentos,  unde  et  ipsum  vitiatur,  et  fit  animae  instru- 
mentum ineptum. 

Ast  in  intelligendi  facultate  longe  aliter  se  res  habet.  Tunc 
enim  maxime  recreatur  ac  roboratur  intellectus,  quum  ob- 
jecti sui  actionem  maxime  persentit;  ita  ut  nulla  re  magis 
delectetur  ac  proficiat,  fiatque  aptior  ad  caetera  cognoscenda, 
quam  quum  altissimas  veritates  perfecte  cognoscit,  earumque 
evidentiam  intente  contemplatur. 

Ergo  intellectus  non  est  potentia  organo  materiali  defixa. 

99.  2®  Si  quae  sunt  operationes  ab  organo  materiali  inde- 
pendentes,  sane  illae  sunt  quae  non  solum  hujusmodi  adju- 

mento  non  egent,  sed  etiam  per  illud  exerceri  nullo  pacto 
possunt.  Jamvero  operationes  intellectus  per  organum  mate- 
riali exerceri  non  posse,  certissimum  est. 

Etenim  a)  ea  cognoscit  intellectus,  quibus  organum  mate- 
riale nullatenus  affici  potest.  Hujusmodi  sunt  possibilitas, 
impossibilitas,  necessitas  contingentia,  negationes  et  priva- 
tiones, simplicitas,  seternitas,  honestas,  turpitudo,  jus,  offi- 
cium et  alia  hujusmodi  mere  idealia  objecta.  Ad  hsec,  de  spi- 
ritu, de  Deo  cogitat,  et  simplicissimas  animi  affectiones  per 
conscientiam  relegit.  Hse^mnia,  cum  materialia  objecta  non 
sint,  sed  materia  multo  sublimiora,  corporali  instrumento 
attingi  non  possunt;  corpus  enim  non  potest  nisi  corpus 
tangere;  ex  quo  sequitur  potentiam,  quae  his  afficitur,  quae 
haec  concipit,  materialis  organi  adjumenta  prorsus  respuere. 

6)  Intellectus  insuper  ipsas  res  sensibiles  modo  multo  no- 
biliori cognoscit,  quam  per  impress^mjes  organicas  percipi 
queant.  Dum  enim  sensus  individuorum,  praesentia  afficitur, 
mens  universales  in  Illis  rationes  contemplatui',  cujusmodi 
sunt  ratio  entis,  unius,  veri,  boni,  rationesque  omnes  gene- 
ricae  ac  specificae,  quas  abstrahit  a concretis,  et  separatini 
concipit,  et  inter  se  conjungit,  aliisque  applicat  objectis. 
Relationes  praeterea  multiplices  inter  experientiae  objecta 
cognoscit,  similitudinis,  aequalitatis,  causalitaiis  et  depen- 
dentiae, medii  et  finis,  successionis,  ordinemque  rerum  et 
pulchritudinem. 

c)  Cogitat  insuper  et  cognoscit  multa,  quae  quanquam 
sensibilia  sint,  sensus  tamen  nunquam  affecerunt.  Sic  uno 
quovis  individuo  objecto  percepto,  cognoscit  infinita  alia 
huic  similia  posse  existere;  et  cognita  causa  ejusque  natura, 
effectus  futuros,  aut  loco  dissitos,  vel  certo  praenuntiat  vel 
probabiliter  divinatur,  et  vicissim  cognito  effectu,  causae 
existentiam  ac  naturam  ratiocinando  deducit.  Atqui  mate- 
riale organum  iis  solum  affici  potest,  quae  praesentem  in  illud 
actionem  exercent,  aut  olim’exercuerunt.  Ergo. 

d)  Denique  de  rebus  sensibilibus  quandoque  mens  decer- 
nit contra  id  quod  sensibus  percipitur;  dumque  v.  gr.  oculi 
vident  remum  sub  aqua  confractum,  aut  solem  bipedalis  ma- 

gnitudiuis,  mens  illusionem  corrigit,  et  remum  judicat  inte- 
grum, solemque  tellure  multo  majorem.  At  facultas  qute  hoc 
pacto  judicat,  organica  esse  nequit.  Omnis  enim  organica 
facultas  ab  impressionibus  in  organo  receptis  ad  actum  de- 
terminatur. 

100.  3®  Si  voluntatem  hominis  consideres. 

а)  ejus  appetitio  non  est  ad  bonum  quod  organa  sensivita 
afficit,  quod  est  bonum  animalis  vitae,  limitata;  sed  immen- 
sitatem quamdam  habet  capacitatis  ac  desiderii.  Etenim 
quemadmodum  intellectus  bonum  in  genere  apprehendit, 
ita  haec  ad  omne  bonum  fertur 

б)  et  ad  illud  in  primis  quod  omnem  corporum  ac  materiae 
conditionem  excedit.  Quare  maxime  delectatur  veritate, 
scientia,  virtute,  honore,  ordine,  pulchro,  sublimi  et  simili- 
bus ; prae  quibus  interdum  bona  omnia  sensibilia  et  corpo- 
rea contemnit.  His  autem  objectis  omnibus  moveri  non  po- 
test organica  potentia,  quia  ab  his  organa  affici  nequeunt. 

c)  Postremo  hominis  voluntas  est  libera,  nimirum  quan- 
quam  ad  agendum  excitetur  ab  objecto,  tamen  per  arbitrii 
indifferentiam,  ad  agendum  vel  non  agendum  se  ipsa  deter- 
minat. Sed  facultas  quse  sit  organis  alligata,  semper  ad  ob- 
jecti praesentiam  determinatur  ad  actum,  nec  indifferens  esse 
ad  agendum,  nec  se  ipsa  determinare  potest. 

101.  Corollaria.  1“  Ex  his  omnibus  iterum  deduces,  ani- 
mam humanam  esse  substantiam.  Nam  1°  per  se  multa  agit  et 
independenter  a corpore.  Ergo  per  se  est  et  independenter 
a corpore.  Praeterea  2®  est  subjectum  unum  et  constans  plu- 
rimarum affectionum.  Tale  autem  subjectum  est  substantia. 

2°  Ne  divina  quidem  virtute  fieri  potest  ut  materialis  sub- 
stantia intelligendi  ornetur  facultate.  Nam  quanquam  anima 
materiam  informans,  in  ea  et  per  eam  sentire  queat,  tammi 
materia  per  se  neque  sensitivse  perceptionis  capax  est,  ut 
vidimus  (88,  89).  Multo  magis  ergo  repugnat,  intelligentiee 
operationes  ab  ipsa  exerceri ; cum  ad  has  operationes  exer- 
cendas ne  instrumenti  quidem  munus  sortiri  possit,  ut  modo 
demonstratum  est.  Lockius  ergo  qui  de  hoc  dubitat,  vehe- 
menter errat. 

ARTICULUS  IV. 

Difficultates. 

102.  Ob.  I.  Affirmari  nequit  cogitandi  facultatem  non 
posse  existere  in  materia.  Etenim 

1°  Ideas  tum  materiae,  tum  cogitationis  plane  inadaequatas 
habemus. 

2“  Materia  organica  mirabiles  acquirit  proprietates.  Ergo 
si  exquisitiore  quadam  organisatione  conformaretur,  fortasse 
etiam  cogitare  posset. 

3°  Eoque  magis  quod  insunt  materiae  proprietates  quaedam 
simplices,  ut  sunt  velocitas,  vis  raotrix,  attractio,  vegetatio, 
vires  multiplices.  Ergo. 

Resp.  Nego  ant. 

103.  Ad  1”  Dist.  fla  tamen  ut  cognoscamus  efusmodi  pro- 
prietates, tum  materiae,  tum  cogitationis,  quae  simul  consi- 
stere non  possunt,  coMc.;  secus,  «egr.  Materia  enim  est  essentia- 
liter composita  et  extensa,  et  non  potest  agere  nisi  in 
materiam.  Cogitandi  autem  facultas  requirit  subjectum  in- 
compositum et  inextensum,  et  objecta  prorsus  immaterialia 
attingit.  Etsi  igitur  intimam  materiae  naturam  ignoremus, 
novimus  tamen  materiam  extensionis  subjectum  esse,  atque 
adeo  cogitandi  facultate  pollere  non  posse;  nisi  dicere  velis, 
idem  subjectum  proprietatibus  contradictoriis  et  contrariis 
constare  posse. 

Ad  2“  cowc.  ant.;  neg.  consequentiam.  Organisatio  enim, 
utcunque  perfecta,  materiae  essentiam  non  mutat. 

Ad  3“  Dist.  Ideae  abstractae  harum  proprietatum  exhibent 
aliquid  simplex,  conc.;  ipsae  proprietates,  ut  sunt  in  materia, 
simplices  sunt,  neg.  Insuper  neg.  consequentiam. 

104.  Proprietates  istae  relationem  continent,  quae  est  ali- 
quid indivisibile,  prouti  ab  intellectu  concipitur.  At  relatio- 
num istarum  fundamentum,  seu  proprietates  ipsae  in  se,  non 
sunt  aliquid  a materia  distinctum,  adeoque  sunt  aliquid  com- 
positum et  divisibile. 

Revera  velocitas  est  relatio  spatii  ad  tempus  : reipsa  au- 
tem est  corpus  in  motu. 

Vis  molri.x  est  productum  ex  velocitate  in  massam  corporis ; 
ac  proinde,  ut  ipsa  massa,  divisibilis  est. 

Attractio,  quidquid  sit  in  se,  est  et  ipsa  relatio  qutedam, 
quse  certe  a corporis  massa  et  distantia  pendet. 

Vegetatio  a multarum  partium  structura,  dispositione, 
conjunctione  pendet,  et  motu  peragitur. 

Vires  denique  omnes  quibus  materia  pollet,  essentialiter 
sunt  extensae,  compositae  ex  pluribus,  et  cum  inertia  socian- 
tur; non  enim  possunt  semetipsas  ad  actum  per  se  determi- 
nare. 

Postremo  vires  omnes  actusque  materiae  versari  non  pos- 
sunt, nisi  circa  materiam,  objecta  vero  immaterialia  attin- 
gere nequeunt.  Etiamsi  igitur  daremus  eas  esse  simplices, 
semper  tamen  negandum  foret,  materiam  intelligere  posse. 

105.  Inst.  Cartesiani  docuerunt  bruta  esse  machinas 
mere  corporeas.  Atqui  bruta  sensationes  experiuntur. 

Resp.  Dist.  maj.  Et  simul  docuerunt  bruta  nullas  experiri 
sensationes,  conc.;  semsnego.  Quod  si  qui  aliter  docuerunt, 
pessime  docuerunt. 

Dist.  min.  Si  sunt  machinae,  neg.;  si  animam  hahent  sim- 
plicem et  inexlensam,  conc.  (88,  89). 

106.  Inst.  2”.  Saltem  nihil  vetat,  quin  existimemus,  ultima 
materiae  elementa  vi  cogitandi  donari  posse. 

Resp.  Nego.  Etenim  si  elementa  materiae  ultima  ponantur 
extensa,  ea  posse  cogitare  ex  dictis  est  manifeste  impossibile. 
Si  vero  ponantur  esse  puncta  simplicia, 

lo  Difficultas  non  e ad  rem  : etenim  elementum  materiae 
simplex  non  est  materia,  nec  corpus,  nec  res  extensa. 

2"  Negari  posset  haec  suppositio  ex  dictis  alibi  (C.  49,seq); 
sed  non  est  modo  ineunda  hujusmodi  quaestio. 

3®  Etiam  data  hypothesi,  negandum  est,  hoc  elementum 
posse  esse  sentiendi  principium,  ut  supra  dictum  est  (87, 3°). 

4“  Quomodo  vero  veritas,  virtus,  universalia  puncto  at- 
tingi poterunt?  Multo  magis  ergo  repugnat,  punctum  intel- 
ligere. 

Igitur  ultima  materiae  elementa  , etiamsi  simplicia  ponan- 
tur, cogitandi  vi  donari  non  possunt. 

107.  Ob.  II.  Cogitatio  non  pugnat  cum  extensione  et  com- 
positione. 

Etenim  1®  diversee  partes  compositi,  incompleta  vi  cogi- 
tandi preeditse,  ita  conspirare  inter  se  possunt,  ut  una  exinde 
cogitatio  nascatur;  quemadmodum  ex  gr.  in  horologio  sin- 
gulse  partes  horas  non  designant,  sed  ex  omnium  conspira- 
tione horse  designantur. 

2®  Cogitatio  omnis  explicari  potest  per  motum  partium 
subtilissimarum. 

108.  Resp.  Nego  ant. 

Ad  1“  Neg.  In  primis  vis  cogitandi  incompleta  absurde 
supponitur.  Vis  enim  cogitandi  est  vis  sibi  repraesentandi 
objecta , ac  potissimum  objecta  simplicissima  quae  organo 
corporeo  attingi  nequeunt  (99).  Vel  ergo  habetur  ex  toto,  vel 
nullatenus  habetur.  Praeterea,  data  etiam  hac  suppositione, 
nunquam  posset  ex  hisce  incompletis  cogitationibus  cogita- 
tio completa  exsurgere.  Cogitatio  enim  non  est  actio  trans- 
iens ad  terminum  externum,  sed  actio  immanens  (0.  259), 
cujus  terminus  est  essentialiter  intra  ipsum  agens ; subjectum 
enim  cogitans  sibi  ipsi  odjectum  repraesentat  non  alteri.  Jam 
vires  illae,  quarum  actio  transiens  est  et  in  termino  externo 
completur,  possunt  utique  ita  disponi,  ut  omnium  virium, 
vel  immediate  vel  mediate,  unus  idemque  sit  terminus,  ut- 
que  omnes  simul  id  efficiant,  quod  seorsum  singulae  efficere 
non  valent.  At  vires  quae  terminum  externum  non  habent, 
sed  solum  internum,  non  possunt  simul  ita  confluere,  ut  ex 
virium  conjunctione  una  activitas  confletur.  V.  dicta  (91, 
seq.). 

Ex  his  patet,  nullam  esse  adductam  paritatem. 

109.  Ad  2”  Neg.  Assertionis  falsitas  pluribus  argumentis 
evidenter  ostenditur  : unum  hoc  nobis  sufficiet. 

Si  omnis  cogitatio  motu  constat,  quum  plures  habeo  per- 
ceptiones, plures  in  partibus  illis  tenuissimis  excitari  motus, 
dicere  oportebit.  Peto  jam,  an  motus  isti  sint  in  diversis  par- 
tibus, an  vero  in  una  tantum. 

Si  sunt  in  diversis,  nulla  pars  omnium  simul  perceptio- 
num sedes  esset,  nulla  esset  omnium  conscia. 

Si  sunl  in  una  (antum,  jam  una  cademque  pars  pluribus 
motibus,  distinctis  inter  se  atque  diversis  gaudere  posset. 
Sed  duo  haec  supra  modum  absona  sunt. 

quia  motuum  materialium  lex  est,  ut  quum  duo  motus 
idem  punctum  materiale  urgent,  confundantur  in  unum 
motum  compositum,  qui  a componentibus  est  plane  diver- 
sus. 

2"*  quia  diversitas  motuum  a diversa  celeritate  vel  dire- 
ctione puncti  materialis  exoritur.  Sed  plane  absurdum  est, 
unum  idemque  punctum  moveri  simul  in  plures  directiones  ; 
absurdum  pariter,  moveri  simul  diversis  celeritatibus,  quia 
excessum  majoris  spatii  supra  minus  percurreret  simul  et 
non  percurreret. 

Nec  juvat  si  dicas,  motus  sibi  succedere  rapidissimos.  Si 
enim  singuli  sunt  in  diversis  partibus,  nihil  proficit,  hypo- 
thesis.  Si  vero  in  eadem,  aut  secundus  motus  fit  durante 
adhuc  primo,  aut  non.  Si  primum,  redit  argumentum;  si 
alteruni,  non  satisfit  experientiae. 

110.  Ob.  III.  Anima  vel  est  ipsum  corpus  humanum,  vel 
certe  substantia  corporea.  Nam. 

loUt  multi  docent,  recipitur  in  corpore,  et  per  totum  cor- 
pus diffunditur. 

2®  Quod  non  est  extensum,  non  potest  affici  a corporibus. 
Anima  autem  afficitur  a corporibus. 

5®  Quod  non  est  extensum  non  potest  percipere  corpora. 

111.  R.  Nego  ant. 

Ad  1“  Dut.  {'^partem  : recipitur  in  corpore,  ut  corpus  re- 
cipitur in  alio  corpore,  aut  accidens  corporeum  in  suo  sub- 
jecto, negf.;  ut  substantia  simplex  et  vitae  principium,  conc. 

Dist.  2"*  partem  : diffunditur  per  totum  corpus,  i.  e.  cir- 
cumscriptive  in  illo  distenditur  neg.;  definitive  existit  in  illo 
et  agit  in  illo,  conc. 

Ad  2"'  Dist.  maj.  Quod  non  est  extensum  i.  e.  quod  est 
punctum  geometricum,  non  potest  affici  a corporibus,  conc.; 
quod  est  substantia  simplex  et  quantitatem  corpoream  exce- 
dens, subd.  si  vis  hsec  non  sit  corpori  conjuncta,  omitto;  si 
sit  corpori  conjuncta,  neg. 

Ad  3"  Dist.  maj.  Quod  est  punctum  geometricum  non  po- 
test corpora  percipere,  conc.;  quod  est  substantia  simplex, 
subd.,  non  potest  corpora  percipere  secundum  rationes  inlel- 
ligibiles,  neg.;  per  impressiones  organicas,  subd.;  si  non  sit 
organis  conjuncta,  conc.;  si  sit  conjuncta,  neg.  Tantum  porro 
abest  ut  anima  dici  debeat  extensa,  quia  percipit  in  organis 
extensum,  ut  imo  ex  hoc  ipso  probetur  esse  simplex,  ut 
vidimus  (88,  89). 

Hsec  omnia,  quanquam  prolixiore  tractatione  digna,  suffi- 
cit tamen  innuere,  ut  difficultates  oppositse  concidant. 

112.  Inst.  Anima  subest  iisdem  omnino  yicissitudinibus 
ac  corpus.  Etenim 

1»  Crescit  et  senescit,  crescente  ac  senescente  corpore. 

2“  Si  organicae  functiones  perturbentur,  perturbantur 
quoque  intelligenlise  operationes. 

3®  Facultatum  mentalium  evolutio  pendet  a conditionibus 
corporis,  et  a causis  externis  quae  in  corpus  agunt. 

4“  Denique  animus  semper  movetur  cum  corpore. 

113.  Resp.  Dist.  «wt.  Non  tamen  semper,  nec  eodem  modo, 
conc.;  semper  et  eodem  modo,  neg^o. 

Dico  primo  generalim  : non  semper  animum  iisdem  omnino 
vicissitudinibus  subesse,  quibus  corpus  subest.  Nam 

1®  Saepe  corpore  crescente,  animi  facultates  non  perficiun- 
tur. 

2®  In  juventute,  quum  corpus  est  maxime  robustum,  vis 
mentis  et  judicii  maturitas  minor  est  quam  in  senectute, 
quum  corpus  fit  debile  et  languescit. 

3®  Quae  corporis  evolutioni  atque  incremento  prosunt, 
saepe  animo  nocent : itemque  quae  mentem  faciunt  validio- 
rem, saepe  corpus  debilitant. 

4“  Saepe  animus  adversatur  quae  organis  corporeis  grata 
accidunt. 

5®  Corpore  coacto  ad  aliquid  agendum,  animus  ad  volen- 
dum non  cogitur. 

6®  Abscisso  v.  gr.  brachio,  animae  pars  non  abscindi- 
tur, etc. 

114.  Dico  secundo  -.non eodem  modo, utex dicendis  patebit. 

Ad  1"’  Dist.  Anima  crescit  et  senescit  eodem  modo  ac  cor- 
pus, ncf/o;  diverso,  subd.;  quia  est  idcnlica  cum  corpore,  we^.; 
ratione  unitionis  cum  corpore,  et  dependentiae  ajj  illo,  conc. 

Crescit  corpus  quoad  ipsam  substantiam,  novarum  partium 
susceptione  : crescit  animus  solum  quoad  liabitus,  experien- 
tia videlicet,  scientia,  arte,  virtute  et  aliis.  Ad  haec  autem  re- 
cipienda incrementa,  diuturnum  actuum  exercitium,  ac  prae- 
terea organorum  materialium  usus  multiplex,  nec  non 
perfectio  quaedam  requiritur.  Hinc  patet,  cur  animus  aetate 
perficiatur,  quemadmodum  aetate  perficitur  corpus,  sed  di- 
versa ratione. 

Patet  etiam,  cur  in  senibus  senescere  dicatur  senescente 
corpore.  Senescit  enim  animus  in  eo  quod,  senescente  cor- 
pore, decrescit  phantasiae  ac  sensitivae  facultatis  vigor.  Cum 
enim  hae  facultates  per  organa  exerceantur,  debilitatis  orga- 
nis, et  ipsae  languescant  oportet. 

Ad  2™  Dist.  perturbantur  ratione  sui,  neg.;  per  accidens, 
conc. 

Intelligentiae  operationes  per  corporea  organa  non  exer- 
centur. Quare  vitiatis  organis,  non  idcirco  per  se  intelligen- 
tiae operationes  perturbari  oporteret.  Sed  vitiatis  organis, 
perturbatur  exercitium  facultatum  earum  que  ab  organis 
dependent,  quae  sunt  sensus  et  phantasia.  Quoniam  vero  ha- 
rum facultatum  usus  ad  intellectus  operationes,  tanquam 
conditio,  requiritur,  hinc  fit,  ut  organorum  perturbatio  in- 
telligentiae quoque  exercitium  perturbet. 

Ad  3""  Dist.  mediate,  conc.;  immediate,  nego.  Videlicet  ab 
organorum  statu  dependet  facultatum  organicarum  exerci- 
tium, et  ab  hoc  exercitio,  tanquam  a conditione  quadam,  fa- 
cultatum mejitalium  applicatio. 

Ad  4"*  Conc.  Nam  anima  et  corpus  unam  compositam  sub- 
stantiam efficiunt.  Cseterum  spiritus  quoque  separatus  mo- 
veri potest,  sed  diversa  ratione  ac  corpus;  prouti  diversa 
ratione  spiritus  separatus  et  corpus  in  loco  sunt. 

CAPUT  II. 

DE  ANIM^  HUMANAS  UNITATE. 

ARTICULUS  I. 

Utrum  sid  eadem  anima  sensitiva  et  rationalis. 

H5.  Quaerendum  nunc  venit  de  animae  humanae  unitate. 
Existimavit  Plato,  tres  in  homine  animas  esse,  non  modo 
distinctas  inter  se,  sed  etiam  loco  divisas,  videlicet  concu- 
piscibilem, eamdemque  nutritivam  in  hepate,  irascibilem  in 
corde,  et  cognosci tivam  in  cerebro.  Haec  fuit  Galeni  quoque, 
aliorumque  veterum  medicorum  sententia.  Quos  sequens 
Averroes  opinatus  est,  tres  animas,  vegetativam,  sensitivam, 
intellectivam  in  homine  esse,  at  non  loco  sejunctas,  sed  si- 
mul commixtas.  Apollinaristae  et  manichei  duas  animas  ho- 
mini tribuerunt  : apollinaristae  sensitivam  et  rationalem; 
manichei  bonam  et  malam. 

Ut  nihil  dicam  de  «rcAeo  Paracelsi  (18),  inter  recentiores 
Barthez,  vitalismi  auctor,  docuit,  in  homine  duo  distincta 
vigere  principia,  animam,  ac  vim  vitalem,  conspirantia  inter 
se,  sed  non  confusa.  Ac  ne  nimius  sim  in  omnibus  recen- 
sendis, D'.  Giinther  hominem  nuper  divisit  in  animal,  quod 
est  suprema  naturae  evolutio,  et  spiritum  qui  illi  conjungi- 
tur. 

Communissima  vero  omni  tempore  doctrina  fuit,  eadem - 
que  humani  generis  universi  sententia,  unam  esse  in  homine 
animam,  quae  intellectiva  sit,  ac  sensitiva,  et  a qua  ipsa  quo- 
que vegetalis  vita  uno  modo  vel  altero,  sed  certe  essentiali- 
ter dependeat. 

116.  Propositio  I.  Eadem  est  in  homine  anima  sensitiva  ac 
rationalis. 

Proh.  1®  ex  unitate  intimi  sensus.  Idem  enim  subjectum, 
quod  in  variis  sensuum  organis  varias  sensationes  experi- 
tur, quodque  sensitivi  appetitus  actus  elicit,  idem  est  quod 
intelligit  ac  ratiocinatur.  Haec  enim  omnia  unum  idemque 
subjectum,  ut  ad  se  pertinentia,  in  se  experitur;  eademque 
intelligentia,  quae  ad  proprias  intellectiones  se  convertit. 

sensationes  quoque  et  appetitiones  reflectendo  relegit.  Ne- 
que aliunde  cognoscimus,  sensu  nos  ac  ratione  praeditos 
esse  nisi  quia  et  sentire  nos,  et  intelligere  reflectendo  de- 
prehendimus. 

Igitur  principium  sensus  et  principium  intelligens  unum 
idemque  principium  est.  Fieri  enim  prorsus  nequit,  ut  una 
anima  experiatur  ut  suum,  quod  ab  altera  fit;  aut  ut  in  alte- 
rius actum  reflexione  redeat.  Actiis  enim  immanentes  sunt 
essentialiter  in  solo  agente. 

H7.  2®  Idipsum  ostendit  nexus  multiplex  inter  facultates 
sensitivi  ordinis,  et  intellectivi.  Nam 

a)  Operationes  sensus,  si  valde  intensaj  sint,  operationes 
intelligentise  impediunt.  Ut  autem  scite  advertit  s.  Thomas  : 
« diversae  vires  quae  non  radicantur  in  uno  principio,  non 
« impediunt  se  invicem  in  agendo,  nisi  forte  earum  actiones 
« essent  contrariae,  quod  in  proposito  non  contingit » (i). 

b)  Elementa  intelligibilia  non  alibi  reperit  intellectus, 
quam  in  objectis  per  sensum  oblatis. 

c)  Ad  operationes  rationis  exercendas,  experientia  sen- 
suum, et  phantasia  juvamur. 

d)  Voluntas  intellectiva  sensus,  phantasiam,  ac  faculta- 
tem loco-motivam  ad  actum  movet,  non  minus  quam  intel- 
lectivas vires. 

Haec  autem  omnia  contingere  non  possent,  si  anima  sen- 
tiens non  esset  eadem  ac  rationalis.  Ergo. 

Ex  his  patet,  errasse  eos  omnes  qui  sensitivam  hominis 
animam  ab  intellectiva  distinxerunt,  vel  qui  homini  utcun- 
que sensum  ac  motum  independenter  ab  eadem  anima 
tribuerunt. 

H8.  Nominatim  nexus  ille  necessarius,  qui  existit  inter 
cognitionem  et  concupiscibilem , et  irascibilem , Platonis 
errorem  prorsus  profligat.  'Nam  concupisci  non  potest,  nisi 
bonum  cognitum.  Ergo  illa  eadem  anima  quae  concupiscit, 
bonum  cognoscat  oportet : ergo  eadem  est  anima  quae  concu- 
piscit, et  quae  cognoscit.  Rursus,  omnes  passiones  irascibilis 
in  boni  concupiscentia  radicem  habent.  Non  enim  speramus, 

(1)  Conlra  Gent.  Lib.  II,  c.  LVIII.  § 7. 

nec  limemus,  nec  irascimur,  nec  audemus,  nec  generatim 
contra  difficultates  quae  bonum  impediunt,  pugnamus,  nisi 
amore  boni.  Ergo  eadem  est  anima,  in  qua  passiones  con- 
cupiscibilis et  irascibilis  sedem  habent. 

H9.  3°  Ipsa  illa  intestina  pugna  inter  cupidinem  et  men- 
tem, ex  qua  Plato  pluralitatem  animarum  deducebat,  animae 
potius  unitatem  luculenter  ostendit.  Haec  enim  pugna  in 
variis  inclinationibus  ac  motibus  ad  opposita  bona  sita  est  : 
inclinationes  autem  ac  motus  hujusmodi  sunt  actus  imma- 
nentes, qui  in  agente,  toti  quanti  sunt,  manent,  nec  ad 
aliud  transire  possunt.  Si  igitur  anima  mente  pollens  ab 
anima  concupiscente  distincta  ac  divisa  esset,  unaquaeque 
suas  affectiones  experiretur,  suisque  motibus  moveretur, 
nullumque  esset  in  nobis  subjectum,  quod  oppositorum 
bonorum  illecebras  in  se  experiretur.  Atqui  illud  idem 
subjectum  quod  bonum  honestum  mente  probat  et  appetit, 
hoc  ipsum  appetitu  sensitivo  ad  bonum  sensibile  fertur.  Hoc 
igitur  bellum  non  animarum  est,  sed  inclinationum  ad 
opposita  bona,  quae  in  eadem  anima  excitantur.  Quemad- 
modum dubitatio  non  est  nec  esse  potest  duarum  mentium 
conflictus,  sed  est  pugna  rationum  diversarum,  quae  eam- 
dem  in  opposita  trahunt. 

120.  Ex  hac  postrema  animadversione  colliges,  quo  pacto 
praecipua  illa  contra  statutam  veritatem  objectio  refellatur. 
Experimur  intra  nos  intestinam  quamdam  pugnam.  Sed 
pugna  non  potest  esse  ejusdem  cum  seipso.  Ergo  sunt  intra 
nos  duo  quae  pugnant,  nempe  duae  animae. 

Resp.  Dist.  maj.  Experimur  intra  nos  pugnam  animarum, 
neg.  pugnam  inclinationum  ad  bona  opposita,  conc<;  contra- 
dist.  min.,  ^ineg.  cons. 

Quemadmodum  videlicet  mens  trahitur  hinc  inde  ab  op- 
positis molivis  ad  oppositas  propositiones,  vel  corpus  idem 
ab  oppositis  viribus  ad  oppositas  paries,  ita  una  eademque 
anima  a bono  sensibili  et  a bono  rationis  hinc  inde  trahitur. 

121.  Quod  si  quis  urgeat  : nequeunt  in  una  eademque 
anima  exislere  simul  inclinationes  oppositae  ; respondebis 
distinguendo : inclinationes  oppositae,  efficaces,  conc. : ineffica- 

ces,  neg.  Nequit  profecto  voluntas  ita  trahi  ab  oppositis  bo- 
nis, atque  ita  inclinari  ad  ulrurnque,  ut  simul  utrumque 
eligat.  Sed  potest  ita  trahi,  ut  alliciatur  ab  utroque,  quia 
aliquam  boni  et  appetibilis  rationem  utrumque  prie  se  fert. 
Hic  quoque  valent  adductie  paritates. 

ARTICULUS  II. 

Utrum  anima  humana  sit  vegetativce  vitw  principium. 

122.  Propositio II.  Anima  rationalis  et  sensitiva  vegetativce 
quoque  vitee  in  homine  principium  est. 

Vegetalis  vita,  ex  se  et  generalim,  anima  aliqua  ut  sui 
principio  non  indiget,  piouti  supra  demonstratum  est  (33 
seq.).  Sed  nunc  quaeritur,  an  vita  vegetalis  qua  homo  viget, 
ab  anima  pendeat.  Responsio  nostra  est,  vitam  vegelalem 
originem  habere  ab  anima  1”  in  quibusdam  certo  ; 2°  proba- 
biliter in  omnibus. 

123.  Prob.  l™  Vitam  hominis  vegetalem  aliquo  modo  ab 
anima  originem  habere,  manifestum  est  ex  necessaria  fun- 
ctionum omnium  vegetalis  vitae  a facultatibus  sensitivi  or- 
dinis dependentia.  Etenim  functiones  nutritivae  v.  gr.  "ut 
generatim  de  animantibus  supra  notatum  est  (58,  2"),  diver- 
sum in  homine  ac  in  plantis  exordium  habent.  Hominis 
enim  nutritio  incipit  prehensione  ciborum,  eorumque  tri- 
turatione ac  deglutitione.  Prehensio  autem  sensationes  in- 
ternas famis  ac  sitis,  ac  sensitivi  appetitus  motum  supponit, 
ipsa  autem,  aeque  ac  trituratio  et  deglutitio,  pluribus  facul- 
tatis motricis  actibus  continetur.  Respiratio  item,  ut  caetera 
omittam,  quamvis  non  semper,  frequenter  tamen  voluntaria 
est. 

Igitur  anima  humana  ut  sensitivae,  ita  vegetalis  quoque 
vitae  in  homine  principium  est. 

124.  Prob.  2“  Probabilissimum  est,  caeteras  quoque  fun- 
ctiones ad  nutritionem  pertip‘entes,  iVon  mediantibus  solum 
praecedentibus  functionibus,  sed  etiam  immediate  secundum 
seipsas  ab  anima  dependere;  primo  quidem  eas  quae  moti- 
bus automaticis  (52)  peraguntur,  ut  sunt  digestio,  circulatio, 
respiratio  involuntaria;  tum  eas  quoque,  quae  qua  ratione 

fiant,  physiologi  ignorant,  videlicet  secretiones  et  assimila- 
tiones. 

Etenim  1°  hse  functiones  omnes  nervorum  ministerio  com- 
plentur : id  quod  de  functionibus  primi  generis  exploratis- 
simum est  : functiones  vero  generis  alterius,  quanquam 
quomodo  ese  fiant,  ut  dixi,  obscurum  sit,  fieri  tamen  ner- 
vorum ope,  est  jam  fere  certum  apud  physiologos.  Jamvero 
tam  nervi  a quibus  dependent  digestio,  circulatio,  respira- 
tio, tam  ii  qui  secretionibus  praesident,  sunt  nervi  mixti, 
qui  nempe  sub  eodem  involucro  fibras  tam  sensiferas,  quam 
motrices  conjunctas  continent.  Sed  fibrae  saltem  sensiferae 
animatae  sunt,  aut  certe  sub  perpetuo  animae  influxu.  Igitur 
in  nervis  quibus  vitae  organicae  functiones  subordinalae  sunt, 
viget  perpetuus  animae  influxus.  Quidquid  ergo  per  illos  fit, 
sub  animae  influxu  fit. 

125.  Dixi  fibras  saltem  sensiferas  esse  sub  perpetuo  ani- 
mae influxu  : hoc  enim  est  prorsus  indubitatum.  Sed  vero- 
similius  idipsum  de  fibris  etiam  molricibus  dicendum  est, 
quanquam  eae  in  gangliari  systemate  voluntati  subjectae  non 
sint. 

126.  2“  Contendere  possumus,  vires  quibus  organicae 
functiones  peraguntur,  non  solius  corporis  esse,  sed  corpo- 
ris simul  et  animae.  Impossibile  enim  videtur,  animam,  quae 
simplex  substantia  est,  et  maxime  activa,  quaeque  non  molis 
extensione,  sed  sui  suaeque  virtutis  communicatione  corpus 
informat  intimeque  pervadit,  nihil  suis  viribus  agere  quum 
corpus  agit  suis;  viresque  corporis  nulla  in  re  ex  tali  socie- 
tate modificari  atque  augeri.  Concludendum  itaque,  vim 
omnem  quae  in  animato  corpore  viget,  valde  probabiliter 
esse  vim  compositam  ex  corporis  animaeque  viribus  resul- 
tantem. 

127.  Quod  ut  aliqua  hypothesi  explanem,  attende  hinc 
quidem  vim  omnem  ' corporearn  ultimato  ad  vim  resistendi 
redire  (C.  210  seq.);  inde  vero  spiritum  quoque  vis  resi- 
stendi, modo  sibi  proprio,  capacem  esse;  animam  vero 
humanam  hac  facultate  esse  indubitanter  instructam,  ut  patet 
ex  facultate  loco-motiva;  cujus  certe  principium  ac  radix  in 

ipsa  reperilur.  Haec  autem  vis  resistendi  quae  animae  propria 
est,  quanquam  a vi  resistendi  quae  propria  est  corporis,  sit 
essentialiter  diversa,  tamen  quoad  effectum  similis  est  illi, 
proindeque  cum  illa  conspirare,  eamque  modificare  optime 
potest.  Non  difficulter  itaque  concipies,  quomodo  anima 
corpori  infusa,  illudque  pervadens,  vim  hanc  suam  vi  pro- 
priae corporis  commisceat,  atque  intime  conjungat.  Quo 
posito  sequitur,  non  solum  resistere  corpus,  sed  corpus 
simul  et  animam;  ac  proinde  vires  omnes  organicas,  quae 
ex  vi  resistendi  resultant,  non  a corpore  solum  dimanare, 
sed  a conjuncto.  Atque  hinc  concludere  pronum  est,  organi- 
cas functiones  conjuncti  viribus  peragi  ; nisi  quis  exi.stimare 
velit,  aliquam  peculiarem  vim  animae  inesse  ad  functiones 
organicas  ordinatam,  qua  de  re  disputare  nolo. 

128.  3“  Denique  vitam  organicam  ah  anima  dependere, 
suadent  quoque  relationes  multiplices  quae  organicam  inter 
animalemque  vitam  existunt.  Huju.smodi  sunt 

а)  relationes  perfectionis.  Nam  quo  perfectiores  sunt  in 
animalibus  sensitivae  facultates,  eo  exquisitiori  artificio  vitae 
organicae  apparatus  digesti  sunt,  ac  distincti,  eorumque 
functiones  perfectius  exercentur. 

б)  relationes  durationis.  Tamdiu  enim  vita  organica  pro- 
trahitur, quamdiu  viget  sensitiva;  et  viceversa  quum  illa 
abrumpitur,  haec  quoque  perimitur.  Quod  certe  non  contin- 
geret, saltem  adeo  constanter,  si  vita  organica  a principio 
vitae  sensitivae  esset  independens. 

c)  relationes  subordinationis.  Vitae  namque  vegetativae  fun- 
ctiones organa  ipsa  sensitivis  facultatibus  attributa,  quae  certe 
anima  ut  sibi  propria  possidet  et  informat,  perpetuo  nutriunt 
et  augent. 

d)  Demum  relationes  influxus  ac  dependentim mutuae.  Nemo 
ignorat  quantus  sit  influxus  passionum,  imaginationis,  atque 
adeo  operationum  mentalium,  in  functiones  digestivas,  in 
varias  secretiones,  in  circulationem,  motusque  viscerum 
automaticos.  V.  gr.  profundae  mentis  elucubrationes  nutri- 
tionem  imminuunt ; moerores  animi  eamdem  impediunt ; ex 
forti  odore  lacrymae,  ex  vehementi  dolore  sudor,  ex  come- 

stionis  imaginatione  saliva  copiose  segregatur;  ira  motum 
cordis  accelerat,  terror  deprimit,  memoria  rerum  sordida- 
rum vomitum  provocat. 

129.  E converso  minor  non  est  climatis,  aetatis,  sexus, 
alimentorum  influxus  in  animi  propensiones,  atque  adeo  in 
ipsum  intellectivae  facultatis  exercitium  : notumque  est  me- 
dicis, quantum  sanguinis  seu  qualitas  seu  quantitas,  et  morbi 
praesertim  abdominales  in  nervorum  excitabilitatem,  in  ani- 
mae passiones,  in  mentis  statum  possint. 

Quibus  aliisque  plurimis,  quae  huc  faciunt,  attentis, 
mirum  non  est,  si  non  raro  animi  aegritudines  remediis 
physicis,  et  remediis  moralibus  morbi  organismi  curari 
debeant. 

130.  Jam  hae  relationes  omnes  facile  intelliguntur,  si  vita 
organica  ab  anima  sensitiva  dependeat;  ac  vix,  ac  ne  vix 
quidem  earum  ratio  aliqua  excogitari  potest,  earumque 
praesertim  constantia  inexplicabilis  videtur,  si  vita  hominis 
organica  a vitae  sensitivae  principio  independens  suppona- 
tur. 

131.  Ex  dictis  colliges  : 1«  errasse  veteres  illos  omnes,  qui 
vegetativam  quamdam  animam  a sensitiva  diversam  in  ho- 
mine vigere  existimarunt. 

2"  Errare  quoque  eam  vitalistarum  scholam,  quae  princi- 
pium vitale,  nescio  quod,  ab  anima  diversum,  et  a viribus 
materiae  distinctum  homini  inesse  docet  (115). 

3®  Quae  de  homine  dicimus,  de  brutis  quoque  animali- 
bus dicenda  esse;  nam  etiam  quoad  illa  eaedem  valent  ra- 
tiones. 

4®  Sententiam  satis  communem,  quae  statuit,  vitam  homi- 
nis organicam  ex  toto  quidem  ab  anima  pendere,  ita  tamen 
ut  sub  immediato  ejus  influxu  eae  solum  peragantur  functio- 
nes, quas  facultas  motrix  exsequitur  (123) ; hanc,  inquam, 
sententiam,  quanquam  certo  falsa  dici  non  possit,  esse  tamen 
minus  probabilem. 

5®  Deduces  quoque,  hominem  unum  vivens  esse,  quamvis 
ejus  vita  multiplex  sit.  Omnis  enim  ejus  vitalis  activitas  ab 
uno  principio , eodemque  simplici  et  indivisibili  dimanat. 

iVon  possum  (amen  iis  asscntiri,  qui  putaiU  unitatem  hanc 
periclitatum  iri,  si  anima  humana,  juxta  sententiam  modo 
citatam,  omnium  organicarum  functionum  immediatum 
principium  non  esset.  Non  enim  sequitur  ex  ea  sententia, 
ut  quidam  dicunt,  hominem  fore  quasi  duo  subjecta,  plan- 
tam simul  et  animali;  ad-  hoc  enim  requireretur  ut  vita  or- 
ganica ab  animali,  et  animalis  ab  organica  esset  independens  : 
imo  nec  illud  sequitur,  hominem  aliquo  modo  plantam 
dici  posse;  planta  enim  includit  privationem  sensus  in 
subjecto  vivente  vita  organica.  Igitur  hoc  tantummodo  ex  ea 
sententia  sequitur,  hominem  esse  corpus  vivens  vita  or- 
ganica, factuinque  animal  eo  quod  anima  sensitiva  infor- 
matur. Et  quoniam  in  ea  sententia  vita  organica  ab  anima, 
ex  parte  quidem  immediate,  ex  toto  autem  mediate  de- 
pendet, idcirco  etiam  in  ea  sententia  verum  foret,  cor- 
pus ab  una  eademque  anima  omnem  vitam  recipere;  id 
quod  sufficit  ut  homo  unum  vivens  et  esse  et  dici  possit. 

ARTICULUS  111. 

* Stahlii  opinio  refellitur. 

132.  Propositio  III.  Falsum  plane  est  animam  humanam 
vitw  vegetalis  principium  esse  per  intelligentiam  et  rationem. 

Fuit  haec  Stahlii  opinio;  qui  insuper  existimavit,  animam 
sibi  ipsi  corpus  exstruere  rationali  cognitione. 

Sed  1“  in  has  incredibiles  assertiones  Stahlius  se  conjecit, 
quia  non  distinxit  id  quod  anima  rationalis  efficit,  ab  eo  quod 
efficit  ut  rationalis,  et  ab  eo  quod  efficit  per  cognitionem  ra- 
tionalem^ quae  tamen  distinctiones  capitales  sunt,  atque  usu 
tritfe.  Profecto,  quanquam  una  sit  anima,  tamen  plures  sunt 
ejus  facultates  : anima  vero  tunc  operatur  ut  rationalis, 
quando  vel  ratione  operatur,  vel  aliqua  alia  facultate,  diri- 
gente ratione.  Atqui  non  semper  actus  aliarum  facultatum 
eliciuntur  ab  anima,  aut  elici  possunt  sub  ductu  rationis. 
Nam  V.  gr.  anima  sentit,  et  imaginatur,  et  appetitu  sensitivo 
movetur,  etiam  non  prseeunte  ratione.  Imo  tunc  quoque 
quum  dirigente  ratione  aliquam  aliam  facultatem  ad  actura 
applicat,  ratio  quidem  finem  ac  motiva  agendi  voluntati  pro- 

ponit,  eique  suggerit  variarum  facultatum  actus,  qui  ut 
media  ad  finem  collineare  debent ; at  non  edocet  modum 
quo  singuli  actus  exeruntur,  quem  modum  homo  novit  con- 
fuse instinctu  naturai,  non  cognitione  distincta  ac  rationali. 
Nescit  enim  hominis  ratio,  quomodo  v.  gr.  moveantur  oculi, 
aut  rei  absentis  imago  in  memoriam  revocetur. 

Igitur  eorum  quse  anima  rationalis  operatur,  multa  non 
operatur  ut  rationalis,  et  iterum  multa  non  operatur  ex  co- 
gnitione rationali,  seu,  ut  veteres  dicebant,  per  intellectum. 
Ergo  ex  eo  quod  anima  rationalis  vitae  organicae  principium 
sit,  nullo  modo  sequitur,  eam  esse  hujusmodi  principium  ut 
est  rationalis,  aut  per  cognitionem  rationalem. 

133.  2°  Quum  per  rationalem  cognitionem  operamur 
novimus  quomodo  operatio  fiat,  et  tam  operationis  ipsius, 
quam  modi  operandi  reflexam  conscientiam  habere  possu- 
mus, quum  libuerit,  quantacunque  sit  agendi  consuetudo. 

Patet  primum ; nam  ratio  est  quae  dictat  modum  operis 
faciendi.  Ergo  ratio  novit  quomodo  opus  fiat. 

Palet  alterum ; quia  quaecunque  ratione  praelucente  ope- 
ramur, voluntarie  operamur  : ratio  enim  non  immediate 
caeteras  facultates  movet,  sed  mediante  voluntate^  Quae  autem 
voluntarie  agimus,  conscientiae  non  sunt  abdita,  ut  patet 
experientia. 

Atqui  nullam  prorsus  conscientiam  habere  possumus 
actuum  rationalium,  quibus  organicae  vitae  providemus,  nec 
scire  possumus  adhuc,  quo  pacto  organicae  vitae  functiones 
fiant.  Ergo. 

Neque  dicat  Stahl  horum  actuum  rationalium  conscien- 
tiam non  haberi  ex  assuetudine.  Hoc  enim  quod  dicit,  ad 
summum  valeret,  si  sermo  e.sset  de  affectionibus  compo- 
siti (L.  447,  6®,  7");  quum  vero  agitur  de  actibus  intellectus 
et  voluntatis,  locum  non  habet,  ut  modo  probatum  est. 

134.  3°  Si  vegelalis  vitae  principium  omnino  est  intelli- 
gentia,  quid  de  brutis  Stahlius  opinabitur?  Quidquid  dicat, 
arma  nobis  suppeditabit  ad  ipsum  oppugnandum.  Si  enim 
negabit  brutorum  animas  vitae  organicae  principium  esse , 
primo,  hoc  negabit  contra  omnem  analogiam  : deinde  hoc 

ipso  fatebitur,  nullum  aniime  influxum,  nedum  ejus  inlelli- 
genliam,  ad  vitam  organicam  constituendam  conservandam- 
que  necessarium  esse.  Si  vero  dabit  a brutorum  animabus 
vitam  organicam  pendere,  concedet  nobis  intelligentiam 
hujus  vitee  principium  non  esse  ; nisi  errores  erroribus  cu- 
mulans, contendere  velit  brutorum  animas  intelligere. 

135.  Dicendum  igitur,  animam  humanam  in  organicam 
vitam  influere  (si  eas  operationes  excipias,  quas  in  hunc 
finem  elicit  ut  sensitiva,  atque  ut  principium  motus)  non  per 
intellectum,  sed  per  modum  naturw(C.  426, 1°) ; videlicet  vir- 
tute independente  ab  intellectu  et  voluntate,  quaeque  eodem 
plane  modo  ac  vires  corporeae,  positis  debitis  conditionibus, 
necessario  exit  in  actum.  Id  quod  minus  mirabere,  si  atten- 
das sensitivam  quoque  facultatem  ejusdem  esse  conditionis. 
Nam  pendet  quidem  v.  gr.  a voluntate,  atque  adeo  quando- 
que ab  intellectu,  ut  oculus  huc  vertatur  aut  illuc;  sed  quod 
proposito  debitis  sub  conditionibus  objecto,  virtus  visiva  ad 
actum  transeat,  hoc  profecto  neque  ab  intellectu  neque  a 
voluntate  dependet. 

ARTICULUS  IV. 

* Difficultates. 

136.  Ob.  I.  Anima  humana  non  potest  non  sentire  quid- 
quid operatur.  Atqui  non  sentit  operationes  organicas  a se 
fieri.  Ergo  hae  operationes  ab  ipsa  non  fiunt. 

Resp.  Dist.  maj.  Anima  non  potest  non  sentire  quidquid 
ipsa  agit  in  se,  conc.;  quidquid  agit  conjunctum,  suhd.;  non 
potest  hoc  non  sentire  confuse  vel  distincte,  vividius  vel  re- 
missius, conc.;  semper  distincte  ac  vivide,  nego  (L.  453.  2°). 

137.  Notandum  in  primis,  animam  sentire  suam  cum  cor- 
pore conjunctionem,  ac  proinde  etiam  corpus  cui  conjuncta 
est.  Hic  tamen  sensus  confusus  est,  non  distinctus  : non 
enim  anima  singulas  quas  informat,  nervorum  fibras,  earum- 
que  cursum  sensu  distinguit,  aut  reflexione  distinguere 
potest.  Id  quod  patet  etiam  in  nervis  qui  sensationibus  inser- 
viunt, et  in  iis  qui  sunt  voluntarii  motus  instrumenta.  Nam 
profecto  anima  sentit  se  v.  gr.  videre  atque  audire,  et  in 

hunc  sensum  reflectit;  quo  tamen  pacto  se  habeant  nervi 
optici  et  acustici,  nec  sentit,  nec  cognoscit  utcunque.  Item- 
qiie  sentit  se  musculos  movere;  at  quibus  nervis  hoc  efficiat, 
ipsi  non  est  notuna.  Quin  imo  ipsa  prorsus  nescit  se  nervos 
habere  quibus  sentit,  nervosque  quos  movet.  Idipsum  ergo 
dicendum  de  nervis  vitae  organicae  : non  potest  anima  di- 
stinctum eorum  sensum  habere,  aut  eos  reflexione  cogno- 
scere. 

2®  Hinc  sequitur,  animam  distincte  sentire  non  posse 
munus,  quod  ipsa  exercet  in  conjuncti  operationibus,  vide- 
licet in  sensu,  in  motu,  in  functionibus  organicis.  Ad  hoc 
enim  necessarium  esset,  ut  sentiret  distincte  nervos  in  qui- 
bus sentit,  quos  movet,  quibus  functiones  organicas  admi- 
nistrat. 

3"  Sentit  tamen  nerveum  systema  universum  confuse,  eo 
sensu  quem  vocant  fundamentalem  (L.  447,  4°).  Suum  in- 
fluxum in  sensationes  et  motus  voluntarios  sentit  ut  actus 
distinctos  inter  se,  quia  revera  in  eos  influit  actibus  distin- 
ctis; influxum  vero  in  functiones  organicas,  qui  perennis  est, 
non  sentit  nisi  in  perenni  illo  sensu  conjunctionis,  cujus 
variationes  exprimimus  quum  dicimus,  nos  bene  vel  male 
nosmetipsos  habere. 

4°  Notandum  postremo  non  esse  confundendum  sensum 
quem  anima  habet  sui  corporis,  cum  sensu  tactili  quo  cor- 
porum extraneorum  impressiones  percipiuntur.  Hoc  enim 
sensu  nervi  plurimi,  etiam  sensitivi,  ipsumque  cerebrum 
carent.  Hinc  functiones  vitse  animalis  et  organicae  interno 
sensu  tactili  non  experimur,  nisi  quatenus  per  illas  nervi  qui 
hoc  sensu  instructi  sunt,  vellicantur.  Sensitiva  autem  facul- 
tas in  gangliari  systemate,  quaecunque  demum  sit  6jus  rei 
causa,  remissa  est  ac  torpida,  nisi  morbus  aliquis  viscerum 
insueto  modo  eam  excitet. 

138,  Ob.  II.  Si  vita  organica  in  homine  ab  anima,  quae 
sensitiva  simul  et  vegetativa  sit,  dependet,  consequi  videtur, 
etiam  vitam  organicam  plantarum  ab  aliqua  anima  vegeta- 
tiva dependere.  Admittenda  est  igitur  anima  plantarum, 

Resp.  Ncg.  conseq.  etparit.  Vita  enim  organica  in  homine. 


LIBER  SECUNDUS  CAPUT  U. 


71 


iciemque  proportione  dicendum  de  cocleris  animalibus,  di- 
versa plane  est  a vita  organica  plantarum;  nam  et  initium 
sumit  a quibusdam  vitae  sensitivae  actibus  (123),  et  per  sy- 
stema nerveum  exercetur  (124)  : quae  duo  in  plantis  non  ha- 
bentur. Unde  potius  opposita  conclusio  inferri  debet.  Effe- 
ctus enim  dissimilesad  dissimiles  causas  referendi  sunt.  Prae- 
terea animam  hominis  caeterorumque  animantium  in  vitam 
organicam  influere,  deducimus  etiam  ex  hoc,  quod  novimus 
aliunde  esse  in  homine  animam.  Si  enim  anima  hominis 
corpus  informat,  nequit  ejus  vis  in  functiones  organicas  cor- 
poris a se  informati  non  influere  (128).  In  plantis  autem  ani- 
mam esse,  nulla  ratione  constat. 

159.  Oh.  III.  Vita  vegetativa,  etiam  in  animalibus,  ab 
anima  non  dependet.  Nam 

1®  Embryon  vegetat  ante  animationem  : 

2»  Organicae  vitae  functiones  perseverant,  etiam  nolente 
voluntate  ; 

3“  In  hominis  cadavere  quandoque  succrescunt  capilli  et 
ungues. 

140.  Resp.  ad  1™  Omitto.  Nos  enim  tuemur,  non  omnem 
vitam  organicam , sed  vitam  organicam  in  corpore  animato, 
et  quidem  perfecto,  ab  anima  dependere.  Quidquid  igitur  sit 
opinandum  de  foelu  ante  animationem,  hoc  assertionis  no- 
strae veritatem  non  infirmat.  Nolo  tamen,  plurium  sententiam 
esse,  foetum  in  ipsa  conceptione  anima  rationali  informari. 

Ad  2“  Transeat  ant.  nego  cons.  Non  enim  anima  per  solam 
voluntatem  ad  vitales  operationes  concurrit.  Ipsa  enim  sensi- 
tiva facultas  independens  est  a voluntate. 

Ad  3">  Transeat.  Pili  et  ungues  non  sunt  partes  animatae, 
sed  vegelalia  quaedam  humanae  culis  propria  : vegetant  ergo 
iti  cadavere  vi  dispositionum  ad  ipsas  enutriendas,  quas  in 
eo  vita  reliquit. 

CAPUT  III. 

DE  UNITIONE  ANIMAE  ET  CORPOBIS. 

ARTICULUS  I. 

De  aninuB  sede. 

141 . Agendum  nunc  de  unilione  animae  cum  corpore  : ac 
primo  de  extensione,  ut  ita  dicam,  unitionis  hujus;  an  vide- 
licet alicui  parti  corporis,  an  vero  loti  corpori  anima  conjun- 
gatur : secundo  de  hujus  unitionis  modo. 

142.  Quod  ad  primum  attinet,  variae  fuerunt  omni  tempore 
philosophorum  opiniones.  « Alii  in  corde,  alii  in  cerebro 
» dixerunt  animi  esse  sedem  et  locum  ; » ita  Tullius  (i). 
Aristoteles  toto  corpore  animam  diffusam  censuit.  Mitto  eos 
qui  trium  animarum  sedes  assignarunt,  de  quibus  supra 
(115).  Scholastici  omnes,  Aristotelem  secuti,  animam  in  toto 
corpore  residere  docuerunt. 

Inter  recentiores  Cartesius  animam  iterum  in  cerebrum 
reduxit,  eamque  in  glandula  pineali  (2)  collocavit,  Lancisius 
et  Lapeyronius  in  corpore  calloso  (5),  alii  alibi,  quos  memo- 
rare non  vacat. 

143.  Opiniones  hujusmodi  quae  in  peculiari  aliqua  cerebri 
parte  animae  sedem  constituerunt,  nullum  jam  amplius 
sectatorem  habent;  rationes  enim  physiologicae  quibus  illae 
innitebantur,  explosae  sunt  anatomes  accuratioris  observa- 
tionibus. Nihilominus  plerique  adhuc  physiologi,  ex  iis  qui 
materialistae  non  sunt,  animam  in  cerebro  collocant : non 
tamen  omnes  : sunt  enim  qui  censent  cum  veteribus,  animam 
toti  se  corpori  exhibere  praesentem  : cum  his  consentiunt 
jam  philosophi  non  pauci  : neque  nobis  ab  hac  sententia 
discedendum  videtur. 

144.  Propositio,  l.  Anima  est  in  toto  corpore  ipsi  conjuncto. 

1“  Id  luculenter  probant  affectiones  et  actus  ordinis  sensi- 

(1)  Quacst.  Tuse.  Lib.  I c,  9. 

(2)  Glandula  pinealis,  seu  conarium,  est  corpusculum  cinereum,  cono  pineo 
figura  simile,  silum  in  cerebro,  ante  cerebellum,  et  post  tertium  ventriculum. 

(3)  Corpus  callosum,  seu  ut  alii  dicunt,  maxima  cerebri  commissura,  est  camera 
qusedam  quadrilatera,  quse  duo  cerebralia  hemisphaeria  conjungit. 

tivi , qui  in  diversis  corporis  panibus  sedem  suam  propriam 
habeiU.  Nam  ibi  esi  anima,  ubi  patitur  cl  agit.  Atqui  patitur 
et  agit  in  toto  corpore.  Ergo  est  in  loto  corpore. 

Ad  minorem  demonstrandam  afferri  possent  phaenomena 
phanlasisa,  passionum,  facultatis  loco-motivse.  Sed  brevitatis 
gratia,  afferemus  tantummodo  qu<e  ad  facultatem  sentiendi 
pertinent.  Dico  igitur,  sensationem  actus  non  in  cerebro, 
sed  in  organis  loto  corpore  babere  sedem. 

143.  Probatur  1°  ex  intimo  sensu.  Profecto  non  modo  cor- 
porum externorum  impressiones,  sed  ipsum  sentiendi  actum 
sentimus.  Unusquisque  autem  qui  sentit,  nullatenus  dubitat, 
quo  in  loco  sil  sensationum  sedes,  sed  certus  est  se  videre  in 
oculo,  se  gustare  in  lingua,  se  calore- frigore,  dolore  affici 
modo  in  una  corporis  parte,  modo  in  altera,  ut  vel  ipsa 
loquendi  ratio  continenter  manifestat. 

146.  Hinc  probatur  2°  hoc  ipsum  ex  communi  sensu ; qui 
profecto  in  hac  re  non  exiguum  pondus  habet.  Sentire  nos 
in  cerebro  ea  omnia  quorum  sensum  in  diversis  organis 
experimur,  incredibile  vulgaribus  paradoxon  est;  iique  ipsi 
qui  amore  systematis  hoc  affirmant  ac  docent,  fateri  coguntur, 
vulgare  praejudicium  interna  experientia , quasi  perpetua 
illusione,  suaderi;  atque  ita  suaderi,  ut  practice  deponi  non 
possit. 

147.  Conantur  tamen  internum  hunc  sensum  cum  theoria 
quam  amplexi  sunt,  utcunque  componere.  Aiunt  enim,  nos 
sentire  quidem  in  cerebro,  sed  ex  consuetudine  quadam, 
sensum  quem  experimur,  ad  nervorum  extremitates,  in  sen- 
soriis in  quibus  motus  initium  factum  est,  referre.  At  expli- 
candum iis  manet,  quomodo  consuetudo  haec  acquiratur,  et 
unde  originem  habeat,  Consuetudo  enim  repetitis  actibus 
acquiritur  : multi  vero  actus  a primo  aliquo  exordiantur 
necesse  est.  Dicant  ergo,  qua  ratione  fieri  possit,  ut  animus 
sensalionen>  habitam  ad  membra  primo  referat.  Vel  sentit 
animus  ut  sibi  praesentia  sibique  conjuncta,  omnia  corporis 
membra,  vel  secus.  Si  animus  proprii  corporis  membra  non 
sentit,  profecto  nescit  se  illa  habere  ; quomodo  ergo  poterit 
sensationem  aliquam  ad  membra  primo  referre?  Si  vero 

animus  omnia  proprii  corporis  membra  sentit,  jam  non 
sentit  solum  in  cerebro  ; nec  refert  ad  membra  sensationes, 
sed  eas  in  membris  experitur.  Patet  igitur,  consuetudinem 
referendi  sensationes  cerebri  ad  membra  explicari  non 
posse,  nisi  admittatur  id  quod  adversariorum  sententiam,  ad 
quam  sustinendam  consuetudo  haec  in  medium  affertur, 
prorsus  evertit. 

148.  Probatur  3"  ex  multis  difficultatibus,  quae  adversa- 
riorum sententiam  impeditam  maxime,  et  omnino  impro- 
babilem faciunt.  Nam  cerebrum  omni  sensu  caret,  etiam 
sensu  tactus;  atque  etiamsi  pungatur,  incidatur,  ustuletur, 
nullo  sensu  doloris  afficitur.  Quomodo  ergo  concedere  po- 
terimus, hoc  organum  affectiones  etiam  minimas  aliarum 
corporis  partium,  ad  se  e longinquo  delatas  sentire,  suas  vero 
non  sentire? 

Ad  haec  : organorum  structura  mire  varia  esi,  pro  varie- 
tate impressionum,  ad  quas  recipiendas  illa  ordinata  sunt. 
Nervi  autem  per  quos  impressiones  hujusmodi  praeterfluere 
debent,  structurae  sunt  uniformis.  Quomodo  ergo  impres- 
siones in  organis  receptae  varietates  suas  servant,  dum  per 
nervos  deferuntur?  aut  quomodo  cerebrum  diversas  ex  eis 
affectiones  experiri  potest  ? praesertim  cum  impressiones 
omnes  organorum  per  motum  nervorum  aut  spirituum , ut 
aiunt,  ad  cerebrum  deferantur;  quo  in  motu  nulla  aut  solum 
exigua  varietas,  quae  essentialis  sit,  reperiri  potest. 

Praeterea , in  hac  hypolhesi  anima  qualitates  sensibiles 
perciperet  ubi  illae  non  sunt.  Nam  ad  cerebrum  neque  lux, 
neque  calor  objecti,  neque  undae  sonorae  pertingunt;  sed 
solummodo  nervorum  ac  fluidi  nervei  motus.  Cur  ergo  non 
potius  nervos,  nec  fluidi  hujus  motum  anima  percipit?  Mi- 
rabile sane  est,  animam  non  percipere  ea  quae  cerebrum 
afficiunt,  eaque  solum  percipere  quae  cerebrum  nunquam 
affecerunt. 

Mitto  alia  quae  afferri  possent.  Haec  sufficiunt  ut  conclu- 
damus, animam  non  in  cerebro,  sed  in  organis  sentire;  ac 
proinde  in  toto  corpore  esse  praesentem. 

149.  2®  Probatur  eadem  propositio  ex  hominis  conceptu. 

ejusquc  iinilale.  Nam  jux(a  opinionem  quam  letulamus, 
cerebrum  esset  animse  domicilium,  reliquum  vero  corpus 
appendix  quaedam,  quam  anima  nervorum  ope,  tanqiiam 
quibusdam  habenis,  moveret  ac  regeret.  Proinde  in  homine 
binae  essent  partes  distinguendae;  pars  dirigens  et  pars  di- 
recta, conjunctae  inter  se  ut  currus  et  auriga  vel  baculus 
et  manus  (i)  : animal  vero,  si  quod  est  in  homine,  cerebri 
confiniis  contineretur.  Animal  enim  est  corpus  animatum  : 
in  hac  autem  sententia  solummodo  cerebrum  dici  potest 
animatum;  si  tamen  et  ipsum  animatum  dici  mereatur.  At- 
qui alius  profecto  est  hominis  conceptus  ex  omnium  homi- 
num sententia;  alia  est  hominis  unitas. 

150.  3°  Animus  vel  residere  dicitur  in  puncto  cerebri 
.indivisibili,  vel  in  aliqua  ejus  portione  extensa,  vel  in  toto 
cerebro. 

Primum  si  dicatur,  hoc  punctum  deberet  esse  centrum, 
quo  nervi  omnes  confluerent.  Atqui  nullum  in  cerebro  pun- 
ctum est,  quo  nervi  omnes  confluant.  Et  quamvis  nervi  omnes 
simul  confluerent,  certe  in  punctum  indivisibile  confluere 
nequeunt.  Nervi  enim  non  sunt  lineae  geometricae,  sed  fibrae, 
eaeque  compositae.  Fac  tamen  punctum  indivisibile  centrum 
esse  nervorum.  Huc  motus  omnes  coibunt,  multiplices  sane, 
et  tam  directione  oppositi,  quam  impressionum  quas  referre 
debent,  natura.  At  quum  motus  diversi  in  unum  punctum 
coeunt,  confunduntur.  Animus  ergo  diversas  impressiones, 
quae  eodem  tempore  ad  cerebrum  deferantur,  distincte  sen- 
tire nequit.  Hoc  vero  contra  experientiam  est : scimus  enim, 
nos  plures  easque  inter  se  diversas  sensationes  excipere  di- 
stincte posse.  Ergo. 

Si  vero  dicas,  animam  vel  aliquam  eerebri  partem  vel 
totum  cerebrum  occupare,  fateris  jam,  animam,  licet  sim- 
plicem, extensam  sedem  occupare  posse.  Ex  quo  conclude- 
mus, non  repugnare  quod  toto  illa  corpore  resideat;  eamque 

(i)  Expressiorem  similitudinem  reperies  in  lelegrapho  electrico.  In  bac  opi- 
nione, anima  se  habet  ut  telegraphi  director  in  statione  quadam  centrali;  cere- 
brum ut  ejus  cubiculum;  fila  metallica  sunt  nervi;  stationes  variae  ad  quas  fila 
pertingunt,  sunt  sensus. 

reipsa  in  toto  corpore  residere,  si  toto  corporo  virtutem 
suam  manifestat. 

Ex  his  patet  quod  propositum  est. 

181.  Ad  hanc  tamen  animae  in  toto  corpore  praesentiam 
recte  intelligendam,  haec  sedulo  notanda  sunt. 

1°  Anima  non  est  in  corpore  eo  modo,  quo  corpus  unum 
est  in  alio.  Nam  unum  corpus  iu  alio  est  hoc  pacto,  quod 
quantitas  unius  quantitatem  alterius  circum  tangit.  Anima 
vero  non  est  in  corpore  hoc  quantitatis  contactu,  cum  ipsa 
quantitatem  non  habeat  sed  contactu  suae  vis  quam  vi  cor- 
poris propriae  conjungit,  quaque  ipsum  corpus  perficit,  vi- 
vificat ac  movet. 

2°  Quoniam  anima  simplex  est  et  quantitate  carens,  non 
potest  ita  esse  in  toto  corpore,  ut  sit  secundum  unam  sui 
partem  in  una  corporis  parte,  et  secundum  alteram  in  altera  ; 
sed  tota  est  in  toto  corpore,  ac  tota  in  singulis  ejus  partibus. 
Id  quod  non  difficulter  concipies,  si  mente  teneas  quod 
alibi  diximus  (87,  3«),  animam  non  esse  simplicem  ut  pun- 
ctum, quod  est  simplex  in  genere  quantitatis ; sed  ut  sub- 
stantiam quae  quantitatis  naturam  excedit.  Propterea  quemad- 
modum simplex  intellectio  corpus  attingit,  quin  secundum 
rei  intellectae  partes  dividatur;  ita  animae  substantia,  indi- 
visibilis divisibile  corpus  totum  amplectitur. 

3°  Duo  corpora  non  possunt  se  contingere,  nisi  solum- 
modo secundum  superficies:  ac  propterea  contingens  est 
contacto  exlrinsecum.  Asl  anima,  quae  non  contactu  quanti- 
tatis, sed  substantiae  indivisibilis  virtute  corpus  tangit,  cor- 
pus totum  penetrat  ac  pervadit.  Hinc  solum  anima,  ac  spiri- 
tus generatim,  potest  esse  in  corpore  proprie  ac  vere.  Etenim 
potest  quidem  unum  corpus  in  poros  alterius  penetrare,  sed 
non  in  ipsius  moleculas;  ac  proinde  unum  corpus  nun- 
quam est  in  altero  proprie  ac  vere. 

4-0  Anima  quae  lota  est  in  singulis  corporis  partibus  totali- 
tale  essentiae,  non  est  tamen  in  singulis  totalitate  virtutis; 
virtus  enim  ejus  ad  quosdam  actus  exercendos,  diversa 
organa  tanquam  instrumenta,  requirit.  Est  igitur  in  diversis 
organis  secundum  varias  potentias. 

5®  Quum  in  toto  corpore  animam  esse  dicimus,  non  est 
putandum,  omnes  omnino  substantias  animales  anima  infor- 
mari. Illas  enim  solum  partes  anima  informare  dicenda  est, 
quae  per  se  ac  primo,  tum  animalis,  tum  organicae  vitae  fun- 
ctiones exercent.  Hujusmodi  autem  partes  omnes  nerveo  sy- 
stemate continentur.  Igitur  nerveum  systema,  quod  toto  cor- 
pore expanditur,  atque  in  omnem  ejus  partem  fibrillis  ac 
filamentis  suis  serpit,  est  subjectum  quod  immediate  anima 
informat.  Caetera  quae  sunt  in  humano  corpore,  instrumenta 
sunt  ac  media  vitalium  operationum,  vel  etiam  effectus. 

ARTICULUS  11. 

Difficultates. 

152.  Objicitur  I.  factum  vulgatissimum,  quod  videlicet 
cessare  perspicitur  omnis  sensatio,  si  nervi  qui  in  sensuum 
organis  expanduntur,  ita  ligentur  aut  recidantur,  ut  cum 
cerebro  non  amplius  communicent.  Idem  contingit  in  nervis 
motoribus  musculorum,  qui  voluntatis  imperio  subduntur. 
Ex  quo  concludendum  videtur,  quemadmodum  hodiedum 
concludunt  physiologi  multi,  nervos  esse  vehicula  quaedam, 
quae  impressiones  in  sensuum  organis  receptas  ad  cerebrum 
deferunt,  cerebrum  vero  ipsum  sensorium  esse  commune, 
atque  animae  domicilium. 

Huc  pariter  spectat  factum  alterum  aCartesio  primo  obser- 
vatum, quod  ii  quibus  membrum  aliquod  amputatum  est, 
conqueruntur  frequenter,  se  in  deperdito  membro  dolorem 
experiri;  nempe  quia  ex  assuetudine,  dolorem  quem  in  ce- 
rebro experiuntur,  ad  membrum  illud,  ut  prius,  referunt. 

153. Resp.  ad  I^negfawdoconse^Hentfam.  Exhisenim factis 
hoc  solum  sequitur,  ad  sensationes  et  ad  motus  necessariam 
esse  nervorum  cum  cerebro  conjunctionem  ; non  vero  ani- 
mam in  cerebro  sentire,  et  in  solo  cerebro  degere.  Nam  con- 
junctionis hujus  necessitas  aliis  hypothesibus  explicari  po- 
test; V.  gr.  quod  sensatio  fiat  quidem  in  organis,  sed  ad 
sentiendum  requiratur  reactio  aliqua  cerebralis  (i).  Quae 
reactio  facile  admittetur,  si  attendamus  hinc  quidem  hypo- 

(i)  I(a  opinatur  Cl.  Tissol  Anlhropologie.  spdculat . gchi.  T.  II.  P.  II  Chap.  V. 

thesim  fluidi  nervei  ab  omnibus  jam  recipi;  inde  vero  sen- 
sationem non  passivam  solum,  sed  etiam  activam  esse.  In 
nervis  vero  motoribus  fluidum  nerveum  a centro  ad  termi- 
nos periphericos  deferri,  communis  sententia  est. 

Ad  2“  petatur  responsio  ex  alibi  dictis  (L.  456).  Ii  quibus 
membrum  aliquod  amputatum  est,  dolorem  confuse  expe- 
riantur in  iis  nervorum  ramulis,  qui  prius  in  membrum 
illud  ac  in  varias  ejus  partes  extendebantur.  Vi  autem  phan- 
tasiae et  assuetudinis,  de  hujus  doloris  sede  judicant  ut  prius. 

154.  Ob.  H.  Si  anima  est  in  toto  corpore, 

Io  vel  extenderetur  cum  corpore,  id  quod  ejus  simplicitati 
opponitur;  vel  replicaretur  in  corpore,  id  quod  naturaliter 
fieri  nequit. 

2®  Crescente  corpoi  e cresceret,  imminuto  imminueretur. 

3°  Quum  diversae  corporis  partes  oppositis  molibus  moven- 
tur, ipsa  quoque  moveretur  tota  motibus  oppositis,  quod 
certe  repugnat.  Ergo. 

155.  Resp.  1«  generatim,  haec  omnia  ex  aequo  alTerri  posse 
contra  sententiam  eorum,  qui  in  certam  aliquam  corporis 
partem  animam  retrudunt;  nisi  quis  animam  ponat  in 
puncto  corporis  indivisibili , id  quod  quam  absonum  sit, 
supra  vidimus. 

156.  Resp.  deinde  ad  1"'  negando  disjunctivam.  Anima 
enim  nec  extensionem  formalem  recipit,  nec  replicatur  in 
corpore.  Primum  patet  ex  modo  dictis  (151,  lo-3°).  Alterum 
constat  ex  dictis  de  replicatione.  Replicatio  enim  est  entis 
existentia  in  pluribus  locis  adaequatis.  Locus  autem  adaequa- 
tus animse  est  totus  locus,  quem  corpus  humanum  occu- 
pat (C.  361).  Est  igitur  anima  in  corpore,  ut  substantia  indi- 
visibilis, quae  virtute  sua  lotum  corpus  pervadit,  ac  perficit 
(119,  1“). 

Ad  2”  Nego.  Ea  enim,  crescente  altero  vel  decrescente, 
crescunt  et  decrescunt,  qu?e  cum  altero  coextenduntur.  Ani- 
ma autem  corpori  non  coextenditur. 

Ad  3“  Dist.  Anima  motibus  oppositis  movetur  per  se, 
nego;  per  accidens,  nempe  ut  est  corpori  conjuncta,  conc. 

157.  Anima  moveretur  per  se,  si  suam  subsiantiamac  vim. 


LIBER  SECUNDUS  CAPUT  III. 


79 


deserto  corpore  quod  informat,  alteri  corpori  applicaiet. 
Ejusmodi  enim  est  spirituum  motus,  quod  suam  virtutem 
applicent,  prius  rei  in  uno  loco  existenti,  deinde  rei  cxi- 
slenli  in  loco  altero  (i).  Hoc  autem  motu  anima  non 
movetur.  Sed-  movetur  per  accidens,  videlicet  ad  motum 
corporis.  Qui  motus,  ut  passivus  est,  non  est  proprie  nec 
solius  corporis,  nec  solius  animae,  sed  compositi.  Quemad- 
modum autem  corpus  ab  anima  habet  ut  se  movere  pos- 
sit, ita  anima  ratione  corporis  habet,  ut  in  oppositas  partes 
moveatur.  Ulque  nulla  contradictio  est  in  hoc,  quod  anima 
utrumque  oppositum  motum  intelligat,  velit  et  active  deter- 
minet, ita  nulla  contradictio  est  in  eo,  quod  ipsa  cum  di- 
versis corporis  partibus  oppositos  motus  subeat. 

158.  Ob.  HI.  Anima  non  est  tota  in  singulis  corporis  par- 
tibus. Nam 

1“  Si  anima  lota  est  in  una  corporis  parte,  nihil  ejus  esse 
potest  extra  partem  illam.  Ergo. 

2"  Si  anima  est  tota  in  unaqnaque  corporis  parte,  esset  in 
toto  corpore  cum  omnibus  suis  potentiis ; potentiae  enim  in 
animae  essentia  radicem  habent.  Sed  illud  falsum  est,  non 
enim  anima  loto  corpore  videt,  aut  cogitat. 

159.  Resp.  ad  1™  Dist.  Si  anima  esset  lota  in  una  corporis 
parte  lotalitate  essentiee,  nihil  ejus  esse  posset  extra  partem 
illam,  nego-,  si  esset  lota  in  una  parte  tolalitate  quantitatis, 
trans. 

Cum  anima  quantitatem  non  habeat,  nequit  esse  lota  in 
aliquo  loco  tolalitate  quantitatis,  sed  quum  dicitur  lota  esse 
in  singulis  partibus' corporis,  hoc  intelligitur  de  tolalitate 
essenlim. 

160.  Ad  2"'  Dist.  maj.  cum  omnibus  suis  potentiis  inorga- 
nicis, omitto;  cum  omnibus  suis  potentiis  organicis,  nego.  Et 
dist.  rat.  add.  polentise  inorganicae  in  animae  essentia  radicem 
habent,  conc;  potentiae  organicae,  subd.:  in  animae  solius  es- 
sentia, nego;  tam  in  essentia  animae,  quam  in  essentia  corpo- 
ris, nempe  in  essentia  compositi,  conc. 

Potentiae  animae  inorganicae,  cum  instrumento  corporeo 

(I)  Cf.  S.  Th.  Sum.  Ih.  p.  1.  q.  1.11,  LUI. 

non  egeant,  neque  in  hac,  neque  in  illa  corporis  parte,  pro- 
prie loquendo,  exercentur.  At  potentiae  organicae,  cum  non 
solius  animae  sint,  sed  animae  conjunctae  organe,  in  ea  so- 
lum corporis  parte  esse  possunt,  quae  ad  ejusmodi  potentia- 
rum actus  idonea  sunt  instrumenta  (151 ,4®).  Hinc  facultatum 
istarum  distributio  ab  organis  dependet. 

ARTICULOS  III. 

De  unitionis  modo. 

161.  Superest  altera  quaestio  proposita,  videlicet  de  unitio- 
nis modo.  Cum  anima  et  corpus  sint  duae  substantiae  distin- 
ctae, arctissimo  tamen  nexu  conjunguntur,  ita  ut  affectiones 
unius  in  alteram  substantiam  influant,  ac  fere  in  omnibus 
altera  ab  altera  dependeat.  Quaeritur  itaque,  cujusmodi  sit 
conjunctio  ista.  Haec  est  celebris  illa  quaestio  de  commercio, 
quae  recentiorum  praesertim  philosophorum  animos  in  plu- 
res  ac  varias  sententias  distraxit.  Ab  ea  porro  commercii 
voce  aos  consulto  abstinuimus;  haec  namque  vox  quaestio- 
nem non  recte  collocare,  et  inveniendae  veritatis  viam  occlu-' 
dere,  aut  certe  impedire  videtur;  ut  ex  dicendis  patebit. 

162.  Ut  expeditior  sit  et  clarior  traictatio,  primo  statuemus 
id  quod  tanquarn  omnino  verum  habendum  est ; deinde  va- 
rias opiniones  expendemus,  et  ad  statutae  veritatis  normam 
exigemus. 

Propositio  H . A nimw  humanw  cum  corpore  conjunctio  phy- 
sica est  et  substantialis,  ejusmodi  nempe  ut  e duabus  distinctis 
substantiis  una  composita  substantia,  una  natura  exsurgat. 

163.  Unitio  physica  et  substantialis  in  eo  sita  est,  quod 
binae  substantiae,  quum  ad  se  invicem  accedunt,  physicas 
suas  proprietates  in  unum  conferant ; ita  ut  proprietates,  vi- 
res, operationes  compositi  a proprietatibus,  viribus,  opera- 
tionibus utriusque  componentis  diversae  sint.  Ex  quo  sequi- 
tur 1°  unamquamque  substantiam  componentem  suppositi 
rationem  amittere  (0.  169,  5°);  2°  ex  duabus  componentibus 
substantiis  unum  subjectum  constitui,  unumque  operationum 
passionumque  principium  ; videlicet  unam  naturam  (0. 
257). 

Diversitas  itaque  proprietatum  , virium  et  operationum 
indicium  est  ac  tessera,  qua  substantiales  unitiones  a jux- 
ta-positionibiis  ac  meris  mixtionibus  mechanicis  distingui- 
mus. 

Substantialium  unitionum  exempla  manifesta  habes  in 
chimicis  combinationibiis.  Quam  enim  differunt  proprie- 
tates V.  g.  chloruri  aurei  a proprietatibus  chlori,  et  a pro- 
prietatibus auri!  Uemque  quid  magis  diversum  ab  oxygenio 
et  sulphure,  quam  acidum  siilphuricum? 

164.  At  substantialis  unitio  multo  melius  inter  spiritum  et 
corpus,  quam  inter  bina  corpora  concipi  potest.  Etenim 

1«  Corpora  eo  melius  combinantur,-  quo  magis  oppositis 
instructa  sunt  proprietatibus.  Cum  igitur  spiritus  et  corporis 
proprietates  maxime  oppositae  sint,  atque  adeo  contrariae, 
multd  magis  quam  quaelibet  corpora,  spiritus  et  corpus  ad 
substantialem  conjunctionem  aptitudinem  habeant  necesse 
est. 

* 2"  Affinitates  chimicae  unius  corporis  ad  alterum  melapho- 
ricae  sunt,  et  virium  extrinsecarum  effectus.  At  spiritus 
veram  ac  proprie  dictam  inclinationem  ad  corpus  insitam 
habere,  et  in  seipso  experiri  potest. 

3"  Nullum  corpus  ad  substantialem  cum  altero  unitionem 
tantam  aptitudinem  habere  potest,  ut  multo  major  in  spiritu 
non  sit.  Etenim  quantumvis  duae  massae  in  combinationibus 
chimicis  intime  conjungantur,  moleculae  tamen  unius  sub- 
stantiae moleculas  alterius  penetrare  non  possunt,  sed  solum 
atomos  suas  constitutivas  atomis  alterius  interserere , et 
gravitatis  centra  simul  confundere,  atque  adeo,  si  placet, 
suas  ex  imponderabili  materia  atmospbaeras  simul  permi- 
scere. Ast  anima  proprie  ac  vere  penetrare  materiam  potest, 
ac  simplici  sua  substantia  integrum  pervadere  corpus.  Multo 
igitur  melius  proprietates  suas  ipsi  communicare,  et  pro- 
prietatibus corporis  participare,  unumque  cum  corpore  pa- 
tiendi et  agendi  principium  efficere  valebit. 

168.  Nunc  probatur  thesis. 

Substantialis  unitio,  juxta  ea  qute  praemisimus,  innotescit 
ex  eo,  quod  e duabus  substantiis  unum  compositum  ex- 

surgal,  quod  proprietates  et  operationes  prae  se  ferat  a pro- 
prietatibus atque  operationibus  substantiarum  componentium 
diversas.  Atqui  sunt  in  homine  proprietates  et  operationes 
diversae  a proprietatibus  et  operationibus,  tum  animae,  tum 
corporis.  Ergo. 

166.  Probatur  minor,  ut  omittamus  ea  quae  ad  vitam  ve- 
getativam  pertinent, 

1“  ex  sensu  proprii  subjecti.  Homo  sentit  se  extensum, 
atque  in  se  inferiores  partes  Jc  superiores,  dexteras  ac  sini- 
stras, anteriores  ac  posteriores,  internas el  externas  distinguit,  ; 
propriasque  affectiones  modo  in  una  parte,  modo  in  altera  1 
experitur.  Jam  corpus  nequit  ullo  pacto  sentire  se,  anima  ■ 

vero,  ut  est  in  se,  nequit  se ‘ extensam  sentire.  Ergo  hic  i 

sensus  neque  animae  est,  neque  corporis,  sed  compositi  ex  i 
anima  et  corpore.  ^ 

2"  Ex  facultate  sensus  externi.  Anima  simplex  et  inextensa  ’ 
materialium  objectorum  impressiones  excipere  non  potest. 

Nam  hae  fiunt  per  contactum  superficiei  unius  corporis» 
cum  superficie  alterius,  et  per  conflictum  impenetrabilitatis 
unius  cum  impenetrabilitate  alterius.  Atqui  anima  cum  sit 
inextensa,  nullam  habet  superficiem  quae  ab  altera  superficie 
tangi  possit;  et  ex  se  impenetrabilis  non  est.  Aliunde  corpus 
extensum  est  et  impenetrabile  ; proindeque  impressiones 
alterius  corporis  excipere  potest,  sed  eas  experiri  nequii 
(88,  89). 

Simile  argumentum  ex  phantasia  deduces. 

3°  Ex  motu  spontaneo.  Corpus  est  iners,  ac  seipsiim  ad 
motum  determinare  non  valet.  Anima  ex  se  motu  locali  non 
movetur,  ut  supra  dictum  est  (137).  Homo  autem  motu  locali 
movetur,  ac  seipsum  ad  motum  determinat. 

4“  Ex  appetitus  sensitivi  passionibus.  Passiones  enim 
hujusmodi  ita  sunt  propriae  compositi,  ut  nec  soli  animae 
convenire  possint,  nec  soli  corpori.  Non  animae,  quia  corpo- 
ream immutationem  in  suo  conceptu  includunt,  non  cor- 
pori, quia  corpus  appetitus  est  incapax. 

S“  Demum  ex  somno  et  dementia. 

Ex  somno.  Nam  anima  lassitudini  obnoxia  non  est,  nec 

virium  rcparalioiie  ulla  indiget.  E contrario,  functiones  quae 
in  somno  suspensm  manent,  ut  sunt  reflexio  et  libertatis 
exercitium  tam  quoad  actus  elicitos,  quam  quoad  imperatos, 
ad  corpus  non  perlinent. 

Ex  dementia.  In  dementiae  statu  impediuntur  funcliones- 
menlales,  at  non  laeditur  mens,  quae  laesioni  non  est  obnoxia, 
sed  organa  solum  corporalia. 

Somnus  igitur  et  demenlia  nec  solius  animae  nec  solius 
corporis  suni,  sed  compositi  ex  anima  et  corpore. 

Palet  igitur  assertum  (i). 

167.  Propositio  III.  Substantialis  animae  cum  corpore  con- 
junctio constitui  videtur  per  hoc , quod  anima  corpus  pervadens, 
vim  suam  vi  corporis  propriae  associet  admisceatque . 

Posse  animam  hoc  pacto  corpus  pervadere,  manifeslun, 
est  ex  supra  dictis  (164,3");  ita  reipsa  corpus  pervadere, 
concludi  necessario  debet,  posita  animae  in  loto  corport 
praesentia  (144,  seq.).  Hoc  autem  ipsum  sufficere  ad  corporis 
animaeque  substantialem  unitionem  absolvendam,  non  diffi- 
culter ostenditur. 

168.  Etenim  quisque  videt,  posita  tum  unius  substantiae 
intima  penetratione  in  alteram,  tum  virium  ulriusque  sub- 
stantiae commixtione,  illico  consequi 

1°  quod  vires  compositi  a viribus  ulriusque  componentis 
differant;  ex  qua  virium  differentia  sequitur  differentia  ope- 
rationum et  proprietatum  ; 

2"  quod  utraque  substantia  suppositi  rationem  amittat  ; 
utraque  enim  est  pars  quae  alterius^onsorlio  aliquo  modo 
perficitur  (0.  169,  4“)  ; ^ 

3"  quod  unum  novum  principium  agendi  ac  patiendi,  seu 
nova  quaedam  natura  constituatur.  Principium  enim  hujus- 
modi est  ipsum  compositum,  quod  aliter  ac  componentia 
agit  ac  patitur. 

Atqui  lifa  haec  substantialem  unitionem  omnem  consti- 
tuunt (163).  Ergo. 

Idipsum  deduci  posset  ex  analysi  singularum  facultatum 

(4)  Haec  fuse  perlraclata  reperies  in  erudito  ac  vere  pretioso  opusculo  Cl.  P.  Jo. 
Baptistae  Pianciani,  S.  J.  Saggi  filosofici.  Saggio  II. 

alque  operationum,  quse  hujus  compositi  propriae  sunt  (166); 
ut  quisque  per  se  facile  colliget. 

169.  Animadverte  ad  hsec  quae  sequuntur  : 

1»  Quemadmodum  supra  notavimus  (i  51,  b“),  animam  esse 
in  toto  corpore,  quia  est  in  nerveo  systemate ; ita  nunc 
quoque  dicendum,  animam  nervcum  systema  pervadere, 
ejusque  viribus,  ac  viribus  praesertim  fluidi  nervei,  vires 
suas  admiscere. 

2®  Firmiter  semper  tenendum  est,  animam  corpori  con- 
jungi conjunctamque  manere,  non  voluntate,  sed  naturae 
necessitate  et  creatoris  imperio.  In  hoc  quod  corpoii  con- 
jungitur, et  vires  suas  illi  associat,  et  in  hoc  statu  perma- 
net, ita  se  habet  anima,  ut  res  omni  cognitione  atque- ap- 
petitu carentes.  Nihilominus,  quoniam  hio  status  est  ipsi 
nafuralis,  amat  hanc  sui  cum  corpore  conjunctionem,  et  a 
corpore  abstrahi  naturaliter  abhorret. 

3°  Ex  eo  quod  anima  substantiam  ac  vim  suam  substan- 
tiae ac  vi  corporis  associare  dicitur,  non  est  inferendum, 
vim  omnem  animae  esse  corpori  afflxam,  omneinque  ejus 
actum  medio  corpore  exerceri.  Nam  virtus  intellectiva  qua 
anima  pollet,  cum  |)er  organum  corporeum  exerceri  nequeat, 
materiae  societatem  respuit,  quahquam  a caeteris  facultati- 
bus organicis  in  praesenti  animae  statu  dependeat,  ut  alibi 
dicetur. 

4“  Persona  humana  (to  ego)  non  est  anima,  multoque  mi- 
nus corpus;  sed  compositum  ex  anima  et  corpore.  Ratio  est 
quam  paulo  ante  (168,  2«)  innuimus,  videlicet  animam  et 
corpus  rationem  partis  habete,  quia  ad  compositum  con- 
stituendum natura  ordinantur,  et  in  composito  perficiuntur. 
Ratio  ergo  personae  in  utraque  substantia  deficit.  Nihilomi- 
nus quoniam  anima  pai*s  in  homine  principalis  est,  la- 
tiore quodam  sensu  anima  dicitur  humana  persona,  homo, 
ego. 

5®  Ex  modo  dictis  sequitur,  unionem  inter  animam  et 
corpus  dici  non  posse  hypostaticam  : unio  enim  hypostatica 
non  fit,  quum  ex  duabus  substantiis  seu  naturis  componitur 
hypostasis ; secus  omnis  quoque  combinatio  chimica  esset 

unio  hypostatica;  sed  quum  duse  naturae  uniuntur  per  hy- 
postasim ; nempe  quum  aliqua  persona  naturam  sibi  extra- 
neam assumit,  ac  propiiaj  naturae  conjungit,  IIoc  autem 
contingere  nequit,  nisi  in  eo  qui  et  ante  unitionem  persona 
sit,  et  per  unitionem  personae  rationem  non  amittat;  qui 
.videlicet  assumptam  quidem  naturam  perficiat,  ipse  autem  ab 
assumpta  natura  nullatenus  perficiatur  (0.  169,  6").  Hujus- 
modi sunt  personae  divinae.  Idcirco  unio  Verbi  Dei  cum 
humana  natura  est,  ac  dicitur  hypostatica. 

Quanquam  igitur  unio  animae  et  corporis  cum  unione  hy- 
postatica conveniat  in  eo,  quod  ct  in  una  et  in  altera  duae 
sint  naturae  et  una  persona;  tamen  differunt  inter  se  1®  quia 
in  unione  animae  et  corporis  persona  consurgit  ex  ipsa  unio- 
ne, in  unione  vero  hypostatica  persona  unionem  pi’aecedil 
et  unionem  facit  : 2“  in  prima  unione  naturae  conjunctae 
unam  naturam  efficiunt,  in  altera  autem  non  ita;  sed  binae 
naturae  impermixtae  manent,  quia  natura  assumentis  nihil 
patitur,  nihil  lecipit,  nec  per  unionem  perficitur. 

ARTICULUS  IV. 

* Refelluntur  falsa  systemata. 

170.  Nunc  facile  erit  de  variis  hypothesibus  ad  animae  et 
corporis  unitionem  explicandam  excogitatis,  judicium  ferre. 
Rejiciendae  primo  quae  falsae  sunt. 

Propositio  IV.  Anima  rationalis  non  unitur  corpori  ut 
motor  mobili. 

Haec  est  Platonis  opinio,  qui  ceusuit  animam  rationalem 
lotum  esse  hominem  : eam  vero  corpori  praeesse  ut  nauta 
navi,  eoque  uti  tanquain  instrumento ; proinde  ex  anima 
et  corpore  non  fieri  compositum  ullum,  quemadmodum  non 
fit  ex  Socrate  et  indumento  quo  ipse  utitur. 

171.  Rcfutalur  haec  opinio  1°  ex  dictis  in  praecedenti  arti- 
culo. Homo  enim  est  una  natura  ex  anima  et  corpore,  non 
anima  utens  corpore.  Sunt  enim  operationes  quaedam  et 
passiones,  quae  ad  animam  simul  et  corpus  pertinent,  lan- 
quam  ad  unum  principium.  Oportet  ergo  ex  anima  et  cor- 
pore unam  fieri  naturam. 

2“  « Sensus,  ila  arguit  s.  Thomas,  est  virtus  passiva  ipsius  | 
« organi.  Anima  igitur  sensitiva  non  habet  se  in  sentiendo  ? 
« sicut  movens  et  agens,  sed  sicut  quo  patiens  patitur  : quod 
« impossibile  est  esse  diversum  secundum  esse  a patiente. 

« Non  est  igitur  anima  sensibilis  secundum  esse  diversa  a 
« corpore  animato  » (i). 

172.  Quod  si  dicas,  animam  quidem  sensitivam  corpori  , 
hoc  pacto  conjungi,  non  vero  animam  intellectivam;  si,  in-  ; 
quam,  hoc  dicas,  praeterquam  quod  haec  suppositio  absurda  ! 
est,  ut  supra  demonstravimus  (H6,seq.),consequetur  etiam,  j 
ut  idem  s.  Thomas  notat,  « quod  homo  non  sit  animal,  sed  I 
« utatur  animali;  nam  per  animam  sensitivam  aliquid  est 

« animal;  et  quod  homo  non  sentiat,  sed  utatur  re  sentien-  ^ 
« te  » (a)  : quae  profecto  absona  sunt.  | 

Mitto  alia  argumenta  quae  afferri  possent  ; nam  res  ex  di-  | 
ctis  satis  clara  est.  ^ 

173.  Propositio  V.  Systemata  causarum  occasionalium  et  | 

harmoniae  praestabilitae,  ad  animi  corporisque  unitionem  expli-  | 
candam  inventa,  ad  fmem  inepta  sunt,  et  in  se  falsa  proban-  | 
Hir.  ! 

Primum  systema  Malebranchium  auctorem  habet : ac  dici- 
tur quoque  systema  In  hoc  negatur  non  modo  phy- 

sica unitio  inter  animam  et  corpus,  sed  etiam  influxus  omnis 
unius  substantiae  in  alteram.  Deus  solummodo  esse  dicitur, 
qui  positis  quibusdam  motibus  in  corpore,  ideas  affectiones- 
que his  consentaneas  in  mente  producit;  et  ex  aequo  motus 
in  corpore  excitat  animae  cogitationibus  ac  volitionibus  re- 
spondentes : quare  motus  corporis  sunt  causae  occasionales  j 

affectionum  animi,  et  voluntates  animi  causae  occasionales 
motuum  corporis.  ; 

174.  Hujus  systematis  inconvenientia  manifesta  sunt.  > 

Nam  ' ; 

1“  Physicam  ac  substantialem  corporis  animaeque  unitio-  i 
nem  penitus  aufert;  qua  sublata,  humanae  vitae  phaenomena 
nullatenus  explicantur,  ut  supra  probatum  est  (166,  seq.); 

(j)  Contra  geni.  Lib.  II.  c.  LVII. 

(2)  Ibid.  c.  LYHI.  § 4. 

imo  humanae  naturae  conceptus  pei  it  : anima  enim  et  cor- 
pus, Dei  operatione  harmoniee  mota,  una  profecto  natura 
non  sunt. 

2"  Falsae  illi  doctrinae  innititur,  activitatem  causarum  se- 
cundarum nullam  esse,  ipsisque  spiritibus  vim  corpora  mo- 
vendi competere  non  posse.  Quam  doctrinam  suo  loco  refu- 
tavimus (0.  275,  seq.). 

3®  Conscientiae  repugnat.  Unusquisque  enim  sibi  conscius 
est,  se  non  tantum  habere  ideam  aut  cogitationem  impres- 
sionum in  corpore  receptarum,  aut  status  in  quo  corpus  ver- 
satur, aegritudinis  v.  gr.  aut  famis,  sed  haec  omnia  vere 
experiri.  Quae  experientia  in  corpore  solo  esse  nequit,  neque 
in  sola  anima,  sed  solum  iu  subjecto  composito  ex  iitraque 
substantia.  Sentimus  praeterea  nos  nisum  exerere  atque  co- 
natum ut  corpus  moveamus,  non  tantummodo  id  velle. 

Ex  his  patet  assertum  de  Malebranchii  systemate. 

175.  Systema  harmoniae  praestabilitae  Leibnitzium  aucto- 
rem, Woiflum  praecipuum  patrociuatorem  habet.  Qui  sic 
statuunt  : anima  vi  sibi  propria,  sine  ullo  externo  incita- 
mento, et  independenter  prorsus  a corpore,  suas  omnes  per- 
ceptiones et  appetitiones  continuata  serie  producit,  ita  ut 
consequentis  perceptionis  seu  appetitionis  ratio  sufficiens  in 
antecedente  perceptione  seu  appetitione  semper  continea- 
tur. Idem  dicendum  de  corpore.  Corpus  per  se  solum,  sine 
ullo  animae  influxu,  suorum  motuum  seriem  exsequitur,  in 
qua  pariter  serie  motus  praecedens  subsequentis  est  ratio  suf- 
ficiens. Animae  igitur  ita  agunt  ac  si  nulla  essent  corpora,  et 
corpora  ita  agunt  ac  si  nullae  existerent  animae.  Nihilominus 
cuivis  animae  tale  corpus  a Deo  attributum  est,  quod  singu- 
lis ejus  affectionibus  semper  congruis  motibus  responderet. 
Ex  hac  praestabilita  harmonia  fit,  ut  binae  series  indepen- 
deutes  affectionum  animae  et  motuum  corporis  ita  sibi  con- 
sonent,ac  si  altera  in  alteram  influeret.  Plane, si  magna  licet 
componere  parvis,  ut  contingit  in  puparum  scenis.  Alter 
pupam  movet,  alter  verba  recitat,  uterque  harmonice  cum 
altero. 

176.  Jam  1®  nemo  non  videt,  physicam  unionem  ac  natu- 

ram  humanam  hoc  quoque  systemate  penitus  tolli.  Mera 
enim  consonantia  actuum  ac  motuum  non  est  physica  sub- 
stantiarum unio  ; praesertim  cum  et  anima  et  corpus  omnia 
agant  sine  ullo  influxu  mutuo,  eademque,  Wolfio  fatente, 
servaretur  inter  animae  actus  et  corporis  motus  harmonia, 
si  anima  in  uno  loco  degeret,  v.  gr.  Romae,  et  corpus  in  al- 
tero, puta  Constantinopoli. 

2“  Haec  hypolhesis  et  ipsa  conscientiae  repugnat,  ut  hypo- 
thesis  praecedens,  et  ex  iisdem  capitibus  (174,  5°). 

3»  Tollit  insuper  libertatem  omnem.  Nam  et  actus  animi 
et  motus  corporis  ex  praecedenti  statu  sive  animi  sive  cor- 
poris sunt  ad  unum  determinati. 

4°  Arbitrarie  prorsus  ac  falso  asseritur,  rationem  suffi- 
cientem status  sequentis  sive  animi  sive  corporis,  esse  unice 
statum  antecedentem.  Nam  saepenumero  ratio  sufficiens  affe- 
ctionum nostrarum  est  nobis  extrinseca.  Quo  negato,  vides 
idealismo  latam  aperiri  viam. 

5«  Illa  demum  vis  corporis,  bruta  certe  ac  ratione  carens, 
quae  sine  ullo  mentis  influxu  eos  omnes  exsequitur  motus  et 
actus,  quos  ab  hominibus  poni  videmus,  non  modo  sine  ulld 
ratione  asseritur,  sed  ad  humanam  rationem  ludibrio  haben- 
dam excogitata  videtur.  Lege  Antonium  Genuensem  in  tertia 
melaphysicae  parte  (i). 

177.  Propositio  VI.  Systema  quoque  physici  influxus,  seu 
causalitatis,  nec  animae  corporisque  unitionem  explicat,  nec  a 
gravibus  difficultatibus  est  immune. 

Systema  hoc  satis  communiter  receptum  statuit  animam 
agere  in  corpus  seu  in  fluidum  nerveum,  determinando  ip- 
sum ad  motiim  ; et  corpus  in  animam  agere,  determinando 
illam  ad  objectorum  externorum  perceptionem. 

178.  Sed  l»  in  hac  quoque  hypotliesi  humanae  naturae 
perimitur  unitas.  Nam  haec  mutua  actio  non  facit  ut  ex  dua- 
bus substantiis  fiat  unum  operandi  patiendique  principium  ; 
quemadmodum  ex  eo  quod  in  aliqua  machina  binae  partes  in 
se  invicem  agaiit,,  non  sequitur  eas  substantialiter  unitas 
esse,  unamque  naturam  efficere.  Erunt  itaque  in  homine 

(1)  C.  li.  Syslemalis  leibnitziani  enarratio. 

bina?  nalurse  omnino  distinclae,  ac  pioiiide  bina  supposita, 
contra  id  quod  supra  demouslralum  est  (165,  seq.). 

Eadem  hypothesis  cum  intimo  sensu  non  bene  coliaiiet. 
Nam  licet  v.  gr.  ad  animi  imperium  facultas  loco-motiva 
exerceatur,  tamen,  intimo  teste  sensu,  non  ita  exercetur,  ut 
anima  corpus  urgeat,  quemadmodum  externa  corpora  urgere 
solemus;  sed  subjectum  illud  unum,  quod  dicimus  nostrum 
ego,  se  exerit  ad  motum  contractione  musculorum.  Pariter- 
que  nemo  unquam  sensit  corpus  impressionem  receptam  in 
animam  transferre,  ac  dein  animam  videre,  tangere,  dolere, 
sed  sentimus  omnes  impressionem  receptam,  non  in  anima, 
neque  in  corpore,  sed  in  corpore  animato,  slatim  ac  illa 
recipitur,  et  in  quacunque  parte  recipiatur. 

3°  Demum  in  hoc  systemate  illud  est  vehementer  im- 
probandum, quod  corpus  in  animam  agere  statuat.  Nam  cor- 
pus movere  quidquam  nequit,  nisi  illi  applicetur.  Applica- 
tur autem  corpus  objecto  in  quo  agit,  per  quantitatis  conta- 
ctum. Sed  quantitatis  contactus  exerceri  non  potest,  nisi  iii 
alia  quantitate.  Atqui  anima  quantitate  prorsus  caret.  Quo- 
modo igitur  corpus  in  animam  agere  poterit,  et  ita  agere,  ut 
ct  vim  ejus  perceptivam  et  vim  appetitivam  ad  actum  moveat? 

179.  Concludendum  igitur,  unionem  corporis  et  animae  in 
mutua  actione  sitam  non  esse.  Non  agit  una  substantia  in 
alteram,  sed  utraque  substantia  simul  per  modum  unius  agit 
ac  patitur.  Non  est  commercium  inter  animam  et  corpus,  sed 
ex  anima  et  corpore  una  est  natura. 

ARTICULUS  v. 

Sitne  anima  humana  forma  corporis,  et  quomodo. 

180.  Expendendum  superest  systema  peripateticum,  quo 
statuitur  animam  corpori  conjungi  ut  forma  materiae.  Quod 
quidem  quomodo  esset  inteiligendum,  a diversis  scholis,  ut 
alibi  diximus  (15,  seq.),  diversimode  explicabatur.  At  si 
praiscindas  ab  iis  quae  apud  veteres  semper  controversa 
fuere,  quaeque  nunc  aliter,  quam  ab  iis  factum  sit,  ex  phy- 
sicae principiis  definienda  sunt,  sententia  illa  veterum  a do- 
ctrina quam  supra  tradidimus  (162,  seq.),  nullatenus  differt. 

Primo  itaque  ex  iis  quse  dicta  sunt,  sententim  hujus  verita- 
tem conflrmabimus ; deinde  quomodo  ea  inlelligenda  sit 
determinabimus. 

181 . Propositio  VII.  Anima  rationalis  humani  corporis  est 
forma. 

Saue.,  si  opinionum  varietates  seponas,  materia  apud  ari- 
stolelicos  est  substantia  incompleta,  est  subjectum  recipiens 
formam,  estque  per  se  potentia  solum  habens  esse  illud  quod 
per  formam  communicatur  : forma  vero  est  et  ipsa  substan- 
tia incompleta,  quae  ad  certum  aliquem  essendi  actum  mate- 
riam determinat,  suique  communicatione  facit,  ut  sit  actu 
illa  essentia  quae  prius  in  materiae  potentia  fuit. 

Atqui  constat  per  se  corpus  esse  hominem  incompletum, 
constat  ex  dictis  corpus  ab  anima  totum  penetrari  ac  repleri ; 
itemque  non  habere  ex  se  esse  viventis  : animam  vero  par- 
tem hominis  esse,  non  totum  hominem,  eamquc  communi- 
catione sui  determinare  corpus  ad  hoc  ut  actu  vitam  habeat, 
atque  homo  sit.  Ergo  anima  humana  vere  dici  potest  ac  debet 
corporis  forma. 

2°  Idipsum  deduces  ex  variis  proprietatibus  compositi  ex 
materia  ac  forma,  quas  veteres  cum  Aristotele  assignabant. 
Forma  itaque,  juxta  veteres,  dat  substantiae-corporeae  esse 
simpliciter;  forma  ac  materia  in  uno  esse  conveniunt;  ex 
utraque  fit  unum  per  se;  compositum  ex  ulraque  agit  non 
ratione  materiae,  sed  ratione  formae,  quae  ut  est  actus,  ita  est 
actionis  principium. 

Has  omnes  proprietates  reperies  in  unione  substantiali 
animae  et  corporis,  cujus  veritatem  supra  demonstravimus. 
Revera  anima  dat  homini  esse  simpliciter,  videlicet  esse 
talem  substantiam,  non  esse  secundum  quid,  seu  esse  ali- 
quod accidentale  (i)  : corpus  item  et  anima  in  uno  esse  conve- 
niunt, nempe  in  uno  esse  composito,  quod  est  esse  proprium 
hominis  : ex  anima  et  corpore  fit  unum  per  se ; quia  anima 
est  actus  et  corpus  est  potentia  : denique  homo  agit  quae  suae 

(1)  Quemadmodum  substantia  est  ens  simpliciler  et  accidens  ens  secundum 
quid;  ila  esse  simpliciter  est  esse  substantiam,  cl  esse  secundum  quid  est  esse 
secundum  accidens.  Cf.  Scotum.  In  IV  sent.  D.  XI.  q ili.  § 45,  et  50. 

naluroc  sunt  propria,  non  ratione  corporis,  sed  ratione 
aninue,  quae  sensus,  motus  vilseque  omnis  principium  est. 

182.  Concludere  igitur  oportet,  animam,  eamque  ratio- 
nalem i “ esse  veram  corporis  formam,  non  metaphoricam 
(0.  307). 

2°  Esse  corporis  formam  per  se,  videlicet  non  per  accidens 
nec  per  aliud.  INon  per  accidens,  quia  naturaliter  hanc  apti- 
tiidinem  et  hoc  munus  habet,  ut  informando  corpus,  sit 
humanae  vitae  principium.  Non  per  aliud,  quia  vita  hominis 
propria  non  efficitur  per  aliquam  aliam  animam  mediam 
inter  corpus  et  spiritum,  quae  virtute  spiritus  moveatur  ac 
regatur,  sed  solum  ab  anima  rationali  dependet. 

3®  Hinc  animam  Rationalem  esse  corporis  formam  imme- 
diate. 

Demum  eamdem  esse  corporis  formam  essentm/fter,  tum 
ex  parte  ipsius  animae  , quia  hoc  est  de  ejus  essentia  ut  sit 
apta  corpori  informando;  tum  ex  parte  compositi,  i.  e. 
hominis,  quia  composito  hujusmodi  essentiale  est,  ut  cor- 
pore tanquam  materia,  et  anima  rationali  lanquam  forma 
coalescat. 

* 183.  Pauca  nunc  de  modo  quo  hiec  doctrina  intelligenda 
est;  quae  facile  deducemus  ex  alibi  dictis. 

1“  Anima  non  ita  est  forma  corporis,  ut  ipsum  esse  cor- 
poris, qua  tale,  ab  anima  dependeat  (16).  Corpus  enim  hu- 
manum constat  tandem  aliquando  atomis  substantiarum 
elementarium  certo  quodam  modo  compositis , et  actu  per- 
manentibus. Vide  dicta  de  principio  vitae  in  vegefalibus  (33, 
seq.).  Corpus  igitur  humanum,  attenta  sola  ratione  corporis, 
est  substantia  completa,  imo  aggregatum  substantiarum; 
estque  solummodo  incompletum,  attenta  ratione  animalis 
rationalis. 

2»  Neque  idcirco  admittenda  est  in  humano  corpore  forma 
ulla  corporeitatis  (17)  cum  Scoto,  neque  formae  partiales  ner- 
vorum, osfeium,  ac  partium  caeterarum  juxta  aliorum  veterum 
sententiam.  Nam  corpus  humanum  est  corpus  vi  cohaesio- 
nis  qua  atomi  conjunguntur,  et  corpus  tale  efficitur  per 
vires  mechanicas  et  chimicas  sub  organismi  conditionibus 

(41,  seq.),  et  sub  animee  influxu  (122,  seq.)  operantes. 

5»  Hinc  materia  quam  anima  informat,  non  est  materia 
illa  prima,  sed  corpus  organicum,  seu  potius  nerveum  sy- 
stema, ac  fluidum  maxime  nerveum  (169,  1°). 

4®  Aliquid  igitur  dandum  est  veteribus  thomistis,  aliquid 
scotislis.  Concedere  debemus  thomistis,  nullam  aliam  for- 
mam esse  in  homine  praeter  animam  rationalem  : concedere 
debemus  scotislis,  materiam  quam  anima  informat,  esse 
corpus  organicum. 

5®  Si  quaeras  an  anima  dici  debeat  forma  substantialis,  re- 
spondebo in  primis  hanc  vocem  non  tam  declarare  rem , 
quam  declaratione  egere ; respondebo  deinde  posse  animam 
dici  formam  substantialem;  nam  et  ipsa^substanlia  est,  non 
accidens,  et  sui  communicatione  corpus  collocat  in  certa 
substantiae  specie,  nempe  in  specie  viventis. 

6®  -Ex  dictis  colliges,  theoriam  materiae  ac  formae,  quae  ex 
consideratione  hominis  et  animalium  primo  deducia  est, 
quousque  in  animalibus  consistit,  veritatem  attingere;  ac 
tunc  solum  a veritate  deflectere,  quum  ab  animalibus  ad 
plantas  et  ad  caetera  corpora,  analogiae  nimis  extensae  vitio 
(L.  32b)  transfertur. 

* 184.  Animam  rationalem  humani  corporis' formam  esse, 
ecclesiasticis  definitionibus  non  semel  firmatum  est.  Primo 
quidem  in  concilio  viennensi  sub  Clemente  V,  anno  1311, 
his  verbis  : « Porro  doctrinam  omnem  seu  positjonem  le- 
« mere  asserentem,  aut  vertentem  in  dubium,  quod  sub- 
et stantia  animae  rationalis  seu  intellectivae  vere  ac  per  se 
« humani  corporis  non  sit  forma,  velut  erroneam  ac  veritati 
« catholicae  fidei  inimicam,  sacro  approbante  concilio , re- 
« probamus;  definientes,  ut  cunctis  nola  sil  fidei  sincera 
« veritas,  ac  praecludatur  universis  erroribus  aditus,  ne 
« subintrent,  quod  quisquis  deinceps  asserere;  defendere, 
« seu  tenere  pertinaciter  praesumpserit,  quod  anima  ratio- 
« nalis  seu  intellectiva  non  sit  forma  corporis  humani  per  se 
« et  essentialiter,  tanquam  haereticus  sit  censendus»  (i).  Idip- 
sum  confirmatum  est  in  lateranensi  concilio,  sub  Leone  X; 

(1)  Clcjneiit.  Dc  summa  Trinitate  et  fide  catholica  Tit.  I.  c.  unie. 

cujus  haec  sunt  verba  : « IIoc  sacro  approbante  concilio, 
« damnamus  et  reprobamus  omnes  asserentes , animam  iu- 
« tellectivam  mortalem  esse,  aut  unicam  in  cunctis  homini- 
« bus,  et  haec  in  dubium  vertentes  : cum  illa  non  solum  vere, 
« per  se,  et  essentialiter  humani  corporis  forma  exislat, 
« sicut  in  cauone  fel.  rec.  Clementis  Papae  V praedecessoris 
« nostri,  in  generali  viennensi  concilio  edito  continetur, 
« verum  et  immortalis,  et  pro  corporum  quibus  infunditur, 
« multitudine,  singulariter  multiplicabilis  et  multiplicata, 
« et  multiplicanda  sil  » (i). 

Novissime  sanctissimus  d.  n.  Pius  papa  IX  in  litteris  apo- 
stolicis  ad  cardinalem  Geissel  archiep.  coloniensem  datis 
anno  1857,  in  quibus  Giintheri  errores  damnat,  inter  caeteros 
errores  hunc  quoque  annumerat : « Noscimus,  inquiens,  iis- 
« dem  doctrinis  laedi  catholicam  sententiam  ac  doctrinam  de 
« homine,  qui  corpore  et  anima  ita  absolvatur,  ut  anima, 
« eaque  rationalis,  sit  vera,  per  se,  atque  immediata  cor- 
« poris  forma.  » 

* 185.  In  his  porro  Ecclesiae  decretis  notandum  est,  non 
illud  proprie  definiri  de  quo  modo  agimus  ; scilicet  animam 
se  habere  ad  humanum  corpus,  ut  forma  ad  materiam;  sed 
hoc  potius,  quod  ad  quaestionem  de  animae  unitate  perlinet : 
animam  rationalem  esse  eam  animam,  quae  in  humano  cor- 
pore formae  munere  fungitur.  In  hac  itaque  propositione 
complexa  : Anima  rationalis  est  forma  humani  corporis,  binae 
sunt  distinguendae  proposiliones(L.  184,3“)  anima  est 

forma  humani  corporis;  et : Hcec  anima  est  anima  rationalis. 
Propositio  haec  altera  affirmatur  ih  decretis,  supra  positis ; 
prima  illa  supponitur  ut  communis  sententia.  Id  quod  mani- 
festum est  ex  auctoribus  quos  damnant,  et  ex  eorum  errori- 
bus. Etenim  tam  viennense  quam  lateranense  decretum  latum 
est  contra  averroistas  quosdam  (2),  qui  ponebant  animam 
quidem  vegetati vam  et  sensitivam  esse  hominis  formam, 
at  substantiam  intellectivam  esse  substantiam  separatam, 

(1)  Sess.  VIII.  Can.  Apostolici  regiminis. 

(2)  Viennense  decretum  latum  est  contra  Petrum  quemdam  Olivam;  lateranense 
contra  Pomponatium. 

quae  cum  homine  non  conjungeretur  ut  lorma,  sed  solum 
per  species  intelligibiles.  Non  erat  igitur  in  controversia 
positum,  an  aliqua  anima  forma  esset  coiporis,  multoque 
minus  qua  ratione  esset  forma;  sed  hoc  solum,  an  anima 
intellectiva  forma  corporis  dici  deberet  (i).  Erat  autem 
maxime  necessarium  ut  in  tuto  collocaretur  haec  veritas  : 
principium  sensus  in  homine  idem  esse  ac  principium  in- 
tellectivum; qua  identitate  sublata,  et  incarnationis  divinae 
mysterium,  et  animi  immortalitas,  et  universa  doctrina  theo- 
logica de  homine  constare  amplius  non  poterant. 

* 186.  Ex  dictis  haec  statui  possunt. 

!*>  De  modo  quo  anima  est  corporis  forma,  nihil  unquam 
ab  Ecclesia  directe  definitum  est.  Licet  enim  Ecclesia,  quum 
animam  rationalem  formam  corporis  assereret,  non  alio 
sensu  hanc  locutionem  accipere  poterat,  quam  eo  qui  tunc 
communiter  obtinebat;  nihilominus,  etiam  hoc  sensu  re- 
tento, de  modo  quo  anima  est  corporis  forma,  variae  opi- 
niones esse  possunt,  prouti  in  scholis  catholicis  eo  tempore 
reipsa  vigebant.  Proinde  omnes  istae  opiniones  in  Ecclesiae 
decretis  disjunctive  supponuntur;  ut  sensus  sit : anima  ratio- 
nalis est  forma  corporis,  nempe  hoc  pacto,  vel  illo,  vel 
aliquo  alio,  juxta  varias  sententias  quae  in  scholis  catholicis 
vigeni,  atque  adeo  vigere  possunt,  salvo  tamen  sensu  gene- 
rali in  quo  omnes  consentiunt.  Atque  idcirco  fortasse  Eccle- 
sia nunquam  dixit,  animam  rationalem  esse  formam  substan- 
tialem corporis;  sed  statuit  solum  esse  formam  corporis;  ne 
quis  ex  ea  voce,  quamvis  immerito,  ansam  arriperet  ad  hoc, 
ut  suam  sententiam  caeteris  praeferri  existimaret. 

2®  Nulla  hinc  opinio  caeteris  praelata,  nulla  damnata  est. 
Quod  et  facium  ostendit.  Nulla  enim  catholica  schola  hac 
definitione  unquam  usa  est  ad  suam  peculiarem  sententiam 
confirmandam , nulla  se  per  illam  vulnerari  putavit ; sed 
sententiae  omnes  quae  prius  vigebant,  pacifice  dein  vigue- 
runt, imo  novae  quoque  sententiae  sine  ulla  erroris  suspi- 
cione, ac  nemine  reclamante,  prolatae  sunt. 

(1)  Cf.  quae  habcl  Porreclanus  in  Sum.  Ih.  s.  Thoin.  p.  1.  q.  LXXYI,  art.  1. 

ARTICULUS  VI. 

De  humanw  personce  identitate. 

187.  Ksl  hic  locus,  ul  aliquid  dicamus  de  humanae  per- 
sonae identitate,  de  qua  famosa  sunt  Lockii  deliria.  Omnes 
quidem  de  humanae  personae  identitate  consentiunt,  sed 
quum  definire  volumus,-  quomodo  sit  haec  identitas  expli- 
canda, nonnihil  difficultatis  occurrit,  flomo  enim  non  est 
sola  anima,  sed  anima  corpori  conjuncta.  Ex  his  autem  duo- 
bus, anima  quidem  quoad  substantiam  semper  sibi  identica 
est,  corpus  autem  perpetuas  mutationes  subit. 

Lockius  (i)  identitatem  spiritus  ab  identitate  hominis  et  ab 
identitate  personae  distinguens,  identitatem  personae  in  con- 
scientia, seu  potius  ia  conscientiae  extensione  constituit,  ita 
ut  tantum  hanc  identitatem  patere  arbitretur,  quantum  con- 
scientia ad  praeterita  facta  se  porrigens,  ea  sibi  tribuit,  et  cum 
praesenti  suo  statu  conjungit. 

Propositio  VIII.  Humanw  personce  indentitas  non  est  sita  in 
conscientia,  seu  in  conscientice  extensione. 

Sane  nemo  negat,  conscientiam  esse  medium  quo  unus- 
quisque propriam  indeniitatem  cognoscit,  ac  de  ea  certus  est. 
Est  enim  conscientia  quae  in  praesentem  statum  reflectens, 
eumque  cum  diversis  statibus  praeteritis  quos  memoria  con- 
servat, comparans,  identitatem  agnoscit  subjecti  inter  varia- 
biles affectiones  permanentis.  Est  igitur  conscientia  medium, 
quo  personae  propriae  identitatem  unusquisque  cognoscit ; 
haec  vero  indentitas  est  objectum,  quod  per  ejusmodi  medium 
cognoscitur.  Lockius  itaque  personae  identitatem  in  conscien- 
tia collocans,  medium  cognitionis  cum  cognitionis  objecto 
confundit;  qua  confusione  nihil  potest  esse  turpius  philoso- 
pho. Quid  enim  diceres  de  «o  qui  colores  esse  oculum,  aut 
antiquitatis  monumenta  esse  artem  criticam  contenderet, 
quia  colores  oculo,  et  antiquitatis  monumenta  critica  arte 
dignoscimus? 

189.  Quam  vero  falsa  sit  in  se  Lockii  opinatio,  patet. 

l»ex  ingentibus  absurditalibus,  quae  ipsam  consequuntur. 

(I)  Intell.  hwm.  Lib.  II.  c.  XXVII. 

Si  enim  conscientia  identitatem  personae  constituit,  oblivio 
personas  in  uno  eodemque  homine  multiplicat : homo  ebrius 
vel  amens  non  est  ille  ipse  qui  sobrius  erat  suique  compos  : 
nemo  est  mortalium , cujus  persona  sit  illa  eadem  quam 
mater  utero  gestavit  ac  peperit  : actiones  meae  quarum  obli- 
tus sum,  ad  me  amplius  non  pertinent;  proinde  nec  poenae 
ullae  mihi,  nec  praemia  ratione  illariim  debentur;  unde  sola 
oblivio  delictorum  novum  hominem  facit,  et  ex  reo  inno- 
centem. Quod  si  conscientia  posset  ex  uno  in  alium  hominem 
transferri,  id  quod  Lockius,  ut  videtur,  impossibile  non 
censet,  sequeretur  et  illud;  ex  mullis  hominibus  unam  per- 
sonam fieri  posse. 

Apposite  Reidius  hanc  fingit  hypothesim  (i).  Est  quidam 
miles,  qui  primis  suae  vitae  annis  ob  quaedam  male  facta  va- 
pulavit in  collegio  : dein  quum  primo  stipendia  meruit, 
signum  hosti  diripuit;  serius  supremus  dux  designatus  est. 
Quum  vero  signum  sustulit,  recordabatur  eorum  quae  gesse- 
rat in  collegio;  quum  dux  factus  est,  recordabatur  se  signum 
sustulisse,  sed  e memoria  illi  exciderant  plagae  in  collegio 
receptae.  Ex  principiis  Lockii,  puer  qui  vapulavit,  eadem 
persona  est  ac  ille  qui  signum  sustulit;  atque  ille  qui  signum 
sustulit,  eadem  persona  est  ac  ille  qui  factus  est  dux.  Ex  his 
porro  duobus  per  identitatis  principium  consequitur,  eum 
qui  factus  est  dux,  eamdem  personam  esse  ac  puer  qui  in 
collegio  vapulavit.  Sed  quoniam  hujus  rei  dux  memoriam 
non  .servat,  concludendum  quoque  est,  ducem  et  puerum 
eamdem  personam  non  esse.  Dux  igitur  est  et  non  est  eadem 
persona  quae  vapulavit. 

2®  Directe.  Persona  non  est  ulla  facultas,  nec  ullus  actus, 
.sed  est  substantia  completa.  Hoc  est  certissimum  et  ex  com- 
muni sensu, et  ex  alibi  dictis(169,4o;0.  166,seq.)Non  ergo 
in  hominis  conscientia,  sed  in  ejus  substantia  humanae  per- 
sonae identitas  quaerenda  est. 

190.  Propositio  IX.  Humancepersonceidenlitas  ex  his  tribus 
conjunctim  consurgit;  1°  ex  identitate  absoluta  quoad  animoe 
substantiam;  ex  identitate  physica,  quee  vegeta lium propria, 

(1)  Essay  III.  Ch.  IV. 

quoad  corpus;  3<>  ex  indentitate  modi  quo  bince  substantice 
simul  unita}  sunt. 

Sane,  persona  humana  est  substantia  composila  hominis 
individui,  prout  in  se  est  aliquid  integrum  atque  completum. 
Liquet  ex  dictis  (0.  166,  seq.)  Igitur  eadem  manente  indi- 
vidua hac  substantia,  eadem  manet  humana  persona.  Atqui 
substantia  composita  eadem  manet,  si  et  componentia  ma- 
neant eadem,  et  unitionis  ratio  eadem  perseveret.  Essentia 
enim  substantiae  composita?  certa  certarum  partium  conjunc- 
tione continetur  (0.  164,  1").  Ergo  si  eadem  manet  anima, 
idem  corpus,  eadem  utriusque  conjunctio,  eadem  quoque 
manet  humana  persona. 

191 . Jam  anima,  quoniam  substantia  est  simplex  et  quan- 
titate carens,  licet  quoad  modos  qui  in  ea  sibi  succedunt, 
jugiter  mutetur,  quoad  ipsam  tamen  substantiam  absolute 
immutabilis  est.  Corpus  autem  humanum,  cum  sit  compo- 
situm organicum,  eam  servat  identitatem  quae  hujusmodi 
compositorum  est  propria ; quaeque  in  eo  sita  est,  ut  parti- 
culae sensim  in  organismum  invectae,  cura  organica  massa  ila 
commisceantur,  ut  haec  ad  sensum  sit  stabilis,  organismus, 
figura,  functiones  essentiales  sensibilem  mutationem  non  pa- 
tiantur, ac  status  sequens  organicae  vitae  sit  status  antece- 
dentis effectus.  Demum  unitionis  ratio  inter  animam  et  corpus 
est  jugiter  eadem  : quomodocumque  enim  corpus  immutetur, 
semper  illi  anima  ut  forma  conjungitur. 

192.  Non  est  igitur  necessarium  ad  humanae  personae  iden- 
titatem tuendam,  ut  existimemus  cum  Bonneto  (i)  aliisque 
auctoribus,  animam  humanam  germini  cuidam  subtiliori  et 
immutabili  conjunctam  esse,  quod  numquam  dissolvatur, 
numquam  ab  ea,  ne  per  mortem  quidem  separetur;  quae 
quidem  hypothesis  et  prorsus  arbitraria  est,  et  suis  non  caret 
incommodis. 

(1)  In  Palingenesia  el  alibi. 

CAPUT  IV. 

DE  ANIMjE  HDMANjE  ORIGINE. 

ARTICULUS  I. 

De  originis  modo, 

193.  Demonstrata  animse  hujus  nostrae  simplicitate  ac 
spiritali  natura,  operosum  non  foret  de  ejus  origine  decernere; 
nisi  erroneae  plurium  opiniones,  quae  refellendae  occurrunt, 
negotii  aliquid  afferrent.  Et  quoniam  hujusmodi  errores  alii 
spectant  originis  modum,  alii  tempus,  de  utroque  argumento 
distincte  dicendum  est. 

194.  Ad  primum  quod  attinet,  testatur  Tullius,  docuisse 
Pj  thagoram,  ex  Deo  animos  nostros  decerpi  (i):  idem  opinati 
sunt  Stoici,  ac  serius  manichei ; dein  omnes  qui  plus  minusve 
paulheismum  sectati  sunt. 

Error  est  alter  traducianorum ; quorum  duces  exstitere 
Tertullianus  maxime  et  Apollinaris.  Hi  statuebant  animam 
a parentibus  in  filios  per  generationem  propagari  ac  fmdMci : 
atque  hoc  pacto  se  originalis  reatus  diffusionem  explicare 
posse  autumabant. 

Hisce  erroribus  opponitur  vera  sententia,  docens  animam 
humanam  omnem  a Deo  immediate  produci  per  creationem 
ex  nihilo. 

195.  Propositio  I.  Error  est  absurditate  plenus,  animam 
humanam  e divina  substantia  decerpi,  aut  ab  ea  utcumque 
dimanare. 

Sufficiat  referre  quae  contra  hunc  errorem  scripsit  s.  Augu- 
stinus : nam  de  panlheismi  monstro  in  theologia  uberius  dis- 
seremus. 

Sic  itaque  disserit  Augustinus  contra  manicheos  : « Si 
« anima  substantia  Dei  est,  substantia  Dei  errat...  substantia 
« Dei  violatur,  substantia  Dei  decipitur,  quod  nefas  est 


(I)  De  nat.  Deor.  Lib.  I,  c.  XI. 

« dicere  » (i).  Et  alibi  : « Non  est  pars  Dei  anima  quod 
« si  esset,  nec  deficeret  in  delerius,  nec  proficeret  in  melius, 
« nec  aliquid  in  semetipsa  vel  inciperet  habere  quod  non 
■<  habebat,  vel  desineret  habere  quod  habebat  quantum  ad 
■<  ejus  ipsius  affectiones  perlinet.  Quam  vero  aliter  se  habeat, 
« non  opus  est  extrinseco  testimonio.  Quisquis  semetipsum 
« advertit,  agnoscit...  Non  esi  ilaque  natura  incommutabilis, 
« quae  aliquo  modo,  aliqua  causa,  aliqua  parte  mutabilis 
« est.  Deum  autem  nefas  est  nisi  vere  summeque  incommu- 
« tabilem  credere.  Non  est  igitur  anima  pars  Dei  » (2). 

196.  Propositio  II.  Anima  humana  non  est  ens  a se,  sed 
ab  alio. 

Ens  enim  a se  est  infinitum,  ut  in  theologia  demonstratur. 
Anima  autem  humana  est  multipliciter  finita.  Ens  a se  est 
immutabile  absolute;  anima  est  mutabilis,  ac  perpetuo  mu- 
tatur. 

Si  anima  humana  non  est  eos  a se,  non  est  absolute  neces- 
saria, est  contigens.  Est  ergo  ab  alio  producta  (0.  369,  II). 

197.  Propositio  III.  Animae  humanat  non  propagantur 
per  traducem. 

Nam  vel  a eorpore  parentum  animae  filiorum  traduci  dicun- 
tur, vel  ab  anima  : itemque  vel  per  eductionem  ex  alterutra 
substantia,  vel  per  alterutrius  substantiae  actionem.  Quiquid 
autem  dicatur,  aliquid  absurdum  dicitur. 

1®  Non  enim  possunt,  filiorum  anima  educi  ex  parentum 
corpore.  Nam  substantia  simplex  et  spiritualis  e substantia 
composita,  extensa,  inerti,  quaeque  proprietates  habet  naturae 
spiritus  prorsus  oppositas,  decerpi , erui,  aut  quomodocumque 
educi  nequit. 

2®  No)i  possunt  educi  ex  parentum  anima.  Anima  enim 
parentum  simplex  est,  et  in  paries  resolvi  non  potest.  Repu- 
gnat igitur,  partem  aliquam  ex  ea  decidi  aut  effluere,  atque 
alteri  communicari. 

3®  Non  possunt  produci  actione  substantia  corporea.  Cor- 
porea namque  substantia  non  agit,  nisi  praeesistentem  ma- 

(1)  Contra  Fortunatum  Manich.  Disp.  I,  § XI. 

(2)  Epist.  CLXYI,  § 3. 

teriam  Iransformando,  nempe  materialia  elementa  movendo, 
associando,  dissociando.  Anima  autem  cum  sit  simplex,  ex 
materiae  transformatione,  elementorumque  analysi  aut  syn- 
thesi oriri  nequit. 

4°  Nonpossunt  produci  actione  animoe  parentum.  Vel  enim 
parentum  animae  animas  filiorum  ex  praeexsistente  materia 
effingerent,  vel  ex  nihilo  educerent.  Atqui  primus  produc- 
tionis modus  animae  producendae  naturae  repugnat,  ut  patet; 
alter  producentium  vires  longe  superat;  creatio  enim  infinitam 
virtutem  postulat.  Sed  hoc  omisso,  si  quis  diceret  animam 
filiorum  creari  ex  nihilo  a parentibus,  hic  certe  ad  traducia- 
norum  sectam  non  pertineret.  Creatio  enim  non  est  tranfusio 
nec  traductio. 

198.  Forte  dices,  si  elementa  corporum  puncta  simplicia 
esse  supponantur,  sententiam  hanc  non  adeo  absurdam  videri. 
Potest  enim  unum  aut  alterum  ex  iis  elementis  a parentibus 
in  prolem  transmitti,  et  inlelligentia  ac  voluntate  a Deo 
ornari. 

Exceptionem  hanc  jam  supra  praeoccupavimus  (106;  2», 
3",  4“ : 87,  3®,  C.  50).  Neganda  prorsus  omnia  : negandum 
in  primis,  haec  puncta  per  se  existere  posse  et  esse  aliquid. 
Deinde  si  quod  punctum  hujusmodi  exsistere  posset  et  esse 
aliquid,  hoc  profecto  nec  corpus  informare  posset,  quia  pun- 
ctum determinatum  situm  in  spatio  habet,  proindeque  uon 
potest  occupare  nisi  punctum  : nec  sentire,  quia  punctum 
nec  superficiem  contingere  potest,  nec  punctum  : nec  demum 
intelligere,  quia  intelligentia  requirit  subjectum  a materiae 
conditionibus  prorsus  exemptum.  Haec  omnia  ex  dictis  satis 
intelliguntur. 

199.  Adverto  praeterea,  etiam  ex  eo  sententiam  hanc  reji- 
ciendam esse,  quod  consectaria  habeat  absurditatis  non  minus 
quam  periculi  plena.  Si  enim  ex  elemento  materiali  fieri  potest 
anima  inielligens,  quid  vetat  quominus  dicamus  ex  anima 
intelligente  fieri  iterum  posse  elementum  materiale,  aut  ens 
sola  vi  sentiendi  instructum?  Quibus  semel  positis,  essen- 
tiale inter  materiam  et  spiritum  discrimen  tollitur;  brutorum 
animae  ab  anima  hominum  non  differunt,  nisi  per  accidens, 

el  animae  nostrae  immortalilas  in  dubium  facile  revoca- 
bitur. 

200.  Objici  quoque  solet.  1®  Parentes,  si  animam  proli  non 
communicant,  hominem  non  generant,  sed  solummodo  ho- 
minis corpus. 

2o  Animam  filiorum  a parentibus  derivari,  suadere  vide- 
tur similitudo  indolis  ac  propensionum,  quae  in  iisdem  cer- 
nitur. 

201. Resp.  ad  X^Nego.  Generatio  passiva  hominis  sita  est 
in  unitione  animae  cum  corpore.  Ad  hanc  autem  unitionem 
et  parentes  et  Deus  concurrunt.  Parentes  per  hoc  quod  ma- 
teriam disponunt  ad  animam  rationalem  recipiendam;  ita  ut 
ex  naturae  lege  exigat  ea  informari.  Deus  autem  concurrit 
animam  rationalem  creando.  Tamen  parentes  solummodo 
vere  ac  proprie  hominem  generare  dicuntur ; quia  terminus 
actionis  eorum  est  individuum  ex  eorem  substantia,  ipsisque 
simile  quoad  naturam  : Deus  autem  per  hoc  quod  facit  in 
hominis  generatione,  hominem  generare  non  dicitur,  quia 
homo  nihil  accipit  de  substantia  divina,  neque  quoad  naturam 
est  Deo  similis. 

Ad  2""  Nego.  Ad  explicandam  namque  eam  indolis  ac  pro- 
pensionum similitudinem,  quae  lamem  non  semper  inter  pa- 
rentes natosque  deprehenditur,  satis  est  quod  nati  a parenti- 
bus quoad  corpus  dependeant.  Ex  corporis  enim  tempera- 
mento pendet  facultatum  organicarum  varia  conditio,  el  ex 
hac  indolis  ac  propensionum  varietas. 

202.  Propositio  IV.  Anima  humana  produci  nequit  aliter 
quam  per  creationem  ex  nihilo. 

Anima  enim  est  substantia  simplex.  Substantia  autem  sim- 
plex non  potest  ex  praeexsistente  subjecto  produci,  sed  solum 
ex  nihilo  absolute,  ut  constat  ex  alibi  demonstratis  (0.  372). 
Ergo. 

Cum  autem  solus  Deus  virtutem  creandi  possideat,  ut  in 
theologia  demonstrabitur,  anima  humana  immediate  a Deo 
producatur  necesse  est. 

ARTICULUS  II. 

De  originis  Empore. 

203.  Quaeritur  jam  quo  tempore  anima  a Deo  creetur. 
Pythagoras,  Socrates,  Plato  arbitrati  sunt  animas  omnes  in 
mundi  exordiis  a Deo  genitas  fuisse,  easque  in  astris  primum 
collocatas  peccasse,  atque  idcirco  corporibus  tanquam  car- 
ceribus  fuisse  inclusas,  hac  lege,  ut  quae  sancte  vitam  egissent, 
e corpore  egressae  iii  suum  astrum  reverterentur  ad  beate 
vivendum;  quae  vero  male  egissent,  iterum  in  corpora  infe- 
rioris conditionis  migrarent,  atque  adeo  in  bruta  permuta- 
rentur. Hunc  animae  transitum  a corpore  in  corpus  vocant 
metempsychosin.  Opinionem  hanc  apud  orientales  populos, 
Chaldaeos  maxime  et  acgyptios,  a vetustissimis  temporibus 
viguisse,  eruditi  testantur. 

Paganam  hanc  doctrinam  de  animarum  praeexsistentia  a 
plalonicis  haustam  inter  christianosintulitOrigenes ; de  cujus 
sectatoribus  haec  scribit  s.  Augustinus  : « AnimaS  dicunt,  non 
« quidem  partes  Dei,  sed  factas  a Deo,  peccassea  conditore  re- 
« cedendo ; et  diversis  progressibus  pro  diversitate  peccatorum 
« a coelis  usque  ad  terras  diversa  corpora,  quasi  vincula  me- 
« ruisse.  Et  hunc  esse  mundum,  eamque  causam  mundi 
« fuisse  faciendi,  non  ut  conderentur  bona,  sed  ut  mala  cohi- 
« berentur » (i). 

Alio  modo  praeexsistentiam  animarum  docuit  Leibnitzius. 
Ejus  sententia  fuit,  sive  serio  sive  joco  prolata, parum  refert, 
omnes  futurorum  hominum  animas  esse  monades  ab  initio 
mundi  cum  caeteris  creatas,  et  in  organico  corpusculo  inclusas : 
in  hoc  statu  sola  facultate  sentiendi  esse  praeditas,  donec 
homines  illi  quorum  animae  futurae  sunt,  procreentur;  tunc 
eas  intellectu  ac  ratione  ornari. 

204.  Communis  autem  sententia  est,,  animam  tunc  creari 
quum  in  foetum  infunditur,  quamquam  variae  sint  opiniones 
circa  tempus  quo  infunditur.  Celebris  est  opinio  s.  Thomae 


(1)  De  civ.  Dei.  Lib.  XI,  c.  XXIII. 

ac  plurium  scholaslicoruin  (an  tamen  fuerit  Aristotelis  dubium 
est)  foetum  prius  animari  anima  vegetativa ; deinde,  hac  ex- 
pulsa, succedere  illi  sensitivam;  ac  demum  hac  quoque  ejecta, 
quumcorpusaliquam  perfectionem  attigit,  animam  rationalem 
in  ipsum  immitti.  Plurimi  tamen  huic  opinioni  omni  tempore 
contradixerunt,  queis  ratum  erat,  foetum  humanum  non  alia 
anima  informari  quam  rationali,  quauquam  haec  juxta  va- 
riam corporis  dispositionem  prius  vegetativas  solum  func- 
tiones, deinde  etiam  sensitivas,  ac  tandem  intellectivas  exer- 
ceat. 

In  praesenti  quoque  opiniones  alia  ratione  dividuntur. 
Multi  existimant  foetum  anima  non  informari,  nisi  quum 
organis  in  eo  essentialibus  efformatis  ac  evolutis,  ad  vitales 
operationes  exercendas,  idoneum  efficitur.  Alii  vero  sentiunt, 
in  ipso  conceptionis  momeutoanimam  a Deo  creari,  et  corpori 
conjungi. 

208.  Propositio  I.  Anirnce  hum ance  nec  ante  mundum  cor- 
poreum, nec  in  mundi  exordiis,  nec  ante  corpora  quce  ab  iis 
informanda  erant,  productw  sunt. 

lo  Uti  possumus  argumento  s.  Thomaeinre  simili.  « Mani- 
« festum  est,  inquit,  quod  Deus  primas  res  instituit  in  per- 
« fecto  statu  suae  naturae,  secundum  quod  uniuscujusque  rei 
« species  exigebat.  Anima  autem,  cum  sit  pars  humanae  na- 
« tuiae,  non  habet  naturalem  perfectionem,  nisi  secundum 
« quod  est  corpori  unita.  Undenonfuissetconveniensanimam 
« sine  corpore  creari  » (i). 

2o  Doctrina  de  praeexsistentia  animarum  cum  illa  altera 
nectitur  : animam  non  esse  natura  sua  aptam  natamque  ad 
hoc  ut  cum  corpore  uniatur,  hinc  corpori  non  uniri  unitione 
physica  et  substantiali,  sed  tantum  accidentali,  et  ut  molor 
mobili  (170).  Si  enim  animae  tanto  tempore  antequam  corpo- 
ribus conjungerentur,  productae  sunt,  tantoque  tempore  absque 
corporibus  vixerunt  : vere  ac  serio  quaerendum  jam  est  cur 
dein  in  corpora  immissae  fuerint.  Non  enim  potest  amplius 
ea  reddi  ratio  : quia  animae  ad  hoc  conditae  sunt,  et  hoc  est 


(1)  Sum.  th.  p.  I,  q.  XC,  art.  lY.-Cf.  Contra  Gent,  Lib.  II,  c.  LXXXIII. 

eis  naturale,  ut  corporibus  uniantur.  Fingenda  itaque  erit 
aliqua  hypothesis,  ut  explicetur  cur  animae,  praeter  sui  natu- 
ram vel  etiam  contra,  corporibus  inclusae  sint;  id  quod 
exemplo  suo  philosophi  quos  refellimus,  confirmarunt.  Igitur 
ex  doctrina  hac  necessario  infertur,  unitionem  animae  cum 
corpore  naturalem  non  esse,  proinde  non  substantialem,  sed 
accidentalem.  Haec  autem  positio  falsa  est,  ut  supra  demons- 
travimus (171).  Ergo. 

3°  Animae  antequam  corporibus  unirentur,  vixisse  ne  di- 
cuntur vita  sibi  propria,  an  secus?  Non  vixisse  vix  concipi 
potest.  Sed  fac  non  vixisse  : cur  ergo  tanto  ante  tempore  con- 
ditae sunt?  Si  vero  vixerunt,  si  multa  intellexerunt,  voluerunt, 
fecerunt;  cur  aut  quomodo  eorum  omnium  oblitae  sunt?  Nunc 
sane  anima  actuum  facultatum  inorganicarum  quos  exercuit 
in  corpore,  oblivisci  potest,  quia  actus  hujusmodi  aliquo 
modo  a phantasmatibus  dependent;  unde  oblileratis  orga- 
norum vitio  phantasmatibus,  memoria  intellectiva  suo  funda- 
mento destituitur;  ast  actus  quos  anima  extra  corpus  posuit, 
nullo  modo  a phantasmatibus  dependent  : non  potest  igitur 
ex  corporis  influxu  eorum  memoria  deleri.  Horum  igitur 
actuum  memoria  ex  conjunctione  cum  corpore  deleri  non 
poterat,  sed  indelebilis  permaneret. 

4»  Postremo  doctrina  de  animarum  praeexsistentia  nulli 
nititur  fundamento,  ut  patebit  ex  consideratione  rationum, 
quas  varii  hujus  doctrinae  patroni  adducebant. 

206.  Aiebant  enim  1“  Animae  sunt  corporibus  nobiliores. 
Eas  ergo  post  corpora  produci  non  decuit. 

2“  Indignum  Deo  videtur  ut  omnibus  generationibus  invi- 
gilet, ad  momentum  captandum  quo  animam  creare  debeat. 
Ita  Pythagorici. 

3®  Homines  quum  artes  scientiasque  addiscunt,  nihil  vere 
novi  addiscunt,  sed  eorum  quae  ante  didicerunt,  reminiscuulur. 
Ita  Socrates. 

4"  Addebant  origenistae,  ac  deinde  Wolfius  repetiit  ; Si 
Deus  die  septimo  requievit  ab  universo  opere  quod  patrarat  (i), 
nullam  amplius  rem  in  praesenti  creat. 

(1)  Gen.  II,  2. 

5®  Denique  haec  eral  plalonicis  alque  origcnislis  iisilafis- 
sima  ratio  : intelligi  non  posse,  cur  Deus  animas  in  hsec  tam 
miseranda  corpora  immittat,  nisi  supponamus,  eas  aliquo 
scelere  a se  patrato  hoc  sibi  malum  esse  promeritas. 

207.  Quisque  perspicit,  non  difficulter  hujuscemodi  ra- 
tiones refutari  posse. 

Resp.  ad  Nego  consequentiam.  Quis  enim  demonstra- 
verit, ea  quae  nobiliora  sunt,  prius  creari  debuisse?  Immo 
vero  si  res  inferiores  ad  praestantiores  ordinandae  sunt,  dicen- 
dum potius,  quae  praestantissima  sunt,  post  omnia  condi  opor- 
tere; finis  enim  in  ordine  exsecutionis  est  ultimus.  Ac  revera 
inter  ipsas  res  corporeas,  prius  inorganica  corpora,  deinde 
plantae,  deinde  animalia,  ac  postremo  hominem  conditum 
esse  et  saciae  litterae,  et  geologia  docent  (C.  318,  seq.) 

Ad  2”^  Nego,  Quod  enim  Deus  singulis  generationibus  in- 
tersit, indignum  eo  non  est;  nec  mirum  esse  debet  iis  qui 
noverunt,  Deum  omnia  perpetuo  conservare,  et  cum  omnium 
agentium  operationibus  semper  concurrere,  quin  tamen  anxie- 
tate ulla  solliciletur  aut  labore  lassescat. 

Ad  3™  Scientiam  hominis  esse  reminiscentiam  affirmabat 
Socrates  : at  quo  jure  hoc  affirmatur,  eodem  negatur.  Affir- 
matur enim,  sed  non  probatur,  nec  probari  potest. 

Ad  Nulli  ignotum  est,  quomodo  divina  illa  requies  de 
qua  Genesis  loquitur,  intelligenda  sit.  Requievit  nempe  Deus 
a mundi  fabrica  ; quatenus  nova  deinde  rerum  genera  non 
condidit  amplius,  sed  res  conditas  administrare  coepit  juxta 
leges  a se  praestitutas. 

Ad  8'“  Nego.  Negationis  ratio  exponetur  in  sequenti  pro- 
positione, 

* 208.  Propositio  II.  Irrationabiliter  prorsus  asseq  uere 
platonici  et  origeniani,  animas  hominum  corporibus  inclusas 
fuisse  in  anteactorum  scelerum  poenam. 

Etenim  l""  si  hoc  pacto  res  se  haberet,  animae  conjunctio 
cum  corpore  non  esset  naturalis  unitio,  sed  violenta.  Atqui 
conjunctio  animae  cum  corpore  est  prorsus  naturalis.  Anima 
enim  ex  se  aptitudinem  habet  ad  hoc  ut  corpori  uniatur,  et 
corpus  vicissim  ut  uniatur  animae : utraque  insuper  substantia 

5. 


106 


PSYCHOLOGIA. 


hac  unione  perficitur,  unamque  naturam  conjunctae  consti- 
tuunt. Ergo  haec  utriusque  conjunctio  violenta  non  est. 

2“  Consideratio  humani  corporis  ac  totius  adeo  mundi  cor- 
porei profecto  non  iram  conditoris,  sed  summam  benevolentiam 
ostendit.  Nulla  certe  est  pars  in  humano  corpore,  quae  ex  se 
ad  hominis  bonum  mirifice  aptata  non.  sit.  Quae  vero  sunt 
extra  nos,  in  eum  finem  nobis  collata  se  produnt,  ut  con- 
tinenter nostrae  necessitati,  utilitati,  oblectamento  subser- 
viant. 

3“  Si  corpus  est  animae  carcer,  nihil  magis  desideraret 
anima,'  quam  ab  his  vinculis  liberari,  ac  mors  non  esset 
poena, sed  poenae  finis.  Atqui  homines  naturaliter  vitam  amant 
mortemque  refugiunt,  et  tam  apud  Deum  quam  apud  homines 
mors  rationem  poenae  habet,  ac  vitae  protractio  beneficii  loco 
habetur.  Ergo. 

Dici  quidem  solet,  praesertim  a piis  viris,  corpus  animae 
carcer;  neque  haec  locutio  improbanda  ullo  modo  est,  ut  ah 
iis  accipitur.  Corpus  enim  animae  carcerem  appellant,  non 
quia  simpliciter  malum  sit  animae  esse  corpori  conjunctam, 
sed  ratione  boni  majoris  quam  sit  vita  praesens,  quod  bonum 
juxta  hunc  providentiae  ordinem  assequi  non  possumus,  nisi 
prius  mortem  subeamus.  Quare  ex  hoc  loquendi  modo  non 
infirmatur  argumentum  modo  allatum,  sed  potius  confirmatur. 
Quanquam  enim  bonum  suum  maximum  in  hac  vita  homo 
assequi  Tion  possit,  tamen  vitae  hujus  conservatio  et  protractio 
et  a Deo  et  ab  hominibus  in  beneficiorum  numero  compu- 
tantur. 

Demum  quam  stulte  et  crudeliter  haec  poena  inflige- 
retur, quae  tunc  animabus  ad  emendationem  infligitur,  quum 
scelerum  a se  patratorum  prorsus  oblitae  sunt!  Justae  enim 
ac  sapientis  poenae  ratio  postulat,  ut  qui  poena  afficitur, 
agnoscat  se  puniri,  praesertim  si  ex  poena  quam  patitur,  ad 
scelus  detestandum,  illudque  in  posterum  cavendum  moveri 
debeat.  Quis  igitur  dicat,  hujusmodi  poenam  a Deo  infligi 
potuisse ! 

* 209.  Quod  vero  attinet  ad  dolores  et  aerumnas,  quibus  in 
praesenti  vita  anima  subjicitur,  in  primis  falsum  est,  dolores 

solummodo  et  seriimnas  ex  sua  cum  corpore  conjunctione  ani- 
mae obtingere.  Nam  multa  quoque  bona  cx  bac  conjunctione 
anima  consequitur ; per  organa  enim  corporea  quasdam 
exercet  facultates  quas  sine  illis  exercere  non  posset;  caeleris 
vero  facultatibus  quae  organo  corporeo  non  indigent,  offertur 
a sensibus  objectum  ipsis  propoiiionalum,  ut  in  actus  suos 
erumpant,  ac  in  seipsis  perficiantur.  Mitto  alia.  Quod  si 
quibusdam  malis  homo  est  obnoxius,  hinc  utique  inferemus, 
praesentem  vitam  ultimum  hominis  finem  non  esse,  sed  solum 
palaestram  ad  merendum  ipsi  attributam  ; inferemus  quoque 
hominem  in  hac  vita  indigere  stimulo  ac  medicina  ; sed  nullo 
jure  inferre  licebit,  animas  in  hac  vita  poenas  luer.e  delictorum 
quorum  sibi  consciae  non  sunt.  Caeterum  de  hujus  vitae  malis 
fusius  disputabitur  in  theologia. 

* 210.  Propositio  III.  Improbanda  quoque  est  Leibnilzii 
opinio  de  animarum  praeexsistentia  in  corpusculis  semina- 
libus. 

Nam  1®  juxta  hanc  opinionem  nulla  proprie  est  generatio 
homirris,  nulla  mors.  Animae  enim  humanae  sunt  alicui  cor- 
pori conjunctae  a rerum  principio,  ab  eoque  nunquam  post- 
hac separabuntur.  Generatio  autem  animalis  continetur 
conjunctione  animae  cum  corpore  organico;  ac  mors  separa- 
tione unius  ab  allero.  Juxta  Leibnitzium  vero  in  generatione 
augetur  solummodo  corporis  moles,  et  in  morte  imminuitur. 
Haec  autem  sunt  omnino  contra  sensum  communem,  notio- 
nesque ab  omnibus  receptas. 

2°  Cur  corpuscula  illa  in  humanum  corpus  excrescant, 
Leibnitzius  dicere  nequit.  In  ejus  enim  sententia,  animae  et 
intelligunt  eloperanturindependenter  prorsus  a corpore  (175). 
Quid  ergo  opus  est,  ut  quum  intelligentiam  adipiscuntur, 
seminalia  corpuscula  augeantur? 

3°  Haec  opinio  conneclitur  cum  leibnilziano  systemate  de 
corporum  natura,  quod  suo  loco  refutavimus  (C.  47).  Sed 
hoc  praetermisso,  quis  non  videat  quam  absurde  statuatur, 
omnes  monades  ejusdem  esse  naturae  ac  anima  rationalis ; 
rationemque  esse  veluti  quamdam  perfectionem  adventitiam, 
quae  esse  et  abesse  possit  salva  natura  ? Atqui  facultates  en- 

lium  in  ipsa  essentia  radicem  habent;  esto  quod  possint  vi 
adjunctorum  impediri  ne  ad  actum  deveniant.  Igitur  si  quae 
sunt  facultates  quarum  essentia  sit  capax,  hae  semper  ac  ne- 
cessario illam  comitantur;  si  quae  vero  sunt  quae  illam  non 
semper,  aut  non  necessario  consequantur,  essentia  est  earum 
incapax.  | 

Missa  facio  alia  plura  quae  afferri  possent,  ex  dominicae  | 
praesertim  incarnationis  mysterio.  Salis  enim  liquet  ex  dictis,  j 
theoriam  hanc  et  arbitrariam  esse,  el  nullo  pacto  defendi 
posse.  j 

* 2H.  Propositio  IV.  Pythagorica  metempsychoseos  doc-  \ 

trina  inter  humanae  mentis  aberrationes  merito  adnumeratur.  [ 

1°  Doctrina  haec  supponit  animae  cum  corpore  unitionem  i 

violentam  esse  ac  poenalem ; quae  hypothesis  vana  est  et  ab-  \ 

surda,  ut  probatum  est  (208).  ; 

2“  Eadem  doctrina  nec  probatur,  nec  probari  potest.  Non 
enim  probari  potest  a priori.  Quis  enim  probaverit,  ex  notio- 
nibus Dei,  animae,  corporis,  peccati,  praesentis  vitae,  el  simi- 
libus, animarum  ab  uno  in  aliud  corpus  migrationes  illas  in- 
ferri? Nec  probari  potest  experientia.  Omnes  enim  quum  in 
nova  corpora  immittimur,  praeteriti  status  prorsus  oblivisci- 
mur, si  Pythagoram  et  quosdam  alios  excipias,  qui  singulari 
privilegio  nonnihil  de  praeteritis  saeculis  reminiscebantur  (i). 

His  proinde  credendum  erit. 

3°  Habetur  quoque  in  hac  poenali  transmigratione  absur- 
ditas  illa  quam  supra  notavimus;  poena  nempe  ei  illata,  cui 
omnis  scelerum  memoria  adempta  sit. 

4"  Illud  nominatim  in  boc  figmento  rationi  repugnat,  quod 
anima  haec  nostra  belluino  corpori  aeque  ac  humano  conjungi, 
et  utrumque  indiscriminatim  vivificare  posse  dicatur.  Ex  hoc 
enim  sequitur,  unitionem  animae  humanae  cum  hoc  corpore 
naturalem  non  esse;  el  hoc  corpus  ejusmodi  animae  non  ut 
proportionalum  instrumentum  conjungi,  sed  ut  pondus  aspor-  | 
tandum  utcumque  applicari ; proindeque  hominem  composi-  ,1 
tum  substantiale  non  esse.  Praeterea  si  animae  humanae  in  | 

brulorum  corporibus  habitant,  jam  bruta  personarum  jura 
possident,  nec  sunt  amplius  res,  quibus  pro  arbitrio  uti  pos- 
simus. Denique,  ne  plura  conseder,  animae  humanae  in  bel- 
luina  corpora  dejectae,  vel  rationales  facultates  servant,  vel 
secus.  Si  servant,  falsum  est  bruta  intellectu  et  ratione  ca- 
rere, quemadmodum  supra  demonstratum  est  (71.  seq.)  : si 
non  servant,  quomodo  facultates  quae  ab  essentia  animae  di- 
manant, quaeque  organis  corporeis  non  indigent,  ab  anima 
divelli  possunt? 

212.  Propositio  V.  Anima  humana  creatur  quum  corpori 
conjungenda  est. 

Est  corollarium  ex  praecedentibus.  Si  enim  animae  a rerum 
exordio  conditae  non  sunt,  cur  postea  creari  debuerint,  ante- 
quam corporibus  conjungerentur?  Pars  profecto  est  propter 
totum.  Si  ergo  intentio  naturae  est  ut  hominem  producat, 
anima  est  propter  hominem ; ac  proinde  tunc  animam  creari 
oportet,  quum  procreandi  hominis  tempus  advenit.  Homo 
autem  procreatur,  quum  corpori  anima  conjungitur. 

213.  Quo  autem  tempore  animam  corpori  conjungi  dicen- 
dum sit,  ut  dixi,  opiniones  discrepant.  Certe  necessarium 
est,  animam,  eamque  rationalem,  in  corpus  jam  esse  infusam, 
quum  foetus  dynamicos  motus  (82)  exercere  incipit.  Hi  enim 
motus  ab  anima  sensitiva  dependent ; quae  anima  in  homine 
non  est  a rationali  distincta.  Probabilius  est  autem,  infundi 
animam  in  ipso  conceptionis  momento  : 1“  quia  tunc  ex  com- 
muni hominum  sensu  homo  procreari  dicitur;  2“  quia  ad 
functiones  vegetativas  in  animali  perficiendas  animae  quoque 
influxus  verosimilius  requiritur,  ut  in  praecedente  libro  dic- 
tum est  (124.  seq.).  Igitur  quum  foetus  vitam  vegetativam 
sibi  propriam  vivere  incipit,  anima  informetur  oportet;  prae- 
sertim cum  in  prima  potissimum  corporis  formatione  animam 
influere  debere,  non  difficulter  suadere  sibi  quisque  possit. 

CAPUT  V. 

DE  ANIM.E  HUMANA  IMMORTALITATE. 

ARTICULUS  I. 

Utrum  anima  possit  a corpore  separata  esse  et  vivere. 

214.  Supeiesl  ut  de  animae  humani®  duratione  inquira- 
mus; an  videlicet  ejus  exsistentia  ac  vita  hujus  vitae  angustiis, 
imo  an  certis  aliquibus  contineatur  limitibus,  an  vero  sem- 
piterna futura  sit.  Maxime  vero  interest  ad  gravissimam  hanc 
quaestionem  pro  merito  explicandam,  veritatemque  dilucide 
confirmandam,  ut  per  quosdam  quasi  gradus  procedamus. 
Primo  itaque  quaeremus,  an  possit  anima  humana  a corpore 
separata  exsistere  ac  vivere  : secundo  qua  ratione  posset  ex- 
sistentia vitaque  privari ; tertio  an  reipsa  futura  sit  funeri 
superstes;  quarto  an  sit  immortali  vita  fruitura. 

215.  Propositio  T.  Anima  humana  potest  a corpore  sepa- 
rata exsistere  ac  vivere. 

Potest  exsistere.  Est  enim  substantia  a corpore  distincta, 
non  corporis  accidens  aut  aliquid  ipsi  utcumque  inhf®rens, 
ut  supra  demonstratum  est.  Igitur  ejus  exsistentia  a corpore 
non  dependet;  potest  ergo  exsistere  a corpore  .separata, 
quemadmodum  et  corpus  ejusque  elementa  post  separationem 
ab  anima  exsistere  pergunt,  quia  substantiai  sunt. 

216.  Potest  vivere.  Propria  enim  animse  vita  continetur 
actibus  intelligentiae  ac  voluntatis,  qui  sunt  actus  vitales  om- 
nium nobilissimi.  Igitur  si  potest  anima  a corpore  secreta 
hosce  actus  exercere,  ea  profecto  vivere  potest. 

Atqui  ad  hosce  actus  exercendos,  non  deest  illi  in  eo  sepa- 
rationis statu  nec  potentia  nec  objectum. 

Non  deest  illi  potentia  : quia  tam  intellectus  quam  volun- 
tas, ut  supra  vidimus  (98,  seq.),  non  sunt  facultates  compo- 
siti propriae,  atque  organis  corporeis  indigentes.  Possunt 
ergo  in  anima  permanere,  etiamsi  ipsa  a corpore  separetur. 
Immo  vero  cum  in  ipsa  animae  essentia  radicem  habeant,  fieri 

j nequii  ut  manente  anima,  ipsie  non  maneant.  Quamdiu  igitur 
I anima  exsistentiam  suam  continuabit,  tamdiii  his  facultatibus 
i ornabitur. 

217.  Non  deest  illi  objectum;  immo  miilti|dex  in  promptu 
I est. 

Ac  1“  quamquam  objecta  corporea  per  sensiles  impres- 
( siones  non  possit  amplius  percipere,  potest  tamen  in  ipsorum 
intelligibilibus  rationibus  illa  contemplari.  Nonne  puri  spiri- 
tus, immo  et  Deus  hoc  pacto  corpora  cognoscunt? 

2"  Nobilissima  illa  objecta,  quae  adeo  mentem  rapiunt, 
veritatem,  virtutem,  Deum,  eo  melius  nunc  inielligimus  et 
contemplamur,  quo  magis  mentem  a sensibilibus  abstrahimus. 
Ergo  multo  melius  ac  latius  haec  contemplari  poterit  animus, 

I quum  fuerit  omnino  a corporis  impedimento  solutus. 

! 3“  Cumque  animus  sit  sibi  ipsi  intime  et  es.sentialiter  prae- 

sens, potest  semper  in  semetipsum  intelligentia'  reverti, 
suasque  affectiones  advertere,  relegere,  comparare,  ex  iisque 
ratiocinari,  etc. 

4-"  His  adde  ideas  omnes  cognitionesque  quas  in  vitae  hujus 
stadio  sibi  comparavit,  quarum  memoriam  intellectivam  spi- 
ritus conservabit. 

S®  Postremo  novus  ille  status,  ac  societas  illa  spirituum 
j nova  suggeret  objecta  cognoscenda,  novosque  cognoscendi 
i modos  suppeditabit. 

218.  Si  autem  haec  omnia  intelligentiae  suppetent  objecta, 
jam  nec  voluntati  objectum  deesse  potest.  Potest  igitur  volun- 
tas animae  separatae,  pro  suo  statu  ac  conditione,  affectus 
omnes  experiri  adusque  exercere,  quos  haec  objecta  excitant. 

219.  Objici  solet  ad  haec  : 1®  Nulla  est  in  mente  cogitatio 
sine  praecedente  sensatione ; 2®  nulla  immo  idea  sine  phantas- 
mate. Sed  nulla  sensatio  sine  corpore,  nuilumque  phantasma. 
Igitur  sine  corpore  nulla  erit  in  mente  cogitatio,  nulla  idea. 

Resp.  quoad  1 partem.  I)fst.  maj.  Nulla  cogitatio  in  mente 
est  sine  praecedente  sensatione  : et  hoc  provenit  ab  intrinseca 
dependentia  cogitationis  a sensatione,  nego;  a dependentia 
I extrinseca  et  pro  psaesenti  mentis  statu  conc. 

220.  Cum  sit  mens  corpori  conjuncta,  in  eoque  propemo- 

dum  demersa,  omnis  ejus  cognitio  de  rebus  a se  distinctis, 
cum  sensatione  incipiat  nccesse  est.  Igitur  sensatio  est  oc- 
casio, seu  etiam  conditio,  quae  in  praesenti  statu  vim  excitat 
intellectivam,  objectum  ipsi  primo  proponens.  Non  est  autem 
conditio  necessaria  ad  cogitandum  deinceps,  etiam  in  prae- 
senti statu;  ad  hoc  enim  sufficiunt  phantasmata  quae  imagi- 
natio reproducit  : multoque  minus  est  conditio  ex  se,  et  ab- 
solute necessaria  ad  intelligentiae  exercitium.  Quamobrem 
inferri  nequit,  animam  a corpore  solutam  non  posse  quidquam 
cogitare, quia  sensationibus  caret;  quemadmodum  ex  eo  quod 
homo  domi  manens,  ccelum  nequit  aspicere,  nisi  fenestram 
aperiat,  inferri  nequit,  eumdem  non  posse  deinde  cogitare 
de  coelo  fenestris  clausis ; multoque  minus,  si  domo  egre- 
diatur videre  coelum  non  posse,  quia  fenestras  non  habet  quas 
aperiat. 

Quomodo  vero  mens  a corpore  separata  objecta  cognoscere 
poterit  non  est  explicare  necessarium;  sufficit  illud  : Deum, 
qui  modo  per  sensationes  objecta  menti  offert,  posse  imme- 
diate, et  per  species  a seipso  communicatas,  mentem  ad  cog- 
noscendum determinare.  Confer  quae  sublimissima  illa  Aqui- 
natis mens  hac  de  re  vere  mirabiliter  disputat  (t). 

221 . Quoad  2™  pariem,  dist.  maj.  Nulla  idea  sine  phan- 
tasmate, ex  connexione  intrinseca  et  absoluta,  nego;  ex  con- 
nexione extrinseca  et  pro  praesenti  statu,  conc.  Est  videlicet 
ex  unitione  animi  cum  corpore,  non  ex  cogitationis  natura. 

ARTICULUS  II. 

Utrum  anima  ab  aliqua  vi  creata  destrui  possit. 

222.  Propositio  II.  Anima  humana  a nulla  vi  creata  po- 
test exsistentia  vitaque  privari. 

Non  potest  privari  exsistentia.  Etenim  duobus  modis,  ut  in 
ontologia  dictum  est  (0.  372),  substantia  perire  potest,  vel 
corruptione  vel  annihilatione.  Corrumpi  autem  nequit  sub- 

siantia,  nisi  partibus  constet  : corruptio  enim  est  compositi 
dissolutio.  Anima  igitur  humana,  ut  quae  simplex  substantia 
est  ac  partibus  non  constans,  incorruptibilis  est.  Hinc  non 
aliter  amittere  exsistentiam  potest,  quam  per  annibila- 
tionem. 

Ast  annihilationis  causa  solus  Deus  esse  potest  : ipse 
enim  solus  res  creat  et  conservat.  Solus  ergo  Deus,  non  ali- 
qua creata  vis,  animam  humanam  exsistentia  privare  potest. 

225.  Sed  fac  esse  vim  creatam,  quse  aliquid  in  nihilum 
redigere  valeat.  Certe  cum  omnis  vis  creata  sit  a Deo  depen- 
dens, ejusque  providentiae  ac  potentiae  subjecta,  si  Deus  ab- 
solute vult  animam  humanam  post  hominis  mortem  exsistere, 
nulla  vis,  etiamsi  posset,  eam  perimere  valebit.  Deus  enim 
cui  nihil  resistit,  hoc  impediet.  Jam  mox  demonstrabimus, 
Dei  voluntatem  absolutam  esse,  ut  anima  hominis  post  mor- 
tem exsistat  ac  vivat.  Ergo. 

Eodem  pacto  concludere  adhuc  poteris,  etiamsi  anima  cor- 
porea esset  et  corruptibilis,  si  tamen  Deus  vellet  eam  esse 
sempiternam,  caussas  quascumque  ipsi  destruendae  dissol- 
vendaeque  impares  fore. 

224.  Non  potest  privari  vita.  Nulla  enim  creata  vis  cogi- 
tandi facultatem  ac  volendi  ab  anima  humana  divellere  po- 
test : facultates  enim  hujusmodi  cum  ab  ipsa  ejus  essentia 
necessario  dimanent,  nec  organis  indigeant  corporeis,  avelli 
ab  ipsa  nequeunt,  nisi  ipsa  destruatur. 

Nulla  item  creata  vis  objectum  omne  his  facultatibus  prae- 
ripere valet,  aut  inter  ipsas  et  objectum  impedimenta  ponere. 
Nam  objecta  hujusmodi,  saltem  praecipua,  vel  sunt  animae 
ipsi  interna  (217,  3"  4®),  vel  sunt  mere  intelligibilia  (217, 
1",  2“),  ac  divini  luminis  immediata  participatione  animae 
manifestari  possunt  (217,  b®  219). 

Ac  praeterea  si  Deus  efficaciter  vult  animam  vivere,  nulla 
vis  hanc  vitam  impediet,  etiamsi  per  se  posset. 

228.  Ob.  I.  Anima  potest  exsistentiam  amittere.  Nam 

1®  Omne  quod  oritur,  perire  potest. 

2®  Quod  est  contingens,  ex  se  in  nihilum  tendit.  Anima 
autem  humana  contingens  est. 

Resp.  ad  1™  Dist.;  quod  oritur  per  compositionem  ex  plu^ 
ribus,  conc.;  quod  per  solam  creationem,  siibd.;  perire  potest 
corruptione,  nego.;  annihilatione,  conc. 

Ad  2”  Dis.  maj. ; quatenus  indiget  caussa  conservante,  ut 
creante  indiguit,  conc.;  secus,  nego.  Conc.  min.  et  eodem 
modo  Dist.  conc. 

226.  Ob.  II.  Anima  1“  habet  morbos  suos  puta  ignoran- 
tiam, dementiam  et  vehementissimarum  febres  cupiditatum. 
Morbi  vero  sunt  corruptionis  initium. 

2"  Quamvis  perimi  non  possit  per  partium  dissolutionem, 
potest  tamen  per  successivam  remissionem  in  ^radu  suae  rea- 
litatis  evanescere,  et  in  nihilum  abire. 

3“  Eoque  magis  quod,  experientia  docente,  potest  anima 
suas  interdum  facultates  amittere,  ex.  gr.  memoriam,  vim 
motricem,  ipsam  conscientiam,  ac  tandem  vim  informandi 
corpus. 

227.  Resp.  ad  1“  Noto  in  primis,  morbos  qui  animae  esse 
dicuntur,  si  ignorantiam  excipias,  non  animae  esse  proprie, 
sed  compositi  ex  anima  et  corpore.  Sed  hoc  omisso, -res/),  ge- 
neratim  : dist.  maj.  Anima  habet  morbos  suos,  dissimiles 
omnino  a morbis  corporis,  tr.;  ejusdem  naturae  cum  illis, 
nego. 

Dist.  min.  Morbi  sunt  corruptionis  initium;  morbi  nempe 
corporis,  conc.;  morbi  compositi,  subd.;  sunt  corruptionis 
initium  quoad  corpus,  conc.;  quoad  ipsam  animam  nego. 

Morbi  corporis  tendunt  ad  ipsum  dissolvendum  : hinc  sunt 
corruptionis  initium.  Sed  morbi  animae  proprii  non  possunt, 
ut  patet,  aut  ipsam  corrumpere,  aut  annihilare  (222).  liiamen 
morbi  qui  sunt  proprii  compositi,  ut  v.  gr.  cupiditates  seu 
passiones  affectivae,  possunt  profecto,  ut  experientia  ostendit, 
graves  ipsi  corpori  laesiones  inferre,  ex  quibus  compositi  dis- 
solutio consequatur;  animae  autem  substantiam  Jaedere  ne- 
queunt. 

228.  Ad  2'"  Nego.  Etenim  animae  substantia,  cum  sit 
prorsus  simplex,  nec  intendi  potest  nec  remitti.  Potentiae 
item  ejus  quae  ab  essentia  dimanant,  nec  crescere  possunt  nec 
minui  in  seipsis,  ut  in  ontologia-  declaratum  est  (0.  200). 

Major  itaque  vel  minor  intensio  reperitur  solum  in  actibus 
potentiarum,  propter  conditiones  quas  potentia  ad  agendum 
requirit,  ut  ibidem  notavimus,  et  in  habitibus  qui  per  actus 
generantur.  Falsum  itaque,  animam  constare  gradibus,  ex 
quorum  successiva  remissione  evanescere  possit. 

Ad  Z^Dist.  Anima  amittit  ipsas  facultates  sibi  proprias, 
nego;  earum  exercitium,  subd.;  per  se,  nego;  ex  defectu  in- 
strumenti quo  utitur,  quod  est  corpus,  tr.  (114). 


ARTICULUS  III. 

Utrum  anima  a corpore  separata  reipsa  vivet. 

229.  Propositio  III.  Anima  humana  post  separationem  a 
corpore  superstes  vivet. 

Notetur  I»  in  hac  propositione  id  solum  nos  statuere  : 
animam,  saltem  aliquo  tempore  post  separationem  a corpore, 
victuram  : seu  melius,  a duratione  hujus  futurae  vitae  nos  in 
praesenti  praescindere. 

2“  Cum  anima  non  aliter  perimi  possit,  quam  a Deo  per 
annihilationem  (222),  liquet,  id  quod  proposuimus  demon- 
stratum iri,  si  probaverimus,  Deum  non  esse  animam  in  ni- 
hilum redacturum. 

250.  Probatur  propositio. 

\ ° In  tot  mutationibus  ac  vicissitudinibus  corporeae  naturae 
nulla  materiae  particula  a Deo  in  nihilum  redigitur.  Nam  in 
primis  omnia  destructionis  phaenomena  explicari  possunt  per 
solam  compositorum  divisionem  et  analysim.  Praeterea  Deus 
numquam  actionem  suam  immediatam  adhibet  in  naturae 
cursu  dirigendo,  nisi  ubi  ea  necessaria  sit  ad  mundi  ordinem 
conservandum.  Sed  ad  mundi  ordinem  conservandum  num- 
quam profecto  necessaria  est  vel  unius  atomi  annihilatio. 
Ergo. 

Si  igitur  Deus  nec  unam  materiae  atomum  in  nihilum  abire 
sinit,  quanto  minus  nobilissimam  animi  substantiam?  In  hu- 
mani corporis  dissolutione  ejus  primitiva  elementa  non  per- 

eunt,  quia  naturaliter  destrui  non  possunt : cur  igitur  animus 
pereat? 

231.  2o  Si  tamen  Deus  aliquid  annihilare  dicatur,  certe 
unusquisque  fatebitur,  eum  ad  id  non  adduci,  nisi  aliquod 
motivum,  quod  infinita  sapientia  dignum  sit,  hoc  postulet;  ut 
quum  brutorum  animas  annihilat  (84,  7“). 

Si  hoc,  1“  assignent  adversarii  motivum,  cur  Deus  animam 
annihilare  velle  censendus  sit.  Nefas  enim  exceptionem  gene- 
ralis legis  inducere,  quin  ejus  afferatur  ratio. 

2®  Probari  potest,  nihil  esse  quod  a Deo  hoc  exigat.  Non 
enim  hoc  postulat  animae  natura,  non  ejus  separatio  a cor- 
pore, non  mundi  bonum,  vel  physicum,  vel  morale.  An  ex  eo 
erit  animae  pereundum,  quod  ad  nullum  finem  utilis  futura 
sil  ejus  exsistentia?  Atqui  potest  anima  separata  assequi  finem 
illum  ultimum,  cujus  gratia  condita  est,  finem  nempe  totius 
mundi,  qui  est  conditoris  gloria;  eoque  modo  assequi,  qui 
ipsi  animae  proprius  est,  videlicet  per  summi  boni  cognitio- 
nem et  amorem. 

3“  Ea  quae  subjicienler  ostendent.  Deum  non  modo  nullum 
habere  motivum  ut  animam  conservare  desinat,  sed  immo 
debere  sibi,  debere  suis  attributis,  ut  illius  exsistentiam  post 
fatum  perennem  velit. 

232.  3“  Deus  infinite  bonus  non  potuit  rationalem  animam 
creare,  ut  misera  semper  esset,  sed  solum  ut  ipsi  benefaceret, 
felicemque  eam  redderet;  praesertim  cum  vehementissimum 
felicitatis  desiderium  ipsi  inseruerit.  Hoc  enim  desiderium 
necessaria  naturae  nostrae  ac  principalis  tendentia  est : neces- 
saria vero  ac  principalis  naturae  tendentia  est  ad  finem.  Per 
hoc  ergo  desiderium  nobis  inditum  manifestat  Deus,  se  ad 
felicitatem  hominem  creasse. 

Atqui  si  altera  post  praesentem  vita  non  superest,  in  qua 
beatitatem  nancisci  contingat,  fateri  necesse  est,  nos  ad  mise- 
riam aerumnasque  natos  esse.  Nam  in  hac  vita  innumera 
mala  et  corpus  et  spiritum  discruciant;  ita  ut  omnis  homo 
aliqua  ex  parte  sit  miser,  maxima  vero  hominum  pars  sit 
omnino  miserrima.  Ergo. 

233.  4"  Deus  infinite  sapiens  et  rectus  et  bonus  non  potuit 

liominem  in  pejori  conditione  collocare,  quam  sit  brutorum 
conditio.  Atqui  sic  plane  egisset  Deus,  si  vitam  aliquam  hac, 
quam  vivimus,  meliorem  nobis  non  praeparavit. 

Bruta  enim  a)  bona  solum  sensibilia  appetunt,  nec  multis 
egent;  quae  vero  ipsis  necessaria  sunt,  facile  assequuntur, 
omnia  abunde  suppeditante  natura  ; iisque  plene  satiantur. 

Homo  vero  non  sensibilia  solum  bona,  sed  bona  insuper 
multo  praestantiora  appetit,  divitias,  honorem,  scientiam, 
virtutem,  securitatem  et  quietem  animi;  brevi  eam  desiderat 
felicitatem  quam  ratio  cognoscit,  felicitatem  nempe  omni  ex 
parte  perfectam.  Sed  felicitatem  hanc,  ut  supra  dixi,  nemo 
prorsus  assequitur;  quantumcumque  enim  minutis  hisce 
praesentis  vitae  bonis  abundemus,  saliari  his  non  possumus, 
sunt  enim  omnia  animo  hoc  nostro  ac  desiderio  minora.  Quin 
bona  haec  eadem  vix  pauci  oblinent,  idque  Itfbore  summo ; 
nemo  fere  omnia  simul;  plerisquevero  ex  virium  ac  mediorum 
caetorerum  defectu,  haec  assequi  physice  impossibile  est.  Unde 
pars  hominum  maxima  sunt  aegri,  pauperes,  rudes,  contempti, 
laboribus  distenti,  pleni  curis,  tristitia  atque  doloribus. 

6)  Ex  alia  parte  bruta  conditionem  ea  quae  ipsis  contigit, 
meliorem  non  percipiunt : de  praeteritis  malis  non  dolent,  de 
futuris  non  sunt  sollicita,  mortem  non  praesentiunt.  Quo  fit 
ut  sine  ulla  sollicitudine,  sine  ambitione,  sine  invidia,  sine 
timore,  vitam  vivant  tranquillam  ac  liberam. 

Ast  homo  perpetuo  comparat  bonum  ad  quod  adspirat, 
cura  aerumis  quibus  premitur;  expendit  quae  alii  possideant, 
quibus  ipse  careat;  quid  ipse  jure  mereatur,  quid  habeat. 
Ad  haec  praeteritas  cum  tristitia  recolit  injurias,  impenden- 
tium calamitatum  timore  agitatur,  non  suis  modo,  sed  aliorum 
quoque  miseriis  angitur,  consanguineorum,  amicorum,  reipu- 
blicae ; mortem  denique,  quae  omnium  finis  sit,  instantem  sibi 
et  appropinquantem  recogitat.  Quare  timoribus  ac  desideriis 
conflictatus,  invidia  ac  moerore  tabescens,  angustiis  et  dolo- 
ribus plenus,  mala  innumera  patitur,  quae  irrationalium 
pecudum  genus  ignorat.  Ergo. 

234.  5“  Repugnat  divinae  sapientiae  et  bonitati,  excitasse 
in  humana  natura  inclinationes  contrarias  quas  conciliare  im- 

possibilesit.  Atqui  sunt  in  humana  natura  inclinationes  contra- 
riae quae,  si  altera  vita  non  datur,  numquam  conciliabuntur. 

Est  enim  in  homine  hinc  quidem,  ut  diximus,  naturale  fe- 
licitatis desiderium ; inde  vero  a)  inclinatio  ad  virtutem,  et 
naturalis  lex  quam  Deus  servari  vult : 6)  inclinatio  ad  socie- 
tatem, et  naturalis  necessitas  qua  homo  abstringilur,  in 
societate  degendi. 

Prima  contradictio  manifesta  est ; quia  virtutis  via  aspera 
est,  et  magnis  plena  laboribus;  vitiorum  vero  semita  pro- 
clivis, et  sensibus  jucunda.  Si  igitur  lota  felicitas  nostra 
praesentium  bonorum  fruitione  contineretur,  jam  virtus  quasi 
quoddam  naturae  malum  esset,  et  inimica  virtutis  felicitas. 
Adeoque  ex  desiderio  felicitatis  virtutem  fugere,  et  ex  virtutis 
amore  felicitati  valedicere  opcrteret.  Tamen  nos  miseri  et 
felicitatem  necessario  concupiscimus,  et  necessario  virtutis 
amore  rapimur.  Ex  una  parte  felicitatem  quam  possumus 
majorem,  et  quomodocumque  possumus  inquirimus;  ex  altera 
lex  naturalis  urget  nos,  ac  severo  exigit  imperio,  ut  bona 
omnia  caduca  ipsamque  vitam,  si  opus  fuerit,  virtuti  immo- 
lemus. Quod  si  quis  exsequi  renuat,  illius  animus  miseran- 
dum in  modum  torquetur,  et  remorsibus  laceratur.  Quomodo 
conciliantur  hsec,  nisi  felicitas,  quam  in  fugaci  hac  vita  prse 
virtute  despicere  oportet,  alibi  cumulatius  invenienda  sit, 
tamquam  ipsius  virtutis  praemium? 

Secunda  contradictio  non  est  manifesta  minus.  Ex  eo  enim 
quod  homo  in  societate  degit,  necesse  est,  ut  privatum  bonum 
publico  postponat,  incommoda  mulla  et  pericula  subeat,  nec 
infrequenter  vitam  ipsam  profundat. 

238.  6“  Postremo  Deus,  qui  sanctissimus  est  et  justissi- 
mus, non  potest  erga  virtutem  et  vilium  indifferenter  se 
habere;  ita  ut  eodem  in  pretio  tam  bonos  quam  malos  habere 
videatur.  Sed  si  altera  vita  non  datur,  in  qua  praemia  ac  poenas 
pro  meritis  retribuat,  tali  modo  se  gereret  Deus.  Nam  in 
praesentis  vitae  curriculo  eum  rerum  administrandarum  ordi- 
nem tenet,  ut  hujus  vitae  bonis  indifferenter,  ut  plurimum, 
fruanlur  boni  et  mali  ; adversis  item  casibus  indifferenter 
utrique  obnoxii  sint.  Ergo. 

ARTICULUS  IV. 

Utrum  anima  sit  futura  immortalis. 

236.  Propositio  IV.  Anima  humana  post  separationem  a 
corpore  perpetuo  existet  ac  vivet. 

io  Redit  primum  argumentum  aliatum  in  superiore  propo- 
sitione. Quomodo  probabitur,  Deum  velle  tandem  animam 
hanc  nostram  extinguere?  Qusenam  ejus  rei  ratio  excogitari 
potest?  Anne  aliquando  anima  ad  finem  suum  inepta  fiet? 
Anne  aliquando  rerum  ordinem  ejus  exsistentia  perturbabit? 

237.  Immo  a)  Cum  Deus  pro  sua  sapientia  omnia  regat, 
prouli  fert  rerum  singularum  natura,  plane  dicendum  est, 
quod  quemadmodum  dissolvi  sinit  corruptibilia  composita, 
ita  incorruptibilem  spiritum  perenni  exsistentia  donabit. 

b)  Praesertim  cum  spiritus  iste  non  aliquo  solummodo  tem- 
pore post  discessum  a corpore,  sed  perpetuo  in  fine  suo  con- 
quiescere possit. 

c)  Est  praeterea  semper  capax  parata  sibi  felicitate  ulterius 
fruendi.  Quis  cogitare  poterit  hanc  in  Deo  voluntatem,  ut 
humanas  animas  de  medio  tollere  decreverit,  postquam  aliquo 
tempore  felicitatem,  in  quam  tam  vehementer  inhiant,  sum- 
mis' vix  labiis  degustaverint? 

d)  Ex  his  omnibus  sic  arguere  possumus.  Ex  materia,  mo- 
litione ac  natura  operum,  temporis  duratio  cui  hmc  ab  artifice 
destinata  sunt,  dignoscitur.  Sic  dicimus,  segyptios  ad  aeterni- 
tatem aedificasse  pyramides,  quum  earum  soliditatem  adspi- 
cimus.  Jamvero  Deus  animam  humanam  creavit  simplicem, 
incorruptibilem,  quae  corpore  non  eget  ut  sit  ac  vivat,  quae  a 
nulla  vi  finita  exsistentia  vitaque  privari  potest:  eamdemque 
capacem  fecit,  ut  nobilissimo  fine  summaque  felicitate  per- 
petuo frueretur. 

Ergo  non  ad  tempus  determinatum,  sed  ad  aeternitatem 
opus  hoc  destinavit. 

238.  2"  « Impossibile  est,  ita  arguit  s.  Thomas,  naturae 
« desiderium  esse  inane  : natura  enim  nihil  facit  frustra.  Sed 

« quodlibet  ens  intelligens  naturaliter  desiderat  esse  perpe- 
« tuum...  Illa  enim  quee  non  cognoscunt  esse  nisi  ut  nunc, 
« desiderant  esse  ut  nunc,  non  autem  sernper,  quia  esse  sem- 
« piternum  non  apprehendunt...  Illa  autem  quae  ipsum  esse 
« perpetuum  cognoscunt  et  apprehendunt,  desiderant  ipsum 
« naturali  desiderio.  Hoc  autem  convenit  omnibus  substantiis 
« intellectualibus.  Omnes  igitur  substantiae  intellectuales 
« naturali  desiderio  appetunt  esse  perpetuum.  Ergo  impos- 
« sibile  est  quod  esse  deficiant » (i). 

259.  3°  Non  solum  esse  desideramus,  sed  felices  esse  vo- 
lumus, et  quidem  ea  felicitate  quam  ratio  cognoscit,  i.  e. 
omnino  perfecta.  Desiderium  hoc  felicitatis  est  maximum, 
imo  unicum  naturae  desiderium,  eique  essentiale  ac  sum- 
mopere necessarium  ; hoc  enim  solo  desiderio  movetur  homo 
ad  agendum,  humanaque  conservatur  societas.  Profecto  desi- 
derium hujusmodi  nequit  esse  homini  datum  ad  ludibrium 
atque  tormentum. 

Sed  si  anima  non  est  immortalis,  hoc  felicitatis  desiderium 
revera  ad  ludibrium  ac  tormentum  homini  datum  fuisset. 
Nam  si  anjma  non  est  immortalis,  huic  desiderio  numquam 
satisfiet. 

240.  Etenim  ad  perfectam  felicitatem  tria  requiruntur  : 
lo  absentia  omnis  mali ; 2“  possessio  omnis  boni  quod  naturaj 
conveniat;  3“  securitas  nunquam  excidendi  ab  hoc  statu. 
Quae  postrema  conditio  potissima  est. 

'Nam  a)  felicitas  naturae  intelligentis  potius  spe  et  securitate 
futuri,  quam  boni  praesentis  possessione  continetur.  Ita  infe- 
licitas timore  potius  futuri  mali,  quam  tolerantia  praesentis. 
Profecto  si  quis  pauper  sit  et  contemptus,  vel  in  carcere  de- 
tineatur, sciat  tamen  se  proxime  evehendum  ad  regnum,  hunc 
profecto  feliciorem  exsistimamus  eo  qui  regnum  possideat, 
sciatque  se  brevi  in  summas  miserias  delapsurum. 

6)  Felicitas  in  eo  est,  ut  bonum  quod  quis  possidet  desiderio 
respondeat.  Desiderium  autem  tantum  patet,  quantum  boni 
convenientis  cognitio.  Si  ergo  bonum  quodeumque  possi- 

deamas,  at  majas  bonurn  idemque  nobis  conveniens  cognosca- 
mus el  non  possideamus,  felices  esse  non  possumus.  Jamvero 
nos  felicitatem  perpetuam  cognoscimus  ac  desideramus, 
ejusque  capaces  nos  esse  inlelligimus.  Quanlumcumquc  igitur 
magna  sit  parata  nobis  felicitas,  si  perpetua  non  sit,  perfecta 
non  erit. 

c) Quare  si  tertia  illa  conditio  desit,  desunt  et  reliquoe.  Nam 
non  abest  amplius  omne  malum,  quia  timor  amittendi  sum- 
mum bonum  magnum  est  malum  : nec  possidetur  omne  bo- 
num naturae  conveniens,  quia  bonum  enti  intelligenti  maxime 
conveniens  est  esse  perpetuum. 

241.  Dico  igitur  : si  anima  non  est  immortalis,  felicitatis 
desiderio  numquam  satisfiet.  Etenim  in  hoc  mortalis  vitae 
curriculo  huic  desiderio  certe  non  fit  satis.  Nemo  enim  mor- 
talium in  terra  constitutus,  beatitatem  possidet  tribus  illis 
conditionibus  perfectam.  Restat  ut  ei  satisfiat  in  altero  illo 
existentiae  nostrae  stadio,  quo  properamus.  At  quaecumque 
sit  felicitas  illic  nobis  parata,  si  anima  immortalis  non  est, 
deest  tertia  illa  conditio  sine  qua  beata  vita  esse  non  potest. 
Ergo  si  anima  immortalis  non  est,  neque  in  futura  illa  vita 
felicitatis  desiderium  explebitur.  Nunquam  itaque  explebi- 
tur. 

242.  Expende  hic,  quantus  in  futura  illa  vita  animam  oc- 
cuparet pavor,  si  sciret,  se  licet  bonis  omnibus,  affluentem, 
brevi  tamen  in  nihilum  redactum  iri.  Quemadmodum  enim 
in  prsesenti  vita  omne  gaudium  amaritie  conspergit  mortis 
ingruentis  prospectus,  ita  in  futura  illa  vita  annihilationis 
expectatio.  Immo  multo  acerbior  foret  metus  iste,  quam  in 
hac  vita  mortis  metus. 

Nam  a)  bonum  amittendum  esset  multo  majus,  quam  bona 
omnia  vitae  praesentis.  Totum  ergo  illud  ac  tam  grande  bo- 
num in  amaritiem  ac  venenum  animae  verteretur;  et  quo  ma- 
gis aliquis  felicitate  summa  dignus  esset,  eo  magis  esset  in- 
felix. 

6)  Malum  ingruens  esset  totale  exterminium,  et  annihila- 
tio.  Si  tam  amarus  est  mortis  adspectus,  quid  foret  annihila- 
tionis certae  expectatio?  Profecto  anima  tantum  prospiciens 

malum,  prseclare  secum  agi  putaret,  si  in  pristinae  vitse  mise- 
rias redire  sibi  daretur.  Hoc  enim  multo  melius,  quam  totius 
esse  irreparabilis  amissio.  Quis  jam  existimet,  cum  timore 
hoc  felicitatem  perfectam  posse  consistere? 

245.  4”  Concludat  omnia  argumentum  a communi  homi- 
num suffragio  deductum.  Quemadmodum  enim  Tullius,  affir- 
mat, « uti  Deos  esse  natura  opinamur,  sic  permanere  animas 
« arbitramur  consensu  nationum  omnium  » (i).  Huc  spec- 
tant sepulchrorum  monumenta,  ritus  funebres,  expiationes  et 
sacrificia  pro  mortuis,  apotheoses,  mortuorum  consultationes, 
aliaque  hujusmodi.  Testimonia  scripto  tradita,  sive  ab  histo- 
ricis, sive  a pbilosofphis,  sive  a poetis,  innumera  plane  sunt : 
immo  perenne  consensus  hujus  testimonium  est  ipsa  humana 
societas.  Etenim  sine  futurse  vitae  persuasione  nullibi  homi- 
num convictus  ad  aliquod  tempus  permanere  potuisset. 

ARTICULUS  V. 

Difficultales . 

244.  Oh.  I.  Anima  non  potest  funeri  superessc.  Etenim 

1”  Forma  non  potest  existere  extra  subjectum.  Anima  au- 
tem est  corporis  forma. 

2“  Per  mortem  cessat  animae  finis,  qui  est  corporis  infor- 
matio. 

3“  Propterea  animae  helluarum  in  morte  annihilantur. 

4“  His  accedit  quod  anima  sine  corpore  esset  ens  incom- 
pletum. 

245.  Resp.  Neg.  ant. 

Ad  l"*  Dist.  maj.  Forma  quae  sit  accidens,  aut  quae  ra- 
tione solum  a subjecto  distinguatur  conc.;  forma  quae  sit  sub- 
stantia, et  a subjecto  realiter  distincta,  nego.  El  contradist. 
min. 

Ad  2“*  Dist.  Informatio  corporis  est  finis  animm  proximus 
et  inadaequatus,  conc.;  ultimus  et  totalis,  nego. 


(1)  Qucest.  Tuse.  Lib.  L 

Finis  enim  animae  humanae  ultimus  et  adaequatus  est  feli- 
citas, et  Dei  gloria  : informatio  vero  corporis  est  finis  secun- 
darius seu  medium  ad  finem  ullimum  assequendum, 
i Ad  5'"  Tr,  ant. ; nego  conseq.  et  paritatem. 

Animae  brutorum,  ut  alio  in  loco  diximus  (84,7"),  nullum 
alium  finem  habent,  quam  ut  corpus  informent.  Idcirco  nulla 
est  paritas.  Caeterae  quoque  rationes  quae  suadent  brutorum 
I animas  in  nihilum  abire,  in  anima  humana  non  habent  locum; 

I quin  immo  contraria  omnia  de  ipsa  dicenda  sunt.  Recole  quae 
! hucusque  disputavimus. 

Ad  4"i  Dist.  Esset  ens  incompletum  in  ordine  ad  composi- 
^ tum  humanum,  conc.;  in  ratione  substantiae,  nego. 
j 246.  Ob  II.  Saltem  animi  immortalitas  non  potest  philo- 
sophice demonstrari. 

I I"  Quod  enim  dependet  a libera  creatoris  voluntate  nequit 
I ratione  sola  cognosci.  Atqui  animi  immortalitas  a libera  crea- 
toris voluntate  dependet. 

2°  Deus  non  tenetur  mercedem  ullam  virtuti  rependere; 

! omnia  enim  sua  homo  illi  debet. 

I 3»  Eoque  magis  quod  virtus  sibi  ipsi  praemium  sit. 

I 4"  Nulla  vero  proportio  est  inter  brevem  hanc  hujus  vitae 

militiam  et  felicitatem  aeternam. 

1 247.  Resp.  Nego  ant.  Ad  !■”  Dist.  si  haec  voluntas  nullo 

' modo  sit  rationi  manifesta  conc.,-  secus,  nego.  Unde  autem 
hac  in  re  Dei  voluntas  sit  nobis  manifesta,  argumenta  allata 
demonstrant. 

Dist.  insuper  min.  Quatenus  Deus  liber  fuit  ad  hominem 
creandum,  conc.;  posita  hominis  creatione,  nego.  Palet  ex 
diclis  (232,  233,  238,  seq.). 

Ad  2“  Dist.  non  tenetur  propter  solum  hominis  meritum, 
conc.;  propter  sua  attributa,  nego. 

■4d  3“  Dist.  Tale  praemium  quod  sit  sufficiens  attento  ho- 
minis desiderio,  divinisque  attributis,  nego;  tale  praemium 
quod  sufficiens  non  est  conc.;  (234,  239). 

Ad  4"'  Dist.  Nulla  est  proportio  haec,  spectato  tempore  quo 
; virtus  exercetur,  tr. ; spectata  natura  ac  fine  subjecti  a quo 
exercetur,  nego.  Virtutis  namque  exercitium  homini  propo- 

nilur  tamquam  medium,  ad  assequendam  eam,  quam  natura  | 
desiderat,  felicitatem.-  Felicitatem  autem  desiderat  perfec- 
tam; nec  perfecta  felicitas  esse  potest  nisi  aeterna  sit. 

248.  Inst.  Si  futura  superesset  vita  homines  mortem  non 
timerent. 

Resp.  Dist.  mortem  non  timerent,  quatenus  est  violenta 
separatio  a corpore,  nego;  quatenus  es  transitus  a()  hac  vita 
ad  futuram,  subd.  si  rebus  sensibilibus  non  adhaererent,  et 
certi  essent  de  sorte  quae  eos  manet  in  futura  vita,  conc.,  se- 
cus, nego. 

Horroris  quo  mortem  aversamur,  duplex  causa  est  : alia 
physica,  -alia  moralis.  Physica  est  ex  lege  unitionis  animae 
cum  corpore,  ex  quo  fit,  ut  anima  compositi  conservationem 
amet,  illiusque  dissolutionem,  quantum  potest,  arceri  aut  dif- 
ferri cupiat.  Hunc  autem  horrorem  non  excludit  persuasio 
de  vita  futura,  quemadmodum  medicinae  horrorem  non  ex- 
cludit persuasio  de  ejus  utilitate  ad  valetudinem  recuperan- 
dam. 

Causa  moralis  duplex  est,  amor  nempe  honorum  sensibi- 
lium, quibus  omnibus  morte  privamur,  et  anxietas  de  sorte 
quae  in  futura  vita  nobis  continget.  Et  haec  quidem  anxietas 
causa  praecipua  est,  qua  horror  mortis  excitatur.  Ex  quo 
fit,  ut  horrore  isto  improbi  homines  vehementer  perturben- 
tur, cum  e contrario  qui  innoxii  sunt,  laeto  vultu  mortem  op- 
periantur. 

249.  Ob.  III.  Argumentum  quod  ex  felicitatis  desiderio 
deducitur,  nullum  pondus  habet. 

Nam  multa  sunt  naturalia  desideria  quae  non  implentur, 
ut  desiderium  scientiae,  divitiarum,  honorum,  vitae  elc. 

Resp.  Nego  ant.  Ad  rationem  additam  : dist.  desideria 
haec  naturalia  sunt,  quatenus  felicitatis  desiderio  suhordinan- 
tur  tanquam  media  ad  finem  conc. ; secus,  nego. 

Naturaliter  ac  necessario  felicitatem  desideramus;  et  ex 
hoc  desiderio  fit,  ut  quidquid  ad  felicitatem  nostram  conferre 
posse  putemus,  hoc  appetamus.  Quidquid  igitur  in  particulari 
desideramus,  tanquam  medium  ad  felicitatem  desideramus. 
Desideria  vero  hsec  particularia,  quanquam  aliquid  appetant 

ul  medium  ad  finem  naturalem  conducens,  nonsemper  tamen 
naturalia  sunt,  i.  c juxta  naturam.  Si  enim  quandoque  bo- 
num aliquod  sit  vere  medium  ad  felicitatem  necessarium,  ejus 
desiderium  erit  juxta  naturam  ; secus  non  erit. 

Jam  bona,  de  quibus  sermo  est  in  difficultate,  neque  felici- 
tatem constituunt,  neque  sunt  media  ad  felicitatem  necessa- 
ria ; qui  tam  illorum  possessio,  quam  illorum  defectus,  me- 
dium ad  felicitatem  futuram  esse  potest.  Quare  ssepe  ratio  nos 
urget,  ut  quaedam  ex  his  bonis  despiciamus,  atque  adeo  abji- 
ciamus. 

280.  Inst.  Si  argumentum  hoc  admittatur,  unum  aut  alte- 
rum ex  his  duobus  admitti  quoque  debet  ; videlicet  vel  ipsas 
impiorum  animas  futuras  felices,  vel  saltem  eas  non  futuras 
immortales. 

i"*  quia  desiderium  naturale  non  potest  esse  inane.  Sed 
impii  quoque  homines  felicitatem  naturaliter  desiderant.  Ergo 
hoc  desiderium  non  potest  in  illis  esse  inane;  proinde  ipsi 
quoque  felicitatem  assequentur. 

2™  quia  destinatio  ad  immortalitatem  consequitur  destina- 
tionem ad  felicitatem.  Sed  impii  ad  felicitatem  non  destinan- 
tur. Ergo  neque  destinantur  ad  immortalitatem. 

251.  Resp.  Nego  ant.  Ad  l"‘  Dist.  maj.  desiderium  natu- 
rale non  |)otest  esse  inane,  ita  ut  natura  non  destinetur  ad  id 
quod  desiderat,  conc.;  ita  ut  individua  non  assequantur  id  ad 
quod  destinantur,  subd.  si  ad  hoc  destinentur  absolute,  conc.; 
si  ad  hoc  destinentur  conditionate,  nego. 

Conc.  min.  Dist.  1”  cons.  juxta  distinctionem  majoi;is,  et 
nego  2™  cons. 

Felicitatis  desiderium  inane  foret,  si  naturae  humanae  finis 
felicitas  perfecta  non  esset,  vel  si  felicitatem  hujusmodi  homo 
assequi  nullatenus  posset.  Atqui  destinantur  omnes  ex  prima 
Dei  intentione  ad  felicitatem  perfectam,  omuesque  illam  as- 
sequi possunt.  Ergo  desiderium  felicitatis  in  nujlo  inane  est. 
Sed  quanquam  omnes  ad  hunc  finem  destinentur,  eumque 
assequi  possint,  non  tamen  omnes  illum  assequuntur.  Non 
enim  absolute  ad  ejusmodi  finem  destinantur,  sed  conditio- 
nate, scilicet  dependenter  ab  uniuscujusque  meritis. 

282.  Ad  2“  D/si.  maj.  Destinatio  ad  immortalitatem  con- 
sequitur destinationem  ad  felicitatem,  nempe  destinationem 
ad  capacitatem  felicitatis,  conc.;  ad  ejusdem  assecutionem 
nego. 

Contradist.  min.  Impii  ad  felicitatem  non  destinantur;  i.  e. 
non  destinantur  ad  hoc  ut  sint  capaces  felicitatis,  nego;sd 
assequendum  felicitatem,  siibd.  absolute,  conc.; conditionate, 
nego. 

Immortalitas  requirebatur  in  primis,  ut  humana  natura 
perfectse  felicitatis  capax  esset,  ut  ex  dictis  liquet  (240). 
Deus  autem,  quanquam  non  absolute  sed  conditionate  vo- 
luerit, homines  singulos  felicitatem  consequi;  tamen  abso- 
lute voluit  humanam  naturam  perfecta?  felicitatis  assequendae 
capacem  esse;  quia  in  perfecta  hac  felicitate  hominis  finem 
collocavit  independenter  ab  uniuscujusque  meritis  et  a felici- 
tatis consecutione.  Ergo  absolute  quoque  voluit,  omnem  ani- 
mam humanam  immortalem  esse.  Hinc  immortalitas  animi 
una  est  ex  proprietatibus  naturae  humanae  essentialibus. 
Quemadmodum  igitur  ex  eo  quod  homo  aliquis  finem  suum 
assecuturus  non  erat,  homo  esse  non  desiit,  nec  cessavit 
finis  iste  esse  ejus  finis,  nec  ipse  capacitatem  ejus  assequendi 
amisit;  ita  quoque  non  fuit  immortalitate  privatus. 

ARTICULUS  IV. 

De  poence  futurae  aeternitate. 

283.  Ex  his  sponte  emergit  gravissima  illa  quaestio  : 
utrum  quemadmodum  bonorum  felicitatem  ratio  humana  de- 
monstrat futuram  aeternam,  ita  poenas  quoque  impiorum 
aeternas  fore  demonstrare  possit.  Etenim  cum  impiorum  quo- 
que animae  sint  natura  immortales  (282),  certum  est,  eas 
non  esse  in  nihilum  unquam  redigendas.  Unum  ergo  super- 
est  aut  alterum  : videlicet  aut  quod  aeternis  addicantur  poenis, 
aut  quod  post  aliquod  poenae  tempus,  Deus  earum  miseriae 
finem  imponat. 

Respondendum  ad  haec  : de  poenarum  duratione  divinam 


LIBER  SECUNDUS  CAPUT  V. 


127 


in  primis  revelationem  consulendam  esse;  quemadmodum 
ipsa  est  quae  de  earumdem  poenarum  naiura  nos  edocere 
debet  : nihilominus  rationem  ipsam  humanam  sibi  relictam, 
si  hac  de  re  decernere  quidpiam  tentet,  pcenaruin  aeterni- 
tatem validissime  suadere. 

2o4.  Nam  1°  ratio  docet,  peccatum  omne,  quo  ordo  a Deo 
constitutu^  subvertitur,  gravem  Dei  injuriam  esse.  Injuriae 
autem  magnitudo  crescit  in  ratione  directa  dignitatis  ac  juris, 
quo  persona  offensa  praecellit.  Qui  autem  Deo  rebellat,  ma- 
jestatem offendit  infinitam,  et  jus  laedit  infinite  magnum.  Pec- 
catum igitur  malitiam  habet  objective  infinitam.  Sed  pro- 
portio justitiae  postulat,  ut  poena  cum  culpa  aequalitatem 
aliquam  habeat.  Culpa  ergo  infinite  injusta  poena  infinita 
reparari  debet.  Cum  autem  poena  nulla  infinita  esse  possit 
inlensitate,  superest  ut  duratioiie  saltem  infinita  esse  debeat. 

2®  Qui  graviter  peccat  se  constituit,  quantum  ad  se  per- 
tinet, in  inordinatione  perpetua  ; quatenus  perversionem  in 
se  suscipit  natura  sua  irrep*arabilem.  Nam  1«)  semper 
verum  erit,  hominem  injuriam  Deo  intulisse,  ab  eoque  se 
avertisse,  ut  ad  rem  aliquam  creatam,  tamquam  ad  finem 
ultimum , se  converteret  : 2°)  bomo  per  se  non  potest  un- 
quam pro  infinita  hac  injuria  Deo  condigne  satisfacere  ; 
nec  3®)  Deus  tenetur  injuriam  hanc  offensori  suo  condonare. 
Itaque  peccatura  natura  sua  malum  est  irreparabile  efseter- 
num  : poenam  ergo  irreparabilem  oeternamque  meretur. 

3®  Vita  haec  quam  in  terra  vivimus,  via  quaedam  est  et  pa- 
laestra, ideo  nobis  attributa,  ut  finem,  qui  felicitas  est,  per 
ordinis  custodiam  assequi  possimus  : vita  vero  futura  ter- 
minus est,  in  quo  praemia  vel  poenae  pro  meritis  cuique  retri- 
buendae sunt.  Morte  igitur  merendi  tempus  omnino  interci- 
ditur, ac  tempus  incipit  retributionis.  Si  quis  ergo  postquam 
peccavit,  in  ordinem  se  restituere  renuit,  opportunitates  obti- 
nendae veniae  contempsit,  et  culpa  quam  admisit,  illigatus 
decedit,  in  culpa  irreparabiliter  maneat  oportet.  JEquum  est 
igitur  ut  irreparabiliter  a fine  excidat. 

4®  Deus  et  infinite  misericors  est  et  infinite  justus.  In  hac 
autem  vita  quae  probationis  et  meriti  stadium  est,  misericor- 

diam  suam  erga  sontes  latissime  dominari  voluit,  justitiae 
propemodum  oblitus;  quo  fit  ut  iis  et  creationis  beneficia  non 
subtrahat,  et  ad  futura  promerenda  bona  tempus  concedat, 
veniam  cuique  offerens,  effusissimaque  clementia  omnia  de- 
licta poenitentibus  condonans.  ^Equum  igitur  est,  ut  in  vita 
altera  cui  meritorum  retributionem  reservavit,  justitiam  suam 
in  omnibus  exerceat,  oblitus  veluti  misericordiae  ; ne  eos  qui 
misericordiae  tempore  abusi  sunt,  eosque  qui  illo  recte  sunt 
usi,  sors  eadem  tandem  excipiat. 

S®  Hunc  vero  providentiae  ordinem  hominis  conditio  in 
primis  postulabat.  Etenim  spectata  hominis  natura,  cupidi- 
tatum vehementia,  bonorum  sensibilium  illecebris,  maxi- 
maque  difficultate  virtutis,  poena  finem  habitura  non  foret 
raediuni  ex  se  sufficiens  ad  homines  in  officio  semper  et  qui- 
busvis in  adjunctis  continendos.  Etenim  quantumvis  poenae 
tempus  productum  intelligatur,  «si  finis  omnium,  ut  apposite 
« s.  Hieronymus,  .similis  est,  praeteritum  omne  pro  nihilo 
« est;  quia  non  quaerimus  quid  aliquando  fuerimus,  sed 
« quid  semper  futuri  sumus  » (i).  Quod  et  facto  ipsi  suo  fla- 
gitiosi quique  homines  ostendunt,  qui  ut  licentius  vivant,  hoc 
maxime  percupiunt  ac  non  raro  suadere  sibi  conantur,  poenas 
nempe  futurae  vitae  finem  habituras  esse. 

285.  Ob-  I.  Poenarum  aeternitas  pugnat  cum  Dei  bonitate 
infinita.  Nam  saevitiem  quamdam  ac,  crudelitatem  in  ipso  ar- 
guit, et  inexplebilem  vindictae  sitim. 

Resp.  Nego.  Dei  enim  bonitas  non  est  caeca  quaedam  et 
imbellis  affectio,  quae  vel  sapientiam  excludat,  vel  justitiam 
impediat.  An  ideo  quia  Deus  bonus  est,  se  ac  sua  jura  con- 
temni impune  sinet?  nec  oflensori  suo  qui  infinitae  ejus  bene- 
ficentiae ingratissimum  se  exhibuit,  qui  ejus  donis  obstinato 
animo  abusus  est,  qui  promissa  ab  eo  praemia  nihili  fecit, 
poenas  meritas  infligere  poterit? 

2o6.  Ad  rat.  add.  nego  quod  asseritur.  Etenim  saevus  ille 
est  qui  aliorum  cruciatibus  delectatur,  crudelis  qui  atrocitate 
animi  poenae  modum  ultra  debitum  exaggerat.  Deus  autem 

non  amore  poenae,  sed  amore  ordinis  poenas  infligit;  per  poe- 
nam enim  et  hominis  peccatum,  et  obstinatio  in  peccato  ad 
universi  finem  ordinantur  : nec  si  aeterna  poena  peccantes 
punit,  modum  in  puniendo  excedit,  sed  potius  eum  modum 
tenet  quem  justitia  praefinit.  Denique  justitia  ejus  quae  tran- 
quillissime judicat,  nihil  habet  de  illa  commotione,  quam 
ira  etiam  in  homines  justos  inducit:  miiltoque  minus  de 
furore  illo  ac  perturbatione,  quae  humanam  vindictam  quan- 
doque deturpant. 

2o7.  Ob.  II.  Poenae  aeternae  cum  justitia  pugnant.  Nam 
nulla  est  proportio  inter  momentaneum  peccati  actum  et  poe- 
nam aeternam. 

Resp.  Nego  ant.  Ad  rat.  add.  dist.;  nulla  proportio  tem- 
poris, cono.;  commensurationis  justae,  7tego  (254). 

258.  6b.  III.  Si  qui  sunt  perpetuo  infelices  futuri,  in  his 
felicitatis  desiderium  inutile  est,  immo  mendacio  simile. 

Resp.  Nego  I™  partem.  Nam  absque  hoc  desiderio,  quod 
est  essentiale  naturae  intelligenti,  homines  illi  non  essent  ho- 
mines. 

Oist.  2“  partem.  Esset  in  illis  hoc  desiderium  mendacio 
simile,  si  argueret  destinationem  absolutam  ad  felicitatem, 
conc.;  si  arguit  destinationem  conditionatam,  et  capacitatem 
tantummodo  absolutam,  nego,  yide  nuper  dicta  (250-252). 

CAPUT  I. 

DE  AKIM^,  POTENTIIS  IN  GENEKE. 

. ARTICULUS  1. 

* Quaestiones  variae. 

259.  Sequilur  ut  de  animse  humanae  facultatibus  dispu- 
temus. Ac  primo  expediemus  breviter  quaedam,  quae  de  iis 
generalim  inspectis  quaerenda  occurrunt. 

260.  De  potentia  universim  jam  diximus  in  ontologia 
(0.  179,  seq.).  Nunc  de  animae  potentiis  quaeritur  1"  an  sint 
plures,  et  cur. 

Respondeo,  potentiarum  distinctionem  ab  actuum  diver- 
sitate cognosci ; actuum  vero  diversitatem  ab  objectis  desumi 
(0.  181.).  Id  autem  quod  actuum  diversitatem  atque  adeo 
pluralitatem  necessariam  facit,  est  agentis  limitatio.  Si  enim 
agentis  virtus  talis  est,  ut  diversa  quidem  objecta  possit  attin- 
gere, non  tamen  simul  ea  omnia  complecti  possit;  necessario 
consequitur,  ut  quando  in  unum  objectum  intenditur  non 
intendatur  ad  alterum,  ad  quod  tamen  intendi  potest.  Propterea 
virtus  hujusmodi  modo  est  actus  respectu  certi  cujuspiam 
objecti,  modo  est  duntaxat  agendi  potentia;  et  quemadmo- 
dum ex  objectorum  diversitate  diversae  sunt  actuum  species, 
ita  etiam  finita  virtus  in  diversas  potentias,  quasi  in  partes 
quasdam,  dispescitur. 

Jam  activa  animae  humanae  virtus,  prouli  experientia  docet, 
ejusmodi  est  ut  distinctis  ac  diversis  actibus  ad  diversa  objecta 
intendatur:  alius  enim  v.  gr.  est  actus  audiendi,  alius  intelli- 
gendi,  aut  ambulandi.  Ergo  activa  animae  humanae  virtus  in 
plures  potentias  dividitur. 

261.  Hoc  ipsum  s.  Tlionias  pulclierrinie  exponit  sequen- 
tibus verbis  : « Quae  sunt  in  rebus  infima,  non  possunt  con- 
« sequi  perfectam  bonitatem  : sed  aliquam  imperfectam  con- 
« sequuntur  paucis  motibus.  Superiora  vero  bis,  adipiscuntur 
« perfectam  bonitatem  molibus  multis...  His  autem  superiora 
« sunt,  quae  adipiscuntur  perfectam  bonitatem  motibus  pau- 
« cis.  Summa  vero  perfectio  invenitur  in  his,  quae  absque 

« motu  perfectam  possident  bonitatem Dicendum  est  ergo, 

« quod  res  quae  sunt  infra  hominem,  quaedam  particularia 
« bona  consequuntur.  Et  ideo  quasdam  paucas  et  determinatas 
« operationes  habent,  et  virtutes.  Homo  autem  potest  con- 
« sequi  universalem  et  perfectam  bonitatem  ; quia  potest  adi- 
« pisci  beatitudinem.  Est  tamen  in  ultimo  gradu,  secundum 
« naturam  eorum  quibus  competit  beatitudo.  Et  ideo  mullis 
« et  diversis  operationibus  et  virtutibus  indiget  anima  humana. 

« Angelis  vero  minor  diversitas  potentiarum  competit.  In  Deo 
« vero  non  est  aliqua  potentia  vel  actio,  praeter  ejus  essen- 
« tiam. 

« Est  et  alia  ratio  quare  anima  humana  abundat  diversitate 
« potentiarum  : videlicet  quia  est  in  confinio  spiritualium  et 
« corporalium  creaturarum.  Et  ideo  concurrunt  in  ipsa  vir- 
« tutes  utrarumque  creaturarum  (i).  » 

262.  Ex  dictis  iiitelliges  1®  quod  sint  apud  veteres  totum 
potentiale,  seu  potestativum,  et  partes  potentiales,  seu  partes 
virtutis.  Videlicet  totum  potestativum  est  virtus  finita  : partes 
autem  virtutis  sunt  diversae  vires  seu  potentiae,  in  quas  illa 
dividitur. 

2°  Iiitelliges  quoque  lotum  potestativum  ad  totum  integrale 
commode  revocari.  De  toto  integrali  diximus  in  Logica 
(L.  107,  108). 

5®  Vix  porro  necesse  est  ut  moneam,  totum  potentiale,  de 
quo  modo  diximus,  longe  differre  a loto  potentiali,  seu  univer- 
sali, de  quo  in  logica  sermo  fuit  (L.  106,  1 10). 

263.  Quaeritur  2®  an  potentiae  quae  sunt  in  homine,  sint 
omnes  in  anima  humana  tanquam  insubjecto. 


(I)  Sum.  Ih.  p.  I,  q.  LXXVII,  art.  II. 

Respondeo  triplex  esse  in  homine  potentiarum  genus.  Aliae 
enim  sunt  in  eo  ratione  corporis;  videlicet  vires  quae  ad  ma- 
teriam pertinent,  ut  vis  resistendi,  gravitas,  aliaeque  hujus- 
modi : aliae  vero  sunt  in  eo  ratione  animae,  ut  sunt  intellectus 
et  voluntas;  quae  facultates  sine  organo  corporeo  exercentur  : 
aliae  dentum  in  eo  sunt  ratione  compositionis  ex  anima  et 
corpore,  ut  est  sensus  (166,  3«).  Igitur  vires  quae  sunt  in  ho- 
mine, aliae  sunt  in  corpore  tanquam  in  subjecto;  aliae  in 
anima  ; aliae  in  conjuncto. 

Notandum  tamen,  etiam  potentiarum  quaesunt  in  conjuncte, 
primum  principium  ac  veluti  radicem  animam  esse.  Anima 
enim  forma  est  corporis ; proinde  corpus  per  animam  habet 
ut  sit  vivens.  Radix  ergo  vitalium  potentiarum  quae  sunt  con- 
juncti propriae,  anima  est. 

264.  Quaeritur  3®  An  potentia  sive  anima,  sive  conjuncti 
sint  activce  vel  passivce. 

Respondeo,  unamquamque  potentiam  sive  animae  sive  con- 
juncti, esse  aliquo  modo  passivam,  et  aliquo  modo  activam  ; 
potentia  enim  hoc  ipso  quod  potentia  est,  ad  actum  non  transit, 
nisi  aliquo  modo  moveatur.  Potentiae  autem  de  quibus  loqui- 
mur, sunt  omnes  activae  et  passivae  respectu  diversorum,  ac 
possunt  etiam  esse  activae  et  passivae  respectu  sui  ipsorum. 
Primo  modo  sensitiva  facultas  v.  gr.  est  passiva  respectu  ob- 
jecti sensibilis  a quo  movetur,  et  est  activa  respectu  percep- 
tionis ejusdem  objecti.  Ita  quoque  voluntas  est  passiva,  qua- 
tenus a bono  proposito  movetur  motione  indeiiberata ; et  est 
activa,  quatenus  bonum  propositum  amplectitur  vel  repellit. 

Est  tamen  considerandum,  quasdam  potentias  esse  magis 
activa'S  quam  passivas,  et  quasdam  e converso  magis  passivas 
quam  activas;  quia  illae  magis  moventur,  quam  moveant,  istae 
autem  magis  movent,  quam  moveantur.  Sic  v.  gr.  sensus  est 
facultas  magis  passiva  quam  activa  : at  voluntas  est  magis  ac- 
tiva quam  passiva. 

Respectu  vero  «ui  ipsius,  sunt  activae  simul  et  passivae 
omnes  illae  potentiae,  quae  actionem  a se  elicitam  in  se  ipsis 
recipiunt. -Ita  voluntas  in  eo  quod  eligit,  est  etiam  subjectum 
in  quo  haec  actio  recipitur. 

26b.  Quaeritur  4®  An  potentiw  animw  ab  essentia  ejusdem 
re  distinguantur . 

Respondeo,  inter  veteres  opinionem  satis  communem  fuisse, 
potentias  esse  accidentia  ab  essentia  substantiae  distincta,  ab 
eaque  dimanantia.  Plures  tamen  oppositam  sententiam  am- 
plexi sunt.  Breviter  dicam  quid  veri  videatur  similius. 

Distinguendae  sunt  in  primis  potentiae  conjuncti  a potentiis 
quae  in  sola  anima  resident.  Potentiae  conjuncti  cum  ex  animae 
corporisque  viribus,  quasi  in  unum  collatis  (167)  resultent, 
certe  ab  animae  vieibus  et  ab  animae  substantia  inadaequate 
distinguuntur. 

Si  vero  loquamur  de  potentiis  solius  animae  propriis,  deque 
iis  viribus,  secundum  quas  anima  potentiarum  organicarum 
est  radix  (263),  ex  dictis  (260-262)  colligi  potest,  unam- 
quamque ex  bis  potentiis  totam  animae  energiam  non  esse , 
sed  tantummodo  partem  ejusdem,  quatenus  ea  se  diversimode 
exserit  pro  objectorum  diversitate.  Hinc  unaquaeque  ex  bis 
potentiis  a tota  animae  potentia  inadaequate  distinguitur.  Nulla 
autem  est  ratio  cur  dicamus,  totam  animae  potentiam  et  ener- 
giam ab  animae  substantia  distingui.  Igitur  unaquaeque  poten- 
tia ab  animae  substantia  inadaequate  distinguitur.  Atque  baec 
videtur  fuisse  sententia  s.  Augustini,  quum  scripsit.  « Si  sola 
« anima  cogitetur,  aliquid  ejus  est  mens,  tanquam  caput 
« ejus,  vel  oculas  , vel  facies;  sed  non  haec  ut  corpora  cogi- 
« tanda  sunt.  Non  igitur  anima,  sed  quod  excellit  in  anima 
« mens  vocatur  (i).  » 

266.  Facile  porro  intelliges  1«  pessime  ratiocinaturum,  si 
quis  ex  modo  dictis  ita  concluderet  : cum  animae  virtus  in 
partes  distinguatur,  animae  quoque‘substantia,  quae  idem  est 
ac  ejus  virtus  totalis,  divisibilis  est.  Etenim  falsum  est,  ani- 
mae virtutem,  quanquam  in  partes  distinguatur,  esse  tamen 
secundum  se  divisibilem.  Nam  ut  recte  animadvertit  s.  Tho- 
mas,  totum  potentiale  adest  singulis  partibus  secundum  totam 
suam  essentiam,  sed  non  secundum  totam  virtutem  (i).  Id 
quod  oritur,  ut  diximus  (260),  ex  finitae  virtutis  limitatione, 

(1)  Dc  Trin.  lib  XV,  c.  VII. 

(2)  Sum.  th.  p.  I,  q.  LXXVII,  art.  I,  ad  i. 

quse  non  potest  intendi  simul  ad  omnia  objecta  ad  quse  potest 
intendi ; unde  quum  per  unum  actum  ad  unum  objectum  in- 
tenditur, non  agit  totum  quod  agere  potest ; et  hoc  significa- 
mus quum  dicimus,  eam  non  agere  secundum  se  totam.  Hinc 
patet  partes  virtutis  non  dividere  virtutem  secundum  ejus  es- 
sentiam, sed  tantummodo  secundum  ejus  terminationes,  seu 
relationes  ad  diversa.  « Quantitas  dirnensiva,  ita  AlberlusM., 
«est  infinite  divisibilis  per  intranea  sibi  : quantitas  autem 
« virlualis  dividitur  ad  id  quod  extra  earii  est  (t).  » Propte- 
rea  ex  eo  quod' animae  virtus  in  partes -distinguitur,  nullo 
modo  sequitur  animae  substantiam  divisibilem  esse. 

2"  Intelliges,  in  exposita  quoque  sententia  dici  posse  , po- 
tentias animae  ab  ejus  essentia  dimanare  : dummodo  dima- 
nare dicantur  per  meram  resultantiam  (C.210).  Intelliguntur 
enim  polentice  in  animae  essentia  non  absolute  spectata  , sed 
si  cogitetur  per  comparationem  ad  objecta.  Videlicet  : anima 
comparata  ad  lucem,  est  radix  vis  visivae,  comparata  ad  intel- 
ligibile  est  intelligendi  facultas,  et  ita  porro. 

ARTICULUS  II. 

Animw  potentiarum  partitio. 

267.  Potentiaruni  partitio  inde  desumenda  est,  unde 
earum  diversitas  dignoscitur;  videlicet  ex  operationum  di- 
versitate. Omissis  porro  potentiis  ad  vitam  vegetativam  per- 
tinentibus, de  quibus  et  nos  jam  aliquid  diximus  (25,  124 
seq.),  et  physiologi,  ut  de  re  sibi  attributa  plenius  disputant, 
de  potentiis  solum  vitae  animalis  et  intellectivae  loquemur. 

Utriusque  vitae  operationes  vel  obiter  considerando,  quis- 
que stalim  perspicit,  triplex  in  primis  potentiarum  genus  esse 
distinguendum,  videlicet  potentias  cognoscendi,  appetendi, 
exsequendi.  Diversae  enim  sunt  operationes  (juibus  animus 
objectorum  notitiam  capit,  ab  iis  quibus  in  objecta  fertur, 

(!)  De  homine.  Tr.  I,  q.  LXXIII,  in  corp. 

aut  ab  iis  quibus  aut  proprium  corpus,  aut  externa  corpora 
movet. 

268.  Rem  ulterius  despicienti  apparet,  facultatum  cognos- 
cendi atque  appetendi,  duplicem  ordinem  esse.  Alia  enim  est 
cognitio  quae  nobis  est  cum  brutis  communis , alia  quae  ho- 
minis est  propria.  Illa  est  cognitio  sensitiva,  haec  intellectiva. 
Hinc  duplex  facultas,  sensMs  nempe,  et  fn<e//ecto.  Eodemque 
pacto  duplex  facultas  appetendi  deprehenditur,  videlicet  ap- 
petitus sensitivus,  et  intellectivus. 

269.  Rursus  facultas  cognoscendi  sensitiva  comprehendit. 

1“  facultates  apprehensivas , quae  sunt  sensus  intimus 

(sensus  communis,  fundamentalis,  quanquam  haec  tria  non 
sint  omnino  idem),  sensus  externi,  et  wstimativa,  de  qua  alibi 
dictum  est  (64),  cujus  loco  veteres  in  homine  ponebant  co- 
gitativam,  quia  intentiones  illas,  quas  cetera  animalia  natu- 
rali instinctu  percipiunt,  homo  per  collationem  quamdam 
adinvenit  (i). 

2o  facultates  conservativas,  quae  sunt  phantasia  et  me- 
morativa  (63, 67).  His  veteres  addebant  reminiscentiam,  qua 
homo  syllogistice  inquirit  preeteritorum  memoriam  (2). 

270.  Facultas  item  cognoscendi  intellectiva  continet  1®  fa- 
cultatem expressivam,  cujus  actus  perceptio , tam  sim- 
plex, quam  comparativa  (L.  19,  80);  quae  est  apprehensio 
proprie  dicta;  tum  judicium  seu  compositio  apprehensorum 
et  ratiocinatio  seu  motus  a compositionibus  notis  ad  ignotas. 
Ad  perceptionem  reducuntur  attentio,  abstractio , reflexio, 
comparatio,  de  quibus  in  logica  aliquid  diximus  (L.  I8,seq.). 

2°  facultatem  conservativam , quae  dicitur  memoria  intel- 
lectiva. 

Haec  in  praesenti  sufficiunt,  quanquam  rudi  calamo  vix  de- 
lineata.  INihil  enim  aliud  nunc  quaerebamus,  nisi  ut  viam 
quae  nobis  terenda  esset,  utcumque  describeremus.  Veniamus 
jam  ad  singula. 


(1)  S.  Tli.  Sum.  Ih.  p.  I,  q.  LXXVIll,  art.  IV. 

(2)  Ibid. 

CAPUT  II. 

* DE  SENSU  INTIMO. 


ARTICULUS  I. 

De  sensus  intimi  objecto. 

271.  Dicendum  primo  de  sensu  intimo,  qui  facultatum 
cseterarum  fundamentum  est  atque  essentialis  eonditio.  De 
hoc  sensu  vix  aliquid  locuti  sunt  Aristoteles  et  scholastici, 
qui  tamen  uberius  de  conscientia  ac  reflexa  sui  cognitione 
disserebant.  Plura  recentiores  necessitate  compulsi,  de  sensu 
intimo  disputarunt.  Nos  jam  in  logica  (L.  443,  seq.)  non 
pauca  praemisimus;  quae  omnia  hic  supponuntur.  Nunc  primo 
de  objecto  intimi  sensus  generatim  : deinde  de  Intimo  sensu, 
ut  est  animae  proprius  : tertio  de  sensu  animae  prout  est  in 
corpore;,  ac  postremo  de  intellectuali  sui  ipsius  cogni- 
tione. 

272.  Reidius  quem  schola  scotica  sequitur,  opinatus  est, 
sensu  intimo  solas  modificationes  attingi,  non  autem  earum 
subjectum;  intellectum  vero  modificationes  quae  sunt  expe- 
rientiae objectum,  ad  subjectum  ego  referre  vi  instinctivi  illius 
principii  : omnis  modificatio  supponit  subjectum  cui  inhae- 
reat. Rosminius  quoque  putavit,  substantiam  sensationibus 
non  attingi,  sed  ratiocinio  deduci  ex  eodem  principio.  Notus 
est  Condillachii  error , ex  lockianis  theoriis  depromptus  : 
nostrum  ego  nihil  esse  aliud  quam  collectionem  sensationum, 
quas  unusquisque  experitur  : qua  assertione  subjecti  sensum 
verbis  concedit,  re  autem  negat.  Nihil  dicam  de  Kautio,  cujus 
dogma  est,  sensum  tam  internum  quam  externum,  nullum 
objectum  exhibere,  sed  solum  impressiones  multiplices 
ac  dissipatas;  intellectum  vero  esse  qui  objeetum  format 
(L.  815;  4,  seq.).  Contra  hos  strenue  dimicavit  Gallup- 

pius  (i);  cui  tamen  praeiverant  veteres  generalibus  quibus- 
dam jactis  ac  solidissimis  principiis  (^2). 

273.  Propositio  I.  Sensus  intimus  non  solas  subjecti  af- 
fectiones, sed  ipsum  cjuoque  subjectum  attingit. 

Recole  quae  in  ontologia  adnolavirnus  de  substantiae  cogni- 
tione (0.  154,  2®);  quaeque  illic  dicta  sunt  de  sensu  externo, 
applica  intimo  sensui. 

Probatur  prop.  1®  Sensus  intimus  affectiones  attingit  sub- 
jecti, ut  sunt  in  re  ante  quamvis  mentis  operationem.  Sensus 
enim  intimus  mentis  opificium  omne  antecedit.  Atqui  ante 
omnem  mentis  operationem  affectiones  sunt  concretae,  non 
abstractae,  nec  distinctae  a subjecto^^^l^ff' in  rerum 
natura  hinc  v.  gr.  dolor  aut  cogitaBj^  "sine  srrMfantia,  inde 
substantia  a suis  affectionibus  praecisa,  quemadmodum  in 
statu  ideali  fit  per  mentis  abstractionem  : sed  est  tantum- 
modo dolens  aut  cogitans.  Ergo  sensus  intimus  concretum 
hoc  ipsum,  dolens  mi  cogitans,  attingit,  videlicet  ^nodifica- 
tionem  una  cum  subjecto,  tanquam  quid  unum,  j 

2°  Affectionem  quam  per  sensum  intimum  experimur, 
profecto  ut  nostram  experimur  : ^Cus  fleil 
eam  referremus  ad  subjectum  ego,  tjueterflnodum  postea 
per  reflexionem  fit.  At  si  ita  est,  idem  sensus  indivisibiliter 
attingit  et  affectionem  et  affectionis  subjectum.  Ergo  in  affec- 
tionum sensu  subjecti  sensus  includitur. 

3^^  Si  sensus  propriarum  affectionum  cum  sensu  proprii 
subjecti  non  esset  perpetuo  conjunctus,  nemo  dein  reflec- 
tendo judicare  posset,  se  unum  eumdemque  esse,  ad  quem 
successivae  ac  variae  affectiones  quas  experitur,  pertinent  : 
proinde  idea  tgv  ego  haberi  non  posset.  Cum  enim  affectiones 
discrepent  ab  invicem,  et  altera  post  alteram  transeant,  nemo 
posset  eas  ad  unum  subjectum  referre,  nisi  una  cum  earum 
sensu  aliquid  experiretur  constans  et  invariabile,  quod  affec- 
tionibus omnibus  subesset.  Cum  ergo  unusquisque  de  sua 
identitate  certissimus  sit,  concludere  necesse  est  affectionum 
sensum  a subjecti  sensu  non  esse  disjunctum. 

(1)  Lezioni  di  Logica  e Metafisica.  Vol.  IV.  Lez.  LXXXl,  LXXXVIII. 

(2)  Gf.  V.  gr.  Suarez.  Disp.  Met.  XXXVilI.  Sect.  II. 

ARTICULUS  II. 

De  sensu  sui  primitivo  et  essentiali. 

274.  Propositio  II,  Sensus  actualis  suiipsius  est  aninm 
essentialis,  et  a quacumque  affectione  seu  actu  independens. 

Adverte  in  antecessum  : 1“  Sensum  suiipsius  essentialem 
animae  dici,  non  conscienliam,  quae  esi  inlelligenliae  cognitio 
reflexa  (L.  444). 

2"  Dici  essentialem  animae  sensum  suipsius  actualem; 
nempe  non  facultatem  tantummodo  sentiendi  se,  sed  etiam 
hujus  facultatis  actum. 

3®  Hunc  sensum  dici  independentem  ab  omni  affectione 
seu  actu,  quatenus  non  eget  affectione  aliqua  subjecti  ut  a 
potentia  transeat  ad  actum ; sed  est  natura  prior  quacumque 
affectione  et  quocumque  actu  subjecti. 

4®  Quum  tamen  anima  determinatum  aliquem  essendi 
modum  semper  obtineat,  nunquam  posse  seipsam  sentire, 
quin  aliquam  simul  affectione  sui  sentiat. 

8®  Denique  sentire  se  nihil  esse  aliud,  quam  experiri  sc 
sibi  praesentem.  Qui  sentit  se,  profecto  declarationes  ulte- 
riores non  requirit. 

275.  Probatur  prop.  I®  Ut  vis  aliqua  necessario  agens  de 
potentia  in  actum  transeat,  haec  duo  requiruntur  et  sufficiunt; 
ut  vis  expedita  sit  ad  agendum,  et  ut  objectum  sit  ipsi,  prout 
convenit,  admotum.  Atqui  anima  quae  sentire  seipsam  de- 
beat, essentialiter  est  unita  huic  objecto,  immo  idenlica  cum 
illo  est;  hinc  virtus  quae  certe  animae  inest,  sentiendi  seipsam, 
essentialiter  expedita  est  ad  agendum;  quid  enim  interponi 
possit  inter  animam  et  animam;  aut  quid  possit  efficere,  ut 
anima  sibi  ipsi  sit  extranea?  Ergo  vis  animae  sentiendi  seip- 
sam ab  ipso  existenliae  ejus  exordio  “essentialiter  est  ad 
actum  determinata. 

2®  Si  anima  ab  aliqua  affectione  excitari  posset  ad  sentien- 
dam seipsam,  procuidubio  affectionem  illam  experiri  deberet 
ut  suam.  Atqui  si  anima  ante  omnem  affectionem  non  sentit 
se,  nullam  affectionem  experiri  potest  ut  suam.  Quare  enim 

anima  aliquam  affectionem  experitur  ut  .suam?  Profecto  quia 
illam  experitur  in  se,  quia  sentit  se  per  illam  immutari.  Quo- 
modo vero  sentire  posset  aliquid  in  se,  nisi  prius  sentiret  se? 
quomodo  posset  sentire  se  mutari,  nisi  et  quum  mutatur,  et 
antequam  mutaretur  adesset  sibi  ? Ergo  si  anima  ante  omnem 
affectionem  se  non  sentit,  a nulla  affectione  excitari  potest  ad 
seipsam  .sentiendam. 

276.  Ex  dictis  haec  inferuntur, 

1°  Sensus  sui  non  est  in  anima  ad  modum  potentiae,  sed 
est  actus  perpetuus.  Nihilominus  quoniam  per  hunc  actum 
anima  fit  habilis  ad  suas  affectiones  sentiendas,  dici  potest 
ac  debet,  sensum  intimum  potentiam  quamdam  esse,  si  tamen 
simul  ea  dicatur  sita  in  actuali  sensu  suimetipsius,  quem 
anima  possidet. 

2»  Sensus  sui  humanarum  omnium  facultatum  basis  est 
ac  radix.  Est  namque  basis  ac  radix,  sensus  intimi,  ut  modo 
dictum  est.  Hinc  etiam  sensus  externi,  qui  in  sensu  intimo 
fundatur,  ut  alio  in  loco  indicavimus  (L.  447,  5“),  et  mox 
dicetur.  Est  quoque  basis  ac  radix  intelligentiw  : intelligendi 
namque  facultas,  ut  subtiliora  omittam,  quid  aliud  denique 
est,  quam  vis  repraesentandi  sibi  ipsi  rerum  essentiam?  Quo- 
modo vero  mens  aliquid  sibi  repraesentare,  aliquid  sibi  dicere 
posset,-  si  se  non  sentiret?  Non  pluribus  opus  est,  ut  perspi- 
cias  etiam  appetitum  in  sensu  hoc  primitivo  fundari ; omnis 
enim  appetituscognilionem  aliquam  seu  sensus  seu  intellectus 
supponit,  et  ad  sui  boni  amorem  reducitur. 

3®  Hinc,  praeter  caetera  multa,  etiam  ex  hoc  capite  absurda 
est  illa  Fichtei  doctrina,  quod  Ego  seipsum  ponit  eo  ipso 
actu  quo  ponit  non-ego.  Etenim  ro  Ego  sentit  se,  et  ut  insi- 
pienter dicam,  ponit  se,  priusquam  objecta  externa  esse  per- 
cipiat. 

4®  Chimera  est  absolutum  illud  pantheistarum  transcen- 
dentalium,  quod  nec  subjectum  est,  nec  objectum, sed  purum 
cogitare  aut  sentire.  Nam  quod  cogitat  sibi  cogitat  et  quod 
.sentit  se  sentit. 

8®  Ex  his  intelliges  sensum  sui  solvere,  seu  potius  exclu- 
dere quaestionem  illam,  quam  recentiores  mulli  adeo  magni- 

faciunt,  quam  plures  non  salis  dextere  dirimunt,  quamque 
Kant  insolubilem  putat;  quomodo  scilicet  fiat  transitus  a sub- 
jecto ad  objectum.  Nullus  enimvero  est  hic  transitus,  saltem 
si  objectum  universim  omne  complectamur.  In  sensu  enim 
suiipsius,  subjectum  et  objectum  conjuncta  reperiuntur,  et 
ita  conjuncta,  ut  qui  hanc  conjunctionem  negare  ausil,  eam 
hoc  ipso  confirmet,  quemadmodum  in  logica  vidimus 
(L.  428,  a). 

fio  Sensus  sui  est  in  anima  independenter  a corpore;  proinde 
sensus  intimus  ex  se  non  est  organica  facultas.  Id  quod  patet 
etiam  ex  eo,  quod  anima  sentit  suos  intellectuales  actus,  quo- 
rum subjectum  non  est  organum  animatum,  sed  solum  anima 
(98,  seq.). 

ARTICULUS  III. 

De  sensu  proprii  corporis. 

277.  Anima  vi  sensu  quem  habet  sui,  non  modo  sentit  eos 
actus,  quos  elicit  independenter  a corpore,  sed  eos  quoque 
quorum  subjectum  est  humanum  compositum.  Idcirco  in 
logica  sensum  intimum  in  superiorem  et  inferiorem  dis- 
tinximus (L.  443).  Nunc  de  Jioc  inferiori  sensu  aliquid  dicen- 
dum est. 

Propositio  III.  Anima  sentit  perenniter  suam  in  corpore 
quod  ipsa  informat  praesentiam. 

278.  Nam  lo  Si  seipsam  anima  sentit,  necesse  est  ut  simul 
sentiat  statum  in  quo  est.  Nunc  autem  est  corpori  intime  con- 
juncta, atque  ita  conjuncta,  ut  unam  cum  corpore  naturam 
constituat  (1fi2).  Oportet  ergo  animam  sentire  se  corpori  con- 
junctam, et  unum  quid  cum  illo  constituentem. 

2»  Idipsum  experientia  probat.  Nemo  enim  est  qui  se  ex- 
tensum non  sentiat ; nemo  est  qui  proprium  subjectum  sentire 
unquam  potuerit  partibus  carens.  Atqui  si  anima  se  solam 
sentiret,  extensionem  in  se  sentire  non  posset.  Si  ergo  anima 
extensum  perenniter  sentit,  non  se  solam,  sed  se  in  corpore, 
et  cura  corpore  sentit. 

5®  Anima  non  modo  senlit  per  impressiones  in  corpore  re- 
ceptas externa  objecta,  sed  ipsum  quoque  sentiendi  actum. 
Has  autem  sensationes  in  variis  corporis  partibus  experitur, 
aut  saltem  ad  varias  corporis  partes  refert;  utrumvis  enim 
dicatur,  hac  in  re  perinde  est.  At  quomodo  fieri  posset,  ut 
anima  sensationes  suas  in  organis  sentiret  aut  ad  organa  re- 
ferret, si  prius,  saltem  natura,  proprium  corpus  non  sentiret 
ut  suum  sibique  conjunctum?  Confer  hac  de  re  alibi  dicta 
(62,  6»; '145,  U6). 

279.  Notanda  bsec  sedulo  : 

1"  Sensus  hic  corporis  merito  fundamentalis  dici  potest. 
(L.  447,  4®).  Ul  enim  ex  modo  dictis  perspicitur,  fundamen- 
tum est  exterioris  sensus.  Hic  tamen  sensus,  quem  nos  fun- 
damentalem vocamus,  non  est  omnino  idem  cum  eo  cui  hanc 
appellationem  Condillachius  tribuit,  fs  enim  sensum  funda- 
mentalem vocat  sensum  actionum,  quas  variai  nostri  corporis  . 
partes  in  se  invicem  exserunt,  ac  praesertim  sensum  motuum 
respirationis  (i).  Ut  vides,  nomen  est  idem,  sed  res  diversa. 
Ille  enim  sensus  sensum  proprii  corporis,  de  quo  hic  agimus, 
supponit.  Hic  porro  corporis  sensus  non  differt  quoad  rem  ab 
eo  interiori  sensu  quem  Aristoteles  sensum  communem  ap- 
pellat (61)  ; quia  est  communis  radix  et  principium  exterio- 
rum sensuum,  ut  s.  Thomas  dicit  (2).  Ideo  enim  rerum  ex- 
ternarum impressiones  sentire  possumus,  quia  perpetuo 
sentimus  organa,  in  quibus  impressiones  excipiuntur.  Non 
tamen  in  cerebro  peculiare  ejus  organum  statui  potest, 
nisi  eo  modo  quem  alibi  exposuimus  agentes  de  sensibus  ex- 
ternis (1 53). 

2®  Sensus  sui  in  corpore  non  est  animae  essentialis,  sed 
unitionis  statum  consequitur.  In  hoc  autem  statu  hic  sensus 
non  est  potentia,  sed  actus  perpetuus;  qui  potentia  dici  po- 
test solummodo  respectu  affectionum  humani  compositi. 

5®  Anima  immediate  sentit  se  in  corpore  quod  informat; 
videlicet  in  toto  nerveo  systemate  (151,  5®;  169,  1°).  Caeteras 
vero  substantias  humani  corporis  constitutivas,  ut  v.  gr. 

(1)  Traile  des  sensat.  II.  p.  ch.  I. 

(2)  Sum.  th.  p.  I,  q.  LXXVIII,  art.  IV,  ad.  2. 

ossa,  sanguinem,  adipem,  sentit  ad  modum  exteriorum  cor- 
porum, quatenus  nervos  premunt,  vellicant,  contigunt  ut- 
cumque. 

4“  Cum  se  et  corpus  anima  sentiat,  non  tamen  se  ut  agen- 
tem, et  corpus  ut  actionis  subjectum  sentit,  aut  viceversa ; 
immo  se  et  eorpus  non  ut  duo  sentit,  sed  per  modum  unius  ; 
sentit  videlicet  extensum,  quo  secundum  suam  virtutem  ipsa 
extenditur.  Hoc  autem  liquet  ex  eo,  quod  nemo  est  inter  mor- 
tales, qui  solo  sensu  animam  a corpore  distinguere  possit. 
Unde  communis  loquendi  usus  unica  illa  voce,  ego,  et  ani- 
mam et  corpus  designat. 

5°  Hinc  inferes,  sensum  hunc  corporis  esse  facultatem  or- 
ganicam, ut  quae  ex  unitione  animae  et  corporis  resultat 
(166,  U).  Hujus  vero  principium  ac  radicem  esse  sensum  sui 
animae  proprium. 

6«  Sensus  fundamentalis  non  excitatur  occasione  peculia- 
rium sensationum,  sed  omnibus  illis  prior  est,  saltem  natura, 
ut  diximus.  Per  hunc  tamen  sensum,  ut  alibi  docuimus 
(106,  1“),  nec  corporis  nostri  figuram  definitamque^maguitu- 
dinem  percipimus,  nec  diversas  ejus  partes  distincte  depre- 
hendimus; sed  solum  indefinite  et  indistincte  ejus  extensio- 
nem ut  nostram  experimur.  Sensationes  autem  variae,  queis 
subinde  percellimur,  distinctum  diversarum  partium  sensum 
gignunt;  ac  postremo  externorum  sensuum  usus  nostri  cor- 
poris ejusque  partium  figuram  magnitudinemque  nos  edocet. 

7“  Mon  est  cur  hic  denuo  animadvertamus,  non  omnes  com- 
positi affectiones  animam  distincto  sensu  experiri.  Jam  enim, 
suis  locis  notavimus,  nec  affectionum  constantium  et  unifor- 
mium, nec  operationum  vitae  vegetalis  distinctum  sensum  ha- 
beri (L.  440,  7“;  Psych.  137,  3“).  Affectiones  autem  quae 
his  operationibus  causantur,  ut  sunt  satietas,  fames,  sitis, 
aliaique  hujusmodi,  distinguit  quidem  inter  se,  sed  affectiones 
dementares  ex  quibusillae  coalescunt  distincte  non  experitur, 
sed  confuse. 

8®  Ex  hoc  corporis  sensu  prima  extensionis  oritur  notio. 

ARTICULUS  IV, 

Quomodo  anima  seipsam  cog^ioscat  per  intellectum. 

280.  Cognitionem  intellectualem  suiipsius  cum  intimo 
sensu  conjungimus,  tum  propter  nexum  unius  tractationis 
cum  altera,  tum  ut  facilius  quisque  videat  quantopere  hsec 
duo  inter  se  differant.  Cseterum  de  hoc  discrimine  plura  dixi- 
mus  in  logica  (L.  444-446).  In  praesenti  quaerendum  est,  quo- 
modo per  intellectum  anima  seipsam  cognoscat ; an  scilicet 
immediate  et  ex  se  animae  essentia  sit  nobis  intelligihilis,  an 
vei'0  per  actus  qui  ab  ipsa  dimanant. 

281.  Duobus  porro  modis  quaestio  haec  intelligi  potest,  ut 
recte  notat  s.  Thomas  (i).  Potest  enim  ab  homine  cognosci 
per  intellectum  anima  particulariter^  et  an  sit,  videlicet 
cognoscendo  se  habere  in  semetipso  principium  quo  sentit, 
intelligit  ac  vult  : 2®  universim,  cXciuid  sit,  videlicet  quaenam 
sit  animae  natura.  Jam  si  secundo  hoc  modo  quaestio  inlelli- 
gatiir,  manifestum  est,  animam  hoc  pacto  non  immediato  in- 
tuitu, sed  ex  ejus  operationibus  cognosci,  et  ut  cognoscatur  mul- 
tam subtilemque  inquisitionem  necessariam  esse,  ut  tota  haec 
psychologiae  tractatio  demonstrat.  Sed  non  de  hac  cognitione 
nunc  agimus,  quae  ad  scientiam  pertinet,  at  de  prima  illa, 
quae  pertinet  ad  conscientiam,  et  est  omnibus  communis.  De 
ea  quaeritur  an  saltem  ipsa  immediata  sit  atque  intuiliva,  ut 
quidam  opinati  sunt.  Nos  sequendam  ducimus  Aristotelis  ac 
s.  Thomae  sententiam,  qui  censent,  animam  per  actus  suos 
semetipsam  intelligere.  Distinguit  autem  s.  Thomas  (2)  du- 
plicem cognitionem,  actualem,  et  habitualem  : ac  primam 
quidem  ait  per  actus  haberi ; alteram  vero  per  ipsius  animae 
essentiam.  Utraque  assertio  declaranda  est. 

282.  Propositio  IV.  Anima  non  intelligit  se  immediate  ac 
per  seipsam,  sed  per  actus  suos, 

(1)  Qiicsst.  disp.  q.  X.  De  mente^  art.  VIII.  — Contra  gent.  Lib.  III,  c.  XLVI.  — 
Summ.  th.  p.  1,  q.  LXXXYII,  ari.  1. 

(2)  Qucest.  disp.  I.  c. 

I»  Id  palet  ex  notione  animte  ut  est  in  humano  intellectu. 
Omnes  enim  hanc  animae  ideam  in  mente  gerere  reperiuntur, 
quod  anima  sit  principium  vitalium  operationum ; subjectum 
variarum  affectionum;  substantia  quae  sentit  in  corpore ^ quw 
intelligit  ac  Jamvero  hujusmodi  notio  similis  est  prorsus 
notionibus  rerum  externarum,  quas  ex  effectibus  cognoscimus 
(0.  46).  Ergo. 

2“  Si  anima  intelligens  se  per  se  ipsam  immediate  cogno- 
sceret, omnis  homo  intelligeret  quid  est  anima ; nam  sola 
prmsentia  animae  sufficeret  admovendum  intellectum  ad  ipsius 
cognitionem,  ut  lux  quae  ideo  quia  per  se  visibilis  est, sola  sua 
praesentia  oculum  ad  actum  visionis  determinat.  Insuper  nul- 
lus homo  errare  posset  circa  animae  naturam;  intellectus  enim 
humanus  naturaliter  animam  cognosceret;  in  iis  vero  quae  na- 
turaliter cognoscuntur,  nullus  est  error.  Atqui  plurimi  sunt, 
qui  omnino  ignorant  quid  sit  anima  : multi  quoque  errarunt 
et  errant  in  definienda  animae  natura.  Ergo, 

3»  Cognoscendi  vis  tamdiu  actum  suum  habet,  quamdiu  est 
ipsi  conjunctum  id  quod  ipsam  ad  actum  movet.  Atqui  anima 
semper  adest  sibi  , si  vero  per  se  est  sibi  intelligibilis,  sola 
ejus  praesentia  intellectum  movet  ad  ipsam  cognoscendam. 
Ergo"  si  anima  est  per  se  sibi  intelligibilis  suam  semper  natu- 
ram actu  intelligeret;  qua  quidem  re  nihil  est  magis  falsum. 

283.  De  habituali  cognitione  itadisserits.Thomas.  «Quau- 
« tum  ad  cognitionem  habitualem  sic  dico,  quod  anima  per 
« essentiam  suam  se  videt,  i.  e.  ex  hoc  ipso  quod  essentia 
« sua  est  sibi  praesens,  est  potens  exire  in  actum  cognitionis 
« suiipsius ; sicut  aliquis  ex  hoc  quod  habet  alicujus  scientiae 
« habitum,  ex  ipsa  praesentia  habitus  est  potens  percipere 
« illa  quae  subsunt  illi  habitui.  Ad  hoc  autem  quod  percipiat 
« anima  se  esse,  et  quid  in  seipsa  agatur  attendat,  non  re- 
« quiritur  aliquis  habitus ; sed  ad  hoc  sufficit  sola  anima, 
« quae  menti  «st  praesens  : ex  ea  enim  actus  progrediuntur, 
« in  quibus  actualiter  ipsa  percipitur  (i).  » 

284.  In  quibus  s.  Thomae  verbis  notabis  : 


(1)  Queest.  disp.  I.  c. 

1“  quid  sit  habitualis  cognitio.  Scilicet  non  est  actus  qui- 
dam perpetuus,  sed  dispositio  ad  acturn  ponendum.  Vide  quae 
diximus  in  logica  de  habitu  principiorum  (L.  854). 

2»  unde  sit  in  anima  haec  dispositio.  Docet  s.  Thomas,  eam 
non  esse  ex  habitu  proprie  dicto,  sed  ex  essentia  animae,  quae 
est  animae  praesens. 

285.  Si  ulterius  inquiras,  quid  sit  illa  animae  praesentia,  per 
quam  ipsa  anima  in  suos  actus  intellectu  reflectere  atque  ac- 
tualem sui  notitiam  adquirere  potest,  hoc  non  difficulter  dedu- 
cemus ex  dictis. 

Propositio  V.  Anima  capax  est  seipsam  intelligendi,  quia 
sui  suorumque  actuum  sensum  perennem  habet. 

Nam  Io  intellectus  animae  actus  in  ipsa  animae  essentia  in- 
tueri nequit.  Ad  hoc  enim  oporteret,  ut  animae  essentia  esset 
illi  per  se  intelligibilis ; id  quod  dici  nequit,  ut  modo  demon- 
stratum est.  Igitur  ut  intellectus  animae  actus  percipiat,  ad 
sensum  quem  et  sui  et  suorum  actuum  anima  habet,  conver- 
tatur necesse  est. 

2“  Maxime  cum  intellectiva  actuum  internorum  cognitio  re- 
flexione perficiatur.  Reflexio  enim  praeviam  aliquam  objecti, 
in  quod  dirigenda  est,  cognitionem  supponit.  Haec  autem 
praevia  cognitid  nequit  esse  per  intellectum,  ut  patet.  Super- 
est  ergo,  ut  sit  ea  ipsa  cognitio,  quae  sensu  intimo  continetur. 

3“  Idipsum  confirmatur  ex  eo  quod  affectiones  omnes,  qua- 
rum exsistentiam  obscure  vel  confuse  sentimus,  obscure 
quoque  vel  confuse  intellectu  relegimus,  et  eas  quarum  clarus 
et  distinctus  est  sensus,  clare  distincteque  intelligere  possu- 
mus..4fl’ectionum  vero  essentiam  immediata  reflexione  semper 
confuse  intelligimus,  ac  solummodo  ratiocinando  distinctius 
aliquid  cognoscere  de  iis  possumus.  Idipsum  dicendum  de 
earum  causis. 

286.  Ex  his  colliges  I®  quinam  actus  intellectualem  sui 
cognitionem  praecedere  debeant,  et  quo  ordine.  Primo  anima 
sui  sensum  habeat  oportet : deinde  sentire  incipit  externorum 
corporum  impressiones,  et  objecta  externa  percipere  sensu, 
dein  intellectu.  Dum  hos  actus  exercet,  intimo  sensu  omnes 
experitur  ut  suos;  sed  adhuc  in  hunc  sensum  intelligentianon 

INSTITUTIONES,  ETC.  — III.  7 

reflectitur,  saltem  reflexione  perfecta.  Post  aliquantum  tem- 
pus, quum  intelligentia  satis  se  explicuit,  anima  in  facta 
interna  intelligentise  obtutum  convertit;  intelligit  se  sentien- 
tem, se  intelligentem,  se  appetentem,  ac  tandem  notionem 
illam,  ego,  elTormat. 

Colliges  2°  objectum  conscientiae  esse  non  solas  modifica- 
tiones aut  cogitationes  subjecti,  sed  subjectum  modificatum, 
aut  cogitans.  Hoc  enim  conscientia  intelligit,  quod  sensus 
experitur.  Sensus  autem,  ut  diximus  (273),  non  solas  sub- 
jecti modificationes,  sed  etiam  subjectum  attingit.  Vide  alibi 
dicta  de  substantiae  notione  (0.  154,  20).  Hinc  nostrum  ego 
non  est  collectio  sensationum,  ut  dixit  Condillachius,nec  for- 
matur ab  intellectu  ut  sensit  Kantius  (272). 

Colliges3oin  conscientiae  actu  haberi  dualitatem  illam  sub-  f 
jecti  et  objecti,  quae  perceptionis  est  propria  (L.  459).  Nam  ^ 
hoc  ipso  quod  animus  in  activitatis  suae  intellectualis  objec- 
tum  seipsum  assumit,  me  perceptum  a me  percipiente  distin-  j 
guit.  Iu  sensu  vero  intimo  haec  distinctio  non  fit.  | 

Colliges  4«  id  quod  dici  solet  a recentibribus  quibusdam  ; 
factum  generale,  seu  generale  conscientiae  objectum  esse  me  | 
percipientem  non-me,  vere  dici,  si  sermo  sit  de  conscientia  'i 
sensationum  externarum,  aut  actuum  intcllig^ntiae,  cujus  ob-  \ 
jectum  semper  est  ens;  non  autem  si  sermo  sit  de  conscientia  | 
affectionum  mere  subjectivarum. 

Demum  colliges  5°  alienissimum  esse  a veritate  quod  sta- 
tuit Cousinius  (i),  factum  fundamentale  conscientiae  esse 
phaenomenon  ex  tribus  terminis  coalescens,  quae  sunt : fini- 
tum (ego,  et  non-ego)-,  infinitum,  et  utriusque  relatio. 


l 

!? 


(1)  Introcluction  d VHisl.  de  la  Pliil.  6.  Lee. 

* DE  SENSU  EXTERNO. 


ARTICULUS  I. 

De  hujus  facultatis  subjecto  et  divisione. 

287.  Plura  jam  variis  ia  locis  ad  externam  seulieiidi  facul- 
tatem pertiiienlia  disputata  sunt.  Diximus  in  logica,  quid  sit 
sensatio  ac  sentiendi  facultas  (L.  457-460);  quae  sensuum 
objecta  (L.  461 , 462);  quae  fundamenta  certitudinis  quam 
sensationes  gignunt;  qui  sensuum  errores  (L.  464,  seq.). 
Definitum  est  in  cosmologia , quo  pacto  qualitates  sensibiles 
sint  in  corporibus,  quamque  habeant  cum  sensili  repraesenta- 
tione similitudinem  (C.  204,  seq.).  Demum  in  praecedentibus 
hujus  tractationis  libris,  egimus  de  sensationum  sede  (145, 
seq.) ; de  fluido  nerveo  , deque  nervorum  ac  cerebri  munere 
in  sensationibus  (153);  ac  de  subjecto  facultatis  sentiendi 
(166,  2®).  Est  nunc  locus  ut  accuratius  aliquid  statuamus  de 
subjecto  ac  principio  facultatis  hujus;  tum  de  ejus  actu,  ac 
de  rerum  externarum  cognitione  quam  per  eamdem  acqui- 
rimus. 

288.  Fuit  opinio  Platonis,  sensum  esse  operationem  animae 
propriam,  ut  est  intelligendi  actus.  Aristoteles  autem  conten- 
dit, solum  intellectum  esse  facultatem  ab  organo  corporeo 
independentem,  sensum  vero  facultatem  esse  non  animae  so- 
lius propriam,  sed  animae  corpori  conjunctae,  ut  quae  ab  or- 
ganorum concursu  essentialiter  dependeat.  Aristotelem  pleri- 
que  scholasticorum  secuti  sunt;  Platonis  vero  sententiam  a 
Cartesio  instauratam  permulti  recentiores  sectantur,  iique 
omnes  necessario  sectari  debent,  qui  animae  et  corporis  con- 
junctionem per  mutuum  commercium  seu  influxum  physicum 
explicant.  Juxta  hos  immutationes  seu  motus,  quos  externa 
objecta  in  corpore  perficiunt,  mera  sunt  sensationum  occasio. 
Sensatio  vero  in  eo  continetur,  quod  anima  hos  motus  percipit ; 
nam  hoc  ipso,  aiunt,  corpus  externum  quod  harum  motio- 

num  causa  est,  sibi  repraesentat.  Hanc  primo  opinionem  re- 
futandam ducimus. 

289.  Fropositio  I.  Non  anima  sola,  sed  compositum  ex 
anima  et  corpore  facultatis  sentiendi  subjectum  est. 

Probatur  F pars  negativa. 

1®  Haec  opinio  supponit  animam  corpori  uniri  per  mutuum 
influxum.  Omissis  porro  caeleris  hujus  bypotheseos  incommo- 
dis (178),  hoc  unum  in  praesenti  urgere  sat  est.  Quomodo 
anima  motiones  seu  mutationes  sui  corporis  percipit?  Sane, 
vel  quia  corpus  physice  in  animam  agens,  eam  motu  suo  affi- 
cit, vel  quia  mera  occasio  est,  cur  Deus  perceptionem  in  illa 
excitet.  Sed  primum  dici  nequit,  quia  absurdum  (178,  5°); 
alterum  si  dicatur,  incidimus  in  systema  causarum  occasio- 
nalium,  quod  supra  rejectum  est  (174).  Ergo. 

2”  Esto,  animam  percipere  posse  motum  in  corpore  quod 
ipsa  inhabitat,  excitatum.  Percipiet  profecto  nervorum  seu 
fluidi  nervei  vibrationes  : at  objectum  a quo  nervi  moti  sunt, 
nullatenus  percipiet.  Poterit  ad  summum,  hoc  motu  percepto, 
ex  effectu  ratiocinando  ad  causam  ascendere,  atque  conclu- 
dere secum  ipsa,  eum  quoque  motum  aliquam  causam  ha- 
bere. Sed  in  primis  qusenam  sit  hujusmodi  causa,  et  qualis 
sit,  cognoscere  ipsa  non  poterit.  Ac  praeterea  aliud  est  objecti 
alicujus  exsistentiam  per  ratiocinium  inferre;  aliud,  objec- 
tum percipere,  atque  eo  modo  percipere,  quo  in  sensatione 
exhibetur. 

290.  Probatur  2“  pars  affirmativa. 

1®  Sensatio  sita  est  in  experientia  quadam  actionis,  quam 
objectum  corporeum  in  corpore  sentientis  exercet.  Atqui,  ut 
alibi  probavimus  (166,  2®;  178,  3°),  anima  sola  corporei 
objecti  impressiones  excipere,  aut  ab  hujusmodi  objectis  im- 
mutari nequit,  et  consequenter  nequit  impressiones  hujusmodi 
experiri.  Corpus  vero  potest  quidem  pati  atque  immutari  ab 
alio  corpore,  sed  ejus  impressiones  experiri  non  potest.  Ergo 
neque  sola  anima,  neque  solum  corpus  potest  esse  sensationis 
subjectum.  Ex  adverso,  compositum  ex  anima  et  corpore  ido- 
neum est,  tum  ad  recipiendam  aliorum  corporum  actionem  , 
tum  ad  eam  experiendam  (279,  4®).  Ergo. 

2o  Seiisiliva  peucepUo  requirit  siibjeclum  cxlensum;  nam 
extensio  repraesentari  nequit  concrete  ac  materialiter,  nisi 
in  subjecto  extenso  : sed  simul  requirit  subjectum  quod 
totam  simul  extensionem  repraesentatione  una  et  indivisibili 
attingat,  ut  alibi  dictum  est  (88).  Atqui  subjectum  hujus- 
modi nec  anima  est,  nec  corpus  : non  anima  quia  extensa 
non  est;  non  corpus,  quia  corpus  non  est  aptum  nisi  ad  lioc, 
ut  secundum  varias  sui  partes  varias  extensi  partes  attingat. 
Corpus  autem  anima  informatum,  et  extensum  est,  et  totam 
extensionem  una  et  indivisibili  repraesentatione  percipere  po- 
test; anima  enim  informans  tota  est  in  toto  corpore  et  tota  in 
singulis  ejus  partibus.  Ergo  solummodo  corpus  anima  infor- 
matum, sensitivae  perceptionis  est  idoneum  subjectum. 

291.  Facultatis  itaque  sentiendi  est  compositi  propria. 
Inde  sequitur,  ad  eam  constituendam  et  animam  et  corpus 
proportfbnato  sibi  modo  concurrere.  Compositorum  enim 
proprietales  non  aliter  gigni  possunt,  quam  ex  componentium 
proprietatibus  simul  conjunctis,  seque  mutuo  temperantibus 
quo  pacto  ex  duobus  diversis  coloribus  oritur  tertius  color, 
et  ex  duobus  impulsibus  ad  angulum  concurrentibus,  unus 
Impulsus  secundum  diagonalis  directionem. 

292.  Est  autem  manifestum,  corpus  ad  facultatem  sen- 
tiendi constituendam  concurrere,  tum  generalibus  materiae 
proprietatibus  ac  viribus,  tum  organorum  externorum  ac  to- 
tius nervei  systematis  structura.  Unde  patet,  corpus  concur- 
rere ad  hoc  ut  materiam  et  instrumentum.  Anima  vero,  quo- 
niam corporis  est  fOrma,  concurrere  in  idipsum  debet  ut 
principium  vitae,  et  ut  causa  principalis.  Concurrit  autem , 
ut  jam  exposuimus  (279,  1“),  sensu  sui,  qui  ipsi  essentialis 
est.  Hic  enim  sensus,  qui  ex  se  extensionis  est  prorsus  expers 
et  spiritalibus  solum  actibus  afficitur  (276,  6"),  posita  animae 
conjunctione  cum  corpore,  extensionem  adquirit,  neque  ad 
animam  solum , sed  ad  animam  simul  et  corpus  terminatur; 
et  consequenter  non  animae  solum  actus,  sed  corporis  quoque, 
affectiones  experitur. 

293.  Externa  sentiendi  facultas  in  quinque  peculiares  sen- 
sus, tanquam  in  partes  virtutis  (262,  I“)  dividitur.  Quorum 

subjectum  suul  animata  organa  iis  attributa  (L.  457).  De 
quinque  sensibus  hsec  modo  generatim  adnotare  sufficiat. 

1“  Ex  dictis  colligere  licet,  horum  sensuum  diversam  ir- 
ritabilitatem (i)  non  ab  anima  dependere,  seb  ab  organis  et  a 
nervis.  Id  enim  quod  anima  de  suo  confert  ad  sensitivam  fa- 
cultatem, semper  idem  est,  nempe  sensus  sui.  Diversitas  igi- 
tur omnis  oriri  nequit,  nisi  ex  eo  quod  confert  corpus.  Facile 
vero  concipitur,  unum  aliquod  organum  aptum  esse  posse  ad 
hoc,  ut  a certa  quadam  vi  immutetur,  reliqua  vero  non  ita. 

2“  Cum  potentiarum  diversitas  ab  actibus,  ac  proinde  ab 
objectis  desumatur,  nullo  negotio  intelligitur,  visum,  audi- 
tum, gustum  , odoratum  sensus  esse  diversos.  Tactus  autem 
licet  unum  sit  organum,  videlicet  cutis,  tamen  plura  sunt  ob- 
jecta : tactu  enim  sentimus  non  modo  resistentiam,  sed  etiam 
mollitiem  et  duritiem,  calorem  et  frigus,  aliaque  hujusmodi, 
^stimare  itaque  possumus  cum  s.  Thoma  « tactUm  esse 
« unum  genere , sed  dividi  in  multos  sensus  secundum  spe- 
« ciem;  qui  tamen  non  separantur  ab  invicem  secundum  or- 
« ganum,  sed  per  totum  corpus  se  concomilantur  : et  ideo 
« eorum  distinctio  non  apparet  (2).  » 

3"  Absolute  loquendo  fieri  posset,  ut  vivens  cujus  organica 
constitutio  ab  hac  nostra  diversa  foret,  plures  sensus  possi- 
deret, quemadmodum  ex  adverso  animantes  quaedam  nobis 
imperfectiores  aliquo  ex  sensibus,  qui  nobis  attributi  sunt, 
carent. 


ARTICULIS  II. 

De  sensationis  natura  opiniones. 

294.  Veniamus  nunc  ad  actum  facultatis  sentiendi , qui 
sensatio  dicitur.  Duo  in  hoc  actu  considerare  possumus  : 
primo  id  quod  in  ipso  materiale  est,  videlicet  immutationem 

(J)  Irrilabililalem  vocant  pliysiologi  apliludinem  organismi  viventis  ad  hoc,  ut 
posita  quorumdam  stimulorum  actione,  se  ipsum  reagendo  modificet.  Ita  v.  gr. 
irritabilitas  retinae  in  eo  est,  ut  quum  luce  percellitur,  sensationem  visus  eliciat, 
ad  caeterorum  vero  corporum  contactum  nihil  sentiat  : contrarium  contingit  in 
nervis,  qui  sensu  tactili  pollent. 

(2)  Sum.  th.  p.  I,  q.  LXXVIII,  art.  HI,  ad.  3. 

organicam,  tum  organi  externi,  tum  nervorum  et  cerebri  : 
secundo  id  quod  in  eodem  actu  formale  esi,  quodque  pro- 
prie sensationis  nomine  venit.  Prima  consideratio  perlinet  ad 
phy siologos ; altera  melaphysica  est.  Nos  igitur  prima  sup- 
posita, alleram  lanium  suscipimus. 

295.  Sensationes,  ut  in  logica  dictum  est  (L.  447, 5«;  463), 
dupliciter  spectari  possunt;  ut  sunt  affectiones  adusque  sub- 
jecti, et  ut  sunt  realitalis  externae  repraesentationes.  Si  primo 
modo  speeteniur,  ad  sensum  intimum  pertinent,  ac  nullam 
post  dicta  difficultatem  objicere  possunt.  Quaestio  igitur  in 
praesenii  lota  est  de  sensili  repraesentatione;  an  scilicet  re- 
praesentatio haec  sit  non  modo  subjectiva,  sed  etiam,  ut  aiunt, 
objectiva,  ita  ut  sensatio  ipsam  realitalem  externam  attingat. 
Equidem  existimo , problema  istud  ex  i^risloteiis  et  scholas- 
ticorum principiis  non  difficulter  solvi.  At  recentiores  non- 
nulli plnlosoplii,  qui  se  primo  philosophiam  exstruere  arbi- 
trabantur, mirum  quantas  in  hanc  controversiam  tenebras, 
quantas  ambiguitates  invexerint.  Exponemus  primo  et  vete- 
rum doctrinam,  et  recenliorum  opinamenta. 

296.  Veterum  de  sensationibus  doctrinam  usilalosque  lo- 
quendi modos  probe  tenere  non  ad  hanc  modo  qusesiionem 
utile  est,  sed  ad  complures  alias  et  philosophicas  et  theolo- 
gicas controversias.  Ea  polesl  ad  haec  summa  capita  revocari. 

1»  Sensatio  est  actus  conjuncti,  et  in  organo  perficitur.  In 
sensatione  duo  distinguenda  sunt : receptio  speciei  sensibilis, 
et  operatio  hanc  receptionem  consequens. 

2“  Quoad  primum,  ad  sensationem  requiritur,  ut  sensus 
ab  exteriori  objecto  immutetur.  Hsec  autem  immutatio  alia 
est  naturalis,  alia  spiritualis.  Naturalis  est,  secundum  quod 
forma  objecti  recipitur  in  organo  modo  materiali,  ut  quum 
corpus  a calidiori  corpore  calefit;  spiritualis,  secundum  quod 
forma  objecti  in  organo  animato  recipitur  modo  immateriali, 
et  intentionali.  Hujusmodi  formaspec^■es  sensibilis  appellatur. 
Naturalis  porro  immutatio  non  sufficit  ad  sensationem  ; nec  ea 
in  omni  semsatione  reperilur;  at  spiritualis  immutatio  omnino 
necessaria  est.  Unde  sequitur,  speciem  quoque  necessario  ad 
sensationem  requiri. 

3“  Haec  aulem  species  est  similitudo  quaedam  qualitatis 
sensibilis,  non  quidem  seeundum  convenientiam  in  natura, 
sed  secundum  repraeseii talionem ; hujusmodi  enim  similitudo 
inter  cognoscentem  et  cognitum  requiritur.  Hinc  celebre  illud 
effatum  : sensus  in  actu  est  sensibile  in  actu;  scilicet  sensus, 
quum  ad  actum  determinatur,  est  unum  unitate  similitudinis 
cum  sensibili  forma  (actu),  seu  sensibili  qualitate. 

4®  Quaeres,  cur  species  in  organo  immateriali  modo  esse 
dicatur.  Ad  hoc  declarandum  notabant  veteres,  qualitates 
sensibiles  aliter  esse  in  objecto,  aliter  in  medio,  aliter  in  or- 
gano animato.  In  objecto  sunt  ut  formae  in  materia  disposita, 
nempe  ut  in  subjecto  inhaesionis,  a quo  et  in  quo  habent  esse 
materiale  : in  medio  sunt  ut  in  deferente  impressionem  ob- 
jecti ; in  organo  vero,  ut  movens  in  mobili,  nempe  ut  causa 
efficiens,  et  ut  virtus  quae  sensum  ad  actum  determinat.  Unde 
sequitur,  in  organo  formam  objecti  esse  quasi  per  se,  et  ad 
modum  formarum  spiritualium , quae  quoad  esse  a materia 
non  dependent.  Hinc  species  dicitur  esse  in  organo  modo  im- 
materiali et  spirituali. 

Dictum  modo  est,  speciem  esse  quae  sensum  ad  actum 
deteiminat.  Hoc  est  itaque  munus  speciei  sensibilis,  ut  sen- 
sum qui  erat  in  potentia,  faciat  esse  actu.  Unde  dicitur  forma 
qua  cognoscens  cognoscit.  Sicut  enim  res  per  suam  formam 
habet  ut  sit,  ita  cognoscendi  virtus  per  formam  seu  similitu- 
dinem rei  cognitae  habet  ut  cognoscat. 

6°  INon  tamen  in  speciei  sensibilis  receptione  sita  est  sen- 
satio, sed  in  operatione  quae  hujusmodi  receptionem  conse- 
quitur, ut  effectus  suam  causam.  Quae  quidem  operatio  non 
est  transiens  in  aliquem  effectum  circa  sensibile  objectum , 
sed  immanens,  et  perfectio  operantis. 

7®  Id  quod  per  hanc  operationem  cognoscit  sensus , non 
est  species  sensibilis,  nec  ess^e  potest.  Species  enim  haec,  est 
forma  cognoscentis,  seu  id  quo  sensus  fit  actu  cognoscens, 
non  vero  cognitionis  terminus. 

8°  Objectum  igitur  quod  sensus  percipit,  est  objectum  ex- 
ternum, cujus  similitudo  est  species  sensibilis. 

9«  Species  sensibilis  cum  non  sit  cognitionis  objectum,  est 

tamen  cognitionis merfmm;  sed  medium  g'Mo sensus  cognoscit. 
Triplex  enim  cognitionis  medium  distingui  oportet.  1®  me- 
dium sm6  objectum  cognoscitur;  estque  id  quod  poten- 
tiam perficit,  quin  eam  tamen  determinet  ad  aliquod  particu- 
lare objectum  t 2“  medium  in  quo  cognoscitur;  estque  id 
omne,  per  cujus  cognitionem  ducitur  cognoscens  in  alterius 
cognitionem;  quemadmodum  inspiciendo  speculum  ea  inspi- 
cimus quai  in  ipso  reprsesenlantur  ; 3“  medium  quo  cognos- 
citur; et  hoc  est  forma  seu  species,  quae  potentiam  ad  aliquod 
particulare  objectum  cognoscendum  determinat. 

1®  Ex  dictis  tandem  intelligitur , quo  pacto  sensus  po- 
tentia passiva  dici  possit.  Sensus  considerari  potest  per  or- 
dinem ad  objectum,  et  absolute  in  se.  Per  ordinem  ad 
objectum  rationem  habet  passivae  potentiae;  ab  objecto  enim 
speciem  recipit.  In  se  autem  est  potentia  operaliva  seu  co- 
gnosciiiva. 

297.  Haec  est  Aristotelis  de  sensatione  doctrina,  quo  nemo 
melius  inter  graecos  philosophos  de  humana  cognitione  dis.se- 
ruit.  Eadem  doctrina  scholasticorum  disputationibus  illus- 
trata, viguit  constanter  in  scholis  usque  ad  Cartesium.  Car- 
lesius  autem  sensationes  spectare  coepit  non  ut  conjuncti 
actus,  qui  in  organis  perficiantur,  sed  ut  animae  cogitationes, 
quae  occasione  motus  nervorum  ad  cerebrum  pertingentis,  in 
ipsa  excitarentur.  Hujusmodi  philosophandi  ratio , quae 
Lockio  quoque  arrisit,  et  apud  plurimos  invaluit,  primum 
fuit  hac  in  re  obscuritatis  et  confusionis  principium.  Necessc 
enim  erat,  ut  qui  cartesianis  principiis  imbuti  essent,  tandem 
aliquando  a seipsis  quaererent  : quo  pacto  anima  a suis  affec- 
tionibus subjectivis  ad  externam  realitatem  transeat,  ac  dis- 
tinguat ego  a non-ego.  Hoc  fuit  problema  quod  deinde  philo- 
sophorum semper  ingenia  torsit.  Ut  ei  porro  satisfacerent , 
alii  alias  inierunt  vias  : quae  quidem  ad  has  revocari 
possunt. 

298.  1®  Idealistae  expeditissimam  viam  se  inire  arbitrantur, 
in  eo  quod  negant  realitatem  ullam  externam  esse,  quae  idea- 
rum sensilium  objectum  sit. 

2®  Cartesius  existimaverat,  corporum  exislentiam  inferri 

7. 

ex  ideis  sensilibus,  ut  causa  deducitur  ab  effectu  (t).  Hunc, 
praeter  ejus  sectatores  omnes,  sequutiis  est  Romagnosi  (2), 
pluresque  alii  juniorum.  * 

3»  Malebrancbius  in  perceptione  sensibilium,  cognitionem 
per  sensum  a perceptione  pura  distinxit.  Sensum  esse,  ait, 
modificationem  animae  a Deo  productam ; ideam  vero  esse 
objcctivam,  i.  e.  corpus  in  statu  intelligibili , quod  Deus 
nobis  manifestat  : unde  conclusit,  ut  alibi  vidimus  (L.  467), 
certitudinem  de  corporum  exsistentia  non  haberi,  nisi  per 
fidem  (3). 

4“  Leibnitzius  docuit , nullam  monadem,  neque  adeo  ani- 
mam ab  objectis  externis  modificari  posse.  Igitur  ipsa  sibi 
mundum  externum  repraesentat,  ita  ut  repiaesentatio  sequens 
rationem  sui  sufficientem  in  antecedente  repraesentatione 
habeat.  Quae  quidem  repraesentationum  series,  etiamsi  mun- 
dus non  exsisteret,  in  anima  tamen  successive  explica- 
retur. An  vero  mundus  externus  exsistat , in  ancipiti 
relinquitur,  nisi  abstrusa  Wolfii  ratiocinia  adhibere  ve- 
limus (4). 

5“  Kant  statuit,  sensationes  fieri  iniuitiones,  et  ad  objec- 
tum externum  transferri , quia  cognoscens  formam  subjecti- 
vam spatii  sensationibus  conjungit.  (L.  513,  3“). 

6“  Ideologi  praeteriti  saeculi  eam  veterum  coeperunt  instau- 
rare sententiam  ; sensationibus  non  ideas  objectorum,  sed 
objecta  percipi;  eas  proinde  sufficere,  ut  corpora  externa  a 
nobis  ipsis  discernamus.  Hanc  tamen  praerogativam  soli  tac- 
tui concesserunt. 

D’  Alembertus  arbitratur,  discrimen  hoc  agnosci  tactu  ac- 
tivo ; quum  enim  una  pars  nostri  corporis  aliam  quampiam 
ejusdem  partem  tangit,  sensatio  dupla  est;  quum  vero  cor- 
pus tangit  extraneum , sensatio  est  unica  (s).  Haoc  senten- 
tiam amplexus  est,  et  multis  illustravit  Condillachius ; qui 

(1)  Med.  III. 

(2)  Che  cosa  e la  menle  sana.  P.  i,  § 5. 

(5)  Rech.  de  la  ver.  L.  III,  II,  p.  t.  VI.  — Eclairciss.  VI.  sur  le  I.  Livre. 

(4)  Wolfii.  Theol.  nat.  p.  II,  § 644,  645. 

(5)  Elem.  de  Phil.  § 6. 

prselerea  faletur,  vagam  quamdam  et  confusam  extensionis 
notionem  deberi  tactui  interno,  quem  ipse  sensum  fundamen- 
talem appellat;  quo  sensu  diversarum  corporis  partium  reci- 
procas actiones  experimur  (i). 

7®  Tracyus  tactum  per  se,  atque  adeo  cum  motu  con- 
junctum nullo  modo  sufficere  putat  ad  realitatem  externam 
manifestandam,  nisi  haec  tria  accedant;  nempe  primo  sensus 
motus ; deinde  voluntas  quae  cupiat  hunc  sensum  experiri  ad- 
huc; ac  demum  resistentia,  quae  impediat  hujus  motus  ejus- 
que  sensus  continuationem.  Ex  hac  resistentia  cognoscimus 
esse  aliquid  quod  nos  non  sumus,  quodque  nobis  obsistit  (2). 
Idipsum  Soave  senserat  (3). 

8^"  Reidius  et  Stewartius  cum  schola  scotica  contenderunt, 
in  omni  sensatione  animam  non  corporum  ideas  propriasque 
affectiones,  sed  ipsa  corpora  directe  percipere;  ita  ut  con- 
stanter perceptio  sensationem  sequatur,  sensatio  vero  objecti 
impressionem.  Quia  tamen  de  causis  physicis  juxta  sceptica 
Htimii  principia  (0.  272)  sentiebant,  diserte  statuerunt,  tria 
illa  esse  constanter  eo  ordine  conjuncta ; nullum  tamen  inter 
ea  nexum  necessarium  esse.  Quapropter  juxta  hos  auctores 
persuasio  de  corporum  exsistentia  nullum  aliud  fundamen- 
tum habet,  nisi  instinctum  sensus  communis  (4). 

9°  Galluppius  quoque  cum  Reidio  docet,  in  omni  sensa- 
tione objectivam  realitatem  directe  percipi,  negat  autem 
nexum  inter  perceptionem  ac  realitatem  externam  necessa- 
rium non  esse;  immo  intrinsece  necessarium  esse  contendit  : 
sentire  enim,  inquit,  et  non  sentire  aliquid,  contradictoria 
sunt.  Nolat  autem,  omnem  quidem  sensationem  esse  reali- 
tatis  externae  perceptionem,  non  omnem  tamen  perceptionem 
esse  extensionis  (5). 

299.  Ut  ex  tot  tamque  diversis  opinionibus,  quid  in  hac 
controversia  tenendum  sit,  eruamus,  hoc  in  primis  sedulo 

(1)  Traite  des  sensat.  \\.  \). 

(2)  Ideologie  l,  p.  c.  VII. 

(5)  Esame  dclla  FU.  di.  Kant.  Art.  V. 

(4)  V.  Slewart.  Phil.  of  ihe  hum.  mind.y  c.  I. 

(3)  Saggio  sulla  erit,  della  conosc.  Tome  II,  ch.  I,  § 23  et  alibi. 

cavendum  est,  ne  binae  quaestiones  prorsus  diversae,  quaeque 
ex  diversis  principiis  dirimendae  sunt,  perperam  commiscean- 
tur. 1“  est,  an  sensationes  objectum  externum  percipiant, 
sintque  ex  se  discretivae  objecti  a subjecto  : S®*  quomodo  intel- 
lectus ideam  corporis  efformet,  realemque  corporum  existen- 
tiam  agnoscat.  Harum  quaestionum  confusionem  non  modicam 
huic  argumento  obscuritatem  saepe  attulisse  arbitror.  Distincte 
igitur  de  utraque. 

ARTICULUS  III. 

Sensationis  natura  et  objectum  definitur. 

300.  Propositio  I.  Objecta  materialia  in  sensus  agunt,  et 
in  hoc  quod  agunt,  qualitatum  sensibilium  species  in  iisdem 
imprimunt. 

Quod  objecta  materialia  in  sensus  agant,  inficiantur  solum 
occasionalislae,  leibuitziani,  et  Reidii  sectatores,  ex  diversis 
tamen  principiis.  Sed  jam  aliis  in  locis  refutavimus  tum  oc- 
casionalistarum  dogmata  (0.  279),  tum  leibnitzianarum 
monadum  systema  (178,  170;  C.  47):  tum  demum  Humii 
doctrinas  quas  Reidiani  sequuntur  (0.  273).  Raque  ut  explo- 
ratam veritatem  assumimus , objecta  materialia  in  sensus 
agere,  neque  modo  in  organum,  sed  in  organum  anima- 
tum (288). 

301.  Quod  vero  haec  objectorum  actio  speciem  ejusdem 
objecti  in  sensibus  imprimat,  ita  probari  potest.  Species  est, 
ex  dictis  (296,  3“),  similitudo  quaedam  qualitatis  sensibilis, 
eam  in  organo  animato  repraesentans.  Atqui  materialis  im- 
pressio, quam  unaquaeque  sensibilis  qualitas  in  proprio  or- 
gano facit,  similitudo  quaedam  est  qualitatis  ipsius,  quae  eam 

in  organo  repraesentat,  ut  actio  et  effectus  causam  a qua  pro-  : 
cedunt;  prout  alibi  demonstratum  est  (C.  208).  Insuper 
eadem  materialis  impressio  non  corporeum  tantummodo  ^ 
organum  immutat,  sed  organum  animatum,  nempe  ipsum 
subjectum  facultatis  sentiendi.  Ergo  vere  objecti  materialis  -i 
actio  ejus  speciem  in  sensu  imprimit.  5 

302.  Ex  his  vides,  totam  veterum  doctrinam  de  speciebus  3 

impressis  recipi  in  praesenti  posse,  dummodo  eadem  ad  re- 
centioris  physicae  doctrinas  infleclalur  in  his  qualuor  : ut 
loco  formarum  inteliigamus  in  objectis  quidem  vires  acti- 
vas, in  organis  vero  motus  moleculares  ab  iis  inductos;  utque 
2®  immutationem  naturalem  a spirituali  (296,  2°)  in  hoc 
tantum  distinguamus,  quod  naturalis  immutatio  si  molecula- 
rum  materialium  motus,  spiritualis  vero  sit  motus  idem,  ut 
ad  conjunctum  pertinens;  sicque  5”  speciei  nomine  intelliga- 
miis  hunc  organi  animati  motum,  prout  est  actio  qualitatis 
sensibilis  eam  repraesentans  modo  explicato  : unde  4«  species 
impressa  nihil  erit  aliud  quam  passio  organi  animali,  quae 
ab  actione  hac  qualitatis  sensibilis  sola  ratione  distinguitur 
(0.  261). 

305.  Propositio  II.  Ad  actum  sentiendi  necessario  requi- 
ritur species  sensilis  ab  objecto  in  sensus  organo  producta. 

Nam  1®  certum  est,  objectum  quod  sensatione  percipitur, 
aliquo  modo  ad  sensationem  gignendam  concurrere.  Certum 
ex  aequo  est,  ad  hoc  ipsum  non  concurrere  solummodo  ut  ter- 
minum a quo  actio  denominetur,  sed  etiam  ut  principium 
determinans  ac  movens  sensum  ad  agendum.  Secus  nulla  ra- 
tio foret,  cur  objectum  quoque  valde  distans  non  percipere- 
tur; aut  cur  eodem  momento  quaedam  objecta  clarius,. quae- 
dam obscurius  sensus  attingeret.  Ratio  itaque  sensationis 
postulat,  ut  ad  eam  excitandam  objectum  concurrat,  sensum 
determinando  acmovendo.  Atqui  determinatio  ac  motio  in  sensu 
ab  objecto  effecta,  est  species  sensilis,  juxta  id  quod  modo 
dictum  est.  Ergo. 

2'"  Cognitio  omnis  in  eo  est,  ut  res  cognita  sil  in  cognos- 
cente. Iloc  omnes  intelligunt  cognitionis  nomine,  non  quod 
cognoscens  ad  rem  cognitam  trahatur,  sed  quod  eam  ad  se 
trahat;  id  quod  exprimunt  voces  illae  apprehendere,  perci- 
pere, capere,  tenere,  habere  aliquid  in  mente,  incidere,  ve- 
nire, defixam  esse  rem  in  mente,  aut  a mente  dilabi,  et  similes, 
quibus  omnes  homines  perpetuo  utuntur.  Liquet  autem,  res 
externas  in  cognoscente  esse  non  posse  secundum  suum  esse 
reale  ac  materiale.  Superest  ergo  ut  sint  in  ipso  secundum 
aliquam  sui  similitudinem. 

Jam  sensalio  est  cognitio  quseclam;  per  sensationes  enim, 
quomodocunque  demum  hoc  fiat,  rerum  externarum  notitiam 
adquirimus.  Ergo  sensationis  natura  requirit,  ut  res  per  eam 
cognita  sit  in  sensu  cognoscenleper  aliquamsui  similitudinem, 
seu  speciem. 

3o  Denique  hoc  est  per  experientiam  expeiimenialesque 
scientias  adeo  manifestum,  ut  mirum  videri  debeat,  si  quis 
ea  de  re  adhuc  dubitet.  Nemo  sapores  gustat,  nemo  qualitates 
corporum  tactiles  experitur,  nisi  hi  sensus  ab  externo  objecto 
per  aliquam  sum  vis  impressionem  ad  actum  determinentur. 
Ii  vero  sensus  qui  objectum  distans  repraesentant,  cujusmodi 
sunt  visus,  auditus,  odoratus,  actum  suum  non  eliciunt,  nisi 
idem  objectum  per  medium  eos  moveat.  Quis  nescit  radios 
lucis  ab  objecti  superficie  quaquaversus  diffusos  ejusdem  ima- 
ginem visibilem  in  omnem  pariem  deferre?  quae  quidem  imago 
non  retinae  solum,  sed  etiam  speculis,  et  cuicumque  superfi- 
ciei adhaerere  potest,  et  lentibus  colligi.  At  nisi  radii  ad  re- 
tinam appellant,  in  eaque  imaginem  hanc  pingant,  visio  non 
fit.  Ita  nisi  tremitus  sonori  corporis  per  aerem  delatus,  nervo 
acustico  communicetur,  nullus  est  auditus;  nullusque  est  odo- 
ratus, si  odorae  particulae  ad  nares  non  pertingant,  easque  non 
vellicent. 

Experientia  itaque  certum  est,  ad  sensationem  requiri  ac- 
tionem objecti  in  sensus,  seu  (302)  speciem  ab  objecto  im- 
pressam. 

304.  Propositio  III.  Sensatio  non  receptione  speciei  sen- 
silis, sed  operatione  aliqua  eam  consequente  absolvitur. 

Etenim  l»Si  sensatio  sita  esset  in  sola  speciei  receptione, 
esset  solummodo  passio  sensus,  et  actio  objecti.  Proinde  non 
foret  actio  immanens  et  vitalis,  actio  enim  hujusmodi  a prin- 
cipio intrinseco  dimanet,  et  in  eodem  a quo  oritur  subjecto 
recipiatur  necesse  est.  Atqui  sensatio  et  est,  et  ab  omnibus 
habetur  actio  viventis  propria,  non  actio  rerum  externarum. 
Ergo. 

2“  Omni  actioni  materiali  respondet  mqualis  et  contraria 
reactio  (C.  195).  Actio  autem  objecti  in  organum,  non  est  so- 
lummodo in  organum,  sed  in  conjunctum  (302).  Ergo  actioni 

qua  objectum  speciem  sui  in  organo  imprimit,  respondeat 
oportet  aequalis  et  contraria  conjuncti  reactio.  Supra  autem 
ostensum  est,  sensationem  in  cerebrali  reactione  sitam  esse  ; 
ex  quo  fit,  ul  nulla  sit  sensatio,  nisi  organum  cum  cerebro 
communicet  (155).  Ergo  vere  sensatio  est  operatio  quae  rece- 
ptionem specierum  consequitur. 

305.  Propositio  IV.  Sensilis  cognitionis  objectum  non 
sunt  species  sensibus  impressce,  sed  sensibiles  corporum  qua- 
litates a quibus  ilice  imprimuntur.  Has  tamen  qualitates 
sensus  cognoscunt  per  species, 

Prob.  1®  pars. 

l""  Sensilis  species  est  principium,  quod  sentiendi  facul- 
tatem ad  operationem  movet  ac  determinat.  Id  autem  quod 
per  seiiliendi  operationem  cognoscitur,  est  ejusdem  opera- 
tionis terminus.  Jam  actionis  principium  nec  est,  nec  esse 
potest  ejusdem  actionis  terminus.  Ergo  species  sensilis  non 
est  id  quod  sensus  cognoscit.  Quod  si  sensus  in  sua  opera- 
tione speciem  sensilem  non  cognoscit,  superest  ut  cognoscat 
objectum,  cujus  illa  similitudinem  gerit. 

T Quum  sensus  receptam  ab  objecto  impressionem  expe- 
ritur, terminus  in  quem  fertur,  non  est  propria  passio,  sed 
objectum  a quo  patitur.  Sane  voces  illae  : videre,  tangere,  et 
similes  in  communi  sermone  actus  sentiendi  exhibent.  Atqui 
nemo  dicit,  se  videre  retinae  motum  a luminis  radiis  excita- 
tum, aut  se  tangere  pressionem  proprii  corporis  ex  alterius 
corporis  resistentia  ; sed  dicunt  omnes,  se  videre  lumen,  aut 
objectu  luminosum,  se  tangere  corpus  externum  resistens, 
etgeneratim  se  sentire  id  quod  sensus  afficit.  Ergo  id  in  quod 
actus  sentiendi  fertur,  non  est  propria  passio,  sed  objectum 
agens.  Alio  in  loco  (C.  202)  vidimus  falso  dictum  esse  a qui- 
busdam, voces  illas  : color,  sonus,  durities,  dulcedo  et  caete- 
ras,  quibus  significamus  ea  quae. sentiendo  cognoscimus,  sen- 
tiendi actum  significare.  Sed  non  minus  falsum  est,  iis  vo- 
cibus significari  passiones  organi,  seu  species,  quibus  actus 
sentiendi  determinatur. 

306.  Prob.  2^  pars.  Sensus  cognoscunt  sua  objecta  per 
species  ab  iis  impressas.  Videlicet,  ut  ex  supra  dictis  patet 

(296,  9®),  species  sunt  medium  quo  sensus  objecta  sua  per- 
cipiunt, non  vero  medium  in  quo  ea  percipiunt.  Si  quis  enim 
hoc  postremum  diceret,  is  assereret  id  quod  modo  impro- 
batum est,  sensum  directe  percipere  speciem,  in  eaque  tan- 
quam  in  quadam  imagine  objectum  apprehendere.  Quae  non 
veterum  sententia  est,  sed  cartesianorum  et  lockianorum. 
Speciem  itaque  dicimus  esse  medium,  quo  sensus  objectum 
percipit,  nempe  id  quo  determinatur  ac  movetur  ad  illud  per- 
cipiendum. 

307.  Sane  1®  objectum  in  sensatione  percipimus  solum 
secundum  quocF  agit  in  subjecto  sentiente  (303,  3®  C.  206). 
Per  tactum  v.  gr.  nihil  aliud  percipimus,  nisi  vim  qua  corpus 
resistit,  aut  caloricum  communicat,  aut  alitcrcumque  nervos 
cutaneos  afficit.  Ita  quoque  objectorum  radios  non  videmus, 
nisi  secundum  quod  ii  ad  relinam  usque  pertingunt;  qui  si 
intercipiantur,  aut  detorqueantur,  visio  cessat.  Idem  de  reli- 
quis sensibus  dicendum.  Ac  probe  notandum  est,  nos  quali- 
tates sensibiles  sentire,  non  ut  cient  in  organo  molecularum 
solummodo  materialium  motum,  sed  ut  motum  hunc  cientes, 
conjunctum  afficiunt.  Patet  Itaque  sensus  ad  propria  objecta 
percipienda  per  species  ab  jis  impressas  determinari. 

2“  Objecti  perceptio  pro  diverso  organorum  statu  ac  dis- 
positione diversa  est.  Hinc  omnes  sensuum  illusiones,  de 
quibus  diximus  in  logica  (L.  495,  seq.)  Diversa  est  item 
‘sensatio  pro  varia  objecti  distantia  et  positione,  ac  medii  na- 
tura (L.  497).  Cur  autem,  nisi  quia  sive  ex  diverso  orga- 
norum statu,  sive  ex  diversis  objecti  adjunctis  diversimode 
sensus  afficitur? 

3°  Si  quis  existimaret,  quemadmodum  existimasse  videtur 
Reidius,  hoc  quod  dicimus,  objecta  ipsa  a nobis  directe  per- 
cipi, ita  esse  iutelligendum,  ut  sensus  quasi  extra  subjectum 
progrediens,  objectum  externum  transeunter  attingat,  hic 
sane  mirifice  deciperetur.  Sensalte  enim,  ut  omnis  alia  co- 
gnitio, non  est  actio  transiens,  quae  in  objecto  cognito  reci- 
piatur illudque  immutet,  sed  actio  immanens,  quae,  tota 
quanta  est,  in  agente  manet.  Ac  licet  objectum  ex  organi 
reactione  aliquid  patiatur,  non  tamen  haec  passio  sensationem 

constituit,  ut  per  se  palet.  Cum  igitur  operatio  sensus  sit  im- 
manens, non  aliter  potest  sensus  externum  objectum  percipere, 
nisi  quatenus  hoc  intra  ipsum  aliquo  modo  pertractum,  esse 
incipiat  eidem  intimum.  Id  quod,  ut  supra  diximus  (303), 
assequitur  sensus  per  speciem.  Quoniam  autem  sensus  ob- 
jectorum species  per  seipsum  sibi  imprimere  nequit,  necesse 
est  ut  objectum  agens  in  sensum,  sui  specie  ipsum  consignet. 
Atque  ex  hoc  sensus  dicitur,  et  est  potentia  passiva. 

Igitur  ex  immanentia  sensitivae  operationis  manifestum  est, 
sensum  non  percipere  objectum,  nisi  per  speciem  ab  eo  im- 
pressam. 

308.  Corollaria.  1“^  Quum  juxta  usitatum  loquendi  modum 
dicimus,  sensationem  esse  sensum,  seu  experientiam  impres- 
sionis in  organo  receptae,  intelligere  debemus,  eam  esse  sen- 
sum seu  experientiam  objecti  per  impressionem  receptam.  Ex 
quo  colliges,  sensationem  accuratius  quam  in  logica  facium 
sit  (L.  4S7),  describi  posse  : actum  quo  animal  objectum 
externum  cognoscit  per  impressionem  ab  eo  in  organo  re- 
ceptam, 

2"^  Inter  impressionem  et  sensationem  nexus  est  necessa- 
rius, non  solum  successionis,  sed  etiam  causalitatis ; idem- 
que  ex  objecti  atque  organi  animati  natura  dimanans.  Errat 
ergo  Reidius  qui  hoc  negat  (298,  8*"). 

3"™«  Unaquaeque  sensatio  in  externo  aliquo  objecto  suam 
causam  habet.  Falsum  ergo  est,  quod  Leibnitzius  asseruit, 
repraesentationes  rerum  externarum  ita  sc  excipere,  ut  re- 
praesentatio antecedens  repraesentationis  sequentis  unica  sit 
causa. 

4^  Quod  Reidius  contendit,  non  corporum  ideas  aut  sub- 
jecti affectiones  in  sensatione  percipi,  sed  ipsa  directe  cor- 
pora, verum  quidem  est,  non  tamen  novum,  nec  ab  ipso  in- 
ventum, sed  receptissimum  dogma  scholae  veteris,  cujus 
doctrinam  Reidius  perperam  intellexit.  Hinc  confundens  me- 
dium quo,  et  medium  in  quo  aliquid  co|noscitur  (206,  9®), 
corporum  perceptionem  in  actione  transeunte  collocavit^ 
eamque  a sensatione  distinxit,  utque  hac  tueretur,  lotam 
physicarum  causarum  doctrinam  subvertit. 

b™  Quseslio  illa  apud  ideologos  celeberrima  de  ponte,  vi- 
delicet quo  pacto  in  sensationibus  mens  transeat  a suis  Affec- 
tionibus ad  objecta  realia  (297),  non  inutiliter  modo  propo- 
nitur, sed  perperam.  Est  enim  plane  falsum  id  quod  hsec 
quseslio  supponit,  in  cognitione  haberi  transitum  a subjecto 
ad  objectum.  Cum  enim  juxta  communis  sensus  decretum, 
cognitio  in  hoc  consistat,  quod  res  cognita  sit  in  cognoscente 
(303,  2"),  si  pontem  ullum  quaerere  necesse  est,  quaeri  non 
debet  ad  lioc,  ut  subjectum  transeat  ad  objectum,  sed  potius 
ad  hoc  ut  objectum  in  subjectum  introeat.  Pons  autem  hujus- 
modi est  sensus,  in  quem  objectum  ingreditur  per  speciem 
quam  ipsi  actione  sua  imprimit. 

ARTICULUS  IV. 

Objecta  quaedam  diluuntur. 

309.  Per  ea  quae  huc  usque  diximus,  facile  refelles  quae 
objici  solent,  tum  a Reidio  aliisque,  qui  absque  ulla  distinc- 
tione contendunt,  sensationem  non  fieri  media  rei  imagine; 
tum  ab  iis  qui  opinantur,  in  sensationibus  nostras  solummodo 
affectiones  a nobis  directe  percipi. 

Primi  haec  fere  objiciunt  ; 

1»  Nullae  sunt  imagines  odorum,  saporum,  sonorum^  qua- 
litatum tact’'ium  : Ergo  haec  omnia  non  percipiuntur  me- 
diante imagine. 

2"  In  sensu  hae  imagines  efficerentur  per  organorum  motus. 
Inter  hujusmodi  autem  motus  et  .sensuum  objecta  nulla  est  si- 
militudo. 

3°  Quod  si  colorum  imago  in  retina  pingitur,  plerique 
mortalium  eam  prorsus  se  recipere  ignorant.  Nequeunt  igitur 
per  eam  res  apprehendere. 

4'’  Etsi  daretur,  inter  impressiones  organicas  et  sensuum 
objecta  similitudinem  aliquam  esse,  adhuc  tamen  anima  per 
hasce  objectorum  imagines  objecta  percipere  non  posset.  Ad 
hoc  enim  ut  per  imaginem  in  rei  quam  illa  repraesentat  co- 
gnitionem veniamus,  cognoscere  oportet  imaginem  ut  objecti 

imaginem , nempe  «t  objecto  conformem ; quod  quidem 
cognosci  nequii,  nisi  prius  cognoscatur  objeclum. 

310.  Resp.  ad  1®  Dist.  ant.  Nullae  sunt  hujusmodi  objec- 
torum imagines  visibiles  per  figuras  et  colores,  conc.;  nullae 
sunt  eoriimdem  simililudines,  subd.;  si  hae  qualilales  abso- 
lute spectentur,  omitto;  si  spectentur  relative,  videlicet  ut 
agunt  in  subjecto  sentiente,  nego.  Relege  quae  de  hoc  argu- 
mento disseruimus  in  cosmologia  (C.  203,  206). 

Dist.  cons.  Haec  omnia  non  percipiuniur  mediante  imagine, 
tanquam  medio  in  quo,  conc.;  tanquam  medio  quo, 'nego, 
(296,  9o). 

Ad  2“'  Dist.  cons.  Inter  motus  organicos  et  sensuum  objecta 
nulla  est  similitudo  naturae,  omitto  (C.  205);  nulla  est  simi- 
litudo repraesentationis,  sxibd.  ut  supra. 

Ad  3“  Transeat  ant.  et  dist.  cons.  eadem  distinctione  medii 
in  quo,  et  medii  quo. 

Hac  eadem  distinctione  dissolvitur  4*  objectio.  Certe  enim 
quum  in  imagine  res  aliqua  solo  obtutu  percipienda  est,  opor- 
tet, ut  et  imaginem  et  rem  cognoscamus,  et  utriusque  simili- 
tudo sil  nobis  comperta.  At  quum  imago  est  tantummodo 
principium  quod  cognoscentem  ad  actum  determinat,  nulla 
hujusmodi  cognitio  praevia  requiritur. 

311.  Quod  ad  alterius  sententiae  momenta  attinet,  praeci- 
pua haec  sunt. 

1®  Oculus  immediate  non  videt  nisi  radios  ab  objecto  diffu- 
sos ; hi  enim  retinam  percellunt.  Sed  radii  deferunt  ad  oculum 
objecti  imaginem;  ergo. 

2®  Sensationes  plures  experiri  possumus,  quin  aliquo  ex- 
terno objecto  sensus  excitentur;  v.  gr.  si  oculorum  bulbi 
comprimantur,  luminosos  in  iis  circulos  videmus ; aures 
quandoque  ex  se  sibilant  vel  tinniunt;  gustus  amaritiem  ex- 
peritur, quum  stomacho  laboramus.  In  his  autem  nihil  aliud 
sensus  percipiunt,  quam  proprias  affectiones.  At  hae  sensa- 
tiones non  differunt  ab  iis,  quas  praesentibus  objectis  excipi- 
mus. Ergo  in  his  quoque  subjectivas  solum  affectiones  perci- 
pimus. 

3®  Videtur  negari  non  posse,  nos  affectiones  nostras  in  seu- 

satione  percipere.  Nam  unusquisque  sibi  conscius  est,  se  vi- 
dere, se  audire,  et  ita  de  reliquis. 

312.  Resp.  ad  1“  Cone,  maj.:  dist.  min.  radii  sunt  imago 
objecti  oculorum  proprii  et  immediati,  nego;  sunt  imago 
objecti  proprii  sed  mediati,  transeat.  Ut  enim  saepe  dictum 
est,  proprium  visus  objectum  sunt  colores.  Colores  autem 
sunt  motus  vibratorii  aetheris,  qui  uniformiter  quaquaversus 
diffunditur,  ac  denique  retinam  immediate  affieit.  Radii  agitur 
non  sunt  imago  objecti  immediati  oculorum,  sed  immediatum 
eorumdem  objectum.  Undae  vero  aetheris,  quae  relinam  non 
tangunt,  ac  primae  quoque  undae  quae  in  corpore  et  a corpore 
gignuntur,  sunt  objectum  oculorum  mediatum ; quod  tamen 
in  omnibus  cum  objecto  immediato  convenit  ac  solo  numero 
ab  eo  distinguitur. 

‘ Ad  S*"  Dist.  1"*  partem  maj.  Sensationes  experimur,  quin 
ab  externo  objecto  sensus  excitentur ; ita  tamen  ut  excitentur 
semper  a proprio  objecto  immediato,  conc.;  secus  nego.  Nego 
quoque  2"*  maj.  partem. 

Dist.  denique  min.  Hae  sensationes  a caeterisnon  defferunt 
quoad  speciem  impressam  et  objectum  immediatum  conc. ; 
quoad  objectum  mediatum,  nego. 

Ad  exempla  allata  respondere  possumus,  ex  oculi  compres- 
sione cieri  undas  luminosas  in  aethere,  qui  oculum  pervadit; 
easque  retinam  afficere,  ac  videri  eodem  modo  quo  videntur 
undae  ab  exlernis  objectis  compulsae.  Ad  alterum  dici  potest, 
nervum  acusticum  percelli  ab  undis  sonoris  primo  excitatis, 
quaecumque  demum  sit  ejus  rei  causa,  vel  in  aere  qui  tym- 
panum occupat,  vel  etiam  in  humore  labyrinthi.  Iu  utroque 
igitur  casu  immediatum  horum  sensuum  objectum  est  semper 
idem,  videlicet  undae  quae  nervum  sensitivum  afficiunt ; me- 
diatum solummodo  objectum  variat,  quod  in  aliis  sensatio- 
nibus externum  est,  in  his  vero  internum.  In  tertio  autem 
exemplo  nulla  est  difficultas;  amarities  enim,  quam  gustus 
sentit  digestionis  vitio,  debetur  biliari  illi  sedimento  quo  lin-  J 
gua  eo  tempore  contegitur.  Quae  ex  reliquis  sensibus  objici  j 
possunt,  similes  solutiones  habent. 

Ad  3“  Dist.  In  sensatione  nos  affectionem  perceptionemque 

nostram  experimur  sensu  interno,  cujus  objectum  est  ipse 
sentiendi  actus,  cowc.  ; eas  percipimus  per  ipsum  sentiendi 
actum,  nego.  Utique  conscii  sumus  nos  v.  gr.  videre,  non 
tamen  per  actum  visionis,  sed  per  sensum  internum,  qui 
omnes  actus  comitatur,  ac  revelat  subjecto. 

ARTICULUS  V. 

Qui  sensus  sint  discretivi  objecti  a subjecto. 

315.  Propositio  V.  Tactus  certes  est  discretivus  objecti  a 
subjecto;  non  tamen  solus,  sed  etiam  visus.  Reliqui  vero 
sensus,  quamquam  ipsi  quoque  suum  objectum  cognoscant, 
non  tamen  ipsum  a subjecto  per  se  clare  discernunt. 

Quid  intelligamus  quum  dicimus,  sensationem  discretiVam 
objecti  a subjecto,  jam  noscis  ex  logica  (L.  4S9)- 

314.  Probatur  1“  pars  de  tactu. 

Subjectum  sentiens  per  tactum,  experitur  extensum  resis- 
tens ei  parti  proprii  corporis  qua  ipsum  tangit,  puta  manui 
vel  pedi.  Sed  extensum  resistens  subjecto  taiigenti,  ei  se  of- 
fert ut  distinctum  a tangente,  i.  e.  ut  aliquid  objectivum.  Ergo 
tactus  est  ex  se  vere  discretivus  ab  objecto. 

Perperam  ergo  contendit  Tracyus,  tactum  ex  se  esse  affec- 
tionem mere  subjectivam,  ac  proinde  realitatein  externam 
manifestare  non  posse,  nisi  accedat  resistentia  motui  volunta- 
rio. Si  enim  resistentia  quam  tactus  ex  se  experitur,  ut  mera 
subjecti  modificatio  appisehenditur,  profecto  etiam  resistentia 
motui  voluntario  se  ut  meram  modificationem,  non  quidem 
voluntariam,  sed  necessariam  et  ex  natura  subjecti  dimanan- 
tem, exhibebit  sentienti. 

Caeterum  quisque  videt,  in  argumento  quod  attulimus,  sup- 
poni quod  supra  probatum  est  (143,  seq.),  sensationem  non 
perfici  in  cerebro,  sed  in  organis.  Si  autem  hoc  non  suppo- 
natur, quemadmodum  a sensistis  non  supponitur,  qusecumque 
ad  hanc  sententiam  confirmandam  afferantur,  nullo  negotio 
eludi  possunt  (148).  Multo  magis  si  supponatur,  animam  se 
habere  in  cerebro  ut  spectatricem  motuum,  qui  in  eo 
cientur. 


166 


PSYCHOLOGIA. 


315.  Dices  : quum  subjectura  altera  sui  parte  alleram  tan- 
git, V.  gr.  quum  manum  pectori  admovet,  extensum  resistens 
experitur;  et  nihilominus  subjectum  est  idem.  Respondeo 
subjectum  esse  idem,  quatenus  unum  est  suppositum,  et  in 
diversis  partibus  una  est  anima ; sed  partes  corporeas  esse 
diversas,  ac  distincto  sensu  utramque  affici,  quo  se  ab  altera 
discernit : subjectum  autem  duplicem  hunc  lactum,  ac  reci- 
procam partium  resistentiam  interno  sensu  experiri. 

316.  Probatur  2^  pars  de  visu. 

Incredibilia  sunt  quae  commentus  est  Condillachius,  ut 
tueretur,  hominem  qui  solo  visionis  sensu  instructus  esset, 
existimaturum  colores  quos  videt,  subjectivam  sui  affectionem 
esse;  quumque  se  colorem  esse  putaret,  non  tamen  se  super- 
ficiem coloratam  arbitraturum  (i).  Atqui  e contrario  nosita 
arguimus  : 

Visus  objectum  suum  proprium,  i.  e.  colores,  percipere 
nequit,  quin  simul  extensionem  percipiat.  Extensionem  autem 
colorum  quos  videt,  percipit  ut  a subjecto  distinctam.  Ergo 
visus  suum  objectum  a subjecto  discernit. 

317.  Probatur  major. 

Visus  percipiendo  colores,  percipit  \\  superficies.  Colores 
enim  visu  percipimus,  ut  ii  in  retina  pinguntur;  in  retina 
autem  pinguntur  ut  superficies  coloratae.  Hinc  per  diversos 
colores  di  ve  rs-as  visus  percipit  superficies,  vel  ejusdem  super- 
ficiei diversas  partes,  diversamque  superficierum  magnitudi- 
nem; ac  si  plures  colores  juxta  positi  ipsi  offeruntur,  ex  co- 
lorum limitibus  superficierum  limites  varios,  boc  est  figuras, 
apprehendit. 

Hinc  2®  etiam  soliditas,  seu  volumen,  visu  dignoscitur. 
Sufficit  enim,  ut  dum  oculus  sensationem  elicit,  vel  ipse  vel 
objectum  moveatur.  Solidum  enim  continetur  superficiebus 
non  in  eodem  plano  constitutis.  Oculus  autem,  si  motus  acce- 
dat, superficies  diversas  in  diversis  planis  constitutas  conspi- 
ciat  necesse  est.  Motu  ergo  mediante  soliditatem  percipiet. 
Neque  in  hoc  a tactu  superatur.  Etenim  etiam  tactus  solidita- 


(i)  Traile  des  sensat.  P.  I,  ch.  XI. 

teni  non  percipit,  nisi  per  aliquem  motum  sentiat  superficies 
quae  ipsum  atliciunt,  in  diversis  planis  jacentes. 

3"  Postremo  etiam  distantiam  objectorum  ab  oculo  visus 
percipit,  sub  eadem  conditione  motus.  Certe  si  tam  oculus, 
quam  objectum  immobilia  permaneant,  oculus  distantiam 
objecti  percipere  nequit.  Oculus  enim  ita  constitutus  volumen 
non  percipit,  sed  motu  indiget  ut  illud  percipiat,  prouli  modo 
dictum  est.  Distantia  autem  volumen  est  quoddam  inter  oculos 
et  objectum  jacens.  Igitur  oculus  sine  motu  distantiam  perci- 
pere nequit.  At  motu  accedente  vel  oculi  vel  objecti,  quemad- 
modum volumen,  ita  quoque  distantiam  percipiet.  Quisque 
porro  intelligit,  non  esse  hic  sermonem  de  accurata  distantia} 
cognitione  (L.  499,  3"),  sed  de  cognitione  qualicumque. 

318.  Probatur  minor  argumenti  supra  propositi  (316)  : 
oculus  extensionem  percipit,  ut  a subjecto  distinctam. 

Etenim  quum  oculus  motu  mediante  volumen  percipit  et 
distantiam,  non  potest  hanc  distinctionem  non  agnoscere. 
Duplex  enim  extensum  oculis  percipimus  : alterum  est  soli- 
dum unum,  nobis  perpetuo  praesens,  a quo  nos,  et  si  veli- 
mus, separare  nosmetipsos  non  possumus,  quodque  interno 
sensu  ad  nos  perlinere  experimur  (278,  seq.);  alterum  vero 
in  quo  varia  solida  sunt,  eaque  semper  variabilia,  etiam  ad 
voluntatis  nutum,  ac  magis  minusve  distantia,  ad  quae  omnia 
sensus  ille  internus  sese  non  porrigit.  Ergo  primum  illud 
extensum  ut  nostrum,  hoc  alterum  ut  a nobis  distinctum  vi- 
sus exhibet. 

319.  Celebris  est  adversus  discretivam  oculorum  vim  Con- 
dillachii  objectio  (i),  ex  quodam  caeco  a nativitate,  quem 
Chezeldenus  londinensis  chirurgus  salutarre  artis  operatione 
curavit.  Erat  hic  adolescens  cujus  oculi  opacitate  cristallini 
(cataractas  vocant)  laborabat.  Cumque  novo  lucis  beneficio 
frui  coepisset,  testabatur  se  objecta  percipere  oculis  adhae- 
rentia, praegrandia,  illimitata,  confusa;  donec  ope  tactus 
extensionem  tribuere  coloribus,  eosque  ad  objecta  transferre 
didicit. 


(1)  Traite  des  sensat.  111  p.  Ch.  V. 

320.  Mulla  sunt  a pluribus  auctoribus  et  in  facti  narra- 
tionem, et  in  conclusionem  ex  eo  illatam  animadversa  : nec 
omnia  referre  juvat : pauca  haec  sufficient,  quae  subdam. 

1°  Ex  pathologia  male  arguitur  ad  physiologiam.  Certe 
oculus  qui  per  plures  annos  succreverat  inexercitus,  et  ab 
extraneo  corpore  occupatus,  difficulter  mobilis  erat,  nec  ra- 
dios excipere  poterat  eodem  modo,  ac  oculus  qui  sanus  et 
undequaque  perfectus,  quando  natura  postulat,  luci  aperia- 
tur. Hoc  ipse  Condillachius  alibi  animadverterat  (i). 

2»  Adolescentis  illius  responsionibus  fidendum  valde  non 
est.  Cum  enim,  quod  ad  sensationes  visus  attinet,  plane  no- 
vus esset,  carebat  ideis  omnibus  quas  hic  sensus  suppeditat; 
proinde  vim  vocabulorum  quae  ad  visionem  pertinent,  vel 
nullo  modo  vel  parum  intelligebat.  Poterat  igitur  ipse  inac- 
curate  loqui;  ophtalmicus  vero  artificiosas  urgens  quaestio- 
nes, poterat  ea  responsa  omnia  extundere,  quae  suis  opinio- 
nibus conflumandis  opportuna  acciderent. 

3“  Sed  revera  ex  hoc  experimento  quid  ad  summum  inferri 
jure  potest?  Hoc  sane,  et  non  aliud  : oculos,  quum  post  tene- 
bras plenam  repente  lucem  hauriunt,  confusas  impressiones 
excipere,  id  quod  omnes  experimur ; atque  insuper,  quum 
primo  diem  vident,  non  illico  suo  munere  perfecte  fungi,  sed 
exercitio  aliquo  indigere  ut  perficiantur.  Ast  immerito  pror- 
sus exinde  concluditur,  oculos  ope  solummodo  tactus,  sub- 
jectum ab  objecto  discernere  posse.  Ad  hoc  enim  per  se  pares 
sunt,  praesertim  si  motus  accedat,  ut  supra  dictum  est. 

4®  Id  quod  aliquatenus  ipsa  Chezeldinii  narratio  testatur. 
Ait  enim,  adolescentem  vidisse  ohjecla  oculo  adhaerentia. 
Ergo  is  et  objecta  a subjecto  discernebat,  et  licet  parum,  a 
retina  tamen  distantia  percipiebat.  Quid  ergo,  quum  moveri 
coepit? 

321.  Probatur  3“  pars  propositionis  de  reliquis  sensibus. 

Quod  reliqui  quoque  sensus  non  subjecti  affectiones,  sed 

objectum  directe  cognoscant,  res  est  ex  dictis  (305)  mani- 
festa. Sed  aliud  est  quod  hi  sensus  suum  objectum  cognos- 


(1)  Essai  sur  Vorigine  des  connaissances  humaincs  I.  p.  Sect.  YI. 


LIBER  TERTIUS  CAPUT  III. 


169 


cani,  aliud  quod  objectum  percipiant  uta  subjecto  dislinclum. 
Jam  distinctionem  hanc  bi  sensus  non  videntur  per  se  clare 
cognoscere.  Odores  enim,  sapores,  atque  etiam  soni  nihil 
habent  ex  se,  quo  se  ut  objectivos  exhibeant.  Extensio  enim 
quam  odoratus,  gustus,  et  auditus  sensationes  implicant 
(L.  27),  non  objectiva  est,  sed  subjectiva,  videlicet  extensio 
corporis  sentientis,  quae  ad  sensum  fundamentalem  pertinet : 
sapores  enim  v.  gr.  diversam  a sonis  atque  ab  odoribus  se- 
dem occupant.  Objectivam  igitur  extensionem  ese  sensationes 
non  revelant.  Actio  vero  objecti,  quam,  saporem  aut  odorem 
dicimus,  si  a tactu  eam  comitante  praescindas,  adeo  est  dis- 
simulata ac  latens,  ut  ab  interna  quadam  causa  videri  possit 
producta.  At  quoniam  hae  sensationes  solitariae  non  sunt,  sed 
cum  visus  ac  tactus  sensationibus  in  uno  eodemque  interno 
sensu  conjunctae,  brevi  ac  facile  ipsae  quoque  discretivae  fiunt. 

322.  Ex  dictis  inferes  1®  esse  generatim  falsum,  quod  qui- 
dam philosophi  opinati  sunt,  discretionem  subjecti  ab  ob- 
jecto per  sensus  nullam  fieri,  sed  ab  intellectu  post  experien- 
tiam per  ratiocinium  inferri ; atque  hinc  sensationes  haberi 
ut  cognitiones  non  posse.  Id  quod  ex  eo  quoque  falsum  ap- 
paret, quod  non  infantes  solummodo,  sed  etiam  bruta  objecta 
externa  a seipsis  se  discernere,  perpetuo  demonstrant. 

2“  Multo  magis  falsum  esse  quod  Kant  docuit,  intuitiones 
sensiles  ex  conjunctione  sensationum  cum  formis  subjectivis 
spatii  ac  temporis  effici.  In  primis  enim  sensationes  ex  se 
objectorum  sunt  perceptiones ; quaedam  autem  ex  iis  objec- 
tum a subjecto  discretum  natura  sua  exhibent ! ac  cum  iis 
reliquae.  Praeterea  quis  non  videat,  quam  absurde  dicatur, 
sensationes  per  elementum  subjectivu'rn  objectivas  fieri?  Spa- 
tium enim  est  conditio  ac  forma  subjectiva  sensus  : corpora 
autem  in  spatio  apparere  debent.  Ergo  in  subjecto,  non  a sub- 
jecto discreta,  appareant  necesse  est. 

ARTICULUS  VI. 

Quomodo  intellectus  corpora  cognoscat. 

323.  Supra  (299)  monuimus,  non  esse  confundendam  sen- 

INSTITUTIONES,  ETC.  — III.  8 

sitivam  corporum  cognitionem  cum  intellectiva.  Cujusmodi 
illa  sil  huc  usque  vidimus  ; nunc  aliquid  de  allera. 

Duo  quoad  corpora  cognoscere  potest  intellectus  : 1«  quid 
sint;  2"  an  reipsa  extra  mentem  existaut.  Supponimus  ex 
dicendis  utramque  cognitionem,  in  eo  statu  quem  nunc  ob- 
tinet, ab  intellectu  acquiri  non  posse,  nisi  sensationum  ope. 

324.  Propositio  VI.  Intellectus  corporum  ideas  immediate 
format  sensationum  ope ; externorum  vero  corporum  exis- 
tentiam  cognoscit  ratiocinio. 

In  primis  constat  ex  dictis  (279,  8")  ad  rudimentalem 
quamdan  corporis  ideam  efformandam  sensum  sufficere  pro- 
prii corporis.  Eam  porro  perficit  intellectus  sensationibus 
externis  adhibitis.  Ac  primo  genericam  ideam  format,  ex  iis 
quae  tactus  maxime  ac  visus  percipiunt.  Generica  enim  cor- 
poris idea  exhibet  substantiam  extensione  ac  vi  resistendi 
praeditam.  Jam  extensionis  conceptum  abstrahit  intellectus 
tam  a tactus,  quam  a visus  sensationibus ; resistentiae  vero 
notionem  ex  tactus  sensationibus  haurit.  Ergo. 

Ad  specificas  vero  ideas  efficiendas  reliquis  omnibus  sensi- 
bus utitur. 

328.  Quod  ad  corporum  existenliam  attinet,  existentia 
proprii  corporis  immediate  ab  intellectu  percipitur  per  re- 
flexionem in  sensum  proprii  corporis.  Caetera  vero  corpora 
existere  cognoscit  ratiociniis  innumeris  et  quotidianis,  quo- 
rum elementa  sunt  hinc  quidem  sensitivae  inluitiones,  et  con- 
stantia quam  deprehendimus  inter  sensationes  visus  et  tactus ; 
inde  vero  principium  causalitatis  (L.  470).  t 

326.  Neque  dicas,  pueros  horum  ratiociniorum  incapaces 
esse;  qui  tamen  de  corporum  existentia  non  dubitant.  Ete- 
nim si  pueri  ad  ita  ratiocinandum  vere  idonei  non  essent, 
hoc  unum  concludere  deberemus,  eos  sensitiva  solum  cogni-  ( 
tione  corpora  apprehendere,  ut  bruta  apprehendunt;  intel-  ; 
lectiva  autem  de  eorum  existentia  certitudine  carere.  Sed  si  ' 
sermo  sit  de  pueris,  qui  rationem  exercere  coeperint,  negan-  . . 
dum  plane  est,  ratiociniis  hujusmodi  eam  inesse  difficultatem, 
quae  eorum  vires  superet.  Principium  enim  causalitatis  in 
ipsis  rationalis  vitae  exordiis  ab  homine  cognosci  dicendum 

i; 

est  ; eo  enim  non  cognito,  vix  ulla  ratiocinatio  circa  res  con- 
tingentes et  quotidiana  facta  institui  posset,  aut  medium  ul- 
lum ad  finem  disponi.  Hoc  autem  principium  probe  pueris 
notum  esse,  salis  demonstrat  sollicitudo  illa,  qua  rerum  cau- 
sas ex  adultioribus  perpetuo  sciscitantur.  Berkeleyi  vero  et 
cseterorum  idealistarum  sophismata  illi  ne  suspicantur  qui- 
dem ; ac  propterea  non  indigent  responsionibus  ex  veracitate 
ac  bonitate  Dei  depromptis,  ut  ab  iis  se  expediant. 

CAPUT  IV. 

DE  IMAGINATIONE  AC  MEMORIA  SENSITIVA. 

ARTICULUS  I. 

Notiones  experimentales. 

327.  Prae  omnibus  fortasse  facultatibus  sensitivi  ordinis 
mirabiles  siihl  imaginatio  et  memoria;  sed  quum  eas  consi- 
derare aggredimur,  nulla  ex  aequo  tractatio  fortasse  est  ob- 
scurior. Multa  quidem  de  his  semper  disseruere  philosophi ; 
fatendum  est  nihilominus,  tot  illustrium  ingeniorum  disputa- 
tionibus naturae  secretum  reseratum  non  esse.  Fortasse  nec 
reserari  potest.  Quare  in  hoc  maxime  loco  nos  lector  reperiet 
breves.  Exponemus  primo  summatim  quae  de  his  facultatibus 
experientia  comperta  sunt,  dein  hypothesim  aliquam,  quae 
probabilior  videatur,  innuemus. 

328.  Quisque  sibi  conscius  est,  se  non  modo  praesentes 
suas  affectiones  interno  sensu  experiri,  externoque  percipere 
objecta  quae  organa  afficiunt,  sed  etiam  internas  hasce  exler- 
nasque  sensationes,  quum  praesentes  amplius  non  sunt,  etiam 
post  diuturnum  tempus,  instaurare  se  posse  atque  ut  praesentes 
relegere.  Insuper  non  modo  objectorum,  quae  sensu  percepit, 
imagines  se  posse  renovare,  sed  insuper  easdem  variis  ac 
miris  modis  dividere  atque  componere.  Demum,  se  probe 
cognoscere,  plures  sensationes  quas  in  sua  imagine  contuetur 
reviviscentes,  olim  praesentes  fuisse. 

529.  Est  is;itur  in  homine  virtus  seu  facultas  1"  retinendi 
sensationes  olim  habitas,  easque  reproducendi ; 2®  compo- 
nendi ex  iis  varia  objecta,  quae  sensu  non  percepit;  3“  reco- 
gnoscendi sensationes  reproductas,  ut  olim  a se  habitas. 
Primam  et  alteram  facultatem pAantasfam  seu  imaginationem 
appellare  solemus  : quidam  autem  philosophi  facultatem  re- 
producendi, phantasiam  ; componendi  vero,  imaginationem 
proprio  nomine  dixerunt.  Imagines  quae  uno  aut  altero  modo, 
rebus  absentibus,  fingimus,  phantasmata  nuncupant. 

Primam  simul  ac  tertiam  facultatem  dicimus  memoriam, 
sensitivam  quidem,  si  sit  per  simplicem  apprehensionem  sen- 
sationis praeteritae,  intellectivam  vero  si  sit  recognitio  compa- 
rativa (L.  S90,  seq.)  actuum  spiritalium  (i).  Sed  de  hac 
modo  non  loquimur. 

330.  De  hisce  facultatibus  haec  certa  sunt. 

1“  Reproduci  possunt  sensationes  tum  internae,  tum  exter- 
nae : quemadmodum  enim  v.  gr.  imaginor  templum  aut 
domum  quam  vidi,  ita  etiam  sitim,  aut  dolorem  capitis,  aut 
cordis  gaudium  quod  olim  expertus  sum  ; ita  etiam  praeter- 
itas meas  imaginationes  ac  recordationes.  Omnium  item 
sensuum  objecta  per  imaginationem  revocari  possunt,  etiam 
odores,  ac  sapores,  ac  tactiles  qualitates,  ut  quisque  in  se 
experitur.  Fatendum  tamen  est,  eas  internas  sensationes  quae 
proveniunt  ab  organorum  vitio  vel  laesione,  languidiore  ima- 
gine reproduci  quum  causa  cessavit,  quam  reliquas  quae 
hujusmodi  causam  non  habent  :pariterque  phantasmata  visus 
et  auditus  esse,  ut  plurimum,  caeteris  evidentiora. 

2®  Eo  facilius,  caeteris  paribus,  sensationes  reproducuntur, 
quo  majore  attentione  illas  primo  excepimus.  Et  generatim 
reproductio  fieri  non  potest,  nisi  aliqua,  licet  perbrevis,  at- 
tentio objecti  perceptionem  comitata  fuerit.  Attentio  item  ad 
reproducta  phantasmata,  ea  facit  vividioi^a. 

3®  Reproductio  haberi  potest  absque  recognitione.  At  non 
recognitio  sine  reproduclione.  Nequeo  enim  cognoscere,  me 
id  quod  modo  praesens  percipio,  alio  tempore  percepisse,  nisi 


fl)  v.  S.  Th.  Sum.  th.  p.  I,  q.  LXXIX,  an.  VI,  ad.  2. 

perceptio  habita  reproducatur,  una  cum  iis  adjunctis  quae 
tunc  cain  comitata  sunt.  Haec  porro  adjuncta  possunt  esse 
plura  vel  pauciora,  et  clare  vel  obscure  instaurari.  Si  clare 
instaurantur,  memoria  est  definiti  temporis,  si  obscure,  me- 
moria est  quoad  tempus,  indeterminata. 

4"  Reproductionis  phantasticae  causa  est  associatio,  seu 
nexus  inter  repraesentationes  existens,  quo  fit  ut  dum  una 
praesens  est,  alteram  quoque  evocet.  Qui  nexus,  ut  in  logica 
de  ideis  dictum  est  (L.  86),  potest  esse  objectivus  et  subjec- 
tivus, Objectivus  est  relalio  aliqua,  quam  ad  invicem  habent 
objecta  sensibilia,  v.  gr.  similitudo,  causalilas,  oppositio, 
loci  identitas  vel  propinquitas,  simultaneilas,  vel  successio. 
Subjectivus  est  relatio  inter  sensationes,  quibus  objecta  nobis 
repraesentata  sunt,  ut  quum  sensationes  fuere  simultaneae,  aut 
sibi  succedentes,  quum  in  similibus  adjunctis  vel  in  oppo- 
sitis habitae  sunt,  quum  similes  effectus  vel  oppositos  pro- 
duxerunt. Quum  itaque  binae  repraesentationes  boc  inter  se 
nexu  vinciuntur,  facile  fit,  ut  quum  altera  per  actum  sentiendi 
habetur,  altera  quoque  in  imaginatione  reviviscat ; id  quod  eo 
promptius  ac  melius  fit,  quo  majori  attentione  hi  nexus  fuerint 
animo  defixi. 

Quum  vero  una  repraesentatio  cum  multis  aliis  connexa 
est,  si  imaginatio  sponte  operetur,  eam  prae  caeteris  clare 
reproducit,  quae  vel  recentius  vel  validius  sensum  affecit,  vel 
cum  qua  praesens  sensatio  aut  imaginatio  plures  associationis 
nexus  habet;  caeteras  obscure  tantum,  et  velut  a longe  positas 
pingit. 

5"  Fieri  quoque  potest,  ut  causa  organica,  veluti  san- 
guinis motus  aut  qualitas,  quarumdam  imaginum  reproduc- 
tionem  determinet.  Fortasse  tamen  in  his  quoque  casibus 
reproduclio  debetur  associationi  internae  affectionis,  quam  ea 
causa  organica  per  se  ciet,  cum  affectionibus  et  imaginibus 
reproductis. 

6“  Reproductio  in  homine  quandoque  naturalis  est,  quan- 
doque quaesita.  Naturalis  est,  quum  phantasmata  sensationi- 
bus vel  aliis  phantasmatibus  succedunt,  ex  mera  associationis 
lege.  Quaesita,  quum  voluntatis  influxu  pertentatur  prope- 

modum  imaginatio,  ut  reprsesenlalionem  quam  illa  cupit, 
emittat.  Fit  autem  hoc  intellectu  dirigente,  et  ostendente  vi 
ratiocinii  ea  phantasmata,  quibus  possibile  est,  phantasma 
quaesitum  associatione  esse  connexum.  Sic  unum  phantasma 
post  aliud  ab  imaginatione  elicitur  voluntate  imperante,  donec 
vel  reperiatur  quod  quaeritur,  vel  voluntas  cesset  phantasiam 
torquere.  Patet  autem,  id  quod  hoc  pacto  quaeritur,  simpli- 
citer ignotum  esse  non  posse,  sed  osse  notum  saltem  confuse. 
Reproductionem  hujusmodi  veteres  reminiscentiam  appel- 
labant; quae  quidem  in  brutis  animantibus,  ut  per  se  Hquet, 
inveniri  nequit. 

7°  Compositio  quoque  phantasmatum  vel  sponte  fit  ab 
imaginatione,  vel  dirigente  intellectu  et  imperante  voluntate. 
Primae  formationis  exempla  habes  in  plui  ibus  somniorum  aut 
delirii  imaginibus,  alterius  in  artificum  operibus.  Primi 
generis  phantasmata  format  imaginatio  quum  imagines  vel 
ab  eodem  sensu  vel  a diversissensibus  receptas,  alias  post  alias 
vi  associationis  tam  rapida  successione  reproducit,  ut  aliae 
aliis  temere  commisceantur.  Phantasmata  vero  generis  alterius 
conjungendo  phantasmata  ab  intellectu  selecta,  juxta  leges 
quasdam  de  quibus  aliquid  in  logica  diximus  (L.  24,  seq.) 

8“  Reproducendi  facultas  in  homine  habituum  est  capax, 
queis  fit  idonea  ad  peculiare  aliquod  phantasma,  vel  ad 
quamdam  phantasmatum  seriem  reproducendam.  Hic  habitus 
inducitur,  quotiescumque  aliquid  memoriae,  ut  dici  solet 
mandamus. 

9"  Nemo  ignorat,  quantam  phantasmata  simulare  possint 
evidentiam : praesertim  quum  actuales  sensationes  nullae  sunt, 
ut  in  somno,  atque  adeo  in  vigilia,  si  in  tenebris  versemur. 
Quandoque  ipsa  ratio  phantasiae  vim  coercere  non  potest. 

lOo  Delirium  ac  dementia  ab  inordinatione  phantasiae  ori- 
ginem habent,  quum  vel  tota  reproducendi  facultas  vitiatur, 
imaginesque  permiscet  atque  agitat,  excusso  penitus  rationis 
jugo,  vel  unum  dun laxat  phantasma  in  ipsa  ita  defigitur,  ut 
mens  intelligere  nequeat,  ipsum  phantasma  esse,  non  objec- 
tum reale  (i). 

(IJ  De  imagiiialione  ac  memoria  sensitiva  plura  apud  plures  reperies.  Cf.  v.  gr. 

ARTICULUS  II. 

* Hypotheses  ad  facta  explicanda. 

531.  Ex  brevi  hac  faclorum  quae  ad  phanlasiam  meiiio- 
riainque  perlinent,  analysi,  quisque  videt,  eorum  rationes 
intimis  humanae  naturae  latebris  repositas  esse  oportere  : 
mirum  proinde  non  esse,  si  in  re  tam  abdita  investiganda 
tenebris  obruamur.  Necessarium  non  puto  systemata  omnia 
exponere,  quae  in  hac  re  excogitata  sunt ; seligam  solummodo 
ex  omnibus  hypotheses  quae  probabiliores  videntur. 

332.  Assertio  1.  Ex  affectionibus  ordinis  sensitivi  quas 
experimur,  manet  in  sentiente  determinatio  ad  sentiendum, 
non  quidem  actu,  sed  secundum  quamdam  dispositionem, 
cujus  ope  reproduci  possit  actus,  ubi  debitw  conditiones  po- 
nantur. 

Etenim  affectio  sensitiva  manifeste  non  manet  in  organo 
sensus;  secus  sensitivae  perceptiones  omnes  semper  actu 
permanerent.  Neque  supponere  possumus,  ut  multi  opinati 
sunt,  manere  in  cerebro,  ut  in  organo  sensus  interioris 
communis,  species  quasdam  impressas,  sive  actibus  sensa- 
tionum, sive  a sensationum  objectis.  Etenim  concipi  nequit 
quomodo  in  cerebri  fibrillis  manere  possint  tot  motus,  quot 
diversae  sensationes  in  eo  ciere  debent,  aut  quomodo  hi  motus 
non  confundantur,  aut  qui  fiat  ut  manente  per  hunc  motum 
determinatione  ad  actum,  actus  non  sequatur.  Nihil  dico  de 
iis  qui  species  in  cerebro  concipiunt  ut  quaedam  rerum  ves- 
tigia, quae  in  eo  tamquam  in  cera  imprimantur.  Materialis 
itaque  impressio,  quae  sensationis  est  causa,  neque  in  or- 
ganis, neque  in  cerebro  conservatur. 

Si  quid  igitur  de  sensitiva  affectione  in  sentiente  manet, 
quid  manet?  Profecto  cum  non  maneat  sensatio,  neque  ac- 
tualis determinatio  recepta  ad  sentiendum,  superest  ut  haec 
determinatio  maneat  ad  modum  dispositionis  seu  habitus.  Est 

Muratori  : Delia  forza  della  fantasia  umana  : et  Stewart  : Elements  of  Ihe  philoso^ 
phy  ofthe  hmian  mind.  1.  Yol.,  c.  II,  et  II  vol. 

autem  necesse  ad  phantasiaj  phaenomena  explicanda,  ut  ac- 
cepta determinatio  aliquo  modo  in  subjecto  maneat.  Ergo. 

353.  Assertio  II.  Sensationis  reproductce  sedes  verisimi- 
liter est  organum  , in  quo  ea  primo  habita  est. 

Indubium  puto  cuique  esse  debere,  sensationem  reproduci 
in  aliqua  conjuncti  parte.  Nam  ut  sensatio  est  in  organo  ani- 
mato, ita  quoque  ejus  simulacrum  eamdem  sedem  habeat 
oportet.  Sensilis  enim  repraesentatio  extensum  subjectum 
postulat.  Quid  autem  verisimilius,  quam  ut  sensatio  in  eadem 
conjuncti  parte  instauretur,  in  qua  realiter  recepta  est?  Id 
primo  inferri  posse  videtur  ex  similitudine  simulacri  cum 
reali  sensatione.  Deinde,  si  bene  attendimus,  ipse  intimus 
sensus  hoc  nobis  referet.  Videmur  enim  nobis  visibilia 
quae  imaginamur,  oculis  percipere, ' et  sonos  auribus,  et 
lingua  sapores.  Ac  si  quando  phantasia  nobis  reproducit 
dolorem,  quo  stomachus,  aut  tibia,  aut  guttur  laboraverit 
hunc  non  alibi  quam  in  stomacho,  tibia,  gutture  reproducit. 
Quid  quod,  si  imaginatio  vividior  sit,  eosdem  physiologicos 
effectus  in  organo  simulacrum  sensationis  producit,  quos  ipsa 
realis  sensatio  producere  solet?  Ut  quum  v.  gr.  acrem  imagi- 
namur saporem,  segregari  incipit  saliva,  eodem  fere  modo  ac 
quum  gustatio  realis  est.  Ex  his  concludi  posse  videtur,  sen- 
sationis reproductaj  sedes  esse  sensationum  organa. 

334.  Assertio  III.  Dispositio  quce  est  in  organo  animato 
ad  actum  reproducendum,  hunc  non  reproducit,  nisi  per 
motum  fluidi  nervei  in  cerebro  inchoatum. 

Ut  species  seu  determinatio  recepta  ad  sentiendum  sen- 
satio non  est  (304),  ita  quoque  hujus  determinationis  retentio 
non  est  imaginatio ; praesertim  cum  haec  retentio  mera  sit 
dispositio,  ut  modo  dictum  est.  Necesse  est  igitur,  ut  accedat 
aliquid,  quod  agens  in  potentiam  dispositam  ad  actum,  eam 
ad  actum  reipsa  determinet.  Existimare  autem  licet,  hoc  fieri 
a cerebro  per  nervei  fluidi  motum. 

Haec  enim  hypolhesis.primo  consona  est  communi  senten- 
tiae, quae  statuit  cerebrum  esse  imaginationis  organum.  Prae- 
terea, ut  sensatio  cerebrali  reactione  absolvitur  (121),  sic 
ejus  reproductio  cerebri  actione  determinari  debere  videtur. 

Id  quod  experienlia  confirmat.  Quandoque  enim  ex  cerebri 
laesione  irnaginalio  deficit,  vel  certa  quaedam  phantasmata 
penitus  obliteraniur.  Denique  boc  quoque  intimo  sensu  con- 
firmari potest  : quum  enim  rebus  imaginandis  intendimur, 
capite  nos  operari  sentimus,  nec  raro  fit  ut  capite  laboremus. 

335.  Assertio  IV.  Id  quod  hanc  cerebri  actionem  determi- 
nat,  prceter  dispositionem  in  eo  quoque  a sensatione  relictam, 
estprcecedens  aliqua  sensatio  aut  etiam  phantasma ; in  homine 
vero  etiam  voluntas. 

Manere  etiam  in  cerebro  dispositionem  ad  sensationem,  in 
eo  quod  ad  ipsum  attinet,  reproducendam,  ex  dictis  (332) 
liquet.  Ad  sensationem  enim  et  cerebrum  et  organum,  licet 
diversimode,  concurrent.  Ergo  in  utroque  disposilionem  ali- 
quam a sensatione  relinqui  existimandum  est.  Sed  haec  dis- 
positio non  sufficit  ad  actum  instaurandum,;  at  requiritur 
praeterea  aliquid  quod  eam  compleat,  et  cerebrum  ad  plures 
sensationes  reproducendas  dispositum,  ad  unam  potius  quam 
ad  alteram  reproducendam  determinet.  Quid  autem  hoc  sit, 
eruere  possumus  ex  associationis  lege. 

Quum  binae  reales  repraesentationes,  seu  simultaneae  seu 
successivae,  sensui  pluries  offeruntur,  ex  binis  speciebus  quae 
sensum  ad  binas  perceptiones  determinant,  una  species  com- 
plexa coalescit,  quae  ipsum  determinat  ad  utramque,  et  ex 
binis  dispositionibus  ad  eas  instaurandas  in  sentiente  perma- 
nentibus, una  dispositio  ad  instaurandam  utramque.  Quum 
itaque,  agente  iterum  in  sensus  objecto,  cerebrum  reagit, 
reactio  haec  alleram  actionem  sibi  conjunctam  trahit,  sive 
secum  sive  post  se,  prouti  vel  simultaneo  nexu  vel  successivo 
species  conjunctae  sunt.  Idipsum  quod  sensatio,  efficere  potest 
phantasma  praecedens,  si  aliqua  de  causa  reviviscat;  in  ho- 
mine vero  etiam  voluntas,  cui  phantasia  est  aliquo  modo  sub- 
jecta. 

336.  Assertio  V.  Memoria  sensitiva  nihil  aliud  esse  vide- 
tur, quam  sensus  internus  simultaneus  sensationis  praesentis 
et  phantasmatis  ejus  vi  7'eproducti,  una  cum  adjunctis  sensa- 
tionis praeteritae. 

Quum  de  memoria  sensitiva  sermo  est,  arcere  prorsus  men- 

tein  uecesse  est  a comparatione,  ab  apprehensione  compara- 
tiva, ab  idearum  nexu  quocumque  qui  in  ideis  universalibus 
situs  sit.  Haec  enim  omnia,  cum  sint  propria  intellectus,  in 
sensitiva  memoria  habere  locum  non  possunt.  Proplerea  nihil 
superest  aliud,  nisi  ut  subjectum  sentiens  apprehensione  im- 
mediata sensus  exlerni  vel  interni  rem  praeteritam  ut  praete- 
ritam apprehendat.  Hanc  autem  apprehensionem  puto  aliam 
non  esse  ab  ea  quam  proposui.  Est  enim  per  se  manifestum 
rem  non  posse  ut  praeteritam  apprehendi  sensu  externo. 
Aliunde  solus  phantasiae  actus,  seu  phantasmatis  reproductio 
est  quidem  cognitio  rei  praeteritae,  sed  non  ut  praeteritae.  Si 
vero  una  cum  praesenti  sensatione,  phantasma  rei  ejusdem 
quam  sensus  percipit,  reviviscat,  et  cum  eo  adjuncta  percep- 
tionis praeteritae,  quae  nunc  objectum  idem  non  amplius  cir- 
cumstant ; sensus  intimus  experietur  simul  sensationem  prae- 
sentem persensum  hauriri,  phantasma  vero  reproductum  per 
sensum  non  hauriri.  Non  existimo  facultates  mere  sensitivas 
ulterius  procedere  posse;  sed  illa  duplex  consociata  cognitio 
sufficit  ut  dici  possit,  subjectum  sentiens  aliquo  modo  distin- 
guere a praesenti  id  quod  praeteritum  est.  Neque  aliquid  aliud 
necessarium  est,  ut  explicentur  eae  brutorum  actiones,  quae 
praeteritarum  rerum  memoriam  requirere  videntur. 

Ethaecsufficiant,  donec  meliora  occurrant  aut  suggerantur. 

CAPUT  V. 

DE  HUM.VNO  INTELLECTU. 

ARTICULUS  I. 

De  distinctione  intellectus  a sensu. 

337.  Nunc  de  altiori  cognoscendi  facultate,  de  intellectu 
videlicet,  quo  homo  a brutis  secernitur,  ac  nobilissimam  in 
secreatoris  imaginem  praeferens,  materiam  sibi  subjicit,  mun- 
dique sensibilis  limites  transgreditur.  Ac  primo  ii  profligandi 
sunt,  qui  de  ipsa  hujus  facultatis  existentia  litem  movent,  qui 

vel  inficiantur  esse  in  homine  facultatem  uilam  cognoscendi 
qu80  sensum  excedat,  vel  intellectum  verbis  quidem  conce- 
dunt nobis,  re  autem  negant.  Hoc  hominum  genus  sensistas 
appellamus^  si  in  homine  agnoscant  aliquid  quod  materia  non 
sit;  materialistas  vero,  si  ipsam  sentiendi  vim  materiae  tri- 
buant. Malerialistas  jam  alibi  insectati  sumus  (86,  seq.).  Modo 
sensistas  refellere  oportet.  Sensismi  initia  apud  Graecos repe- 
riuntur.  Empedocles  enim,  teste  Aristotele  (i),  intellectum  a 
sensu  non  differre  existimavit.  Inter  recentiores  vero  sensismi 
instaurator  est  Lockius,  promolor  Condillachius;  in  quorum 
sententiam  praeterito  saeculo  plerique  philosophorum  servi- 
liter ierunt. 

338.  Lockii  doctrina  haec  est.  Anima  ex  se  est  tabulae  ab- 
rasae similis,  in  qua  nihil  descriptum  sit;  experientia  vero 
accedente,  primo  ideas  recipit  simplices,  deinde  ex  his  ideas 
complexas  format.  Ideas  simplices  per  sensus  ac  per  reflexio  - 
nem recipit;  per  sensus  ideas  qualitatum  corporearum; 
per  reflexionem  ideas  operationum  animae;  per  sensus  aeque 
ac  per  reflexionem  ideas  voluptatis,  doloris,  potentiae, 
exislentiae,  unitatis,  successionis.  In  ideis  simplicibus  ad(|ui- 
rendis  anima  est  passiva  ; activa  vero  I»  quum  ideas 
complexas  format,  conjungendo  simul  plures  ideas  sim- 
plices; 2°  quum  binas  ideas  juxta  positas  considerat, 
formatque  ideas  relationum;  3""  quum  idearum  quae  sunt 
reipsa  conjunctae,  alteram  ab  altera  abstrahit,  ac  retinet  solum 
ideas  qualitatum  pluribus  communium,  quae  sunt  ideae  gene- 
rales. Ex  his  vides,  Lockium  aliquas  animae  facultates  attri- 
buisse praeter  sentiendi  vim  sive  externam  sive  internam,  quae 
tamen  facultates  hoc  unum  munus  habent,  ut  circa  sensationes 
diversimode  operentur. 

339.  Post  Lockium  Condillachius  in  arenam  descendens, 
has  quoque  facultates  nobis  diripuit.  Visum  est  illi  inutile 
supponere,  animam  immediate  a natura  suas  facultates  rece- 
pisse; natura  enim,  inquit,  nobis  organa  commodat,  ut  per 
voluptatem  nos  edoceat  qu8e  sint  quserenda,  et  per  dolorem 

(I)  De  anima  II.  text.  150,  seq. 

quae  fugere  debeamus.  Hoc  natura?  salis  est;  experientiae  vero 
curam  committit, ut  per  habitus  quosdam  opus  ab  ipsa  inceptum 
consummet  (i).  In  homine  igitur  nihil  est  aliud  nisi  sensatio ; 
ac  si  quid  aliud  praeter  sensationem  esse  videtur,  hoc  non  est 
nisi  sensatio  diversimode  transformata.  Attentio  est  sensatio 
quaedam  exclusiva ; comparatio  est  duplex  attentio,  nempe  du- 
pla sensatio; yMcffcmm  est  animadversio  similitudinis  vel  diffe- 
rentiae in  ter  duas  sensationes  exclusivas;  proinde  ipsum  quoque 
mera  sensatio;  reflexio  est  series  judiciorum,  videlicet  sensa- 
tionum congeries ; imaginatio  est  reflexio  conjungens  in  unum 
objectum  qualitates  in  multis  divisas;  non  aliud  ergo  est  quam 
sensationum  coaptatio;  ratiocinium  educlio  unius  judicii  ex 
allero  cui  erat  implicitum  ; lotum  ergo  sensationibus  constat. 
Per  has  facultates  anima  inlelligit  ea  ad  qua?  se  convertit, 
quemadmodum  aure  inlelligit  sonos;  hinc  harum  facultatum 
collectio  intellectus  dicitur  « Fieri  nequit  intellectus  idea  ac- 
curatior. » Ita  concludit  homo  levissimus  (2). 

340.  Propositio  I.  Prceter  sentiendi  facultatem,  est  in 
anima  humana  superior  qucedam  cognoscendi  facultas,  quam 
intellectum  dicimus. 

Nam  I®  si  non  esset  in  homine  superior  hsec  cognoscendi 
facultas,  humana  cognitio  a brutorum  cognitione,  ac  proinde 
homo  a brutis  non  differret  secundum  essentiam,  at  solum- 
modo secundum  majorem  vel  minorem  sensus  perfectionem, 
V.  gr.  secundum  perfectionem  tactus,  ut  existimat  Condilla- 
chius  (5).  Atqui  conclusio  haec  non  modo  humanae  dignitati  et 
communi  sensui,  sed  obviae  quoque  experientiae  repugnat. 
Homo  enim  ea  cognoscendi  vi  pollet,  qua  sensibilia  omnia 
transcendit,  universalia  apprehendit,  in  se  suosque  actus  re- 
flectitur, ad  suos  fines  nova  semper  media  excogitat,  interque 
opposita  bona  quasi  judex  eligit.  (71,  seq.).  Nihil  autem  ho- 
rum in  brutis  perspicitur.  Humana  ergo  cognitio  a brutorum 
cognitione  ipsa  differt  essentia. 

2®  Sensus  est  facultas  quae  per  organi  corporei  affectiones 

(1)  Traitc  des  sensat.  Dessein  de  1’ouvrage. 

(2)  Logique.  P.  I,  ch.  VII. 

(5}  1.  c.  in  nola. 

exercetur.  In  homine  vero  est  facultas  qusedam  cognos- 
cendi, quse  per  corporeum  organum  nec  exercetur,  nec  ex- 
erceri potest,  ut  alio  in  loco  demonstratum  est  (97,  seq.). 
Ergo. 

5“  Ideae  quas  intellectui  tribuimus,  tantum  abest  ut  sint 
sensiles  ipsae  repraesentationes,  aut  earum  reproductiones, 
prouti  sensi  Condillac,  ut  immo  ab  iis  infinite  differant. 
Etenim 

a)  repraesentationes  sensiles  sunt  tantummodo  de  rebus  sin- 
gularibus : singularia  enim  Sunt,  quae  sensus  afficiunt;  intel- 
lectuales autem  ideae  sunt  de  universalibus  rationibus,  non 
V.  gr.  de  hocautdeillo  homine,  sed  de  ratione  hominis  propria, 
de  eo  quod  est  esse  hominem. 

b)  repraesentationes  sensiles  sunt  semper  de  rebus  corpo- 
reis; nam  qualitates  sensibiles,  quae  sunt  propria  sensuum 
objecta,  sunt  tantummodo  in  rebus  corporeis.  Ideae  autem  vel 
sunt  de  rebus  incorporeis,  quae  nihil  habent  cura  sensibilibus 
qualitatibus  commune,  ut  sunt  existentia,  possibilitas,  neces- 
sitas, jus,  officium,  substantia,  causa,  aliaque  plurima  ; vel  si 
de  rebus  corporeis,  eas  repraesentant  sine  iis  conditionibus, 
quae  a repraesentatione  sensili  aut  imaginaria  sunt  prorsus  inse- 
parabiles. Nam  v.gr.  non  potest  sensus  aut  phantasia  reprae- 
sentare triangulum,  nisi  determinatae  alicujus  magnitudinis, 
et  cum  certa  aliqua  laterum  inclinatione,  nec  hominem,  nisi 
alicujus  certae  staturae,  hujus  illiusve  coloris,  et  in  determinata 
aliqua  positione  ac  statu  corporis  : at  idea  trianguli  ab  ejus 
magnitudine  et  ab  omni  determinata  laterum  inclinatione 
praescindit,  unde  fit  ut  triangulis  quibuscumque  conveniat; 
itemque  idea  hominis  nec  staturam  ullam,  nec  colorem,  nec 
silum  partium  repraesentat. 

Necesse  est  igitur  concludere,  sensum  ab  intellectu  essen- 
tialiter differe. 

4“  Sine  facultate  cognoscendi  quae  sensum  excedat,  nulla 
veritas  necessaria  cognosci  posset;  ac  propterea  nullum  prin- 
cipium a priori  possibile  foret,  nec  certitudini  proprie  dictae 
ullus  superesset  locus.  Ratio  in  promptu  est.  Sensus  enim 
singularia  percipiunt.  Singularia  autem  et  quaecumque  eis 

insuiU,  contingentia  sunt.  In  contingentibus  autem  necessa- 
rium reperiii  nequii. 

S®  Denique  juris  et  officii  notiones  nec  per  sensus  adqui- 
rere,  nec  sensibilia  elementa  utcumque  conjungendo  aut  sepa- 
rando, formare  possumus.  Sensationes  enim  obligationis 
moralis  conceptum  nullo  pacto  continent;  ac  solum  inducere 
possunt  ad  prosequendum  id  quod  voluptatem  affert,  et  ad 
vitandum  quod  doloris  molestiajve  causam  esse,  perspeximus. 
Ens  itaque  mere  sensitivum,  juris  et  officii  notiones  habere 
nequit;  ac  proinde  nec  moralitalis  et  obligationis,  nec  meriti 
vel  demeriti,  nec  praemii  vel  poenae  capax  est.  Atqui  homo  eas 
notiones  habet,  et  est  ens  moralitalis  capax.  Ergo  non  sola 
cognitione  sensitiva  gaudet. 

341.  Ex  his  perspicis,  quaenam  sil  ultima  sensismi  conclu- 
sio : haec  scilicet : hominem  esse  quoad  essentiam  bruto  simi- 
lem, natum  ad  voluptatem,  beatum  si  animales  instinctus 
expleat,  nulli  legi  subjectum,  nulli  poenae  quae  legitima  sil  ob- 
noxium, ejusque  vilam  et  exisleniiam  morte  penitus  absolvi. 
Sane  ex  illationis  absurditate  principii  falsi las  arguenda  erat. 
Sed  humanae  cupiditates,  quibus  adeo  abjectum  de  nostra 
natura  indicium  ab  antiquissimis  usque  temporibus  acceptis- 
simum fuit, exitialem  illationem  avide  arripuerunt.  Quid  post 
haec  facium  sit  de  humana  societate  vidimus,  et  experimur 
adhuc. 

342.  Propositio  II.  Nisi  cognoscendi  facultas  sensu  supe- 
rior animce  tribuatur,  per  operationes  omnes  quas  illis  Loc- 
kius  attribuit,  e sensibilium  qualitatum  ambitu  eadem  emergere 
non  posset. 

Sine  hac  superiori  facultate  repraesentationes  omnes  hu- 
manae mentis,  quas  Lockius  ideas  vocat,  nihil  aliud  essent, 
quam  sensationes  aut  phantasmata,  ut  palet  etiam  ex  origine 
quam  suis  ideis  Lockius  assignat  (338).  Si  itaque  tales  sunt 
ideae,  quidquid  in  iis  animus  operetur,  earum  naturam  mutare 
non  poterit,  eodem  pacto  ac  quidquid  operetur  chimicus 
circa  corpora,  corpoream  substantiam  in  aliam  quae  corporea 
non  sit,  mulare  nequii.  Igitur  animus  intra  sensibilium  qua- 
litatum ambitum  semper  versabitur. 

543.  Revera  operationes  animi  circa  ideas,  juxta Lockium, 
haj  sunt  : compositio,  Juxta-positio,  abstractio. 

Jam  1°  phantasmata  utcumque  composita,  nihil  aliud  exhi- 
bebunt, quam  collectionem  phantasmatum,  nempe  qualitatum 
sensibilium,  ut  sensu  perceptae  sunt. 

Juxta  ponantur  binae  repraesentationes  sensiles,  ac 
simul  considerentur  : manebunt  semper  binae  repraesenta- 
tiones, ex  earumque  consideratione  nunquam  relationum  no- 
tiones exsurgent.  Relationes  enim  reales  revocantur  ad  rela- 
tiones identitatis,  et  ad  relationes  causalitatis  (0.  215). 
Atqui  neutrae  percipi  possent. 

344.  Non  relationes  identitatis.  Nam  binae  qualitates  sen- 
sibiles juxta  positae,  semper  duplicem  sensationem  gignant 
necesse  est,  ac  nunquam  ut  aliquid  unum  apprehendi  pote- 
runt, nisi  accedat  facultas  perceptiva  sensu  superior,  quae 
rationem  entis  in  rebus  apprehendat. 

Non  relationes  causalitatis,  Etenim  repraesentationes  sen- 
siles exhibent  solummodo  res  sibi  succedentes,  non  unius  rei 
influxum  in  alterius  existentiam.  Licet  autem,  ut  alibi  di- 
ctum est  (O.  274),  intimo  sensu  causalitatem  propriam  homo 
sentiat;  non  tamen  causalitatis  ideam  adquirere  potest,  nisi 
in  intimum  sensum  reflectat,  et  existentiae  ideam  habeat,  et 
substantiam  propriam  a propriis  modificationibus  distinguat. 
At  sensus  intimus  nequit  se  reflectere  in  seipsum,  nec  per 
facultatem  sensitivam  existentiae  idea  haberi  potest,  aut  fieri 
distinctio  substantiae  a modificatione.  Ergo. 

Quod  si  animus,  ut  a Lockio  confingitur,  relationes  reales 
cognoscere  non  posset,  multo  minus  relationibus  rationis, 
V.  gr.  relationibus  temporis,  aut  relationibus  inoralitatis,  intel- 
ligendis  idoneus  foret.  Harum  enim  relationum  fundamenta 
sunt  notiones  rerum  prorsus  insensibilium. 

345.  3“  Quid  poterit  abstrahere  animus  a sensationibus 
aut  phantasmatibus?  Profecto  quasdam  partes,  aut  quasdam 
sensibiles  qualitates.  Poterit  v.  gr.  capitis  alicujus  individui 
repraesentationem  reproducere,  et  parietem  quem  videt  album, 
imaginari  atratum.  At  ideas  universales  nunquam  effingere 
poterit.  Fac  enim,utLockius  assumit,  posse  animum  separare 

a Petro,  Jacobo,  Joanne  quod  est  singulis  perculiare,  atque  id 
tantum  relinere  quod  est  omnibus  commune.  Quid  est  hoc 
omnibus  commune?  In  Lockii  sententia  nihil  aliud  esse  potest, 
quam  aliqua  sensibilis  qualitas.  Igitur  supererit  repraesen- 
tatio plurium  sensibilium  qualitatum,  v.gr.  color  Petri,  color 
Joannis,  color  Jacobi ; supererunt  nempe  tres  colores  indi- 
vidui, aut  tres  altitudines,  aut  tres  figurae,  aut  aliquid  hujus- 
modi. Haec  autem  quae  supererunt,  fieri  nunquam  poterunt 
aliquid  unum,  nisi  forte  hoc  pacto,  quod  animus  ad  unum  ex 
iis  se  convertat,  caeteris  non  attentis.  Unum  autem  in  pluribus, 
quod  universale  constituit,  nunquam  ab  animo  percipi  per 
abstractionem  poterit,  nisi  inter  ea  quae  abstraxit,  identitatem 
essentiae  antea  percipiat;  quam  quidem, ut  diximus,  percipere 
nequit.  Itaque  in  Lockii  sententia  non  potest  humanus  animus 
universales  ideas  per  abstractionem  efficere. 

346.  Propositio  III.  Turpiter  halhicinatur  Condillachius, 
quum  assertt,  on^nes  animw  facultates  ad  sensationem  trans- 
formatam reduci. 

I"  Quam  sit  hoc  inconsiderate  dictum,  vel  ex  eo  mani- 
festum est,  quod  ut  ponamus  esse  in  anima  humana  sensa- 
tiones transformatas,  praeter  sensationes  et  sentiendi  facul- 
tatem, tribuenda  animae  erit  vis  aliqua  activa  a sensu  diversa, 
quae  in  sensationes  agat,  easque  transformet.  Quam  vim,  si 
Condillachius  a sensatione  non  discernit,  similis  est  illi  qui 
fabrum  a stipite  quem  dolat,  distinguere  nescit. 

347.  2"  Sensatio  est  mera  repraesentatio  qualitatis  sensi- 
bilis , est  afieclio  subjecti , quae  ab  objecto  determinatur. 
Atqui, 

а)  Attentio  non  meram  repraesentationem,  nec  passivam 
subjecti  affectionem  dicit,  sed  activitatem  quae  sentiendi  facul- 
tatem ad  certum  aliquod  objectum  percipiendum  convertit, 
applicat,  ac  defixam  tenet.  Ergo  attentio  est  aliquid  a sensa- 
tione diversum,  etiam  tum  quum  ad  sensibilia  dirigitur. 

б)  Id  poliori  jure  de  judicio  dicendum.  Demus  sane  com- 
parationem esse  tantummodo  duplicem  attentionem,  demus 
quoque  judicium  esse  perceptionem.  Falsum  est  in  primis, 
esse  perceptionem  similitudinis  vel  differentiae  inter  binas 

1,  sensationes.  Nam  quum  judicamus  v.  gr.  purpureum  illud 
f odorum  esse,  non  sane  percipimus,  sensationem  coloris  pur- 
1 purei  similem  esse  sensationi  odoris,  sed  objectum  quod  una 
sensalione  nos  affecit,  esse  idipsum  quod  nos  afficit  altera, 
f Falsum  praeterea  perceptionem  similitudinis,  vel  differen- 
tiae inter  duas  sensationes,  aut  inter  duarum  sensationum 
objecta,  non  esse  aliud  quam  binas  hasce  sensationes  con- 
1 junctas.  Palet  ex  iis,  quae  supra  dicta  sunt  contra  Lockium 
* de  relationum  cognitione  (344).  ‘ 

Denique  judicia  plurima  humanae  mentis  circa  objecta  in- 
' sensibilia  versantur,  ut  v.  gr.  omnia  judicia  moralia.  Alia 
plura,  quae  dici  possent,  praetermitto. 

c)  Quid  de  ratiocinio  dicemus?  Satis  commode  Condilla- 
chius  ratiocinium  describit,  ut  eductionem  unius  judicii  ex 
allero,  ut  per  hoc  suadeat,  inferendi  actum  esse  propemodum 
attentionem  quamdam,  ad  unam  ex  praecedentis  perceptionis 
partibus  coarctatarn.  Sed  etiamsi  res  ita  se  haberet,  cum  judi- 
. cium  ad  sensationes  reduci  nequeat,  ratiocinium  quoque  ad 
sensationes  pertinere  non  posset. 

Deinde  verum  quidem  est,  conclusionem  in  altera  praemis- 
sarum contineri.  At  educi  vel  deduci  fex  ea  nequit,  nisi  altera 
praemissa  accedat,  et  ex  utraque  simul  consequentia  ape- 
riatur. Explicet  igitur  Condillachius,  quo  pacto  consequentiae 
intuitus  ad  sensationes  revocari  possit;  ostendat  videlicet  con- 
sequentiam esse  objectum  sensibile,  et  assignet  sensum  quo 
percipitur. 

ARTICULUS  II. 

j De  objecto  intellectus. 

i 548.  Venio  nunc  ad  humani  intellectus  objectum.  Non  erit 
hic  sermo  de  objecto  intellectus , ut  est  potentia  aliquo  modo 
; passiva , nempe  de  eo  quod  movet  ac  determinat  intellectum 
ad  actum ; de  hoc  enim  infra  disputabitur;  sed  de  objecto  in- 
tellectus, ut  est  virtus  operatrix,  de  eo  nempe  cujus  apprehen- 

sioue  intellectus  ab  omni  alia  facultate  distinguitur.  Primum 
illud  vocant  objectum  quo,  hoc  alterum  objectum  quod. 

* 349.  Objectum  porro  hujusmodi  considerari  potest  l“wa- 
terialiter  et  collective,  nempe  secundum  extensionem  quam  * 
habet  : 2”  formaliter  et  exclusive,  i.  e.  secundum  id  cujus 
apprehensio  ad  solum  intellectum  pertinet  : et  in  hoc  duo 
possunt  prae  oculis  haberi,  vel  ratio  formalis  quae  ab  intellectu 
apprehenditur,  vel  modus  quo  ea  repraesentatur  ; 3“  forma- 
liter, et  sub  ratione  finis.  Primo  modo  objectum  intellectus 
est  omne  ens  : secundo  est  essentia,  et  universale : tertio  est 
veritas  intellectus.  De  universali  infra;  nunc  de  ceteris. 

350.  Propositio  I Formalis  ratio  quam  intellectus  appre- 
hendit est  rerum  essentia. 

Notandum  l“essentiam  apprehendi  posse  duplici  idea,  con- 
creta et  abstracta  (L.  29).  Essentia  quae  intellectus  objectum 
dicitur,  est  essentia  concepta  non  per  ideam  abstractam,  sed 
per  concretam ; non  humanitas  v.  gr.  sed  homo;  quam  con- 
cretam essentiam  veteres  ex  Aristotele  vocabant  : quod  quid 
est.  Potest  tamen  intellectus , postquam  essentiam  hoc  modo 
concepit,  eam  abstracte  concipere,  ut  formam  quamdam  me- 
taphysicam  (0  . 307,  1“). 

2“  Essentiam,  ut  alibi  diximus  (0.  47,  2®),  esse  humani 
intellectus  objectum,  prouti  exprimitur  j)er  rationes  illas 
communissimas  et  maxime  indeterminalas^,  ens,  unum,  bo- 
num, subjectum  et  similes,  hasque  vel  solas,  ut  |»rimo  con- 
tingit, vel  per  qualitatum  et  effectuum  cognitionem  coarcta- 
tas,  id  quod  fit  experientia  crescente. 

351.  Probatur  propositio. 

1“  Res  a diversis  potentiis  diversimode  cognoscuntur. 
Attingi  autem  res  cognitione  possunt,  vel  relative,  i.  e.  qua- 
tenus afficiunt  immutantque  ipsum  cognoscens,  vel  absolute, 
quatenus  videlicet  sunt  aliquid  in  seipsis.  Jam  sensus,  ut 
supra  dictum  est  (303),  res  percipiunt,  prouti  hae  diversis 
modis  organa  afficiunt;  visus  enim  videt  colores  quatenus  re- 
tinam movent,  aures  audiunt  sonos,  secundum  quod  nervum' 
acusticum  agitant,  idemque  dicito  de  reliquis.  Intellectus  vero 
non  afficitur  ab  objectis.  Percipit  enim  corpora  quae  in  ipsum 

agore  noii  possunt,  cirm  sit  inorganica  facultas.  Igitur  non 
relative  res  cognoscit;  superest  ergo  ut  eas  cognoscat  abso- 
lute, nempe  secundum  id  quod  sunt. 

2“  FIoc  ipsum  inferri  potest  ex  intellectus  prse  sensu  prae- 
: stantia.  Quo  enim  cognoscendi  potentia  nobilior  est,  eo  pro- 
fundius ac  perfectius  res  apprehendat  oportet.  Sensus  autem 
unam  aut  alteram  qualitatem  percipiunt,  prouli  qualitates  sub 
experientiam  cujusque  sensus  cadere  possunt;  imaginatio, 
quae  superior  facultas  est,  non  unam  tantum  qualitatem,  sed 
omnes  tam  divisim  quam  conjunclim  amplectitur.  Intellectus 
autem, cum  sit  his  omnibus  allior,  non  qualitates  rerum,  quae 
sunt  extimae  illis,  et  ut  ita  dicam  earum  cortex,  sed  quod 
rebus  intimum  est  percipiat  oportet.  Id  autem  quod  est  rebus 
intimum  est  essentia,  quae  qualitatum  omnium  est  radix  atque 
; subjectum;  Hanc  ergo  intellectus  percipere  dicendus  est.  At- 
I que  hinc  intellectus  nomen  sortitur;  intelliger e est  quasi 
intus  legere. 

'i  3»  Manifestum  cuique  est,  nos  in  rebus  rationem  entis 
percipere ; quam  quidem  non  sensus  percipiunt , sed  intel- 
j lectus.  Hanc  autem  rationem  semper  intelligimus , quoties- 
j cumque  intellectu  aliquid  percipimus;  quia  omnes  mentis 
conceptus  hunc  conceptum  continent,  et  in  hunc  resolvuntur 
(0,  9).  Ens  autem  pertinet  ad  rerum  essentiam.  Ergo. 

352.  Oppones  fortasse , intellectum  non  modo  essentiam 
rerum  percipeie,  sed  etiam  essentiae  accidentia,  ipsasque  sen- 
sibiles qualitates.  Nam  de  his  quoque  judicamus  et  ratioci- 
namur, et  scientiam  hahemus,  ut  v.  gr.  de  figuris,  de  sonis, 
de  coloribus.  Optime  quidem  : haec  omnia  cognoscit  intellec- 

. tus  ; at  quid  inde  inferas?  Hoc  sane  : intellectum  non  tantum- 
• modo  substantiarum , sed  etiam  qualitatum,  et  qualitatum 
! quoque  sensibilium  essentias  percipere  : quod  mirum  esse 
non  debet;  nam  etiam  qualitates  substantiarum  sunt  quaedam 
entia,  suamque  habent  essentiam,  ac  per  hoc  scientiae  objec- 
tum esse  possunt. 

353.  Propositio  II.  Objectum  adaequatum  intellectus , si 
ejus  extensio  spectetur  est  omne  ens. 

Ratio  est  in  promptu.  Id  omne  quod  est  aliquid  in  se , id 

omne  quod  essentiam  habet,  ab  intellectu  cognosci  potest,  ut 
patet  ex  dictis.  Omne  autem  ens  est  hujusmodi.  Ergo. 

384.  Propositio  111.  Nihilominus  objectum  intellectui  hu- 
mano, in  eo  in  quo  nunc  est  statu,  primo  ac  per  se  propor- 
tionatum  est  rerum  materialium  essentia. 

Facile  intelligis,  per  hanc  propositionem  non  ita  excludi 
subjecti  cognoscentis  actus,  ac  si  hi  non  essent  intellectui  hu- 
mano proportionalum  objectum.  Quanquam  enim  hi  proprie 
non  sint  objectum  ; sunt  enim  in  subjecto,  et  fiunt  ab  intel- 
lectu objectum,  quatenus  anima  vim  intellectivam  in  seipsam 
retorquet  (286 , 3“) ; nihilominus  ii  quoque  sunt  hoc  modo 
intellectui  humano,  etiam  in  prajsenti  statu  intelligibiles,  ut 
patet.  At  non  sunt  id  (\\xoA  primo  ac  per  se  intellectui  offera- 
tur. Primo  enim  homini  offeruntur  objecta  externa,  quae  ille 
sentit,  et  intelligit'  ac  deinde  in  actus,  queis  ea  sentit  et  intel- 
ligit,  intellectu  revertitur. 

35S.  Probatur  propositio. 

Objectum  intellectui  proportionalum  ac  proprium  est  illud, 
quod  per  naturallia  media  ei  primo  ac  per  se  cognoscendum 
offertur.  Atqui  tale  objectum  sunt  res  materiales;  hae  enim 
per  sensus  ei  sponti  offeruntur  ante  quodvis  aliud  objectum 
intelligenda.  Nam  caeteras  inlelligentias  ac  Deum  cognoscit 
post  experientiam  ac  per  ratiocinium;  seipsum  vero  per  re- 
flexionem in  actus,  quibus  objecta  externa  intellexit.  Ergo. 

* 386.  Propositio  IV.  Objectum  ititel lectus , prouti  hoc 
nomine  intelligitur  terminus  in  quem  intellectus  tendit , est 
ipsius  intellectus  veritas. 

Etenim  terminus  in  quem  intellectus  tendit,  est  cognos- 
cendi actus.  Fit  autem  intellectus  cognoscens  per  hoc,  quod 
rei  cognitae  conformatur.  Haec  autem  intellectus  cum  re  con- 
formitas  est  intellectus  veritas  (L.  371).  Ergo. 

* 337.  Hinc  est  1®  quod  intellectus  dum  rerum  essentias 
apprehendit,  nunquam  est  ex  se  a rebus  difformis,  ut  jam  in 
logica  demonstratum  est  (L.  378).  Etenim,  ut  acute  s.  Tho- 
mas  animadvertit,  « sicut  res  habet  esse  per  suam  formam, 
« ita  virtus  cognosijitiva  habet  cognoscere  per  similitudinem 
« rei  cognitae.  Unde  sicut  res  naturalis  non  deficit  ab  esse 

« quod  sibi  competit  secundum  suam  formam...,  ita  virtus 
« cognoscitiva  non  deficit  in  cognoscendo  respectu  illius  rei, 
« cujus  similitudine  informatur...  Intellectus  informatur  si- 
« militiidine  quidditatis  rei  (i).  » 

Hinc  quoque  est  2“  quod  quum  intellectus  reflexe  percipit 
aliquam  ideam  esse  rei  conformem,  assentiri  cogitur.  Cognito 
enim  proprio  objecto,  ad  illud  necessario  tendit  (L.  710). 

Hinc  3°  veritas  aliter  dicitur  objectum  intellectus  appre- 
hendentis, aliter  intellectus  judicantis.  Dicitur  enim  objectum 
intellectus  apprehendentis  quatenus  est  terminus  in  quem 
tendit  apprehendendi  actus,  ut  modo  dictum  est.  Dicitur  vero 
objectum  intellectus  judicantis,  secundum  quod  est  ratio  for- 
malis, vi  cujus  intellectus  enunciabilibus  sibi  propositis  as- 
sensum praebet. 

CAPXJT  VI. 

DE  IDEARUM  NATURA  ET  ORIGINE. 

ARTICULUS  I. 

Exponitur  primo  systema  aristotelicum. 

358.  Sequitur  ut  intellectus  operationes  consideremus. 
Duplex  est  humani  intellectus  essentialis  operatio  : appre- 
hensio et  judicium  : ratiocinium  enim,  et  quaecumque  alia 
intellectu  operamur,  ad  duos  hosce  actus  revocantur.  Incipia- 
mus a primo. 

Hic  se  nobis  offert  celeberrima  illa  quaestio  de  natura  et 
origine  idearum.  Cujus  quanta  sit  gravitas,  nemo  non  perspi- 
cit; quanta  sit  difficultas,  perpetuae  philosophorum  hac  de  re 
contentiones  satis  manifestant.  A perantiquis  enim  philoso- 
phiae aetatibus  de  idearum  origine  acerrime  disputatum  est, 
ac  nostris  adhuc  temporibus  pertinaciter  disputatur.  Caven- 
dum tamen  ne,  quemadmodum  quidam  arbitrari  videntur. 


(1)  Sum.  th.  p.  I,  q.  XVII,  art.  III. 

tanta  asstimelur  hujus  quaestionis  gravitas,  ut  quasi  principii  i 
loco  recipiatur,  nullam  veritatem  constitui  a philosopho  posse,  , 
nisi  haec  primum  quaestio  definiatur ; difficultas  quoque  nqn  ; 
adeo  exaggeretur,  ut  quis  sihi  persuadeat,  nihil  hac  con- 
troversia statui  posse,  quod  certum  sit,  opinionesque  omnes, 
ut  fit  in  iis  quae  vix  levissime  probabilia  sunt,  eodem  in  pre- 
tio, atque  adeo  nullo  in  pretio  impune  posse  haberi.  Utrum- 
que enim  judicium  et  falsum  est  penitus,  ut  ex  dicendis  pate- 
bit, et  rei  philosophicae  non  leviter  noxium  accideret. 

359.  Quatuor  sunt  de  idearum  origine  praecipua  systemata. 

1“  est  systema  idearum  innatarum,  quod  sub  variis  formis 
a Platone  ad  Kantium  usque  et  Rosminium  propositum  plu- 
ries fuit  : 2“  systema  aristotelicum,  quod  ab  omnibus-  scho- 
lasticis unanimiter  receptum  est  : 3“  systema  ontologismi, 
cujus  auctor  Malebranchius  plures  in  nostra  adhuc  aetate  I 
sectatores  habet : 4“  systema  traditionalium,  omuxum  recen- 
tissimum.  Nihil  dico  de  sensismo.  Haec  enim  abjectissima  i 
doctrina  intellectum  ejusque  ideas  non  explicat,  sed  negat.  ,1 
De  ea  jam  actum  est  in  praecedenti  capite. 

* 360.  Inter  recensita  systemata,  peculiarem  proculdubio 

attentionem  suo  jure  a philosopho  sibi  vindicat  systema  ari-  3 
siolelicum  : auctoritate  enim  celeris  longe  praestat.  Neque  in  I 
hac  controversia,  ut  in  quaestione  illa  altera  de  corporum  • 
principiis,  ulla  sunt  facta  recentius  animadversa,  neque  ulla  i 
nova  instituta  sunt  experimenta,  quae  hujus  acloritalis  vim  p 
elidere  aut  etiam  infirmare  queant.  Nec  vero  auctoritate  so-  p 
Ium  illud  valet ; sed  etiam,  si  recte  intelligatur,  et  absque  prae-  i 
judicio  expendatur,  ratione  se  unice  probat,  saltem  quod  ad 
rei  caput  ac  summum  attinet.  Primo  itaque  hoc  exponemus 
atque  expendemus;  deinde  caetera  quae  rejicienda  arbi-  j 
tramur.  i 

* 361.  Systema  aristotelicum  his  praesertim  capitibus  con-  I 
linetur. 

1“  Humanus  intellectus  non  est  semper  in  actu  erga  suum  . 
objectum,  sed  ex  se  est  in  potentia,  indigetque  ut  a potentia  ; 
ad  actum  transeat.  Quod  autem  a potentia  ad  actum  transit,  ,i 
oportet  ut  ad  actum  determinetur ; ac  proinde  quadantenus  l 

passivum  est.  Inlelleclus  igitur  determinatione  aliqua  indiget, 
ut  actum  suum  ponat,  ac  potentia  passiva  dici  potest. 

2®  Rerum  corporearun^  essentia  est  proprium  intellectus 
humani  objectum.  Ad  hoc  autem  objectum  pertinet,  ut  intel- 
lectum ad  suum  actum  determinet.  Sed  rerum  corporearum 
essentia  non  est  actu  intelligibilis  : quia  cum  sit  materialis, 
intellectum  qui  immaterialis  est,  immutare  non  potest. 
Oportet  igitur,  ut  fiat  prius  actu  intelligibilis  et  aliquo  modo 
immaterialis.  Prointife  necesse  est,  ut  in  intellectu  sit  aliqua 
virtus,  quae  rei  materialis  quidditatem  intelligibilem  actu 
efficiat. 

5®  Inde  sequitur,  in  intellectu  humano  duplicem  potentiam 
esse,  altarem  activam,  passivam  alteram.  Activa  vocatur  ab 
Aristotele  intellectus  agens,  passiva  intellectus  possibilis. 
Illius  munus  est,  objecta  materialia,  quae  intelligibilia  actu 
non  sunt,  facere  actu  intelligibilia;  id  quod  exsequitur  pro- 
ducendo species  intelligibiles  (intellectuales)  in  intellectu 
possibili : ad  hunc  vero  pertinet,  species  hujusmodi  recipere, 
acturaque  intelligendi  elicere. 

4®  Ut  species  sensilis  est  similitudo  quaedam  objecti  indi- 
vidui secundum  aliquam  sensibilem  qualitatem,  ita  species 
intelligibilis  similitudo  est  objecti  a conditionibus  materiali- 
bus denudati.  Hanc  porro  speciem  intellectus  agens  producit 
abstraciione  quadam  a phantasmatibus;  unde  etiam  dicitur 
phantasmata  illuminare.  A phantasmatibus  autem  species 
abstrahi  dicuntur  : videlicet  non  a sensationibus  ut  sunt  sub- 
jecti alfectiones , sed  a sensilibus  repraesentationibus  quae 
unum  idemque.  objectum,  pro  sensuum  quibus  haustae  sunt 
varietate,  diversimode  exprimunt;  quaeque  in  phantasia 
coadunantur,  et  vi  interni  sensus  (62,  1°)  in  unum  simu- 
lacrum componuntur.  Non  est  opus  ut  referam  opinionum 
varietates,  quae  in  his  omnibus  parliculatim  explicandis  apud 
deversos  auctores  ortae  sunt.  Vide  Suarez  in  libro  quarto  de 
anima  (i). 

8®  Species  intelligibilis  non  estid  quod  intellectus  intelligit, 

(!)  C.  Hi  § 4 seq. 

sed  id  quo  ad  intelligendum  movetur.  Proinde  est  quasi 
quoddam  objecti  semen  in  intellectiva  potentia  insertum,  quo 
ipsa  fit  idonea  ad  ideam  objecto  similem  generandam.  Igitur 
intellectio  non  est  productio  specierum  aut  earum  receptio* 
sed  operatio*quam  intellectus  possibilis  specie  informatus  ac 
foecundatus  elicit. 

6o  Intellectus  in  eo  quod  operationem  intellectivam  elicit, 
quamdam  rei  intellectae  intentionem  in  se  format,  quam  di-  ^ 
eunt  intellectionis  ' terminum , speciefh  expressam  objecti, 
mentis  conceptionem,  verbum  mentis,  ac  denique  ideam.  Hoc  ] 
verbum,  seu  idea  est  similitudo  rei  intellectae,  ut  species  in-  ' 
telligibilis,  ab  ea  tamen  omnino  distinguitur. 

7°  Proprios  actus,  per  eosque  seipsum  intellectus  potest  : 
inlelligere  : nam  quamvis  hi  singulares  sint,  sunt  tamen  im- 
materiales; sed  valde  controversum  fuit  apud  veleris,  quo- 
modo intellectus  singularia  materialia  cognosceret.  Qua  de  re 
infra. 

8«  Memoria  intellectiva  est  ipse  intellectus  possibilis,  qui 
species  intelligibiles  receptas  conservat,  ac  per  eas  intelli- 
gendi  actum  reproducere  potest. 

9®  Res  incorporeas,  quarum  non  sunt  phantasmata,  intel- 
ligere  non  po.ssumus,  nisi  per  aliquam  comparationem  ad 
sensibilia. 

10®  Tanta  est  intellectus  nostri  in  hoc  praesentis  vitae  statu 
a phantasiae  operatione  dependentia,  ut  ea  quoque,  quorum 
species  intelligibiles  penes  se  habet,  iutelligere  aut  recolere 
nequeat,  nisi  simul  imaginatio  ad  phantasmata  congrua  con- 
vertatur. 

H®  Ex  his  omnibus  patet,  quo  pacto  intellectus  nostri 
cognitio  ortum  habeat  a sensibus,  et  a sensitivis  facultatibus 
dependeat.  « Non  potest  dici  quod  sensibilis  cognitio,  ita 
s.  Thomas,  sit  totalis  et  perfecta  causa  intellectualis  cogni- 
tionis, sed  magis  quodammodo  est  materia  causse  (i) ; » vi- 
delicet quia  intellectui  agenti  suppeditat  phantasmata,  ex  • 
quibus  quasi  ex  materia  quadam  ipse  educit  formas  intelligi- 


(1)  Sum.  Ih.  p.  I,  q.  LXXXJV,  ar!.  Vf. 

bilium,  quibus  inteileclus  possibilis  ad  inlelligeudum  deter- 
minatur. 

12^  Pronunciatum  illud  : nihil  est  in  intellectu  quod  non 
fuerit  in  sensu,  certe  nec  apud  Aristotelem,  nec  apud  aristo- 
lelicos  saltem  alicujus  nominis,  reperitur,  sed  saepe,  recurrit 
apud  sensistas.  Quod  si  juxta  arislotelicse  doctrinae  placita 
intelligendum  sit,  ita  erit  explicandum  ; Objecta  materialia 
quce  intellectus  intelligit,  fuerimt  prius  percepta  a sensibus, 
sed  in  iisdem  objectis  alia  sensus,  alia  intellectus  apprehen- 
dit : a sensibilibus  vero  intellectis  ad  multa  alia,  quce  pror- 
sus immaterialia  sunt,  intelligenda  mens  maniiducitur ; quce 
tamen  non  intelligit,  nisi  phantasmatibus  adjutus.  Si  vero 
dictum  illud  ita  interpreteris  : Cognitio  intellectus  ea  tantum 
continet  quce  a sensu  accipit;  nisi  quod  hcec  sensilia  elementa 
varie  modificat;  haec  erit  doctrina  Lockii  vel  Condillachii, 
non  Aristotelis  et  scholasticorum. 

ARTICULUS  II. 

Idearum  origo  juxta  exposita  principia  explicatur, 

362.  Id  quod  quaestionem  de  idearum  origine  maxime 
difficilem  facit,  hoc  est,  ut  explicetur  quomodo  intellectus 
noster  suum  proprium  objectum,  nempe  rationes  universales, 
necessarias,  immutabiles,  aeternas  percipiat,  cum  tamen  et 
ipse  et  res  omnes,  quarum  experientiam  habere  possumus, 
sint  singulares,  contingentes,  mutabiles,  caducae  ac  fluxae. 
Versatur  autem  haec  controversia  potissimum  ac  primo  circa 
ideas  primitivas  ac  fundamentales  (0.  5),  ac  primos  essentia- 
rum conceptus  : consentiunt  enim  omnes,  ex  his  primis 
ideis,  experientiae  ductu,  caeteras  deinde  ideas  efformari. 

363.  Dico  igitur  harum  idearum  originem  in  exposita 
Aristotelis  et  scholasticorum  doctrina  satis  commode  expli- 
cari; saltem,  lU  praemonui,  quod  ad  rei  summam  attinet;  id 
quod  sequentibus  propositionibus  ostendemus. 

Propositio \,  P er  ceptiva  vir  tus  intellectus  nostri  determina- 
tione aliqua  indiget,  ad  hoc  ut  actum  suum  exserat.  Ad  eam 
autem  determinandam  res  materiales  ex  se  ineptas  sunt;  sen- 

siles  quoque  reprcesentationes  atque  imaginationis  phantas- 
mata sunt  insufficientia. 

364.  Probatur  la  pars.  Virtus  percepti va  nostri  intellectus 
ex  se  neque  hujus  neque  illius  determinati  objecti  cognitionem 
actualem  habet,  sed  natura  sua  indifferens  est  ad  hoc  vel  ad 
illud  cognoscendum.  Quod  autem  ad  plura  indifferens  est, 
non  agit,  nisi  determinatione  accepta.  Ergo  intellectus,  ut  a 
potentia  ad  actum  transeat,  et  aliquid  particulare  cognoscat, 
determinatione  aliqua  indiget ; quam  cum  sibi  ipsi  tribuere 
nequeat,  necesse  est  ut  eam  aliunde  accipiat.  Hanc  determina- 
tionem, justa  veteres  vocare  possumus  speciem  intellectualem. 

368.  Prob.  2“  pars. 

1®  Objectum  materiale,  ut  est  in  se,  agere,  in  intellectum 
non  potest.  Corpus  enim  ineptum  est  ad  spiritalem  et  inor- 
ganicam potentiam  movendam  atque  immutandam.  Ergo. 

2®  Ut  aliquod  objectum  cognoscendi  facultatem  ad  actum 
determinet,  intime  illi  uniatur  necesse  est.  Cognitio  enim,  ut 
in  praecedentibus  dictum  est  (303,  2®),  in  quadam  objecti 
apprehensione  sita  est.  Objecta  autem  externa  et  materialia, 
ut  sunt  in  se,  intellectivae  pqtentiae  intime  conjungi  non  pos- 
sunt, ut  per  se  liquet.  Ergo. 

366.  Prob.  3“  pars. 

1®  Licet  sentiendi  facultas  atque  imaginatio  in  eadem 
anima,  in  qua  est  intellectus,  radicem  habeant,  nihilominus 
sensilis  omnis  repraesentatio  non  est  in  anima  solum,  sed  in 
conjuncto.  Hinc  de  materiali  natura  adhuc  participat,  ac 
proinde  potentiam  passivam  intellectus,  quae  prorsus  imma- 
terialis est,  immutare  non  potest. 

2®  Objectum  quoque  in  materiali  organo,  repraesentatum, 
aptum  adhuc  non  est,  ut  inorganicae  potentiae  intime  conjun- 
gatur; id  quod  ad  intellectionem  requiritur. 

3®  Objectum  corporeum,  prouti  in  sensu  et  phantasia  con- 
tinetur, non  est  proprium  intellectus  objectum ; sensus  enim 
et  phantasia  non  percipiunt  corporum  essentiam,  quae  est  pro- 
prium intellectus  objectum  (380).  Omnis  autem  potentia  quae 
determinatione  indiget,  a proprio  objecto  determinanda  est. 

Ergo  per  sensationes  et  phantasmata  objecta  materialia  ali- 

quo  modo  sunt  perceptivce  intellectus  virtuti  admota,  quia 
anima  in  qua  est  intellectus,  jam  iis  afficitur  : sed  non  sunt 
adhuc  illi  ita  conjuncta  ut  necessc  est  ad  ipsum  determi- 
nandum. 

367.  Propositio  II.  Dicendum  nihilominus,  phantasmata 
requiri  ad  hoc  ut  perceptiva  virtus  intellectus  ad  sensibilia 
percipienda  determinetur. 

Nam  I"  anima  in  qua  est  inteHectus,  cum  objectis  externis 
primo  conjungitur,  non  aliter  quam  per  sensationes  ac  phan- 
tasmata, quae  sensiles  repraesentationes  coadunatas  reprodu- 
cunt.  Oportet  autem  objectum  quod  ab  intellectu  perci- 
piendum est,  aliquo  modo  animae  conjungi.  Ergo. 

2"  Si  ea  solum  considerentur  quae  intellectus  habet  ex  se- 
metipso,  intellectiva  virtus  per  haec  solum  determinari  ne- 
quit ad  hoc  potius  quam  ad  illud  percipiendum  : ex  se  enim 
intellectus  est  differens  ad  omnia.^  Est  itaque  necessarium, 
ut  ad  determinatas  perceptiones  intellectus  aliunde  moveatur. 
Nihil  autem  est  a quo  determinari  possit,  nisi  sensitiva  co- 
gnitio. 

3"  Accedit  quoque  experientia.  Si  enim  cuipiam  homini 
aliquis  sensus  desit,  hic  intellectiva  cognitione  eorum  om- 
nium quae  ad  eum  sensum  pertinent,  prorsus  caret.  Sic  v.  gr. 
qui  coecus  natus  est,  perspectivae  scientiam  ac  picturae  artem 
comparare  sibi  non  potest.  Similiter  si  corporalia  organa 
quae  imaginationi  deserviunt,  laedantur,  etiam  intellectus 
operationes  impediuntur  ac  perturbantur,  ut  videre  est  in 
amentibus.  Ergo. 

368.  Propositio  111.  Supponi  potest  perceptivam  intellec- 
tus potentiam  ad  sensibilium  essentiam  percipiendam,  ipsius 
animae  virtute,  per  abstractionem  a sensilibus  repraesentatio- 
nibus determinari. 

Ut  haec  propositio  probetur,  duo  necessaria  sunt  : 1®  ex- 
plicandum est,  quo  pacto  abstractio  haec  a sensilibus  reprae- 
sentationibus intelligi  debeat : 2®  eorum  quae  in  hac  hypo- 
thesi  proponuntur,  possibilitas  in  luto  est  collocanda. 

369.  Itaque  quod  ad  primum  attinet,  abstractio  baec  a sen- 
silibus repraesentationibus  duplici  liiodo  intelligi  potest  : 

a)  quod  ideae  ipsae  a sensationibus  abstrahantur,  ita  ut  eae 
nihil  sint  aliud  quam  elementa  prius  in  sensatione  contenta, 
quae  ab  ipsa  deinde  separentur  ac  diversimode  componantur. 
Abstractio  ita  intellecta  sensismus  est  merus. 

b)  quod  animus,  oblata  sibi  per  sensum  re  materiali,  vi 
sibi  propria  praescindens  a facto  sensationis,  essentiam  rei 
inlelligibilem  quae  vere  in  illa  est,  deprehendat.  Haec  autem 
est,  saltem  quod  ad  rei  substantiam  attinet,  sententia  Aris- 
totelis, et  scholasticorum  ; quae  aliquantulo  fusius  declaranda 
est. 

Igitur  anima  quatenus  organis  corporeis  inserta  est  atque 
immixta,  sentiendi  et  imaginandi  actus  exercet.  Per  hosce 
autem  actus  repraesentatio  sensilis  elicitur,  quae  objectum 
quidem  a subjecto  discretum  exhibet  (3 13),  sed  non  ut  objec- 
tum, ut  ens.  Perceptio  enim  sensitiva  non  absolute  sed  rela- 
tive objecta  attingit  (303).  Ast  animae  virtus  non  est  penitus 
organis  mancipata,  sed  potest  absque  organorum  ministerio 
operari.  Igitur  post  sensilem  repraesentationem,  potest  anima 
e regione,  ut  ita  dicam,  organica  ad  superiorem  se  regionem 
attollere.  At  quomodo?  Videlicet  praescindendo  a facto  sub- 
jectivo impressionis  quam  ab  objecto  corporeo  una  cum  or- 
ganis accepit,  et  per  hoc  a facto  existentiae  objecti  quod 
ipsam  affecit.  Hac  praecisione  facta,  hoc  objectum  ut  objec- 
tuin  percipit,  nempe  ut  ens  (L.  509).  Ad  hanc  vero  praeci- 
sionem exsequendam,  ipsa  ilia  modificatio  quam  in  sensatione 
recepit,  eam  determinat;  ac  propterea  praecisio  haec  non  est 
voluntaria,  sed  naturalis. 

*370.  Si  hac  in  re  Aristotelis  et  scholasticorum  vocabula 
usurpare  placet,  vim  qua  anima  percipere  potest  objectum  ab- 
solute ut  objectum,  vocabis  intellectum  passivum  seu  possibi- 
lem, i.  e.  determinabilem;  vim  qua  anima  se  attollite  re- 
gione sensitiva  ad  intellectualem,  dices  intellectum  agentem, 
seu  determinantem ; praecisioirem  a facto  sensilis  repraesen- 
tationis, abstractionem  a phantasmatibus;  determinationem 
quam  anima  se  ita  elevans,  sibi  tribuit  ad  objectum  nobiliori 
illo  modo  percipiendum,  appellabis  speciem  intellectualem 
impressam  ab  intellectu  agente  in  intellectu  passivo.  Quae 

species  recle  dicetur  abstrahi  a phantasmatibus,  primo  qui- 
dem quia  hiec  determinatio  in  per^eptivam  intellectus  polen- 
tiam  inducitur  ab  anima, eo  quod  ipsa  sensili  repraesentatione 
afficitur,  et  a facto  hujus  sensitivae  affeclionis  emergit;  deinde 
vero  quia  nolae  et  quasi  lineamenta  quibus  objectum  in  intel- 
leclu  percipiente  exprimitur,  sunt  ratio  indetermyiata  objecti 
seu  entis,  quae  radicaliter,  et  ut  ita  dicam,  materialiter  in 
sensili  repraesentatione  continetur  (515),  et  qualitates  sensi- 
biles quibus  objectum  corporeum  nos  affecit  (0.  46)  ; non 
tamen  amplius  relative  perceptae,  sed  absolute  conceptae. 
Unde  phantasmata  ad  intellectualem  hanc  speciem  se  habent 
quasi  ad  modum  causae  exemplaris  (t). 

571.  Probatur  secundo,  nihil  esse  in  hac  hypothesi ; quod 
possibile,  atque  adeo  verisimile  non  sit. 

Tota  enim  haec  hypothesis  huc  redit,  quod  anima  humana 
vim  habeat  1°  percipiendi  ut  objectum  id  quod  in  sensatione 
percipitur  secundum  quod  afficit  subjectum;  ac  2«  determi- 
nandi se,  posita  sensatione,  ad  hanc  absolutam  perceptio- 
nem. 

Jamvero  1«  non  est  absurda  vis  illa  percipiendi  objectum 
corporeum  ut  objectum.  Nam  objectum  omne  revera  est  in  se 
aliquid  quod  sua  constat  essentia.  Rursus,  per  sensationem 
anima  objectum  corporeum  a se  distinguit.  Quid  igitur  repu- 
gnantiae est  in  hoc,  quod  possit  ulterius  procedere,  et  hoc 
quod  a se  distinguit,  percipere  ut  a se  distinctum,  ut  in  se 
est,  ut  objectum,  ut  ens?  Anima  profecto  res  materiales  per 
unum  organum  diversimode  percipit  ac  per  organum  alte- 
rum : V.  gr.  id  quod  oculis  colqratum  percipit,  tactu  percipit 
resistens  ac  gustu  sapidum.  Quidni  possit  , postquam  objec- 
tum per  organicas  affectiones  relative  percepit,  dein  exserere 
se  propemodum  ab  organis,  et  ex  edita  mentis  specula  non 
relative  amplius  illud  ipsum,  sed  absolute  cognoscere? 

2®  Non  est  absurdum,  imo  maxime  congruum,  quod 
anima  ad  objectum  ita  percipiendum  seipsa  determinare  va- 
leat. Non  enim  repugnat,  imo  experientia  certissimum  est, 

(I)  Cf.  Suarcz  ; De  anima.  Lib.  IV,  c.  II,  § fs,  seq. 

unam  animae  facultatem  per  alteram  ad  actum  determinari 
posse;  quemadmodum  v.,gr.  intellectus  appetitum  et  appe- 
titus intellectum  aliquo  modo  determinant.  Omnes  enim 
animae  facultates  ad  unam  eamdemque  pertinent  simplicissi- 
mam animam ; seu  potius  omnes  facultates  sunt  una  eadem- 
que  animae  virtus,  quae  ideo  in  plures  facultates  distinguitur; 
quia  circa  diversa  objecta  distinctis  actibus  diversa  munia 
exercere  potest  (266).  Potest  igitur  anima,  ut  est  principium 
facultatis  sentiendi,  semet,  posita  sensatione,  determinare  ad 
hoc  ut  a facto  subjectivo  simul  et  objectivo  praescindat;  ac 
rursus  in  eo  quod  praecisionem  hanc  exsequitur,  se  ad  vis 
apprehensivae  superioris  actum  movere. 

Praeterea  natur-ae  animae  valde  consentaneum  est,  ut  cum 
non  tota  sit  organis  demersa,  sed  superiori  suae  virtutis  parte 
organis  supereminent,  semetipsam  naturaliter  determinet,  ut 
ab  actuum  organicorum  ordine  ad  superiorem  ordinem  tran- 
seat. 

Hypolhesis  ergo  proposita  possibilis  est,  ac  veri  simil- 
lima. 

372.  Propositio  IV.  Si  haec  hypolhesis  recipiatur,  expli- 
catur optime  quomodo  intellectus  noster  objecta  materialia 
percipiat. 

Sane,  ad  hoc  problema  solvendum,  explicare  oportet,  quo- 
modo anima,  quae  sensuum  ministerio  relative  solum  res 
materiales  cognoscit,  easque  individuas  et  contingentes,  ad 
essentiae  universalis  et  necessariae  cognitionem  proveha- 
tur (362).  Atqui  hunc  transitum  commode  explicant  binae 
illae  vires  abstractiva  et  perceptiva,  queis  animam  huma- 
nam instructam  ponimus.  Nam  si  anima  potest  percipere  ut 
objectum  et  ens,  praescindensque  a contingenti  existentiae 
facto,  id  quod  in  sensatione  relative  percipiebat,  jam  essen- 
tiam rei  percipiet  (350,  2“),  ac  propterea  aliquid  ex  se  uni- 
versale et  necessarium  (0.  53,  2"  1*).  At  nos  ponimus  ani- 
mam instructam  vi  naturali  percipiendi  objectum  utobjectum: 
eam  insuper  ponimus  praeditamvi  praescindendi  a facto  subjec- 
tivo sensationis, et  per  hoc  a facto  objectivo,  i.  e.  a- contingenti 
objecti  existentia  : ponimus  denique  per  hanc  ipsam  praeci- 

sionern  vim  illam  perceptivam  superiorem  rialuraliler  ad  ac- 
tum reduci.  Ergo  haec  hypothesis  optime  explicat  quomodo, 
posita  sensatione,  intellectus  noster  objecta  materialia  modo 
sibi  proprio  percipiat. 

373.  Ex  his  colliges. 

1°  Cognitionem  intellectualem  ortum  habere  a sensibus,  ex 
eo  solum  quod  sensus  intellectivae  virtuti  objectum  a se  per- 
ceptum, quasi  materiam  quamdam,  offerunt,  cirqa  quam  ipsa 
exerceatur.  In  anima  autem  ipsa  est  virtus  activa  quae  intel- 
lectum movet. 

2“  Intellectum  humanum  duplici  vere  potentia  constare, 
nbstractiva  el  perceptiva.  Prior  activa  est,  altera  passiva : illa 
non  intelligit,  sed  agit  determinando  in  altera  intellectionis 
actum  : haec  intellectionis  actum  elicit,  a priore  mota  ac 
determinata. 

3“  Vim  abslractivam,  seu  intellectum  agenlem(36I  ; 3%  4"), 
esseidipsum  quod  lumen  intellectuale  diceve  solemus.  Quem- 
admodum enim  lumen  corporeum  corpora  actu  visibilia  facit, 
ita  intellectus  agens  eadem  facit  actu  intelligibilia. 

ARTICULUS  III. 

De  verbo  mentis. 

374.  Nunc  aliquid  de  ipso  iptelligendi  actu,  ac  de  verbo 
mentis. 

Propositio  V.  Intellectiva  perceptio  non  est  mera  passio 
perceptivw  virtutis , sed  operatio.  Per  hanc,  vero  operationem 
mens  in  seipsa  verbum  seu  ideam  producit,  qua  rei  quam 
percipit,  essentiam  exprimit. 

Probatur  1“  pars.  1"  Si  intellectio  mera  mentis  passio  esset, 
ipsa  speciei  receptione  consummaretur.  At  speciei  reeeptio 
nihil  est  aliud  quam  determinatio  ad  intelligendum.  Ergo 
intellectio  est  aliquid  di  versum  a speciei  receptione;  ac  proinde 
non  est  mentis  passio. 

2®  Si  intellectio  non  esset  mentis  operatio,  sed  passio,  esset 
actio  transiens  alterius  operantis  in  mente  recepta.  Proinde 

intellectio  non  foret  vitalis  actio.  Vitalis  enim  actio  est  imma- 
nens, et  ab  eadem  potentia  elicitur,  in  qua  recipitur. 

Igitur  quamvis  mens  ad  intelligendum  determinatione  indi- 
geat, ut  supra,  dictum  est,  posita  tamen  determinatione  ope- 
ratur, et  ita  intelligit. 

375.  Probatur  2’  pars. 

I®  Actio,  ut  actio,  nihil  est  aliud  quam  quidam  rei  cujus- 
piam  modug,  nempe  ejus  dependentia  ab  agente.  Sed  modus 
non  est,  nisi  sit  res  cujus  est  modus.  Ergo  actio  non  est,  nisi 
sit  aliquid  quod  ab  agente  dependeat.  In  omni  igitur  actione 
aliquid  ab  agente  procedit,  et  hoc  est  actionis  terminus.  Id 
autem  quod  procedit  ab  agente  per  actionem  transeuntem,  est 
aliquid  extra  ipsum,  et  e contrario  quod  ab  agente  procedit 
per  actionem  immanentem,  est  aliquid  intra  ipsum  agens. 

Jam  inlelligendi  actio  est  immanens.  Ergo  per  eam  produ- 
citur terminus  menti  intrinsecus.  Hic  autem  terminus  est  ver- 
bum mentis,  objectum  exprimens.  Cognitio  enim  perficitur 
per  assimilationem  cognoscentis  ad  rem  cognitam.  Ergo. 

2®  Intellectus  rem  sive  praesentem,  sive  absentem  indiffe- 
renter intelligit,  ut  etiam  imaginatio.  Objectum  autem  poten- 
tia;, dum  ipsa  agit,  semper  illi  pra;sens  sit  oportet.  Necesse 
est  igitur,  ut  quemadmodum  per  imaginandi  actum  formatur 
in  imaginatione  sensilis  imago,  ita  per  intellectum  formetur 
imago  objecti  inlelligibilis,  sive  hoc  sit  praesens  sive  sit 
absens. 

3o  Intellectus  praeterea  hoc  habet  sibi  proprium,  quod  res 
intelligit  ut  separatas  ab  iis  conditionibus,  quae  existentiam 
necessario  comitantur.  Nam  hominem  v.  gr.  iutelligimus,  sine 
ulla  determinata  magnitudine,  nullo  certo  situ  corporis,  aut 
colore,  aut  figura.  Hoc  autem  pacto  res  intelligi  non  posset, 
nisi  intellectus  rem  quam  intelligit,  in  seipso  exprimeret. 
Ergo. 

* 376.  Ad  verbi  naturam  melius  intelligendam,  haec  sedulo 
animadvertenda  : 

1®  In  verbi  productione  mens  nostra  activa  est,  et  simul 
passiva.  Activa  quia  illud  elicit,  passiva  quia  illud  in  se 
recipit. 

2“  Verbum  appellalur  quoque  idea,  et  species  expressa.  Et 
haec  quidem  tria  re  idem  sunt,  videlicet  objecti  similitudo  ab 
intellectu  in  semelipso  producta ; differunt  tamen  ratione. 
Verbum  enim  proprie  significat  dimanationem  termini  men- 
talis ab  intelligente;  idea  vero  rationem  imaginis  quae  est  in 
eodem  termino;  species  autem  expressa  utrumque  designat. 

3“  Cognitio  spectari  potest,  ut  est  actio  seu  productio,  et 
ut  est  actus  completus , seu  qualitas  producta ; nempe  vete- 
rum vocabulis,  vel  in  fieri,  vel  in  facto  esse.  Utroque  autem 
modo  speciata  cognitione,  verbum  ab  ea  secundum  rem  non 
distinguitur.  Productio  enim  haec  est  verbum,  ut  fit;  qualitas 
vero  producta  est  verbum,  ut  factum. 

4°  Terminus  intrinsecus  cognitionis,  ut  est  actio,  est  actus 
seu  verbum  ; ut  est  actus  ac  verbum,  est  objectum  cognitum 
et  expressum.  Hinc  verbum,  seu  idea,  mentis  quidem  modi- 
ficatio est,  sed  alterius  repraesentativa.  Hoc  autem  est  ens 
intellectum,  in  cujos  similitudinem  se  mens  format,  quum 
intelligit. 

5o  Verbum  itaque  non  est  id  quod  cognoscitur  directa 
cognitione,  sed  est  id  quo  aliquid  aliud  cognoscitur.  Quemad- 
modum enim  per  speciem  intellectualem  mens  determinatur 
ad  intelligendum,  ita  per  hoc  quod  verbum  producit  ac  reci- 
pit in  seipsa,  intelligens  actu  constituitur. 

6"  Hinc  palet  errasse  Reidium,  qui  ideas  omnes  eliminandas 
putavit,  ut  tueri  possemus  cognitionis  objectum  esse  res.  Qui 
in  eo  quoque  deceptus  est,  quod  cognitionem  sensilem  ab  in- 
tellectuali distinguere  nescivit.  Multo  magis  ontologi  errant, 
qui  sibi  persuadent  ideas  subjectivas  non  esse,  sed  cognitionis 
objectum  : de  quibus  infra. 

7“  Ideae  non  sunt  cognitionis  directae  objectum;  at  nemo 
negat  easdem  cognitione  secunda  ac  reflexa  intellectus  objec- 
tum esse  posse,  atque  adeo  objectum  in  quo  cognito  res  co- 
gnoscamus; ut  quum  per  idearum  analysim  rerum  proprie- 
tates intelligimus. 

ARTICULUS  IV. 

* De  cognitione  singularium  et  universalium. 

ZT7 . Una  ex  preecipuis  difficultatibus  in  hac  controversia 
illa  est : quomodo  intellectus  singularia  materialia  cognoscat. 
Aristoteles  hanc  inter  intellectum  et  sensum  different.iam  con- 
stituit, quod  sensus  sit  singularium,  intellectus  universa- 
lium O)-  S.  Thomas  idipsum  docuit,  eo  maxime  fundamento 
innixus  : principium  individuationis  esse  materiam  indivi- 
dualem.  Is  statuit  intellectum,  cum  sit  immaterialis,  individua 
quae  materialia  sunt,  intelligere  non  posse,  nisi  eorum  natu- 
ram a conditionibus  materialibus  abstrahat.  Naturam  autem 
ita  abstractam  non  esse  amplius  singularem,  quia  non  est 
amplius  in  materia  individuali.  Propterea  intellectum  directe 
non  singularia  sed  universalia  intelligere  : posse  nihilominus 
singularia  intelligere  indirecte  et  per  quamdam  reflexionem, 
seu  conversionem  ad  phantasmata,  e quibus  rei  universalis 
species  abstracta  fuit  (2). 

E contrario  alii  non  pauci,  inter  quos  Suaresius,  censent 
intellectum  nostrum  singularia  quoque  materialia  per  proprias 
eorum  species,  nec  per  conversionem  ad  phantasmata  , sed 
directe  cognoscere  (3). 

Si  mediam  quamdam  opinionem  promere  licet,  tam  prima 
sententia  quam  altera  unum,  ut  ita  dicam,  veritatis  latus  exhi- 
bere videtur;  ac  fortasse  si  utraque  apte  componatur,  verita- 
tem integram  assequi  dabitur. 

378.  Praenotandum  1"  id  quod  singularis  cujusque  essen- 
tiam a caeteris  intrinsecus  distinguit,  determinate  a nobis  non 
cognosci ; hinc  singularia  ab  invicem  discernimus  solummodo 
per  collectionem  quamdam  accidentalium  modorum,  quibus 
singularis  essentia  non  constituitur,  sed  manifestatur  (L.  31 .). 
In  hoc  conveniunt  omnes. 

(1)  De  anima  II,  ch.  V. 

(2)  Sum.  th.  p.  1,  q.  LXXXVl,  art.  1 ,•  et  alibi  passim. 

(5)  Suarez  : Dc  anima.,  lib.  IV,  c.  III. 


UBER  TERTIUS  CAPUT  VI. 


203 


2“  Fateiulum  quoque  rationem  illam  qua  s.  Tliomas  utitur, 
non  posse  a nobis  adhiberi.  Nam  quod  materia  sit  individua- 
lionis  principium,  a peripateticis  de  corporum  natura  theoriis 
deducitur;  imo  vero,  iis  quoque  admissis  impugnari  potest 
(0.  109). 

3"  Advertendum  denique  est,  quum  inquiritur,  an  intellec- 
tus in  rebus  materialibus  solum  universale  cognoscat,  non 
esse  sermonem  de  universali  reflexo,  sed  de  directo  (L.  538), 
nempe  de  ratione  aliqua,  quse  ex  se  universalis  sit,  licet  ut 
universalis  non  cognoscatur.  Rationes  enim  specificae  univer- 
sales esse  cognoscuntur,  comparatione  facta  individuorum,  ut 
alibi  traditum  est  (L.  33,  538). 

379.  Propositio  VI.  Primce  conceptiones  humani  intellectus 
sunt  non  modo  universales,  sed  maxime  indeterminatae. 

Etenim  1"  communis  sententia  est,  primas  intellectus  con- 
ceptiones esse  illas  : ens,  unum,  aliasque  hujusmodi;  id  quod 
ostendunt  etiam  primae  voces,  quibus  pueri  ac  rudes  utuntur, 
qui  res  maxime  disparatas  hac  appellatione  rei  indiscrimi- 
natim  designant.  Voces  autem  mentis  conceptus  manifestant. 
Jam  notiones  hujusmodi  sunt  omnium  maxime  indeterminatae. 
Ergo. 

2®  Hoc  quod  dicimus  usque  adeo  verum  est,  ut  si  quando 
pueri  nomina  quaedam  propria  addiscant,  haec  ipsa  sic  adhi- 
beant, ac  si  conceptus  tantummodo  communes  significarent. 
Atque  inde  est,  ut  observat  Aristoteles,  quod  pueri  principio 
viros  omnes  appellant  patres,  postea  autem  unumquemque  de- 
terminant (i). 

3“  Id  naturalis  quoque  intellectus  nostri  conditio  postulat : 
qui  cum  principio  omni  cognitione  careat,  ac  successive  per- 
ficiatur, ab  actibus  imperfectis  ad  perfectiores  gradu  quodam 
ascendat  necesse  est.  Oportet  igitur,  ut  primo  per  conceptus 
obscuros,  deinde  per  claros  atque  distinctos  res  cognoscat. 
Primi  itaque  conceptus  quos  format,  ii  esse  debent  qui  rebus 
omnibus  sunt  communes,  ac  minimum  quod  ab  intellectu  per- 
cipi possit,  continent.  Conceptus  autem  magis  determinati. 


(I)  Phys.  I,  Icxl.  5. 

qui  praeviam  aliquam  experientiam  et  comparationem  exigunt, 
primi  esse  nequeunt.  Patet  itaque,  primos  intellectus  concep- 
tus esse  eos  quos  indeterminatos,  dicimus,  et  inter  hos  eos 
qui  sunt  maxime  indeterminati. 

580.  Propositio  VII.  Negari  nequit,  intellectum  nos- 
trum, saltem  postquam  experientia  edocttis  est,  ita  singu- 
laria cognoscere,  ut  proprios  distinctosque  eorum  conceptus 
efformet. 

Hoc  1“  patet  ex  eo,  quod  judicia  nostra  plurima  sunt  de 
singularibus;  ut  quum  v.  gr.  Judicamus  : Petrum  esse  verum 
amicum,  illum  annulurn  esse  aureum,  et  aliquam  individuam 
actionem  honestam  esse  aut  turpem.  Prudentiae  virtus  et  ars 
praclica  circa  singularia  perpetuo  versantur,  ac  de  singulari- 
bus semper  judicant.  Atqui  judicium  procuidubio  ad  intel- 
lectum pertinet  : prudentia  item  et  ars  sunt  intellectuales 
virtutes.  Ergo  intellectus  et  singulare  quod  est  in  iis  judiciis 
subjectum,  et  universale  quod  est  in  praedicato,  proprio  con- 
ceptu cognoscit,  unumque  ab  altero  distinguit. 

2“  Intellectus  est  sensu  ac  phantasia  superior;  ac  secundum 
naturalem  ordinem  hoc  munus  habet,  ut  non  modo  iis  facul- 
tatibus utatur  , sed  etiam  eas  dirigat  et  corrigat.  Ergo  singu- 
laria, quae  ab  iis  cognoscuntur,  ab  intellectu  quoque  cognos- 
cantur necesse  est. 

381.  Propositio  VIII.  Intellectus  noster  singularia  mate- 
rialia per  proprias  ipsorum  species  cognoscere  potest. 

Nam  1®  si  ens  materiale  in  genere  per  proprias  species 
intelligi  potest , cur  non  etiam  ens  materiale  individuum? 
Profecto  intimam  individualitatis  essentiam  cognoscere  non 
possumus  per  propriam  speciem  ; sed  neque  intima  essentia- 
rum communium  constitutiva  hoc  pacto  cognoscimus  (0.  46). 
Quemadmodum  itaque  essentias  communes  per  externas  ali- 
quas manifestationes  concipimus,  ita  quoque  essentias  indi- 
viduas concipere  possumus. 

2“  Singularium  proprius  conceptus  continetur  notis  toti 
speciei  communibus , per  accidentalium  quorumdam  modo- 
rum collectionem  coarctatis.  Atqui  nolae,  communes  percipi 
ab  intellectu  possunt  per  proprias  species;  itemque  omnes 

illi  modi  quibus  individua  distinguuntur ; nam  nec  forma,  nec 
figura,  nec  locus,  nec  tempus,  nec  nomen,  nec  alia  quaevis 
hujusmodi  adjuncta  ea  sunt,  quorum  species  in  intellectu  re- 
cipi nequeant.  Ergo. 

3°  Anima  a corpore  separata  certe  aliquorum  singularium 
cognitionem  conservabit.  Eorum  igitur  species  intellectus 
possidebit.  Ergo  capax  est  intellectus  recipiendi  species  indi- 
viduorum proprias. 

382.  Propositio  IX.  Dicendum  nihilominus,  conceptus 
quoslibet  intellectus  in  se  spectatos,  rationem  aliquam  tini’ 
versalem  yiatura  sua  semper  exprimere-  Hinc  ut  intellectus 
singulare  qua  tale  cognoscat,  necesse  est,  ut  ad  sensationis 
seu  praesentis  seu  revocatae  factum  se  convertat. 

Pro.  la  pars. 

Vel  sermo  est  de  conceptibus  primis  et  indeterminatis,  vel 
de  conceptibus  per  proprias  singularium  species  effectis. 

Si  de  prioribus  loquimur,  nemo  non  videt  eos  conceptus 
non  communes  modo,  sed  communissimos  esse.  Idem,  ut  pa- 
let per  se,  dicendum  de  specificis  quibusvis  rationibus. 

383.  Illud  potius  mirum  videbitur  ipsos  conceptus  qui  per 
proprias  singularium  species  efformantur,  ex  se  universales 
esse.  Tamen  si  quis  rem  paululum  consideret,  facile  inlelli- 
get,  ita  omnino  esse  sentiendum.  Sane  si  intima  singularita- 
tum diversarum  constitutiva,  ut  in  Dei  cognitione  sunt,  in- 
tellectus noster  conspicere  posset,  hoc  quod  dicimus  verum 
non  esset.  Illi  enim  conceptus  vere,  et  ex  se,  et  essentialiter 
singularium  essent  proprii.  Sed  non  ita  noster  intellectus 
singularia  cognoscit;  ast  etiamsi  species  singularium  proprias 
illi  concedamus,  hae  species,  ut  saepe  dictum  est,  nolis  aliqui- 
bus communibus,  et  accidentalium  quorumdam  modorum 
collectione  solummodo  continentur.  Atqui,  ut  in  logica 
monuimus  (L.  318),  quaevis  hujusmodi  collectio  talis  est  in 
statu  pure  inlelligibili  posita,  ut  pluribus  individuis  possi- 
bilibus conveniat.  Existere  enim  certo  loco,  certoque  tem- 
pore, tali  forma,  figura,  nomine,  relationibus,  non  est  pro- 
fecto aliquid,  quod  necessario  uni  tantum  individuo  possibili 
conveniat. 

584.  Concedo  equidem,  hsec  omnia  simul,  si  ut  factum 
considerentur,  pluribus  amplius  convenire  non  posse.  Etsi 
enim  v.  gr.  plura  individua  similia  in  certo  quodam  loco,  di- 
versis temporibus  existere  possint,  non  tamen  eodem  tem- 
pore. Solum  itaque  factum,  cognitum  ut  factum,  est  illud 
quod  rejectis  caeteris  possibilibus,  quibus  conceptus  ex  se 
communis  applicari  potest,  hunc  in  uno  tantum  defigit,  hy- 
pothetica necessitate.  Solum  ergo  factum,  cognitum  ut  fac- 
tum, singulare  ut  singulare  nobis  manifestare  potest.  Noster 
autem  intellectus  a facto  praescindit,  quia  experientiae  limites 
transcendens,  solam  objecti,  quod  ipsi  offertur,  entitatem  in- 
telligibilem  naturaliter  apprehendit.  Ergo. 

585.  Hinc  patet  ratio  2*  partis. 

Nam  ut  singulare,  qua  tale,  cognoscatur,  necesse  est,  ut 
intellecta  individui  entitas  ad  facium  reducatur.  Haec  autem 
reductio  fieri  nequit,  nisi  conversione  ad  sensationes.  Factum 
enim  ut  factum  solo  sensu  a nobis  attingitur.  Ipsa  namque 
sensatio  purum  factum  est,  illudque  immediate  nobis  prae- 
sens ; res  vero  externae  sensatione  exhibentur,  ut  facti  hujus 
terminus  et  objectum. 

Sic  autem  ut  diximus,  singularia  qua  talia  ab  intellectu 
cognosci,  graphice  ostendit  terminus  singularis  ex  demons- 
tratione {L.  78,  1").  Hic  enim  constat  termino  communi,  et 
demonstrativo  pronomine;  ulv.gr.  hic  homo.  Jam  terminus 
communis  communem  essentiam  significans,  intellectus  con- 
ceptum promit ; demonstrativum  vero  pronomen  supponitur 
audienti  pro  gestu  quo  sensationis  objectum,  indicetur  ac  si 
extento  digito  diceres  : aspice  naturam  quam  nomino,  in  ob- 
jecto quod  ego  designo  : de  hoc  loquor  objecto. 

386.  Conversio  porro  ista  est  reflexio  intellectus  in  reprae- 
sentationes sensiles  vel  phantasmata,  prouti  per  intimum  sen- 
sum sunt  quiddam  animae  praesens.  Quod  postremum  addo, 
quia  quaecumque  repraesentatio  sensilis  vel  quodeumque 
phantasma,  si  praecisione  facta  ab  interna  eaque  praesenti 
affectione,  ut  aliquid  objectivum  ab  iatellectu  inspiciatur, 
hoc  ipso  universale  quiddam  est,  prouti  constat  ex  dic- 
tis (383).  Ast  actualis  intimus  sensus  est  essentialiter  fac- 

tum,  atque  ita  est  factum,  ut  neque  in  statu  intelligibili  facti 
naturam  exuere  possit,  atque  ut  universale  quid  apprehendi. 
Est  enim  natura  sua  contingens,  et  individuus,  et  fluens,  ac 
proinde  nec  multiplicabilis  est,  nec  iterabilis,  etiam  in 
eodem  subjecto.  Proinde  repraesentatio  sensilis,  quum  respi- 
citur ut  hujus  facti  terminus,  non  potest  non  apprehendi  ut 
factu  m . 

387.  Ex  hucusque  disputatis  deduces. 

1®  Intellectus  nostri  objectum,  id  nempe  quod  directe  et  ex 
se  in  rebus  intellectus  percipit,  esse  universale,  non  tamen 
cognitum  ut  universale. 

2°  Cur  rationes  ab  intellectu  perceptae  sint  necessariae,  im- 
mutabiles, aeternae,  et  aliquatenus  infinitae.  Quia  nempe  licet 
individua,  quae  sensu  percipimus,  prorsus  contingentia  sint, 
est  tamen  in  illis  essentia  quaedam,  quae  quum  ab  intellectu 
apprehenditur,  non  ut  factum,  sed  ut  quiddam  ex  intelligibi- 
libus  constitutivis  coalescens,  habet  jam  eas  omnes  proprie- 
tates, quae  ad  essentiam  in  statu  intelligibili  consideratam 
pertinent  (0.  51-83). 

3®  Deduces  quoque  iterum  quod  supra  statuimus,  abstrac- 
tionem  elementi  idealis  phantasmatibus  huc  denique  redire, 
quod  vis  activa  anim%  humanae  propria  perceptivam  intellec- 
tus potentiam  determinet  ad  hoc,  ut  id  quod  in  phantasmate 
repraesentatur,  ut  objectum  et  ens  in  se  ipsa  exprimat,  prae- 
scindens a facto  subjectivo,  videlicet  a facto  impressionis 
quam  in  organis  illud  producit,  et  per  hoc  a facto  objectivo, 
i.  e.  ab  actuali  ejus  existentia. 

4®  Demum  intelliges  ex  dictis,  quo  ordine  intellectus  uni- 
versalia cognoscat.  Duplex  in  universalium  cognitione  dis- 
tinguendus est  ordo  ; alter  directus  et  spontaneus , alter 
reflexus  atque  scientificus.  Si  de  primo  ordine  sermo  sit 
manifestum  est,  intellectum  magis  universalia  ante  minus 
universalia  cognoscere.  In  eo  enim  qui  primo  aliquid  co- 
gnoscit, cognitio  obscura  claram,  confusa  distinctam,  et 
incompleta  completam  praecedit ; eoque  tardius  adquiruntur 
conceptus,  quo  majorem  experientiam  pluresque  compara- 
tiones postulant  (379,  3®). 

Si  vero  alterum  ordinem  consideremus,  inverso  itinere 
procedit  intellectus.  Nam  ad  investigandas  rerum  proprie- 
tates atque  principia,  conceptus  quos  habere  se  reperit,  re- 
solvit in  partes,  donec  per  successivas  praecisiones  ad  ultima 
elementa  deveniat. 


ARTICULUS  v. 

De  cognitione  immaterialium. 

388.  Quaeremus  modo,  quo  pacto  intellectus  noster  imma- 
terialia cognoscat.  Ut  alibi  diximus  (0.  1)  alia  sunt  immate- 
rialia secundum  rem,  alia  secundum  mentis  consideratio- 
nem. Immaterialia  secundum  rem  naturaliter  nobis  nota, 
sunt  anima  nostra,  et  prima  rerum  causa  Deus;  immateria- 
lia secundum  mentis  considerationem  sunt  idese  puraj,  quse 
nullum  sensibile  elementum  continent,  ut  ideae  entis,  sim- 
plicis, veri,  honesti  aliaeque  hujusmodi.  Dicamus  de  sin- 
gulis. 

Quod  ad  animam  nostram  attinet,  opportuniore  loco  sta- 
tuimus, animam  intellectiva  cognitione  non  per  seipsam  se, 
sed  per  suos  actus  cognoscere  (282,  seq.).  Superest  ut  defi- 
niamus, quomodo  hosce  actus  intellectus  apprehendat. 

389.  Propositio  X.  Actus  sive  conjuncti  proprios,  sive 
spiritales  intellectus  percipit  determinatione  accepta  ab  intimo 
sensu. 

Prob.  1“.  pars  ex  eo  quod  ii  actus,  quorum  subjectum  non 
est  sola  anima  sed  conjunctum,  aliquo  modo  materiales  sunt; 
proinde,  ut  tales,  intellectum  ad  cognitionem  immediate  de- 
terminare nequeunt.  At  radix  facultatum,  a quibus  hi  actus 
eliciuntur,  est  intimus  sensus,  qui  in  eadem  anima,  in  qua 
est  intellectus,  sedem  habet  (291).  Quoniam  autem  de  facto, 
ut  factum  est,  percipiendo  agitur  (386),  sufficit  ad  intel- 
lectum determinandum  intimus  sensus,  quo  affectiones  illae 
ad  animam  pertinent. 

390.  Prob.  2“  pars.  Actus  spiritales  sunt  in  sola  anima, 
tanquam  in  subjecto  : sunt  ergo  illi  ex  toto  intime  praesentes 

per  sensum,  quem  habet  sui ; proinde  per  seipsos,  absque  ulla 
alia  specie,  intellectum  ad  actum  determinare  possunt. 

^ 591.  Nola  lo  internas  affectiones  percipi  posse  ab  intel- 
lectu, actu  vel  spontaneo,  vel  reflexo.  Actus  autem  sponta- 
neus, qui  determinationem  ab  intimo  sensu  acceptam  natura- 
liter sequitur,  vix  rem  delibat,  uti  maxime  contingit  in 
externis  sensationibus.  In  his  enim  intellectus  ad  rem  ex- 
ternam percipiendam  directe  intenditur , ad  subjectivam 
autem  affectionem,  indirecte  solum  et  oblique.  At  potest  intel- 
lectus in  hanc  affectionem  reflecti,  externa  re  neglecta.  H?ec 
veio  reflexio,  qua  internae  affectiones  proprie  percipiuntur 
(286,  3^),  conscientiam  constituit  (L.  4-44). 

Nota  2o  affectiones  internas,  ut  singulare  quid,  primo  ab 
intellectu  percipi ; earum  vero  conceptus  universales  fieri  ab- 
stractione  reflexa,  per  quam  intellectus  ab  individualis  sensus 
facto  praescindit,  et  affectionem  propriam  ul  objectum  consi- 
derat, non  amplius  attendens  ad  se  v.  gr.  dolentem  aut  cogi- 
tantem, sed  simpliciter  dolentis  aut  cogitantis  conceptus  effor- 
mans.  Nova  deinde  abstraclione  formae  a subjecto  (L.  29) 
doloris  et  cogitationis  ideas  effingit. 

Nota  3o  animam  seipsam  quoque  cognoscere  dependenter  a 
sensibus.  Nam  se  cognoscit  per  proprios  actus.  Ejus  autem 
actus  vel  sunt  actus  sensuum,  vel  ab  actibus  sensuum  depen- 
dent. 

392.  Propositio  XI.  Idea  Dei  est  idea  deducta  ex  rebus 
finitis ; cujus  elementa  sunt  idece  perfectionum  finitarum, 
adjecta  notione  excessus^  et  negatione  imperfectionum  om- 
nium. 

Idea  Dei  alia  est  confusa  et  initialis,  alia  explicita  et  for- 
malis, ut  alibi  diximus  (0.  362).  Jam  prior  illa  idea  Deum 
exhibet  ut  ens  quod  est  prima  rerum  causa,  et  a quo  omnia 
dependent.  Utraque  vero  nota  constat  elementis  indetermi- 
natis, et  ex  rerum  finitarum  consideratione  depromptis,  quae 
sunt  ideae  entis,  causae  ei  potenlice,  addito  conceptu  eminen- 
tiae cujusdam,  et  negatione  dependentiae  ab  alio.  Conceptus 
autem  eminentiae  est  a rerum  finitarum  consideratione;  una 
enim  res  alteri  excellit  : ex  eodemque  fonte  negationem  de- 

pendeniiae  iiitelligimus;  multas  enim  res  videmus  a quibus- 
dam aliis  dependere,  ab  aliis  non  dependere,  ut  v.  gr.  sol  ab 
homine  non  dependet.  Quod  ergo  ad  primam  banc  Dei  notio- 
nem attinet,  manifestum  est  quod  asseruimus. 

393.  Notio  altera  perfectior  Deum  exhibet,  ut  ens  infini- 
tum infiniteque  perfectum.  Quid  autem  intelligimus,  quum 
infinitam  hanc  Dei  perfectionem  cogitamus?  Sane  eum  esse 
intelligentem,  liberum,  potentem,  justum,  beneficum,  pro- 
vidum, sed  multo  magis  ac  melius,  quam  quaelibet  alia  na- 
ttfi’a,  quam  animo  fingere  possimus;  ad  haec,  esse  sine  causa 
a qua  dependeat,  sine  initio,  sine  mutatione,  sine  composi- 
tione, sine  ullo  limite  perfectionis.  Haec  est  perfectissima  Dei 
notio  quae  in  humana  mente  reperiatur;  nec' vel  mortalium 
sapienlissimi  nobiliorem  aut  sublimiorem.  Entis  infiniti  con- 
ceptum assequi  possunt,  ut  experientia  constat.  Jam  si  in  hoc 
conceptu  consideres  quod  positivum  est,  nihil  invenies  quod 
non  sit  experientia  cognitum ; quod  superest  reliquum,  est 
aflSrmalio  excessus  e-t  negatio  defectus.  Palet  itaque  asser- 
tum, etiam  quoad  Dei  notionem  explicitam  et  formalem. 

394.  Hinc  colliges,  quid  reponendum  sit  iis,  qui  illud  per- 
petuo objiciunt  : infinitum  per  finitas  perfectiones  concipi 
non  posse.  Qui  enim  ita  loquuntur,  supponunt  ideam  qua 
infinitum  concipimus,  positivis  ac  propriis  notis  eum  reprae- 
sentare. Quod  si  verum  foret,  profecto  haec  idea  elementis 
a rebus  finitis  abstractis  componi  non  posset.  Sed  infiniti 
notio  non  est  ejusmodi,  ut  dictum  est ; sed  partim  positiva, 
partim  negativa,  atque  illud  ipsum  quod  in  ea  positivum  est, 
non  per  proprias  notas  Deum  refert,  qui  finita  omnia  excedit, 
sed  solum  per  analogicas,  ut  in  theologia  latius  explicabitur. 
Nullum  itaque  absurdum,  si  hae  notae  a rebus  finitis  desu- 
mantur, abjecta  tamen  affirmatione  excessus  ac  negatione 
defectus  ; quibus  duobus  Dei  incomprehensibililas  expri- 
mitur. 

39o.  Propositio  XII.  Rationes  rerum  immateriales  mens 
nostra  vel  cognoscit  per  species  abstractas  a sensationibus, 
sive  internis  sive  externis,  vel  ex  aliis  immaterialibus  ratio- 
nibus per  comparationem  et  judicium  componit. 

Saiie  rationes  hujusmodi  vel  immediate  intellectus  appre- 
hendit, vel  mediate.  Si  immediate,  constat  ex  dictis,  imme- 
diatam hanc  apprehensionem  fieri  per  ahstractionem  a sensi- 
bilibus modo  explicato;  si  mediate, ese  apprehendi  nequeunt, 
nisi  ex  varia  elementorum  immediate  abstractorum  compara- 
tione et  compositione. 

396.  Immediate  abstrahit  intellectus  conceptus  communis- 
simos entis,  unius,  multitudinis,  boni  et  mali,  saltem  phy- 
sici, quos  in  rebus  omnibus  natura  sua  intellectus  appre- 
hendit, ut  oculus  colores,  et  auris  sonos ; tum  vero  perceptione 
comparativa  notiones  accipit  relationum,,  ordinis,  pulcrhitu- 
dinis,  aliasque  cum  his  connexas. 

397.  Inter  ideas  porro  quas  immediate  intellectus  abstra- 
hit, quaedam  sunt,  quas  illi  reflexio  solum  in  spiritales  actus 
suppeditare  potest.  Ex  his  v.  gr.  ideam  simplicis  adipiscitur 
intellectas  (0.  337);  et  ex  reflexione  in  proprias  cognitiones, 
in  propriam  activitatem,  in  prima  principia,  ideas  veri, 
causce,  necessitatis  educit;  ut  aliis  in  locis  explicatum  est. 

398.  Mediate  ex  rerum  eventuumque  collatione  ideas  con- 
tingentiw  et  possibilitatis,  substantice  et  accidentis,  spatii  ac 
temporis,  aliasque  hujusmodi  colligit.  Ex  idea  vero  ordinis, 
et  per  varias  apprehensiones  comparativas,  quibus,  sive  in 
genere  sive  in  specie,  ordinem  servandum  esse  intelligit,  ideas 
morales  honestici  inhonesti,  meriti  ac  demeriti,  juris  et  officii, 
virtutis  et  vitii,  tam  generatim  quam  speciatim  efformat. 

Ex  his  omnibus  patet,  cunctas  humani  intellectus  ideas  a 
sensibus  vel  proxime  vel  remote  originem  ducere. 

ARTICULUS  VI. 

* De  dependentia  intellectus  ab  imaginatione. 

399.  Intellectum  a sensibus  dependere  in  idearum  suarum 
acquisitione,  huc  usque  explicatum  est ; nunc  quaeritur, 
utrum  acquisitis  ideis,  absque  dependentia  a sensitivis  facul- 
tatibus, uti  possit. 

Adverte  certum  esse,  intellectum  sensibus  externis  non 

ita  esse  mancipalum,  ut  absque  eorum  ministerio  nullatenus 
operari  queat.  Imo  vero  eo  melius  suis  actibus  vacat,  quo 
minor  est  sensuum  cum  externis  objectis  communicatio.  Quae- 
ritur itaque  solum,  an  ab  imaginatione  hanc  dependentiam 
habeat. 

Adverte  2»  non  quaeri,  utrum  ex  se  et  absolute  intellectus 
ab  imaginatione  dependeat,  sed  solum  utrum  in  hac  animae 
cum  corpore  societate,  imaginationis  indigeat  ministerio. 
Certum  est  enim,  dependentiam  hanc  ex  natura  ipsa  intel- 
lectus nullam  esse,  ut  alibi  diximus  (97,  seq.). 

400.  Propositio  XIII.  Intellectus  humanus  in  hoc  suo  statu 
operari  non  potest,  nisi  phantasia  cooperante  juvetur . 

Etenim  1®  si  ex  cerebri  laesione  phantasia  perturbetur,  in- 
tellectus quoque  in  suis  operationibus  aberrat;  nec  ea  ipsa 
quae  jam  cognovit,  recogitare  ordinate  potest. 

2®  Quum  aliquid  intelligere  conamur,  etiamsi  hoc  incor- 
poreum sit  et  immateriale,  phantasmata  semper  aliqua  com- 
ponimus, in  quibus  objectum  intelligibile,  tanquam  in  aliqua 
sensibili  imugine , utcunque  adumbretur.  Ilemque  quum 
alios  docemus,  metaphoris  utimur  atque  similitudinibus  ex 
corporea  natura  depromptis,  et  ut  universalia  intelligant, 
particularia  sensibilia  proponimus. 

3»  Idipsum  ostendunt  voces,  quas  adhibemus  ad  immate- 
rialia objecta  significanda,  quae  omnes  ex  rebus  sensilibus 
desumptae  sunt.  Hoc  pacto  quae  ad  Deum,  et  ad  spiritales 
animae  actus,  et  ad  substantias  immateriales  universas  per- 
tinent, significare  solemus.  Nihil  autem  melius  quam  com- 
munis loquendi  ratio,  modum  quem  mens  in  cogitando  tenet, 
exprimere  potest. 

4«  Intellectus  et  phantasia  in  una  eademque  anima  vigent; 
hinc  harmonice  connectuntur  ad  invicem,  ac  se  mutuo  juvant 
impediuutque.  Multo  autem  facilius  ac  promptius  anima  per 
phantasiam,  quam  per  intellectum  operatur.  Ex  quo  fit,  ut 
intellectus  ad  objectum  suum  attendere  non  possit,  si  phan- 
tasia ad  aliud  quidpiam  convertitur;  adeo  ut  insaniens  phan- 
tasia intellectum  secum  abripiat,  prouti  in  dementibus  con- 
tingit. Ad  hoc  igitur  ut  intellectus  se  in  objectum  suum  in- 

tendere  possit,  necesse  est,  ut  phantasia  quoque  ad  ea  se 
convertat  phantasmata,  quae  intellectus  operationibus  aliquo 
modo  respondeant.  Proinde  quando  phantasia  foecunda  est 
imaginum  hujusmodi,  et  docilis  pcdissequa  intellectus,  hic 
facile  operatur,  ac  in  veritatis  contemplatione  diu  consistere 
potest.  Secus  si  phantasia  arida  sit,  vel  instabilis,  vel  in 
conceptis  aliquibus  phantasmatibus  facile  inhaerescat. 

401 . Nola  adhuc  : 1“  ex  his  quae,  postremo  praesertim  loco, 
diximus  colligi,  quo  pacto  intellectus  phantasmatibus  ad  in- 
lelligendum  indigeat;  scilicet  non  ipse  ad  phantasmata 'con- 
vertatur neccsse  est,  sed  phantasia  illi  cooperando  ad  conve- 
nientia phantasmata  convertatur  oportet. 

2®  Quum  de  rebus  sensibilibus  cogitamus,  phantasmata 
eorum  propria  reproducit  imaginatio ; quum  autem  cogitamus 
de  insensibilibus  et  immaterialibus,  imaginatio  in  iis  delinetur 
phantasmatibus,  quae  analogiam  aliquam,  sive  attributionis 
sive  proportionis,  cum  objecto  immateriali  habent,  aut  saltem 
in  iis,  quae  externus  aliquis  associationis  nexus  ejusmodi 
objecto  aliquando  conjunxit,  ut  sunt  v.  gr.  vocabulorum 
phantasmata. 

3®  Vocabulorum  phantasmata,  ut  modo  diximus,  certe  fre- 
quenter adhiberi ; non  tanien  haec  sola  intellectui  deservire. 
Multa  enim  cogitamus,  quae  qua  voce  significentur  nescimus, 
aut  .saltem  non  recordamur. 

ARTICULUS  VII. 

De  memoria  intellectiva. 

402.  Superest  ut  de  memoria  intellectiva,  juxta  priitcipia 
supra  posita,  aliquid  statuamus ; id  quod  paucis  assertionibus 
expediemus. 

Assertio  I.  Certum  est,  in  humana  mente  memoriam 
aliquam  intellectivam  esse. 

Nam  quisque  sibi  conscius  est,  ideas  olim  habitas  animum 
reproducere  ac  recognoscere.  Ideae  autem  per  imaginationem 
seu  memoriam  sensitivam  reproduci  non  possunt.  Ergo  per 
facultatem  superiorem  reproducuntur. 

403.  Assertio  II.  Memoria  intellectiva  a perceptiva  intel- 
lectus facultate  non  distinguitur. 

Est  enim  memorise  proprium,  ideas  reproducere.  Non  posset 
autem  illas  reproducere,  nisi  ideas  quas  intellectus  expressit 
aliquo  modo  in  se  conservaret.  Ideas  autem  ab  intellectu 
expressas  a quanam  alia  facultate  conservari  dicemus,  potius 
quam  ab  eodem  intellectu?  Si  quis  aliter  existimaret,  is  facul- 
tates non  necessarias  arbitrarie  induceret. 

404.  Assertio  III.  Hinc  determinatio  ab  intellectu  recepta 
postquam  hic  ad  actum  transiit,  in  eo  manet,  saltem  aliquo 
tempore.  Manet  autem  ad  modum  habitus,  vel  etiam  ad  mo- 
dum actualis  determinationis  ad  cognitionem  confusam. 

Manere  determinationem  hujusmodi,  patet  ex  ipsa  repro- 
duclione,  maxime  in  iis  cognitionibus  quae  magno  studio  ac 
labore  comparatae  sunt,  ac  postea  facile  reproducuntur,  ut  in 
scientiis  videre  est.  Non  tamen  semper  manet  determinatio 
recepta,  maxime  quum  attentio  eam  firmiorem  non  fecit.  Vi- 
detur autem  dicendum,  eamdem  manere,  non  ut  actualem 
determinationem,  sed  ad  modum  habitus;  secus  enim  anima 
semper  ad  actum  determinaretur,  ac  proinde  semper  actu 
omnia  intelligeret  quae  aliquando  intellexit. 

405.  Dici  nihilominus  potest,  manere  mentem  ad  cognitiones 
antea  habitas  aliquo  modo  determinatam  actu,  non  profecto 
ita  ut  omnia  quae  aliquando  cognovit,  semper  distincte  intel- 
ligat,  id  quod  est  prorsus  contra  experientiam ; sed  ita  ut 
omnia  semper  confuse  cognoscat,  ac  distincte  solum  ea  quae 
primo  intelligit,  vel  ad  quae  iterato  intelligenda,  modo  mox 
explicando,  convertitur.  Ut  qui  montem  conscendit,  confuse 
videt  ea  omnia,  quae  prius  distincte  vidit,  ad  quae  ex  ea  alti- 
tudine palet  prospectus ; et  quo  aliius  ascendit,  eo  plura 
prospicit;  distincte  vero  ea  solum  videt,  in  quae  "oculorum 
aciem  defigit. 

406.  Assertio  IV.  Idece  olim  habitae  reproducuntur  repro- 
ductione  phantasmatum  iis  respondentium. 

Utcumque  manere  dicas  in  intellectu  determinationem  se- 
mel receptam  aliquid  actu  intelligendum,  sive  ad  modum  ha- 
bitus sive  ad  modum  confusae  cognitionis,  semper  aliquid 

aliud  necessarium  est,  ut  intellectus  ad  intellectionis  rcpro- 
ductionein,  aut  saltem  ut  ad  distinctam  intellectionem  deter- 
minetur. 

Hoc  autem  esse  phantasma  certae  alicui  intellectioni  respon- 
dens, primo  colligitur  ex  dictis  de  dependentia  intellectus  a 
phantasmatibus  (400,  4®);  tum  etiam  experientia  suadetur. 
Quum  enim  ea  quae  olim  intelleximus,  reminisci  volumus, 
phantasmata  quafedam  reproducere  conamur,  quae  iis  con- 
sociata esse  existimamus. 

407.  Assertio  y.  Recognitio  fertur  per  se  in  praeteritos 
subjecti  actus ; ac  iis  mediantibus,  in  eorum  objecta. 

De  recognitione  diximus  in  logica  (L.  S90,  seq.).  Nunc 
tantum  de  ejus  objecto.  Recognitio  fertur  in  id  quod  praeteri- 
tum est,  ut  tale  est.  Praetereunt  autem  ea  quae  existunt,  ac 
proinde  quae  singularia  sunt.  Universalia  enim  sunt  extra 
tempus,  et  in  statu  intelligibili,  in  quo  nihil  praeierit,  nihil 
novi  fit.  Ergo  ea  solum  possunt  ut  praeterita  agnosci,  quae  ut 
singularia  cognoscuntur.  Intellectus  autem  noster,  ut  supra 
diximus  (391,  2®;  382),  subjecti  quidem  actus  ut  singulare 
quid  percipit;  objecta  vero  quaecumque  ea  sint,  per  universa- 
les solummodo  rationes  apprehendit.  Ergo. 

CAPUT  VII. 

* DE  ONTOLOGISMO. 

articulus  i. 

Exponitur  ontologorum  doctrina. 

408»  Venio  nunc  ad  caetera  systemata,  quae  supra  recensui 
(389).  Incipiam  ab  ontologismo,  qui  cum  idearum  originem 
ab  immediata  Dei  visione  repetendam  censeat,  quasi  splendore 
quodam  suo  primas  sibi  partes  arrogare  videtur. 

Ontologismi  parens  Malebranchius  habetur  : nomen  vero 
recentius  est  re,  ac  Giobertium  auctorem  habet.  Juxta  quem, 

cum  binse  sint  philosophandi  oppositae  rationes,  quarum  al- 
tera a subjecto  et  ab  intimo  sensu  tanquam  a principio  inchoa- 
tur, altera  ab  objecto,  seu  ab  intelligibili  absoluto  directe 
apprehenso;  prima  iila  altera  \evo  ontologis- 

mus  appellari  meretur. 

.409.  Ontologi  omnes  in  hoc  conveniunt,  Deum  immediate 
perceptum  omnis  cognitionis  fontem  et  originem  esse.  Suh 
quo  autem  respectu  videatur,  varii  varia  sentiunt.  Ex  his 
autem  discrepantiis  potissimum  variae  ontologismi  formae 
repetendae  sunt.  Recensebo  quae  praecipuae  sunt. 

410.  I.  Priman  formam  Malebranchius  invexit.  Cujus  doc- 
trina huc  redit. 

1“  Intelligentia  humana,  quae  facultas  mere  passiva  est, 
duplex  affectionum  genus  excipit,  perceptiones  puras,  et 
perceptiones  sensiles.  Unde  duplex  in  homine  cognitio ; al- 
tera, qua  ipsum  intelligibile  per  se,  scilicet  Deum,  et  ideas 
claras  rerum,  et  harum  idearum  relationes  contuemur;  quae 
quidem  cognitio  dici  potest  ad  debet  cognitio  per  lumen  : al- 
tera, qua  nosmetipsos  percipimus,  unaque  ideas  confusas  seu 
nostras  modiflcationes,  voluptatem,  dolorem,  lucem,  colores, 
sapores,  aliaque  id  genus,  ffaec  autem  est  cognitio  per  sen- 
sum, et  appellari  quoque  potest  cognitio  per  conscientiam. 

2«  In  perceptione  pura  tria  haec  distinguere  possumus  : 
perceptionem  simplicem,  judicium  et  ratiocinium.  Percep- 
tione simplici  intelligimus  ideam,  judicio  binarum  idearum 
relationem,  ratiocinio  binarum  relationum  relationem.  Caete- 
rum,  si  proprie  loquamur,  judicium  affirmatio  est;  affir- 
matio autem  assensus  voluntatis,  intelligentiae  affectionibus 
adhibitus. 

3“  Rursus,  in  perceptione  sensili  duas  modificationum 
differentias  distinguere  oportet;  scilicet,  ut  communi  more 
loquamur,  sensationes  quibus  objectum  tanquam  praesens, 
et  phantasmata  quibus  objectum  tanquam  absens  percipi- 
mus : haec  autem  a sensationibus  sola  differunt  intensitate, 

4°  Deus  lumen  est  mentis  : idcirco  cognitio  omnis  quae 
per  lumen  sit,  ab  ipso  Deo  tanquam  a fonte  dimanat.  Deus 
est  insuper  causa  idearum  obscurarum,  seu  modifleationum 

nostrarum,  quibus,  ut  vulgo  dicimus  corpora  sentimus  atque 
imaginamur. 

5"  Per  lumen  cognoscimus  primo  Deum  ejusque  perfec- 
tiones. Cognito  Dei  non  est  per  ideam.  • Idea  enim  objecti 
imago  est  : entis  autem  infiniti  nulla  est  imago.  Deus  imme- 
diate ac  directe  percipitur,  quatenus  ipse  qui  per  se  intelli- 
gibilis  est,  menti  affulget,  ac  se  ens  absolutum,  universale, 
infinitum  manifestat. 

6"  Cognoscimus  quoque  per  lumen  res  corporeas,  qua- 
tenus Deus  ideas  corporum,  quas  in  se  habet,  nobis  aperit. 
Quemadmodum  autem  rerum  ideae  quae  in  Deo  sunt,  omnes 
rerum  proprietates  continent,  ita  qui  hasce  ideas  videt  om- 
nes rerum  proprietates  successive  potest  cognoscere.  Sed 
objectorum  sensibilium  ideae  in  Deo  existentes  dupliciter  in 
animum  agunt,  affectione  pura,  et  affectione  sensili ; quocirca 
modo  eas  ideas  cognitione  per  lumen  videmus,  modo  sentimus. 

7®  Demum  veritates  ac  leges  aeternas  per  lumen  cognos- 
cimus : veritates,  quae  nil  aliud  sunt,  quam  idearum  relatio- 
nes ; leges  aeternas,  quae  nil  aliud  sunt,  quam  essentialis  rerum 
ordo  ab  ideis  exhibitus.  Hic  autem  ordo  nobis  exhibetur,  ut 
qui  Deum  quidem  ad  sui  amorem  necessitate  naturali  adstrin- 
gat,  nos  autem  solummodo  moraliter  obliget. 

411 . Novam  quamdam  Ontologismo  formam  tribuit  Giober- 
tius.  En  praecipua  ejus  sententiae  capita. 

1°  Cognitionis  omnis  principium  est  intuitus  idealis.  Im- 
mediatum hujus  objectum  est /dea,  quae  non  est  forma  quae- 
dam repraesentativa ac  subjectiva,  sed  verum  ipsum  objectivum 
et  absolutum,  ipsum  Ens,  seu  Deus  ut  Ens.  Hinc  prima  idea 
(primum  psychologicum),  et  prima  res  (primum  ontologicum) 
identica  sunt,  ac  primum  unum  ; quod  merito  primum  philo- 
sophicum appellari  potest. 

2»  Nostra  cognitio  duplici  continetur  perceptione  : directa 
et  reflexa.  Perceptio  directa  est  immediata  objecti  appre- 
hensio : reflexa  est  perceptio,  qua  in  primam  perceptionem 
et  in  objectum  apprehensum  cogitatio  regreditur.  Prior  illa  in 
nobis  est  ab  ipso  vitae  intellectualis  exordio,  ac  perpetua  est ; 
altera  voluntaria  est. 

3o  Objectum  intuitus  est  Deus,  Ens  reale  et  concretum, 
quod  se  coram  mente  nostra  sistens,  dicit  : Ego  sum  neces- 
sario. In  hac  objectiva  voce  ornnis  evidentiae  et  certitudinis 
situm  est  fundamentum.  Sed  Deus  a nobis  videtur,  non  in  sua 
abstracta  realitate,  et  ut  est  in  seipscK collectus,  sed  ut  ens 
reale  et  concretum,  atque  ita  ut  revera  est.  Est  autem  creans 
existentias.  Hinc  mens  nostra  Deum  contuens,  tria  perspicit : 
Ens  infinitum  et  necessarium;  actionem  creativam  qua  hoc 
Ens  se  cum  suis  operibus  externat,  et  existentias  contingentes 
quae  actionis  creativae  sunt  terminus.  Hinc  formula  idealis, 
quae  scibilium  universorum  basis  sit  ac  fundamentum,  hoc 
continetur  enunciato  : Ens  creat  existentias. 

4°  Haec  Ideae  per  primum  intuitum  cognitio,  indeterminata 
est,  confusa  et  dispersa.  Quapropter  necesse  est  ut  accedat 
reflexio,  quae  intuitum  circumscribat,  ac  variis  modis  deter- 
minet, primitivumque  conceptum,  per  gradus  quosdam,  suc- 
cessive ac  paullalim  explicet.  Hoc  exsequitur  convestiendo 
sensibili  intelligibile.  Hinc  visio  intelligibilis  sub  alicujus 
sensibilis  forma,  reflexionis  est  opus.  Necessaria  tamen  ad 
hoc  sunt  vocabula,  quae  Ideam  ex  se  interminatam  circum- 
scribunt atque  coarctant. 

Ideae  aliae  sunt  absolutae,  aliae  relativae.  Illae  ad  Ens, 
hae  ad  existentias  perlinent.  Neutrum  porro  ideaimm  genus 
deductione  adquiritur.  Nam  licet  Ens  per  seipsum  intelligi- 
bile sit,  tamen  ejus  essentia  nobis  est  ignota.  Hinc  Entis  pro- 
prietates deductione  cognosci  a uobis  non  postsunt.  Essentia 
item  existentis  inexcogitabilis  est.  Hinc  ideae  quoque  relativae 
deductione  apprehendi  nequeunt.  Itaque  et  illae  et  istae  relate 
ad  nos  sunt  ab  invicem  independentes ; nobis  autem  singulae 
revelantur  et  communicantur,  quum  Ens  nos  ad  exislenliam 
vocat,  suumque  actum  creativum  aperit. 

6“  Ex  hoc  sequitur,  omnia  nostra  judicia  esse  synthetica  a 
priori,  non  quidem  synthesi  subjectiva,  sed  objectiva,  quae 
sita  est  in  Entis  revelatione.  Primum  tamen  judicium  : Ens 
necessarfo  est,  analy  licum  est;  quia  divini  judicii  est  repetitio. 
Ac  primum  istud  judicium  prima  reflexio  est,  et  philosophiae 
initium  esse  debet. 

' potius  concludendum  esset, 

412.  Nostr*  aetatis  ontologi,  alii  gj  gj  permaneat,  con- 

typaruin  Dei  idearum  visionem,  alii  c^uia  nos- 

actus  inluitionem  tuentur;  ab  hisquc  magisi.  o |jbet  in  hunc 
cognitione  explicanda  non  multum  differunt,  ^-.nsus  iste  in' 
communia  sunt  placita. 

lo  Deum  esse  semper  menti  praesentem  per  immeUiu^gg 
perceptionem,  qua  ipsum  cognoscimus,  ut  Ens  infinitum,  u<, 
Ens  simpliciter,  ut  absolutum.  Ideas  veri,  pulchri,  honesti  et 
similes  aliud  non  esse,  quam  ideam  Entis  absoluti  sub  diverso 
respectu  consideratam. 

2®  Deum  ita  cognitum,  esse  intellectualis  omnis  cognitionis 
principium,  sine  quo  nihil  est  intelligibile  : esse  lumen  per 
quod  intellectus  videt ; primamque  normam,  juxta  quam  in- 
tellectus intelligit  et  judicat;  immo  id  quod  nos  rationales 
facit. 

3“  Res  sensiles  earumque  qualitates  tum  sensu,  tum  intel- 
lectu a nobis  cognosci.  Sensum  eas  cognoscere  secundum 
physicam  earum  individuamque  existeutiam;  proinde  eas 
cognoscere  in  seipsis.  Intellectum  vero  eas  cognoscere  secun- 
dum earum  essentiam  metaphysicam  et  intelligibilera,  quae 
cum  sit  aliquid  aeternum,  necessarium,  immulabile,  cognosci 
nequit,  nisi  in  Deo. 

4°  Relationes  entium  contingentes  et  sensibiles,  videlicet 
motus  ac  modificationes  individuales,  sensu  immediate  percipi. 
Relationes  autem  essentiales  et  inlelligibiles,  quae  sunt  veri- 
tates universales,  aeternae,  necessariae  et  immutabiles,  in  Ente 
infinito  directe  et  immediate  conspici  : sunt  enim  cum  ipso 
identicae. 

3°  Haec  omnia,  ipsumque  Absolutum,  ab  intellectu  tam 
'directe,  quam  reflexe  cognosci  : directe  in  Absoluti  imme- 
diata intuitione;  reflexe  in  notionibus,  quas  intellectus  sibi 
format  ad  objeclivarum  idearum  similitudinem.  Reflexis 
hisce  cognitionibus  directam  illam  semper  magis  perfici.  Occa- 
sionem vero  reflexarum  cognitionum  sensationes  esse. 

413.  Non  desunt  quoque,  qui  mitiorem  quamdam  ontolo- 
gismi  formam  secuti,  rejecta  archetyparum  idearum  et  actus 
creativi  intuitione,  omnes  intellectuales  cognitiones  ex  imme- 

medium  cceterarwn  cognitionum,  ita  ut  in  Deo  cognito  rerum 
raliones  atque  selernse  veritates  a nobis  cognoscantur. 

Nam  1“  hoc  admisso,  humani  intellectus  notio  destruitur. 
Dicendum  enim  foret,  intelligendi  facultatem  compleri,  ut 
ita  dicam,  per  aliquid  ab  homine  diversum,  h.  e.  per  ipsum 
Deum  ; ita  ut  quemadmodum  sentiendi  facultas  est  in  organo 
ex  conjunctione  cum  anima  ; ita  facultas  intelligendi  in  anima 
prodeat  ex  conjunctione  cum  Deo. 

2®  Quum  dicunt  Deum  cognitum  esse  id  in  quo  omnia  co- 
gnoscuntur, hoc  dicunt  vel  de  cognitione  Dei  ut  est  Ens  sim- 
pliciter et  Eos  infinitum,  vel  de  cognitione  exemplarium  idea- 
rum quse  sunt  in  mente  divina. 

Si  primum  dicatur,  jam  falsum  esset  nos  rationes  rerum 
aeternas  in  Deo  intueri.  Nam  infinitum  in  se  cognitum  nullius 
rei  finitae  ideam  nobis  suppeditare  posset.  Rerum  enim 
aeternae  rationes  in  divina  perfectione  non  sunt  formaliter,  sed 
tantummodo  ut  in  fundamento,  eminenti  quodam  modo 
- (0.  85).  Proinde  etiam  hac  infiniti  cognitione  posita,  non 
idcirco  rerum  finitarum  ideas  proprias  in  eo  reperiremus,  sed 
ad  summum  ex  ejus  consideratione  aliquas  earumdem  ideas 
analogicas  elformare  possemus. 

Si  dicatur  alterum,  in  primis  gratuita  prorsus  est  assertio 
isthaec.  Deinde  ex  ea  sequeretur,  nos  intimas  rerum  essentias 
plene  cognoscere  ; id  quod  est  omnino  falsum.  Demum  cum 
ideae  Dei  archetypae  sint  id  quod  divinus  intellectus  vitali  actu 
intelligit,  quatenus  suam  essentiam  ut  imitabilem  cognoscit 
(0.  83,  2“),  plane  inexplicabile  est,  quomodo  hae  ideae  in  tui- 
tionis nostrae  objectum  esse  queant. 

3®  Hinc  aliud  argumentum.  Nam  exemplares,  quae  in  Deo 
sunt,  rerum  rationes  videri  nequeunt,  nisi  ipsa  divina  essentia 
prius  videatur.  Rationes  enim  hujusmodi  nihil  aliud  in  Deo 
sunt,  quam  divina  essentia,  prouti  per  res  a se  distinctas 
imitabilis  est.  Prius  autem  aliquid  cognoscitur,  ut  est  in  se, 
quam  ut  est  per  comparationem  ad  aliquid  aliud.  Atqui  di- 
vina essentia,  ut  est  in  se,  ontologis  consentientibus,  nec  vi- 
detur a nobis,  nec  videri  potest.  Ergo. 

419.  Probatur  2®  pars.  Ontologismi  theoria  periculosa  est. 

Id  ostendunt  consectaria  non  pauca,  quae  ex  ea  doctrina 
deduci  non  adeo  difficulter  possunt;  quae  quidem  plurimi  ex 
ontologis  sincere  rejiciunt,  et  ex  animo  aversantur;  at  non 
idcirco  haec  cum  doctrina  quam  ipsi  defenduni,  logicam  ali- 
quam connexionem  habere  cessant.  Itaque 

1“  Doctrina  catholica  est  : Deum  in  se  cognitum  esse  bea- 
titudinis  objectum  : hinc  ab  homine  mortali  nullatenus  im- 
mediate videri,  sed  solummodo  cognitione  ahstractiva  et 
deducia  ex  rebus  creatis  cognosci  posse.  Quae  sententia  non 
modo  apud  Ecclesiae  patres  et  in  catholicis  scholis  communis 
est,  sed  etiam  in  sacris  litteris  non  dubia  habet  funda- 
menta (i).  Haec  autem  doctrina,  si  vera  sunt  ontologorum 
placita,  nonne  esset  deserenda,  aut  saltem  limitanda  multi- 
pliciter, et  explicationibus,  certe  non  obviis,  interpretanda? 

2^  Quemadmodum  ontologi  contendunt,  intellectum  res 
finitas  non  cognoscere,  nisi  quatenus  summum  Ens  cognoscit, 
ita  quoque  ratum  habent,  voluntatem  nullum  finitum  bonum 
appetere,  nisi  quatenus  summum  Bonum  appetit.  Ast  ex  hoc 
nonne  illud  consequi  videtur  : omnes  voluntatis  motus  ho- 
nestos esse  ? Recta  siquidem  et  honesta  est  dilectio,  qua  ali- 
quid propter  Deum  et  in  Deo  diligimus.  Hoc  autem  si  semel 
admittatur,  homo  amplius  peccare  non  potest,  quia  nulla 
actio  inhonesta  est  amplius  possibilis. 

3®  Ontologorum  doctrina  faciles  ad  rationalismum  aditus 
parat.  Est  enim  rationalismus  negatio  supernaturalium  veri- 
tatum, earum  nempe  veritatum,  quas  humana  mens  natura- 
libus viribus  assequi  nequit,  quaeque  solum  fidei  divinae  sunt 
objectum.  Jam  ex  principio  visionis  divinae  immediatae  du- 
plex conclusio  inferri  potest.  Altera  est  : Cum  humana  mens 
Deum  videat,  nec  mysteria  quw  revelata  esse  dicuntur,  in 
eo  videre  possit,  mysteria  hujusmodi  nec  a Deo  revelata  sunt, 
nec  admittenda.  Altera  : Nullw  sunt  veritates  absolute  et  per 
se  supra  rationem  : quw  enim  mens  humana  prwteritis 
swculis  minus  exculta  in  Deo  non  vidit,  videbit  in  posterum 
per  humanitatis  progressus  altius  evecta. 


(t)  Sap.  Xlll;  Io,  I,  18;  Rom.  I,  19,20;  I.  Cor.  XIII,  12  et  alibi. 

Jam  ulraque  conclusio  ralionalistni  scopum  assequitur. 
Ergo. 

4®  Demum  ontologismus  ad  paiuheismum  quoque  viam 
complanare  videtur. 

Primo  quia,  ut  supra  dixi  (418,  l»),  ponit  ipsam  intelli- 
gendi  facultatem  ex  animae  cum  Deo  conjunctione  intima 
exsurgere. 

Deinde  quia,  si  res  non  sunt  in  seipsis  intelligibiles,  sed 
solum  in  Deo,  nonne  inferre  licebit,  res  non  habere  esse 
proprium,  sed  ad  esse  divinum  pertinere?  Intelligibilitas 
enim  cum  realitate  convertitur. 

Quid  vero,  si  cum  plurimis  ontologis  dicamus,  ipsam  entis 
ideam  nihil  aliud  esse,  quam  Deum  cognitum  ut  Ens!  Hoc 
enim  posito,  concludi  poterit  : quum  dicimus  v.  gr.  hominem 
esse  ens,  non  esse  hoc  ita  intelligendurn  : homo  est  aliquod 
ens,  sed  ita  : homo  est  ipsum  Ens  contractum,  ac  certo  quo- 
dam modo  determinatum. 

420.  Non  est  opus,  ut  pluribus  exponam  quae  seu  male- 
branchiano,  seu  giobertiano  oulologismo  peculiaria  sunt. 

E supra  posito  malebranchianae  doctrinae  compendio  quis- 
que videt,  auctorem  hunc  ontologismo  occasionalismum  con- 
jungere, quatenus  ipsas  sensationes  a divinarum  idearum 
actione  repetii  : ex  quo  sequitur,  sensuum  organa  esse 
prorsus  inutilia  : eumdem  confundere  simul  intellectum, 
sensum,  et  imaginationem,  cum  nullum  aliud  discrimen 
inter  hasce  facultates  assignet,  quam  majorem  minoremve 
perceptionis  claritatem,  ac  distinctionem  : statuere  demum, 
internas  nostras  affectiones  solo  sensu,  non  autem  cognitione 
per  lumen,  a nobis  cognosci ; qua  re  negat  intellectum  in  in- 
terna facta  reflectere  posse.  Quae  quidem  omnia  falsa  atque 
absurda  sunt. 

421.  De  Gioberlio  autem  haec  innuere  sufficiet. 

1®  Juxta  hunc  auctorem,  reflexio  Infinitum  circumscribit 
ac  limitat.  Ergo  Infinitum  intuitu  primo  videmus,  reflexione 
videre  non  possumus.  Hoc  jam  incredibile  est.  Sed  praeterea 
hinc  sequitur,  Infiniti  ideam  reflexam  prorsus  haberi  non 
posse.  Ab  illo  itaque  cognitionum  ordine,  cujus  conscientiam 


LIBER  TERTIUS  CAPUT  VII. 


225 


habemus,  quo  utimur,  quo  philosophamur.  Infiniti  idea 
plane  abest. 

2®  Ad  reflexionem  vocabula  necessaria  esse  dicit  : his 
enim  idea  quae  reflexionis  objectum  est,  circumscribitur  ac 
delinitur.  At  vocabulum  circumscribere  ideam  in  mentis 
nostrae  usum  non  potest,  nisi  mens  vocabuli  significalionem 
antea  didicerit.  Jam  quum  vocabuli  significalionem  addis- 
cimus, vel  idipsum  cognoscimus  quod  per  ideae  circumscrip- 
tionem cognoscendum  est,  vel  non.  Si  primum  dicat,  idea 
jam  est  circumscripla  , antequam  per  vocabulum  circumscri- 
batur : si  dicat  alterum,  profecto  vocabulum  ad  ideam  cir- 
cumscribendam erat  inutile. 

3"  Actum  creativum  a nobis  videri  non  modo  falsum  est  , 
sed  etiam  ridiculum.  Creationis  namque  actus  considerari 
potest,  vel  ut  est  in  Deo,  vel  secundum  externam  efficaciam, 
quam  habet  ad  modum  actionis  transeuntis  (C.  263,  3o). 
Atqui  primo  modo  videri  nequit,  nisi  ipsa  Dei  essentia  vi- 
deatur : actus  enim  creandi , ut  in  Deo  est , cum  divina 
essentia  est  plane  identicus.  Divinam  autem  essentiam  a 
nobis  non  videri , adversarius  fatetur.  Allero  vero  modo 
accepta  creatio  videri  quidem  fortasse  poterat  ante  plura  an- 
norum millia,  quum  res  e nihilo  emerserunt;  id  quod  unico 
momento  factum  est  (C.  263,  2«)  : at  postea  videri  amplius 
non  potuit,  nec  poterit  umquam,  sed  solum  per  ideas  facti- 
tias  cogitari.  Dices,  videre  nos  rerum  conservationem,  quae 
est  quasi  quaedam  continuata  creatio.  Sed  neque  hanc 
videmus,  at  solum  ejus  effectus  videmus,  scilicet  res  quae 
sunt  et  a Deo  conservantur. 

4°  Contra  omnem  veritatem  est , et  communi  sensui  into- 
lerabilis assertio  illa  : primum  scientiae  principium  hoc  esse  : 
ens  existentias  creat.  Haec  enim  propositio,  si  ita  inlelli- 
gatur  ; Deus  e nihilo  mundum  eduxit,  est  quidem  vera,  at 
non  est  principium  per  se  evidens;  multoque  minus  princi- 
pium omnium  evidenlissimum , cujusmodi  sit  oportet  princi- 
pium primum. 

5®  Demum,  ne  alia  plurima  consecter,  etsi  hic  auctor 
vocibus  quas  adhibet,  fucum  facere  studeat,  et  creationis 

10. 

nominatim  vocabulum  liberaliter  usurpet,  nihilomiuus  ger- 
manicum  pantbeismum  olet  ac  stillat  undequaque , ut  jam  a 
pluribus  ostensum  est  (i).  Revera  bsec  una  pantheismi  bypo- 
thesis  hujus  auctoris  doctrinam  explicat,  ejusque  contradic- 
tiones conciliat. 


ARTICULUS  III. 

Expenduntur  ontologismi  fundamenta. 

422.  Nunc  videamus,  quibus  fundamentis  ontologismi 
moles  innitatur.  Prsecipua  solum  afferemus,  et  quse  aliquam 
argumenti  speciem  prse  se  ferunt.  Plura  enim  ex  iis  quae 
Malebranchius  praesertim  disputat,  sunt  prorsus  inepta. 

Dicunt  ontologi  I.  Ens  infinitum,  immensum,  universale 
percipi  nequit  per  ideam  ab  ipso  distinctam. 

Nam  1®  quaelibet  idea  ab  ipsa  diversa  est  aliquid  particu- 
lare et  finitum,  quod  Infinitum  repraesentare  non  potest. 
Ergo  infinitum  percipitur,  quia  menti  immediate  affulget. 

2®  Infinitum  cognosci  nequit  ex  finitorum  entium  conside- 
ratione. 

3®  Ideae  entis  in  genere,  boni,  pulchri  nullum  aliud  ob- 
jectum habere  possunt,  nisi  Infinitum. 

423.  Resp.  Nego  ant.  ejusque  suppositum.  Quum  enim 
Malebranchius  et  ontologi  aiunt.  Ens  infinitum  percipi  non 
posse  per  ideam  ab  ipso  distinctam  , supponunt,  ideam  esse 
id  quod  ab  eorum  adversariis , ac  nominatim  a scholasticis 
percipi  dicitur;  id  quod  patet  ex  dictis  falsum  esse.  Idea 
enim  est  id  quod  mens  in  se  exprimit,  quum  rem  percipit. 
Noto  insuper,  pessime  illud  asseri  : Ens  infinitum  esse  ens 
universale. 

Ad  1“  Dist.  aw^.  Idea  quaelibet  est  aliquid  particulare, 
conc.;  est  aliquid  finitum,  subd.;  ut  est  mentis  modificatio, 
conc. ; si  objeclive  consideretur  id  quod  exprimit,  iterum 
subd.,  est  aliquid  finitum,  spectatis  notis  positivis,  conc.; 

(1)  Cf.  ex.  gr.  Zarelli  (P.  M.  Carol).  H sistema  filosofico  di  V.  Gioberti.  Parigi 
MDGCCXLVni. 

speciatis  simul  negalionibus  quaiiis  conjungi  possunt,  nego. 
Recole  superius  dicta  de  Dei  cognitione  (59i). 

Ad  2“  respondebis,  eadem  adhibita  distinctione  inter  notas 
positivas  et  negativas. 

Ad  S™  Nego.  V.  dicta  in  ontologia  (0.  366).  Mirum  sane 
est  in  hac  ajquivocatione  outologos  tanta  moliri. 

424.  Dicunt  II.  Entia  finita  cognosci  nequeunt,  nisi  prius 
Deus  cognoscatur.  Etenim. 

I®  Ens  finitum  non  potest  cognosci,  ut  ens  sic  et  non  ali- 
ter determinatum,  nisi  prius  cognoscatur  Ens,  ut  ens.  Sed 
ens,  ut  ens,  est  Ens  simpliciter,  seu  Infinitum.  Ergo. 

2®  Varios  enlitatis  gradus  cognoscere  non  pos-sumus,  nisi 
per  comparationem  cum  summa  perfectie'3e,  a qua  res  csete- 
rse  plus  minusve  deficiant.  Sed  comparatio  cum  summa  per- 
fectione fieri  nequit,  nisi  haec  cognoscatur. 

3®  Ens  contingens  ac  dependens  cogitari  nequit,  nisi  Ens 
quoque  absolutum,  a quo  contingens  dependet,  cogitetur. 

425.  Resp.  Nego  quod  asseritur. 

Ad  I""-  Dist.  maj.  Ens  finitum  cognosci  nequit  ut  tale  ens, 
nisi  prius  cognoscatur  ens  ut  ens  : nempe  nisi  prius  cognos- 
catur sub  ratione  indeterminata  entis,  conc. ; nisi  prius  co- 
gnoscatur aliud  ens  ut  ens,  nego.  Cum  ens  finitum  sit  ens, 
potest  ex  se  cognosci  ut  ens,  quin  necesse  sit  ut  cum  alio 
comparetur.  Rationem  autem  entis  esse  primam,  quam  in  re- 
bus apprenhendimus,  supra  demonstratum  est  (379). 

Nego  autem  min.  ^Equivocatiouem  in  ea  manifestam 
agnosces  ex  dictis  in  ontologia  (0.  367). 

Ad  2"’  Nego  maj.  Hanc  quoque  difficultatem  in  ontologia 
praeoccupavimus  (0.  359). 

Ad  3”  Dist.  Ens  contingens  cogitari  nequit,  nisi  Ens 
quoque  absolutum  cogitetur,  nempe  si  ens  contingens  cogite- 
tur secundum  quod  realitalem  quamdam  habet,  nego^  si 
cogitetur  ut  contingens,  / nequit  ut  tale  cogitari,  nisi 
cogitetur  aliquid  aliud,  a quo  esse  acceperit  conc.;  nisi  cogi- 
tetur ipsum  ens  absolutum,  nego.  Quanquam  enim  verum 
sit,  adaequatam  contingentis  causam  reperiri  non  posse,  nisi 
ad  Ens  necessarium  deveniamus,  est  tamen  falsum  ipsam 

coiilingeuliani  non  cognosci,  nisi  simul  Ens  necessarinjn 
cognoscatur.  Ad  contingentiam  enirn  cognoscendam  illud 
cognoscere  sufficit : ens  modo  esse,  modo  non  esse.  Cognita 
vero  contingentia  entis,  per  applicationem  principii  causali- 
, tatis  cognoscitur  ejus  dependentia  ab  aliqua  causa.  Ac  de- 
mum ulterius  ratiocinando,  deprehendimus,  primam  rerum 
causam  non  posse  esse  contingentem. 

426.  Inst.  Si  entis  solummodo  ideam  habes , haec  est  idea 
obscura , quae  Deum  et  mundum  complectitur.  Si  clara  fiat 
mundi  idea  , clara  quoque  fiet  idea  Dei  : nam  cognosci  crea- 
tura nequit,  nec  esse  ejus  proprium,  nisi  cum  Deo  confe- 
ratur. 

Resp.  Idea  enti*.* Deum  et  mundum  complectitur  tamquam 
bina  correlativa  nego,  tamquam  duo  disparata,  et  tantum- 
modo analogice  sub  uno  conceptu  comprehensa,  conc.  Hinc 
nego  quae  subduntur;  ac  negationis  ratio  patet  ex  modo 
dictis. 

427.  Dicunt  III.  Universalia  non  possunt  cognosci , nisi 
Dei  ideae  videantur.  Nam 

1“  Quae  sunt  extra  Deum  sunt  singularia,  et  caduca.  Ergo 
in  iis  universale,  quod  immutabile  et  aeternum  est,  cognosci 
nequit. 

2«  Qui  videt  ideam  universalem,  videt  id  quod  plura  par- 
ticipant. Atqui  id  quod  entia  participant  est  in  Deo. 

3®  Qui  videt  universale  aliquod  objectum , rem  creatam 
non  videt;  ergo  videt  objectum  increatum,  nempe  Deum. 

428.  Resp.  Nego  ant. 

Ad  1“  Dist.  ant.  Secundum  existentiam  conc.;  secundum 
essentiam  abstractam  a conditionibus  existentiae,  nego. 

Dist.  cons.  Universale  cognosci  nequit  in  singularibus,  si 
essentia  non  abstrahatur  a conditionibus  existentiae,  conc.; 
secus,  nego.  Vide  superius  dicta  (387). 

Ad  2”  Noto  in  primis,  nen  esse  accurate  dictum,  ideas  uni- 
versales videri ; quia  , ut  pluries  jam  dictum  est , ideae  non 
sunt  id  quod  percipimus,  saltem  perceptione  directa,  quan- 
quam  post  perceptionem  directam  objectum  perceptionis  re- 
flexae esse  possint. 

Resp.  deinde,  si  haec  quae  dicuntur  nec  e pantheistarum 
sententia,  nec  secundum  fautores  universalium  a parte  rei 
intelligantur,  concedi,  posse  impune  omnia,  quin  aliquid  pro 
se  ontologi  lucrentur.  Equidem  sunt  in  divina  mente  ideae 
archetypae,  ad  quarum  similitudinem  res  factae  sunt;  ast 
hinc  non  sequitur,  mentem  nostram  ex  rebus  juxta  ideas 
Dei  archetypas  productis,  ideas  universales  abstrahere  non 
posse. 

Ad  3"*  Dist.  Qui  videt  universale,  rem  creatam  non  videt; 
i.  e.  videt  rem  idealem,  quae  nec  existit,  ut  videtur,  nec 
creari  potest,  conc.;  videt  aliquid  reale  et  increatum,  subd. 
si  videat  ideas  aeternas  Dei,  conc.;  si  percipiat  universale, 
quod  est  in  rebus,  vel  si  in  universalem  ideam  adquisitam 
reflexione  redeat,  nego.  Universale  enim  in  rebus,  quod  fun- 
damentale dicunt  (L.  839),  reale  est,  licet  in  rebus  universa- 
litatis formam  non  habeat  : quatenus  autem  reale  est,  crea- 
tum est.  Itaque  idea  universalis  quae  in  mente  existit,  et 
aliquid  reale  est,  et  aliquid  creatum,  scilicet  spiritus  creati 
modificatio,  activitate  ejusdem  producta  : objectum  autem 
quod  ab  ipsa  repraesentatur,  (universale  formale),  prouti  ab 
ipsa  repraesentatur,  reale  non  est,  nec  creari  potest,  sed  so- 
lum mente  abstrahi. 

429.  Dicunt  IV.  Deus  rerum  omnium  ideas  in  se  continet, 
et  est  intime  nobis  conjunctus.  Si  ergo  suas  ideas  manifestare 
velit,  spiritus  ei  conjunctus  opera  Dei  per  eas  intelliget.  Jam- 
vero  quod  Deus  id  velit,  plura  demonstrant.  Nam 

1°  Deus,  non  facit  per  plura  et  implexa  media,  quod  fieri 
potest  mediis  paucioribus  ac  simplicioribus.  Nihil  autem 
simplicius,  quam  quod  Deus  nobis  conjunctus,  suas  ideas 
nobis  manifestet. 

2"  Solum  in  hac  hypolhesi  palam  fit  omnimoda  creati  spi- 
ritus a Deo  dependentia.  Juxta  eam  enim  animus  nihil  intel- 
ligit,  nisi  quia  Deus  vult  illud  manifestare.  Quod  adamussim 
respondet  doctrinae  Pauli.  Non  sumus  sufficientes  cogitare 
aliquid  a nobis  tdnquam  ex  nobis,  sed  sufficientia  nostra  ex 
Deo  est  (i). 

(I)  II.  Cor.  III,  s. 

3o  Ideae  in  animam  nostram  agunt,  magnaque  efficacia 
agunt,  nosque  seu  miseros,  seu  felices  efficiunt.  Solus  autem 
Deus  potest  in  animam  immediate  agere. 

4“  Deus  omnia  facit  propter  se.  Quemadmodum  ergo  vo- 
luntatem hominis  fecit  ejusmodi,  quae  nihil  amare  possit,  nisi 
quatenus  Deum  naturaliter  et  necessario  amat,  sic  talem  de- 
buit inlelligenliam  efficere,  quae  nihil  intelligat,  nisi  quatenus 
Deum  intelligit. 

430.  Resp.  Deus  est  intime  nobis  conjunctus;  dist.  nt 
causa  creatrix  et  conservatrix,  conc.;  ut  objectum  determi- 
nans intellectum  ad  sui  visionem,  nego.  Haec  duo  conjunctio- 
nis genera  valde  differunt,  et  unum  sine  altero  esse  potest. 

Ad  1”  Dist.  maj,  ut  in  logica  (L.  490);  si  nullum  finem 
habeat  adhibendi  plura, conc.; secus  nego.  Si  Deus  suas  ideas 
nobis  manifestaret,  suam  quoque  nobis  manifestaret  essen- 
tiam: ac  proinde  nos  beatos  efficeret.  Hoc  autem  Deus  in 
praesenti  vita  non  vult,  immo  nec  pro  futura  vita  velle  tene- 
batur, sed  ex  dono  prorsus  gratuito  ad  hunc  supernaturalem 
finem  nos  evexit. 

Ad  2“  Nego  excltisivam.  Etiamsi  dicamus  animum  suas 
ideas  formare,  adhuc  verum  est,  eum  nihil  inlelligere,  nisi 
quia  Deus  vult  illud  intellectui  manifestare.  Id  enim  omne 
quod  intelligimus,  ^manifestatur  nobis  a Deo,  hinc  quidem 
per  creaturas,  inde  vero  per  activitatem  qua  intellectum  nos- 
trum donavit.  Ex  loco  autem  Apostoli  quem  citat,  oppositam 
potius  conclusionem  inferre  debebat  Malebranchius.  Affirmat 
enim  Apostolus,  esse  in  nobis  sufficientiam  ad  cogitandum; 
hanc  autem  ex  Deo  esse.  Quauquam  in  eo  loco  iion  de  natu- 
rali cogitatione  Paulus  loquatur,  sed  de  salutari  cogitatione, 
quae  est  ex  supernaturali  principio. 

Ad  S"*  Resp.  Ideas  in  animam  agere  non  physice,  sed  m- 
tentionaliter,  ut  aiunt,  ac  metaphorice.  Agunt  enim,  quate- 
nus voluntas  appetit  vel  refugit  quae  intellectus  apprehendit. 
(0.  300,  3“).  Caelerum  mirum  non  esset,  si  una  facultas  in 
alleram  ejusdem  animae  facultatem  ageret.  Etenim  anima  po- 
test agere  in  seipsam;  ac  propterea  falsum  est,  solum  Deum 
in  illam  agere  posse. 

Ad  i™  Dist.  ant.  Deus  omnia  facit  propter  se;  nempe  ad 
suam  bonitatem  manifestandam,  idque  variis  modis,  cowc.; 
omnia  facit  per  se,  nullam  rebus  a se  conditis  tribuens  activi- 
tatem, nego. 

Nego  item  consequens,  ejiisque  suppositum,  quod  nempe 
voluntas  hominis  nihil  amare  possit,  nisi  quatenus  natura- 
liter ac  necessario  Deum  amat.  Qua?  propositio  non  modo 
falsa  est,  sed  penitus  absurda,  ut  supra  osten.sum  egt 
(419,  2»). 

431.  Dicunt  V.  Animo  non  potest  inesse  virtus,  qua  ideas 
producat. 

Nam  1"  ideae  sunt  entia  spiritualia,  ac  proinde  perfectiora 
corporibus,  quae  Deus  produxit.  Quare  qui  putat  sibi  inesse 
vim  ideis  producendis  parem,  videtur  sibi  adscribere  virtu- 
tem efficiendi  entia  perfectiora,  quam  quae  Deus  fecit. 

2"  Animus  vim  creandi  non  habet.  Si  autem  ideas  produ- 
ceret, eas  crearet : hae  enim  ex  impressionibus  materialibus 
formari  nequeunt. 

3“  Animus  ideas  producere  non  posset,  nisi  prius  rem  pro- 
ducendam cognosceret.  Sed  cognoscere  rem  perinde  est,  ac 
ejus  ideam  habere.  Ergo. 

432.  Resp.  Nego  ant. 

Ad  1”  Dist.  ant.  Ideae  sunt  entia  spiritualia,  nempe  modi- 
ficationes entis  spiritualis,  conc.;  secus  nego.  Ideae  sunt  per- 
fectiores corporibus,  ratione  substantiae  cui  insunt,  conc.;  per 
se  ac  simpliciter,  nego.  Substantia  enim  omni  modificatione 
est  simpliciter  perfectior.  Hinc  negandum  consequens. 

Ad  2*"  Nego  animum  creare  ideas.  Ideae  enim  non  sunt 
realilates  quae  ex  nihilo  educi  debeant,  sed  intellectus  modi- 
ficationes. Neque  ex  impressionibus  materialibus  formantur, 
sed  ex  activitate  intellectus  resultant,  objecto  per  sensus  pro- 
posito, ut  supra  explicatum  est. 

Ad  3“  Nego  maj.  Intellectus  enim  producit  ideas  ad  mo- 
dum naturae;  ad  quam  productionem  non  requiritur  praevia 
rei  producendae  cognitio,  quemadmodum  requiritur  in  ar- 
tis operationibus,  atque  etiarn  in  reminiscentia  vel  in  ratio- 
cinio. 

433.  Dicunt  VI.  Ratio  cujus  omnes  participes  sumus,  est 
ipsa  ratio  universalis,  necessaria,  immutabilis,  ipsa  ratio  Dei, 
mentibus  nostris  longe  superior,  quam  omnes  ex  aequo  consu- 
lunt quicumque  rationales  sunt.  Sane 

1“  Nisi  dicamus  unam  esse  rationem  quae  omnes  intelli- 
gentias  illuminat,  quamque  omnes  consulunt,  nunquam  certi 
esse  possemus,  omnes  homines  easdem  veritates  videre  quas 
videt  unusquisque.  Recte  Augustinus  : « Si  ambo  videmus 
« verum  esse  quod  dicis,  et  ambo  videmus  verum  esse  quod 
« dico,  ubi  quaeso  id  videmus?  Nec  ego  in  te,  nec  tu  in  me, 
« sed  ambo  in  ipsa,  quae  supra  mentes  nostras  est,  incommu- 
« labili  veritate.  » (i) 

2°  Sentimus  omnes  veritatem  a nobis  non  creari,  sed  ut 
aliquid  ante  nos  positum  a mente  recipi,  non  secus  ac  ab 
oculo  solis  radii  recipiuntur. 

3“  Veritates  sunt  aeternae,  necessariae,  et  immutabiles. 
Atqui  extra  Deum  nihil  est  ejusmodi. 

4"  Nos  intelligimus  veritates  quas  Deus  intelligit,et  ordinis 
quam  ipse  necessario  sequitur,  immutabilem  legem.  Atqui 
quod  Deus  intelligit,  in  Deo  est  : in  Deo  quoque  est  regula 
quam  Deus-necessario  sequitur.  Ergo. 

434.  Resp.  distinguendo  singula,  quae  in  antecedente  di- 
cuntur. 

Ratio  humana  est  vniio  universalis,  non  quidem  ratio  unica 
numero,  omnisbusque  realiter  communis,  sed  ratio  quae  pro 
individuorum  multitudine  multiplicatur  : est  ratio  necessaria, 
non  tamen  subjective,  sed  in  rationibus  objeclivis  quas  per- 
cipit, et  circa  quas  operatur  : est  immutabilis  eodem  modo. 
Nullo  igitur  pacto  est  ratio  Dei,  sed  participatio  seu  simili- 
tudo participata  divini  intellectus. 

433.  Ad  quod  attinet,  haec  animadvertantur. 

1°)  Una  est  ratio  quce  omnes  intelligentias  illuminat, 
nempe  causaliter,  i.  e.  sui  similitudinem  omnibus  commu- 
nicando, seu  lumen  iutelligentiae  nostrae  creando,  conc.;  prae- 
fulgens singulis,  ut  objectum  et  lumen  increatum,  nego. 


(IJ  Confcss.  Lib.  XII,  c.  25. 

2°)  Una  est  ratio  quam  omnes  consulunt^  quatenus  omnes, 
ex  ejusdem  divini  luminis  participatione,  easdem  rationes  in 
objectis  apprehendunt  vel  apprehendere  possunt,  easdemque 
rerum  relationes  inielligunt  vel  possunt  intelligere,  conc.; 
quatenus  omnes  rationem  unam  objeclivam  immectinte,  ut 
normam,  inspiciant,  nego. 

3^^)  Omnes  homines  easdem  veritates  vident^  quas  videt 
unusquisque ; h.  e.  easdem  veritates  expressas  in  una  eadem- 
que  ratione  superiori,  easdem  veritates,  ut  exprimendas  • 

ab  omnibus,  qui  in  rebus  easdem  rationes  apprehendant, 
quas  nos  apprehendimus,  conc. 

4«)  H inc  patet,  cur  certi  simus,  omnes  homines  easdem  ve~ 
ritates  videre  quas  nos  videmus.  Etenim  certi  sumus,  nos 
percipere  res  rerumque  relationes,  prouti  sunt  objective  : 
sentimus  item  evidentia  relationum  perceptarum  nos  cogi* ad 
sic  et  non  aliter  judicandum.  Hinc  concludimus,  fieri  non 
posse,  ut  quicumque  sit  intelligendi  capax,  ea  quae  nos  per- 
cipimus, non  percipiat,  et  ad  eadem  quae  nos  proferimus, 
judicia  proferenda,  evidentia  eadem  non  cogatur. 

436.  Ad  s.  Augustini  locum  l espondebimus  cum  s.  Thoma  : 

« Aliquid  in  aliquo  dicitur  cognosci  dupliciter.  Uno  modo 
« sicut  in  objecto  cognito  : sicut  aliquis  videt  in  speculo  ea, 

« quorum  imagines  in  speculo  repraesentantur.  Et  hoc  modo 
« anima  id  statu  praesentis  vitae  non  potest  videre  omnia  in 
« rationibus  aeternis  : sed  sic  in  rationibus  aeternis  cognos- 
« eunt  omnia  beati,  qui  Deum  vident,  et  omnia  in  ipso.  Alio 
« modo  dicitur  aliquid  cognosci  in  aliquo,  sicut  in  cognitionis 
« principio,  sicut  si  dicamus  quod  in  solo  videntur  ea,  quae 
« videntur  per  solem.  Et  sic  necesse  est  dicere,  quod  anima 
« humana  omnia  cognoscat  in  rationibus  aeternis,  per  quarum 
« participationem  omnia  cognoscimus.  Ipsum  enim  lumen 
« intellectuale,  quod  est  in  nobis,  nihil  est  aliud,  quam  quae- 
ri dam  participata  similitudo  luminis  increati,  in  quo  conti- 
« nentur  rationes  aeternae  (i).  » 

347.  Ad  2""  Dist.  {^partem.  Quisque  sentit  se  non  creare 


(1)  Sum.  Ih.  p.  I,  q.  LXXX,  art.  V. 

veritatem  objeclivam,  quae  est  relatio  a nobis  independens 
inter  objecta  cognita,  conc.;  i.  e.  se  non  proferre  judicium 
conforme  veritati  objectivae,  nego. 

Dist.  pariem.  Sentimus  veritatem  a nobis  recipi  elc., 
scilicet  objectorum  inlelligibilitatem  mentes  nostras  afficere, 
sicut  radius  solis  omnium  oculos  afficit,  conc.;  quasi  vero 
objectorum  ideae  existentes  in  mente  infinita,  vel  lumen  ipsum 
substantivum  et  increalurn  nos  afficeret,  nego. 

• 438.  Ad  3”  conc  maj.  eo  modo  intellectam,  quem  in  ante- 

cedenti capite  (387,  2“),  et  in  ontologia,  agentes  de  rerum 
essentiis  (O.  51-33),  explicavimus. 

Dist.min.  In  ordine  realiexistentiae,  conc.;  in  ordine  ideali 
et  intelligibilitalis,sw6d.,-  independenter  a Deo,  conc.;  depen- 
dentor a Deo,  nego.  Vide  alibi  dicta  de  possibilitatis  funda- 
mento (O.  86). 

439.  Ad  4'"  Dist.  Intelligimus  veritates  quas  intelligit 
Deus,  prouti  sunt  in  divino  intellectu,  nego;  intelligimus 
easdem  rerum  relationes  quas  Deus  intelligit,  subd. ; ita  ta- 
men ut  nostra  cognitio  determinetur  ab  objectis,  in  quibus 
existunt  essentiae,  quarum  exemplares  ideae  sunt  in  divino 
intellectu  ; Deus  autem  in  sua  ipsa  essentia  intelligat  omnia, 
conc.;  ita  ut  nos  intelligamus  quae  intelligimus,  in  divina 
essentia,  nego. 

Conc.  min.  et  nego  cons. 

CAPUT  VIII. 

* DE  SYSTEMATE  IDEARUM  INNATARUM. 

ARTICULUS  I. 

Variw  hujus  systematis  formce  exponuntur. 

440.  Sequitur,  ut  idearum  innatarum  systema  expendamus. 
Hujus  primam  formam  in  socratica  et  platonica  doctrina  re- 
perimus.  Plato  semina  quaedam  a Socrate  sparsa  colligens 
atque  excolens,  statuit  animas  humanas,  dum  in  astris  dege- 

rent  (203),  ideas  rerum  selernas  et  immutabiles  intellexisse, 
per  species  intellectuales  a summa«Mente  ipsis  inditas.  Post- 
quam vero  in  admissorum  scelerum  poenam,  corporibus, 
quasi  carceribus,  inclusae  fuerunt,  retinuisse  quidem  inge- 
nitas illas  species,  sed  mole  ac  pondere  corporum,  quibus 
demersai  sunt,  impediri,  quominus  per  illas  ad  actum  cogni- 
tionis determinentur.  Hinc  ut  ideas  actu  iterum  intelligant, 
aliquo  alio  incitamento  indigere  : excitari  autem  a sensatio- 
nibus ; sensationes  enim  res  menti  corporeas  offerunt,  quae 
idearum  participatiojrie  suam  essentiam  sortiuntur.  Ex  his 
concludebat  Plato,  nihil  novi  nos  in  dies  intelligere,  sed  per 
ingenitas  species  naturaliter  cuncta  cognoscere,  non  tamen 
actq  sed  habitu;  cognitionem  vero  omnem  quam  nunc  adi- 
pisci arbitramur,  veteris  cognitionis  reminiscentiam  esse. 

441.  Ingenitas  ideas,  diverso  tamen  modo,  Cartesius  ite- 
rum ejusque  asseclae  in  philosophorum  scholas  intulerunt. 
Divisit  Cartesius  mentis  humanae  ideas  in  adventitias,  facti- 
tias  et  innatas.  Quid  vero  ideae  innatae  nomine  intelligeret, 
non  est  satis  exploratum.  Semel  tamen  professus  est,  se  nun- 
quam scripsisse  vel  judicasse,  mentem  indigere  ideis  innatis, 
quee  sint  aliquid  diversum  ab  ejus  facultate  cogitandi;  easque 
solum  ideas  vocasse  innaias,  quae  nec  ab  objectis  externis, 
nec  a voluntatis  determinatione  procederent,  sed  a sola  cogi- 
tandi facultate  (i). 

442.  At  longius  progessi  sunt  castesianorum  plerique. 
Horum  sententia  est,  admittendas  esse  ideas  quasdam  menti- 
bus omnium  impressas,  seu  formas  quasdam  repraesenta- 
livas,  quas  mens  non  quidem  actuali  reflexione  contempletur 
jugiter,  sed  perceptione  quadam  habituali  semper  cognoscat : 
ita  tamen  ut  si  attentio  deficiat,  eae  involutae  in  nobis  et  quasi 
consopitae  delitescant,  si  autem  attentio  adhibeatur,  rursum 
excitentur,  mentique  praesentes  fiant.  Hujusmodi  sunt  idea 
in  primis  supremi  Numinis;  tum  etiam  ideae  illae  omnes, 
quibus  nituntur  generalia  quaedam  principia,  quorum  veritas 
ab  omibus  facillime  intelligitur ; ut  v.  gr.  illa  ; quaesunt 


(1)  Cf.  Cartesii  notas  in  programma  belgicum  ad  art.  12.  Extant  inter  ejus  epistolas* 

eadem  uni  tertio,  sunt  eadem  inter  se;  et  : quod  tibi  fieri 
non  vis,  alteri  ne  /ecem,»aliaque  id  genus. 

443.  Inter  idearum  innatarum  fautores  recensendi  quoque 
sunt  Leibniizius  ac  Wolfius,  et  ipse  Kanlius.  Censuit  Leib- 
nilzius,  ut  alibi  retulimus  (C.  14),  infimi  ordinis  monades, 
ex  quibus  corpora  coalescunt,  obscura  quadam  perceptione 
naturaliter  praeditas  esse,  qua  rerum  universitatem  sibi  re- 
praesentant. Alteram  vero  monadum  esse  classem,  quae  claris 
ideis  sed  confusis  instructae  sunt ; hae  sunt  brutorum  animae. 
Tertiam  vero  classem  animas  humanas  complecti,  quae  non 
clara  modo,  sed  etiam  distincta  rerum  repraesentatione  gau- 
dent; ita  tamen,  ut  omnia  sibi  confuse  principio  repraesen- 
tent, distincte  vero  per  partes  et  cum  quadam  successione, 
in  qua  antecedens  repraesentatio  sit  subsequentis  ratio  suffi- 
ciens (17S).  Hunc  fere  in  omnibus  sequitur  Wolfius. 

De  Kantio  alibi  diximus  (L.  SIS). 

444.  Huc  denique  spectat  Rosminii  viri  cl.  systema,  quod 
cum  recentissimum  sit,  ejusque  auctor  ingenio,  subtilitate, 
eruditione,  multis  praecellat,  diligentius  exponi  meretur. 
Cujus  doctrinae  haec  summa  est  : unicam  esse  in  humana 
mente  ideam  innatam,  videlicet  ideam  enffs  possibilis  el  com- 
munissimi. Sic  itaque  statuit. 

1“  Instituta  idearum  nostrarum  analysi,  facile  deprehen- 
dimus, in  iis  omnibus  ideam  entis  contineri ; nisi  quod  idea 
entis  est  prorsus  indeterminata,  caeterae  vero  ideae  ens  aliquo 
modo  determinatum  exhibent.  Nam  v.  gr.  in  idea  lapidis  ego 
cognosco  ens  non  quodcumque,  sed  unum  aliquod  ens,  quod 
lapidis  determinationes  habet.  Idem  de  caeteris  dicatur.  Itaque 
ens  in  omni  reperitur  idea;  adjectae  vero  determinationes 
nihil  aliud  sunt,  nisi  ipsa  entis  idea  certis  quibusdam  modis 
limitata.  Omnibus  proinde  ideis  idem  substratum  subjicitur, 
omnes  idem  elementum  includunt,  quod  est  esse  ideale  seu 
possibile. 

2*  Determinationes  enti  superadditae  vel  complete  ens  de- 
terminant, vel  solummodo  ex  aliqua  pane  determinant,  et  ex 
altera  indeterminatum  relinquunt.  V.  gr.  possum  mihi  for- 
niare  ideam  libri  cerlae  cujusdam  magnitudinis  ac  formae, 

certis  quibusdam  typis  impressi,  iisque  omnibus  accidentibus 
instructi,  qute  certum  aliquem  librum  afficiunt.  Hsec  est  idea 
libri  determinata,  quanquam  adbuc  generalis  sit,  quia  pura 
est  idea,  non  \ ero  liber  realis : estque  veluti  quidam  typus 
menti  propositus,  in  cujus  exemplum  indefinitus  realium 
librorum  numerus  fieri  posset.  E contrario  habere  possum 
ideam  libri  aliqua  ex  parte  indeterminatam,  ut  quum  librum 
cogito  secundum  ejus  essentialia  constitutiva  praecisione  facta 
a magnitudine,  forma,  typis,  accaeteris  hujusmodi. Ideae  porro 
ex  toto  determinatae  concretw  appellantur ; quae  vero*  ex 
parte  indeterminatae  sunt  abstractw.  At  si  ex  libri  idea  omnes 
ejus  determinationes  tam  accidentales  quam  essentiales  ab- 
straho, elabitur  liber  e mente,  nec  aliud  superest,  quam 
idea  entis  ex  toto  indeterminati. 

3°  Ex  his  sequitur,  duo  explicanda  esse  ad  problema  de 
idearum  origine  solvendum;  videlicet  primo  origo  ideae  inde- 
terminatae, ac  secundo  origo  determinationum  quae  ipsam 
afficiunt. 

4»  Quod  ad  primum  attinet,  idea  entis  possibilis  exhibet 
aliquid  omnino  universale  ac  necessarium,  et  consequenter 
aliquid  infinitum  atque  ceternum.  Hujusmodi  autem  idea  nec 
a sensationibus,  nec  a propriae  existentiae  sensu  oriri  potest, 
nec  reflexione  seu  abstractione  effici,  nec  occasione  sensa- 
tionis sive  a nobismetipsis,  sive  a Deo  in  animo  nostro  pro- 
duci. Superest  igitur,  ut  sit  innata,  videlicet  non  adquisila, 
sed  naturaliter  insita,  atque  ab  ipso  creatore  menti  oblata. 

5"  Varias  autem  entis  determinationes  cognoscimus  per 
sensum  tam  internum,  quam  externum.  Facile  porro  inlelli- 
gitur,  quo  pacto  sensationes  in  ideas  convertere  possimus,  si 
idea  entis  innata  ponatur.  Quum  enim  animus  sensationes  ex- 
peritur, secum  ipse  dicere  potest  : heic  est  unum  ens  sensa- 
tionelimiiatumac  determinatum.  V.  gr.  quum  stellam  aspicit, 
non  cogitat  amplius  ens  indeterminatum,  sed  ens  cum  deter- 
minationibus luminisejusquegraduum,  magnitudinis,  formae, 
aliisque.  Haec  omnes  qualitates  ens  determinatum  efficiunt, 
atque  omnes  a sensibus  suppeditantur. 

6*  Quum  dicimus  : heic  est  ens  tommosum,  affirmamus  ali- 

quid.  Cognilio  autem  quae  in  affirmatione  sila  est,  seu  in  per- 
suasione subsistenlim  (exislenlise  realis) , ideam  includit;- 
nequit  enim  realis  exislenlia  affirmari  de  objecto,  quin  aliqua 
simul  ejus  idea  habeatur.  Itaque  quum  judico  aliquid  subsis- 
tere, duo  simul  habeo,  nempe  ideam  rei,  et  judicium  de  ejus 
subsistentia.  Idea  rei,  quatenus  huic  judicio  sociatur,  vocatur 
a Rosminio  intellectualis  rei  perceptio. 

7"  In  perceptione  hac  intellectuali,  idea  quidem  rei  conti- 
netur, sed  cum  objecto  particulari  et  sensibili  adhuc  colligata. 
At  'divelli  inde  potest,  si  a cogitatione  subsistentiae  ejusdem 
objecti  praecisio  fiat.  V.  gr,  si  servata  stellae  imagine,  de  ejus 
reali  exislenlia  non  cogites,  eamque  consideres  ut  stellam  pos- 
sibilepi,  ut  typum  indefinitarum  numero  stellarum,  quae  per 
creatoris  potentiam  produci  possunt,  haec  stella  possibilis 
erit  idea  pura  determinata.  Quae  stellae  determinatio  possi- 
bilis non  est  amplius  sensatio,- haec  enim  realis  est,  non  possi- 
bilis; nihilominus  sensatio  occasionem  nihi  praebuit  ad  eam 
reperiendam,  animusque  intelligens  eam  reperit  considerando 
ut  possibile  id,  quod  selisatio  ut  reale  offerebat.  Hoc  autem 
animus  efficere  potest;  cognoscit  enim,  quid  sit  ens  possibile. 
Quum  vero  stella  possibilis  sit  universalis,  haec  spiritus  ope- 
ratio, qua  stellam  ut  possibilem  respicit,  a Rosminio  vocatur 
universalizatio. 

8“  Ut  universalizatio  efficit  ideas  complete  determinatas 
(2"),  ita  abstractio,  qua  alterae  est  mentis  operatio,  reliquas 
format  ideas,  qua  sunt  ex  parte  determinatae,  et  ex  parte  in- 
determinatae; ut  quum  animus  non  modo  a subsistentia  stellae, 
sed  etiam  a magnitudine,  a luminis  intensitate,  aliisque  acci- 
dentibus hujusmodi  praescindit. 

9"  Itaque  humana  quaevis  cognitio  duplici  constat  elemento; 
videlicet  elemento  a priori  et  formali,  quod  est  idea  entis, 
et  elemento  a posteriori  et  materiali,  quod  determinationibus 
a sensu  oblatis  continetur.  Per  has  determinationes  idea  entis 
convestitur,  limitatur  ac  in  reliquas  omnes  ideas  transfor- 
matur. Hae  autem  determinationes  materialiter  suppeditantur 
a sensationibus,  formantur  vero  duplici  illa  operatione,  uni- 
versalizalione  et  abs^lractione. 

10°  Sic  solvilui’  quBestio  dc  idearum  origine.  Nam  omnes 
ydeae  generiese  et  specifiese  sunt  ipsa  entis  idea,  sensationum 
ope  ac  duabus  ilis  mentis  operationibus  diversimodo  deter- 
minata. Primitiva  autem  illa  idea,  cum  ad  hasce  operationes 
tanquam  necessaria  conditio  prserequiratur,  per  easdem 
formari  nequit.  Necesse  est  igitur,  ut  homo  eam  a natura 
accipiat,  sciatque  quid  sit  ens,  quin  hoc  addiscere  debeat; 
omnia  enim  per  hanc  primam  cognitionem  addiscit. 

ARTICULUS  II. 

Expenduntur  theoriae  Platonis  et  Cartesii. 

445.  Expendemus  modo  systemata  Platonis,  Cartesii  et 
cartesianorurn ; deinde  rosminianam  theoriam.  De  Leibnitzii 
enim  et  Kantii  opinionibus  alibi  satis  dictum  est  (176,  308, 
3»L.  516). 

Propositio  I.  Intellectus  humanus  res  non  cognoscit  per 
species  ingenitas. 

Haec  est  Platonis,  ut  diximus,  opinio.  Refutatur  autem 

1®  Quia  duabus  falsis  hypothesibus  tota  innititur.  Prima 
est,  animas  corporibus  prseexstilisse  et  unitionem  animae 
cum  corpore  poenalem  esse.  Altera,  immediatum  nostri  in- 
tellectus objectum  esse  ideas  divinas,  atque  adeo,  juxta  plato- 
nicos  quosdam,  ideas  immateriales  separatas.  Utraque  hypo- 
thesis  supra  rejecta  est  (203,  415,  seq.  L.531,  seq.). 

2®  Animae  rationalis  cum  corpore  conjunctio  naturalis  est, 
ac  pulcherrimum  naturae  opus.  Est  ergo  in  animae  rationalis 
bonum,  non  in  detrimentum.  Iu  magnum  autem  ejus  detri- 
mentum cederet  conjunctio  ista,  si  naturalem  ejus  cognitio- 
nem non  modo  non  promoveret,  verum  etiam  impediret  ac 
pene  aboleret,  ut  a Platone  ponitur. 

3o  Intelligi  prorsus  nequit,  quomodo  corpus  animaecognitio- 
nem,  quae  per  species  in  ipsa  jam  inditas  determinari  possit, 
impedire  queat.  Cognitio  enim  hujusmodi  nullo  pacto  depen- 
deret a sensibus,  nec  per  corporeum  aliquod  organum  expro- 
menda esset.  Anima  vero  si  in  seipsa  jam  species  recepit, 

easque  in  seipsa  servat,  habet  in  seipsa  adaiquatum  suae 
cognitionis  principium  ; nec  corpus  in  animam  agere  potesty^ 
aut  species  ipsi  impressas  obfuscare  utcunque  aut  delei  e,  aut 
animae  vincula  injicere,  ne  in  actum  erumpat  : quae  quidem 
pmnia  multo  magis  vera  sunt  in  sententia  Platonis,  juxta 
quem  anima  corpori,  tantummodo  ut  motor  mobili,  conjun- 
gituj’(170). 

446.  Celebris  est,  et*  specie  quadam  non  caret  ratio  illa, 
qua  Plato  suadebat,' nihil  bovi  nos  addiscere,  sed  reminisci 
solum,  quae  olimdidicimifs,  Ifomines  enim  quicumque,  quan- 
tumvis rudes,  si  apte  interrogentur,  recte  ac  vere  ad  singula 
respondent  :nemo  autem  verum^-espoiidere  potest,  nisi  in  iis, 
quorum  cognitionem  hahet.  Ergo  omnes  homines,  antequam 
scientiam  adquirant,  veritatem  cognoscunt.’ 

Respondet  optime  s.  Thomas  : « dicefidum,  quod  ordinata 
« interrogatio  procedet  ex  principiis  communibus  per  se  notis 
« ad  propria.  Per  talem  autem  processum  scientia  causatur 
« in  anima  addiscentis.  Unde  quum  verum  respondet  de  his 
« de  quibus  secundo  interrogatur,  hoc  non  est  quia  prius  ea 
« noverit;  sed  qui  tunc  ea  de  novo  addiscit.  Nihil  enim 
« refert,  utrum  ille  qui  docet,  proponendo  vel  interrogando 
« procedat  de  principiis  communibus  ad  conclusiones.  Utro- 
« bique  enim  animus  audientis  certificatur  de  posterioribus 
« per  priora  (i).  » 

447.  PnoposiTio  II.  Nullce  sunt  idece  innatw. 

Primo  nullae  sunt,  si  ideae  innatae  ita  intelligantur  ut  a 
Cartesio  in  loco  supra  citato  (441)  intelliguntur.  Cartesio 
enim  ideae  innatae  illae  esse  videntur,  ad  quas  ex  ipsa  natura 
facultatis  cogitandi  mens  determinatur. 

At  1“  si  ponamus  cogitandi  facultatem  esse  ex  se  ad  hasce 
ideas  determinatam,  eae  statim  ab  ipso  suo  ortu  in  mente  vi- 
gerent. Id  quod  est  contra  experientiam.  Ideae  enim  quae  hoc 
pacto  innatae  dicuntur,  solum  post  experientiam,  ac  post 
plures  alias  cognitiones,  in  humana  mente  versari  incipiunt. 
Reponet  Cartesius,  tunc  eas  ex  habitualibus  fieri  actuales,  et 

(t)  Smn.  th.  p.  I,  q.  LXXXIV,  ait.  III,  ad  3. 

ex  directis  reflexas.  Hoc  autem  quomodo  probabit?  An  ex  eo 
quod  essentialis  sitanimo  actualis  aliqua  intellectus  operatio-?'^ 
Quid  vero  si  boc  negetur,  ut  negari  debet?  Est  igitur..-lf5ec  y' 
assertio  gratuitis  principiis  innixa.  •-  ’’  ^ 

2®  Falsum  est,  esse  in  intellectu  humano  ideas* q use jieque 
ad  adventitias  neque  ad  factUias  revocari  p9s^in^f)fomina- 
tim  vero  ideae  illae,  ex  quibus  principia  pvhiia'  firtcedunt,  ut 
ideae  entis,  unius,  identitatis  et  caeti^  Rtijjismodi,  sunt^ad- 
veniitiae  per  abstractionem  supenus^exgj^tam  (396,  seq.). 
Idea  vero  Dei  et  ideae  morale^sunt  fefctitiae  ac  deductae,  ut 
supra  ostensum  est  (392,  ^eq.  3Q^ 

448.  Secundo  : nulte^sui^^eae'  innatae,  ut  iutelliguntur  a 
cartesianis  (442). 

IVam  1°  eorujn^epinijjifsupponit,  ideas  esse  semper  percep- 
tionis objectujir^  ^ aj^erceptione  realiler  distinctas,  id  quod 
falsum  est  (376,  5®)^t  idealismo  viam  aperit. 

2°  Quid...ve!lr  sint  illae  formae  menti  impressae,  et  habituali 
cogi^itione  intellectae,  quin  de  hac  cognitione  sensus  intimus 
nos  monere  possit;  quomodo  illae  consopitae  delitescant;  aut 
quomodo  deinde  mens  ad  eas  reflexe  contuendas  determine- 
tur, haec  profecto  omnia  nescio  an  intelligi  possint,  probari 
vero  nullatenus  possunt. 

3«  Eadem  opinio  non  sufficit  ad  idearum  originem  expli- 
candam. Caeterae  enim  ideae  quae  innatae  non  sunt,  si  cum 
sensationibus,  ut  par  est,  non  confundantur,  quomodo,  aut 
qua  vi  produci  dicuntur?  Sane  aut  a Deo,  aut  a mente  occa- 
sione sensationis.  Si  dicant  a Deo,  dicunt  quod  probare  nul- 
latenus possunt.  Si  a mente,  inferemus,  eadem  vi  mentis  eas 
quoque  ideas,  quae  innatae  dicuntur,  produci  posse, 

4®  Demum  hujusmodi  innalaeideaeminimenecessariaesunt, 
cum  earum  origo  assignari  possit,  nec  majores  revera  difficul- 
tates prae  se  ferat,  quam  caeterarum  idearum  origo. 

449.  Subjicimus  praecipua  rationum  momenta,  quibus 
suam  opinionem  cartesianl  confirmabant. 

Aiebant  1“  Humanae  menti  essentialis  est  aliqua  actualis 
cogitatio.  Ergo  nec  in  primo  suae  existentiae  exordio  omni 
cogitatione,  etiam  habituali,  destituta  e.sse  potest. 

INSTITUTIONES,  ETC.  — III. 

2®  Anima  humana  ad  Dei  imaginem  condita  es(.  Quis  au- 
tem hujusmodi  imaginem  in  pura  cogitandi  facultate,  prorsus 
inani  et  omnium  egena,  agnoscat? 

5°  Ad  ipsam  hominis  naturam  pertinet  invictum  felicitatis 
desiderium.  Sed  voluntas  felicitatem  desiderare’  nequit,  nisi 
intellectus  eam  cognoscat,  saltem  confuse  : ignoti  enim  nulla 
cupido.  Ergo. 

4“  Non  felicitatem  quamcumque,  sed  perfectam  felicita- 
tem naturae  instinctu  desideramus  et  inquirimus.  Sed  per- 
fecta felicitas^in  summo  duntaxat  bono  reperiri  potest.  Ergo 
humana  voluntas  summum  bonum,  nempe  Deum,  naturaliter 
appetit.  Ergo  Deum  naturaliter  cognoscit. 

S»  Quod  omnes  omnium  aetatum  homines  sine  ullo  magis- 
terio intelligunt  ac  recipiunt,  hoc  in  omnium  mentibus  anti- 
cipata notione  inscriptum  sit  oportet.  Atqui  hujusmodi  sunt 
ideae  in  quibus  prima  moralitatis  principia  fundantur.  Ergo. 

450.  Resp.  ad  Nego  ant.  Aliquam  enim  intellecCtts  ac- 
tualem operationem  humanae  menti  essentialem  esse,  gratis 
asseritur,  et  falsum  est.  Quod,  si  dicere  solemus,  primorum 
habitum  principiorum  intellectui  naturalem  esse,  hoc  intelligi 
debet  non  de  quibusdam  cognitionibus  in  eo  impressis  et  lati- 
tantibus, sed  de  naturali  dispositione  ad  prima  principia 
formanda,  per  primitivarum  idearum  analysim  (L.  554). 
Solum  actualis  sui  sensus  est  animo  essentialis,  ut  supra  de- 
monstratum est  (274). 

Ad  2“  Anima  humana  estDei  imago,  sed  imperfecta.  Deus 
enim  est  purus  actus.  Anima  autem  humana  est  actus  po- 
tentia mixtus ; est  enim  actu  quoad  naturam  ejusque  proprie- 
tates; sed  ad  ulteriorem  suam  perfectionem  est  in  potentia. 

Ad  3“  Dist.  maj.  Ad  naturam  hominis  pertinet  felicitatis 
desiderium,  i.  e.  facultas  appetendi  bonum,  secundum  quod 
cognoscitur,  conc.,-exp!icitumctactuale desiderium  felicitatis, 
subd.  posita  ejus  cognitione  conc. ; antequam  cognoscatur, 
nego.  Felicitas  enim  non  in  ipso  existentiae  initio  a mente 
cognoscitur,  sed  post  aliquod  tempus,  quum  nempe  ita  sese 
explicuit  intelligendi  facultas,  ut  hanc  ideam  formare  sibi 
possit.  Postquam  autem  mens  felicitatis  notionem  adepta  est. 


LIDER  TERTIUS  CAPUT  VIII. 


243 


proleclo  naturale  homini  est  ac  necessarium,  ut  eam  desi- 
deret. 

Ad  4">  Dht.  maj.  Felicitatem  perfectam  naturaliter  deside- 
ramus, i.  e.  desideramus  ut  expleantur  animi  tendentiae  aci 
bonum  nobis  conveniens,  c|uodcumque  illud  sit,  conc.;  desi- 
deramus determinatum  illud  objectum,  in  c|uo  bonum  nobis 
conveniens  reipsa  est  positum,  nego. 

Conc.  min.  et  disl.  cons.  Humana  voluntas  Deum  naturaliter 
appetit,  nempe  Deus  per  naturale  hoc  desiderium  hominem 
ad  se  ordinavit,  conc.;  homo  per  hoc  desiderium  se  ordinat 
ac  tendit  ad  Deum,  nego. 

Summum  bonum  est  Deus  : nos  autem  bonum  nostrum 
perfectum  desideramus,  antequam  cognoscamus  atque  adeo 
quantumvis  ignoremus,  hoc  in  Deo  solo  reperiri.  Hoc  itaque 
desiderium,  quamvis  indicio  sit,  Deum  esse  ultimum  finem 
humanae  naturae,  non  tamen  a Dei  cognitione  ullo  modo  de- 
pendet, nec  ad  Deum  per  se  explicite  tendit. 

Ad  5”  Nego  ant.  Vide  dicta  in  responsione  ad  l"™. 

ARTICULUS  III. 

Expenditur  systema  Rosminii. 

4ol.  Propo:'itio  III.  Rosminii  de  idearum  origine  sen~ 
tentia  multiplici  ex  capite  rejicienda  est. 

Omissis  |durimis,  quae  sive  in  totum  Rosminii  systema  sive 
in  ejus  partes  animadverti  possent,  haec  tantummodo  quae 
subdimus,  ad  id,  quod  nobis  propositum  est,  demonstrandum 
sufficient. 

1“  Itaque  totum  hoc  systema  huic  innititur  fundamento  : 
ens  in  omni  idea  contineri  : entis  autem , si  hoc  abstracte 
spectetur,  attributa  propria  esse  universalitatem,  necessi- 
tatem, infinitatem,  aeternitatem.  Atqui  ex  his  rosminiana 
conclusio  deduci  sane  non  potest.  Jam  enim  ostendimus,  ideo 
ens  in  omni  idea  contineri , quia  est  prima  imta,  quae  ia 
rerum  cognitione  ab  intellectu  apprehenditur  per  abslrac- 
tionem  (372;  387,  3®)  : ostendimus  item,  abstracta  omnia, 

hoc  ipso  quod  intellectus  ab  existentiae  conditionibus,  abstra-  ! 
hendo  praescindit,  iis  omnibus  ornari  characteribus,  quibus 
idea  entis  instructa  est  (387,  2°).  Ergo  necesse  non  est,  ut 
eo  fundamento  posito,  entis  idea  innata  esse  dicatur. 

Notandum  praeterea,  ens  quod  in  omni  idea  continetur, 
dici  posse  universale,  non  tamen  univoce  (0.  13,  seq.),  nec 
ut  universale  cognosci,  nisi  post  multa  entia  cognita  (L.  538),  : 
Est  item  necessarium,  videlicet  non  ipsum  ens,  ut  a nobis 
cognoscitur,  sed  ejus  possibilitas;  est  non  tamen 

secundum  realitatem  , at  secundum  extensionem  (0.  365)  : 
ac  demum  esi  wlernum,  si  a fundamento  reali  omnis  possibi- 
litatis praescindamus,  per  remotionem  potius  quam  per  affir-  j 
mationem,  quatenus  intelligibilitas  ac  possibilitas  entis  ab  ac-  | 
tuali  existentia,  proindeque  ab  omni  tempore  praescindit,  i 
Ens  autem  hoc  pacto  universale,  necessarium,  infinitum,  ' 
aeternum,  est  idea  quae  a rebus  individuis  et  contingentibus 
abstrahi  potest  (387,  2o;  428). 

2"  In  hoc  systemate  non  explicatur  idearum  oi  igo.  Etenim 
sensatio  in  ideam  transformari  dicitur,  quia  sensatio  ens 
ideale  determinat.  Atqui  haec  entis  idealis  per  sensationem 
determinatio  admitti  non  potest.  Ut  enim  supra  demonstra- 
tum est  (366),  intellectus  a facultate  organica  determinari 
nequit.  Ens  autem  ideale  est  in  intellectu,  ac  sensatio  est 
actus  organicae  facultatis.  Itaque  etiamsi  largiremur,  esse 
menti  innatam  ideam  entis’  in  genere,  adhuc  tamen  aliquid 
aliud  in  ipsa  mente  {necessario  ponendum  esset,  quo,  posita 
sensatione,  ens  ideale  determinaretur. 

Dices,  intellectum  in|sensatione  agnoscere  debere  modum 
determinatum  entis  possibilis,  quod  prius  a se  cogitabatur; 
ideamque  entis  possibilis  nihil  aliud  esse,  quam  conditionem 
ad  agnoscendam  iu  sensatione  entis  limitationem.  At  nihil ' 
proficiet  Rosminius,  si  haec  reponat.  Etenim  ut  intellectus  in 
sensatione  entis] modum,  seu  limitationem  agnoscat,  insti- 
tuenda est  illi  inter  ens  indeterminatum  et  ens  determinatum 
comparatio.  Sed  comparatio  haec  institui  ab  eo  non  potest, 
nisi  prius  utrumque  comparationis  terminum  percipiat.  Si  J 
vero  ens  determinatum  percipi  dicatur  ab  intellectu  antequam  . 

cum  ente  indeterminato  comparetur,  jam  idea  entis  indeter- 
minati, ad  cognoscendam  in  sensatione  entis  limitationem, 
est  prorsus  inutilis. 

3o  Hoc  idem  systema  ad  absurdas  conclusiones  nos  ad- 
ducit. Nam  sensatione  posita,  mens,  prseter  ideam  entis  pos- 
sibilis quam  contemplatur,  vel  deprehendit  in  ipsis  objectis 
illud  esse  reale  quod  ipsis  est  proprium,  vel  secus.  Primum 
Rosminius  dicere  nequit,  quin  totum  suum  systema  funditus 
subruat.  Dicat  ergo  alterum  necesse  est;  nempe  intellectum 
sensationem  ad  res  existentes  referre,  quin  prius  entis  ra- 
tionem in  sensatione  agnoscat.  Hoc  autem  si  dicat,  judicia 
syntlietica  a priori  instaurare,  et  cognitionum  nostrarum 
realitatem  problematicam  efficere  videbitur.  Perceptio  enim 
intellectiva,  seu  judicium  illud  quo  affirmamus  : id  quod 
sentio  existit,  subjecto  praedicatum  attribuit,  non  quia  hoc 
illi  convenire  mens  perspicit,  sed  ex  subjectiva  necessitate, 
et  sine  fundamento.  Nam  et  sensationes,  juxta  Rosminium, 
non  sunt  objectorum  perceptiones,  sed  merae  subjecti  affec- 
tiones; et  ens  quod  objectis  applicatur,  est  aliquid  idcale, 
quod  in  sensationis  objecto  non  percipitur,  sed  ante  omnem 
experientiam  naturali  necessitate  menti  contuendum  offertur. 

Demum  et  illud  a quibusdam  animadversum  est  ; hujus 
systematis  auctorem  ita  de  ente  ideali  quandoque  disserere, 
ut  difficile  sit  definire  quid  illud  sit ; et  quamvis  ejus  animus 
sincere  a pantheismo  abhorruerit,  nihilominus  quosdam 
modos  loquendi  ab  ipso  adhibitos,  esse  ejusmodi,  ut  pan- 
tbeislae  fortasse  iis  abuti  possent. 

452.  Argumentum  praecipuum,  quo  Rosminius  suadere 
conatur,  entis  ideam  innatam  esse,  huc  redit. 

Idea?  universales  nequeunt  esse  omnes  adquisitae  : idea 
enim  universalis  efformari  nequit,  nisi  vel  abstractione  vel 
judicio.  Atqui  utraque  operatio  ideas  universales  supponit. 
Ergo  necesse,  est,  esse  aliquam  ideam  universalem,  quae  non 
sit  opus  intellectus,  sed  in  illo  ingenita. 

Prob.  min.  quod  1“  Abstraclio  in  hoc  sita  est  quod  as- 
sumpta idea  quapiam  particulari,  notae  communes  quae  in 
illa  sunt,  a notis  propriis  separentur.  Sed  notae  communes 

suiU  ipsa  idea  universalis,  quam  quserimus.  Ergo  ante  ab- 
stractionem  supponi  debet  idea  universalis  jam  in  mente 
existens,  et  in  particularibus  ideis  contenta. 

Prob.  quoad  2”  In  omni  judicio  praedicatum,  quod  a sub- 
jecto distinctum  concipimus,  eidem  conjungimus.  Praedi- 
catum autem  quodcumque  a subjecto  distinctum,  notionem 
semper  generalem  continet;  nam  quousque  certo  alicui  sub- 
jecto non  conjungitur,  pluribus  atque  adeo  infinitis  subjectis 
possibilibus  conjungi  potest. 

453.  Ex  iis,  quae  hucusque  de  idearum  natura  et  origine 
disputata  sunt,  non  difficulter  eruitur  hujus  argumenti  so- 
lutio. 

Primo  itaque  animadvertendum,  universale  du|)lex  dis- 
tingui oportere,  directum  videlicet  et  reflexum,  ut  in  logica 
declaratum  est  (L.  538).  Illud  est  essentia,  seu  ratio  spe- 
cifica, quae  proprium  est  intellectus  objectum  ; hoc  vero 
eadem  essentia,  cognita  ut  communis  pluribus. 

Animadvertendum  secundo,  duplicem  quoque  abstrac- 
tionem  esse;  alteram  simplicem,  seu  'directam,  qua  intel- 
lectus, oblato  per  sensus  individuo,  essentiam  ejus  appre- 
hendit (369,  370),  alteram  comparativam  seu  reflexam,  quae 
ex  ideis  specificis  quas  mens  possidet,  notas  genericas  elicit. 
(L.  37,  2»). 

454.  Respondeo  nunc  ad  difficultatem  propositam. 

Nego  Ant.  Ad  probationem,  omissa  majori,  dist.  min. 
Judicium  supponit  ideas  universales,  omitto;  abstractio, 
suhd.;  abstractio  simplex  et  directa,  nego;  abstractio  compa- 
rativa et  reflexa,  conc.  Et  nego  cons. 

Ad  1™  Dist.  maj.  Abstractio  simplex  et  directa  separat 
notas  communes,  quae  sunt  in  idea  particulari,  a notis  pro- 
priis, nego;  abstractio  comparativa  et  reflexa,  transeat. 
Abstractio  enim  simplex  non  circa  ideam,  sed  circa  objectum 
per  sensus  oblatum  exercetur;  nec  notas  communes  a pro- 
priis, sed  essentiam  ab  existentise  conditionibus  separat.  Haec 
autem  abstractio  est,  quae  universale  directum  facit,  ut  saepe 
dictum  -est. 

Omitto  min.  et  dist.  consequens  distinctione  majoris. 

Quoad  2™,  animadvertendum  est,  in  judicio  ideam  univer- 
salem directam,  non  vero  reflexam  supponi,  saltem  neces- 
sario. Hac  animadversione  posita , concedi  potest  argu- 
mentum, sed  nihil  inde  sequitur,  quod  rosminiano  systemati 
faveat. 


CAPUT  IX. 

* DE  TBADITIONALISMO. 

ARTICULUS  I. 

Tradttionalium  sententia  exponitur. 

458.  Reliquum  est,  ut  tradilionalium  systema  ad  examen 
revocemus.  Systema  hoc  omnium  recentissimum  est,  ac  Bo_ 
naldium  auctorem  habet  (i).  In  eum  vero  finem  excogitatum 
est,  ut  rationis  individualis  infirmitas,  et  revelationis  ac  tra- 
ditionis absoluta  necessitas  , ad  rationalismum  radicitus 
exstirpandum,  firmiter  stabiliretur.  Tota  porro  hujusmodi 
doctrina,ad  hanc  summam  reducitur  : mentem  humanam  sibi 
relidam  ultra  sensibilium  perceptionum  ambitum  excurrere, 
ideasque  universales  ac  notiones  abstractas  sibi  cudere  non 
posse,  sed  egere  auxilio  rationis  alterius,  quae  ideas  univer- 
sales et  veritates  quae  ex  his  ideis  efflorescunt,  easque  prae- 
sertim quae  ad  religiosum,  moralem  ac  socialem  ordinem  per_ 
Unent,  ei  tradat  atque  communicet.  Traditionem  autem  hanc 
fieri  in  praesenti  hominis  statu  per  rationem  socialem,  me- 
diante loquela,  quam  societas  in  qua  degimus,  nobis  commu- 
nicat; loquela  enim,  cum  sit  idearum  expressio  ac  veluti 
corpus,  eas  nobis  praesentes  ac  perceptibiles  facit. 

456.  Hinc  statuunt  1»  sine  verbo  impossibilem  esse  cogi- 
tationem, ut  visio  est  sine  luce  impossibilis;  impossibilemque 
es.se  homini  veritatis  inventionem,  ut  creatio  illi  impossibilis 
est. 


(1)  OEuvres  de  M.  de  Bonald,  t.  VIII.  Recherches  philos.  sur  les  premiers  objels 
des  connaiss.  mor..,  ch.  1,  II. 

2o  Primum  hominem  a Deo  immediate  ideas  accepisse,  hoc 
ipso  quod  loquelaj  donum  ab  eo  accepit. 

3"  Educationem  socialem  per  loquelam  esse  absolute  ne- 
cessariam, ad  hoc  ut  ratio  cogitare  incipiat,  et  ut  cogitare 
pergat. 

4°  Fieri  prorsus  non  posse,  ut  homo  verba  aut  quaelibet 
idearum  signa  proprio  marte  inveniat. 

go  Absolutam  esse  ac  naturalem  revelationis  primitivae,  seu 
instructionis  educationisque  divinae  necessitatem,  ad  intel- 
lectum rationemque  hominis  formandam. 

6®  Rationem  esse  mere  passivam,  seu  receptivam  cognitio- 
num, quae  ipsi  cum  verbo  communicantur. 

7“  Veritatem  omnem,  a societate  per  autoritatem  tradi,  et 
ab  individuis  per  actum  fidei  suscipi,  fidemque  esse  rationis 
ac  scientiae  principium. 

437.  Haec  traditionalismi  primitiva  forma,  quam  Bonal- 
dius  professus  est,  omnes  prorsus  ideas  et  cognitiones  intel- 
lectuales complectitur.  At  plures  deinde  ex  eadem  schola 
philosophi  originariam  hujus  doctrinae  cruditatem  variis 
modis  emollire  ac  temperare  conati  sunt. 

Cl.  Bonnetty,  saltem  postremis  hisce  temporibus,  tradi- 
tionis necessitatem  ad  eas  solas  veritates  quae  ad  religiosum 
ac  moralem  ordinem  pertinent,  coarctare  videtur ; quae  vero 
sunt  extra  horum  dogmatum  ambitum,  aut  quae  ex  iis  ratio- 
cinio derivantur,  a philosophis  inveniri  posse  non  negat  (i). 

P.  Ventura  concessit  et  ipse  intellectui  vim  formandi  sibi 
ideas  primitivas  entis  in  genere,  ejusque  proprietatum,  ideas 
generis  et  speciei,  concreti  et  abstracti,  causarum  et  effec- 
tuum, aliasque  id  genus ; quin  etiam  notiones  boni  ac  mali 
moralis,  ad  quas,  ut  ipse  putat,  per  physici  boni  ac  mali 
cognitionem  evehimur;  existimavit  tamen  notiones  Dei,  spi- 
ritus et  immortalitatis  animae,  tum  etiam  officiorum  moralium 
claram  distinctamque  cognitionem  non  posse  hominem  aliunde 
recipere,  quam  a revelatione  divina,  per  loquelam  traditio- 
nemque propagata.  Nihilominus  diserte  docuit,  has  ipsas  ve- 

(1)  Annales  de  phil.  chret.  IV.  serie,  l.  VII,  p.  81. 

ritatfis,  quas  ralio  suis  sibi  viribus  comparare  nequit,  post- 
quam ab  ipsa  per  fidem  receptae  sunt,  demonstrari  ab  eadem 
posse,  earum  cognitionum  ope  quas  ex  se  adquirit  (i). 

458.  Demum  non  desunt,  qui  adhuc  mitiorem  iraditiona- 
lismi  formam  in  praesenti  proponant.  Quorum  haec  est  sen- 
tentia. 

f®  Mentem  humanam  pollere  quidem  vi  interna,  sibique 
propria;  eahidem  tamen,  ut  homo,  qualis  nunc  nascitur,  ad 
expeditum  rationis  usum  perveniat,  externo  aliquo  auxilio 
opus  habere. 

2“  Principia  veritatum  rationalium,  metaphysicarum  ac 
moralium  a Deo  conditore  humanaemenliindita  esse;  ita  tamen, 
ut  solummodo  confusus  quidam  harum  veritatum  sensus  et 
vaga  quaedam  apprehensio  ipsi  insit : ad  hoc  autem,  ut  homo 
claram,  distinctam,  certam  Dei  et  veritatum  moralium  cogni- 
tionem sibi  comparare  possit,  institutione  aliqua  sociali,  sive 
per  verbum,  sive  per  scriptum,  sivi  per  gestum,  sive  per  alia 
quaecunque  media,  quae  societatis  commercium  suppeditat, 
indigere. 

' 3®  Institutionem  hanc  non  esse  habendam  ut  efficientem 
causam,  per  quam  homo  ad  expeditum  suae  rationis  usum 
perveniat,  sed  tanquam  nieram  conditionem,  sine  qua  non 
possit  ad  expeditum  illum  usum  pervenire. 

4®  Postquam  homo  suae  rationis  usu  reapse  fruitur,  sua 
sola  ratione  quamplurimas  veritates  naturalis  ordinis  assequi 
posse. 

459.  Adverte,  traditionalisini  doctrinas  cum  aliorum  quo- 
que systematum,  circa  idearum  originem,  principiis  cohaerere 
aliquatenus  posse. 

Et  re  quidem  vera  Bonaldius  ideas  innatas  admittere  vide- 
tur, sed  eas,  sine  verbo  latentes  dicit  et  invisibiles,  et  quasi 
quosdam  propemodum  characteres  acromaticos  per  verbum 
colorandos  : accedente  autem  verbo,  ideam  fieri  perceptio- 
nem, videlicet  coram  intellectu  praesentem  fieri,  ac  percipi. 


(1)  La  ragion  filosofica,  c la  ragion  catlolica.  Conferenze  dei  R.  P.  Gioacchino 
Ventura.  Conf.  1,  II. 


11. 


250 


TSYCHOLOGIA. 


Bonnelty  omnes  ideas  innalas  excludit,  el  solas  in  animo 
facultates  agnoscit. 

Ventura,  quod  mirum  est,  cum  Aristotelis  ac  s.  Thomse 
doctrina  limitatum  suum  traditionalismum  conciliari  optime 
' putat. 

Deni(jue  sunt  etiam,  qui  traditionalismum  cum  ontolo- 
gismo  consociant,  quatenus  confusam  illam  cognitionem, quae 
traditionem  praecedit,  ex  intuitu  Entis  infiniti  comparari  as- 
serunt. Quam  sententiam  minus  mirabere,  si  recolas  quod 
supra  vidimus,  ontologistas  videlicet  recentiores,  ad  notiones 
distinctas  adquirendas,  sermonem  necessarium  existimare. 

ARTICULUS  11. 

Traditionalismus  refellitur. 

460.  Propositio  I.  Absurde  asseritur  , primas  ideas  uni- 
versales recipi  per  verbum,  aut  signum  quodcumque  arbi- 
trarium. 

Sane  1°  ideas  per  verbum  tradi  aut  gigni,  non  minus  ab- 
surde dictum  videtur,  quam  ideas  fieri  per  sensationis  trans- 
formationem. Verbum  enim  auditum  ex  se  est  mera  sensatio; 
quomodo  itaque  mera  haec  sensatio  ideas,  quae  sunt  quiddam 
a sensatione  prorsus  diversum,  nullamque  naturalem  rela- 
tionem cum  illa  habens,  in  mente  producit?  Quomodo  fit, 
ut  vocabula,  in  diversis  linguis  omnino  diversa,  easdem  in 
mentibus  infantium  ideas  excitent;  et  e converso  idem  sonus, 
in  diversis  linguis,  diversas  ideas  imprimat?  Aut  quomodo 
vox,  scriptum,  gestus,  quae  adeo  inter  se  differunt,  eumdeni 
nihilominus  effectum  producunt?  Haec  dicuntur  a traditiona- 
libus  mysteria.  At  non  certe  mysteria  divina,  aut  naturalia, 
nec  mysteria  ullo  modo,  sed  si  proprie  loqui  velimus,  ab- 
surda sunt. 

2»  Verbum  aut  signum  quodcunque,  nullum  subsidium 
intelligentiae  afferre  potest,  nisi  mens  ejus  significationem  in- 
telligat.  Significatio  autem  est  nexus  quidam  inter  signum 
ac  rem  significatam,  et  in  signis  arbitrariis,  est  nexus  ex 
arbitrio  institutoque  homipum  inductus.  Quum  itaque  ver- 

bum  in  aure  sonat,  ve!  hunc  nexum  mens  jam  cognoscit,  vel. 
secus.  Si  non  cognoscit,  nunquam  per  signum  in  rei  signi- 
ficatae cognitionem  deveniet.  Si  vero  luinc  nexum  cognoscit, 
hunc  cognoscere  nequii,  nisi  rei  significatae  ideam  possideat. 
Ergo  ut  verba  aliquod  subsidium  menti  conferant,  necesse 
est,  ut  res  quas  illa  significant,  mens  prius  cognoscat : vide- 
licet verba  possunt  quidem  efficere,  lU  ex  associatione  inter 
verbum  et  ideam  Jam  constituta,  ideae  rerum  quas  ipsa  signi- 
ficant, in  mente  reviviscant,  sed  ideas  in  mente  primo  pro- 
ducere profecto  non  possunt. 

3o  Quomodo  autem  vim  significandi  quae  vocabulis  inest, 
mens  primo  cognoscit?  Profecto  vei  per  alia  vocabula  quorum 
significationem  jam  noverit,  quae  proinde  aliquas  ideas  in 
mente  audientis  existentes  supponunt,  vel  denique  per  signa 
quaedam  naturalia,  quae  dum  vocabulum  profertur,  ad  objec- 
tum per  illud  significatum  mentis  attentionem  dirigant.  Ita 
V.  gr.  subjicimus  pueri  oculis  duo  vasa,  duos  bacillos,  duo 
folia  aequalia,  unumque  alteri  applicamus  et  commensura- 
mus,  et  simul  ingeminamus  eam  vocem  : aequalia.  Ex  hoc 
puer  inteliigit,  nos  per  eum  sonum  significare  velle  id  quod 
ipse,  iis  objectis  tali  modo  sibi  oblatis,  mente  concipit.  At  si 
pueri  mens,  per  attentionem  quam  ad  objecta  sibi  common- 
strata convertit,  ideam  aequalitatis  vi  sibi  propria  efformare 
non  posset,  sane  et  signum  naturale,  et  signum  arbitrarium 
tam  essent  illi  inutilia  ad  vocabuli  significationem  inlelligen- 
dam,  quam  stipiti  aut  lapidi.  Ergo  1°)  signa  quaecunque  non 
ideae  causa  sunt,  sed  ad  summum  occasio  : 2“)  signa  arbi- 
traria neque  occasionis  munere  fungi  possent,  nisi  signis  na- 
turalibus sociarentur:  S»)  signa  quoque  naturalia  inutilia 
essent,  nisi  mens  vi  sibi  propria  ideas  elicere  posset  : 4<>) 
demum  non  ideae  per  signa,  sed  signa  per  ideas  inlelligunlur. 

4»  Quum  agitur  de  vocabulis,  quae  rerum  rationes  prorsus 
insensibiles,  aql  quas  audientis  atleulio  per  signa  naturalia 
converti  ixequit,  significant,  quo  pacto  eorum  significatio 
primo  ab  infantibus  intelligitur?  Necesse  plane  est,  ut  infans 
eam  eruat  ex  consideratione  et  comparatione  plurium  locu- 
tionum, in  quibus  eadem  vox  recurrens  unam  eamdemque 

rationem  in  rebus  diversis  significet.  Ita  v,  gr.  puer  primo 
intelligit  significationem  vocis  hodie,  posteaquam  diversis 
diebus,  de  factis  sibi  notis  dici  audivit  : hodie  pluit:  hodie 
venit  amicus  ; hodie  mater  cegrotat;  et  similia.  Hsec  inter  se 
comparans,  et  ideam  ei  voci  subjectam  format,  et  vocis  signi- 
ficationem intelligit.  Quse  operationes,  ut  patet,  notiones  iden- 
titatis et  diversitatis  in  eo  supponunt.  Ergo  has  quoque 
ideas  possideat  necesse  est,  ut  hujusmodi  vocabulorum  signi- 
ficationem intelligat.  ^ 

461.  Propositio  II.  Absurdum  est  pariter,  nullam  verita- 
tem ab  humana  mente  cognosci  posse,  nisi  per  divinam  reve- 
lationem traditione  transmissam. 

Etenim  1°  hoc  semel  admisso,  omnis  cognitio  actu  ceecae 
fidei  contineretur;  atque  una  societatis  auctoritas  veritatis  cri- 
terium,  ac  certitudinis  molivum  esset.  At  fides  sine  aliqua 
praevia  scientia  irrationabilis  est,  immo  impossibilis  : repu- 
gnat praeterea,  auctoritatem  quamlibet  unicum  aut  supremum 
veritatis  criterium  esse.  Vide  quae  in  logica  dicta  sunt  contra 
Lamennaisium  (L.  672).  In  quo  enim  traditionalium  saltem 
rigidiorum,  doctrina  a Lamennaisii  doctrina  discrepet,  ego 
quidem  non  video. 

2«  Cum  hujus  opinionis  adsertores  diserte  fateantur,  ac 
fateri  porro  debeant,  humanam  traditionem,  sive  in  conser- 
vanda sive  in  tradenda  doctrina  divinitus  initio  tradita,  mi- 
nime infallibilem  esse,  necesse  est  inferre,  rationem  in  ple- 
risque  hominibus  necessitate  prorsus  physica  ad  errorem  com- 
pelli, et  in  errore  detineri.  Hoc  autem  et  falsum  est,  et 
absurdum,  et  cum  divinae  providentiae  conceptu  omnino 
pugnat. 

3“  lidem,  cum  positivam  revelationem  divinam  ad  quam- 
libet veritatem  intelligendam  homini  absolute  necessariam 
faciant,  essentiale  omne  discrimen  inter  veritates  rationales 
ac  revelatas  e medio  tollunt;  in  quo  non  «modo  communi 
sensui,  sed  etiam  unanimi  theologorum  consensui  refragantur, 
et  philosophiam  cum  theologia  confundunt,  ac  dum  rationa- 
listas,  ultra  praescriptos  a veritate  limites  persequuntur 
ipsam  veritatem  eorum  ictibus  exponunt. 


LIBEn  TERTIUS  CAPUT  IX. 


253 


4“  Fieri  nequit  ut  homo  ab  homine  instruatur,  nisi  ratio 
discentis  vi  sibi  propria  veritatem  cognoscere  possit,  atque 
adeo  nisi  aliquid  sciat,  antequam  instruatur. 

Probatur  1™  Instructio  enim  hoc  tantum  discenti  conferre 
potest,  ut  ejus  rationem  dirigat  ac  propemodum  manuducat, 
ad  quasdam  operationes  successive  et  ordine  quodam  exse- 
rendas; ut  V.  gr.  discipulus  revocet  primo  quasdam  ideas  vel 
adquirat,  deinde  ut  quasdam  idearum  relationes  percipiat,  et 
ut  quaedam  principia  ipsi  nota  ad  particularem  aliquam  mate- 
riam applicet,  et  exinde  particulares  aliquas  conclusiones  in- 
ferat. Certe  si  operationes  istae  a mente  discipuli  non  fiant , 
hic  nihil  addiscet  unquam;  nec  magister,  quantumvis  incla- 
met, doctrinam  suam  ilii  tradere  alio  modo  aut  communicare 
poterit.  « Sicut  medicus,  ita  praeclare  s.  Thomas,  dicitur 
« causare  sanitatem  in  infirmo , natura  operante ; ita  etiam 
« homo  dicitur  causare  scientiam  in  altero,  operante  ratione 
« illius  : et  hoc  est  docere  (i).  » Pone  nunc,  discipuli  ra- 
tionem non  esse  potentiam  activam,  sed  mere  passivam , ut 
ponitur  a rigidis  tradilionalibus,  quid,  quaeso,  poterit  ex  ins- 
struclione  proficere? 

Prob.  2™  primo  ex  iis,  quae  supra  diximus  de  ideis.  Ut 
enim  discipulus  doceatur  , docentis  verba  intelligat  oportet. 
Nequit  autem  ejus  verba  intelligere,  nisi  ideas  rerum  quae  per 
ea  significantur , jam  mente  teneat. 

Praeterea,  si  prima  rationis  principia  discipulus  ignorat, 
ac  certa  non  habet,  conclusiones  addiscere  nunquam  poterit. 
At  prima  principia  nec  addisci  possunt,  nec  certa  haberi, 
nisi  per  idearum  intuitionem.  In  his  enim  praedicatum  ex 
ipsa  subjecti  notione  eruitur ; atque  ideo  evidentissima  sunt 
ac  certissima,  quia  praedicatum  quod  in  iis  est,  de  ipsa  sub- 
jecti ratione  esse  immediate  cernitur.  Ergo  nisi  haec  principia 
per  se  addiscer.et  meos , addiscere  ea  nunquam  posset  per 
disciplinam. 

462.  Propositio  III.  Falso  asseritur,  revelationem  tradi- 


(1)  Qucest.  disp.  Q.  De  Magistro,  ari.  I.  Cf.  quae  de  hac  re  pulcherrime  disputat 
S.  Augustinus  in  libro  ; De  Magistro. 

tione  communicatam  physice  necessariam  esse , saltem  ad 
ideas  ac  veritates  qtiee  ad  ordinem  seu  religiosum  seu  mora- 
lem pertinent,  assequendas. 

Nani  1“  etiamsi  ita  mitigetur  traditionaiismus,  superest 
adhuc  inconveniens  supra  notatum  (461,  2°),  hominem  in 
rebus  maximi  momenti,  in  errorem  necessarium  trahi,  si 
instructio  socialis  errorem  veritatis  loco  ipsi  primo  commu- 
nicet. Et  quoniam  longe  maxima  hominum  pars,  juxta  hos 
auctores,  primas  veritates  quas  ab  instructione  sociali  rece- 
pit, nunquam  trahscendil,  inferendum  est,  homines  sane 
plurimos,  toto  vitee  suee  tempore,  in  errore  necessario  deflxos 
manere. 

2“  Stat  et  illud,  quod  postremo  loco  in  preecedenti  propo- 
sitione animadvertimus  (461,  4«)  : non  posse  hominem  in- 
structionis adminiculo  ad  hasce  ideas  ac  veritates  adduci, 
nisi  ejus  ratio  virtute  sibi  propria  et  eas -ideas  efformare,  et 
eas  veritates  apprehendere  queat.  Quare  qui  dicit,  hominem 
instructionis  ope  ad  has  veritates  pervenire  posse,  is  fatetur, 
esse  in  homine  vim  idoneam  ad  has  veritates  suis  propriis 
operationibus  attingendas. 

5°  Cum  ii  quibascum  nunc  agimus,  naturalem  homini  vir- 
tutem largiantur,  qua  possit  absque  disciplina  ideas  univer- 
sales primitivas  adquirere,  et  principia  quae  ex  iis  emergunt, 
cognoscere,  nulla  ratio  est  cur  negent,  eum  ad  prajcipuas  ac 
fundamentales  veritates , sive  religiosas  sive  morales , per 
hanc  eamdem  virtutem  posse  pertingere. 

465.  Etenim  ad  cognoscendam  supremi  alicujus  Numinis 
exislentiam,  haec  tria  requiruntur  ac  sufficiunt ; ideae  primi- 
tivae entis,  causae  et  effectus,  et  ex  his  principium  causali- 
tatis;  deinde  hujus  mundi  conspectus;  ac  demum  impulsus 
aliquis  ad  reflectendum  in  ea  quae  videntur,  et  ad  eorum  cau- 
sam requirendam. 

Atqui  juxta  adversarios,  absque  positiva  revelatione  hu- 
manaque traditione,  homo  primitivas  ideas  adquirere  potest, 
et  principium  causalitatis  exinde  elicere;  potest  quoque  mun- 
dum conspicere,  ejusque  ordinem  ac  pulchritudinum  intelli- 
gere.  Haec  autem  pulchritudo  ipsa,  aut  certe  insolita  quaedam 

phaenomena,  aut  vitae  necessitates  ac  pericula,  non  modo  ad 
sui  renimque  causam  inquirendam  exstimulare  hominem 
possunt,  sed  vix  fieri  potest,  ut  illum  ad  hanc  inquisitionem 
non  exstimulent  atque  adigant.  Ergo  ratio,  per  ea  quae  adver- 
sarii ipsi  concedunt,  in  supremi  Numinis  cognitionem  deve- 
nire potest.  Fateor  equidem,  primitivam  hanc  cognitionem 
fore  valde  imperfectam ; fateor  quoque,  eam  a paucis  perfici 
ulterius  posse,  absque  externo  aliquo  adjumento ; ac  vix 
quemquani  idoneum  fore,  ad  explicituni  Entis  infiniti  con- 
ceptum (0.  562)  ab  omni  errore  immunem , absque  divinae 
revelationis  praesidio,  sibi  comparandum  (L.  601).  Ast  ad 
aliquam  Dei  ideam  rationem  individualeih  suis  viribus  per- 
venire posse,  negari  nequit  nisi  ab  eo  qui  vim  omnem  rationi 
denegaverit. 

464.  Idem  dicendum  de  primis  ac  fundamentalibus  mora- 
lis ordinis  ideis  ac  veritatibus.  Ad  eas  assequendas  veritates, 
quae  deductione  plus  minusve  implexa  ex  hisce  primis  infe- 
runtur, profecto  quilibet  homo  per  se  non  sufficit;  multo 
minus  ad  perfectam  moralis  legis  cognitionem  assequendam. 
.Sed 'ad  prima  moralitatis  principia  cognoscenda  cujuslibet 
hominis  ratio,  quae  primis  ideis  primisque  iheoreticis  prin- 
cipiis dilata  sit,  sufficere  dicenda  est. 

Idea  enim  ordinis  una  est  ex  primitivis  ideis  : hanc  ergo 
ideam  ratio  assequi  potest,  falentibus  adversariis.  Potest  ergo 
ratio  entium  ordinem  cognoscere;  v.  gr.  parentes  esse  su- 
pra se ; caeteros  homines  natura  sibi  aequales ; rerum  om- 
nium auctorem  supra  omnes.  Quod  si  ordinem  entium  co- 
gnoscit, cognoscet  quoque,  saltem  ubi  deliberandum  ipsi  sil 
quid  agere  oporteat,  cognoscet,  inquam,  actiones  quasdam 
juxta  ordinem,  quasdam  contra  illum  esse.  Ad  plures  enim 
cognitiones  hujusmodi  satis  est  facilis  aliqua  idearum  comr 
paratio,  et  ratiocinandi  facultas.  Quum  autem  cognoverit 
aliquid  juxta  ordinem,  aliquid  contra  esse,  nil  facilius,  nil 
magis  ia  promptu  positum  deductione  illa  ; ordinem  a se  in 
suis  actionibus  servandum  esse.  Sane  plurirnse  rerum  natu- 
ralium theoreticae  cognitiones  primis  moralibus  cognitioni- 
bus sunt  longe  difficiliores.  Si  itaque  ad  illas  rationem  per- 

tingere  posse  adversarii  fatentur,  multo  magis  fateri  debent, 
has  extra  ejus  naturalis  activitatis  limites  non  esse  consti- 
tutas. 

46b.  Propositio  IV.  Deci  nequit,  verbum  externum,  aut 
signum  quodcumque  arbitrarium , esse  conditionem  necessa- 
riam ad  hoc,  ut  homo  ad  expeditum  suce  rationis  usum,  seu 
ad  claras  distinctasque  cognitiones  perveniat. 

Qui  ita  sentiunt,  revera  traditionalismi  doctrinam  in  aliam 
immutant,  ac  fere  in  omnibus  deserunt,  ut  facile  attendenti 
patebit..  Nihilominus  etiamsi  traditionalismus  hoc  pacto  mi- 
tigetur, probari  a philosopho  nequit. 

Nam  1°  falsum  est,  verbum  aut  aliud  quodvis  arbitrarium 
signum , esse  conditionem  sine  qua  ideae  clarae  adquiri  non 
possint.  Etenim  omne  signum  arbitrarium,  ut  supra  vidimus 
(460,  S**),  ad  ideas  in  mente  excitandas  esset  prorsus 
inutile,  nisi  et  mens  vi  sibi  propria  instructa- esset  qua  ideas 
efformare  posset,  et  objectum  ab  ipsa  concipiendum  per 
signum  aliquod  naturale  aliquo  modo  determinaretur,  eique 
offerretur.  Jam  quis  probare  poterit,  mentem  humanam , si 
ad  certa  aliqua  objecta  contemplanda  alterius  monitu  diriga- 
tur, eorum  ideas  formare  posse ; ex  eorumdem  vero  objecto- 
rum spontanea  inspectione,  aut  etiam  fortuito  occursu,  non 
posse?  Si  puer  aequalitatis  notionem  efformare  potest,  quum 
plura  objecta  aequalia  ipsi  a magistro  successive  offeruntur, 
cur  non  poterit  idipsum,  si  plura  objecta  aequalia  sub  ejus 
aspectum  successive  incidant,  ejusque  ad  se  attentionem  tra- 
hant? Totum  discrimen  hoc  erit,  quod  in  primo  casu  puer  et 
ideam  aequalitatis  format,  et  vocis  qua  haec  exprimitur  signi- 
ficationem addiscit,  in  altero  vero  solam  efformat  ideam,  quin 
de  modo  illam  significandi  cogitet. 

2°  Ut  puer  ex  audito  vocabulo  ideam  definitam  adipisca- 
tur, necesse  ne  est,  ut  id  quod  vocabulum  significat,  obscure 
cognoscat,  an  secus?  Si  hoc  postremum  dicatur,  nullo  modo 
verbum  potest  esse  conditio,  ut  clare  cognoscatur  id  quod 
nullatenus  antea  cognoscebatur.  Patet  ex  dictis  in  proposi- 
tione prima  (460).  Si  vero  dicatur  , obscure  saltem  esse  co- 
gnoscendum-id  quod  vocabulum  significat,  primo  gratuito 

affirmabitur,  omnem  hominem  omnia  quae  per  vocabula  si- 
gnificari possunt,  obscure  cognoscere;  nec  gratuito  solum, 
sed  etiam  falso  : haec  enim  assertio  aliter  defendi  non  poterit, 
quam  theoriis  ontologismi,  aut  idearum  innatarum,  in  me- 
dium adductis.  Deinde  si  humanae  menti  obscura  haec  cogni- 
tio spontanea  esse  dicitur,  inferri  dehet,  non  esse  amplius  illi 
physice  impossibile,  ut  sine  externo  adjumento  cognitiones 
claras  adipiscatur.  Ad  hoc  enim  unice  necesse  est,  ut  mens 
in  directam  illam  cognitionem  reflexione  reducatur;  quod 
quidem,  cuna  a voluntate  pendeat,  erit  ad  summum  moraliter 
tantum  impossibile.  Quanquam  neque  haec  moralis  impossi- 
bilitas, quoad  omnes  cognitiones,  admitti  posset;  saepenu- 
mero  enim  reflexio  moraliter  possibilis  esset;  ut  quum  validae 
sensationes,  aut  pluries  instauratae,  ad  reflectendum  move- 
rent; imo  vero  quandoque  foret  moraliter  necessaria,  ut 
quum  non  modo  stimulus  ad  reflectendum  vehemens,  sed 
etiam  facilis  et  grata  reflexio  esset. 

Quod  de  ideis  claris  diximus,  de  certa  quoque  veritatum 
cognitione  dicendum.  Si  nulla  neque  vaga  veritatum  cognitio 
syipponenda  dicitur,  repugnat  claram  earumdem  cognitionem 
per  verbum  adquiri.  Si  dicitur  supponenda,  ea  gratuito  ac 
falso  in  humana  mente  supponetur;  ac  praeterea  cognitio 
certa  veritatis  non  physice  impossibilis,  sed  moraliter  tan- 
tum, imo  saepe  moraliter  possibilis,  atque  adeo  necessaria 
in  pluribus  foret. 

3“  Caeterum,  ut  ex  dictis  (367)  manifestum  est,  naturale 
incitamentum  ad  intellectivae  virtutis  exercitium  est  sensatio 
ac  phantasma.  Per  hoc  enim  offertur  intellectui  ohjectum, 
circa  quod  sua  virtute  operans,  rationem  entis  quae  in  eo  est, 
apprehendit.  Non  enim  intellectus  potentia  est  mere  passiva, 
in  qua  ab  externo  agente  omnia  fiant,  sed  est  potentia  etiam 
activa  (374),  quae  hanc  unice  conditionem  expectat,  ut  objec- 
tum sibi,  prout  convenit,  proponatur;  quo  proposito,  illico 
juxta  propriam  naturam  agit.  ■, 

Simili  modo,  naturale  requisitum  ad  veritatis  apprehensio- 
nem ac  judicium  est  evidentia  identitatis  inter  binas  ideas: 
quae  evidentia  non  potest  non  affulgere  menti,  si  quasdam  ideas 

praesentes  habeat,  et  ad  reflectendum  se  in  il!as  utcunque 
excitetur. 

466.  Propositio  V.  Vocabula,  quanquam  ad  intellectus 
perfectionem  promovendam  sint  summopere  utilia,  non  sunt 
tamen  illi  ad  cogitandum  absolute  necessaria. 

Prima  pars  non  indiget  probari  multis.  Praecipuae  vocabu- 
lorum utilitates  hae  sunt. 

1«  Cum  intellectus  noster  phantasmatibus  indigeat,  quibus 
juvetur  et  quasi  sustentetur  dum  cogitat,  quo  magis  phantas- 
mata quibus  utitur,  sunt  clara  ac  facilia,  quo  magis  simplici- 
tatem cum  varietate,  et  uniformitatem  cum  flexibilitate  con- 
jungunt, eo  facilius,  promptius,  celerius  menti  operationes 
peragantur  necesse  est.  Atqui  vocabula  prse  omnibus  phan- 
tasmatibus bis  dotibus  mirabiliter  excellunt.  Hinc  csetera 
phantasmata  rebus  abstractis  difficulter  applicari  possunt ; 
analysi,  comparationi  et  compositioni  idearum,  ratiocinationi 
praesertim,  aegre  deserviunt;  ac  menti,  dum  de  insensibilibus 
cogitat,  non  tam  praesidium,  quam  diverticula  suppeditant. 
Ast  haec  omnia  vitantur  incommoda  per  vocabulorum  usum. 
His  adde,  quod  plura  sunt  quae  aliis  phantasmatibus,  praeter 
quam  vocabulis,  repraesentari  nequeunt;  ut  sunt  v.  gr.  numeri, 
si  primos  excipias. 

2“  Memoriae  maxime  juvant  vocabula.  Nam  et  facile  reti- 
nentur, et  facile  inter  se  associahtur,  et  facile  reproducuntur; 
ita  ut  paucis,  sonis  memoria  servatis,  multa  atque  adeo  plu- 
rima memorari  possint.  Nam  non  ideas  tantummodo,  sed  et 
judicia  multa,  et  prolixas  ratiociniorum  series  pauca  voca- 
bula, imo  una  quandoque  vox  complectitur,  et  compendio 
in  memoriam  revocat. 

3“  Vocabula  vere  inter  signa  principatum  obtinent.  Sunt 
enim  signa  omnium  expeditissima,  ac  facillime  adhibentur;  et 
pro  re  quacumque,  sive  concreta  sive  abstracta,  pro  substan- 
tiis ac  pro  earum  modis  et  actionibus,  pro  quavis  animi  seu 
actione  seu  affectione,  pro  quacumque  temporis  differentia 
audientibus  supponi  possunt. 

4°  Demum  omnes  scientiae  thesauri  quos  sapientum  indus- 
tria congregat,  et  qusecunque,  sive  humano  sive  divino  testi- 

monio  cognoscenda  sunt,  per  vocabula  praesentibus  commu- 
nicantur et  ad  posteros  transeunt. 

467.  Secunda  pars  1"  colligitur  ex  dictis(465).  Patet  enim, 
nos  cogitare  posse,  antequam  vocabula  addiscamus. 

2" Intellectus  noster  multarum  rerum,  quas  sive  sensu  usur- 
pavimus sive  imaginatione  composuimus,  ideas  habet  claras 
oppido  atque  distinctas,  iisque  in  suis  operationibus  utitur, 
quin  tamen  vocabula  quibus  illae  significantur,  cognoverimus. 

3“  Saepe  recordamur  quorumdam  conceptuum,  quin  verba 
iis  significandis  attributa  memoria  retineamus.  Unde  fit,  ut 
circumlocutiones  aliquas  quaerere  debeamus,  quum  ii  concep- 
tus manifestandi  sunt. 

4“  Quandoque  adeo  velox  ac  fulguri  similis  est  apprehensio 
nostra,  ut  impossibile  sit,  eam  vocabulorum  seriem,  quae  ad 
illam  exprimendam  in  imaginatione  ordinate  reproducenda 
fuisset,  adeo  celeriter  fuisse  productam.  Ita  contingit  v.  gr. 
quum  rei  quam  apprehendimus,  magnitudine  percellimur,  aut 
quum  aliquam  ratiocinationem  audientes,  extemplo  vitium  in 
ea  latens  intelligimus;  aut  quum,  proposita  aliqua  objectione, 
uno  instanti  percipimus  unde  ejus  solutio  petenda  sil;  aut 
quum,  audita  aliqua  propositione,  ad  ultimas  usque  ac  remo- 
tissimas conclusiones  quae  ex  ea  deduci  possunt,  animus  sese 
porrigit;  et  in  aliis  plurimis. 

3“  Plures  experimur  affectiones  internas,  quas  reflexione 
adhibita,  non  modo  sine  vocabulis  cogitamus,  sed  nec  voca- 
bula invenire  possumus  quibus  ea  significemus,  nisi  illud  : 
nescio  quid.  Appetitus  item  ac  voluntatis  inclinationes  et  ac- 
tus, sine  ullius  vocabuli  phantasmate,  mente  relegimus. 

Est  itaque  manifesta  assertfouis  noslrse  veritas, 

468.  Disquisitio  illa,  utrum  homines,  quin  prius  articula- 
tas voces  audierint,  loquelam  aliquam  invenire  possint,  ad 
controversiam  cum  Iraditionalibus  nullo  modo  pertinet.  Ete- 
nim etsi  quis  hoc  neget,  nihil  exinde  traditionales  lucrabuntur. 
Idcirco  in  quaestione  hac  immorari  non  est  animus. 

Cieterum  animadverti  debet,  1®  quajstionem  hanc  non  esse 
de  eo  quod  factum  sil,  sed  de  eo  quod  sub  hypothesi  quadam 
possibili  fieri  potuisset.  Congruum  enimoranino  fuit,  ut  primi 

humani  generis  parentes  loquelae  donum  a Deo  immediate 
acciperent : atque  ut  certum  haberi  debet,  eos  divino  magis- 
terio edoctos  loqui  didicisse. 

2o  Fieri  potest  ut  homines  v.  gr.  duo,  qui  aliorum  homi- 
num consortia  numquam  frequentarint,  nec  loquelam  audie- 
rint, animadvertentes  ex  mutuo  sui  ipsorum  aspectu,  externa 
quaedam  internarum  affectionum  signa  ex  ipsa  nostra  natura 
sponte  in  nobis  erumpere,  alter  alterius  affectiones  paullatim 
cognoscant;  deinde  cognoscat  uterque,  se  ab  allero  cognitum 
fuisse ; ac  demum  sive  unus  sive  alter  desideret  et  conetur, 
ut  ab  altero  cognoscatur.  Quisque  videt,  in  hunc  finem  signa 
naturalia  ab  iis  voluntarie  adhiberi  posse,  et  hoc  pacto  natu- 
ralia signa  aliquo  modo  fieri  artificialia ; progressuque  tem- 
poris aliquos  gestus  ac  motus,  atque  adeo  iinitativas  aliquas 
voces,  ut  signa  seu  rerum  externarum  seu  affectionum  inter- 
narum, ab  iis  usurpari  (i). 

3®  An  solitari  hujusmodi  homines  a vocibus  imitativis  ad 
vocabula  ex  conventione  significantia  transitum  facere  vale- 
rent, id  in  utramque  partem  cum  aliqua  probabilitate  discep- 
tari posse  existimaverim  (2). 

ARTICULUS  III, 

Satisfit  objectis. 

469.  Tradilionales  argumenta  depromunt. 

I.  ex  factis. 

Nam  1“  constat,  inquiunt,  hanc  esse  naturae  nostrae  legem, 
ut  ad  rationis  usum  homo  perveniat,  rationis  alterius  quae  jam 
formata  fuerit,  auxilio. 

2»  Quicumque,  quavis  de  caffsa  sociali  institutione  carue- 
rint,  usu  quoque  rationis  carere  reperti  sunt.  Id  videre  licuit 
in  pueris  quibusdam,  qui  extra  hominum  societatem  quan- 
doque adoleverunt;  idemque  perspicimus  in  surdo-mutis,  qui 

(1)  Cf.  Galluppi.  Elementi  di  Filosofia,  vol.  II,  e.  III,  § 28,  seq. 

(2)  Negativae  opinionis  momenta  reperies  apud  Cl.  Maret : Philosophie  et  religion^ 
et  apud  R.  P.  Dmowski  : Institutiones  philosophicae.  Psych.  c.  III.  Alfirmativara 
luetur  R.  P.  Chastel  ; De  la  valeur  de  la  raison  hum.  II. 

antequam  instruantur,  omni  idea  intellectuali  ac  morali 
carent. 

470.  Resp.  ad  1"*  Dist.  Homo  ad  rationis  usum  pervenit 
alterius  rationis  auxilio  ; i.  e.  ad  rationis  actus  quoscumque, 
we^fo; ad  rationis  acti«5  perfectiores,  swid.;  ita  utrationisalterius 
auxilium  sit  vera  cognitionem  causa,  nego  ^ ita  ut  institutio 
rationi  auxilietur  ad  modum  monentis  ac  dirigentis,  ut  pro- 
priis viribus  ad  quasdam  cognitiones  perveniat,  conc.  Hsec 
omnia  supra  explicata  sunt. 

Ad  2”  Dwt.Hi  de  quibus  sermo,  carebant  usu  rationis,  i.  e. 
omnibus  omnino  ideis  rationis,  atque  omnis  veritatis  cogni- 
tione, «egiOj-carebant  ideis  Dei  et  moralium  officiorum,  subd.; 
exaliqua  causa  accidentali,  iraws.y  ex  nativo  rationis  humanae 
defectu,  nego. 

471.  Quod  attinet  ad  particularia  facta,  quae  objici  solent, 
notandum  est  lo  facta  baec  esse  pauca,  nec  criticae  libra  salis 
ponderata.  Quis  enim  tuto  aestimare  possit,  illorum  puerorum 
internum  statum  vel  satis  exploratum  fuisse,  vel  satis  potuisse 
explorari?  Non  sunt  igitur  facta  haec  tanti  ponderis,  ut  lota 
de  rationis  humanae  viribus  theoria  iis  superstrui  queat. 

2°  Fieri  non  posse,  ut  positis  sensationibus,  aliquas  ideas, 
V.  gr.  entis,  unitatis,  multitudinis,  aequalitatis,  similitudinis, 
causae,  effectus,  aliasque  hujusmodi  ii  non  essent  assecuti;  id 
quod  nonnulli  eorum  salis  ostenderunt.  Libenter  tamen  con- 
cedam, hosce  homines  ita  eas  ideas  possedisse,  ut  non  idcirco 
easdem  sub  abstractissima  illa  forma,  reflexa  cognitione,  sta- 
tira  deprehenderent.  Nam  rudes  omnes,  etiamsi  a pueris  loqui 
didicerint,  vix  unquam  communissimos  hosce  conceptus  a 
concretis,  a quibus  eos  abstrahunt,  reflectendo  sejungunt. 

3°  Si  ideis  religiosis  ac  moralibus  carebant,  id  non  tantum- 
modo ad  instructionis  defectum,  sed  potissimum  ad  acciden- 
talem aliquam  causam  referi  posse  ac  debere,  ut  ad  idiotis- 
mum iis  peculiarem,  vel  ad  defectum  temporis  convenientis, 
vel  quia  adhuc  in  ea  adjuncta  non  inciderant,  in  quibus  hu- 
jusmodi ideae  sponte  progerminant. 

Hoc  unum  ex  hisce  factis  concludendum  est ; institutionem 
socialem  rationis  progressibus  summopere  utilem  esse,  et 

quad  aliqua  necessariam  : non  autem,  ante  illam  ac  sine  illa, 
rationalem  nullam  cognitionem  haberi  posse. 

472.  De  surdo-mutis  vero  haec  jam  certa  sunt. 

1«  Ante  educationem  ideis  primitivis  ac  fundamentalibus 
eos  non  carere, 

2»  l\on  sine  exaggeratione  dictum  fuisse,  eos  nullam  ideam 
religiosam  et  moralem  spontanea  rationis  operatione  fuisse 
adeptos. 

3°  Eos  instrui  per  signa  maxime  naturalia,  ac  certe  per 
haec  ante  omnia  alia  signa. 

4"  Si  diu  simul  degant  aliqui  surdo-muti,  eos  signa  quae- 
dam artificialia  ex  se  ipsis  invenire,  ut  se  mutuo  intelligant. 

Quae  omnia  evertunt  funditus  traditionalium  asserta. 

473.  II.  Proferunt  analogias  quasdam  vis  intellectivae  cum 
viribus  corporeis.  Etenim  vires  omnes  quae  in  rerum  natura 
vigent,  externo  aliquo  incitamento  egent,  ut  in  actum  exeant. 
Itaque  vis  quoque  intellectiva,  ut  agat,  eget  impulsu  ab  alte- 
rius ratione  accepto. 

Resp.  Omitto  ant.  Nego  conseq.  Primo  quidem,  quia  in- 
tellectus est  vis  prorsus  diversi  generis  a viribus  corporeis. 
Deinde  vero  quia  etsi  intellectiva  vis  indigeat  ut  aliquo  modo 
ad  actum  determinetur  non  tamen  inferri  potest,  id  quod 
illam  determinat,  socialem  institutionem  esse  oportere.  Po- 
test enim  sufficienter  excitari  ipsa  magistra  natura,  sensa- 
tione mediante.  Ac  revera  nullum  aliud  est  aut  esse  potest 
intellectivae  virtutis  immediatum  determinativum,  ut  supra 
dictum  est  (460,  3<> ; 463). 

474.  III.  Arguunt  ex  intellectualium  operationum  analysi. 

Homo,  inquiunt,  sine  verbo  vel  signo,  et  consequenter  sine 

alterius  institutione,  cogitare  nequit.  Nam 

lo  Constat  hominem  sua  verba  cogitare,  antequam  suas 
cogitationes  verbis  eloquatur. 

2“  Hinc  nobiscum  ipsi  et  cum  Deo  taciti  colloquimur;  sine 
verbo  autem,  etiamsi  maxime  velimus,  cogitare  non  possu- 
mus. 

3“  Philosophorum  communis  doctrina  est,  loyov,  seu  ver- 
bum mentis,  essentiale  esse  cogitationi. 

4.0  Siiie  veibo  idese  iniellecluales  sunt  vagae  et  indefinitae, 
ac  solum  per  verbum  et  in  verbo  percipi  possunt  : tanta 
autem  idearum  varietas  et  multitudo,  nisi  verba  accedant, 
est  veluli  atomorum  fluctuans  chaos. 

8«  Demum  humana  cogitatio  humanae  naturae  congruat  ne- 
cesse  est.  Humana  autem  natura  spiritu  constat  et  corpore. 
Ergo  humana  quoque  cogitatio  spiritali  elemento  et  sensibili 
coalescere  dicenda  est.  Sensibile  autem  elementum  est  ver- 
bum. 

478.  Resp.  Ne.go  ant. 

Ad  1"’  Dist.  ut  plurimum,  et  ex  assuetudine,  com.;  semper 
et  ex  necessitate  naturali,  nego. 

Ad  S"*  Primam  partem  dist.  ut  supra  : alteram  nego.  Vide 
quae  hanc  in  rem  paullo  ante  diximus  (467). 

Ad  S™  Dist.  Essentiale  est  cogitationi  verbum,  i.  e.  con- 
ceptus (574,  seq.),  verbum  videlicet  nullius  linguae,  ut  dicit 
s.  Augustinus  (1),  conc.;  vocabulum  exterius  proferendum, 
nego. 

Ad  ^'^Nego  omnea.  Metaphorae  magis  minusve  pulchrae  ar- 
gumentorum munere  fungi  non  possunt.  Noto  quoque  illud  : 
adversarios  hoc  etiam  peccare,  quod  perpetuo  ideas  assu- 
mant, ut  id  quod  a mente  inielligitur,  etiam  in  directo  cogi- 
tatione. 

Ad  8™  Negatur  assertio  postrema.  Elementum  enim  sen- 
sibile in  humana  cogitatione  est  phantasma  aliquod  (400, 
seq.),  quodeumque  illud  sit,  non  autem  necessario  phantasma 
vocabuli. 

Et  de  his  hactenus  (2). 

(1)  fic  Trin.  Lib.  XV,  c.  XI. 

(2)  Pkira  reperie.s  i»  opere  P.  Chaslel  supra  citato. 

CAPUT  X. 

DEJUDICIO. 

ARTICULUS  I. 

Sitne  judicium  apprehensio. 

476.  Humanae  cognitionis  perfectio  judicio  mentis,  tam 
immediato,  quam  mediato,  continetur.  Post  apprehensionem 
itaque  de  altero  hoc  mentis  actu  aliqua  nobis  dicenda  sunt,  ut 
intellectus  humani  analysim,  quantum  satis  est,  absolvamus. 
Quaerendum  primo,  an  judicandi  actus  ab  apprehensione 
vere  distinguatur. 

Veteres  omnes,  cum  Aristotele,  hanc  distinctionem  ratam 
habuere,  ac  judicium  in  compositione  ac  divisione  eorum 
quae  apprehensa  essent,  constituerunt.  Eamdem  distinctionem 
cartesiana  schola  retinuit,  licet  erronee  de  judicio  senserit,  ut 
postea  dicetur.  At  Lokius  judicium  in  apprehensione  conve- 
nientiae aut  oppositionis  inter  ideas  positum  arbitratus  est; 
isque  hanc  opinionem  vulgarem  fecit  (i).  Hanc  enim  deinde 
Condillachius  (2),  ac  sensistae  secuti  sunt : nec  desunt  inter 
philosophos,  qui  cum  a sensismo  sint  quam  maxime  remoti, 
hanc  nihilominus  de  judicio  opinionem  sectentur.  Nobis  op- 
posita sententia  tenenda  videtur. 

477.  Propositio  I.  Mentis  judicium  situm  non  est  in  ap- 
prehensione convenentice  vel  discrepantiae  inter  ideas. 

Sane  1“  actus  causa,  seu  motivum,  ab  hoc  ipso  actu  differt. 
Atqui  apprehensio  convenientiae  idearum  vel  discrepantiae, 
judicii  causa  seu  motivum  est.  Revera,  quum  a nobis  quae- 
ritur, cur  hoc  aut  illud  judicium  protulerimus,  respondere 
solem^us  : ciuia  sic  mihi  res  videbatur  esse  : videlicet  : judi- 
cavi sic,  quia  percepi  huic  subjecto  hoc  praedicatum  conve- 
nire. Ex  hoc  praeterea  aliquando  errantes  damnare  solemus 

(1)  De  hum.  intellectu.  Lib.  IV,  e.  I. 

(2)  Art.  de  penser.  I.  p.  Ch.  VII. 

ac  veheinenler  improbare,  quod  de  ignoratis  judicium  ferant ; 
nihil  enim,  ut  recte  Tullius  dicit,  hoc  est  turpius,  quam 
cognitioni  et  perceptioni  assertionem  ajyprobalionemque  prce- 
currere  (i). 

2"  Constat  ex  dictis  in  logica  (223,  3“),  consequentiam 
esse  convenientiam  vel  discrepantiam  extremorum  inter  se, 
quse  ex  praemissis  prodit  et  coram  mente  se  sistit;  conse- 
quentiae autem  intuitum  esse  rationem,  cur  judicemus  in 
conclusione  extrema  inter  se  convenire.  Hinc  argumentum. 

Apprehensio  consequentiae  a conclusione  differt,  et  non 
est  judicium,  sed  judicii  causa.  Sed  apprehensio  conse- 
quentiae est  apprehensio  convenientiae  vel  discrepantiae  inter 
conclusionis  terminos.  Ergo  aliqua  apprehensio  convenientiae 
idearum  vel  discrepantiae  judicium  non  est. 

3®  Certum  est  apud  omnes,  judicium  posse  esse  imprudens 
ac  temerarium.  Hoc  et  propria  cuique  experientia  non  raro 
suasit,  et  sapienlum  monita,  ipsaque  logicae  disciplinae  prae- 
cepta frequenter  inculcant.  Est  autem  temerarium  judicium  , 
quum  sine  sufficienti  examine  judicamus , aut  quum  levibus 
motivis  innixi  ita  judicamus,  ac  si  res  certa  esset  (L.  400). 
Hinc  monita  iila  : quum  ratio  clara  non  apparet,  judicium 
»on  esse  properandum  : rem  prius  esse  mature  perpenden- 
dam ; in  rebus  dubiis  prudens  esse  assensum  mentis  cohi- 
bere. Jamvero  si  judicium  est  convenientiae  vel  discrepantiae 
perceptio,  nullum  judicium  temerarium  esse  posset,  ac  salu- 
bria haec  monita  omni  sensu  carerent. 

478.  Probatur  1“.  Nam  perceptio  convenientiae  vel  repu- 
gnantiae semper  est  proportionalis  vi  motivorum,  quae  menti 
apparent;  atque  hinc  si  motiva  nulla  suppetunt,  nulla  est 
perceptio;  si  dubia  sunt  oblata  motiva,  convenientiam  ut  du- 
biam percipimus;  si  omnino  firma,  percipimus  certam.  Nun- 
quam itaque  convenientia  aut  repugnantia  idearum  absque 
examine  sufficienti  et  ex  levibus  motivis  percipi  poterit,  nec 
quum  dubia  est,  ut  certa  percipietur.  Itaque  temeritas  in 
perceptione  nulla  esse  potest. 

Brevius.  Convenientiam  aut  discrepantiam  idearum  vel 

(I)  Acad.  I,  c.  XXII. 

apprehendo  ut  certam,  vel  ut  dubiam,  vel  iiullalenus  appre- 
hendo. Si  ut  certam  apprehendo,  nulla  est  in  hoc  temeritas  : 
idem  dicendum  si  apprehendo  ut  dubiam  : si  vero  nullatenus 
apprehendo , juxta  sententiam  quam  refellimus , nullum  est 
judicium.  Ergo  ex  hac  sententia  infertur,  judicium  temera- 
rium nullum  esse. 

479.  Probatur  S”.  Si  judicium  est  perceptio  convenientiae 
vel  discrepantiae,  monita  illa  ita  essent  explicanda  : quum 
ratio  clara  non  apparet , perceptio  properanda  non  est.  Si 
diceres  : perceptio  non  potest  properari;  factum  saltem  enun- 
ciares,  caeleroqui  manifestum.  At  quum  dicis,  perceptionem 
properandam  non  esse,  exhibes  ut  prudentiae  praeceptum  id 
quod  ex  natura  mentis  necessario  consequitur. 

Antequam  convenientiam  idearum  percipias,  res  mature 
perpendenda  est.  Hoc  quoque  quum  dicis,  factum  enuncias, 
nec  semper  verum. 

In  rebus  dubiis  prudens  est  perceptionem  mentis  cohibere. 
At  in  rebus  dubiis  quid  possum  percipere , nisi  rem  dubiam? 
An  hanc  ipsam  perceptionem  suspendere  teneor?  An  si  eam 
non  suspenderem,  temere  agerem?  Immo  vero  in  rebus  dubiis 
non  suspendenda  perceptio  est,  sed  si  res  id  mereatur,  curan- 
dum ut  ulterius  promoveri  possit. 

Haec  itaqueomuia  luculenlerdocent,  ex  communi  hominum 
sententia,  judicium  tunc  temere  proferri,  quum  judicamus 
de  convenientia  quam  non  percepimus;  insuper  judicium 
esse  aliquid  quod  perceptionem  convenientiae  vel  discrepantiae 
consequitur,  aut  vero  consequi  debet,  ut  rectum  sit;  ac 
proinde  judicium  ab  hac  perceptione  omnino  distingui. 

480.  Fortasse  dices  : judicium  temerarium  juxta  oppo- 
sitam sententiam  habetur,  quum  voluntas  intellectum  applicat 
ad  unius  tantum  partis  motiva  consideranda,  et  ab  alterius 
motivis  avertit.  Tunc  enim  judicat  incognita  causa. 

Respondeo,  hoc  effugium,  ex  iis  quae  diximus,  jam  esse 
praeclusum.  Nam  intellectus  ad  unam  partem  conversus  per- 
cipiet quantum  percipere  potest,  certa  ut  certa,  dubia  ut 
dubia,  nihil  ubi  nihil  est  quod  suadeat.  Nulla  proinde  ex  hoc 
habebitur  temeritas,  nullumque  temerarium  judicium,  nisi 

aliquid  aliud  accedat.  Etiamsi  vero  nihil  aliud  accedat,  erit 
tamen  semper  culpabilis  voluntas,  si  incumbat  ilii  officium, 
ut  alterius  quoque  partis  motiva  consideret;  sed  haec  culpa 
sola  judicium  temerarium  non  erit. 

481.  4“  Probatur  adhuc  propositio  ex  eorum  considera- 
tione judiciorum,  quae  imperata  dicuntur.  Esse  judicia  quae- 
dam a voluntate  imperata,  nemo  dubitat;  actus  fidei  superna- 
turalis  est  hujusmodi.  Caelerum  magnum,  atque  adeo  maxi- 
mum voluntatis  in  intellectus  judicia  esse  influxum,  fatentur 
omnes. 

Dico  igitur  : si  judicium  perceptio  est,  judicia  imperata 
nulla  sunt.  Voluntas  enim  flectere  quidem  potest  intellectum 
ad  inquirendum  an  binae  ideae  conveniant , nec  ne,  ad  atten- 
dendum, ad  reflectendum  ; potest  quoque  a quibusdam  perci- 
piendis ipsum  avertere;  at  efficere  nequit  imperio  suo,  ut 
percipiat  quidpiam,  nisi  quod  ipsi  propositum  sit.  Perceptio 
autem  eorum  quae  intellectui  proponuntur,  ex  natura  ipsa  in- 
tellectus consequitur  : ac  propterea  ipse  percipiendi  actus 
nunquam  est  imperatus  secundum  se.  Ex  quo  concludendum, 
inquisitionem  intellectus,  ejusque  attentionem  ac  reflexionem, 
vel  etiam  horum  defectum,  imperata  esse  posse;  at  judicium 
nequaquam,  nisi  judicium  sit  aliquid  perceptioni  superad- 
ditum. 

482.  fio  Adhuc  : si  judicium  perceptio  est,  nullum  judicium 
falsum  esse  posset.  Perceptio  enim , etiam  quae  compara- 
tiva est,  ex  se  falsa  esse  nequit,  ut  in  logica  probatum  est 
(L.  380,  fio).  Judicium  itaque,  si  esse  perceptio  convenien- 
tiae idearum,  omnes  perceptionis  proprietates  participaret,  ac 
propterea  nunquam  ex  se  falsum  esset.  Non  potest  autem  esse 
falsum  peraccidens;  quia  perceptio  non  est  falsa  peraccidens, 
nisi  per  alicujus  judicii  influxum  (L.  384,  2”).  Nisi  ergo  sit 
aliquod  judicium  falsum  per  se,  nulla  potest  in  perceptione 
esse  falsitas  per  accidens.  Igitur  judicium , si  perceptio  est , 
nullo  modo  falsum  esse  unquam  posset. 

483  . 00  Probatur  quoque  conclusio  nostra  ex  notionibus 
communiter  receptis,  de  variis  mentis  statibus  respectu  veri- 
tatis. Et  re  quidem  vera. 

1«  Ignorantia  est  status  mentis,  in  quo  objecti  cognitione 
caret  (L.  396).  Qui  itaque  idearum  seu  convenientiam  seu 
discrepantiam  non  percepit,  in  ignorantia  versatur,  saltem 
partiali.  Atqui  cum  ignorantia  hac  consistere  potest  judicium. 
Possunt  enim  homines  ex  praesumptione  judicium  ferre  de  iis 
quae  ignorant , nempe  de  iis  quae  utrum  conveniant,  nec  ne, 
non  perceperunt. 

2»  Dubium  est  suspensio  intellectus  inter  utramque  contra- 
dictionis partem  (L.  397).  At  profecto  non  perceptionis  sus- 
pensio est,  sed  alterius  actus  qui  perceptionem  ex  se  praere- 
quiri t,  videlicet  assensus.  Hinc  quum  dubium  in  quo  versamur, 
signifleare  volumus,  dicere  solemus  : non  video  quid. sit  mihi 
sentiendum  : nescio  cui  parti  assentiar,  quia  neutrius  verita- 
tem apprehendo,  ut  par  esset  ad  assensum  adhibendum.  Quis 
autem  dixerit  ; non  video  quid  sit  mihi  apprehendendum ; 
aut  : nescio  quam  partem  percipiam.?  Notabis  quoque  iterum 
in  expressione  dubii,  quod  supra  statuimus  (477, 10),  appre- 
hensionem non  ut  judicium  ab  hominibus  haberi,  sed  ut  ju- 
dicii motivum. 

3“  Opinio  est  assensus  intellectus,  cum  formidine  tamen  de 
opposito,  et  haesitatione  quadam  (L.  398).  Opinio  autem  est 
judicium.  Ergo  judicium  non  apprehensio  est,  sed  assensus. 
Ac  si  quis  asserere!,  assensum  ipsum  ab  apprehensione  non 
differre,  inferemus,  opinionem  a dubio  positivo  non  distin- 
gui, ac  proinde  opinionem  judicium  non  esse  : in  dubio  enim 
positivo  mens  tam  unam  partem  quam  alteiam  apprehendit 
cum  formidine  et  haesitatione. 

4“  Certitudo  demum  habetur,  quum  mens  objecto  firmiter 
adhaeret.  Certitudo  autem  profecto  est  judicii  firmitas.  Igitur 
primo,  judicium  est  adhaesio  mentis.  Deinde  mens,  quum 
certa  est,  objecto  adhaeret,  cognito  ne  an  incognito?  Sane 
cognito. Cuinam  vero  adhaeret  ohjecto?  Non  alieri  puto,  quam 
aiicui  enunciabili,  videlicet  alicui  convenientiae  vel  discrepan- 
tiae idearum.  Adhaeret  autem  objecto  cognito.  Ergo  conve- 
nientiae vel  discrepantiae  cognitae,  seu  perceptae.  Ergo  conve- 
nientiae vel  discrepantiae  perceptio  adhaesionem  seu  judicium 
natura  praecedit,  ac  proinde  ab  illo  differt. 

Quod  si  adhaesionem  dicas  perceptionem  esse,  ergo  duo  quie- 
ram abs  te  : primo  quid  sit  firmitas  perceptionis ; deinde  quid 
concipere  debeam,  quum  dicis  mentem  percipere  firmiter  con- 
venientiam perceptam. 

484.  S®  Postremo  apprehensionem  convenientiie  et  discre- 
pantiie  a judicio  distingui,  aperte  colligitur  tum  ex  nominibus 
quibus  utramque  operationem  homines  significant,  tum  ex 
utriusque  expressione  apud  omnes  recepta. 

Apprehensio  et  judicium  voces  translatae  sunt.  Cur  porro 
apprehensionis  vocabulum  primae  mentis  operationi  attributum 
sit,  ex  alibi  dictis  colliges  (303,  2°).  Judicium  autem  est  a 
jure  dicendo.  Differt  ergo  prima  mentis  operatio  ab  altera,  ut 
actus  quo  aliquid  manu  arripimus,  a judiciali  actu.  Cur  autem 
a judiciali  potissimum  actu  hujus  operationis  nomen  genus 
humanum  desumpsit,  nisi  quia  omnes  homines  experiuntur, 
se  non  solum  convenientiam  aut  discrepantiam  idearum  in- 
telligere,  sed  etiam  de  hac  ferre  sententiam,  quatenus  ideae 
subjecti  attribuunt  quod  suum  est,  nempe  praedicatum  illi 
conveniens? 

488.  Judicii  expressio  est  propositio,  qua  unum  esse  dicitur 
alterum  : A est  B.  Expressio  vero  perceptionis  convenientiae 
vel  discrepantiae,  haec  est : res  mihi  videtur  ita  se  habere. 
Quae  binae  loquendi  formulae  sunt  plane  diversae.  Quanquam 
enim  altera  quoque  locutio  propositio  sit,  non  tamen  dicit  rem 
ita  se  habere,  sed  exprimit  solummodo  judicium  de  mentis 
statu. 

Sedulo  porro  notandum  est,  locutionem  hanc  usurpari,  non 
modo  ut  rationem  reddamus  judicii  nostri,  sed  in  eum  maxime 
finem,  ut  a judicii  expressione  abstineamus.  Frequenter  enim 
dicimus,  rem  nobis  ita  videri,  quum  optamus  ut  caeteri  intelli- 
gant,  apparere  quidem  nobis  motiva  sufficientia  ad  judican- 
dum, nosque  idearum  convenientiam  vel  discrepantiam  appre- 
hendere ; non  audere  tamen  judicium  ferre,  et  quod  percipimus 
ratum  habere.  Quomodo  possent  homines  significare  manife- 
stius, se  apprehensionem  a judicio  distinguere? 

Caetera  quae  afferri  possent,  missa  facio,  Hmc  paullo  fusius 
persecutus  sum,  ut  ostenderem  controversiam  hanc  minime 

spernendam  esse,  sed  in  totam  prope  cognitionis  humanae 
theoriam  radices  suas  agere;  atque  ex  diversa  eam  dirimendi 
ratione  pluribus  aliis  controversiis  non  modicam  seu  clarita- 
tem seu  obscuritatem  affundi. 

ARTICULUS  II. 

U trum  judicium  sit  actus  intellectus,  an  vero  voluntatis. 

486.  Considerandum  secundo,  ad  quam  facultatem  judi- 
cium pertineat.  Asseruit  Cartesius,  ejusque  sectatores  cum 
Malebranchioconstanter  docuerunt,  judicium  actum  voluntatis 
esse.  Quae  opinio  communi  philosophorum  sententiae,  immo 
vero  humani  generis  consensioni  adversatur. 

Propositio  II.  Judicium  non  est  actus  a vohintate  elicitus, 
sed  ab  intellectu. 

Dicimus  judicium  esse  actum  ab  intellectu  e/fdtwM.  INam 
nemo  inficiatur,  et  nos  etiam  in  propositione  praecedenti  hoc 
supposuimus  (481),  et  magnum  esse  voluntatis  influxum  in 
nostra  judicia,  et  multa  judicia  esse  actus  a voluntate  impe- 
ratos. 

487.  Probatur  propositio. 

1®  Actus  queis  tendimus  in  ens  sub  ratione  veri,  ad  intel- 
lectum pertinent,  quemadmodum  actus  queis  tendimus  in  ens 
sub  ratione  boni,  ad  voluntatem.  Verum  enim  est  intellectus 
objectum  (357,  2®},  ac  bonum  voluntatis  (0.  124.)  Atqui  ju- 
dicium in  suum  objectum  tendit  sub  rationi  veri.  Nam  judicii 
objectum  formale  est  enuntiabile  (L.  144,  2“),  non  ut  bonum 
ac  nobis  conveniens,  sed  ut  verum  est,  ac  verum  apparet. 
Ideo  enim  intellectus,  saltem  ex  se,  praedicatum  subjecto  con- 
jungit, quia  hoc  est  illi  conforme  (L.  375, 2“);  atque  haec  con- 
formitas  ipsi  evidenter  manifestatur  (L.  683).  Ergo. 

2®  Iterum,  terminus  actuum  intellectus  est  ens  in  ipso  in- 
tellectu exprimendum  : terminus  voluntatis  est  ens  in  seipso 
assequendum.  Jamvero  terminus  judicii  est  actus  essendi 
objectivus  expressus  per  affirmationem  (L.  153),  non  autem 
prosequendus  per  appetitionem.  Affirmatio  enim  est  verbum 

mentis.  Verbum  autem  aliquid  exprimat  necesse  est.  Exprimit 
vero  non  rem,  sed  actum  ejus,  ut  dictum  est. 

3“  Ad  haec  : in  pluribus  judiciis,  evidentia  coacti,  affirma- 
mus id  a quo  voluntas  abhorret,  quodque  maxime  cuperet 
non  esse;  et  e converso  negamus  esse  id  quod  vellemus  esse. 
Ergo. 

4"  Demum,  judicium  non  esse  voluntatis  actum,  ex  ipsa 
ejus  appellatione  et  expressione  manifeste  colligitur.  Judicii 
enim  actus  (484)  non  est  velle  aliquid,  sed  decernere  ut 
cuique  tribuatur  quod  ipsi  debetur.  Exprimitur  vero  judicium 
per  verbum  indicativum  est  (L.  152);  quod  nullum  animi 
motum  in  rem,  nullamque  voluntatis  affectionem  significat  : 
haec  enim  per  alios  verbi  modos,  atque  adeo  per  alias  oratio- 
nis partes  significantur. 

488.  Cartesiani,  ut  suum  assertum  suadeant,  illud  potissi- 
mum urgent : judicium  esse  assensum  quemdam  propositae 
veritati,  vel  a falsitate  dissensum ; assensum  autem  et  dissen- 
sum idem  esse,  ac  velle  et  nolle;  esse  igitur  voluntatis  actus. 

Sed  haec  argumentatio  nullo  negotio  dissolvitur,  negata  mi- 
nori. Assensus  enim  non  solum  ad  voluntatem  pertinet,  sed 
etiam  ad  intellectum  : qui  duo  assensus,  licet  hoc  eodem  no- 
mine subinde  appellari  soleant,  re  tamen  omnino  discrepant. 
Assentitur  enim  intellectus,  quatenus  verbum  affirmationis 
profert ; voluntas  vero,  secundum  quod  sibi  complacet  in 
agendis.  Falsum  .igitur,  assensum  ac  dissensum  idem  esse 
semper,  ac  velle  et  nolle. 

Immo  si  proprie  loquamur,  assensus  de  solo  intellectu  di- 
citur; voluntatis  vero  actus  consensus  appellari  debet.  Audi 
s.  Tbomam.  « Assentire  est  quasi  ad  aliud  sentire ; et  sic  im- 
« portat  quamdam  distantiam  ad  id  cui  assentitur.  Sed  con- 
« sentire  est  simul  sentire  ; et  sic  importat  quamdam  conjunc- 
« tionem  ad  id  cui  consentitur.  Et  ideo  voluntas,  cujus  eSt 
« tendere  ad  ipsam  rem,  magis  proprie  dicitur  consentire. 
« Intellectus  autem,  cujus  operatio  non  est  secundum  motum 
« ad  rem,  sed  potius  e converso,  magis  proprie  dicitur  assen- 
« lire  (i).  » 

(1)  Sum.  th.  I,  II,  p.  q.  XV,  art.  I,  ad  3. 

489.  Subdit  Malebranchius,  judicium  sese  quietem  quam- 
dam desiderii  sciendi  aliquid.  Desiderium  autem  et  quies 
voluntatis  sunt. 

Resp.  negando  maj.  Hujus  desiderii  quies  non  est  judi- 
cium, sed  judicii  effectus  qui  in  voluntate  gignitur,  partamque 
ab  intellectu  cognitionem  et  adquisitam  judicii  certitudinem 
consequitur.  Voluntas  enim  veritatis  cognitionem  ut  quoddam 
humanae  naturae  bonum  appetit,  in  eaque  delectatur,  ut  de 
quovis  alio  bono  quod  caeteras  hominis  facultates  perficiat. 
Potest  tamen  judicium  aliquo  modo  ipsius  intellectus  quies 
dici;  non  tamen  judicium  omne,  sed  tantummodo  judicium 
certum.  Non  sane  quia  in  intellectu  sit  desiderium,  et  desi- 
derii quies  quae  delectationem  constituit;  sed  quia  per  judi- 
cium certum  cessat  dubium  omnino,  comprimiturque  omnis 
suspicio  de  opposito,  quae  quasi  quaedam  intellectus  fluctuatio 
est  : cessat  item  inquisitio  de  ea  re,  quae  est  quidam  motus 
ad  veritatem.  Si  qua  igitur  est  in  judicio  quies,  ea  pertinet 
ad  intellectum,  et  a voluntatis  quiete  prorsus  differt. 

ARTICULUS  III. 

De  judicii  natura. 

490.  Nunc  statuendum  est,  quaenam  sit  judicii  natura.  Id 
quod  exsequemur,  nam  aliter  fieri  melius  non  potest,  vete- 
rum, ac  potissimum  s.  Thomae,  insistendo  vestigiis. 

Propositio  III.  Judicium  est  actus  quo  mens  binos  con- 
ceptus in  unum  componit. 

Prob.  1“  ex  humanae  mentis  limitatione  ac  perfectibilitate. 
Hoc  argumentum  explicari  clarius  non  potest,  quam  ipsis 
s.  Thomae  verbis. 

« Deus,  ita  s.  doctor,  sicut  scit  materialia  immaterialiter 
« et  composita  simpliciter,  ita  scit  enuntiabilia  non  per  mo- 
« dum  enuntiabilium,  quod  scilicet  in  intellectu  ejus  sit  com- 
« positio  vel  divisio  enuntiabilium,  sed  unumquodque  cognos- 
« cit persimplicem intelligentiam  uniuscujusque:  sicutsiuos. 

« hoc  ipso  quod  intelligimus  quid  est  homo,  inlelligeremus 
« omnia  quae  de  homine  praedicari  possunt.  » 

« Quod  quidem  in  intellectu  nostro  non  contingit,  qui  de 
« uno  in  aliud  discurrit,  propter  hoc,  quod  species  intelligi- 
« bilis  sic  repraesentat  unum,  quod  non  repraesentat  aliud. 

« Unde  intelligendo  quid  est  homo,  non  ex  hac  in  ipso  alia 
« quae  ei  insunt,  intelligimus,  sed  divisim  secundum  quamdam 
« successionem.  Et  propter  hoc  ea,  quae  seorsum  intelligi- 
« mus,  oportet  nos  in  unum  redigere  per  modum  composi- 
« lionis  vel  divisionis,  enuntiationem  formando  (i).  » 

Et  alibi.  « Intellectus  humanus  necesse  habet  intelligere 
« componendo  et  dividendo.  Cum  enim  intellectus  humanus 
« exeat  de  potentia  in  actum,  similitudinem  quamdam  habet 
« cum  rebus  generabilibus,  quae  non  stalim  perfectionem 
« suam  habent,  sed  successive  adquirunt.  Et  similiter  inlel- 
« lectus  humanus  non  stalim  in  prima  apprehensione  capit 
« perfectam  rei  cognitionem  : sed  primo  apprehendit  aliquid 
« de  ipsa,  puta  quidditatem  ipsius  rei,  quae  est  primum  et 
« proprium  objectum  intellectus  ; et  deinde  intelligit  proprie- 
« tates  et  accidentia,  et  habitudines  circumstantes  rei  essen- 
« tiam.  Et  secundum  hoc  necesse  habet  unum  apprehensum 
« alii  componere  et  dividere,  et  ex  una  compositione  et  divi- 
« sione  ad  aliam  procedere ; quod  est  ratiocinari  (2).  » 

2”  Judicium  est  actus  mentis.  Ergo  conceptum  aliquem 
formet  necesse  est  : omnis  enim  actus  mentis  terminum  in- 
trinsecum habet,  qui  ejus  verbum  est,  seu  conceptus  ab  ipsa 
expressus.  Judicium  est  insuper  actus  unus  et  indivisibilis. 
Ergo  uno  tantum  verbo  absolvitur,  unum  conceptum  format. 
At  judicii  materia  sunt  duo  conceptus,  sine  quibus  judicium 
esse  nequit.  Ergo  conceptus  unus  in  judicio  ex  duobus  effici- 
tur : non  commixtione  certe  vel  confusione;  nam  uterque 
conceptus  in  judicii  enuntiatione  distincte  ponitur;  ergo  fit 
unus  compositione. 

3°  Judicium,  si  verum  est,  rem  exprimit  ut  est  in  se,  ac 
per  conceptus  praedicati  ac  subjecti  eam  exprimit.  Sed  in  re 

(1)  Smn.  Ih.  p.  1,  q.  XIV,  art.  XIV. 

(?)  Ibid,  q.  LXXXV,  ai  l.  V. 


12. 


274 


PSYCHOLOGIA. 


prout  est  in  se,  praedicatum  et  subjectum  sunt  unum  et  idem 
objectum;  idem  enim  v,  gr.  est  homo,  et  animal  quod  de  ho- 
mine praedicatur.  Ergo  judicium  ex  conceptibus  praedicati  ac 
subjecti  aliquo  modo  unum  efficiat  necesse  est. 

4“  Denique  constat,  plurimos  esse  conceptus,  qui  non  uno 
tantum,  sed  pluribus  judiciis  compositi  sunt.  Hujusmodi  sunt 
conceptus  omnes , quorum  notas  successivis  apprehensioni- 
bus intelleximus,  sive  per  experientiam,  sive  per  auctorita- 
tem, sive  per  scientiam. 

Patet  ergo  quod  assertum  est. 

491 . Fortasse  objicies : non  omne  judicium  compositionem 
videre ; judicium  enim  negans  non  componit  conceptus,  sed 
separat,  ac  proinde  potius  divisio  est;  quemadmodum  etiam 
a veteribus  appellabatur. 

Respondendum , judicium  considerari  posse  dupliciter, 
scilicet  et  secundum  se,  et  secundum  objectivas  rationes,  quas 
complectitur.  Si  primo  modo  consideretur,  ut  psychologice 
considerari  debet,  semper  est  conceptuum  compositio  ; sem- 
per  enim  judicium  fit  per  comparationem  conceptuum,  sem- 
perque  uni  conceptui  conceptum  alterum  sive  positivum  sive 
negativum  adjungit;  qua  de  causa  in  logica  diximus,  judi- 
cium omne  negativum  ad  affirmandi  actum  reduci  (L.  142). 
Si  vero  judicium  consideretur  secundum  rationes  objectivas, 
quae  sunt  ejus  materia,  quandoque  compositio  nuncupatur, 
quandoque  divisio.  Compositio  quidem,  quum  res  quarum 
conceptus  comparat,  objective  conjunctas  esse  decernit,  di- 
visio vero  quum  affirmat  esse  sejunctas. 

492.  Facile  nunc  intelliges  haec  quae  subjicimus. 

1°  Forma  compositionis  quae  fit  in  judicio,  est  expressio 
actualitatis  rei.  Judicii  enim  forma  in  propositione  exhibetur 
per  copulam,  cujus  proprium  est,  ut  actum  per  modum  actus 
significet  (L.  153).  Hinc  mens  in  judicio  rem  exprimit,  ut 
aliquem  essendi-actum  ex  se  propemodum  emittentem,  et  in 
sei^psa  recipientem  (L.  152). 

2<*  Hinc  perspicies,  qua  in  re  verbum  a mente  judicante 
prolatum,  differat  a verbo  mentis  apprehendentis  apprehen- 
sione comparativa  idearum  identitatem  vel  discrepantiam. 


LIBER  TERTIUS  CAPUT  X. 


275 


Quum  enim  hanc  mens  apprehendit,  intuetur  in  uno  conceptu 
habitudinem  quam  habet  ad  alterum,  eamque  habitudinem, 
ut  rem  quamdam,  et  ut  aiunt,  in  facto  esse,  in  semetipsa 
exprimit;  quum  autem  judicat,  eamdem  habitudinem  expri- 
mit ad  modum  actus,  et  ut  dicunt,  in  fieri,  unumque  sic  ex 
duobus  conceptum  format.  Nempe  ut  alibi  diximus  (L.  182), 
apprehensio  comparativa  repraesentat  identitatem  per  modum 
relationis,  ut  pictor;  judicium  per  modum  actus  eam  repro- 
ducit,  ut  mimus.  Notandum  praeterea,  in  judiciis  falsis  multo 
magis  ulrumque  verbum  differre,  ut  in  logica  declaratum 
est  (L.  701). 

3.  Ex  his  et  illud  intelliges  : intellectivae  facultatis  actum 
non  esse  solummodo  apprehensionem,  sive  simplicem  sive 
comparativam,  sed  etiam  apprehensorum  compositionem.  At 
poterilne  compositio  haec  dici  cognitio?  Poterit  sane,  si 
cognitionem  latissime  sumas  pro  actu,  quo  mens  aliquod 
verbum  exprimit ; non  autem  si  cognitionis  nomine  apprehen- 
sionem intelligas.  Hinc  vides  cognitionem  eo  sensu  acceptam 
latius  patere,  quam  apprehensionem. 

4"  Judicium  est  actus  reflexus  : nam  ut  ideae  comparentur, 
et  ad  invicem  ordinentur,  intellectus  in  suas  ideas  reversio 
necessario  requiritur. 

5«  Intellectus,  quantum  est  ex  se,  ad  judicandi  actum  de- 
terminalurabapprehensione  identitatis  vel  discrepantiae  inter 
ideas. 

6“  Rerum  determinatarum  conceptus  formantur  primo  per 
judicium.  Nam  id  quod  intellectus  in  rebus  primo  concipit, 
est  ratio  indeterminata  entis  : postea  vero  peculiarium  rerum 
determinationes  concipit.  Necesse  est  ergo,  ut  secundas  hasce 
notiones  primae  illi  conjungat. 

7“  Omnes  ideae  distinctae  judicium  supponunt.  Ideae  enim 
distinctae  fiunt  considerando  singillatim  objecti  notas,  per 
analysim  seu  abstractionem,  easque  iterum  conjungendo,  ut 
totum  objectum  repraesentent. 

ARTICULUS  IV. 

* An  omne  judicium  sit  ex  idearum  comparatione. 

493.  Sequitur  ut  videamus,  an  judicium  omne  legitimum 
idearum  comparationem,  et  identitatis  vel  discrepanlise  per- 
ceptionem supponat.  Negavit  hoc  Reidius  ejusque  schola ; 
cujus  opinionem  alii  quoque  philosophi  secuti  sunt.  Quorum 
sententia  est,  ut  alihi  diximus  (L.  668),  judicia  quaedam  pri- 
mitiva omnibusque  communia  ex  humana  mente  necessario 
erumpere,  non  vi  experientiae,  aut  immediati  intuitus,  aut 
ratiocinii,  sed  quadam  naturae  instigatione  et  impulsu,  quo 
ad  assentiendum  cogamur,  etsi  cur  assentiendum  sit  non 
videamus.  Hoc  pacto  existenliam  identitatemque  proprii  sub- 
jecti, et  corporum  existentiam,  ac  generatim  existentiam  sub- 
stantiae, realitatem  quoque  internarum  affectionum,  et  sen- 
suum ac  memoriae  veracitatem,  causalitatis  principium,  ac 
prima  principia  moralitatis,  plurimasque  alias  fundamenta- 
les veritates  cognosci,  seu  potius  credi  naturae  nostrae  testi- 
monio : harumque  veritatum  collectione  sensum  naturae  com- 
munem constitui. 

494.  Propositio  IV.  Nulla  sunt  aut  esse  possunt  legitima 
mentis  judicia,  quce  sine  ulla  convenientiae  vel  discrepantiae 
praevia  perceptione,  ex  caeco  quodam  instinctu  ponantur . 

Legitima  judicia  voco,  quae  non  procedunt  ex  animi  teme- 
ritate ac  levitate,  red  recte  et  ordinate  fiunt,  et  ut  natura  in- 
tellectus postulat. 

Proh,  propositio.  Nam  1“  caeca  haec  judicia  humanae  men- 
tis naturae  prorsus  repugnant.  Mens  enim  humana  est  facul- 
tas intelligendi  ac  ratiocinandi,  ad  hoc  facta,  ut  a veritate  mo- 
veatur ad  actum;  unde  etiam  quando  credit,  ideo  credit, quia 
percipit  esse  credendum.  At  veritates  illae  quas  caeco  judicio 
amplecti  dicimur,  nullo  modo  a mente  cognoscuntur,  aut  men- 
tem movent;  nam  nec  immediato  patent  intuitu,  nec  ratioci- 
nio inferuntur,  nec  ita  creduntur,  ut  prius  cognosci  queat 
sive  qui  credantur  sive  cur  credendae  sint.  Ergo  caeca  haec  ju- 
dicia mentis  naturae  nullatenus  congruunt. 


LIBER  TERTIUS  CAPUT  X. 


277 


2"  Eo  vel  magis,  quod  ese  veritates  quse  sunt  horum  judi- 
ciorum objectum,  vitse  intellectualis,  moralis  ac  socialis  fun- 
damenta sunt.  Nonne  absonum  videtur,  rationem  ipsa  sua 
fundamenta  intelligere  non  posse?  et  quod  hinc  sequitur, 
omnem  rationalem  cognitionem  rationali  fundamento  carere, 
ac  in  bruta  quadam  coactione  inniti?  Quis  sibi  poterit  in  ani- 
mum inducere,  Deum  qui  intelligenliam  ac  rationem  homini 
tribuit,  ut  veritatem  inlelligeret,  huic  intelligentise  ac  ra- 
tioni non  esse  largitum  sufficientes  vires,  ad  prima  et  funda- 
mentalia humanse  cognitionis  principia  percipienda  : ita  ut 
pecudum  more  compellendi  sint  homines  ad  assensum  iis  ad- 
hibendum? 

5"  Reidius  ad  hanc  theoriam  confugit,  ut  veritatem  objec- 
tivam  et  cognitionum  nostrarum  certitudinem  contra  Humii 
et  scepticorum  conatus  tutaretur.  Sed  theoria  hsec  contra- 
rium potius  effectum  obtinet;  nam  et  scepticis  valida  arma 
suppeditat,  et  omnia  certitudinis  propugnacula  subruit.  Si 
enim  hsec  enuntiata  necessitate  quadam  naturse  recipiuntur, 
anne  idcirco  vera  sunt?  Utile  est  illa  credere  : sine  hac  fide 
societas  stare  non  posset.  Esto.  Ergone  utilitas  veritatis 
norma  erit?  Aut  timor  exilii  certitudinis  molivum?  Natura 
inquit,  me  propellit.  Quid  si  in  falsitatem  te  adducat?  Nec  ad 
Deum  naturse  auctorem  confugere  juvat.  Undenam  enim  novi, 
et  Deum  esse,  et  me  esse  a Deo,  nisi  per  hanc  fatalem  judi- 
candi necessitatem?  Patet  itaque,  actum  esse  de  cognitionis 
certitudine,  si  hsec  ejusmodi  fundamento  incumbit.  Kantii 
systema  nihil  est  aliud,  quam  reidiani  instinctus  determina- 
tio ac  systematica  explicatio  ; nec  non  conclusionis  ullimse  in 
ea  latentis  deductio,  quse  est  : conceptus  judiciaque  nostra 
objectivo  valore  destitui. 

4“  Denique  et  illud  notandum  est,  quo  ipsum  hujus  opi- 
nionis fundamentum  evertitur,  nulla  nos  necessitate  premi, 
ut  csecum  hunc  instinctum  admittamus.  Etenim  ese  veritates 
ad  quas  hic  instinctus  nos  propellere  deberet,  et  in  se  sunt 
intelligibiles,  et  ab  omnibus  qui  ratione  utuntur,  intelligi  pos- 
sunt. 

495.  Primo  quidem  certum  est,  eas  veritates  in  se  intelli- 

gibiles  esse.  Sunt  enim  vel  experimentales  vel  analyticae ; et 
quaedam  immediate  evidentes,  quaedam  vero  quae  evidenti 
ratiocinio  ex  evidentibus  seu  principiis  seu  factis  inferri  pos- 
sunt. Ut  enim  de  exemplis  supra  allatis  (493)  tantummodo 
dicam,  existentia  proprii  subjecti  est  judicium  experimentale 
immediatum,  posito  intimo  sensu  (L.  689,  2«).  Corporum 
existentia  et  sensu  et  intellectu  cognoscitur  ; ab  intellectu 
autem  per  ratiocinium , ut  supra  dictum  est  (324).  Alibi 
quoque  ostendimus,  et  substanti*  existentiam  (0. 143,  seq.), 
et  internarum  affectionum  realitatem  (L.  452),  et  sensuum 
ac  memoriae  veracitatem  (L.  500,  591),  et  causalitatis  effa- 
tum (0.  318),  et  propriam  identitatem  (190),  et  primum 
moralitatis  principium,  vel  immediata  evidentia  fulgere,  vel 
evidenter  demonstrari  posse.  Ostendimus  quoque,  falsum 
esse  praecipuum  reidianae  theoriae  fundamentum,  substantiam 
sive  propriam  sive  corporum  externorum,  (0.  154,  2»), 
propriamque  causalitatem  sensu  nullatenus  attingi  (0.  274). 

496.  Certum  deinde  est,  hujusmodi  veritates  ab  omnibus 
qui  rationis  sunt  compotes,  non  instinctu  caeco,  affirmari, 
sed  ideo  affirmari,  quia  intelliguntur.  Nam  1»  quae  sunt  im- 
mediate evidentes,  neminem  latere  possunt  qui  primas  ideas 
adeptus  sit;  ratiocinia  vero  quae  caeteras  demonstrant,  obvia 
sunt  et  in  promptu  posita,  ut  suis  locis  declaratum  est. 

2“  His  adde,  quod  occasiones  eas  veritates  apprehendendi 
quotidianae  sunt  et  obviae.  Exercitatio  autem  ac  repetitio  ac- 
tuum et  facilitatem  et  celeritatem  gignit  agendi.  Inde  fit,  ut 
homines  in  dies  magis  magisque  exerciti,  ea  judicia  promp- 
tissime eliciant. 

3"  Ipse  speculationis  atque  institutionis  scientificae  defec- 
tus, quanquam  causa  sit,  cur  quaedam  notiones  non  satis 
distinctae  a rudibus  habeantur,  nihilominus  hoc  hahet  uti- 
litatis, quod  plures  amovet  difficultates,  quae  ex  ingenii  excel- 
lentia, ex  eruditione,  ex  alienorum  errorum  cognitione,  menti 
studiis  excultae  se  oggerere  consueverunt. 

497.  Nec  obstat  illud,  rudes  vulgaresque  homines  haec 
principia  distincte  exponere,  eorumque  rationena  reddere 
nescire,  nec  ab  iis  eruditos  intelligi,  quum  principia  eadem 

propriis  vocabulis  distinctisque  enuiicianl.  Etenim  exinde  so- 
lum inferri  poterii,  homines  communiter  quasdam  veritates 
confuse  percipere,  non  autem  omni  earumdem  cognitione 
carere.  Sane,  alia  est  clara  veritatis  cognitio,  alia  distincta 
(L.  47 ; 1“,  2°).  Clara  est,  quum  et  praedicati  et  subjecti 
ideas  a caeleris  mens  discernit,  agnoscitque  eas  convenire 
inter  se  non  vero  discrepare,  aut  vicissim;  ac  simul  inlelli- 
git,  rationem  qua  convenientia  haec  vel  discrepantia  consti- 
tuitur, hanc  potius  esse,  quam  aliam  quamvis.  Cognitio  vero 
distincta  adquiritur,  quum  mens  in  suas  claras  cognitiones 
reflexione  rediens,  earum  analysim  instituit,  et  singula  ele- 
menta quibus  convenientiae  vel  discrepantiae  ratio  constat, 
singillalim  enucleatae  notat.  Nemo  autem  negaverit,  primum 
illum  cognoscendi  modum  sine  hoc  altero  posse  consistere; 
cognilionemque  veritatis  quae  solummodo  clara  sit,  veram  co- 
gnitionem esse. 

Homines  igitur  qui  cognitione  scientifica  carent,  quarum- 
dam veritatum  evidentiam  clare  percipiunt,  non  tamen  dis- 
tincte : V.  gr.  nemo  est  qui  non  intelligat,  quid  sit  meum  et 
tuum  ; sibique  stmm  esse  reddendum,  et  rationem  cur  red- 
dendum sit  : videlicet,  ut  dicere  solent,  quia  meum  est : quae 
vera  est  ejus  principii  ratio;  nec  aliam  denique  afferre  phi- 
losophi possunt.  Sed  elementa  ex  quibus  vis  hujus  rationis 
consurgit,  ut  sunt  jus  in  uno,  officium  in  altero,  ordo  servan- 
dus, obligationis  moralis  radix,  aliaque  hujusmodi,  plerique 
distincte  non  percipiunt;  ac  propterea  veritas  haec  est  iis  evi- 
dens, sed  evidentia  confusa.  Ast  haec  sufBcit,  ut  mens  ad 
assensum  determinetur.  Hinc  assenliunlur  omnes,  sed  sui 
assensus  rationem  explicare  nesciunt. 

498.  Animadvertendum  quoque  est,  plurimas  veritates  in 
peculiaribus  earum  applicationibus,  et  individuis  seu  rebus 
seu  eventibus  propemodum  obvolutas,  plerumque  a rudibus 
intelligi,  vix  autem  unquam  sub  forma  univer*sali  et  ab- 
stracta (L.  303);  aut  certe  non  stalim  sub  hac  forma  intel- 
ligi, sed  solummodo  post  tempus  magis  minusve  diuturnum. 
Ratio  est,  quia  mens  non  salis  exercita  in  ideas  universales 
et  transcendentes  difiiculter  reflexione  redit ; in  ideas  vero 

magis  determinatas,  ac  praesertim  in  ideas  singularium  facile 
se  convertere  potest ; quia  phantasmata  quibus  in  hoc  juve- 
tur, sunt  illi  magis  in  promptu.  Hinc  fit,  ut  quaedam  eviden- 
tia principia,  si  vocabulis  universalibus  et  abstractis  enun- 
cientur,  ut  plurimum  non  intelligant ; qui  tamen  concretas 
eorumdem  applicationes  primo  obtutu  percipiunt.  Si  v.  gr. 
rusticum  quempiam  ita  interroges  : estne  verum  hoc  prin- 
cipium : ordo  entium  servandus  est?  is  reponet  attonito 
similis;  non  inlelligo  quae  dicis.  At  explica  terminos,  non 
definitionibus  scientificis,  nam  has  mullo  minus  comprehen- 
det, sed  particulari  aliqua  applicatione;  dic  ei  : debemus  ne 
Deo  potius  obedire,  quam  homini,  si  contraria  prcecipiant? 
Promptissima  erit  responsio  : Deo.  Interroga  ilerum;  quare? 
non  minus  prompte  subjiciet  : quia  Deus  homini  praestat. 

499.  Objecit  Cousinius,  judicia  saltem  illa,  quae  circa  exis- 
lentiam  seu  substantiarum  seu  modorum  versantur,  idearum 
comparatione  effici  non  posse.  Hujusmodi  sunt  illa  : ego 
cogito  : ego  sum  : corpora  existunt : Deus  est. 

Nam  si  meum  ego,  ita  ille,  non  quidem  existens,  sed,  ut 
fieri  debet,  ab  exislenlia  distinctum, cum  generali  et  abstracta 
exislentiae  idea  conferatur,  ex  collatione  hac  nil  aliud  percipi 
poterit,  quam  hoc  : has  ideas  se  mutuo  non  excludere;  sed 
mei  ego  exislenlia  realis  percipi  non  poterit  (i). 

800.  Respondendum,  negando  quod  asseritur.  Ad  exem- 
plum autem  quod  attinet,  animadvertendum  1“  idese  mei  ego. 
comparationem  non  fieri  cum  idea  existenliaj,  sed  cum  idea 
existentis  : non  enim  dicere  licet  : ego  sum  existentia,  sed 
dicit  unusquisque  : ego  sum  existens,  nempe  existentiam  ha- 
bens. 

2®  Sensus  iniimus  me  existentem  mihi  renuntiat  per  mo- 
dum facti,  sine  ulla  distinctione  praedicati  a subjecto.  Deinde 
ego  intellectus  in  me  obtutum  convertens,  una  apprehensione 
simplici,  unoqueconceptu,  me  existentem  apprehendo  ; postea 
vero  analysim  adhibens,  distincte  noto  et  subjectum  ego,  et 
attributum  existens  (391,  2®). 


(i)  Cours  de  VHistoire  de  la  Phil,  25  lecon. 

3*  In  judiciis  experimenlalibus  convenientia  praedicati  cum 
subjecto  non  deprehenditur  ex  idearum  consideratione,  sed 
vi  experientiae  praecedentis  (L.  146).  Intelligo  enim  me  cum 
aliquo  existente  identicum  esse,  non  quia  ego  sum  ego,  sed 
quia  prius  me  existenlem  expertus  sum. 

Quomodo  autem  seu  corporum  seu  Dei  exislentia  cogno- 
scatur, supra  dictum  est  (324,  392).  Hic  tantummodo  notan- 
dum, utramque  cognitionem  non  immediata  apprehensione 
ab  intellectu,  sed  mediata  comparari. 

CAPUT  XI. 

DE  FACULTATE  APPETENDI. 

ARTICULUS  I. 

De  appetitu  in  genere. 

801.  Veniamus  ad  appetendi  facultatem,  qua  entium  in- 
telligentium  perfectio  absolvitur.  Sicut  enim  cognoscendi  vis. 
veritatis  nos  participes  facit,  ita  vis  appetendi  bono  nos  con- 
jungit. 

Quaerendum  1°  quid  ea  sit. 

Ad  hoc  intelligendum,  notandum  est,  omni  enti  naturalem 
esse  aliquam  inclinationem,  qua  ad  terminum  quempiam  in- 
tenditur, in  quo  quiescit,  quique  aliquo  modo  illius  bonum 
est.  Haec  vero  inclinatio  in  rebus  cognitione  carentibus  c.b 
externo  impulsu  et  ab  alterius  actione  determinatur;  ut  con- 
tingitv.  gr.  in  affinitate  chimica  vel  gravitatione.  Sedea  entia 
quae  cognitione  pollent,  non  solum  a viribus  physicis  moveri 
possunt,  sed  etiam  motu  intentionali  (0.  300,  3®)  ab  objectis 
quae  in  eorum  apprehensione  per  sui  speciem  existunt.  Prima 
illa  inclinatio  appetitus  naturalis  a veteribus  appellabatur; 
haec  altera  elicitus.  Patet  autem,  appetitum  naturalem  non 
proprie  appetitum  dici.  Res  enim  materiales  non  sponte 
suum  terminum  petunt,  sed  potius  ad  eum  trahuntur,  et 
quamvis  ad  eum  intendantur  et  in  eo  quiescant,  non  tamen 

ad  ipsam  hanc  quietem,  nec  ad  termini  sui  assecutionem 
tendunt,  ut  ad  bonum  suum;  videlicet  operantur  cum  fine,  5 
sed  non  propter  finem. 

Ex  his  liquet,  appetitum  de  quo  loquimur,  esse  tendentiam  \ 
in  bonum  apprehensum. 

502.  Quserendum  2“  quotuplex  sit  appetitus  in  homine. 

Respondendum,  appetitum  in  homine  esse  duplicem,  sen- 
sitivum et  intellectivum ; (\ViOvn\n  primus  inferior,  alter  su- 
perior dici  solet,  ac  proprio  nomine  voluntas.  Quod  ita 
s.  Thomas  pulcherrime  demonstrat. 

« Necesse  est,  inquit,  dicere,  appetitum  intellectivum 
» esse  aliam  potentiam  a sensitivo.  Potentia  enim  appelitiva 
» est  potentia  passiva,  quse  nata  est  moveri  ab  apprehenso... 

» Passiva  autem  et  mobilia  distinguuntur  secundum  distinc- 
» tionem  activorum  et  inolivoruin  : quia  oportet  molivum 
» esse  proportionatum  mobili,  et  activum  passivo  : et  ipsa 
» potentia  passiva  rationem  habet  ex  ordine  ad  suum  acti- 
» vum.  Quia  igitur  est  alterius  generis  apprehensum  per  in- 
» tellectum,  et  apprehensum  per  sensum,  consequens  est, 

» quod  appetitus  intellectivus  sit  alia  potentia  a sensi- 
» livo  (t).  » 

503.  Quaerendum  3“  quoduam  sit  utriusque  appetitus  ob- 
jectum. 

Per  se  est  aliquod  bonum  cognitum,  ut  colligitur  ex  dictis. 

Et  appetitus  quidem  sensitivi  objectum  est  bonum  illud  quod 
sensu  apprehenditur,  quod  est  voluptas  organica,  vel  ali- 
quid quod  illam  affert  (65).  Appetitus  autem  intellectivi  ob- 
jectum est  bonum,  prouli  ab  intellectu  apprehenditur.  Intel- 
lectus autem  non  hanc  tantummodo  aut  illam  boni  speciem, 
sed  plura  diversorum  ordinum  bona,  atque  ipsam  boni  in 
genere  rationem  agnoscit.  Hinc  objectum  adaequatum  intel- 
lectivi appetitus  est  id  omne,  in  quo  boni  ratio  utcunque  de- 
prehendi potest,  videlicet  omne  bonum. 

Dixi  per  se  appetitus  objectum  esse  bonum  : potest  enim 
appetitus  etiam  circa  malum  versari,  non  quidem  ratione  sui. 


(I)  Sum.  th.  p.  I,  q,  LXXX,  art.  II. 

sed  ratione  boni  cui  opponitur;  nec  illud  appetendo,  sed  re- 
jiciendo. 

S04.  Quaeritur  4°  silne  appetitus  potentia  pure  passiva. 

Respondeo,  appetitum,  etiamsi  a libera  voluntatis  electione 
praecisio  fiat,  esse  potentiam  parlim  passivam,  parlim  acti- 
vam : passivam  quidem,  quia  ab  objecto  movetur ; activam 
vero,  quia  mota  agit ; atque  iterum  passivam,  quia  actionem 
suam  in  semetipsa  recipit. 

Movetur  porro  ab  objecto,  non  tamen  ut  a causa  efficiente, 
sed  ut  a fine  (0.  300,  3®)  ; quatenus  objectum  in  cognoscen- 
tis facultatis  apprehensione  existens,  offert  appetitui  in  se- 
metipso  aliquid,  cui  ipse  inclinationem  suam  naturalem  ad 
bonum  applicet. 

Operatur  vero  dum  inclinationem  hanc  suam  applicat,  et 
objecto,  prouti  in  apprehensione  fulget,  se  conjungit,  ejusque 
quasi  quadam  impressione  suum  affectum  consignat  (i). 
Activa  haec  impressio  est  terminus  appelitivse  operationis,  ac 
per  eam  amans  in  re  amata  esse  dicitur.  Hsec  eadem  se  habet 
ad  appetitum,  ut  verbum  ad  intellectum.  Quae  proinde  de 
verbo  diximus  (376),  huic  applicanda  sunt,  proportione  ser- 
vata. 

De  mali  odio  seu  fuga  eadem  dicenda  sunt;  nisi  quod  circa 
malum  apprehensum  appetitus  operatur,  non  ei  se  coaptando, 
sed  ab  eo  recedendo. 

303.  Ex  dictis  colliges,  facultatem  appetendi  a cogno- 
scendi facultate  multipliciter  differre. 

Nam  fo  haec  objectum  ad  se  trahit,  illa  se  trahit  ad  obje- 
ctum ; unde  haec  quieti,  illa  motui  assimilatur,  et  quemad- 
modum haec  apprehensiva  dicitur,  ita  illa  expansiva  dici  me- 
retur. 

2®  Facultas  apprehensiva  novum  quemdam  existendi  mo- 
dum objecto  tribuit  in  seipsa  : appelitiva  autem  vis  objecto 
in  alia  facultate  existenti,  quasi  extra  seegrediens,  secoaplat. 

3°  Objectum  in  intellectu  existens  perfectionem  quamdam 
ab  illo  adquirit,  vel  etiam  imperfectionem;  prouti  nobilius 


(I)  Cf.  s.  Th.  Sum.  th.  p.  I,  q.  XXXVII,  art.  I. 

est  esse  rei  in  intellectu,  quam  in  seipsa,  vel  e converso. 
Contra  autem  voluntas  perfectionem  ab  objectis  imperfectio- 
nem ve  accipit ; bona  enim  fit  voluntas,  quse  bonum  diligit,  ac 
mala  est,  quae  inhonesta  seciatur. 

ARTICULUS  II. 

De  appetitu  sensitivo. 

b06.  Ut  plura  paucis  complectamur,  haec  de  appetitu  sen- 
sitivo innuere  sufficiet. 

fo  Saepenumero,  sive  ex  internis  causis,  sive  ex  quorum- 
dam externorum  objectorum  impressione,  gignitur  in  nostris 
organis  intestina  quaedam  molestia  et  inquietudo,  seu  etiam 
dolor  : quae  quum  experimur,  sponte  appetimus  quae  nos  ab 
eo  statu  eximere  possunt,  eaque  aversamur  quae  illum  produ- 
cunt aut  promovent.  Molestos  bosce  status,  naturales  mdt- 
gentias  (besoins)  cum  recentioribus  appellare  possumus  : ii 
vero  motus  spontanei  appetitionis  vel  aversionis,  qui  hunc  { 
statum  consequuntur,  appetitus  sensitivi  sunt  actus.  Quum  ) 
vero  aliquid  agendo  vel  ab  aliqua  actione  cessando,  et  ali- 
cujus  objecti  assecutione  vel  remotione,  naturali  indigentiae 
satisfecimus,  cessat  molestus  ille  organorum  status,  ac  status 
alter  succedit,  organorum  texturae  atque  organicis  functio- 
nibus apprime  congruens,  cujus  sensus  voluptas  dicitur. 
Sensus  v.  gr.  famis  aut  sitis  est  naturalis  indigentia  : desi- 
derium escarum  seu  potus,  est  motus  appetitus  sensitivi  ; 
saporum  gustus,  ac  sensus  ille  bonus  qui  toto  corpore  per  co- 
mestionem diffunditur,  est  voluptas  consequens. 

2“  Homo  non  iis  solum  indigentiis  urgetur,  quae  ex  ani- 
malis naturae  conditione  dimanant,  sed  pluribus  quoque  aliis, 
quae  rationis  apprehensionem  consequuntur.  Hinc  ejus  quo-  | 
que  appetitus  sensitivus  ad  plura  alia  bona  se  porrigit,  ad- 
quae  brutorum  appetitus  non  fertur;  quorum  quaedam  ad 
sensibilia  bona  revocantur,  ut  deliciae,  commoditates,  divitiae; 
quaedam  sunt  bona  intelligibilia,  ut  honor,  scientia,  Deus;  * 
in  quae  appetitus  quoque  sensitivus  suo  modo  tendere  potest. 

propter  intensionem  appetitus  superioris  partis,  ex  quo  fit 
redundantia  in  inferiorem  appetitum,  ut  loquitur  s.  Tlio- 
mas  (i). 

5“  Celeberrima  esi  et  perantiqua  appetitus  sensitivi  divisio 
in  duas  quasi  partes,  quarum  altera  concupiscibilis , altera 
irascibilis  audit.  Illa  est  inclinatio  simplex  ad  prosequendum 
ea  quaesunt  convenientia  secundum  sensum,  et  ad  refugien- 
dum quae  molesta  sunt;  haec  vero  est  inclinatio  ad  resisten- 
dum iis  omnibus  quae  convenientia  impediunt  aut  impugnant, 
ve!  molesta  ingerunt.  Propterea  ipsa  est  quasi  primae  propu- 
gnalrix  ; ejusque  objectum  dicitur  esse  bonum  arduum,  quia 
scilicet  eo  tendit  ut  contraria  superet. 

4®  Varios  appetitus  sensitivi  actus  Graeci  rraS-v),  Latini 
motus  animi,  perturbationes,  affectus  etiam  passiones 
appellarunt.  Horum  actuum  differentiae  a diverso  modo  quo 
appetitus  objectum  ab  appetente  considerari  potest,  desu- 
muntur; nam  pro  apprehensionis  diversitate  diversi  motus 
in  appetitu  exsurgent. 

Appetitus  objectum  est  bonum  prosequendum,  et  malum 
removendum  : utrumque  secundum  se  et  absolute,  ad  con- 
cupiscendi vim  perlinet ; prouti  vero  difficultatibus  impedi- 
tur, ad  vim  irascendi.  Praeterea  tam  uni  vi  quam  alteri  seu 
bonum  seu  malum  offerri  potest,  vel  ut  futurum,  vel  ut  prae- 
sens. 

Si  itaque  concupiscenti  vi  bonum  absolute  exhibeatur,  hoc 
gignit  in  ea  amorem,  qui  est  coaptatio  quaedam  appetitus  ad 
bonum,  seu  complacentia  in  illo.  E converso  malum  absolute 
consideratum  excitat  odium,  quod  est  amoris  contrarium. 

Bonum  futurum  eum  motum  producit,  quem  dicimus  de- 
siderium : malunfautem  fugam  seu  abominationem. 

Denique  quum  bonum  jam  possidetur,  appetitus  in  eo 
quiescit  : quae  quies  delectatio  dicitur  vel  gaudium.  Malum 
ex  opposito,  quum  praesens  opprimit,  tristitiam  producit. 

Quum  autem  boni  futuri  assecutio  difficilis  est,  difficultates 
vel  apprehenduntur  ut  superabiles,  vel  ut  insuperabiles.  Si 


(I)  Sum.  Ih.  I,  II,  p.  q.  XXX,  a I,  ad  I. 

primum,  elevalur  vis  irascendi  motu  illo  quem  nominamus 
spem;  si  alterum,  desperatione  deprimitur.  Itemque  quum 
malum  futurum  ita  apprehenditur,  ut  ejus  quidem  fuga  diffi- 
cilis sit,  vitari  tamen  ipsum  malum  possit,  insurgit  in  illud 
appetitus  eo  motu,  quem  dicimus  audaciam ; apmm  vero  futu- 
rum malum  inevitabile  aestimatur,  appetitus  timore  corripi- 
tur, et  ab  impugnando  malo  desistit. 

Demum  quum  bonum  difficile  adipiscimur,  nullus  gignitur 
actus  qui  vis  irascendi  sit  proprius,  sed  sequitur  solum  in  vi 
concupiscendi  delectatio.  Sed  quum  malum  illatum  est,  si 
ultio  possibilis  esse  apprehendatur,  appetitus  ira  movetur, 
anhelans  proprii  mali  causae  malum  inferre.  Si  vero  impossi- 
bilis ultio  appareat,  tristitia  quae  nimium  gravat,  dejectio 
appellari  solet. 

Ex  his  liquet,  actus  appetitus  praecipuos  hos  enumerari  : 
amorem  et  odium  ; desiderium  et  fugam  ; spem  et  desperatio- 
nem ; audaciam  et  timorem  ; delectationem,  tristitiam,  iram, 
dejectionem. 

5®  Passionum  nomine,  aliquando  veteres,  et  recentiores 
communiter,  non  motus  appetitus  quoscumque  significant, 
sed  hos  motus,  ut  recessum  a rationis  regula  includunt;  neque 
motus  tantum,  sed  habitus  juxta  eos  operandi.  Brevi  passio- 
num nomine  ipsos  vitiorum  habitus  intelligunt.  Hoc  pacto 
explicandi  sunt  auctores,  q.uotiescumque  passiones  esse  malas 
affirmant.  Passiones  enim,  ut  sunt  meri  appetitus  actus,  phy- 
sice quidem  bonae  sunt,  ethice  autem  nec  bonae  nec  malae. 

6°  Appetitus  sensitivi  subjectum  est  compositum  ex  anima 
et  corpore;  radix  autem  anima.  Sane  in  anima  tantummodo 
appetendi  principium  esse  posse  in  comperto  est.  Sed  non  est 
manifestum  minus,  appetitus  sensitivi  actus  cum  aliqua  orga- 
norum immutatione  esse  conjunctos.  Organum  porro,  saltem 
princeps,  in  quo  appetitus  sensitivus  exseritur,  esse  videtur 
cor;  quod  etiam  communis  loquendi  ratio  passim  significat. 

7®  Varia  corporis  constitutio,  organorumque  status,  et  or- 
ganicarum functionum  modus,  immo  vero  aetas,  sexus,  nutri- 
tio, aliaque  hujusmodi,  ad  certos  quosdam  appetitus  sensitivi 
actus,  diversos  homines  seu  promptiores  seu  tardiores  effi- 

ciunt : el  vicissim  hi  actus,  maxime  si  in  habitum  transeant, 
in  totam  organicam  oeconomiam  summopere  influunt. 

8®  In  homine  appetitus  sensitivus  intellectivo  subditur, 
mediante  ratione.  Ratio  enim  imaginationem  movere  ac  diri- 
gere potest;  et  per  eam  appetitum  instigare  vel  coercere.  Sed 
animadvertendum  est  cum  Aristotele  (i),  imperium  hoc  ra- 
tii^nis  in  appetitum  non  esse  despoticum,  sed  politicum. 
Dicitur  autem  imperium  despoticum,  quo  quis  principatur 
servis,  qui  in  re  nulla  resistere  hero  possunt,  prout  instru- 
menta resistere  nequeunt  artifici.  Imperium  vero  politicum 
est  illud,  qiio  rex  civibus  prseest,  qui  licet  obedire  teneantur, 
aliquo  tamen  modo  renuere  possunt.  Sic  itaque  ratio  appe- 
titui prseest,  ut  appetitus  renuere  queat  ejus  imperio  ac  reniti. 
Appetitus  enim,  et  ipsa  imaginatio,  a corporis  qualitatibus 
ac  dispositionibus  non  parum  dependent;  quae  rationis  im- 
perio non  subjacent. 

ARTICULUS  III. 

De  appetitu  intellectivo  seu  voluntate. 

507.  Nunc  de  nobiliori  hominis  appetitu,  qui  ratione  regi- 
tur et  proprio  nominevoluntas  dicitur.  Dequa  triaquaeremus : 
primo  de  ejus  objecto,  secundo  de  ejus  actibus  : tertio  de 
arbitrii  libertate,  qua  gaudet. 

Omne  bonum  voluntati  appetibile  esse  posse  supra  statui- 
mus (503).  At  quaeritur  ulterius,  an  solummodo  bonum  sit 
voluntatis  objectum,  ita  ut  etiam  malum,  qua  tale,  ab  ea  num- 
quam  appeti  possit.  Videtur  enim  quandoque  quorumdam  vo- 
luntas in  ipsum  malum  ferri.  Quaeritur  deinde,  an  bonum, 
quod  voluntas  appetit,  necessario  ipsius  appetentis  bonum 
esse  debeat. 

508.  Propositio  I.  Voluntas  solummodo  bonum  appetere 
pot&st;  videlicet  id  solum,  quod  ut  aliquo  modo  bonum  ap- 
prehenditur. 

Sane  1°  appetitus  omnis  est  generalis  quaedam  naturae  in- 


ii) Polii.  I,  c.  III. 

clinatio,  quse  applicari  non  polest,  nisi  illi  proponatur  ali- 
quod objectum,  quod  sub  generali  ratione  ad  quam  natura 
tendit,  contineatur.  Jamvero  impossibile  est,  ad  bonum  et 
malum  indifferenter  naturam  nostram  inclinari.  Secus  enim 
inclinaremur  ad  omne  bonum  et  ad  omne  malum,  quod  est 
intimo  sensui  et  experientiae  contrarium ; ac  praeterea  nul- 
lum amplius  objectum  voluntatem  movere  posset  motione 
illa  indeliberata,  quam  voluntas,  ut  potentia  passiva,  requi- 
rit (804)  ; etenim  proposito  quocumque  bono,  et  ab  hoc  et 
ab  ejus  opposito  aeque  moveremur;  binae  autem  motiones 
aequales  et  oppositae  sese  invicem  eliderent. 

Naturalis  ergo  voluntatis  tendentia  est  in  solum  bonum. 
Ergo  non  potest  applicari  nisi  iis  objectis,  in  quibus  aliqua 
boni  ratio  fuerit  apprehensa. 

2°  Finis  propter  quem  natura  appetitivam  vim  quibusdam 
entibus  attribxiit,  est  eorum  perfectio  : natura  enim  non  po- 
terat intendere,  ut  entia  per  appetitum  evaderent  imperfec- 
tiora. Necesse  est  ergo,  appetitum  ferri  in  ea  solum,  quae 
aliquo  modo  subjecto  convenientia  sunt.  Quae  autem  subjecto 
convenientia  utcumque  sunt,  bona  sunt.  Ergo. 

3“  Idipsum  denique  inductione  demonstratur.  Quaecuinque 
enim  appetimus,  ideo  appetimus,  quia  ea  aliquo  modo  bona 
esse  putamus;  esto  ea  bona  vera  non  esse.  Unde  qui  aliquid 
appetunt  quod  vel  sibi  vel  alteri  malum  est,  hoc  ideo  appe- 
tunt, quia  aliquam  boni  rationem  in  eo  positam  esse  putant; 
ut  patet  in  iis  qui  illatas  sibi  injurias  ulciscuntur,  malum  alteri 
inferendo,  aut  illicita  patrant,  ut  sensibile  aliquod  bonum  as- 
sequantur. lique  ipsi  qui  sibi  violentas  manus  inferunt  atque 
appetunt  non  esse,  hoc  ipsum  appetunt  sub  boni  ratione.  Cum 
enim  felicitas  sila  sit  in  carentia  mali  et  in  boni  possessione, 
quando  bonum  adipisci  desperant,  existimantque  malo  se  ca- 
rere non  posse  quoad  vivunt,  hanc  saltem  beatitatis  partem 
arripiunt,  ut  vitam  deserant  et  a malo  se  liberent. 

509.  Propositio  II.  Bonum  omne  quod  appetitur , est  sem- 
per  aliquo  modo  ipsius  appetentis  bonum. 

Propositionem  hanc  ita  probat  Suaresius ; ac  satis  erit 
ejus  verba  recitare. 


LIBER  TERTIUS  CAPUT  XI. 


289 


« Quod  appetimus  vel  est  bonum  proprium  vel  alterius.  Si 
« propriuiTi,  habetur  institutum.  Alterius  autem  bonum  non 
« appetimus,  nisi  vel  quia  in  actu  appetendi  rationem  ali- 
« quam  boni  proprii  invenimus,  vel  certe  quia  cui  tale  bo- 
« num  appetimus,  aliquo  modo  ad  nos  pertinet,  sive  unus 
« nobiscum  est  aliqualiter.  Nam  aut  creatura  est  aut  creator. 
€ Si  creator,  eatenus  illi  bonum  volumus,  quate«us  ipse 
« Deus  est  universale  bonum  rerum  omnium,  atque  adeo 
« nostrum.  Et  hac  de  causa  charitas  magis  Deum  amat, 
« quam  amantem,  quia  in  Deo  includitur  bonum  ipsius 
« amantis,  tanquam  in  fonte  atque  origine.  Si  vero  est  crea- 
« lura,  volumus  illi  bonum,  vel  quia  amicus  est,  vel  quia 
« propinquus,  vel  quia  homo,  in  quo  bonitatem  nostrae  na- 
« turae  consideramus.  Quod  si  non  sit  creatura  rationalis, 
« bonum  ei  optamus,  quia  vel  ad  nos  attinet,  vel  quia  ali- 

« qualiter  in  natura  est  nobis  similis Horum  causa 

« inde  sumitur,  quia  licet  ratio  boni  non  respiciat  hunc  vel 
« illum,  tamen  ra>lio  appetibilis  ab  hoc  vel  illo  includit, 
« quod  bonum  ejus  sit ; nam  appetitus  est  inclinatio  quaedam 
« ad  propriam  perfectionem  tendens.  N^que  hoc  destruit 
« communem  divisionem  amoris  in  amicitiam,  seu  benevo- 
« lentiam,  et  concupiscentiam  (i). » 

510.  Quod  ad  actus  voluntatis  attinet,  certum  est  actus 
omnes, quia  .sensitivo  appetitu  eliciuntur,  ab  ipsa  elici  posse; 
diversa  tamen  ratione.  Ab  appetitu  enim  sensitivo  eli- 
ciunter  cum  organica  aliqua  immutatione  (506,  6“);  a vo- 
luntate vero  independenter  ab  organis.  Praeterea  voluntas 
fertur  in  finem,  ut  in  finem,  et  in  media,  ut  in  media;  intel- 
lectus enim  et  eam  bonitatis  rationem  agnoscit  quae  propria 
est  finik,  et  eam  quae  propria  mediorum  est. 

Atque  haec  est  actuum  voluntatis  prima  divisio.  Alii  sunt 
circa  finem,  alii  circa  media.  In  qua  divisione  duo  notanda 
surit.  « 

511.  1°  In  omni  suo  actu  voiuntas  in  finem  tendit.  Nam 
finis  propter  se  intenditur,  media  vero  propter  finem.  Itaque 


(1)  De  anima.  Lib.  V,  c.  II,  § 7. 
INSTITDTIONES,  ETC.  — III. 

quum  voluntas  in  Onem,  qua  lalem,  fertur,  non  tendit  in  ip-  ^ 
sum  propter  aliud,  nec  cum  ipso  aliquid  aliud  appetit.  Quum  j 
autem  fertur  ad  media,  ad  ea  non  fertur,  nisi  quatenus  in  a 
finem  fertur.  Unde  id  quod  in  eis  proprie  vult,  est  finis. 

2“  Fines  subordinati  sunt  proprie  media  ad  alios  fines,  ac  ) 
demum  ad  finem  simpliciter  ultimum  (0.  297,  298,  1*). 
Quum  ergo  voluntas  in  fines  subordinatos  intenditur,  vult  in  i 
eis  finem  ultimum.  Ultimus  autem  hominis  finis  est  felicitas. 
Quidquid  itaque  homo  velit,  semper  felicitatem  suam  irnpli-  : 
cite  vult,  : 

512.  Actus  quos  voluntas  circa  finem  exercet,  sunt  amor, 
desiderium,  eoque  obterito,  delectatio.  Circa  media  autem, 
ut  media  sunt,  electio  et  usus.  Electio  ex  mediis  ab  intellectu 
propositis  unum  aliquod  cseteris  praefert ; usus  applicat  varias 
animae  potentias  ad  operationes,  quae  ad  exsecutionem  neces- 
sariae sunt.  Atque  hinc  est  altera  divisio  actuum  voluntatis  in 
elicitos. 

Notandum  quoque,  si  medium  quodpiam,  quod  respectu 
aliorum  mediorum  rationem  finis  habeat,  ut  finis  considere- 
tur, pos?e  voluntatem  illud  desiderare,  et  in  eo  delectari. 

ARTICULUS  IV, 

De  humanae  voluntatis  libertate. 

513.  Nobilissimum  humanae  voluntatis  attributum  est  phy-  \ 
sica  libertas,  in  qua  potissimum  Sntis  intelligentis  dignitas  n 
sila  est,  et  perfectio  maxime  splendescit.  De  hac  jam  dicen-  | 
dum.  Ac  primo  genuina  ejus  notio  tradenda,  qua  in  re  non  | 
pauci  erronee  senserunt;  deinde  ejus  realitas  asserenda  est.  .1 

Principio  statuendum,  duplicem  esse  voluntatis  libertatem, 
aliam  a coactione,  aliam  a necessitate. 

Libertas  a coactione  esj.  immunitas  ab  omni  vi  extrinsecus  « 
illata  contra  voluntatis  propensionem. 

Libertas  a necessitate  est  immunitas  ab  intrinseca  deter-  1 
minatione  ad  unum.  , 

Manifestum  per  se  est,  nihilominus  notandum  sedulo,  duo 

haec  interse  difierre,  ut  vis  illata  extrinsecus  a naturali  neces- 
sitate diversa  est. 

514.  Libertas  a necessitate  dici  quoque  solet /j6er<asmd//ye- 
rentice,  libertas  electionis,  liberum  arbitrium,  et  proprio  no- 
mine libertas.  Causa  vero  quse  hac  libertate  gaudet,  ut  ex 
ejus  notione  colligitur,  ea  est  quce  positis  omnibus  quae  ad 
agendum  requiruntur,  potest  agere  et  non  agere. 

Haec  porro  indilfbrentiae  libertas  triplex  est  : 

1"  dicitur  libertas  contradictionis,  seu  quoad  exercitium  ; 
et  in  eo  consistit,  quod  causa,  positis  omnibus  qute  ad 
agendum  requiruntur,  sit  indifferens  ad  duo  contradictoria, 
quae  sunt  agere  el  non  agere.  Hoc  pacto  voluntas  potest  vo- 
lendi actum  ponere,  et  non  ponere. 

2“  dicitur  libertas  contrarietatis,  per  quam  causa  indif- 
ferens est  ad  duos  actus  contrarios,  uti  sunt  in  voluntate 
velle  aliquid,  et  idipsum  nolle  actu  positivo  repulsionis. 

S**  dicitur  libertas  specificationis,  qua  causa  indifferens 
est  ad  actus  specie  diversos,  uti  sunt  velle  ambulare,  velle 
studere,  velle  comedere. 

515.  Ex  dictis  inferes  1“  actionem,  etsi  non  coactam, 
posse  adhuc  necessariam  esse. 

Inferes  2®  discrimen  spontanei  a voluntario,  et  a libero. 

Spontaneum  est  id  omne,  cujus  principium  in  agente  est. 
Hujusmodi  sunt  omnes  actus  immanentes.  Spontaneum  coacto 
opponitur. 

Voluntarium  est  id,  cujus  principium  est  inclinatio  agentis, 
ex  cognitione  finis. .Hujusmodi  sunt  omnes  voluntatis  actus, 
sive  necessarii  sint,  ut  est  appetitus  honi  in  genere 'vel  felici- 
tatis; sive  non  necessarii,  ut  est  lectio  vel  deambulatio. 

Liberum  est  voluntarium,  quod  non  est  ex  natura  volun- 
tatis determinatum  ad  unum. 

Hinc  perspicis  3°,  spontaneum  voluntario  latius  patere,  et 
voluntarium  libero. 

516.  Quoniam  libertas  a necessitate  ea  est  de  qua  disputa- 
mus, ejus  notio  accuratius  est  illustranda. 

Quum  hominem  aliquid  libere  agere  dicimus,  v.  gr.  ultio- 
nem de  aliquo  sumere,  sane  inteiligimus,  eum  potuisse  non 

agere  vel  aliter  agere  si  voluisset.  Quomodo  autem  factum 
est,  ut  potius  agere  quam  non  agere,  et  hoc  potius  quam  ali-  j 
quid  aliud  agere  voluerit?  Sane  in  primis,  quia  bonum  suum,  . 

tanquam  ultimum  finem,  intendit  (511,  2“).  Deinde,  quia  ! 
media  quaesivit,  quae  in  adjunctis  in  quibus  versabatur,  ad  | 
hunc  finem  assequendum  essent  idonea ; et  cum  ipsi  duo  bona  ; 
quae  media  ad  hunc  finem  essent,  in  mentem  venirent,  vide-  j 
licet  bonum  honestum  mansuetudinis  et  veniae,  et  bonum  de-  ■ 
lectationis  ex  vindicta  sumendae,  bonum  hoc  alterum  prae 
illo  elegit ; hinc  quaesivit  iterum  media  ad  hunc  finem  idonea,  I 
et  ex  pluribus  inediis,  quae  ratio  excogitavit,  unum  aliquod 
elegit  quod  ad  finem  intentum  judicavit  opportunius,  illudque 
exsecutioni  mandavit. 

517.  Itaque  liberi  actus  elementa  sunt  haec  : 

1®  Intentio  finis  tiHimi,  ex  qua  omnis  deliberatio  et  electio 
precedit ; quemadmodum  ratiocinatioomnisomnisqueconclu- 
sio  ex  principiis  per  se  evidentibus  deducitur.  Quicumque  alii 
fines  a voluntate  intenduntur,  huic  subordinantur,  et  propter 
ipsum  intenduntur. 

2“  Consilium  seu  deliberatio.  Quum  voluntas  aliquem  finem 
appetit,  intellectum  applicat  ad  media  investiganda,  si  haec' 
jam  intellectus  ultro  non  offerat.  Intellectus  autem,  si  tanti 
valet,  in  principiis  vel  factis  sibi  cognitis  haec  media  reperit, 
eaque  ponderat,  eorumque  seu  utilitatem,  seu  difficultatem 
demonstrat;  ac  denique  judicat  quodnam  ex  iis,  in  adjunctis 
praesentibus,  ex  hoc  vel  illo  motivo  caeteris  praeferri  mereatur. 
Consilium  itaque  est  operatio  intellectus  et  rationis. 

3®  Electio.  Voluntasex  mediis  quae  intellectus  judicat  eligi 
posse,  unum  aliquod  caeteris  praefert,  vel  certe,  si  unum 
duntaxat  medium  ut  eligendum  ipsi  offeratur,  hoc  acceptat 
et  intendit,  vel  secus. 

4®  Exsecutio,  videlicet  applicatio  facultatum  ad  agendum 
id  quod  voluntas  agendum  esse  constituit.  Fit  autem  appli- 
catio haec  ex  imperio  rationis,  ita  tamen  ut  movendi  virtus 
quae  in  eo  est,  ex  praecedente  voluntatis  actu  dimanet.  Ad 
exsecutionem  autem  libertas  a coactione  requiritur. 

518.  Statuamus  nunc  ubi  sit  libertas,  ubi  non  sit. 

Propositio  UI.  In  ultimi  finis  intentione  libertas  non  est. 

Nam  1"  omne  contingens  ad  aliquid  quod  necessarium  sil, 
ullimalo  reducitur;  et  omne  id,  quod  ex  natura  dimanat,  in 
natura  ipsa  fundamentum  habet.  At  liber  actus  contingens 
pst,  et  ex  natura  agentis  dimanat.  Ergo  in  aliquo,  quod  ne- 
cuss^irium  sit,  et  ad  naturam  ipsam  pertineat,  fundetur  opor«' 
let.  Hoc  autem  nihil  aliud  esse  potest,  quam  ultima  finis 
appetitio.  Ergo  ultimi  finis  intentio  necessaria  est,  et  ad  na- 
turam pertinens. 

2°  Quemadmodum  Aristoteles  dixit,  sicut  principia  se  ha- 
bent ad  speculabilia,  ita  finis  ad  operabilia  (i).  Nempe, 
agenda  per  liberos  actus  ita  ad  finem  ultimum  comparantur, 
ut  conclusiones  ad  prima  principia;  atque  intellectus  ad  ra- 
tionem est  idipsum,  quod  finis  appetitio  ad  libertatem. 
Quemadmodum  enim  omnes  conclusiones  vi  principiorum  in- 
tplliguntur,  ita  omnes  liberae  operationes  propter  finem  fiunt. 
Sed  intellectus  primis  principiis  necessario  adhaeret.  Ergo 
voluntas  quoque  finem  ultimum  necessario  appetit. 

519.  Notandum  vero  1»  hoc  quod  de  ultimo  fine  dicimus, 
de  finibus  subordinalis  dici  non  posse  : hi  enim  libere  appe- 
tuntur, ac  propter  finem  ultimum  (511, 2“);  suntque  veluti 
principia  particularia  alicujus  scientiae  aut  demonstrationis, 
quae  alterius  seu  scientiae  seu  demonstrationis  conclusiones 
sunt. 

2“  Volunlatem  quoad  finem  ultimum,  carere  solum  libertate 
conlrarielatis  seu  specificationis;  non  enim  potest  ultimum 
finem  odisse,  aut  aliquid  aliud  appetere,  ipso  neglecto;  non 
nutem  carere  libertate  contradictionis  : quemadmodum  enim 
homo  potest  de  ultimo  fine  actu  non  cogitare,  ita  potest 
quoque  illum  non  velle  act-u. 

520.  Propositio  IV.  In  actibus  intellectus  consiliantis  et 
judicantis  nulla  est  intrinseca  libertas. 

Libertas  intrinseca  est,  quae  inestipsi  potentiae  quae  dicitur 
libereagere;  exlrinseca  vero,  quae  uni  potentiae  tribuitur,  quia 
ab  aliqua  potentia  intrinsece  libera  movetur  ad  opus.  Ita 
v.  gr.  ambulare  aut  aspicere  sunt  liberi  actus. 

fl)  Phys.  II,  text.  89. 

Intellectum  autem  in  nullo  suo  actu  intrinsecus  liberum 
esse,  est  prorsus  manifestum.  Non  enim  agit  intellectus,  nisi 
vel  ab  objecto  ad  agendum  determinetur,  vel  ex  voluntatis 
imperio.  Itaque  et  cognitio  boni,  et  mediorum  inquisitio  atque 
inventio,  et  molivorum  apprehensio,  et  judicium  de  eo  quod 
agendum  sit,  intrinseca  libertate  carent,  ac  solummodo  liberi 
esse  possunt,  si  a voluntate  libera  imperentur. 

821.  Propositio  V.  Exsecuti»  quoque  intrinsecus  libera 
non  est. 

Opinatus  est  Lockius , voluntatem  esse  solummodo  facul- 
tatem qua  una  actio  alteri  praeferri  posset;  libertatem  autem 
esse  facultatem  a voluntate  distinctam , videlicet  facultatem 
agendi  juxta  mentis  electionem;  unde  conclusit,  quaestionem 
illam  ; utrum  voluntas  libera  sit,  ridiculam  esse,  aeque  ac 
hanc  alteram  : utrum  virtus  sit  quadrata  (i).  Quae  quidem 
Lockius  fortasse  commentus  est  ex  ignorantia  eorum  de  quibus 
disputabat,  et  ex  confusione  idearum,  qua  passim  laborare 
se  ostendit.  At  si  ejus  sententia  presse  accipiatur,  est  penitus 
absurda. 

Nam  1“  confundit  libertatem  a necessitate  cum  libertate  a 
coactione,  et  libertatem  intrinsecam  cum  exlrinseca  et  deri- 
vata. 

2“  Si  tota  hominis  libertas  revocatur  ad  facultatem  agendi 
juxta  voluntatem,  concludendum  erit,  libertatem  modo  esse  in 
nobis,  modo  non  esse.  Nam  frequenter  multa  nobis  occurunt 
obstacula,  quibus  ab  agendo  prohibemur  ; frequenter  quoque 
media  ad  agendum  necessaria  non  suppetunt. 

3«  Actiones  quae  coactae  sunt,  liberae  nunquam  dicendae 
essent ; atque  in  voluntatis  electionibus  nulla  esset  moralitas ; 
moralitas  enim  in  libertate  fundatur  : quae  duo  falsa  sunt,  et 
absurda. 

822.  Propositio  VI.  Libertas  ibi  solum  est,  ubi  habetur 
voluntatis  electio. 

Consequitur  ex  dictis,  argumento  exclusionis.  Praeterea 
probari  sic  potest.  Omnis  potentia,  quum  agit,  aliquo  modo 


(1)  De  hum.  inlellcctu.  Lib.  II,  c.  XXI. 

ad  actum  determinatur.  Determinatio  autem  ad  actum  vel  ab 
ipsa  naturae  inclinatione  dimanat,  vel  in  elicita  inclinatione 
agentis  sita  est.  Sed  actus  potentiae  formaliter  liberae  ex  na- 
turae inclinatione  determinari  nequit  : natura  enim  liberi 
agentis  indifferens  est  ad  agendum  vel  secus.  Ergo  ex  elicita 
agentis  inclinatione  determinetur  oportet.  Non  autem  ex  in- 
clinatione elicita  ab  aliqua  alia  potentia  quae  in  eodem  agente 
sit  ; potentia  enim  quae  sic  determinatur,  non  est  formaliter 
et  intrinsece  libera,  sed  imperative  et  extrinsece  (520);  nec 
movet  illa  se,  sed  movetur  ab  alio.  Ergo  actus  potentiae  for- 
maliter liberae,  inclinatione  ab  hac  ipsa  elicita  determinandus 
est.  Potentia  autem  ad  quam  pertinet  elicita  inclinatio,  est 
appetitus  seu  voluntas  (501 ).  Ergo  solummodo  voluntatis 
actus  possunt  esse  formaliter  liberi. 

ARTICULUS  V. 

De  Ubertatis  natura.  , 

523.  Cum  libertas  in  voluntatis  electione  consistat,  ut 
libertatis  analysim  expleamus,  tria  inquirenda  supersunt  : 
1«  quaenam  objecta  electioni  voluntatis  subjiciantur  : 2“  an 
electio  feratur  semper  in  id  quod  ut  melius  apprehenditur  ; 
3o  an  ad  electionem  practicum  intellectus  judicium  necessario 
praerequiratur. 

Propositio  VII.  Nec  felicitas,  nec  bonum  in  genere  electioni 
subjiciuntur. 

Nam  felicitas  est  ultimus  hominis  finis  (511,  2°),  qui 
electioni  non  subjacet.  Revera  illud  solummodo  electioni 
subjacet,  quod  in  deliberationem  aliquando  adducitur.  Sed 
felicitas  nunquam  in  deliberationem  adducitur.  Nemo  enim 
dubitat,  an  ipsi  conveniat  felicem  esse,  nec  ne. 

Prima  pars  immediate  consequitur  ex  propositione  111(51 8). 

Pars  altera  duobus  modis  intelligi  potest  : nempe  1“  quod 
voluntas  ea  solummodo  eligere  possit,  quae  aliquam  boni  ra- 
tionem prae  se  ferant,  malum  autem,  qua  tale,  eligere  non 

possit  : 2“  quod  bonum  in  genere  consideratum  rejicere  ne- 
queat. 

Primum  autem  ex  dictis  (508)  colligitur.  Nam  id  solum- 
modo q.uod  bonum  sit , appetibile  est.  Itaque  si  quid  appetit 
voluntas,  etsi  non  necessario,  sed  libere  illud  appetat,  hoc 
semper  aliquod  bonum  erit. 

Alterum  non  est  minus  evidens.  Bonum  enim  in  genere 
spectatum  nullam  in  se  mali  rationem  continet.  Ergo  erit 
quidem  voluntas  libera  ad  illud  actu  appetendum  vel  non;  at 
si  actum  aliquem  circa  illud  exerceat,  hic  odii  actus  esse 
nequit,  sed  actus  amoris  sil  oportet. 

524.  Propositio  Vlll.  Bonum  infinitum  intuitive  cognitum 
necessario  diligitur  : in  prcesenti  tamen  vita,  ejus  dilectio 
electioni  subjacet. 

Prima  pars  patet  ex  eo,  quod  bonum  infinitum,  quod  est 
Deus , humanae  beatitudinis  objectum  est.  Homo  itaque  in 
Deo  intuitive  cognito  suam  bealitudinem  assequitur.  Quem- 
admodum ergo  voluntas  bealitudinem  non  potest  non  appe- 
tere (518),  ita  quoque  Deo  intuitive  cognito  inhaereat  necesse 
est. 

Ratio  alterius  partis  est,  quod  objectum  ita  movet,  ut  ap- 
prehenditur. Nos  autem  in  hac  vita  Deum  intuitive  non  co- 
gnoscimus, sed  solum  per  argumentationem  et  conceptibus 
analogicis  : nec  in  Deo  ita  cognito  beatitudinem  nostram  re- 
perimus.  Hinc  ejus  bonitas,  licet  in  se  infinita,  ex  nostrae 
cognitionis  imperfectione  vim  non  habet,  ut  appetitum  nos- 
trum ad  se  necessario  trahat ; ac  propterea  cum  bonis  finitis, 
quorum  experimentalem  cognitionem  habemus,  in  compara- 
tionem adduci  potest,  atque  adeo  illis  posthaberi. 

525.  Ex  his  infertur  I"  electionis  objectum  esse  bona  finita, 
et  bonum  infinitum,  ut  a nobis  modo  cognoscitur. 

2“  Non  modo  bona  vera,  quaeque  recto  rationis  judicio  ap- 
probantur, sed  etiam  bona  apparentia , quae  ex  falso  judicio 
bona  putantur,  eligi  posse. 

3o  Hinc  libertatem  omnem  vel  objecti  vel  subjecti  imper- 
fectionem supponere,  nempe  vel  finitam  bonitatem  in  objecto, 
vel  limitatam  aut  falsam  cognitionem  in  subjecto. 

526.  Propositio  IX.  Electio  non  fertur  necessario  in  id 
quod  ut  melius  apprehenditur. 

Sententia  quam  hic  impugnamus , Leibnitzii  ejusque 
scholae  doctrina  est;  quam  aiii  quoque  sequuntur.  Juxta  hos 
ratio  sufficiens  appetitionis  aut  fugae  est  seu  boni  seu  mali  re- 
praesentatio; ita  ut,  positis  duabus  repraesentationibus,  altera 
boni  majoris,  altera  boni  minoris,  voluntas  in  bonum  majus 
suo  pondere  inclinetur ; positis  vero  repraesentationibus 
bonorum  aequalium,  in  neutrum  inclinari  possit,  nisi  aliqua 
alia  ratio,  licet  exigua,  aliunde  accedat  et  aequilibrium  tollat. 
Libertatem  vero  in  eo  sitam  esse,  quod  in  nostra  potestate 
sit,  consultationem  instituere  circa  motiva  quae  ad  volendum 
impellunt;  neque  solum  oblata  motiva  accuratius  considerare 
possimus,  sed  etiam  ab  iis  mentem  avertere,  ac  nova  con- 
quirere. 

527.  Probatur  propositio.  1”  Si  haec  sententia  : voluntas 
necessario  determinatur  ad  id  quod  ut  melius  apprehenditur, 
ita  accipiatur  ut  sonat,  libertas  omnis  evidenter  destruitur. 
Si  enim  electio  ferri  nequit,  nisi  in  id  quod  melius  esse  judi- 
catur, electio  amplius  non  est,  sed  naturalis  determinatio  ad 
unum. 

2®  Fere  nihil  est,  quod  sub  diverso  aspectu  consideratum, 
apprehendi  non  possit  ut  melius  simul  et  ut  minus  bonum; 
non  quidem  absolute,  quod  certe  adversarii  non  requirunt, 
sed  secundum  quid.  Bonum  enim  secundum  sensum  est 
melius  sensui,  quam  bonum  rationis;  et  vicissim  bonum 
rationis  huic  est  melius,  quam  sensui.  Ex  bonis  quoque  ra- 
tionis, alterum  melius  est  respectu  unius  finis,  alterum 
melius‘ respectu  alterius.  Itaque  quod  eligitur,  fere  semper 
apprehenditur  et  ut  melius,  et  ut  minus  bonum,  secundum 
diversos  respectus. 

3"  Judicium  quo  aliquid  ut  melius  apprehenditur,  vel  est 
necessarium  vel  liberum.  Si  necessarium  est,  nulla  est  li- 
bertas. Si  liberum,  vel  hoc  judicium  habitum  fuit  ut  melius 
antequam  poneretur;  vel  secus.  Si  hoc  alterum  dicatur, 
actum  liberum  habemus,  quern  boni  melioris  apprehensio 
non  determinavit.  Si  dicatur  primum,  redibit  quaestio,  donec 

pervenias  ad  aliquem  liberum  actum  , qui  non  fuerit  a boni 
melioris  apprehensione  determinatus. 

4®  Demum  naturae  voluntatis  repugnat,  ut  ad  bonum  fini- 
tum, licet  hoc  ut  melius  apprehendatur,  necessario  feratur. 
Nam  ex  duohus  bonis  finitis  quae  voluntati  proponantur,  neu- 
trum ex  se  est  illi  necessario  appetibile  : neutrum  enim  est 
finis  ultimus.  Ergo  voluntas  utrumque  potest  non  velle.  Ergo 
indifferenter  alterutrum  illorum  appetere  potest,  allero 
neglecto. 

S28.  Effugium  vero  illud  ad  praeviam  consultationem,  qua 
leibnilziani  hujus  doctrina  cruditatem  mitigare  conantur , 
nihil  proficit. 

Nam  1®  consultatio  isthaec  cum  leibnitzianis  principiis 
consistere  non  potest.  Si  enim  boni  melioris  apprehensio  suf- 
ficiens est,  volitionis  ratio  comprehendi  nequit,  quomodo 
illico  ac  necessario  post  hanc  apprehensionem  volilio  non 
sequatur,  eaque  suspensa  manente,  tempus  suppetat  consul- 
tandi. Posita  enim  ratione  sufficiente,  ralionatum  necessario 
ponatur  oportet. 

2®  Consultatio  illa,  et  attentio  ad  quaedam  moliva,  et  quo- 
rumdam aliorum  neglectus,  omnia  haec,  vel  sunt  actus  liheri 
vel  necessarii.  Si  sunt' necessarii,  etiam  electio  consequens 
necessaria  erit ; nulla  proinde  libertas.  Si  sunt  actus  liberi, 
profecto  a voluntate  determinantur,  quia  intellectus  ex  se 
liber  non  est  (820).  Hic  autem  actus  liber  voluntatis  a praevia 
ne  consultatione  pendet,  an  non? 

Si  non  pendet,  ecce  tibi  liberum  actum  absque  praevia  con- 
sultatione. Non  est  ergo  consultatio  praevia,  quae  liberum 
actum  facit.  Hinc  absque  illa  actus  sit  liber  necesse  est. 

Si  pendet,  redibit  iterum  quaestio.  Ac  si  haec  nova  consul- 
tatio necessaria  est,  libertas  periit;  si  libera,  ab  alia  voli- 
tione  dependet.  Haec  quoque  volitio  vel  libera  est  sine  con- 
sultatione, vel  a tertia  consultatione  pendet  ; et  hoc  pacto 
nunquam  finis  erit  consultationum  et  volitionnm.  Itaque  vel 
habetur  absurditas  processus  infiniti ; vel  admittendus  est 
actus  liber  absque  praevia  consultatione. 

829.  Notanda,  l»  Ratio  sufficiens  volitionis  dupliciter  in- 

telligi  potest;  vel  id  ex  quo  necessario  sequatur  volitio,  vel 
id  quod  sufficiens  sit  ut  volitio  eliciatur.  Si  ratio  sufficiens 
primo  modo  intelligatur,  nulla  est  hujusmodi  ratio  quum  de 
voluntate  agitur,  sive  in  objecto  sive  in  subjecto  Ratio  enim 
sufficiens  est  causa  cum  omnibus  requisitis  ad  agendum.  At- 
qui voluntas,  positis  omnibus  requisitis  ad  agendum,  indiffe- 
rens est  ad  contradictoria,  ad  contraria,  ad  diversa.  Ergo 
ratio  sufficiens  volitionis  non  est  id  ex  quo  necessario  sequa- 
tur volitio;  sed  solum  id  ex  quo  sequi  potest.  Atque  haec 
ratio  sufficiens  est  hinc  quidem  voluntas,  cum  generali  incli- 
natione ad  bonum,  inde  vero  objectum  propositum,  quod  a 
voluntate  appeti  possit  ut  bonum.  Praeter  hanc  autem  ratio- 
nem sufficientem,  necessarium  est  ut  voluntas  seipsam  mo- 
veat. Unde  patet,  in  causae  liberae  actibus  rationem  determi- 
nantem a ratione  sufficiente  differre. 

2«  Aliquando  voluntas  determinatur  ad  melius,  non  qui- 
dem vi  objecti,  sed  vi  prioris  intentionis,  qua  ipsa  finem  sibi 
propositum,  meliori  quo  posset  modo,  assequi  decrevit. 

550.  Propositio  X.  Ad  hoc  ut  voluntas  liberum  actum 
eliciat,  necesse  non  est,  ut  a prcevio  judicio  practico  determi- 
netur. 

Quaestio  haec  non  exigui  momenti  est  ad  veram  libertatis 
naturam  intelligendam.  Est  autem  hujusmodi.  Cum  voluntas 
sit  appetitus  rationalis,  ratione  dirigitur  : proinde  ejus  elec- 
tioni judicium  aliquod  rationis  praeluceat  necesse  est.  Quod- 
nam vero  sil  hoc  rationis  judicium  quod  ad  electionem  neces- 
sario requiritur,  disceptatur.  Quidam  sentiunt,  necessarium 
esse  judicium  practicum,  quo  voluntas  ad  alterutram  partem 
prae  opposita  determinetur;  quidam  negant  hoc  judicium  re- 
quiri. Est  porro  judicium  practicum  illud  quo  intellectus, 
pensatis  omnibus,  definit  : hoc  esse  eligendum. 

Non  pauci  ex  iis  qui  primam  sententiam  amplectuntur,  ut 
libertatem  sartam  lectam  tueantur,  aiunt,  judicium  ipsum 
practicum  liberum  esse  : a voluntate  enim  pendet,  inquiunt, 
ut  ad  unius  partis  moliva  consideranda  intellectum  convertat, 
alterius  autem  motiva  negligat;  ac  praeterea  postquam  hoc 
pacto  intellectus  judicavit,  potest  adhuc  voluntas  ad  neglecta 

prius  alterius  partis  motiva  intellectum  reducere,  et  opposi- 
tum judicium  practicum  extundere;  quod  si  facere  praeter- 
mittat, ex  juxta  primum  judicium  operetur,  hoc  ipso  operatio 
libera  est. 

Negari  nequit,  libertatem  in  tuto  esse  positam,  si  judicii 
practici  necessitas  ita  intelligatur ; at  libertatem  per  haec  ex- 
plicari, hoc  enimvero  negari  potest.  Qui  enim  ita  sentiunt, 
vel  nihil  explicant,  vel  in  oppositam  sententiam  ditabuntur  ; 
ut  constabit  ex  assertionis  supra  positae  demonstratione. 

S31.  Probatur  propositio. 

1®  Judicium  illud  quo  voluntas  ad  unum  determinari  dici- 
tur, vel  absolute  necessarium  est,  ve!  liberum.  Si  absolute 
necessarium  est,  nihil  est  amplius,  in  quo  exerceatur  libertas. 
Nam  et  judicium  est  necessarium,  et  voluntatis  actus  per 
hoc  judicium  necessario  determinatur.  Si  liberum  est,  an 
intrinsecus  liberum  est,  an  vero  extrinsecus  ex  voluntatis  im- 
perio? Primum  dici  nequit;  quia  intellectus  non  est  facultas 
formaliter  libera  (820,  822).  Est  ergo  liberum  ex  voluntatis 
imperio.  Si  Iiqc,  dic  sodes,  quomodo  voluntas  ad  hoc  judi- 
cium imperandum  determinetur.  An  ab  alio  fortasse  judicio 
practico?  At  si  hoc  dicas,  nullus  erit  finis  hujusmodi  judi- 
ciorum. Fateri  ergo  debes,  voluntatem  judicium  illud  impe- 
rare, quin  ab  alio  simili  judicio  ipsa  determinetur.  Falsum 
itaque,  ad  liberos  voluntatis  actus  necessarium  esse  judicium 
practicum  quo  voluntas  determinetur. 

2®  Praeclare  Suaresius,  ex  quo  praecedens  argumentum 
deprompsimus,  ita  arguere  pergit. 

« Judicium  intellectus  non  movet  voluntatem,  nisi  medio 
« objecto  quod  proponit ; sed  objectum  propositum  non  sem- 
« per  infert  necessitatem  voluntati,  aut  determinat  illam  ad 
« unum ; neque  hoc  est  necessarium,  ut  voluntas  possit  in 
« objectum  tendere.  Ergo  nec  est  necessaria  a parte  judicii, 
« immo  nec  possibilis  talis  determinatio. 

« Major  probatur,  quia  vel  judicium  movet  tantum  ratione 
« objecti,  vel  ipsummet  ratione  sui  habet  peculiarem  eflica- 
« ciam  ad  determinandam  voluntatem.  Hoc  posterius  dici 
« non  potest,  tum  qui  talis  efficacia  repugnaret  libertati  vo- 

« laniatis,  ut  dictum  est;  tum  etiam,  quia  talis  movendi  mo- 
« dus  est  alienus  a munere  intellectus,  qui  est  illuminare  et 
« dirigere,  ac  regulare  voluntatis  operationes  : tum  denique 
« quia  ille  movendi  modus  est  proprius  voluntatis,  quse  in 
« hunc  finem  peculiariter  data  est,  ut  alias  potentias  efficien- 
« ter  moveat  quoad  exercitium.  Ergo  non  potestfieri,  ut  inlel- 
« lectus,  qui  a voluntate  efficienter  movetur,  vicissim  eodem 
« modo  illam  moveat  (i).  » 

832.  Notanda.  1°  Quanquam  haec  vera  sint,  nihilominus 
frequenter  conlingit,  ut  voluntas  a judicio  practico  determi- 
netur. Hoc  tamen  non  fit  judicii,  aut  objecti  propositi,  sed 
vi  prioris  actus  voluntatis,  quo  ipsa  finem  aliquem  consequi 
efficaciter  intendit.  Hac  enim  voluntate  posita,  quum  intel- 
lectus ad  finem  assequendum  aliquid  omnino  faciendum  esse 
judicat,  voluntas  ad  actum  determinatur.  In  quo,  ut  patet, 
determinatur  non  tam  a judicio,  quam  a seipsa  : neque  abso- 
luta necessitate  determinatur,  sed  hypothetica,  videlicet  si  in 
priori  proposito  permaneat.  Quare  si  voluntas  ab  illo  recidit, 
judicium  practicum  nullam  amplius  vim  habet.  Et  ex, hoc 
non  raro  accidit,  ut  judicium  practicum  potius  ad  oppositum 
voluntatem  inducat;  quando  nempe  voluntas  territa  medii 
necessario  adhibendi  difficultate  aut  turpitudine,  finem  prius 
intentum  una  cum  medio  rejicit. 

2»  Judicium  rationis  quod  electionem  praecedit  ac  dirigit, 
non  est  judicium  practicum,  ut  probatum  est,  sed  speculati- 
vum. Ad  hoc  scilicet,  ut  voluntas  aliquid  eligat,  non  est  ne- 
cesse  ut  intellectus  dicat  : hoc  est  eligendum;  sed  solum  : 
hoc  est  eligibile;  videlicet  medium  propositum  est  utile, 
omnibusque  consideratis,  aptum  ut  eligi  possit.  Hoc  sufficit, 
ut  voluntas  idonea  fiat  ad  seipsam  determinandam , ut 
illud  amplectatur  vel  etiam  non  amplectatur,  quia  medium 
illud,  etsi  utile  ad  certum  aliquem  finem  particularem  osten- 
datur, simul  tamen  ad  felicitatem  non  necessarium  judicatur. 
Quod  de  uno  medio  dicimus,  de  pluribus  dicatur,  si  plura 
simul  proponantur. 


(I)  Disp.  Mei.  disp.  XIX,  sect.  VI,  § VII. 

3“  Judicium  hoc  speculativum,  quamvis  ad  agendum  libere 
sufficiat,  tamen  saepe  non  sufficit  ad  agendum  prudenter. 
Idcirco  si  prudenter  agere  volumus,  inquirimus  non  solum 
quid  eligi  possit,  sed  etiam  quid  sit  eligendum.  Sed  haec  ipsa 
inquisitio  est  prorsus  libera,  et  idcirco  virtuti  deputatur. 

ARTICULUS  vi. 

Humanae  voluntatis  libertas  asseritur. 

533.  His  quae  praemissa  sunt,  intellectis,  difficile  non  erit 
humanae  voluntatis  libertatem  asserere  ac  vindicare.  Primo 
de  libertate  a coactione,  tum  de  libertate  indifferentiae. 

Propositio  XI.  Etsi  actus  qui  a voluntate  imperari  dicun- 
tur, coacti  esse  possint,  repugnat  tamen,  actus  a voluntate 
elicitos  esse  coactos. 

Propositionem  hanc  ipsis  s.  Thomae  verbis  probabimus. 

« Duplex  est,  sic  disputat  Aquinas,  voluntatis  actus.  Unus 
« quidem,  qui  est  ejus  immediate,  velut  ab  ipsa  elicitus,  sci- 
« licet  velle.  Alius,  qui  est  actus  a voluntate  imperatus,  et 
« mediante  alia  potentia  exercitus,  ut  ambulare  et  loqui,  qui 
« a voluntate  imperantur,  exercentur  autum  mediante  po- 
« tentia  motiva. 

« Quantum  igitur  ad  actus  a voluntate  imperatos,  voluntas 
« violentiam  pati  potest,  in  quantum  per  violentiam  exteriora 
« membra  impediri  possunt,  ut  imperium  voluntatis  exse- 
« quantur. 

« Sed  quantum  ad  ipsum  proprium  actum  voluntatis,  non 
« potest  ei  violentia  inferri.  Et  hujus  est  ratio,  quia  actus 
« voluntatis  nihil  est  aliud,  quam  inclinatio  quaedam  proce- 
« dens  ab  interiori  principio  cognoscente  : sicut  appetitus 
« naturalis  est  quaedam  inclinatio  ab  interiori  pi’incipio,  et 
« sine  cognitione.  Quod  autem  est  coactum  vel  violentum,  est 
« ab  exterioiu  principio.  Unde  contra  rationem  ipsius  actus 
« voluntatis  est,  quod  sit  coactus  vel  violentus... Potest  homo 
« per  violentiam  trahi,  sed  quod  hoc  sit  ex  ejus  voluntate, 
« repugnat  rationi  violentiae  (i).  » 

(1)  Sum.  th.  I,  II.  p.  q.  VI,  art.  IV. 

534.  Propositio  XII.  Humana  voluntas  libertate  gaudet 
indifferentiae . 

Probatur  I.  ex  propria  intellectus  cognitione,  qua  volun- 
tati eligenda  proponuntur. 

Etenim  1“  cum  adaequatum  intellectus  nostri  objectum  sit 
ens  i»  genere,  intellectus  noster  bonum  in  genere,  ac  proinde 
plures  ac  diversas  boni  rationes  cognoscit.  Ita  tamen  varia 
haec  bona  disparata  sunt  et  opposita,  ut  quod  ad  unum  eorum 
assequendum  utile  est,  ad  plura  alia  assequenda  nihil  con- 
ferat, imo  vero  ad  quaedam  impedimento  sit.  V.  gr.  quae- 
dam conferunt  ad  bonum  honestatis,  quae  non  sunt  ad  bonam 
valetudinem  utilia,  et  sensui  molesta  accidunt;  et  viceversa. 
Unum  solummodo  est  bonum  quod  secundum  omnem  consi- 
derationem bonum  est,  in  quo  nullus  boni  defectus,  nulla 
mali  ratio  apprehenditur,  et  hoc  est  felicitas  perfecta.  Atque 
idcirco  hoc  bonum  voluntas  necessario  appetit,  ut  dictum 
est  (523).  At  particularia  omnia  bona,  secundum  varias 
considerationes,  apprehendimus  simul  ut  bona,  ut  non 
bona,  ut  mala.  Voluntas  ergo  non  potest  per  hujusmodi 
cognitionem  ad  hsec  bona  prosequenda  necessario  inflecti ; 
sed  quemadmodum  potest  in  illa  tendere,  secundum  quod 
aliqua  boni  ratio  in  eis  praefulget,  ita  potest  ab  iis  pro- 
sequendis abstinere,  secundum  quod  boni  defectum  prae  se 
ferunt,  atque  adeo  potest  illa  aversari,  secundum  quod 
accipiuntur  ut  mala. 

2"  Alio  modo.  Nullum  bonum  potest  ad  se  necessario  vo- 
luntatem trahere,  aut  ejus  capacitatem  explere,  nisi  bonum 
undequaque  perfectum.  Nam  sicut  intellectus  bonum  unde- 
quaque  perfectum  apprehendit,  i.  e.  felicitatem,  ita  volun- 
tatis inclinatio  naturalis  est  ad  bonum  hujusmodi ; esto, 
hominem  determinate  non  cognoscere,  in  quo  objecto  realiter 
illud  reperiatur.  Quod  si  ipse  in  aliquo  objecto  perfectam 
suam  felicitatem  se  reperire  experiretur,  hoc  certe,  quia  na- 
turalem voluntatis  inclinationem  ad  se  converteret,  totamque 
ejus  capacitatem  expleret,  voluntatem  ad  se  necessario  tra- 
heret. Sed  bona  quaevis  particularia  limitata  sunt,  et  a per- 
fecti boni  ratione  deficiunt  : proinde  nec  naturalis  indi- 

nationis  sunt  proportionatum  objectum,  nec  capacitatem 
voluntatis  explere  possunt.  Repugnat  ergo,  haec  bona  volun- 
tatem ad  se  necessario  trahere;  quemadmodum  repugnat, 
effectum  excedere  causae  virtutem,  et  capacitatem  infinitam 
actu  finito  expleri. 

3°  Quaecnmque  homo  appetit,  ideo  appetit  ut  sit  felix; 
nam  ut  saepe  dictum  est,  felicitas  est  ultimus  hominis  finis. 
Jam  omnia  bona  determinata  quae  ah  homine  cognoscuntur, 
vel  sunt  in  se  media  necessaria  ad  felicitatem,  vel  non  sunt. 
Si  non  sunt,  non  potest  voluntas  ex  necessario  felicitatis 
amore  ad  illa  necessario  prosequenda  determinari.  Si  sunt, 
homo  necessariam  eorum  cum  sua  felicitate  connexionem  non 
cognoscit.  Nam  verum  suae  felicitatis  objectum,  quod  est 
Deus,  intuilive  et  experimentaliter  non  cognoscit.  Quemad- 
modum ergo  hoc  summum  honum  non  necessario  appetit(524), 
ita  nec  media  quae  ad  illius  possessionem  necessaria  sunt, 
necessario  potest  appetere. 

4"  Hoc  quod  dicimus,  egregie  confirmatur  paritate  ab 
intellectu  desumpta.  Nam  illae  solum  conclusiones  necessa- 
rium intellectus  assensum  extorquent,  quae  sunt  evidentes; 
quae  scilicet  cum  primis  principiis,  quibus  necessario  intel- 
lectus adhaeret,  necessario  connexa  cognoscuntur.  Quae  vero 
conclusiones  evidentes  non  sunt,  sed  hinc  inde  probabiles, 
etsi  ex  alterutra  parte  probabiliores  sint,  assensum  tamen 
intellectus  ex  se  sibi  vindicare  non  valent;  quia  earum  con- 
nexio cum  primis  principiis  non  cognoscitur.  A pari.  Si  quae 
bona  cum  ultimo  fine  beatitudinis,  ut  media  necessaria,  con- 
nexa cognoscerentur,  haec  voluntatis  amorem  necessario  ad 
se  raperent ; quae  vero  cum  ultimo  illo  fine  non  cognoscuntur 
necessario  connexa,  voluntatis  ad  se  amorem  necessario  tra- 
here non  possunt.  Nulla  autem  bona  cum  ultimo  fine  neces- 
sario connexa  esse  homo  cognoscit.  Ergo.  Ita  fere  s.  Tho- 
raas  (i). 

83S.  Probatur  II.  ex  intimo  sensu,  qui  adeo  evidenter  li- 
bertatem nostram  nobis  testatur,  ut  frigus,  calorem,  dolorem, 
et  affectiones  alias  quascumque. 

(1)  Sum.  th.  I,  p.  q.  LXXXII,  art.  II. 

i°  Enim  ipsam  libertatis  radicem  sentimus  in  nobis;  quae 
est  intellectus  judicium  de  re  quavis  multiplex  et  varium,  ac 
tale  judicium,  quod  ad  nullam  rem  appetendam  necessitate 
absoluta  nos  determinet. 

2”  Sentimus  in  nobis  et  actus  liberos  et  actus  necessarios, 
ita  ut  hos  cum  illis  comparare  possimus,  et  quantum  inter  se 
differant,  deprehendere.  Quis  enim  v.  gr.  non  sentit,  felicita- 
tem se  longe  aliter  velle  ac  deambulationem  in  horto  et  floris 
odorem  ? 

3“  Sentimus  nos  frequentissime  de  eligendis  deliberare,  ac 
motiva  quaerere,  ut  in  unam  partem  potius  quam  in  alleram 
inclinemur : et  in  rebus  gravioribus,  intelligimus  adhibendam 
esse  consultationem,  ne  imprudenter  agamus. 

4o  Non  raro,  quum  pro  neutra  parte  rationes  praeponde- 
rant, alterutram  eligimus,  solum  quia  volumus;  imo  in 
pluribus  quae  cum  reflexione  agimus,  consultationem  omnem 
et  motivorum  considerationem  ut  ridiculam  dedignamur,  ut 
quum  v.  gr.  agitur  de  rebus  minimis, 

5®  Actionum  quarumdam  nos  auctores  existimamus,  qua- 
rumdam non  ita,  cujusmodi  sunt  omnes  actus  quos  vocamus 
iudeliberatos,  aut  affectus  qui  a nobis  non  sunt  praevisi  et  ali- 
quam operationem  nostram  per  accidens  consequuntur.  Hinc 
de  actionibus  primi  generis,  si  prospere  res  acta  fuerit,  non 
solum  gaudemus,  sed  etiam  nobis  ipsi  gratulamur,  et  alias 
eodem  modo  nos  acturos  proponimus;  et  vice  versa,  si  res 
male  cesserit,  non  solum  tristamur,  sed  nosmetipsos  repre- 
hendimus, et  contraria  nos  acturos  statuimus.  De  caeleris 
vero  ita  gaudemus  vel  tristamur,  ut  eas  aliis  auctoribus 
laudi  vel  crimini  reputemus,  aut  casui  adscribamus,  et  nos 
non  prudentes  aut  imprudentes,  sed  felices  aut  infelices  arbi- 
tremur! 

536.  Probatur  III.  ex  communi  hominum  sensu  ; qui  locus 
est  sane  infinitus.  Praecipua  facta  indicabo,  quae  hanc  consen- 
sionem manifestant. 

lo  Libertatis  notio  apud  omnes  viget,  etiam  apud-eos  qui 
libertatem  humanae  voluntatis  negant. 

2®  Magnum  discrimen  agnoscunt  omnes  inter  naturales  seu 

corporis  seu  animi  dotes  et  virtutes  morales,  inter  naturales 
defectus  et  vilia,  inter  actus  indeliberatos  et  deliberatos,  in- 
ter actus  pueri  ac  dementis  et  nocentium  delicta,  inter  ope- 
rationes brutorum  et  hominis.  Unde  autem  hoc  discrimen, 
nisi  ex  libertate? 

3«  Sunt  apud  omnes  gentes  notiones  justi  et  injusti,  virtu- 
tis et  vitii,  meriti  et  demeriti,  juris  et  officii,  obligationis 
moralis,  ac  legis  naturalis.  Hae  omnes  notiones  libertatis 
conceptum  includunt,  et  persuasionem  de  libero  hominis  ar 
bitrio. 

4“Eamdem  persuasionem  ostendunt  leges  et  praecepta,  sua- 
siones et  consilia,  hortationes  et  preces,  laudes  ac  reprehen- 
siones, promissiones  et  comminationes,  praemia  ac  poenae. 
Haec  omnia  eo  spectant,  atque  eo  unice  spectare  possunt,  ut 
homines  ad  quaedam  agenda  moveantur,  et  a quibusdam  aliis 
deterreantur ; essentque  absurda  prorsus  et  ridicula,  si  omnes 
humanas  actiones  non  ex  libertate  arbitrii,  sed  ex  ineluctabili 
necessitate  procedere  arbitraremur. 

b"  Ii  ipsi  qui  libertatem  speculative  negant,  practice  ita 
suas  actiones  moderantur,  ita  erga  cetaeros  homines  se  ge- 
runt, ut  non  minus  quam  cseteros  mortales,  se  de  humanse 
voluntatis  libertate  firmissime  persuasos  esse  luculenter  os- 
tendant. 


ABTICULUS  VII. 

Difficultates. 

537.  Ut  modo  innuimus,  non  defuere  philosophi,  qui  ex 
falsis  principiis  argumentando,  libertatem  humanam  inhciati 
sint.  Contra  eam  pugnarunt  fatalislae,  astrologi,  mahichaei, 
pantheistae,  heterodoxi  fere  omnes  postremae  aetatis,  materia- 
listae  omnes  et  increduli ; quibus  accedunt  ii  omnes,  qui  liber- 
tatem verbis  fatentur,  re  negant,  inter  quos  eminent  Lcibnitzii 
sectatores.  Post  ea  quae  praemisimus,  horum  omnium  argu- 
menta facile  refelli  possunt.  Referemus  breviter,  quae  memo- 
ratu digniora  videbuntur. 

538.  Opp.  I.  Voluntas  a principio  externo,  videlicet  ab 
objecto  moveri  debet,  ut  actu  velit.  Ergo  ab  alio  determina- 
tur. 

Prob.  ant.  1“  Est  axioma  receptum  ; omne  quod  movetur, 
ab  alio  moveri. 

2“  Voluntas  ex  se  est  indifferens  ad  diversa,  ut  intellectus. 
Ut  ergo  intellectus  ab  objecto  determinatu];,  ita  quoque  vo- 
luntas. 

3°  Secus,  ut  rationem  redderemus  volilionum  nostrarum, 
dicendum  nobis  esset : volo  quia  volo,  vel  volo  quia  possum 
velle;  videlicet : ratio  meae  volitionis  est  vel  ipsa  volitio  vel  ejus 
possibilitas.  Utrumque  autem  absurdum  est. 

539.  Resp.  Dist.  ant.  Voluntas  ut  velit,  moveri  debet  ab 
objecto,  i.  e.  allici  aliquo  modo  ab  illo,  conc.;  necessario 
trahi,  subd.;  si  sit  undequaque  bonum,  conc.;  secus,  nego. 

Ad  1”  De  generali  hujus  effati  veritate  in  ontologia  dictum 
est  (0.  383).  Quod  ad  voluntatem  attinet,  ; voluntas  mo- 
vetur-vel  ab  alio,  vel  a seipsa  secundum  quod  vult  aliud, 
conc.;  semper  ab  alio,  subd.  ut  supra.  Voluntas,  ut  diximus 
(534),  a fine  movetur  necessario ; quia  vero  vult  finem,  se 
movet  ad  ea  quse  sunt  ad  finem;  non  tamen  necessario;  quia 
nullum  bonum  particulare  ab  ipsa  apprehenditur  ut  ad  finem 
necessarium. 

Ad  2“  Dist.  Voluntas  est  indifferens  indifferentia  passiva, 
nego;  indifferentia  activa,  subd.;  quse  determinetur  ab  ob- 
jecto ad  agendum,  nego,  quse  determinet  seipsam,  conc. 
Nempe  voluntas  in  primis  spontaneitate  non  caret,  sed  est 
sui  actus  principium  (515)  : atque  hsec  est  indifferentia  non 
passiva,  sed  activa.  Prseterea  ad  agendum  non  ab  alio  deter- 
minatur, sed  .excepta  ultimi  finis  appetitione,  seipsam  deter- 
minat, quum  objectum  fuerit  propositum. 

Intellectus  vero  ad  percipiendum  determinatur  per  spe- 
ciem (368),  et  ad  judicium  ab  evidentia  percepta.  Idcirco 
nulla  est  paritas  adducta ; imo  si  qua  est  paritas,  ea  libertati 
favet,  ut  supra  diximus  (534,  4“). 

Ad  3”  Concedo  non  unam  tantum  causalem,  sed  utramque; 
nego  autem,  sive  primam,  sive  alteram,  ita  ut  dicitur,  intelli- 

gendam  esse.  Prima  enim  ila  explicanda  est.  Volo  media,  et 
motivum  quo  adducor  ad  ea  volenda,  est  quia  volo  finem. 
Volo  autem  fines  subordinatos  quia  volo  finem  ultimum  : 
praeter  hunc  tamen,  omnia  ita  volo,  ul  possem  quoque  ea  non 
velle.  Altera  vero  : volo  hocobjectum,  eo  illectus  motivo,  quod 
hoc  objectam  bonum  est,  et  idcirco  eligibile.  In  quibus,  ut 
vides,  nulla  est  absurditas.  Hinc  quoque  perspicis,  causa.m 
quae  in  utraque  propositione  assignatur,  non  esse  causam  effi- 
cientem electionis,  sed  motivum  sufficiens  dunlaxat.  Causa 
enim  electionis  efficiens  est  voluntas  sui  actus  dominium  ha- 
bens (829,  1°). 

840.  Opp.  II.  Si  duo  bona  apprehendantur  aequalia,  vo- 
luntas neutrum  eligere  potest:  nam  motiva  quae  sive  ad  unum 
sive  ad  alterum  appetendum  impellunt,  se  mutuo  elident. 
Voluntas  itaque  si  eligeret,  sine  motivo  ageret. 

Si  vero  inaequalia  apprehendantur,  voluntas  ad  bonum  mai- 
jus  eligendum  necessario  determinabitur. 

Nam  1“  voluntas  dicitur  eligere  quod  magis  placet.  Quod 
autem  placet  magis,  est  illud  objectum  in  quo  major  boni  ra- 
tio apprehenditur. 

2“  Bonum  minus,  quod  boni  majoris  assecutionem  impe- 
dit, verum  est  malum.  Voluntas  itaque  illud  eligendo,  malum 
eligeret. 

3“  Ageret  proinde  irrationaliter,  nempe  sine  ullo  motivo. 
Appetitus  autem  rationalis  irrationaliter  agere  nequit. 

4“  Ergo  ut  in  libra  lanx  majori  pondere  deprimitur,  ita  vo- 
luntas a bono  majori  determinatur. 

841.  Resp.  ad  l*"  partem,  negando  quod  asseritur,  et  ra- 
tionem additam.  Nam  bona  haec  aequalia,  quae  supponuntur 
voluntati  oblata,  vel  sunt  ejusdem  generis  vel  diversi. 

Si  sunt  ejusdem  generis,  motiva  quae  ad  ipsa  alliciunt,  bi- 
nis viribus  e diametro  oppositis  comparari  non  possunt.  Sed 
comparari  potius  debent  binis  viribus  ad  angulum  concurren- 
tibus. Sicut  enim  binae  vires  ad  angulum  concurrentes  re- 
solvi possunt  in  quatuor,  quarum  binae  sint  oppositae  et  se 
mutuo  destruant,  binae  vero  in  eumdem  effectum  conspirent; 
ita  motiva  quibus,  duo  objecta  ejusdem  generis  et  aequalia 

volunlateni  alliciunt,  alia  ipsam  alliciunt  ad  eam  boni  ratio- 
nem quaj  in  utroque  viget;  et  haec  non  eliduntur  : alia  vero 
alliciunt  et  intellectum  et  voluntatem  ad  unum  alteri  praefe- 
rendum; et  haec  in  conflictu  eliduntur.  Hinc  intellectus,  qui 
ex  se  Hon  judicat  nisi  ab  objecto  determinetur,  unum  alteri 
praeferre  non  poterit;  voluntas  autem  quae  seipsam  determi- 
nat, poterit  alterutrum  pro  lubitu  eligere.  Neque  in  hoc  sine 
molivo  aget;  quia  quidquid  eligat,  semper  bonum  eliget 
amore  finis. 

Si  vero  bona  objecta  diversi  sunt  generis,  unumquodque 
eorum  est  altero  majus  secundum  diversas  considerationes 
(554,  i“).  Itaque  voluntas  semper  eligit  id  quod  aliquo  modo 
majus  esse  apprehenditur.  Unum  autem  potius  quam  alterum 
considerare,  est  quidem  intellectus  proprium;  sed  ejus  quo- 
que applicatio  ad  hoc  vel  illud  considerandum  a voluntate 
dependet. 

iVego  autem  2™  partem  : cujus  negationis  ratio  ex  dictis 
(427)  liquet. 

552.  Ad  I'"  proh.  Dist.  Voluntas  eligit  quod  magis  ipsi 
placet  deliberate,  conc.;  indeliberate,  nempe  quod  ipsam 
magis  allicit,  nego.  Quoniam  autem  voluntatis  deliberatum 
placitum  est  ipsa  ejus  electio,  propositio  objecta  vel  huc  re- 
dit : voluntas  elegit  quod  eligit;  vel  dicit  idipsum  quod  pro- 
bandum est. 

Ad  2™  Dist.  Bonum  minus,  per  comparationem  ad  bo- 
num majus,  est  verum  malum:  nempe  malum  respectu  unius 
finis  particularis,  cowc.  / respectu  finis  alterius  et  finis  ultimi, 
nego. 

Dist.  (\uo(\ue  min.  Voluntas  illud  eligendo,  eligeret  malum 
quo  malum,  nego;  ut  bonum  est,  vel  saltem  quatenus  est  ap- 
prehensum ut  bonum,  conc. 

Ad  S™  Dist.  Voluntas  irrationaliter  ageret,  i.  e.  ageret 
absque  ratione,  nego;  ageret  non  ex  praescripto  rationis,  s«t6d. 
si  bonum  appareas  prae  vero  eligat,  conc.;  secus,  nego. 

Voluntas  semper  agit  juxta  aliquod  rationis  judicium, 
quae  varias  boni  rationes,  ut  eligibiles  pro  finium  diversitate, 
ipsi  ostendit.  Non  tamen  semper  juxta  honestatis  regulam. 

seu  ex  praescripto  rationis  agit.  Ratio  enim,  quamvis  plures 
boni  species  voluntali  commonstret,  jubet  tamen,  ut  bonum 
honestum  cuicumque  alteri  praeferatur.  Unde  si  semper  ex 
praescripto  rationis  ageremus,  illud  semper  omnibus  aliis  prae- 
ferremus. Niholominus  etiam  quum  praeeligimus,  libere  agi- 
mus (534,  3“). 

Ad  4m  Nego  paritatem  : quae  si  aliquid  valet,  valet  solum- 
modo quoad  motus  indeliberatos,  qui  cientur  objectorum 
lenociniis;  non  vero  quoad  deliberatos,  etiamsi  voluntas  se 
inclinet  ad  id  quod  magis  eam  allicit.  Adde  et  illud  : ex 
voluntate  pendere,  ut  intellectum  applicando  ad  hoc  vel  illud 
considerandum,  pondus,  ut  ita  dicam,  objecti  augeat  vel  mi- 
nuat. 

543.  Opp.  III.  Saltem  libertas  ex  intimo  sensu  non  proba- 
tur. Nam 

I®  Libertas  est  indifferentia  ad  actum.  Atqui  sensus  inti- 
mus non  hanc  indifferentiam,  sed  ipsum  actum  renuntiat. 

2“  Sensus  intimus  tantummodo  testatur,  nos  libertatis 
ideam  habere,  i.  e.  putare  nos,  quod  libere  agamus. 

3*  Somniantes  sibi  videntur  libere  agere;  nihilominus  non 
est  ita. 

4°  Si  acui  magnelicse  aut  lapidi  decidenti  desiderium  im- 
primeretur eo  tendendi  quo  tendunt,  ac  simul  sui  motus  co- 
gnitio, existimaret  uterque  se  seipsum  movere.  A pari. 

544.  Resp.  ad  1“  Cone,  maj ; nego  min.  Vide  superius 
dicta  (535). 

Ad  2“  Nego.  Imo  vero  idea  libertis  nulla  esset  in  nobis, 
si  libertatem  nostram  non  experiremur  (536,  I“). 

Ad  3“  Dist.  Somniantes  habent  repraesentationem  actuum 
liberorum,  conc.;  eo  modo  agunt,  quo  vigilantes  se  agere  sen- 
tiunt, nego.  Nec  somniaremur  nos  libere  agere,  si  vigilantes 
libere  non  ageremus. 

Ad  4n>  Negoparit.  Neque  acus  enim  nec  lapis  ea  in  se  ex- 
perirentur quae  nos  experimur,  quum  libere  agimus  aut  de- 
liberationem instituimus.  Sentiret  ad  summum  lapis,  se  non 
vi  sua,  sed  aliena  propelli  eo  quo  desiderat,  nempe  idipsum 
quod  nos  sentimus,  quum  curru  vehimur  in  villam.  At  certe 

si  lapis  intelligenlia  donari  posset,  haec  tam  inepta  nec  cogi- 
taret, nec  scriberet;  nisi  forte  et  ipse  esset  incredulus  ac  ma- 
terialista. 

Quae  ex  divina  futurorum  praescientia  opponi  solent,  in 
theologia  commodius  dissolvemus. 

ARTICULUS  VIII. 

* De  facultate  motrice. 

545.  Pauca  quaedam  subjiciam  de  facultate  motrice;  quae 
proprie  facultas  exsequendi  dici  meretur.  Quanquam»enim 
facultates  quoque  perspectivae  et  reproductivae  voluntati  aliquo 
modo  subjiciantur,  et  exsequantur  quod  ab  illa  decernitur, 
vis  tamen  motrix  hoc  munus  habet  sibi  proprium,  ut  sit  ap- 
petitus instrumentum,  et  juxta  varias  ejusdem  inclinationes, 
varios  in  corpore  motus  cieat  ac  moderetur. 

Notandum  tamen,  vim  hanc,  prouti  ab  appetitu  dependet, 
ad  eos  solummodo  motus  se  porrigere  quos  animales  dicunt 
et  autonomicos  (52).  Motus  enim  plastici  seu  automatici  non 
ab  appetitu,  sed  ab  exlrinsecis  agentibus,  mediate  saltem,  de- 
pendent. 

546.  Assertio  I.  Facultas  motrix  a facultate  appetendi 
distinguitur. 

Videlicet  membrorum  motus,  non  sunt  actus  ab  appetendi 
facultate  eliciti,  etsi  ab  ea  imperari  possint. 

Sane  1“  Facultas  appetendi  non  solum  motus  membrorum 
imperare  potest,  sed  etiam  actus  intellectus,  sensuum,  et 
phantasiae;  qui  aclus‘mujta  quae  appetimus,  exsequuntur.  At 
certe  harum  facultatum  actus  non  eliciuntur  a facultate  appe- 
tendi, sed  tantummodo  imperantur.  Nulla  igitur  est  ratio, 
cur  membrorum  motus  sint  actus  ab  appetitu  eliciti,  et  non 
solummodo  imperati. 

2“  Actus  appetitus  absolvuntur  conjunctione  ipsius  cum 
objecto,  prouti  hoc  in  apprehensione  fulget  (504) ; id  quod 
potissimum  verum  est  in  iis  actibus,  qui  non  sunt  delectatio 
de  objecto  obtento,  sed  in  objectum  ut  assequendum  vel  ut 

exsequendum  tendunt.  In  objecto  autem  quod  est  assequen- 
dum vel  exsequendum,  ut  est  in  apprehensione,  appetitus 
nihil  agit,  sed  ipse  potius  ab  ilio  agitur  ac  movetur.  Igitur 
primo  : quum  volumus  corpus  movere,  hic  actus  terminatur 
non  in  motus  physici  realilate,  sed  in  motu  ut  est  apprehen- 
sus, qui  appetitum  movet.  Igitur  secundo  ; motus  physicus 
non  producitur  per  appetitus  actum. 

3®  Rursus  : quando  me  movere  volo,  non  motus  passivus, 
sed  motus  activus  hujusmodi  actus  objectum  est.  Non  enim 
volo  dumtaxat  ut  manus  mea  moveatur,  sed  hoc  volo,  ut  ego 
ipse  manum  meam  moveam.  Si  autem  velle  me  movere,  idem 
esset.ac  me  movere,  actus  hic’ volendi  ad  motum  passivum 
semper  ac  necessario  tenderet;  ad  activum  autem  tendere  non 
posset. 

4»  Ad  haec  ; velle  est  actus  plene  liber,  quem  nihil  impe”- 
dirc  valet.  At  quod  reipsa  me  moveam,  hoc  sane  potest  a plu- 
ribus causis,  tum  externis  tum  internis  impediri.  Qui  enim 
V.  gr.  paralyticus  factus  est,  si  quando  de  suo  infortunio  non 
cogitat,  vulf  se  movere,  et  efficaciter  vult;  cum  tamen  nec  se 
moveat,  nec  se  movere  possit. 

S47.  Assertio  II.  Subjectum  in  quo  residet  facultas  ma- 
trix, sunt  musculi  animati. 

Certe  vis  animae  propria  motricis  facultatis  radix  est  ac 
principium;  at  non  minus  verum  est,  materialem  hujus  vis 
sedem  et  instrumentum  esse  musculos.  Horum  namque  con- 
tractio ossa  vel  organa  quibus  ii  ^adhaerent,  dimovet,  atque 
hoc  pacto  membrum  movetur.  Non  tamen  musculi  sunt  imme- 
diatum vis  animae  instrumentum,  sed  nervi  quos  centrifugos 
seu  motores,  qui  in  systemate  cerebro  spinali  originem  ha- 
bent, et  musculis  inseruntur  eosque  pervadunt.  Ab  his  enim 
nervis  tota  est  musculorum  contractilitas.  Actualis  autem 
contractio  est  ab  anima,  mediante  fluido  nerveo;  quo  vibrante 
in  nervis,  musculi  contrahuntur.  Idcirco  ad  hoc  ut  musculi 
ex  voluntatis  imperio  contrahantur  necessaria  est  nervorum 
communicatio  cum  cerebro,  ex  quo  fluidum  nerveum  in  ner- 
vos decurrit.  Interrupta  nihilominus  nervorum  cum  cerebro 
communicatione,  contiahi  adhuc  musculi  possunt  irritamen- 

lis  artificialibus,  quae  aliquem  fluidi  imponderabilis  cursum 
in  nervis  determinent. 

848.  Quod  attinet  ad  dependentiam  facultatis  motricis  ab 
appetitu  seu  sensitivo  seu  rationali,  dicendum  1"  omnium  mus- 
culorum facultatem  motricem  appetitui  esse  subjectam.  Sunt 
enim  musculi,  quorum  contractio  appetitus  motum  naturali- 
ter consequitur;  hujusmodi  sunt  musculi  membrorum;  qui 
sunt  rubentes  omnes,  exceptis  musculis  iridis.  Sunt  etiam 
musculi  qui  appetitui  subduntur,  sed  contrahuntur  etiam 
absque  determinatione  ab  eo  accepta  : hi  sunt  musculi  appa- 
ratus respiratorii.  Sunt  denique  musculi  omnino  exempti  ab 
appetitus  determinatione;  videlicet  musculi  vitae  vegetalis; 
quorum  fibrae  sunt  omnes  pallentes,  cordis  fibris  exceptis. 

Dicendum  2"  appetitum  sensitivum  ex  se  sufficere  ad  mo- 
tricem vim  determinandam  ad  actum.  Hoc  enim  palet  in  bru- 
tis animantibus,  et  in  pluribus  motibus  hominis  indelibe- 
ralis,  v.  gr.  in  iis  motibus  qui  determinantur  ex  aversione 
vel  fuga  appetitus  ab  aliquo  molesto  sensu,  aut  ex  subita  ira- 
cundia. 

Appetitus  autem  sensitivus  vim  motricem  non  determinat 
I imperio  proprie  dicto.  Est  enim  imperandi  incapax  : eo  quod 
imperium,  cum  sit  ordinatio  unius  ad  alterum,  rationem 
supponit.  Determinat  itaque  appetitus  motricem  vim,  quate- 
nus actum  appetitus  vis  motricis  determinatio  naturaliter 
; consequitur,  propter  consensionem  et  harmoniam,  quae  inter 
unius  ejusdemque  animae  facultates  viget. 

Dicendum  3“  facultatem  motricem  in  homine  determinari 
saepe  ad  actum  vi  habitus,  ut  experientia  compertissimum 
i est. 

i Dicendum  4"  Si  voluntas  renuat,  nec  appetitum  sensiti- 

Ivum,  nec  habitum  quamlibet  sufficere  ad  facultatem  motricem 
determinandam.  Nam  ii  quoque  motus  qui  ex  appetitu  vel 
. habitu  procedunt,  si  fiant  advertente  ratione,  liberi  sunt  et 
j impulabiles.  Non  essent  autem  ejusmodi,  si  a voluntate  re- 
nuente impediri  non  possent.  Idipsum  deduces  ex  necessaria 
facultatum  subordinatione.  Voluntas  enim  cseteris  facultati- 
bus principatur.  Etsi  igitur  ipsa  non  interveniente,  facul- 

tas  molrix  ab  appetitu  aut  vi  habitus  determinata,  agere  pos-  ^ 
sit,  si  tamen  voluntas  renuat,  tam  unum  principium  quam  i 
alterum  ab  actuali  determinatione  imprimenda  impediatur  i 
oportet. 

Dicendum  8*  facultatem  motricem  a voluntate  determi-  • 
nari,  saltem  ut  plurimum,  mediante  motu  appetitus  sen-  j 
sitivi  ; posse  tamen  a sola  voluntate  absque  hoc  medio  deter-  • 
minari. 

Primum  sic  ostendi  posse  videtur.  Bonum  quod  voluntas  | 
appetit,  vel  est  ex  se  aliquo  modo  conveniens  appetitui,  vel  | 
nullo  modo  est  illi  conveniens,  vel  est  illi  contrarium.  Si  pri- 
mum  contingat,  appetitus  voluntati  consociabitur,  saltem  ex  it 
voluntatis  imperio.  Si  alterum,  appetitus  hoc  saltem  bonum  | 
ut  sibi  conveniens  reperiet,  quod  voluntatis  tendentia  quies-  I 
cat.  Si  tertium,  praeter  hoc  quod  modo  diximus,  cum  magnus  I 
debeat  esse  voluntatis  conatus,  ut  aliquid  quod  appetitui  I 
contrarium  sit,  appetat,  vix  fieri  potest  ut  ex  hac  inclina-  1 
tionis  vehementia,  aliquis  motus  etiam  in  appetitum  non  re-  J 
dundel  (806,  2“).  Sic  quum  ad  exsecutionem  ventum  erit,  I 
facultas  motrix  ab  appetitu  immediate  movebitur.  i 

Pars  altera  assertionis  ipsa  experientia  probari  posse  vi-  -I 
detur.  Neque  ulla  apparet  ratio,  cur  voluntas,  ut  vim  mo- 
tricem ad  actum  inducat,  sensitivo  appetitu  indigeat.  Immo 
vero  ad  principatum  illum  voluntatis  quo  facultatibus  sibi  i 
subjectis  libere  utitur,  hoc  pertinere  censendum  est,  ut  etiam  i 
sensitivo  appetitu  renuente,  facultati  motrici  imperare  possit. 

Quum  autem  voluntas  facultatis  motricis  aut  alterius  : 
cujuscumque  facultatis  actum  libere  imperat,  se  habet  ad  i 
modum  causae  moralis,  non  vero  ut  causa  physica  (0.  264,7").  < 
Videlicet,  quum  anima  motum  vult,  suum  actum  volendi  sen- 
tiens, juxta  hunc  vim  exserit  ad  motum  producendum.  Idem- 
que  dicendum  de  caeteris  quae  ex  voluntatis  imperio  fiunt. 

1 . De  summa  causa  omnium  quae  sunt  ac  fiunt,  exemplari, 
effectrice,  finali;  de  omnis  veritatis  ac  rectitudinis  essentiali 
norma,  ordinisque  omnis  ac  pulchritudinis  perfectissimo  ar- 
chetypo; de  Deo  nimirum  optimo,  maximo,  in  quo  omnis 
sapientiae  centrum  est,  quantum  infantia  feret  nostra,  intra- 
que  naturalis  cognitionis  limites,  ipso  juvante,  disserendum 
nobis  in  praesenti  est.  Argumenti  hujus  praestantia,  gravitas, 
suavitas,  ac  maxima  utilitas  tironis  philosophi  alacritatem, 
quam  quod  maxime,  excitare  debet. 

Primo  de  Dei  exislenlia  : tum  de  ejus  essentia,  attributis, 
externis  operationibus,  ex  ordine  agemus. 

DE  DEMONSTRATIONE  EXISTENTI^  DEI. 


ARTICULUS  I. 


Utrum  Deum  esse  debeat  ac  possit  demonstrari. 


2.  De  exislentia  Dei  disceptantibus  hoc  primo  quaeren-  - 
dum  occurrit,  an  ea  demonstrari  indigeat.  Quam  quaestio- 
nem facile  salvemus  cum  s.  Thoma,  statuentes,  proposi-  • 
tionem  hanc  : Deus  est  : esse  notam  per  se  secundum  se,  , 
non  vero  quoad  nos  : ac  propterea  quoad  nos  demonstratione  : 
indigere  (i). 

Ut  in  logica  dictum  est,  eae  propositiones  dicuntur  per  se  : 
notae,  in  quibus  praedicatum  ad  ipsam  subjecti  essentiam  per- 
tinet. Hoc  sufficit  ut  propositio  sit  nota  per  se  secundum  se, 
quantum  nempe  ex  parte  terminorum  requiritur.  Sed  ul  sit 
etiam  nota  per  se  quoad  nos,  necesse  est  insuper,  ut  cognos- 
camus subjecti  essentiam,  et  quid  sit  quod  per  praedicatum  i 
significatur.  Si  enim  haec  cognoscimus,  propositis  terminis, 
statim  intelligemus,  ejusmodi  subjecto  praedicatum  illud  non  i 
posse  non  convenire.  Secus  autem,  si  ea  non  cognoscimus. 
Hoc  pacto  prima  principia  sunt  omnibus  nota  per  se,  quia 
omnes  cognoscunt  quid  sit  subjectum  illorum,  quid  sit  prae-  ! 
dicatum  : quaedam  vero  aliae  propositiones,  licet  secundum 
se  sint  per  se  notae,  non  tamen  omnibus  per  se  notae  sunt  ex  ) 
opposita  ratione,  ut  v.  gr.  haec  : animus  est  simplex;  quae  i 
nulli  mortalium  per  se  nota  est,  sed  demonstrari  debet  ex  ,1 
effectibus.  1 


(1)  Sum.  th.  p.  I,  q.  II,  art.  1. 

Jam  propositio  illa  ; Deus  est,  proculdubio  est  iiota  per 
se,  quantum  in  ipsa  est : nam  Deus  essentialiter  est;  proin- 
deque  qui  cognosceret  quid  Deus  sit,  is  statim  intelligeret 
Deum  non  posse  non  esse.  Cum  vero  nobis  datum  non  sit. 
Dei  essentiam  intueri,  non  cognoscimus  quid  Deus  sit  .-solum 
post  cognitam  ejus  existentiam,  componere  argumentando 
possumus  ideam,  quae  per  elementa  quaedam  analogica  Deum 
repraesentet.  Igitur  Deum  esse,  non  est  nobis  notum  per  se  : 
ac  propterea  Dei  existentia  demonstratione  indigere  dicenda 
est.  In  hac  re  profecto  adversarii  qiiibuscum  concertandum 
nobis  est,  abunde  consentiunt. 

5.  Caeterum  nihil  communius  apud  omnium  aetatum  sa- 
pientes, quam  Dei  existentiam  demonstratione  cognosci  fir- 
marique  oportere  : quod  quidem  et  disertis  sententiis  docent, 
et  facto  ipso,  quum  quaesitis  undequaque  argumentis  suadere 
nituntur  Deum  esse.  Eodem  etiam  humani  generis  sententia 
conspirat  : interrogati  enim  homines,  unde  sciant  Deum 
esse,  non  sane  respondent,  id  esse  notum  per  se,  sed  vel  ra- 
tione aliqua  vel  saltem  auctoritate  in  eam  cognitionem  se  ad- 
ductos esse  fatentur.  Neque  aliam  viam  ad  Deum  cognoscen- 
dum Scripturae  memorant  (i).  Ita  ut  et  aj)ud  theologos,  et 
apud  philosophos,  et  apud  genus  humanum  universum  sit 
vera  propositio  nota  per  se  ; Dei  existentiam  non  per  se  esse 
nobis  notam,  sed  argumentatione. 

Non  defuere  qui  in  adversam  sententiam  concesserint,  rati 
Dei  existentiam  aut  idea  innata,  an  intuitione  quadam  ipsius 
Dei  cognosci  (Psych.  408,  442).  Nobis  in  prajsenti monuisse 
sufficiat,  rem  tanti  momenti  opinionum  varietatibus  commit- 
tendam non  esse.  Vel  itaque  hi  nobis  hoc  saltem  concedunt, 
etiam  demonsiratione  Dei  existentiam  contra  adversarios  fir- 
miter statui  posse,  et  nos  in  prmsenti  adversarios  non  ha- 
bent; vel  si  hoc  quoque  negant,  argumentis  praisto  erimus, 
quibus  demonstrationes  afferri  solitas  impugnant. 

4.  Altera  quaestio  est,  utrum  Dei  existentia  demonstrari 
queat.  Negant  quicunque  opinantur,  humanam  mentem  non 

(I)  Psalm.  XVIII.  Sap.  XIII.  Act.  XIV,  14-16.  XVII,  24  .seq.  Rom.  I,  19  seq. 
I.  Cor.  21 ; et  alibi. 

posse  ad  Deum  cognoscendum  assurgere,  nisi  per  revela-  d 
tionem  ac  fidem;  quique  putant  non  per  conceptus,  sed  per  ij 
instinctum  quemdam  animi  ac  sensum  Deum  apprehendi ; ac  H 
demum  quicumque  cum  Kantio  rationi  theorelicse  vim  omnem  ti 
adimunt  transcendendi  experientiae  limites,  rerumque  insensi-  • 
bilium  realitatem  inferendi.  Sed  hos  omnes  jam  satis  in  logica  t 
confutavimus  (L.  671, 669,  516).  Respondendum  igitur.  Dei  ii 


existentiam  non  posse  a priori  demonstrari ; nam  neque  Deus 
causam  habet,  neque  ejus  essentia  nobis  nota  est  (L.  296); 
posse  tamen  demonstrari  a posteriori  videlicet  per  ejus  effec- 
tus, qui  nobis  sunt  ipso  notiores  ; ut  ex  dicendis  patebit. 

5.  Haec  fere  opponi  solent. 

1“  Prima  veritas  demonstrari  non  potest.  Deus  autem  prima 
veritas  est. 

2°  Dei  existentia  idem  est  ac  ejus  essentia.  Sed  Dei  essen- 
tia non  potest  ratione  cognosci.  Ergo  nec  Dei  existentia. 

3"  Dei  existentia  est  nobis  naturaliter  nota.  Ergo  demon- 
stratione non  indiget. 

6.  Resp.  ad  1“  Dist.  maj.  prima  veritas  in  ordine  cogni- 
tionis, coMc.;  prima  veritas  in  ordine  rerum,  nego.  Et  con- 
tradist.  min. 

Ad  2“  Dist.  maj.  secundum  se,  conc.;  conceptu  nostro 
nego.  Dist.  min.  intuitive  et  adaequate,  conc. ; deductive  et 
inadaequate,  ac  saltem  quid  boc  nomen,  Deus,  significet, 
nego. 

Quum  dicimus  Deum  esse,  vox  illa  est  abstractam  et  inde- 
terminatam existentiae  notionem  exprimit  (L.  153);  non  au- 
tem esse  Dei,  quo  Deus  ipse  in  se  subsistit,  quodque  est  ejus 
essentia.  Licet  igitur  Dei  essentiam  ignoremus,  possumus 
tamen  ex  effectibus  hujus  propositionis,  Deus  est,  veritatem 
cognoscere,  dummodo  cognoscamus  quid  Dei  nomine  veniat 
(L.  566). 

Ad  '5'" Dist.  ant.  quatenus  mens  humana  et  rerum  naturam 
et  semetipsam  considerans,  sponte  instituit  eas  comparationes 
et  ratiocinationes,  quibus  ad  Dei  cognitionem  saltem  imper- 
fectam ascendit,  conc.,-  alio  sensu,  nego.  Et  nego  cons.  Ete- 
nim demonstratio  existentiae  Dei,  quod  ad  rei  substantiam 

attinet,  iis  ipsis  continetur  ratiociniis,  quibus  mens  humana 
ad  Deum  cognoscendum  sponte  devenit. 

ARTICULUS  II. 

De  argumentis  hanc  in  rem  afferendis. 

* 7.  In  eligendis  argumentis  quibus  nobis  utendum  sit,  non 
est  cur  ambigamus.  Videlicet  ea  tantummodo  afferemus,  quae 
cum  validissima  semper  habita  et  communiter  recepta  sint, 
tum  etiam  facilius  et  enucleari  et  intelligi  possunt.  Ne  igitur 
quis  arbitretur,  omnia  argumenta  quibus  in  praesenti  absti- 
nemus, a nobis  rejici,  aut  minus  valida  existimari ; immo 
quadam  ex  iis,  ac  maxime  quae  ex  possibilitatis  realitate  ac 
necessitate  (0,  86,  l»);  ex  legis  moralis  imperio  ac  synde- 
resis  phaenomenis;  ex  humana  historia  universa  erui  possunt, 
et  invicta  prorsus  et  pulcherrima  existimamus;  sed  neque 
temporis  angustiae  nos  adeo  spatiari  permittunt,  neque  causae 
quam  agimus  quidquam  derogabitur,  si  non  omnia  quae  nobis 
praesto  absunt,  praesidia  in  aciem  deducamus,  sed  quaedam 
intra  vallum  veluti  contineamus,  ut  eminus  hostibus  mini- 
tentur. 

* 8.  Ut  diximus  (4),  argumenta  omnia  quae  ad  Dei  exi- 
stentiam  demonstrandam  afferri  possunt,  a posteriori  sunt  et  ex 
effectibus.  Unum  tamen  a nonnullis  affertur,  quod  vocari  solet 
quasi  a priori,  vel  partim  a priori,  partim  a posteriori,  et  ut 
quidam  dicunt,  a simultaneo,  quodque  a s.  Anselmo  primo 
propositum  (qua  mente  aut  quem  in  finem  non  disputo)  (i), 
a s.  Thoma  et  a schola  rejectum,  a Cartesio  deinde  ejusque 
sectatoribus,  atque  ab  iis  maxime  qui  Dei  visionem  menti 
humanae  largiti  sunt,  avide  arreptum  ac  tenaciter  defensum 
hodiedum  philosophorum  sententias  in  varia  distrahit.  Quod 
argumentum  nec  praeterire  fas  est,  quandoquidem  disputa- 
tione philosophorum  adeo  sil  celebratum,  nec  tamen  diutius 
in  illo  irnmorari  placet  : postremo  quid  de  illius  robore  sen- 
tiamus aperiemus. 

(1)  In  Proslogio^  c.  II. 

*9.  Argumentum  est  hujusmodi.  Est  in  meo  intellectu 
idea  Entis  perfectissimi,  quo  majus  cogitari  nequit.  Ergo 
hoc  Ens  est  etiam  in  re  extra  intellectum. 

Proh,  consequentia.  Si  ens  quo  majus  cogitari  nequit, 
esset  solam  in  intellectu  et  non  in  re,  jam  non  esset  ens  quo 
majus  cogitari  nequit.  Etenim  majus  est  esse  in  intellectu  et 
in  re,  quam  in  solo  statu  ideali.  Cogitando  ergo  ens  illud  quo 
majus  cogitari  nequit,  esse  in  re,  cogito  aliquid  majus  eodem, 
in  solo  intellectu  existente. 

* 10.  Hujusmodi  est  argumentum  in  sua  forma  primitiva, 
quanquarn  a diversis  diversimode  proponatur.  Sed  omnes 
in  hoc  conveniunt,  quod  ah  idea  Dei  vel  possibilitate  Dei, 
realem  ejusdem  existentiam  deducant.  Jam,  ut  candide  fatear 
quod  sentio,  non  possum  plane  recedere  ab  iis,  qui  in  hac 
argumentatione,  si  ea  non  intelligatur  esse  ad  hominem, 
et  ad  confundendos  atheos  excogitata,  ingeniosum  sophisma 
vident,  et  nihil  aliud.  Tota  enim  luec  argumentatio  contine- 
tur sequivocatioue  inter  existentiam,  quae  sit  ideale  consti- 
tutivum, ideale  complementum,  idealis  actus  entis  perfectis- 
simi, et  existentiam,  quae  sit  constitutivum  reale,  comple- 
mentum reale,  actus  realis  ejusdem;  ac  propterea  simul 
permiscet  praestantiam  intra  ordinem  idealem,  qua  una 
essentia  alteri  antecellit,  cum  praestantia  quam  ordo  realis 
habet  prae  ideali,  i.  e.  ens  supra  nihilum. 

* 1 1.  Dissolvi  itaque  posse  argumentum  videtur,  si  propo- 
sitiones quibus  probatur  consequentia,  ita  distinguantur. 

1"*  Si  ens  quo  majus  cogitari  non  potest,  esset  solum  in 
intellectu  et  non  in  re,  jam  non  esset  ens  quo  majus  cogitari 
non  potest,  disl.  cenditionem ; si  hoc  ens  explicite cogitaretur 
ut  merum  possibile,  quin  inter  ejus  constitutiva  idealia  col- 
locaretur existentia,  conc.  conditionalem ; si  hoc  ens,  licet 
in  re  non  existens,  cogitaretur  tamen  ac  mente  fingeretur  ut 
existens,  subd.  conditionatiim  : non  esset  ens  quo  majus 
cogitari  potest  intra  ordinem  idealem  cogitabilitatis,  nego^ 
comparato  ordine  ideali  cum  reali ; iterum  subd.  et  haec  prae- 
stantia est  praestantia  essentiae  super  essentiam,  nego  : entis 
supra  nihilum,  conc. 


LIBER  PRIMUS  CAPUT  I. 


m 


S""  Majus  est  esse  in  intellectu  et  in  re,  quam  in  solo  inleU 
lectu.  Contradist.  Majus  est,  comparato  ordine  ideali  cum 
ordine  reali,  et  quidem  praestantia  quam  habet  ens.  supra 
nihilum,  non  vero  essentia  super  essentiam,  conc. ; majus 
est  in  ordine  ideali,  subd.  si  illud  ens  cogitetur  explicite  ut 
merum  possibile,  cowc.,*  si  idem,  licet  in  re  non  existens, 
mente  fingatur  ut  existens,  nego, 

* 12.  Quae  omnia  sic  breviter  complexus  est  s.  Thomas. 
« Dato  etiam  quod  quilibet  intelligal,  hoc  nomine,  Deus, 
« significari  hoc  quod  dicitur,  scilicet  illud  quo  majus  cogi- 
« tari  non  potest;  non  tamen  propter  hoc  sequitur  quod 
« intelligat,  id  quod  significatur  per  nomen,  esse  in  rerum 
« natura,  sed  in  apprehensione  intellectus  tantum.  >’ec  po- 
« test  argui  quod  sit  in  re,  nisi  daretur  quod  sit  in  re  aliquid, 
« quo  majus  cogitari  non  potest  : quod  non  est  datum  a 
« ponentibus  Deum  non  esse  (i).  » 

* 15.  Duo  tamen,  quae  in  hoc  argumento  vel  supponuntur 
vel  includuntur,  profecto  sunt  vera. 

1“  est  : ens  infinitum  non  existens  actu  esse  quiddam  con- 
tradictorium : esset  enim  dependens  ab  alio , adeoque  non 
infinitum.  Idcirco  dijimus  : si  quis  concipiat  ens  infinitum 
explicite  ut  possibile  et  non  ut  existens,  ab  eo  infinitum  non 
I concipi.  Sed  ex  hoc  inferri  solummodo  potest  : si  eos  infini- 
tum actu  non  existit,  neque  exstitit  semper,  esse  prorsus 
impossibile;  non  autem  potest  inferri,  ipsum  existere  extra 
intellectum.  Notee  enim  subjecti  essentiales  ipsi  tribuendae 
sunt,  secundum  quod  ponitur  ipsum  subjectum.  Si  ergo  sub- 
jectum ponitur  solum  in  ordine  ideali,  essentiale  quoque 
existentiae  praedicatum  ipsi  tribuendum  est  in  ordine  ideali. 
Haec  autem  propositio  : Em  inter  cujus  idealia  constitutiva 
est  existentia,  non  existit  extra  mentem  ; nullam  continet 
contradictionem. 

2“  Si  quis  essentiam  divinam  intueretur,  is  immediate  in- 
telligeret  Deum  non  posse  non  esse;  quemadmodum  intuen- 
tibus  nobis  essentiam  trianguli,  immediate  evidens  est,  trian- 

(1)  Sum.  th.  p.  I,  q.  II,  art.  I,  ad  2.  Cf.  quoque  Conlra  gent.  Lib.  1,  c.  XI. 

gulum  qualuor  lalera  habere  non  posse.  Sed  noster  intellectus 
Dei  essentiam  non  intuetur,  nec  intueri  potest,  Deumque 
cognoscit  solum  ex  effectibus.  Ontologi  quidem  qui  putant 
Deum  a nobis  videri  (P.  408),  jure  quodam  suo,  argumento 
quod  rejicimus,  uti  possunt;  sed  quicunque  in  opposita  sen- 
tentia est,  aut  extra  Ontologorum  hypotbesim  arguit,  nobis- 
cum  sentiat  oportet. 

14.  Sed  jam,  domesticis  hisce  dissidiis  omissis,  ad  adver- 
sarios quibuscum  nobis  vere  concertandum  est,  deveniamus. 
Hi  athei  nuncupantur,  i.  e.  sine  Deo  : horribile  nomen,  quod 
quicumque  ferat , suam  ipse  condemnationem  ac  poenam 
pronuntiat.  Non  tamen  omnes  qui  athei  dicuntur.  Dei  exi- 
stentiam  inficiantur  aut  sophismatibus  impugnant.  Sunt  enim 
athei  tam  negativi,  quam  positivi:  ilii  sunt,  si  qui  sunt, 
qui  Dei  existenliam  ignorant  : hi  qui  praefracte  negant. 
Contra  hos  triplici  argumentorum  genere  utemur.  Primum  a 
rerum  in  genere  existentia  ducitur,  alterum  a mundi  adspec- 
tabilis  ordine,  tertium  ab  humani  generis  consensu.  Primum 
vocant  metaphysicum,  alterum  physicum,  tertium  morale. 

15.  Nota  autem  ac  prae  oculis  semper  habeto.  Dei  nomine 
in  praesenti  quaestione  inlelligi  ; Ens  qaoddam  supremum,  a 
quo  rerum  universitas  dependet.  Quae  definitio  nominalis  est, 
et  confusa  elementa  continet ; non  enim  explicat , an  absolute 
sit,  an  vero  relative  supremum,  nec  quomodo  res  ab  ipso 
dependeant.  Convenit  tamen  cum  idea  quam  omnes  ubique 
gentes  de  Deo  habuerunt,  ipsisque  atheis  non  displicet.  Ne- 
que mirum  esse  debet  eam  desumi  ab  effectibus,  omnia  enim 
Dei  nomina  ab  effectibus  derivare  solemus,  quia  per  hos 
tantum  Deus  cognoscitur. 

CAPUT  il. 

ARGUMENTUM  METAPHYSICUM. 


ARTICULUS  I. 

Exponitur  argumentum. 

16.  Propositio  I.  Cum  repugnet  omne  id  quod  est,  esse 
productum  et  contingens,  infertur  ens  improductum  et  neces- 
sarium existere. 

1®  Si  quid  exislit,  datur  ens  improductum.  Nam  quidquid 
est,  aut  productum  est  aut  improductum.  Est  evidens. 

Atqui  non  possunt  omnia  quae  sunt,  esse  producta.  Ergo. 

Probatur  minor.  Omne  ens  productum,  ab  alio  productum 
est  : patet  ex  principio  causalitalis.  Hic  igitur  productor  al- 
terius, vel  est  et  ipse  productus,  vel  non.  Si  non  est,  datur 
ens  improductum,  quod  contendimus.  Si  est  productus,  debet 
esse  ab  alio  productus.  Hunc  vero  alium , nisi  sit  impro- 
ductus,  factum  ab  alio  fateare  necesse  est.  Hunc  alium 
rursum  ab  alio,  atque  hac  porro  ratione  perpetuo  urgebere, 
donec  ad  improductam  causam  pervenias,  in  eaque  consistas. 

Si  igitur  aliquid  existere  fateris,  fateri  quoque  debes, 
existere  Ens  improductum,  nisi  dicere  malueris,  vel  aliquid 
fuisse  a nihilo  productum,  vel  duo  entia  se  mutuo  produxisse, 
vel  in  infinitum  posse  procedi,  quin  ad  causam  improductam 
perveniatur  : quae  omnia  manifeste  repugnant. 

Quoniam  igitur  aliquid  existit,  saltem  mea  cogitatio,  existit 
quoque  ens  improductum , ens  necessarium , quod  a nullo 
dependet,  et  a quo  omnia  dependent.  Hoc  autem  ens  est 
Deus  (13).  Existit  ergo  Deus. 

17.  2“  Si  quid  potest  existere,  datur  ens  absolute  neces- 
sarium. 

Si  impossibile  non  est  aliquid  existere,  profecto  aliquid 

e.vislit,  aliquid  semper  existit.  Nam  a nihilo  nihil  : si  ergo 
aliquando  nihil  fuisset,  nihil  unquam  exislere  potuisset.  Si 
igitur  aliquid  potest  existere,  aliquid  existit.  Hoc  autem  vel 
contingens  est,  vel  ahsolute  necessarium.  Si  contingens,  ne- 
cesse  est  ut  ab  alio  ad  existendum  determinetur  : quidquid 
enim  contingens  est,  non  est  ex  se  determinatum  ad  existen- 
dum, secus  esset  necessarium.  Illud  autem  aliud,  si  et  ipsum 
contingens  est,  ab  alio  determinetur  necesse  est.  Et  si  tan- 
dem ad  ens  absolute  necessarium  deveniendum  erit. 

Sed  certe  non  est  impossibile,  aliquid  existere.  Ergo  existit 
ens  absolute  necessarium,  existit  Deus. 

18.  Notandum  l“Deus  cum  sit  ens  improductum,  dicitur 
et  est  ens  a se,  non  effective,  quatenus  fuerit  suiipsius  causa, 
sed  formaliter  seu  negative , quatenus  non  habet  ab  alio  ut 
sit. 

2o  In  Deo  essentia  et  existentia  unum  prorsus  idemque 
sunt.  Non  modo  enim  essentia  actualis  ejus  idem  est  ac 
existentia,  quemadmodum  in  omnibus  entibus  verum  est 
(0.  S8,  2®);  sed  etiam  essentia  ejus  intelligibilis  ; id  quod  de 
nulla  re  contingente  dici  potest  : nullius  enim  rei  contingentis 
essentia  est  actu  esse;  et  idcirco  in  rebus  contingentibus  es- 
sentia possibilis  a reali  distinguitur,  ut  ens  in  potentia  ab 
ente  in  actu,  nempe  ut  non  ens  ab  ente  (0.  57). 

ARTICULUS  II. 

De  effugio  atheorum  ad  seriem  infinitam. 

19.  Propositio  II.  Series  infinita  contingentium,  indepen- 
dens  ab  Ente  necessario,  plane  repugnat. 

Ut  vim  allati  argumenti  athei  eludere  videantur,  quoniam 
affirmare  verentur,  aut  nihilum  fuisse  rerum  causam,  aut 
duo  entia  se  mutuo  produxisse , ad  seriem  infinitam  produ- 
centium et  productorum  confugiunt  : aientes  per  hujusmodi 
seriem  explicari  posse  rerum  existentiam,  quin  ad  causam 
necessariam  et  improductam  devenire  necesse  sit.  Ut  ex  hoc 

latibulo  atheos  exturbemus,  demonstrabimus  hanc  quam 
seriem  supponunt,  esse  dupliciter  impossibilem  : 1®  quia 
infinita;  2®  quia  tota  ex  contingentibus  constare  supponitur. 

20.  Prima  pars  ostenditur  ex  repugnantia  numeri  in- 
finiti, etiam  successivi,  quam  in  ontologia  demonstravimus 
(0.  350),  et  ex  repugnantia  mundi  aeterni,  de  qua  cosmo- 
logia  (286-293). 

Sed  series  quam  athei  obtrudunt,  has  insuper  absurditates 
in  infinitate  sua  sibi  proprias  habet. 

1®  Non  unam  tantum  seriem  infinitam  admittere  coguntur 
athei,  sed  tot  series  infinitas,  quot  sunt  rerum  species,  in 
productionis  ordine  a se  invicem  independentes;  nam  v.  gr. 
planta  plantam,  et  quidem  yMa5;a5'en«s  suum,  non  vero  animal 
producit,  et  viceversa  animal  animal,  non  plantam  gignit. 
Nisi  velint  insuper  et  immanem  illam  ahsurditatem  recipere, 
quod  ex  vegetalihus  imperfectioribus  perfectiora,  et  ex  his  ani- 
malia ad  hominem  usque  prodierint.  Si  igitur  plures  series 
independentes  admittunt,  vel  unam  faciunt  altera  majorem, 
ac  tunc  habebimus  unum  infinitum  altero  majus ; vel  omnes 
dicunt  aequales,  ac  tunc  certe  si  series  cunctae  in  unum  col- 
ligantur, summa  serierum  omnium  numerum  praebebit  una- 
quaque collectione  majorem.  Potest  ergo  inveniri  numerus 
unaquaque  collectione  major.  Nulla  igitur  collectio  hujusmodi 
erat  infinita. 

2®  In  serie  infinita  v.  gr.  arborum,  numerus  foliorum  pro- 
fecto ipsarum  arborum  numerum  superat.  Quomodo  ergo  se- 
ries haec  infinita  dicitur? 

3®  Denique  vel  athei  sunt  materialistae,  vel  non.  Si  pri- 
mum, novum  atheismo  addunt  absurdum.  Si  alterum,  quo- 
modo per  hanc  seriem  infinitam,  animarum  originem  expli- 
cant? Anima  enim,  cum  simplex  sit,  produci  nequit  nisi  per 
creationem  (P.  202).  Creatio  autem,  uti  videbimus,  vim 
postulat  infinitam. 

21.  Probatur  secunda  pars. 

Etiamsi  haec  series  infinita  permittatur,  tamen  quia  tota  ex 
contingentibus  constat,  sine  causa  improducta  et  in  existendo 
necessaria  existere  nequit. 

Nam  lo  ut  quodlibet  contingens  est  per  se  insufficiens  ad 
exislendum,  ita  et  quaevis  contingentium  collectio.  Contin- 
gentia enim  ad  essentiam  pertinet,  et  per  collectionem  non 
tollitur  (L.  218 ; 2“  6),  Igitur  sicut  ex  duobus  insufficientibus 
non  potest  fieri  unum  sibi  sufficiens,  ita  ex  infinitis  insuffi- 
cientibus sufficientia  nulla  potest  exsurgere.  Immo  potius 
quemadmodum  crescente  insufficientium  numero,  totalis  in- 
sufficientia crescit,  ita  crescit  collectionis  insufficientia,  et 
infinita  evadit,  si  ex  terminis  constet  infinitis. 

Igitur  sicut  quodlibet  contingens,  quia  per  se  insufficiens 
ad  exislendum  eget  ad  existendum  aliqua  causa  a se  dis- 
tincta, ita  et  quaevis  contingentium  collectio,  etiamsi  ponatur 
infinita. 

Huc  facit  paritas  illa  : si  duo  vel  tres  pauperes  sunt  sibi 
insufficientes,  nonne  ridiculum  foret  asserere,  infiniti  si  fiant, 
fore  collectionem  hanc  sibi  sufficientem? 

22.  2°  Si  nullus  omnino  terminus  in  serie  hac  esiter  se 
sufficiens  ad  sequentes  producendos,  profecto  lota  series  est 
per  se  insufficiens  ad  existendum  : adeoque  eget  causa  quae 
sit  extra  contingentium  seriem. 

Atqui  nullus  omnino  in  hac  serie  terminus  est  per  se  suffi- 
ciens ad  caeteros  producendos. 

Etenim  ad  producendum  alterum  requiritur  productoris 
existentia.  Sed  nullus  terminus  est  per  se  sufficiens  ad  exis- 
tendum, cum  ab  alio  dependeat.  Ergo  nullus  terminus  est  per 
se  sufficiens  ad  producendum. 

Supponatur  catena  ex  alto  pendens  longitudinis  incognitae. 
Unusquisque  videt,  nullum  catenae  annulum  esse  per  se  suf- 
ficientem ad  caeteros  sustinendos,  eo  quod  nullus  est  per  se 
sufficiens  ad  sustinendum  se.  Hinc  deducimus,  catenam 
illam  non  posse  ita  ex  alto  pendere,  nisi  ab  aliqua  vi  ponderi 
proportionata  sustentetur.  Nonne  se  praeberet  egregie  ridi- 
culum, qui  assereret  hoc  utique  verum  esse,  si  catena  ponatur 
longitudinis  finitae,  non  vero  si  ponatur  infinitae?  Atqui  haec 
est  atheorum  sapientia. 

23.  3®  Omne  id  quod  per  productionem  efficitur,  est  ens 
quoddam  conditionale,  quod  nimirum  non  existit,  nisi  posita 

praecedentis  existenlia.  Series  igitur  contingentium  est  series 
condilionalium,  quae  ita  se  habet  : 

Est  A si  est  B, 

Est  B si  est  C, 

Est  C si  est  D, 


Sane  seriei  huic  A,  B,  C,  D . . . nunquam,  ex  toto  vel  ex 
parte,  tribui  poterit  existentia,  nisi  tandem  aliquando  de 
aliquo  termino  X,  absolute  ac  sine  ulteriori  conditione,  affir- 
metur existentia. 

Producatur  jam  ista  series  quantumlibet,  etiam  in  infini- 
tum : ejus  profecto  natura  non  mutatur.  Nunquam  igitur 
existenl  vel  infiniti  conditionales  termini,  nisi  existat  conditio 
aliqua  quse  conditionalis  iion  sit;  videlicet  causa  ejusmodi, 
quae  non  contingens  sit,  sed  necessaria. 

ARTICULUS  III. 

Difficultates. 

24.  Opp.  I.  Dei  existentia  nequit  demonstrari  ex  rebus 
contingentibus.  Etenim 

Contingentis  idea  supponit  ideam  necessarii ; quia  ens 
contingens  est  ens  non  necessarium.  Ergo  quando  cognosci- 
mus contingens,  jam  ens  necessarium  cognoscimus. 

2“  Per  ea  quae  necessaria  non  sunt,  nequit  demonstrari  id 
quod  est  necessarium.  Entia  autem  contingentia  necessaria 
non  sunt. 

3»  Effectus  omnis  exigit  solum  causam  sibi  proportionatam. 
Sed  causa  proportionata  contingentis  potest  esse  aliud  con- 
tingens. Ergo  per  entia  contingentia  demonstrari  nequit  Ens 
necessarium. 

4“  Effectus  finitus  non  potest  nos  adducere  in  cognitionem 
causae  infinitae. 

25.  Resp.  Neg.  ant. 

Ad  1™  Resp.  Tr.  ant.  ejusque  probatio.  Dist.  cons.  nempe 

quando  habemus  ideam  contingentis,  habemus  quoque  ideam 
necessarii,  conc.;  quando  cognoscimus  existentiam  contin- 
gentis cognoscimus  quoque  existentiam  necessarii,  subd.; 
hanc  post  illam,  et  quidem  per  deductionem,  conc.;  hanc 
ante  illam  utcumque,  nego. 

Resp.  2"  Dist.  ant.  Supponit  ideam  necessitatis  tr.;  ideam 
Emis  absolute  necessari,  nego.  Facile  enim  largiar,  necessi- 
tatem ante  conlingentiam  cognosci,  spectato  praesertim  judi- 
ciorum ac  certitudinis  ordine  (L.  427,  b;  437,  5“).  Sed  ne- 
cessitatis habere  ideam,  aut  aliquid  cognoscere  necessarium, 
non  est  idem  profecto  ac  Ens  necessarium  cognoscere.  Idea 
enim  necessitatis  ex  multis  hauriri  potest,  quae  in  ordine  ideali 
necessaria  cognoscimus,  vi  principii  contradictionis. 

Ad  2“  Dist.  maj.  Per  eas  praemissas  quae  nullam  habent 
necessitatem,  conc.  (L.  404,  290)  : per  ea  entia  quae  non 
sunt  necessaria  nego.  Tr.  min. 

Dist.  cons.  Si  propositio,  in  qua  affirmatur  eorum  existen- 
tia,  non  sit  necessaria  saltem  hypothetice,  conc. ; secus,  nego. 
Jam  licet  entia  contingentia  necessaria  non  sint,  nihilominus 
propositio  in  qua  eorum  existentia  affirmatur,  necessitatem 
habet,  non  quidem  absolutam,  sed  hypotheticam  ; quae  neces- 
sitas sufficit  ad  conclusionis  certitudinem. 

Neque  dicas,  hoc  pacto  necessitatem  existentiae  Dei  non 
esse  absolutam,  sed  hypotheticam.  Alia  enim  est  necessitas 
existentiae  Dei,  alia  necessitas  conclusionis,  in  qua  affirma- 
mus existentiam  Dei.  Haec  quidem  est  hypothetice  necessa- 
ria ; non  vero  affirmat  Deum  esse  hypothetice,  sed  absolute 
necessarium. 

Ad  3“  Dist.  maj.  Absolute  et  adaequate  proportionatam, 
conc.;  hypothetice  solum  et  inadaequale,  nego.  El  contradist. 
min.  Sane  contingens  causa  est  ad  alterum  producendum 
proportionata,  siexistit.  Ergo  hypothetice  proportionata.  Sed 
et  inadaequate.  Existit  enim  dependenter  ab  alio,  vel  a serie 
praecedentium.  Haec  igitur  series  tota,  una  cum  causa  prima  et 
in  existendo  necessaria,  causam  adaequatam  constituunt  cu- 
juscunque  contingentis  (20,  seq.). 

Ad  i”'  Dist.  I.  e.  non  potest  manifestare  nobis  exikentiam 


LIBER  PRIMUS  CAPUT  II. 


329 


causae,  quae  est  infinita,  ne^o;  infinitam  ejus  potentiam,  st(6d, 
si  efFeclus  a causa  processit  per  creationem,  nego;  secus 
trans. 

26.  Inst.  Si  existenlia  entis  contingentis  esset  necessario 
connexa  cum  ente  necessario,  jam  Ens  contingens  necessa- 
rium esset. 

Resp.  Dist.  Si  esset  connexa  necessitate  absoluta,  et  ex 
parte  Entis  necessarii,  conc.;  si  necessitate  hypothetica,  et  ex 
parte  entis  contingentis,  nego. 

Ens  necessarium  non  necessario  producit  ens  contingens, 
sed  libere.  Igitur  ex  eo  quod  existat  ens  necessarium,  non  se- 
quitur existere  ens  contingens.  At  ens  contingens,  si  existit, 
necessario  dependet  ab  Ente  necessario.  Idcirco  necessitas 
hujus  connexionis  est  hypothetica,  et  ex  una  parte  tantum. 

27.  Opp.  II.  Series  illa  infinita  nullam  implicat  contradic- 
tionem. Nam 

1®  Series  causarum  sine  causa  ultima  non  repugnat.  Ergo 
neque  sine  prima. 

2“  Plures  auctores  docuerunt  mundi  aeterni  possibilita- 
tem. 

3“  Postremo  in  hac  serie  singuli  termini  sunt  possibiles. 
Ergo  et  tota  series.  Collectio  enim  haec  singulorum  possibili- 
tatem non  tollit. 

28.  Resp.  Nego  ant. 

Ad  1“  Conc.  ant.  et  nego  cons.  et  paritatem.  Nam  series 
sine  causa  ultima  nec  est,  nec  potest  unquam  fieri  actu  in- 
finita : ac  praeterea  habet  causam  adaequatam  in  Ente  necessa- 
rio. .4t  series  atheorum  ponitur  actu  infinita,  et  ab  Ente  ne- 
cessario independens. 

Ad  ‘2"' Dist.  Cum  dependentia  a causa  improducta,  tr.; 
sine  hac  dependentia,  nego.  Igitur  ex  illorum  quoque  senten- 
tia, atheorum  series  ex  hoc  altero  capite  absurda  semper  ha- 
bita est  et  intolerabilis  error  (i).  Nobis  absurda  est  ex  utro- 
que capite. 

Ad  3“  Dist.  ant.  Sunt  possibiles  extrinsece,  nego;  intrin- 

(i)  S.  Thomas  in  Sum.  Ih.  p.  1,  q.  XLVI,  art.  II,  ad  2.  De  ejus  sententia  alibi 
locuti  sumus.  (C.  285). 

sece,  subd.;  seorsum  sumpli,  tr.  (0.  86,  j");  collective 
sumpti  in  serie  infinita,  nego.  Nego  insuper  consequentiam. 
Nam  possibilitas  intrinseca  singulorum  a possibilitate  intrin- 
seca seriei  infinitse  existentis  est  aliquid  omnino  diversum. 
Possibilitas  enim  intrinseca  singulorum  sita  est  in  notarum, 
quibus  singula  entia  constituuntur,  sociabilitate  : possibilitas 
vero  infinitae  collectionis  contineretur  sociabilitate  ideae  mul- 
titudinis existentis,  cum  idea  infiniti.  Igitur  quemadmodum 
a possibilitate  unius  entis  non  possum  deducere  possibilita- 
tem alterius  entis  quod  nolis  diversis  constet;  ita  a possibi- 
litate bujus  et  alterius  entis  colligere  nequeo  possibilitatem 
multitudinis  hujusmodi  entium,  actu  infinitae. 

Ad  rat.  add.  DisL  Ita  ut  per  hoc  possibilitatem  ipsa  non  ad- 
quirat,  conc. ; ita  ut  adquirat,  nego.  Adde,  quod  data  quoque 
intrinseca  seriei  possibilitate,  ea  esset  adhuc  extrinsece  im- 
•possibilis;  quia  collectio  non  tribuit  singulis  entibus  extrin- 
secam  possibilitatem,  quam  sine  Ente  necessario  non  ha- 
bent. Est  autem  iterum  intrinsece  impossibile,  ut  actu  existat 
quod  intrinsece  impossibile  est  : repugnat  enim  effectus  sine 
causa. 

29.  Inst.  Singuli  termini  sunt  extrinsece  possibiles.  Nam 
unusquisque  habet  causam  in  praecedente. 

Resp.  Nego  ant.  Dist.  prob.  causam  hypothetice  sufficien- 
tem, conc.;  absolute,  nego. 

CAPUT  III. 

ARGUMENTCM  PHYSICUM. 

ARTICULUS  I. 

Expositio. 

30.  Propositio  III.  Ex  admirabili  mundi  ordine  luculen- 
ter ostenditur,  superiorem  quamdam  intelligentiam  rebus 
omnibus  prwesse. 

Supponimus,  ut  supponi  debet  vi  principii  causalilatis. 

mundum  habere  causam,  saltem  quoad  statum  in  quo  est. 
Hoc  prsestituto,  en  breviter  argumentum. 

Agens  quod  certa  et  apta  media  ad  certos  fines  disposuisse 
cernitur,  est  inlelligens. 

Sed  causa  a qua  mundus  prodiit,  certa  et  aptissima  media 
ad  certos  fines  disposuisse,  evidenter  cernitur. 

Ergo  causa  a qua  mundus  prodiit,  est  intelligens. 

Ad  sentiendam  evidentiam  minoris,  satis  est  ut  circumfe- 
ras oculos,  et  vel  mundum  obiter  consideres,  vel  rem  quam- 
cumque  quae  sub'  oculos  incidat,  momento  respicias.  Videbis 
enim  manifeste,  et  in  maximis  et  in  minimis  corporibus,  et  in 
singulis  eorum  partibus,  et  in  eorum  mutuis  relationibus, 
sapientissimos  fines  a rerum  conditore  constanter  intentos, 
et  mirabiliter  obtentos. 

Ut  vero  consideratio  haec  te  magis  percellat,  quaedam  ca- 
pita indicabo,  quibus  expensis,  splendidissima  supremae  fiu- 
jus  intelligentiae  vestigia  in  finali  mundi  ordine  admiratus 
ubique  deprehendes. 

1“  Res  quae  in  hoc  adspectabili  mundo  ad  suos  quaeque 
fines  ordinatae  cernuntur,  sunt  omnino  plurimae.  Sunt  enim 
omnes,  sive  totum  aliquod  constituant,  sive  partis  rationem 
habeant.  Veteres  ex  vegetalis  tantum  animalisque  regni  consi- 
deratione hoc  argumentum  confirmabant.  Nunc  ex  minerali 
quoque  id  cumulatissime  praestamus,  post  deprehensas  mira- 
biles crystallizationis  leges.  Omnia,  omnia  plane,  in  numero, 
pondere  et  mensura! 

2*!  Una  eademque  ordinis  ratio  in  pluribus  elucet  unifor- 
miter individuis,  immo  et  in  pluribus  speciebus,  quae  ad 
eumdem  genericum  typum  formatae  sunt.  Consule  historiae 
naturalis  scriptores. 

3“  Hac  tamen  uniformitas  in  diversis  speciebus  opportu- 
nas recipit  mutationes,  pro  varietate  indolis  cujusque  spe- 
ciei, niedii  in  quo  degunt,  regionis  quam  inhabitant,  necessi- 
tatum et  instinctuum  quibus  subjiciuntur,  omnium  denique 
conditionum  existentiae.  Considera  v.  gr.  indumenta,  arma, 
ora,  ungues  animalium  diversorum. 

4"  Unus  idemque  finis,  industriis  et  artificiis  diversisSi- 

mis,  ac  sub  variatis  infinite  formis,  a diversis  obtinetur.  Sit 
in  exemplum  reproduclio  plantarum,  quae  si  per  semen  ob- 
tineatur, tam  varia  est,  quanta  antherarum,  stigmatum  et 
pollinis  varietas.  Haec  autem  varietas  tanta  est,  quantam  in 
floribus  demiraris.  Quaedam  praeterea  plantae  per  ramos  quo- 
que, per  gemmas,  per  folia  reproducuntur. 

5*  Inter  fines  a conditore  intentos  habetur  harmonica  sub- 
ordinatio;  ita  ut  unaquaeque  pars  finem  sibi  proprium  asse- 
quatur, et  in  hoc  caeteras  partes  juvet,  omnesque  simul  ad 
totius  conservationem  et  actionem  concurrant.  Considera  or- 
gana plantarum  et  animalium. 

6®  Una  eademque  res  pluribus  finibus  simul  obtinendis  mi- 
rum in  modum  aptata  deprehenditur.  Aer  v.  gr.  respirationi 
animalium,  vocalibus  sonis  tam  emittendis  quam  excipien- 
dis, avium  volatui,  nutritioni  animantium,  quae  sugendo  vi- 
tam alunt,  nutritioni  plantarumj^  continendae  evaporationi, 
beneficiis  ventorum,  rori  et  pluviis,  combustionibus,  crepus- 
culis ita  opportune  inservit;  ut  quidquid  horum  consideres, 
ad  id  unum  aer,  cum  talibus  elementis,  cum  tali  densitate, 
cum  tali  elasticilate,  destinatus  esse  videatur.  Et  e converso 
organa  respirationis,  organa  vocalia,  organa  auditus  et  cajtera 
quae  propter  fines  suos  aere  utuntur,  ad  usum  hunc  mirabi- 
liter sunt  disposita. 

7"  Non  in  rebus  solum  est  sapientissimus  ordo,  sed  etiam 
in  earum  motibus,  et  in  viribus  ex  quibus  motus  procedunt, 
et  in  legibus  quibus  motus  temperantur.  Interroga  mechani- 
cos et  astronomos. 

8°  In  his  omnibus  mirabilis  viget  constantia  : nam  rerum 
formae,  motus,  vicissitudines  iisdem  perpetuo  legibus  tempe- 
rantur, et  ad  mundi  conservationem  diriguntur.  Hinc  scien- 
tiae omnes  physicae. 

9®  Quae  constantia  multo  est  hinc  mirabilior,  quod  ex  una 
parte  res  singulae  caducae  sunt,  corruptibiles  sunt,  ac  brevi 
deficiunt;  ex  altera  vero,  magna  est  virium  contrarietas  ac 
pugna,  ex  qua  summa  rerum  omnium  pernicies  facile  oriri 
posset.  Cogita  parumper  quid  fieret,  si  v.  gr.  abrumperetur 
vis  projectionis  aut  attractionis,  respectu  telluris. 

10*  Ha?c  omnia  dum  disponebat  rerum  conditor,  ex  una 
quidem  parte  finium  exigentiam,  at  ex  altera  ordinem  quoque 
symmetricum  et  harmonicum,  omnemque  pulchritudinem 
continenter  spectabat.  Hanc  enim  semper  in  suis  operibus 
studiose  quaesivit , et  cum  utilitate  artificiose  conjunxit 
(0.  405,  10). 

11®  Demum  leges  secundum  quas  haec  omnia  fiunt,  reno- 
vantur, moventur,  connectuntur,  a materiaj  essentia  nulla- 
tenus pendent  : sunt  ergo  libere  constitutae. 

Haec  admirenlur  athei  et  erubescant,  vocemque  rationis, 
immo  rerum  omnium  clamorem,  impietatem  insipienliam- 
que  suam  ipsis  exprobrantem  audiant.  In  his  enim  omnibus 
adeo  evidentia  sunt  intelligentiae  non  modo,  sed  altissimae 
quoque  sapientiae  vestigia,  ut  si  quis  ea  tantisper  consideret, 
is  facilius  in  animum  induxerit,  ea  quae  videt  ac  tangit  non 
existere,  quam  tantum  ordinem  tantamque  pulchritudinem  a 
caeco  casu,  et  ex  brutarum  virium  conflictu  prodiisse.  Ipsi  athei, 
si  sunt  homines,  in  hac  conditione  versentur  necesse  est. 

32.  Confirmatur  conclusio  triplici  comparatione. 

1“  Si  ncc  domum,  nec  horologium,  nec  librum  sine  causa 
intelligente  et  ex  consilio  operante  fieri  potuisse  existimamus; 
mirandae  hujus  habitationis  nostrae  architectum,  hujus  ma- 
chinae adeo  complexae  inventorem,  hujus  libri,  in  quo  tantae 
sapientiae  consilia  legimus , auctorem  intelligentem  non 
fuisse,  quis  putet? 

2“  Si  florem,  arborem,  equum,  hominem  depictum  in  ta- 
bula, aut  ex  marmore  vel  ex  cera  sculptum  videmus,  statim 
de  pictore  aut  sculptore  cogitamus,  ejusque  laudamus  peri- 
tiam : nonne  igitur  agnoscemus,  artificis  sapientissimi  opus 
fuisse  ipsos  flores,  ipsas  arbores,  ipsa  animantia,  quae  ante 
oculos  nostros  perpetuo  vigent  ac  renovantur? 

S'»  Si  eximiae  intelligentiae  laudem  sibi  compararet  qui , 
quod  nemo  adhuc  fecit,  totum  mundi  ordinem,  rerumque 
relationes,  ac  leges  naturae  universae  explicaret ; .quantae  de- 
mum sapientiae  fuerit,  hunc  ordinem,  has  relationes  ac  leges 
excogitasse,  constituisse,  atque  ita  temperasse,  ut  finem  suum 
constanter  assequerentur? 

33.  Corollaria. 

1®  Causa  quae  mundum  condidit,  non  iiitelligens  modo, 
sed  et  mire  sapiens  est.  Operantis  enim  sapientia  in  medio- 
rum ad  finem  directione  innotescit. 

2®  Est  summe  potens.  Considera  mundi  amplitudinem, 
molem,  vires,  legum  constantiam. 

3®  Mens  haec  est  summe  pulchra.  Ab  effectibus. 

4®  Summe  bona.  Tantam  enim  curam  adhibuit,  ut  bonis 
omnibus,  non  necessariis  modo,  sed  et  convenientibus  et 
delectabilibus,  animalia  omnia,  atque  homines  in  primis 
fruerentur. 

8®  Est  unica.  Nam  tota  rerum  universitas  iisdem  legibus 
subjacet : omnia  inter  se  connexa  sunt,  et  ad  eumdem  finem 
conspirant. 

6®  Est  a tota  rerum  universitate  distincta.  Etenim  est  in- 
telligens  : ergo  a mundo  materiali  discreta.  Praeterea  qui 
omnia  ordinavit  quae  in  mundo  sunt,  intra  rerum  ordina- 
tarum ambitum  esse  non  potest. 

7®  Est  a congerie  rerum  mundanarum  independens.  Nam 
erat  haec  mens,  antequam  hic  ordo  constitueretur.  Omnia 
ab  ipsa  dependent. 

8"  Habet  omnem  tum  in  materiam,  tum  in  hominum  spi- 
ritus potestatem.  Patet  ex  eo,  quod  materiam  quidem  uti  vo- 
luit formavit,  suisque  legibus  subjecit  : hominum  vero  spi- 
ritus organicis  corporibus  inseruit,  intimeque  conjunxit. 

9®  Ab  hac  praepotenti  inlelligentia  dependet  hominis  dita 
et  mors.  Omnia  enim  quae  intra  nos  peraguntur,  ab  ipsa 
dependent;  omnia  quae  extra  nos  sunt,  ipsius  imperio  tem- 
perantur. 

10®  Est  ergo  hoc  Ens  ab  homine  reverendum ; nam  super 
omnia  excellit  : colendum^  nam  potentissimum  est  : timen- 
dum; quia  punire  hominem  potest  : amandum  denique;  quia 
bonum  est  et  innumera  nobis  ac  maxima  beneficia  contulit. 

11®  Habemus  ergo  in  hac  Mente  quae  mundum  condidit. 
Ens  illud,  quod  athei  nolunt  agnoscere  : nimirum  superio- 
rem quamdam  Intelligentiam,  a qua  tum  homo,  tum  omnia 
quae  in  mundo  sunt,  dependent  (18). 

ARTICULUS  II. 

De  Epicuri  systemate. 

34.  Quemadmodum  argumenlo  metaphysico  seriem  infini- 
tam athei  opponunt,  ila  argumentum  hoc  physicum  Epicuri 
somniis  enervare  conantur.  Non  negavit  Epicurus,  esse  Deos, 
sed  in  beato  quodam  et  tranquillo  otio  omniquecura  vacuam 
divinam  naturam  aiebat  esse  oportere;  ila  ut  et  mundus  et 
homines  nullo  modo  a Diis  dependerent.  Mundi  autem  genesis 
hujusmodi  fuit  juxta  Epicurum.  In  vacuo  infinito  et  aeterno 
infinita  aeternarum  atomorum  multitudo  volitabat,  quae  et 
figurae  et  magnitudinis  infinitas  haberent  varietates.  Atomi 
vero  motu  naturali  aeternum  impulsae,  per  infinita  spatia 
deorsum  urgebantur;  casu  tamen  factum  est,  ut  transversum 
declinarent,  et  sic  altera  ad  alteram  accederent,  ac  temere 
simul  coacervatae  mundum  quemdam  constituerent;  qui 
deinde  dissolutus,  alteri  et  alteri  ac  nostro  huic  deinde  locum 
dedit.  Sic  omnia  explicat  Epicurus  cum  suis;  nec  res  mate- 
riales modo,  sed  et  ipsam  spirituum  existentiam,  omnesque 
spiritales  actus.  Atque  huc  redeunt  tandem  aliquando  omnia 
atheorum  systemata  : omnes  athei  qui  idealistae  non  sunt,  epi- 
cuream  crambem  recoquunt. 

35.  Ridicula  haec  commenta  expositione  ipsa  satis  con- 
futantur, ac  jam  in  ontologia  et  cosmologia  hujus  erroris 
fundamenta  eversa  sunt.  Nihilominus  hoc  loco  praecipuas  ex 
iis,  quae  in  hac  hypothesi  congestae  sunt,  absurditatibus, 
breviter  enumerare  praestat. 

Propositio  IV.  Epicuri  systema  de  mundi  origine  absurdi- 
tatibus scatet. 

Ia  est  spatium  vacuum  reale  et  infinitum.  V.  dicta  in  cos- 
mologia. (B.  331). 

2“  Atomi  improductce.  Magna  absurditas  est  materia  im- 
producta  (C.  258).  Eoque  major  est  absurditas  haec  in 
Epicuri  systemate,  quod  atomi  et  improductae  ponuntur,  et 
quoad  existendi  modum  semper  mutabiles.  Si  enim  fuissent 

improductse,  forent  jam  in  exislendo  absolute  necessariae,  et 
proinde  immutabiles  quoad  existendi  modum  (0.  587,  4°). 

3®  Atomi  multitudine  infmitw  (0.  350). 

4“  Atomi  infmitce  et  vacuum.  Fac  esse  atomp>s  infinitas  : 
tot  erunt  quod  esse  possunt.  Ergo  Omne  vacuum  implebunt; 
adeoque  nullum  erit  vacuum. 

5“  Atomi  ceternce  (0.  331,  2°). 

6“  Motus  aeternus  (Ibid.). 

7*  Atomi  infinitae  et  motus.  Rursum,  si  atomi  sunt  infi- 
nitae, nullum  est  vacuum  (4)  : quomodo  ergo  atomi  moveri 
possunt?  (C.  375). 

8®  Motus  atomis  essentialis.  Igitur  atomi  nunquam  quies- 
cere potuissent.  Praeterea  motus  iste  essentialis  fuisset  neces- 
sario certa  quadam  velocitate  ac  directione  determinatus. 
Ergo  materia  non  potuisset  unquam  alia  velocitate  aut  direc- 
tione moveri.  Nam  quod  est  essentiale,  immutabile  est.  Mitto 
alia  multa. 

9“  Gravitas  intrinseca  et  essentialis,  qua  atomi  deorsum 
sponte  moventur;  quin  praeterea  ullum  sit  gravitatis  centrum. 

10'*  Figura  atomorum,  magnitudo,  mutua  distantia;  haec 
omnia  essentialia  materiae  non  sunt,  et  in  ipsa  supponuntur 
sine  ulla  ratione  extrinseca  determinante. 

11“  Declinatio  quoque  illa  effectus  est  sine  causa.  Cur 
enim  declinarunt?  Cur  omnes?  Cur  tali  tempore?  Cum  mi- 
nimo intervallo,  majore  non?  Cur  inaequaliter  declinarunt? 

12“  Ordo  qui  in  mundo  est,  casu  constitutus  : quae  res, 
etamsi  atheis  omnia  quae  inverecunde  sibi  dari  postulant, 
permittantur,  absurda  est  quam  maxime. 

36.  Revera  exstiterint  sane  a se,  ab  aeterno,  atomi  mate- 
riales, diversae  figurae  ac  magnitudinis,  cum  omnibus  suis 
essentialibus  proprietatibus;  viguerit,  vide  quid  largiar,  at- 
tractio universalis ; immo  attractio  quoque  molecularis,  et 
chimica,  et  electrica  ipsas  inter  se  conciliarit,  vi  scilicet 
sua,  casu,  ex  essentia  atomorum,  quacunque  tandem  ratione 
libuerit.  Quid  inde?  Vide  adhuc  quam  multa  supponi  debeant, 
ut  mundi  formatio  explicetur. 

1®  Supponi  debet  dispositio  primordialis  atomorum,  ac 

dispositio  ejusmodj,,  ut  eae  deinde  viribus  suis  in  si  mutuo 
agentes  mundanum  systema,  et  planetarum  globos,  et  in  tel- 
lure atmosphseram,  maria,  flumina,  terras,  montes  vallesque 
efficerent.  Fat;  enim  v.  gr.  omne  oxygenum  fuisse  a regione 
telluris  longissime  remotum ; hoc  unum  satis  erat  ad  pertur- 
banda omnia.  Haec  porro  primordialis  atomorum  dispositio, 
qua  delineatio,  lU  ita  dicam,  mundi  tota  continebatur,  ab 
essentia  materiae  non  est.  Ergo  ab  alia  causa  effecta  est.  Et 
cum  non  intelligentiam  modo,  sed  altissimam  sapientiam 
postularet,  non  cuicumque  causae,  sed  causae  summe  inlel- 
ligenti  tribuenda  est. 

2“  Supponi  debet  motus  primitivus  atomis  communicatus 
sine  quo  materiales  vires  nullum  effectum  producere  poterant 
(C.  297,  3").  Materiales  enim  atomi  sunt  ad  motum  quie- 
temve  indifferentes.  Ergo  ex  sui  natura  motum  non  habent. 
Sunt  praeterea  essentialiter  inertes,  nec  semetipsas  sive  ad 
motum  sive  ad  quietem  determinare  valent. 

3®  Supponi  debet  causa  a materia  elementari  ejusque  vi- 
ribus distincta,  quae  corpora  organica  formaverit,  et  oecono- 
miae tam  vegetalis  quam  an-imalis  leges  constituerit  (C.  297, 
5®  seq.). 

4°  Ne  dicam  de  sensitivae  vitae  phaenomenis,  et  5e  instinctu 
motuque  animalium,  ad  quae  explicanda  nec  materiae  vires 
nec  ipsa  sufficit  organizatio,  certe  intelligendi  principium 
ejusque  cum  corpore  conjunctio  a nullo  agente  materiali  et 
non  intelligente  repeti  potest.  Quomodo  enim,  ut  caetera  omit- 
tam , quomodo  poterat  inlelligentia  a causa  non  intelligente 
prodire? 

Concludamus.  Etiamsi  Epicuro  et  atheis  ea  omnia  permit- 
tantur, quae  ipsi  non  probant,  sed  supponunt,  a nobis  autem 
falsa  et  absurda  probantur,  etiamsi,  inquam,  haec  o'mnia  ipsis 
permittantur,  adhuc  tamen  eo  quo  spectant,  pervenire  non 
possunt,  ut  nempe  testimonium  quod  auctori  suo  rerum 
natura  tribuit,  aliquo  modo  infirment. 

ARTICULOS  III.  • 

Difficultates. 

37.  Ob.  I.  Nullae  danlur  in  rerum  nalura  causae  finales. 
Nam 

1°  Cum  physicas  causas  ignoremus,  finales  excogitavimus. 

2“  Quia  nos  propter  aliquos  fines  agere  solemus,  gratis 
supponimus  Ens  quoque  supremum  ita  agere. 

3®  Revera  Ens  supremum  nulla  re  eget.  Ergo  agere  propter 
finem  non  potest. 

Fieri  casu  potest,  ut  quaedam  similitudinem  accipiant 
operum,  quae  ab  intelligentia  ad  finem  ordinantur. 

38.  Resp.  Nego  ant. 

Ad  1“  Nego  quod  inepte  asseritur.  Et  nota,  alteram  ex  his 
cognitionibus,  quemadmodum  alteram  supplere  non  potest, 
ita  eam  juvare  et  promovere.  Nam  et  quo  magis  rerum  phy- 
sicae causae  cognoscuntur,  eo  melius  ac  plures  intenti  fines 
apparent,  et  non  raro  finales  causas  perscrutando,  physicas 
quoque  cognovimus. 

Ad  2"'  pariter  nego.  Nihil  enim  supponimus  aut  supponere 
necesse  est*  cum  opera  ipsa  loquantur  et  clament. 

Ad  3’"  Cone.  ant.  dist.  cons.  Nequit  agere  propter  finis 
consecutionem  tanquam  propter  bonum  quo  indigeat,  cone.; 
nequit  agere  cum  fine,  seu  opus  diribere  ad  assequendum 
finem  ipsi  praestitutum,  nego. 

Ad  4“  Dist.  casu  absolute  dicto  (0.  320),  nempe  sine  ulla 
causa,  nego;  casu  relative  dicto,  nempe  ex  concursu  acci- 
dentali causarum  quae  effectum  aliquem  non  intendant, 
et  haec  possunt  facile  distingui  a rebus  vere  ordinatis  ad 
finem,  conc.;  non  possunt,  nego.  V.  dicta  in  ultimo  onto- 
logiae  libro  (0.  398). 

39.  Ob.  II.  Fieri  potuit,  ut  hic  naturae  ordo  casu  prodierit 
ex  fortuito  atomorum  concursu. 

Nam  fortuitae  atomorum  concursantium  conjunctiones, 
tempore  infinito,  possibiles  omnes  combinationes  efficere  de- 
bent. 

Alqui  inter  omnes  possibiles  combinationes  est  etiam  haec 
rerum  universitas.  Ergo. 

Addunt  paritatem  : si  nolae  omnes  lypographicae  quibus 
Virgilii  poema  constat,  jactibus  combinentur  infinitis,  saltem 
semel,  Virgilii  poema  dabunt. 

40  Resp.  primo.  Nego  maj.  quae  ex  multiplici  capite  falsa 
est  et  absurda. 

1°  propter  absurdas  illas  et  gratuitas  suppositiones,  quas 
continet  hoc  atheorum  somnium. 

2“  quia  ut  habeantur  omnes  possibiles  combinationes,  ne- 
cesse  est  insuper  supponere  unamquamque  atomum  spatii 
infinitatem,  quaquaversus  et  secundum  omnes  directiones, 
percurrere  posse.  Necesse  est  enim,  ut  quaeque  atomus  reli- 
quis omnibus  et  singulis  conjungatur.  Haec  autem  nova  sup- 
positio novum  est  absurdum  ; quia  obtrudit  nobis  effectus  in- 
finitos absque  ulla  causa  : quae  enim  vis  hac  illae  atomum, 
et  in  omnes  partes  infiniti  spatii  propellere  poterit? 

3°  quia  falsum  absolute  est,  tempore  vel  infinito,  omnes 
combinationes  possibiles  in  actum  prodire  debere  : quin 
imo  impossibile  plane  est,  ut  omnes  in  actum  prodeant. 

41.  Nam  ut  habeantur  omnes  possibiles  combinationes, 
debet  unaquaeque  atomus  in  omnibus  punctis  infiniti  spatii 
successive  inveniri.  Sint  itaque  duae  atomi  AetR.  Ponamus 
R esse  fixam,  et  A moveri : motus  hujus  puncti  A,  secundum 
lineam  infinitam,  tempus  postulat  infinitum.  Motus  ejusdem 
io  plano  infinito  postulat  tempus  infinitum  secundi  ordinis; 
si  vero  punctum  A moveri  debeat  in  spatio  infinito  secundum 
tres  dimensiones,  postulat  tempus  infinitum  tertii  ordinis. 
Verum,  ne  haec  persequamur,  quae  minuta  censeri  possunt 
quando  cum  atheis  res  est,  sit  infinitum  hoc  ordinis  primi. 

Accedat  nunc  tertium  elementum  M.  Ut  inter  tria  elementa, 
A,  R,  M,  omnes  possibiles  combinationes  habeantur,  necesse 
est,  ut  ad  uamquamque  novam  positionem  punctorum  A et  R, 
renoventur  omnes  mutationes  possibiles  puncti  M.  Sed  istae 
infinitum  tempus  occupant.  Ergo  unaquaeque  positio  puncto- 
rum A et  R deberet  infinito  tempore  manere.  Sed  etiam  po- 
sitiones ista  sunt  Infinitae.  Ergo  ad  habendas  omnes  combi- 

nationes  possibiles  trium  atomorum  A,  R,  M,  instauratio 
infinita  infinitorum  temporum  exigitur.  Estne  possibile 
tempus  hoc  infinitum  multiplicatum  per  infinitum? 

Quid  vero,  si  addas  quartam  atomum?  Omnes  possibiles 
combinationes  requirent  tempus  infinitum  bis  multiplicatum 
per  infinitum.  Si  atomi  quinque  ponantur,  tempus  infinitum 
erit  multiplicandum  per  infinitum  ter,  et  ita  porro.  Si  igitur 
ponas  atomos  infinitas,  omnes  possibiles  combinationes  exi- 
gerent infinitum  tempus  evectum  ad  infinitum  unitate  dimi- 
nutum ; qua?  postrema  restrictio  prolecto  ridiculum  complet. 
Memento  autem,  infinitum  de  quo  loquimur,  esse  infinitum 
tertiae  potentiae.  Horrendam  sane  monslrositatem  ! Concludes 
ex  his,  etiam  tempore  infinito,  paucissimas  solum  ex  possi- 
bilibus atomorum  combinationibus  ad  actum  prodire  posse; 
prodire  autem  omnes,  metaphysice  impossibile  esse. 

Resp.  secundo.  Dist.  min.  Inter  combinationes  possibiles 
est  etiam  haec  rerum  universitas  ; nempe  inter  combinationes 
intrinsece  possibiles,  conc.j  inter  combinationes  extrinsece 
possibiles,  subd.;  spectata  virtute  causae  iutelligentis,  conc.; 
secus,  nego  (36). 

Et  sine  ulla  distinctione  nego  cons.  et  consequentiam. 

42.  Ad  allatum  exemplum  resp.  negando  paritatem. 

Nam  1®  qui  hacc  objiciunt,  supponunt,  notas  typographicas 
jam  rite  formatas,  et  determinato  illo  numero  contineri,  et 
latinae  solum  scripturae  elementa  exhibere  : quae  omnia  intel- 
ligentiam  formantem  requirunt.  Supponunt  deinde,  omnes  in 
urnam  projici,  et  in  talem  urnam,  urnaque  ab  aliqua  vi  agi- 
tata, alteram  post  alteram  ex  angusto  foramine  demitti,  et 
juxta  latera  quae  exsculptis  litteris  sunt  notata,  demitti ; quae 
iterum  omnia  causam  requirunt,  eamque  intelligentem.  Sup- 
ponunt denique,  eos  characteres  intra  finitum  spatium 
disponi  et  super  stabili  solo  collocari;  id  quod  de  ato- 
mis in  spatio  quaquaversus  infinito  dispersis  supponi  non 
potest. 

Verum  haec  omnia  quum  supponunt,  jam  supponunt  intel- 
ligentem causam  studiose  omnia  praeparantem,  quae  requi- 
runtur, ut  possibilis  sitiEneidos  impressie.  Nil  mirum  igitur, 

si  ia  his  omnibus  adjunctis  ea  dici  possit,  imo  et  debeat 
etiam  extrin-sece  possibilis.  Sed  in  atheorum  hypoihesi  omne 
intelligentise  consilium,  omnis  dispositio  ac  directio  exclu- 
ditur, imo  multa  supponuntur  fieri  sine  ulla  causa. 

2®  Non  stat  paritas  etiam  ex  eo,  quod  combinalio  illa  lit- 
terarum si  semel  fieret,  non  tamen  renovari  constanter  per- 
geret. At  vero  naturae  ordo  in  omnibus  suis  editionibus  cons- 
tans est. 

43.  Ob.  III.  I”  Ul  explicetur  mundi  ordo,  nihil  aliud  ne- 
cesse  est  supponere,  nisi  vires,  quas  materia  habet.  Nam  re- 
vera ab  bis  viribus  omnia  fiunt. 

2®  Praesertim,  cum  ignotum  sit,  quousque  pervenire  pos- 
sint naturae  vires. 

44.  Resp.  ad  l™  I®  Ante  omnia  supponendam  esse  mate- 
riae existentiam.  Materia  autem  non  potest  a se  exislere. 

Resp.  2®  Dist.  Vires  constitutas,  definitas,  dipositas,  di- 
rectas consilio  supremae  intelligentiaj,  conc.;  vires  tantum- 
modo materiae  essentiales,  et  nullum  aliud  agens  praeter  eas, 
nego.  V*.  dicta  superius  (36). 

Rationem  additam  eodem  modo  distingues. 

45.  Ad  2'"  noto  in  primis,  vocem  hanc  natura,  qua  athei 
mirifice  delectantur,  duo  in  quaestione  hac  significare  legitime 
posse  : I®  collectionem  corporum,  ac  virium  constantium, 
quibus  corpora,  certo  ordine  certaque  lege,  sensibilia  phaeno- 
mena immediate  producunt  : 2°  causam  a qua  corpora  vires- 
que ipsorum  ac  formae,  certo  illo  ordine  ac  lege  constitutae 
sunt  primitus  ac  dispositae,  et  continenter  diriguntur. 

Sed  athei  de  natura  loquuntur,  quasi  de  abstracto  quodam 
ac  poetico  ente,  quod  revera  nihil  est  aliud,  quam  materia 
ejusque  vires  essentiales  casu  operantes. 

Hinc  resp.  dist.  Ignoramus  quousque  pervenire  possint 
vires  naturae,  i.  e,  materiae  agentis  sub  legibus  ac  directione 
supremae  intelligentiae,  tr.,-vires  materiae  per  se,  nego.  Etenim 
materia  per  se  nihil  potest,  nec  vires  ullas  habet,  cum  per  se 
neque  possit  existere.  Et  quamvis  exislat,  non  potest  per  se 
ea  efficere,  ^uae  sapientissimum  consilium,  et  facta,  et  leges 
ab  ejus  e.ssentia  independentes  supponunt  (36;  C.  298,  3®). 

46.  Ob.  IV.  1®  In  rerum  universitate  mullae  sunt  imper-  i 

fectiones  : ' 1 

2"  multa  sunt  redundantia  et  inutilia.  I 

3®  saepe  ordo  mundi  perturbatur.  I 

Resp.  ad  1™,  2”  et  S"”  Tr.  et  nego  consequentiam.  I 

An  ex  eo  quod  statua  Apollinis  v.  gr.  non  sine  aliquo  de-  J 
fectu  est,  vel  ex  eo  quod  machina  quaedam  aliquando  deficit,  | 
aut  aliquid  in  illa  est  inutile,  arguere  licebet  haec  casu  facta  I 
fuisse?  ‘I 

47.  Resp.  deinde  ad  I“>  Dist.  Quatenus  omnia  possent  esse  ij 

absolute  perfectiora,  conc.;  quatenus  quaedam  sint  nullo  modo  I 
in  suo  genere  perfecta,  nego.  j 

Ad  Nego.  Ignoramus  fines  hujusmodi  rerum;  sed  ex  | 
ignorantia  nostra  quis  arguat  fines  non  esse?  Esse  autem  re-  l 
bus  plane  omnibus  finem  suum  praestitutum,  id  a priori  so- 
lum probari  potest,  et  alias  probabitur. 

Ad  S™  Dist.  Ordo  universalis  nego;  ordo  aliquis  partialis, 
tr.  Has  porro  partiales  perturbationes  ad  ordinem  universa- 
lem conducere  certum  est,  sin  minus  a posteriori,  af  certe  a 
priori. 

48.  Ob.  V.  Saltem  qui  mundum  ordinavit,  non  probatur 
esse  ens  infinitum.  Hoc  igitur  argumentum  Dei  existentiam 
non  probat. 

Resp.  1“  Cur,  si  is  qui  mundani  ordinis  auctor  fuit,  Deus 
non  est,  cur  inquam  athei  tot  congesserunt  absurdas  hypo- 
theses,  ut  ejus  existentiam  negarent?  Sufficiat  nobis  in  prae- 
senti id  confirmasse,  quod  illi  negant  ac  tantopere  exhorres- 
cunt. 

Resp.  2®  Omitto  ant.  dist.  cons.  Non  probat  Dei  existen- 
tiam secundum  notionem  Dei  rudimenlalen,  confusam,  om- 
nibusque  communem  (0.  362),  nego;  secundum  notionem 
Dei  pleniorem  et  magis  explicitam,  tr. 

Resp  3®  Dist.  ant.  Non  probatur  immediate  ex  solo  mundi 
ordine,  tr : mediate,  et  quibusdam  aliis  consideratis,  nego. 
Revera  si  materia  improducla  esset,  ea  non  potuisset  ab  ulla 
vi  externa  modificari ; fuisset  enim  et  necessaria  in  existendi 
modo,  et  independens.  Si  ergo  modificari  potuit,  iraproducta 

non  esi.  Ergo  producta  esi,  creata  esi;  a quonam ? Nihil,  ut 
minimum  dicam,  verisimilius,  quam  ab  eo  ipso,  qui  formas 
omnes  quas  voluit,  materiae  indidit,  eamque  suis  legibus  con- 
strinxit (C.  298).  Hoc  vel  ipse  Condillac  animadvertit  (i). 
Ergo  is  qui  mundum  ordinavit,  materiae  creator  dicendus  est. 
Est  ergo  ens  infinitae  virtutis.  Quod  si  non  ipse,  sed  alter 
creator  materiae  est,  hic  certe  alter  ens  erit  infinitum  : mundi 
vero  ordinator  ipsius  minister. 

CAPUT  IV. 

ARGUMENTUM  MORALE. 

ARTICULUS  I. 

Expositio. 

49.  Propositio  V.  Universalis  et  constans  humani  gene- 
ris in  agnoscenda  divinitate  consensio,  atheos  omnino  pro- 

, fligat. 

Etenim  si  humanum  genus  in  agnoscenda  divinitate  con- 
stanti judicio  consensit,  judicium  hoc  falsum  dicere  nefas 
est. 

Atqui  genus  humanum  in  agnoscenda  divinitate  constanti 
judicio  semper  consensit.  Ergo. 

Probatur  in  primis  minor,  quae  factum  continet ; et  proba- 
tur, quemadmodum  facta  probanda  sunt 

50.  I.  testibus.  Sunt  autem 

1"  historici  omnes  ac  viatores.  Quicumque  enim  tum  de 
veteribus  populis,  tum  de  recentius  cognitis  notitias  tradi- 
dere, eorum  quoque  numina  ac  religiones  memorarunt,  non 
soluiS  obiter  et  per  occasionem,  sed  quotiescumque  eorum- 
dem  mores,  instituta,  leges  descripsere.  Penes  omnes  popu- 
los reperies  ritus  aliquos  religiosos,  auguria,  sacrificia,  dies 


(1)  Traite  des  animaux^  p.  II,  ch.  YI. 

festos,  saltem  solemnem  aliquam  invocationem  viguisse; 
bella  ac  foedera,  agriculturam,  urbes,  convivia,  ludos,  judi- 
cia, nativitates,  matrimonia,  funera  divino  invocato  numine 
consecrata,  jurisjurandi  religione  firmata  pacta,  numinum 
contemptoribus  poenas  inflictas. 

2“  ab  antiquissimis  usque  philosophis,  ii  fere  omnes,  qui 
vel  data  opera  vel  obiter  atheos  refutarunt.  Nam  ab  hoc  prae- 
sertim consensu  argumentum  deprompsere.  Praecipuos  repe- 
ries  apud  Brenna  (i).  Sic  igitur  arguimus. 

Illud  factum,  unde  demonstrationis  medium  a sapientibus 
viris  constanter  desumitur,  debet  esse  probatissimum,  notum 
omnibus,  et  ab  ipsis  adversariis  admissum.  Sed  mulli,  iique 
gravissimi,  omnium  aetatum,  sectarum,  religionum  scriptores 
universalem  populorum  in  agnoscenda  divinitate  consensum 
assumpsere  tamquam  medium,  ad  divinitatis  existentiarn  de- 
monstrandam. Ergo  consensus  iste  fuit  semper  factum  proba- 
tissimum, omnibus  notum,  et  ab  ipsis  atheis  admissum. 

5°  Revera  recentiores  quoque  athei  hoc  nobis  concedunt. 

51.  II.  vestigiis  facti.  Haec  sunt 

1®  scripta  quae  supersunt,  poemata  praesertim  omnium 
gentium  antiquissima,  traditiones,  populares  cantus  ; quorum 
fere  omnium  argumenta  a Diis,  a Deorum  historia,  a mundi 
originibus  divinis,  a Deorum  cum  homine  relationibus  desu- 
muntur. 

2®  arae,  loci  sacri,  templa,  statuae,  picturae,  numismata, 
.sepulchra,  vasa  omnis  generis,  domestica  ipsa  supellex,  arma, 
muliebria  ornamenta,  etc.  Haec  omnia  demonstrant,  praeci- 
puum artium  objectum  penes  omnes  populos,  omnisque  do- 
mesticae et  socialis  vitae  centrum  religionem  fuisse. 

3®  His  accedit  vivum  linguarum  monumentum.  In  omnibus 
enim  linguis  voces  sunt,  quae  Ens  supremum  significant,  et  ad 
Numinis  cultum  referuntur. 

52.  Probatur  major,  seu  vis  facti  ad  demonstrandurti. 

Si  hoc  judicium  dicere  velis  falsum,  profecto  aliquam 
causam  supponere  debes,  quae  omnes  homines  in  hunc  erro- 


(1)  De  generis  hum.  consensu  in  agnoscenda  Divinitate^  p.  1,  lib.  1,  c.  II  et  III. 

rem  pertraxerit,  omnesque  in  erronea  persuasione  defixerit. 
Non  enim  errat  homo,  nisi  causa  aliquo  intersit,  quse  ratio- 
nem in  transversum  agat.  Cum  autem  error  iste  fuerit  uni- 
versalis et  constans,  causam  quoque  illius  universalem  atque 
constantem  fuisse,  existimandum  profecto  erit.  Atqui  causae 
omnes  quae  humanam  rationem  in  errorem  adducere  solent , 
hac  in  re  insufficientes  apparent.  Etenim,  causae  hujusmodi 
omnes  continentur  tandam  aliquando  influxu  voluntatis,  quae 
inclinationilnis,  desideriis,  cupiditatibus  suis  ad  judicium  im- 
perandum moveatur  (L.  712, 718  seq.).  Quae  omnia  poliusvel 
ad  oppositam  sententiam  homines  traxissent,  vel  certe  in  va- 
rias opiniones  distraxissent.  Quapropter  si  quis  judicium  hoc 
falsum  dicere  velit , is  supponat  necesse  est  vitium  aliquod 
ipsi  rationi  inhaerens,  quo  factum  si  ut  omnes  in  hunc  er- 
rorem naturaliter  devenerint.  Quod  quidem  cogitare  nefas  est 
(L.  620). 

Quae  cum  ita  sint,  statuendum  est,  hunc  omnium  intelli- 
gentiarum  consensum  non  aliunde  prodiisse,  quam  a verita- 
tis evidentia,  quae  omnibus  naturaliter  ultro  affulserit. 

S5.  Confirmatur  haec  eadem  conclusio. 

Etenim  1®  animadverti  haec  debent. 

а)  Cum  hominem  maxime  referat  scire,  utrum  supre- 
mum aliquod  Numen  existat,  nec  ne,  in  hanc  veritatem  sol- 
licite ac  studiose  prae  caeteris  inquirendam  hominis  necessa- 
rio ferri. 

б)  Quo  magis  humanitas  morumque  cultura  profecit,  eo 
profundiores  persuasionem  istam  radices  defixisse,  eo  splen- 
didiorem divinitatis  cultum  fuisse. 

c)  Non  solum  inter  ignorantiae  tenebras  hanc  persuasionem 
viguisse,  sed  cum  scientiarum  incrementis  esse  confirmatam  ; 
licet  subtilissima  ubique  ingenia  disputationibus  suis  illam 
exagitarint. 

d)  Atheos  nunquam  populo  placuisse,  et  quamvis  nullus 
pene  fuerit  error,  qui  innumeros  sectatores  non  habuerit, 
ipsaque  polytheismi  absurditas  magnam  humani  generis  par- 
tem occuparit,  athei  nihilominus  nullam  nationem,  nullam 
civitatem,  immo  pagum  nullum  in  suam  sententiam  adducere 

45. 

potuisse;  imo  odio  semper  habitos  ab  omnibus,  et  exilio, 
carcere,  morte  mulctalos  esse. 

Ex  his  omnibus  sic  arguimus. 

Altissimas  in  humana  ratione  radices  necesse  est  ut  habeat 
illa  persuasio,  quae  ex  perpetuo  examine  firmior  semper  eve- 
nit ; quae  cum  morum  humanitate  et  ingeniorum  cultura  cre- 
vit; quae  scientiae  suffragiis  confirmata  est;  cujus  adversarii 
omnibus  fuerunt  semper  exosi.  Atqui  talis  est  persuasio  de 
divinitatis  existentia.  Ergo. 

54.  2o  Magnum  quoque  accedit  argumento  robur,  si  con- 
sideres validissima  quaedam  impedimenta,  quae  hanc  persua- 
sionem in  animis  hominum  labefactare,  imo  etiam  eradi- 
care ex  iis  potuissent.  Sunt  autem 

а)  molestia,  quam  hominum  cupiditatibus  haec  infert  per- 
suasio, quae  speculatorem  actionem  nostrarum  ac  vindicem 
nostris  cfrvicibus  imminentem  exhibet. 

б)  barbaries  multarum  gentium,  ac  vita  in  belluarum  mo- 
rem agitata. 

c)  vilia  magna  et  corrupti  mores,  qui  mentem  hebetant  et 
rerum  quae  supra  sensus  sunt,  considerationi  ineptam  red- 
dunt. 

d)  sophismata  quaedam  obvia  oppositum  suadentia , quae 
debiles  mentes  valde  discruciant,  ac  facile  illudere  possunt , 
dum  ex.  gr.  malos  impunes  ire  ac  florescere,  justos  opprimi 
vident. 

e)  Ipsa  polytheismi  turpissima  commenta,  quae  tam  impu- 
ratos et  absurdos  exhibebant  deos,  videri  causa  poterant,  cur 
sin  minus  omnes,  at  saltem  sapientes  diis  omnibus  valedice- 
rent. 

f)  Quamquam  pauci  fuerint,  non  defuere  tamen  identidem 
athei,  qui  deos  spernerent,  caeterosque  ad  idipsum  pertrahere 
satagerent. 

g)  Accedit,  nullum  fuisse  per  longissimas  aetates  inter  ' 

quosdam  populos  commercium,  quo  posset  hujus  persuasio- 
nis firmitas,  sicubi  nutaret,  constabiliri.  s: 

His  consideratis,  validissimum  hoc  habes  argumentum. 

Maxima  sane  esse  debet  evidentia  illius  judicii , quod  non  i 

obstantibus  gravissimis  difficultatibus,  tam  internis  quam 
externis,  in  omnium  hominum  mentibus  constantissime  in- 
haesit. Atqui  tale  est  judicium  humani  generis  de  divinitatis 
existentia.  Ergo. 

ARTICULUS  II. 

Atheorum  hypotheses. 

35.  Propositio  VI.  Consensio  hcec  non  ab  educationis  prce- 
judiciis,  non  a legislatorum  fraude,  nec  ab  inani  metu,  nec 
a naturalium  causarum  ignoratione  originem  duxit. 

Hic  quoque  athei  suas  nobis  opponunt  hypotheses,  sed 
aeque  ineptas  ac  praecedentes. 

Dicunt  in  primis,  persuasionem  hanc  esse  unum  ex  edu- 
cationis prcejudiciis. 

At  1”  educatio  penes  diversos  populos  diver.sa’  est,  penes 
quosdam  nulla ; variantur  itera  educationis  principia  et  me- 
thodi. 

2“  Praejudicia  educationis  facile  deponuntur 

а)  aetate  ipsa,  experientia,  aliorum  consuetudine  : 

б)  saltem  a sapientibus  viris,  et  penes  cultas  nationes  : 

c)  praesertim  si  cupiditatibus  humanis  ipsa  praejudicia 
molesta  sint.  Molestae  enim  opiniones,  etiamsi  solidis  firma- 
mentis innixae  sint,  severius  ac  saepius  expenduntur,  et  nisi 
rationis  paene  ineluctabiles  obstent,  libenter  ac  cito  rejiciun- 
tur. Quam  facile  igitur  praejudicium  humanis  cupiditatibus 
adeo  molestum  fuisset  excussum  ! 

56.  Aiunt  deinde  legislatorum  ac  principum  fraude  hanc 
opinionem  inductam  fuisse,  ut  populi  in  officio  continerentur. 
Nihil  enim  dicam  de  iis  qui  sacerdotum  fraudes  in  medium 
adduxerunt.  Neque  illud  scilicet  viderunt,  sacerdotum  exis- 
tentiam  non  solum  ideam  Dei  supponere,  sed  Dei  quoque 
cultum  pervulgatum  et  publicum.  His  igitur  omissis , qui 
legislatores  et  principes  hujus  fraudis  accusant,  non  minus 
inepte  disserunt.  Nam 

1«  Dei  notio  viget  etiam  apud  sylvestres  illos  populos,  qui 
nullum  unquam  legislatorem,  nullam  legem  habuerunt. 

2®  Quomodo  vero  omnibus  omnium  gentium  legislatoribus 
hoc  in  mentem  venit,  ut  per  eamdem  fraudem  populis  impo- 
nere vellent?  Omnibus  dico  : nam  omnibus  populis,  etiamsi 
nullo  inter  se  vinculo  essent  colligati,  idea  isthsec  inhaesit. 

3®  Quomodo  tam  felici  apud  omnes  successu  haec  persuasio 
propagata  est?  Non  sane  cum  pueris  erat  res  agenda.  Quot 
quantisque  ludibriis  a populo  atheo  excipiendum  fuisse  pu- 
temus, qui  primus  Numina  nescio  quae  memoraret,  ut  sibi 
auctoritatem  conciliaret,  legumque  jugum  cervicibus  impo- 
neret? 

Praesertim  cum  haec  persuasio  sit  hominum  cupiditati- 
bus onus  valde  molestum,  ac  multo  gravius,  quam  omnes 
humanae  leges. 

S®  Quomodo  vero  haec  fraus  nunquam  detecta  fuit,  nec  a 
sapientibus  viris,  quin  imo  illos  quoque  illaqueavit?  Quo- 
modo perseveravit  adeo  inconcussa  persuasio  per  fraudem 
inducta,  praesertim  cum  non  defuerint  qui  eam  expugnare 
tentarent,  ac  populum  dedocere?  Fac  legislatorem  vel  prin- 
cipem atheum  persuadere  velle  populo,  nullum  esse  Deum. 
An  putas  felicitate  pari  rem  ei  successuram? 

6“  Qui  primitus  hanc  persuasionem  induxerunt,  eamque 
tam  firmiter  mentiijus  impresserunt,  vel  ad  eam  confirman- 
dam usi  sunt  rationibus  falsis,  vel  certis  et  evidentibus.  Si 
primum  dicas,  impossibile  di(Hs.  Quomodo  enim  fieri  potuit, 
ut  unus  homo  vel  pauci  homines,  lotum  genus  humanum, 
motivis  ad  suadendum  minime  idoneis,  in  tam  obfirmatam 
constanlemque  sententiam  pertraherent?  Si  alterum,  sane 
Dei  existentia  certa  et  evidens  sit  oportet,  quae  certis  et  evi- 
dentibus demonstratur  argumentis. 

7®  Denique  huic  atheorum  hypothesi  documenta  omnia 
historica  contradicunt.  Ex  iis  enim  constat.  Dei  alicujus  co- 
gnitionem omnibus  antiquiorem  esse  legislatoribus.  Revera 
idipsum  quod  athei  oggerunt,  hoc  quod  dicimus  demonstrat. 
Cur  enim  legumlatores,  .se  aliquo  Numine  afflatos  finxerunt, 
nisi  quia  apud  eos  agebant,  qui  divinitatem  agnoscebant  ac 
venerabantur  ? 

57.  Ignorantia,  inquiunt.  Deos  induxit.  Homines  enim  qui 

naturalium  phaenomenorum  causas  cognoscere,  aut  saltem 
assignare  utcunque  aliquas,  honori  sibi  ducunt,  cum  veras 
ignorarent,  fictam,  ut  assolet,  excogitarunt,  ens  nempe  invi- 
sibile ac  potentissimuin. 

Sed  1®  si  ita  est,  scientiae  luce  hominibus  affulgente,  opinio 
haec  evanescere  debuisset.  Atqui  nihilominus  eo  firmior  facta 
est,  quo  magis  rerum  naturalium  cognitio  profecit. 

2®  Hinc  physicorum  peritissimi  Deum  esse  agnoverunt, 
ac  summopere  venerati  sunt.  Non  est  opus  ut  singulos  re- 
censeam. Nomina  unum  e summis,  imo  unum  quemcunque 
ex  celebrioribus  : unum  profecto  ex  Dei  adoratoribus  nomi- 
nabis. Magnum  quiddam  erit,  si  aliquem  quem  excipias,  in- 
veneris inter  mediocres. 

5o  Revera  omni  tempore  nihil  habitum  fuit  opportunius  ad 
Dei  exislentiam  demonstrandam,  quam  naturalium  causarum, 
et  ordinis  mirandi  quo  illae  agunt,  cognitio. 

4«  Demum  si  athei  totum  naturae  ordinem  ipsamque  re- 
rum existenliam  per  naturales  causas  explicare  possunt,  pri- 
ma illa  neglecta,  proferant  quod  habent.  At  quid  narrant 
illi?  Seriem  infinitam,  materiam  improductam,  ordinem  sine 
ordinante  et  fortuitum  atomorum  concursum.  Praeclaras  sane 
res,  et  profecto  novas?  Nos,  donec  meliora  ferant,  in  igno- 
' rantia  nostra  manebimus. 

S®  Hinc  jure  meritoque  ignorantiae  notam,  quam  toti  hu- 
mano generi  inurere  ipsi  non  verentur,  in  ipsorum  caput 
rejicere  possumus.  Utique  multa  ignorant  athei ; si  enim  sa- 
perent,  immediatarum  cognitione  causarum  non  contenti, 

! mediatam  et  ultimam  non  negligerent,  et  ad  rerum  origines 
explicandas,  epicureas  nobis  naenias  non  recinerent.  Suo 
nobis  exemplo  profecto  illustsem  illam  Baconis  sententiam 
confirmant  : « leves  gustus  in  philosophia  movere  fortasse 
« posse  ad  atheismum,  sed  pleniores  haustus  ad  religionem 
« reducere  (i).  » 

88.  Metus  postremo,  si  ipsos  audias.  Deos  confinxit. 
Primus  in  orbe  Deos  fecit  timor,  ardua  coelo 


(1)  De  Augment.  Scient.  Lib.  I. 

Fulmina  quum  caderent. 

Homines  videlicet  fulminum,  procellarum,  lerraemoluum, 
morborum  horridseque  mortis  terrore  perculsi,  Ens  quoddam 
praepotens  sibi  confinxerunt,  quod  mortales  iratum  plecteret, 
quodque  esset  precibus  et  hostiis  placandum. 

Respondeo  : 1«  Ergo  in  solis  meticulosis,  in  solis  pueris 
atque  mulierculis  Dei  notio  inveniri  deberet,  non  item  in  iis 
qui  constantem  impavidumque  animum  gerunt.  At  contra- 
rium experientia  docet.  Nam  ii  maxime  Deum  timere  solent, 
quos  si  fractus  illabatur  orbis,  impavidos  ferient  ruince. 

2"  Cognitis  horuip  phaenomenorum  causis,  persuasio  illa 
aboleri  debuit,  saltem  in  hominibus,  qui  praejudiciis  non  du- 
cuntur, saltem  in  sapientibus. 

3“  Si  Dei  notio  hoc  pacto  orta  esset,  non  aliter  Deum  ho- 
mines sibi  repraesentarent,  quam  ut  terribile  monstrum,  ful- 
minibus semper  stipatum  atque  procellis.  Atqui  non  hanc  de 
Deo  ideam  vulgo  homines  habent.  Agnoscunt  enim  illum,  ut 
rerum  auctorem,  ut  patrem  beneficum  ac  providum,  non 
minus  quam  justum  ac  vindicem. 

4-“  Sed  esto  ; sit  idea  Dei  ex  timore  orta.  Ut  aliquid  profi- 
cerent, deberent  athei  ostendere,  timorem  hunc  irrationabilem 
esse;  quod  profecte  ostendere  possent,  si  demonstrarent 
effectus  illos  terribiles  non  habere  ultimam  aliquam  causam, 
a qua  tandem  aliquando  dependeant.  Id  tamen  adhuc  non 
praestiterunt. 

5®  Hinc  fit,  ut  timor  iste  nec  ab  ipsis  atheorum  animis,  ex- 
sulare uuquam  possit.  Scimus  utique,  ipsos  quoque  timere. 
Praeclare  Tullius  de  Epicuro  : « Nec  quemquam  vidi,  qui 
« magis  ea  quae  timenda  esse  negaret,  timeret;  mortem  dico 
« et  Deos  (i).  »Id  et  de  toto  ejus  grege  dicere  licet. 

6“  Hic  timor  ipse  vera  alheismi  origo  est.  Quia  enim  vindi- 
cem liment,  ut  cupiditatibus  suis  licentius  indulgeant,  et  con- 
scientiae latranti  offam  porrigant,  i-dcirco  Deum  non  esse 
persuadere  sibi  conantur.  Non  igitur  T>eos  fecit  timor,  sed 
atheos. 


(I)  De  Nat.  Deor.  Lib.  I,  c.  LXXIX. 

ARTICULUS  VII. 


Difficultates. 

89.  Ob.  I.  Consensus  humani  generis  in  agnoscenda  divi- 
nilate  dici  nequit  universalis.  Nam 

Io  Testantur  idonei  scriptores,  exstitisse  antiquitus  popu- 
los atheos. 

2“  Idem  testantur  viatores,  de  barbaris  incolis  regionum 
recentius  exploratarum. 

3o  Demum  philosophi  non  pauci,  et  veteres  et  recentiores, 
athei  fuerunt.  Horum  autem  judicium  pluris  valet,  quam 
vulgi  consensio. 

Resp.  Dist.  ant.  Consensus  iste  dici  nequit  universalis 
metapliysice  vel  physice  (D.  163,  3°),  tr ; moraliter,  nego. 
Quanquara  probari  aliunde  posset,  nullam  plane  hac  in  re 
dari  exceptionem  in  hominibus  ratione  utentibus : id  tamen 
experientia  sola  non  constat.  At  consensus  moraliter  abunde 
sufficit  ad  argumentum. 

60.  Ad.  1™  Dist.  et  hujusmodi  testimonia  universalis  con- 
sensus vim  non  infirmant,  conc.;  infirmant,  nego. 

Etenim  1“  pauci  illi  scriptores  qui  haec  tradiderunt,  fere 
semper  dubitantium  more  loquuntur;  quod  ostendunt  ii  lo- 
quendi modi  quos  adhibent  : dicitur,  fama  estelc. 

2"  Alii  ssepe  scriptores,  et  ipsa  quandoque  monumenta, 
contrarium  testantur. 

3«  Populi  quidam,  seu  potius  quaedam  tribus  athese  dictae 
sunt,  non  vere  ac  proprie,  sed  improprie  et  immerito  : vel 
quia  homines  impii  essent  et  practice  athei,  vel  quia  ritibus 
publicis  externoque  cultu  carerent,  vel  quia  populares  grae- 
corum  Deos  non  colerent;  qua  de  causa  hebraei  ipsi,  atque 
adeo  Christiani,  tanquam  athei  traducti  sunt. 

4®  Demum  gentes  illas  quae  atheae  fuisse  dicuntur,  barba- 
ras plane  fuisse,  et  belluarum  in  morem  vitam  agitasse,  in 
comperto  est.  Jam  si  qua  hujusmodi  gens  vere  fuisse  aliquo 

tempore  athea  probaretur,  quid  inde?  An  rationis  fructus 
quseras  apud  eoS;,  qui  morum  immanitate  efferati  atque  hebe- 
tati, rationis  usu  paene  carent?  An  poterit  eorum  dissensio 
universali  mentium  humanarum  consensioni  quidpiam  de- 
trahere? Vide  auctores  qui  materiam  hanc  fuse  pertractant; 
hi  singulos  populos  qui  atheismi  accusantur,  ab  hac  nola  li- 
berant (I). 

61.  Ad  2“  Viatores  omnes  id  testantur,  nego;  quidam, 
subd. ; ita  ut  postea  falsa  reperta  sint,  qute  ipsi  non  satis  ex- 
ploraverant, ac  temere  affirmaverant,  conc.,-  secus,  neg»©.  Vide 
citatos  auctores. 

Ad  3™  Tr.  .4d  rat.  additam,  dist.  ubi  constet  erroris  cau- 
sas vulgi  judicium  non  pervertisse,  nego;  \xh\  non  constet, 
subd.;  si  plerique  philosophi  et  illustriores  contraria  sentiunt 
ac  reliqui  homines,  /r.;si  pauci  et  minoris  auctoritatis,  we5^o. 

Philosophi  qui  athei  dici  merentur,  paucissimi  sunt,  et 
philosophi  nomine  vix  aut  ne  vix  quidem  digni.  Cseterum 
errare  posse  quosdam  philosophos  certissimum  est,  nec  mi- 
rum videri  debet,  ubi  praesertim  erroris  causae  sunt  mani- 
festae. At  genus  humanum  universum  hac  in  re  errasse, 
magna  foret  absurdilas  (82). 

62.  [nst.  Fortasse  populi  antiquitus  ignoti  athei  fuerunt, 
fortasse  populi  adhuc  incogniti  athei  sunt : fortasse  persuasio 
haec  demum  extabescet. 

Resp.  Nego  totum.  Scrupulos  istos  omnes  adimit,  si  aliud 
non  suppetat,  inductionis  et  analogiae  argumentum.  Quemad- 
modum natura  hominum  semper  eadem  fuit,  semperque  erit 
eadem,  ita  quoque  fructus  qui  ex  illa  sponte  erumpunt,  erunt 
semper  iidem. 

63.  Ob.  II.  Consensus  iste,  quamvis  exstitisse  concedatur, 
nullam  tamen  ad  probandum  vim  habet. 

Quia  I®  diversi  a diversis  populis  dii  colebantur.  Ergo 
nullus  Deus  est,  qui  pro  se  universale  suffragium  habeat. 

2®  Plures  populi  per  plura  saecula  polytheismum  professi 
sunt.  Atqui  polytheismum  profiteri,  perinde  est  ac  profiteri 

(1)  V.  gr.  Brenna.  De  generis  humani  consensu  in  agnoscenda  Divinilate,  vol.  I. 
p.  I,  c.  V,  seq.  et  vol.  II.  — Storchenaii.  Theol.  nat.  Sect.  I,  c.  IV. 

alheisnium.  Nam  pluralitas  Deorum,  Tertulliano  teste,  nul- 
litas  Deorum  est. 

3®  Demum  mullae  persuasiones  universales  repertae  sunt 
falsae. 

64.  Resp.  Nego  ant.  * 

Ad.  l"  Dist.  ant.  Et  haec  discrepantia  afficit  judicium  de 
existentia  alicujus  divinitatis,  nego;  versatur  circa  ideam 
qua  divinitas  exhiberi  potest,  subd.;  circa  ideam  determina- 
tam et  completam,  conc.;  circa  ideam  indeterminatam  et  in- 
choatam, nego. 

Dist.  cons.  secundum  quod  divinitas  exhibetur  conceptu 
determinato  et  completo,  conc.;  secundum  quod  exhibetur 
conceplu  indeterminato  et  inchoato,  nego. 

Diversitas  opinionum  non  hanc  quaestionem  respicit : an  sit 
aliqua  divinitas ; sed  illam  alteram  : quid  sit  Deus  aut  cu- 
jusmodi  concipi  debeat.  Jam  in  primae  quaestionis  solutione 
omnes  conveniunt,  quia  facilior  est,  et  ex  primis  rationis 
principiis  necessario  in  humanae  vitae  cursu  ac  naturaliter 
erumpit,  et  multimodis  confirmatur.  Quoad  alteram  vero  con- 
veniunt pariter  omnes,  si  spectes  ideam  Dei  inchoatam  et 
confusam,  quae  sita  est  in  conceptu  Entis  supremi  cui  omnia 
subsunt;  haec  enim  idea  iis  ipsis  gignitur  argumentis,  quibus 
hujus  entis  existentia  cognoscitur.  Si  vero  sermo  sit  de  no- 
tione determinata  et  completa,  quaenam  scilicet  natura  sit 
Entis  illius  supremi,  quaenam  attributa,  et  quo  pactores  cae- 
terae  illi  subsint;  item  an  unum  sit  an  plura;  quoad  istas 
utique  quaestiones  dissentiunt  : sunt  enim  longe  difficiliores ; 
nec  ad  eas  solvendas  prima  rationis  principia  et  obvia  expe- 
rientia sufficiunt.  Cum  tamen  homines  confusa  illa  Entis  su- 
premi notione  non  satis  habeant,  complere  illam  utcumque 
et  perficere  nituntur.  In  quo  sane  plurimi  phantasia  duci  se 
sinunt,  eamque  sequentes  non  possunt  non  errare;  quidam 
ratione  utuntur,  sed  hoc  opus  paucorum  est,  neque  sine  mul- 
lorum admixtione  errorum  moraliter  perfici  potest(L.  601); 
maxima  vero  pars  auctoritatem  sequitur,  atque  hoc  pacto 
unius  error  multos  inficit.  Error  autem  varius  est,  quemad- 
modum aberratio  omnis  ;hinc  nil  mirum,  si  diversae  hac  in  re 


354 


THEOLOGIA, 


fuerint  opiniones.  Nihilominus,  ut  praeclare  Tullius,  quales 
sint  (Dii)  varium  est : esse  nemo  negat  (i). 

6b.  Ad  2“  Tr.  major.  Nego  min.  et  dist.  rat.  add.  si  res 
consideretur  secundum  se  conc.;  si  ex  opinione  earum  gen- 
tium, neg»©. 

Ad.  3™  Dist.  Persuasiones  universales  et  constantes,  nego; 
universales,  subd.;  ita  ut  erroris  causa,  imo  et  occasio  as- 
signari possit,  conc.;  secus,  nego,Y . dicta  in  logica  (L.  620), 
et  in  hoc  argumento. 

CAPUT  V. 

* DE  ATHEISMO. 

ARTICULUS  I. 

An  esse  possint  homines  athei. 

66.  Adeo  obvia  sunt  ac  perspicua  argumenta,  quibus  ad 
Deum  cognoscendum  assurgere  possumus,  ut  dubitare  me- 
rito liceat,  an  fuerint  unquam  aut  esse  possint  homines,  qui 
rationis  adepti  usum,  vel  ignorent  Deum  esse,  vel,  quod 
multo  videtur  incredibilius,  negent. 

Igitur  posset  1°  fieri  quaestio  de  atheis  negativis  (14)  : an 
possint  esse  homines  adulti  sanaque  menie  praediti,  quo- 
rum rationem  aetas  et  aliqua  experientia  explicuerit  nec  morum 
barbaries  penitus  exlinxerit,  qui  Dei  existenliam  plane  igno- 
rent. Certe  si  de  ignorantia  ad  breve  tempus  ac  facile  vinci- 
bili loquamur,  nullum  dubium,  hujusmodi  ignorantiam  dari; 
aliter  vero  dicendum  de  ignorantia  ad  longum  tempus  pro- 
ducta, moraliterque  invincibili  : hanc  enim  dari  posse  non 
puto.  Omitto  enim  praesidia  quae  status  socialis  et  domesticus 
confert;  omitto  quoque  Dei  providentissimi  auxilia  interna 
et  externa,  qui  vult  omnes  homines  salvos  fieri  et  ad  agni- 
tionem veritatis  venire  (2);  sed  certe  ex  mundi  adspectu,  ex 

(1)  De  nat.  Deor.  II. 

(2)  l.  Tim.  11,4. 

rerum  pulchritudine  atque  ordine,  ex  suiipsius  considera- 
tione necessarium  omnino  est,  ut  homo  seusihus  praeditus  ac 
ratione  utens  tandem  aliquando  ad  primam  rerum  causam 
atque  invisibilem  gubernatorem  mente  assurgat.  Sufficiunt 
enim  ad  hoc  primae  illae  ideae  quae  omnibus  plane  communes 
sunt  (0.  o),  et  prima  principia,  quae  ex  iis  sponte  emergunt. 
His  autem  homo  si  careat,  rationis  usum  non  habet,  contra 
hypothesim. 

67.  Fateor,  reflexionem  aliquam  insuper  necessariam  esse, 
ut  mens  haec  principia  applicet,  et  sensibilia  transgrediens 
causam  quaerat  invisibilem.  Sed  reflectendi  occasio  deesse 
homini,  longo  tempore,  non  potest.  Saltem  enim  quum  inso- 
litum aliquod  phaenomenon  videt,  quod  admiratione  aut  terrore 
ipsum  percellat,  aut  quum  necessitate  aliqua  aut  morbo  aut 
dolore,  aut  periculo  premitur,  aut  quum  vim  moralis  dicta- 
minis,  illudque  auctoritate  plenissimum  imperium  persen- 
tiscit, fieri  nequit  ut  aseipso  non  exquirat,  unde  illasint,unde 
ipse,  unde  caetera  ; et  hoc  satis  est,  ut  confusam  aliquam  su- 
premi principii  a quo  omnia  pendent,  notionem  adipiscatur. 

68.  Scio  haec  omnia  negare  traditionales.  Sed  cum  iis  nunc 
non  disputo  : eos  enim  alibi  refutavi  (P.  486,  487).  At  si 
supponamus,  quod  omnes  certissimum  habent,  humanam 
mentem  posse  ex  se  primas  saltem  ideas  adquirere,  negari 
nequit,  ab  his  ideis  cum  experientia  ulteriore  conjunctis, 
facilem  ad  Deum  transitiTm  imo  necessarium  esse.  Sic  patet 
quid  de  atheis  negativis  sentiendum  sit. 

69.  Quaeritur  2°  an  possibile  sit,  esse  atheos  positivos. 

Principio  animadvertendum  est,  non  esse  hic  sermonem  de 

atheis  practicis,  qui  nempe  ita  se  gerunt  ac  si  nullus  esset 
Deus;  sed  de  speculativis,  qui  nempe  in  ea  se  obfirmaverint 
sententia  : Deum  non  esse.  Deinde,  reperiri  sane  nonnullos, 
qui  orelenus  Deum  negant  : qua  tamen  in  re,  id  potius  as- 
serunt, quod  vellent,  quam  id  quod  sentiunt;  quanquam 
enim  ipsis  expediat  non  esse  Deum,  non  tamen  ad  eam  usque 
caecitatem  devenire  potuerunt,  quae  ipsam  non  percipit  evi- 
dentiam. Quod  quidem  satis  manifestant,  ubi  periculum  ali- 
quod ac  repentina  calamitas  urget : tunc  enim  eripitur 

persona,  manet  res  (i);  videasque  ad  vulgares  usque  super- 
slitioues  proceros  hosce  animos  clatosque  sese  demittere. 

70.  Hoc  itaque  quieritur,  an  sint  qui  vere  et  ex  animo 
sentiant,  Deum  non  esse.  Affirmandum  videtur,  secundum 
illud  Psalmi : dixit  insipiens  in  corde  suo  : non  est  Deus  (2). 
Nam,  ut  in  tertio  logicae  libro  dictum  est  (L.  692;  1®,  3®), 
potest  prava  voluntas  ab  argumentis  illis  quae  banc  veritatem 
aperiunt,  licet  in  promptu  posita  sint,  intellectum  avertere, 
ipsumque  convertere  ad  inanes  aliquas  fallacias,  quae  ejus- 
dem veritatis  evidentiam  obruant  aut  aliqua  ratione  obum- 
brent. Non  est  propterea  mirandum,  si  dum  in  his  fallaciis 
totam  mentis  attentionem  voluntas  defigit,  possit,  saltem  ali- 
quo momento,  aut  dubium  intellectus  aut  assensum  extor- 
quere. 

71.  Dixi  saltem  aliquo  momento.  Communiter  enim  pu- 
tandum non  est,  in  immani  adeo  ac  manifesto  errore  posse 
diu  manere  quemquam,  cum  praesertim  oppositae  veritatis 
evidentia  vel  invitos  attingat;  nisi  forte  supponas  hominem  a 
primis  usque  annis  adeo  misere  depravatum,  ut  in  eo  mentis 
animique  perversitas  in  naturam  paene  transierint.  Caeterum 
praeclare  ait  Seneca.  « Mentiuntur  qui  dicunt  se  non  sentire 
« esse  Deum;  nam  etsi  tibi  affirment  iuterdiu,  noctu  tamen 
* et  sibi  dubitant » (3).  Certe  et  veterum  et  recenliorum  auc- 
toritate (4)  compertum  est,  atheos  secum  ipsis  haudquaquam 
constare;  id  quod  facta  quoque  subinde  comprobant. 

72.  Ex  dictis  liquet  1®  judicium  quo  atbeus  Deum  negat, 
nunquam  cum  animi  persuasione,  nunquam  cum  bona  fide 
sociari ; sed  errorem  formalem  semper  esse  (L.  715);eumque 
non  modo  ex  levissima  temeritate,  sed  ex  destinata  malitia 
semper  originem  ducere  (L.721). 

2®  Idem  dicendum  de  dubitatione. 

3o  Eum  qui  constanter  Deum  sermonibus  aut  scriptis 
neget,  contra  mentem  loqui,  audacterque  mentiri. 

(1)  Lucret.  L.  III. 

(2)  1’salm.  Xlll. 

(3)  L.  1.  Z)e  ira. 

(4)  Y.  gr.  Platonis  Dial.  X.  De  leg.  et  Baylii,  Dict.  crit.^  art.  Bion. 

4.0  Quidquid  dicat  atheus,  non  posse  se  a summse  impru- 
denlise  nota  excusare.  Etenim 

o)  Nemo  atheorum  ausus  est  directe  probare,  Deum  non 
esse  : oppositum  autem  demonstrare  se,  philosophia  tuetur. 

6)  Athei  in  eo  solummodo  se  continent,  ut  demonstrationes 
quae  afferuntur  ad  Dei  probandam  existentiam,  confictis  a se 
systematibus  infirment.  Sed  haec  systemata,  ut  minimum  di- 
camus, sunt  gratuitae  suppositiones,  quae  vulgo  refutantur  ut 
absurdae. 

c)  Quantumvis  athei  argumentorum  Dei  existentiam  de- 
monstrantium vim  elevare  conenlur,  negare  tamen  non  pote- 
runt, nisi  velint  plane  rejici  ut  dementes,  esse  saltem  proba- 
bile, Deum  existere.  Quum  autem  agitur  de  summa  rerum, 
tutior  pars  est  eligenda.  Hi  tamen,  qui  in  caeteris  levissimas 
quasque  probabilitates  ac  veri  umbras  sectantur,  in  hoc  gra- 
vissimo negotio,  non  probabilitatem  modo,  sed  ipsam  eviden- 
tiam spernunt. 

ARTICULUS  II. 

De  exitialibus  atheismi  consectariis. 

75.  Ut  magis  pateat  atheismi  absurditas  atque  perver- 
sitas, recensebimus  breviter  fructus,  quos  atheismus  naturn 
sua  producit. 

1°  Sapientiam  prorsus  enecat,.scientiisque  tenebras  teter- 
rimas  offundit.  Sublata  enim  causa  absolute  ultima,  ratio- 
num ultimarum  cognitio  (Prol.  III.)  evadit  impossibilis ; fun- 
damentalia insuper  problemata,  quae  resolvere  scientia  debet, 
in  omni  ordine,  sive  physico,  sive  logico,  sive  ethico,  sive 
historico,  fiunt  penitus  insolubilia.  Nam 

o)  In  ordine  physico  explicari  nequit  rerum  origo,  quia 
tollitur  prima  causa  efficiens;  legum  quoque  physicarum 
harmonia  et  constantia,  quia  tollitur  prima  causa  exemplaris, 
et  ultima  finalis,  rerumque  provisor  et  gubernator. 

6)  In  ordine  logico  inexplicabilis  est  possibilitatis  funda- 
mentum ontologicum,  seleruitas  ac  necessitas  essentiarum, 
immutabilitas  veritatis. 

c)  In  ordine  ethico  intelligi  prorsus  nequit,  quid  sit  lex  illa 
honestatis,  cujus  imperium  ineluclabilemque  auctoritatem 
omnes  experimur,  nulla  enim  lex  sine  legislatore  : hinc  officia 
ac  jura  sine  fundamento  sunt;  virtus  sine  praemio  manet, 
vitiumque  sine  poena;  imo  ipsum  honestarum  et  inhones- 
tarum actionum  discrimen  fit  incertum. 

d)  In  ordine  historico  facta  multa  inexplicabilia  fiunt,  su- 
blato provisore  supremo;  et  factorum  sive  concursus  sive 
successio,  quae  ab  hominis  arbitrio  saepe  non  dependent, 
caeco  solum  casu  explicari  possunt.  Tamen  ex  hoc  ordine 
atque  ex  hac  successione  emergit  mundus  moralis,  qui  non 
minus  quam  physicus  mirabilis  est,  nec  fortasse  minus  illus- 
tria intelligentiae  disponentis  vestigia  continet. 

74.  2“  Alheismus  humanae  naturae  osor  et  inimicus  est, 
Intimis  enim  naturae  propensionibus  contradicit,  easque  in 
ludibrium  ipsius  ac  tormentum  vertit.  Deo  enim  sublato, 
nullus  est  amplius  remunerator  virtutis,  nullus  scelerum  vin- 
dex, nullus  perturbati  ordinis  reparator,  nullum  in  adversis 
solamen,  nullum  amplius  objectum,  cujus  assecutione  felices 
esse  possimus.  Sine  Deo  animi  immortalitas  chimaera  est, 
desiderium  beatitatis  ludibrium,  virtutis  amor  calamitas,  ac 
propensionibus  inter  se  pugnantibus  homo  misere  discer- 
patur necesse  est.  Si  Deum  mihi  tollis,  quid  superest?  Brevis 
haec  incertaque  vita,  quam  calamitates  et  aerumnae  potius,^ 
quam  anni  diesque  metiuntur,  in  quam  homo  conjectus  sine 
adjutore,  sine  provisore,  sine  remedio,  sine  spe,  conditio- 
nem obtinet  brutorum  conditione  multo  deteriorem. 

75.  3“  Humanam  denique  societatem  alheismus  impossi- 
bilem facit.  Quae  enim  sunt  humani  convictus  fundamenta, 
nisi  mutua  fides,  legum  reverentia,  in  principe  amor  justitiae, 
in  subdilisjobsequium  erga  auctoritatem,  in  omnibus  patriae 
amor  ac  civium  cliaritas?  Haec  autem  omnia  in  athea  homi- 
num multitudine  frustra  requires.  Invisibilis  enim  atque 
omnia  videntis  potestatis  timore  sublato,  omnique  futurorum 
bonorum  adempta  spe,  unica  superest  agendi  regula,  uti- 
litas ; unicus  finis,  voluptas;  unicam  efferentibus  se  cupidita- 
tibus fi  aenum,  timor.  In  imperantibus  timor  populi,  in  populo 

timor  imperantis,  hoc  totum  societatis  fundamentum  erit; 
ac  propterea  jus  unicum,  fortioris  voluntas;  unico  debilio- 
ribus relicta  defensio,  simulatio,  fraus,  proditio.  Nonne 
prsestat  in  sylvis  atque  inter  feras  degere,  quam  in  ejusmodi 
societate  versari? 

Ex  his  omnibus  l»  concludemus,  merito  atheos  et  vocari 
insipientes,  et  populorum  odia  semper  et  legum  severitatem 
subiisse;  qui  et  sapientiae  contemptores,  et  hominum  ini- 
mici, et  societatis  eversores  esse  probantur. 

2“  Ex  his  quoque  colligere  poteris,  si  vacat,  plura  alia 
argumeirta  ad  Dei  existentiam  demonstrandam,  quae  nobis 
innuisse  sufficit. 


LIBER  SECUNDUS. 


CAPUT  I. 

DE  ESSENTIA  DIVINA. 

ARTICULUS  I. 

Quid  essentioe  divince  nomine  intelli^atur. 

76.  Quemadmodum  Deum  esse  immediate  non  cognos- 
cimus, sed  ex  ejus  effectibus ; ita  etiam  quid  Deus  sit  in  seipso 
cognoscere  non  possumus;  solummodo  ex  eo  quod  novimus, 
quomodo  res  aliae  se  habeant  ad  ipsum,  colligere  argumen- 
tando possumus  quid  ipse  sit.  Duplici  porro  via,  postquam 
sub  conceptu  primae  causae  cognovimus  Deum  esse,  a creatis 
rebus  assurgimus  ad  cognoscendum,  quid  Deus  sit  : via 
nempe  remotionis,  et  via  analogice.  Deus  enim  a nobis  primo 
cognoscitur  secundum  duplicem  habitudinem  ad  res  finitas, 
nempe  ut  earum  principium,  et  ut  ipsis- longe  superemi- 
nens (18).  Quia  ergo  illarum  principium  est,  perfectiones 
omnes,  quae  in  iis  sunt,  aliquo  modo  continere  debet 
(0.  268);  et  quia  illis  longe  supereminet,  carere,  debet  im- 
perfectionibus omnibus,  quae  in  rebus  inferioribus  inve- 
niuntur. Primo  igitur  via  remotionis  imperfectiones  istas  in 
Deo  esse  negamus,  et  hoc  pacto  dicimus  Deum  v,  gr.  infi- 
nitum vel  immensum  : deinde  via  analogiae  rerum  creatarum 
perfectiones,  a nativis  defectibus  purgatas,  ipsi  tribuimus  : 
sic  dicimus  Deum  v.  gr.  inlelligentem  et  liberum;  non  tamen 
ita  ut  sunt  ea  quae  ipse  produxit,  sed  multo  magis  ac  melius. 
Ex  quo  vides,  etiam  dum  viam  persequimur  analogiae,  remo- 
tione nos  uti  ; ac  propterea  de  Deo  nos  cognoscere  potius 
quid  non  sit,  quam  quid  sit. 

77.  Pluribus  itaque  conceptibus  ineffabilem  Dei  ac  sim- 

plicissimain  naliiram,  quemadmodum  si  ex  distinctis  perfec- 
tionibus constaret,  nobis  ipsi  repraesentamus;  quia  de  iila 
aliter  cogitare  non  possumus.  In  his  autem  perfectionibus, 
essentiam  iterum  ab  attributis  distinguimus.  Essentiam  voca- 
mus perfectionem  illam,  quam  ratio  nostra  concipit  tanquam 
primum  Dei  constitutivum,  quatenus  a creaturis  differt ; et  a 
qua  mens  progredi  possit  ad  perfectiones  cajteras  ipsius  de- 
monstrandas. Cajteras  hasce  perfectiones  attributa  nuncupa- 
mus; non  quia  ad  modum  qualitatum  quarumdam,  ab  essentia 
tanquam  a radice,  dimanent;  sed  quia  ab  illa  ratiocinando 
deducuntur. 

78.  Ex  hoc  intelliges,  quum  quaeritur  quaenam  sit  Dei  es- 
sentia, hoc  tantummodo  quaeri  : quinam  sit  ille  peculiaris 
Dei  conceptus,  qui  in  nostram  cognitionem  cadit  tanquam 
primo  constitutivum  ipsius,  et  ut  caeterarum  perfectionum 
radix  : vi.des  propterea,  quaestionem  hanc  esse  pure  metho- 
dicam. 

Cseterum  ex  dictis  manifeste  colligitur  (18),  id  quod  primo 
de  Deo  concipitur,  hoc  esse  : quod  sit  Ens  a se,  sibique  suffi- 
ciens ad  existendum.  Ex  hoc  ipso  caeteras  Dei  perfectiones 
deduci  posse,  infra  patebit.  Esse  ergo  a se,  (aseitas),  essentia 
^ Dei  merito  appellatur. 

ARTICULUS  II. 

Deum  non  esse  in  ullo  genere. 

79.  Propositio  I.  Divina  essentia  non  est  in  ullo  genere, 
quod  sit  ipsi  et  alicui  alteri  naturae  commune. 

Deducitur  ex  dictis. 

Nam  1“  ut  s.  Thomas  arguit,  » cum  esse  Dei  sit  ejus  es- 
« sentia,  si  Deus  esset  in  aliquo  genere,  oporteret,  quod 
« genus  ejus  esset  ens;  nam  genus  significat  essentiam  rei, 
« cum  praedicetur  in  eo  quod  quid  est.  Ostendit  autem  Phi- 
« losophus,  in  III.  metaph.,  quod  ens  non  potest  esse  genus 
« alicujus ; omne  enim  genus  habet  differentias,  quae  sunt 
« extra  essentiam  generis  : nulla  autem  differentia  posset 

« inveniri,  quae  esset  extra  ens,  quia  non  ens  non  potest  esse 
« differentia  » (i).  Vide  dicta  de  entis  conceptu  (0.  13. 
seq.) 

2“  Ratio  per  genus  significata  indifferens  est  ad  plures  dif- 
ferentias, quibus  ad  species  diversas  determinatur;  nullam 
enim  differentiam  hujusmodi  essentialiter  habet.  Ratio  ergo 
generis  in  suo  conceptu  indifferentiam  ad  existendum  in- 
cludit; non  enim  potest  exislere  sine  aliqua  differentia.  Prop- 
terea  quidquid  sub  genere  aliquo  continetur,  est  in  suo  con- 
ceptu indifferens  ad  existendum. 

Jam  divina  essentia  non  est  indifferens  ad  existendum, 
immo  essentialiter  est,  ipsaque  est  suum  esse.  Ergo. 

80.  Concludes  1"  Deum  esse  supra  omne  genus. 

2»  Quid  Deus  sil,  proprie  definiri  non  posse. 

3"  Propterea  Deum  esse  incomprehensibilem. 

Qusecumque  nomina  Deo  simul  et  creaturis  tribuuntur, 
analogica  esse. 

* 81.  Objici  posset  1®  Deum  in  genere  substantiae  compre- 
hendi, quatenus  substantiae  nomine  intelligimus  ens  quod 
per  se  est  (0.  151). 

Ad  hoc  respondendum  cum  eodem  s.  Thoma.  « Substan- 
« tiae  nomen  non  significat  hoc  solum,  quod  est  per  se  esse^ 
« quia  hoc  quod  est  esse,  non  potest  per  se  esse  genus;  sed 
« significat  essentiam  cui  competit  sic  esse,  e.  per  se  esse  ; 

« quod  tamen  non  est  ipsa  ejus  essentia.  Et  sic  patet,  quod 
» Deus  non  est  in  genere  substantiae  » (2). 

* 82.  Objicies  2»  res  creatas,  etiam  in  essentialibus,  Deo 
similis  esse;  propterea  habere  aliquid  quod  ipsis  et  Deo  lo- 
gice commune  est.  Quatenus  ergo  Deus  et  res  creatae  similes 
sunt,  communi  genere  comprehensas  videri. 

Resp.  juxta  pulcherrimam  s.  Thomae  theoriam  (3),  simili-  ; 
tudinem  variam  esse  pro  varietate  modi,  secundum  quem  ali-  | 
qua  forma  pluribus  communis  est.  Quaedam  igitur  eamdem 
formam  habent,  et  secundum  eamdem  rationem,  ut  v.  gr.  duo 

(1)  Sum.  th.  p.  I,  q.  III,  art.  V.  ^ 

(2)  Ibid.  ad  1.  Cf.  quoque  Summam  contra  gent.  Ub.  I,  c.  XXV.  '■ 

(3)  Sum.  th.  p.  I,  q.  IV,  art.  III.  1 

homines  vel  duo  rectangula  : qusedam  vero  eanidem  formam 
habent,  sed  non  secundum  eamdem  rationem,  ut  v.  gr.  homo 
verus  et  homo  pictus. 

Certum  est  autem , omnes  effectus  perfectionem  aliquo 
modo  in  causa  praicontineri  (0.  265);  ac  propterea  omnem 
effectum  aliquo  modo  suae  causae  similem  esse.  Sed  non 
omnes  effectus  suis  causis  ita  sunt  similes,  ut  et  in  eadem 
forma  et  secundum  eamdem  rationem  conveniant,  ut  patet  in 
iis  effectibus  quorum  perfectionem  eminenter  aut  virtualiter 
(0.  265)  causa  praecontinet.  Hi  tamen  possunt  cum  suis 
causis  convenire  in  eadem  forma,  secundum  eamdem  ratio- 
nem generis.  At  cum  Deus  sub  nullo  rerum  finitarum  genere 
contineatur,  res  ab  eo  conditae  divinam  perfectionem  in  se 
referre  non  possunt,  neque  secundum  speciei  neque  secun- 
dum generis  rationem  eamdem,  sed  tantummodo  secundum 
analogiam  unius  ad  alterum  (L.  66).  « Et  hoc  modo,  ita  con- 
« eludit  S.  Doctor,  illa  quae  sunt  a Deo,  assimilantur  ei,  in 
« quantum  sunt  entia,  ut  primo  et  universali  principio  totius 
« esse  » (i). 

* 83  De  qua  Deum  inter  et  creaturas  similitudine  animad- 
verte adhuc,  quod  idem  Aquinas  subtiliter  notat  in  eadem 
quaestione  : « quod  aliquo  modo  concedatur,  quod  crea- 
« tura  sit  similis  Deo,  nullo  tamen  modo  concedendum  est, 
« quod  Deus  sit  similis  creaturae  (2).  » Id  quod  alio  in  loco 
uberius  explanat  his  verbis.  « Convenientius  dicitur  Deo 
« creatura  similis,  quam  e converso.  Simile  enim  alicui  di- 
« citur,  quod  ejus  possidet  qualitatem  vel  formam.  Quia  igi- 
« tur  id  quod  in  Deo  perfecte  est,  in  rebus  aliis  per  quam- 
« dam  deficientem  participationem  invenitur,  illud  secundum 
« quod  similitudo  attenditur.  Dei  quidem  simpliciter  est, 
« non  autem  creaturae;  et  sic  creatura  habet  quod  Dei  est, 
« unde  et  Deo  recte  similis  dicitur.  iVon  autem  sic  potest 
« dici,  Deum  habere  quod  creaturae  est  : unde  nec  conve- 
« nienter,  dicitur,  Deum  creaturae  similem  esse,  sicut  nec 


(1)  Sum.  th.  p.  I,  q.  ar4.  III. 

(2)  Ibid  ad  IV. 

« hominem  dicimus  suae  imagini  fore  similem,  cui  lamen  sua 
« imago  recte  similis  enuntiatur  (t).  » 

ARTICULUS  III. 

De  infinita  Dei  perfectione. 

84.  Consideranda  nunc  est  penitius  Dei  essentia,  ac  viden- 
dum cujusmodi  sit  ens  a se,  ens  cujus  essentia  est  esse.  Non 
enim  potest  hoc  esse  ita  intelligi,  ut  existentiam  solummodo 
comprehendat;  existentia  namque  notio  abstracta  est  ac 
maxime  indeterminata;  nihilque  potest  existere,  quod  solam 
existentiam  habeat.  Statuamus  igitur  oportet,  qua;nam  sit  illa 
realitas  et  perfectio,  quae  ita  est  actu,  ut  independenter  ab 
omni  causa  sit,  ac  plane  nequeat  non  esse. 

4b.  Propositio  II.  Deus  est  ens  actu  infinitum. 

Ens  actu  infinitum  est  ens  absolute  perfectum  (0.  362); 
nimirum  ens  quod  perfectiones  omnes,  sine  ullo  defectu, 
sine  ulla  imperfectionis  admixtione,  essentialiter  continet 
(0.  329).  Hoc  intelligimus  quum  dicimus,  Deum  esse  actu 
infinitum. 

Probatur  1°  Deus  est  ens  a se.  Sed  ens  a se  nullam  potest 
habere  limitationem  seu  imperfectionem.  Non  enim  vi  essei^ 
tise  suae  limitibus  circumscribitur,  nec  ab  alio  limitari  potuit, 
nec  a seipso. 

Non  est  limitatum  vi  essentiae  suse.  Etenim  essentia  entis  a 
se  est  actu  esse(I8,  2“).  Nulla  autem  pura  perfectio  cum  hac 
essentia  pugnat;  omnis  enim  pura  perfectio  est  aliquod  esse.. 
Nullus  quoque  defectus  ab  hac  essentia  necessario  dimanat;] 
nam  defectus  inest  rei  secundum  quod  aliqualiter  non  est ; inii 
conceptu  vero  ipsius  esse  non  continetur,  ut  aliqualiter  non ) 
sit;  non  enim  idcirco  aliquid  est  limitatum  quia  est,  sed  quiai 
est  hoc  aut  illud,  v.  gr.  lapis,  planta,  homo.  I 

Non  potuit  insuper  ab  alio  limitari,  quia  ab  alio  non  pen| 
det,  nec  esse  participatum  habet.  Non  a seipso,  quia  suiip-.’j 
sius  causa  non  est.  Ergo.  vi 


(1)  Contra  gent.  Lib.  I,  c.  XXIX. 

* 86.  2“  Ens  a se  non  habet  esse  participatum,  sed  est  ipsum 
esse  per  se  subsistens.  Ergo  concludit  s.  Thomas,  « oportet 
« quod  totam  perfectionem  essendi  in  se  contineat  (i).  » 

Etenim  defectus  omnis  secundum  datam  quamcunquc  rca- 
litalem,  inveniri  solummodo  potest  in  iis,  quse  rcalitalem  il- 
lam participatam  habent;  ut  v.  gr.  defectus  sapientia;  inveniri 
potest  in  iis,  qui  sapientiam  habent  participatam  et  adquisi- 
tam,  si  nempe  non  secundum  perfectam  sapientia;  rationem 
illam  participent.  Si  vero  certa  aliqua  realilas  inveniretur  per 
se  subsistens,  nihil  profecto  de  perfecta  ejusdem  realitalis  ra- 
tione illi  deesse  posset;  ut  v.  gr.  si  inveniretur  ipsa  sapientia 
per  se  subsistens,  nihil  posset  ab  ea  abesse,  quod  ad  perfec- 
tam sapientiae  rationem  pertineat. 

Si  igitur  Deus  est  ipsum  esse  per  se  subsistens,  nulla  re 
carere  potest,  quae  ad  perfectionem  essendi  pertineat : secus 
aliqualiter  esset  non  ens.  « Omnes  autem  perfectiones,  in- 
« quit  s.  Thomas,  pertinent  ad  perfectionem  essendi.  Se- 
« eundum  hoc  enim  aliqua  perfecta  sunt;  quod  aliquo  modo 
« esse  habent.  Unde  sequitur  quod  nullius  rei  perfectio  Deo 
« desit  (2). » 

87.  3“  Deus  est  primum  ens  in  genere  causae  (16).  Ergo 
omnium  possibilium  perfectissimum  est.  Ergo  omnium  quae 
esse  possunt,  perfectiones  continet. 

Probatur  prima  consequentia.  Si  enim  possibile  foret  aliud 
ens  Deo  perfectius,  hoc  ens  vel  Jam  existit,  vel  est  pure  pos- 
sibile. Jam  ea  quae  existunt,  a primo  ente  dependent;  non 
sunt  ergo  illo  perfectiora ; quae  pure  possibilia  sunt,  contin- 
gentia sunt;  sunt  ergo  imperfectiora  ente  necessario. 

Probatur  secunda  consequentia.  Ens  quod  omnium  possi- 
bilium perfectiones  continet,  perfectius  est  eo,  quod  aliquam 
hujusmodi  perfectionem  non  contineat.  Ergo  ens  quod  om- 
nium possibilium  perfectissimum  est,  perfectiones  omnes  pos- 
sibiles contineat  oportet. 

88.  Atque  haec  satis  esse  possunt  firmandae  veritati.  Ad 


(1)  Sim.  tli.  p.  I,  q.  IV,  ai*t.  II. 

(2)  Ibid. 

errores  autem  cavendos,  qui  quidem  hac  in  re  gravissimi 
sunt,  haec  sedulo  animadverti  debent. 

1®  Deus  omnes  quidem  perfectiones  continet,  sed  modo 
diverso.  Perfectiones  enim  simplices  (0.  331)  continet /br- 
«mhter (26S) ; mixtas  autem  eminenter,  elvirtualiter  (Ibid.). 
Ratio  est,  quod  perfectiones  simplices  nullam  eonlinent  im- 
perfectionem, nec  ulteriorem  realitalem  excludunt : mixtae 
vero  sunt  cum  imperfectione  conjunctae,  ut  quae  majorem 
aliquam  perfectionem  natura  sua  excludunt.  Illae  igitur  in 
Ente  perfectissimo  possunt  esse  secundum  propriam  ratio- 
nem ; istae  vero  eo  solum  modo,  qui  nullam  contineat  imper- 
fectionem, nec  ulteriorem  realitatem  excludat. 

2“  Ipsae  perfectiones  simplices,  quae  formaliterin  Deo  sunt, 
non  sunt  tamen  in  illo  secundum  eam  ipsam  rationem,  quam 
in  rebus  creatis  habent,  sed  multo  eminentius.  Nam  in  rebus 
creatis  mullae  perfectiones  hujusmodi  sunt  accidentia,  ut  est 
sapientia,  justitia,  sanctitas  : omnes  vero  sunt  limitatae  et 
participatae.  In  Deo  autem  nihil  esse  potest,  quod  acciden- 
tale sit,  aut  imperfectum,  aut  participatum.  Sunt  ergo  illae 
perfectiones  in  Deo  secundum  sui  rationem  absolutam,  et 
abstractam  a modo  quo  sunt  in  creaturis. 

3°  Patet  hinc,  cur  nomina  quae  perfectiones  absque  defectu 
absolute  significant,  Deo  attribuantur,  ut  quod  sit  ens,  bonus, 
intelligens,  liber,  sapiens,  justus,  etc, ; quae  vero  significant 
perfectionem  aliquam,  ut  propria  est  rerum  creatarum,  v.gr. 
corpus,  animal,  homo  etc.  de  Deo  dici  non  possint. 

4®  Hinc  quoque  et  illud  colliges,  quod  paullo  ante  statutum 
est  (82),  ea  nomina,  quae  tam  Deo  quam  creaturis  tribuuntur, 
non  univoca  esse  sed  analogica  (i). 

5®  Jntelliges,  quo  sensu  Deus  dicatur  ipsum  esse,  totum 
esse,  plenitudo  essendi,  videlicet  non  quia  Deus  sit  omnia 
quae  sunt,  aut  esse  formale  omnium,  id  quod  pessimus  est 
pantheismi  error,  sed  quia  omnem  purae  perfectionis  reali- 
tatem, qua  essendi  actus  nobilitari  potest,  natura  sua  ipse 
complectitur. 

(1)  Cf.  S.  Thornse  Sum.  tk.  p.  I,  q.  XIII,  ari.  I-Vl. 

CAPUT  II. 

DE  PANTHEISMO. 

ARTICULUS  1. 

De  Pantheismi  diversis  formis. 

89.  Consideravimus  jam  qusenam  sit  essentia  divina,  et 
cujusmodi  sit;  superest  ut  consideremus,  quodnam  sit  suh- 
jectuin,  ut  ita  dicam,  essentife  hujus,  seu  quodnam  sit  objec- 
tum, quod  dici  possit  Ens  a se  summeque  perfectum.  In  quo 
duo  errores  omnium  pessimi  ac  funestessimi  erunt  nobis  con- 
futandi ; alter  eorum  qui  Deum  cum  hac  rerum  universitate 
confundunt;  alter  eorum  qui  divinam  naturam  universalem 
aliquam  esse  naturam  putant,  ac  pluribus  diis  communem. 
Contra  primos  ostendendum  erit,  personalem,  ut  aiunt, 
Deum, et  a rerum  universitate  distinctum,  esse  admittendum; 
contra  secundos,  Deum  unicum  esse  et  immulliplicabilem. 

90.  Primus  error  d\c\im  pantheismus  (ttxv  0£o;);  qui  non 
aliud  revera  est,  quam  larvatus  atheismus;  perinde  enim  est 
si  nullum  esse  Deum  alTirmes,  ac  si  statuas  nibi!  aliud  vocari 
debere  Deum,  nisi  rerum  omnium  quse  sunt  congeriem.  Id- 
circo qui  hoc  erroris  monstrum  sectantur,  inter  atheos  me- 
rito recensentur;  nisi  quod  athei  indirecti  nuncupari  solent. 
Cseterum  antiquissima  est  haec  humanae  mentis  aberratio, 
eaque  varias  in  variis  aetatibus  induit  formas ; sed  aetate  prae- 
sertim nostra  quidquid  abnormis  pravique  habet,  impuden- 
tius aperuit,  ac  veluti  insaniae  culmen  attigisse  visa  est. 

91.  Diversae  pantheismi  formae  ad  hasce  tres  revocantur; 
videlicet  ad  emanationem  transeuntem  mundi  e divina  sub- 
stantia, ad  evolutionem  immanentem  realem  ejusdem  divinae 
substantiae;  ad  evolutionem  idealem  absoluti. 

Prima  forma,  sub  qua  pantheismus  apparuit,  est  emanatio 
transiens.  Obliterata  enim  notione  creationis  ex  nihilo,  pro- 
num erat  in  eum  errorem  labi  mortales,  ut  rerum  omnium 

semina,  ac  materiam  ex  qua  res  factae  sunt,  i»  divina  sub- 
stantia praeexstitisse  opinarentur.  Invenimus  errorem  hunc 
apud  Indos,  in  theologia  brahmanica,  quam  vetustissimi  ejus 
gentis  libri  continent;  nec  non  in  geogoniis  iEgyptorum  et 
Persarum  : prirni  item  Graecorum  mystagogae  ac  vates  hanc 
ipsam  doctrinam  tradidisse  videntur;  quin  sub  aerae  quoque 
Christianae  initium  gnostici  eam  profitebantur.  Apud  hos 
omnes  emanationis  theoria  mythorum  plus  minusve  ridicu- 
lorum velamine  contegebatur,  quo  factum  est,  ut  brevi  adi- 
tum polytheismo  aperiret.  Hanc  scientificis  formulis  expres- 
serunt Pythagoras  ejusque  scola , et  media  aetate  Scotus 
Erigena  ac  Jordanus  Bruno. 

92.  Evolutionem  immanentem  realern  sed  diversimode 
docuerunt  neoplatonici,  realistae  heterodoxi  (L.  821),  ac 
praesertim  Baruch  Spinosa.  Generatim  hic  error  in  eo  situs 
est,  ut  esse  unum  ponat,  illudque  infinitum  et  aeternum,  quo 
mundi  visibilis,  eorumque  quae  in  ipso  sunt,  vera  ac  realis 
essentia  contineatur  : caetera  quaecunque  entia  dicimus,  non 
aliud  esse,  quam  variasejus  sive  formas, sive individualiones, 
sive  manifestationes.  Spinosa  saeculo  XVII  hanc  theoriam 
perfecit,  seu  potius  crassiorem  effecit  ac  materialisticam,  at- 
que atheismum  in  ea  latentem,  et  ab  iis  qui  praecesserant, 
pantheistis,  saltem  ab  omnibus  forte  non  agnitum,  palam 
eduxit,  substituens  notionibus  unitatis  supremae,  identitatis, 
esse  absoluti,  notionem  magis  definitam  substantiae ; ac  do- 
cens unicam  esse  substantiam,  cujus  duo  sunt  attributa,  co- 
gitatio et  extensio ; quidquid  vero  existit  substantiae  hujus, 
secundum  unum  aut  alterum  modum,  affectiones  esse. 

93.  Pantheismus  idealis  absurditatis  culmen  attingit,  et 
quod  pantheismum  cum  idealismo  consocians,  infinitae  et  ab- 
solutae unitatis  evolutionem  non  aliam  admittit,  quam  phae- 
nomenalem  et  idealem.  Doctrinam  hanc  tradiderunt  in  India 
primum  philosophi  scholae  vedanlicae,  auctore  Vyasa : horum 
sententia  erat : Brahma  solum  existere,  ens  aeternum,  purum, 
illimitatum;  omne  autem  id  quod  Brahma  non  est,  omne 
quod  limitatura  ac  multiplex  nobis  apparet,  non  reale  quid- 
piam,  sed  meram  illusionem  esse.  Quocirca  quum  existima- 

mus  mundum,  homines,  nosque  ipsos  esse  cnlia,  et  a Brahma 
distingui,  vanis  speciebus  realilalem  tribuimus,  ac  in  somnii 
statu  versamur;  quum  vero  cognoscimus,  Brahma  solum 
esse,  nihiique  aliud  prseter  ipsum,  tunc  enimvero  expergis- 
cimur,  scienliaque  potimur. 

94.  Eamdemfere  doctrinam  sectata  est  inter  Graecos  schola 
eleatensis,  quae  Xenophanem  parentem  habuit,  ac  Parmeni- 
dem et  Zenonem  propugnatores  acerrimos.  Hi  tanquarn 
principium  indubium  statuebant,  fieri  prorsus  non  posse,  ut 
quidpiam  novi,  sive  substantia  sive  modificatio  sit,  produca- 
tur. Proinde  quidquid  est,  aeternum  esse  et  immutabile.  Res 
finitas,  ac  propterea  inter  se  dissiiisiles  ac  mutabiles,  pura 
esse  phaenomena ; unicum  tantum  ens  agnosci  oportere,  ab- 
solutum, infinitum  ac  sernper  idem.  Hoc  verum  cogitationis 
objectum  esse;  cogitationem  autem  ejusque  objectum  esse 
unum  idemque  (i). 

95.  Haec  fere  eadem  invenies  apud  recentiores  pantheistas 
germanos,  qui  revera  hoc  nobis  tanquarn  magnum  quemdam 
in  rebus  philosophicis  progressum  oggesserunt,  ut  nos  ad 
vedanticorum  et  eleatensium  somnia  retro  agerent. 

* Novae  hujus  aberrationis  origo  ex  Kantii  doctrinis  repe- 
tenda est.  Is  enim,  quanquam  et  objectum  et  subjectum  re- 
ciperet, cum  tamen  omnes  objecti  formas  a subjecto  derivaret, 
objectum  ipsum  inexcogitabile  fecerat  (L.  516,  3®),  et  arbi- 
trarie solum  ac  precario  phaenomenorum  realitatem  recipere 
videbatur.  Erat  itaque  expectandum,  fore  aliquem  ex  ejus 
discipulis,  qui  magistri  opus  prosequeretur,  atque  objectum 
eliminaret,  solo  subjecto  retento.  Fuit  hic  Amedeus  Fichte. 
Is  statuit,  subjectum  et  objectum,  cognitionem  et  existentiam 
unum  prorsus  idemque  esse.  Unice  esse  ro  ego  absolutum  et 
illimitatum,  quod  activitas  infinita  est.  Hac  activitate  neces- 
saria imagines  creantur,  et  ideae  quibus  exterior  mundus 
continetur,  quin  tamen  ro  ego  creans  vel  eas  vel  se  agnoscat 
ac  sentiat.  Sed  quum  in  has  ideas  impingit  ro  ego^  in  se  re- 
flexione redit,  ac  duplicem  affirmationem  ponit,  primitivam 

(1)  De  l>is  omnibus,  quse  ad  pantheismi  historiam  pertinent,  cf.  Opus  cl.  Marel  : 
Essai  sur  Ic  pantheisme  dans  les  socieles  modernes.  Ch.  IV  et  auctores  ab  eo  citatos. 

ulramque,  quarum  tamen  altera  ab  altera  dependet.  Prima 
affirmatio  ac  prima  cognitio  hsec  est  : ego  sum  ego.  Altera  : 
ro  non-ego  non  est  ego.  Prima  affirmatione  affirmando  se,  se 
creat,  sed  se  limitatum  ac  distinctum,  quatenus  affirmatione 
altera  se  limitat,  opponendo  sibi  to  non-ego.  Se  autem  hoc 
pacto  limitat,  quia  resistentiam  tou  non-ego  a se  conficti  ex- 
peritur. Sed  brevi  activitate  sua,  quae  est  ejus  esse,  hos  li- 
mites transgreditur,  dein  novos  ponit  limites,  eosque  iterum 
superat,  et  ita  porro  sine  fine  : atque  hoc  pacto  to  ego  sentit 
se  infinitum  esse. 

* 96.  Schellingloco  roO  ego  absoluti  suffecit  esse  a6so/ntMW, 
quod  nec  subjectum  est  nec  objectum,  sed  quasi  neutrum 
inter  utrumque.  In  hoc  esse  absoluto,  etiam  juxta  ipsum,  esse 
et  cognoscere  sunt  unum  idemque  : cognitio  autem  primo  est 
intuitio  sine  conscientia,  quae  prorsus  cum  objecto  confun- 
ditur. Scinditur  autem  absolutum  in  duplicem  ordinem,  co- 
gnitionis et  existentise,  quum  fit  separatio  inter  objectum  et 
cogitationem  ; haec  separatio  fit  per  conceptus,  in  quibus 
forma,  quae  generale  quiddam  est,  cogitationi,  particularia 
autem  existentiae  respondent.  Sed  haec  separatio  non  est  in 
ipso  esse  absoluto,  quod  est  perfecte  unum;  est  tantummodo 
ejus  varia  manifestatio.  Esse  absolutum  est  infinitum  : fit 
vero  finitum  in  statu  ideali,  prout  esse  a cognitione  distin- 
guitur. 

*.97.  Quae  Schelling  affirmando  posuerat,  HegeI  demon- 
strare aggressus  est;  ita  tamen  ut  ad  eamden  conclusionem 
diversa  methodo  perveniret.  Non  modo  enim  in  ipso  esse  ab- 
soluto unitatem  constituit,  sed  etiam  inter  ejus  manifesta- 
tiones; contendens,  in  omnibus  relationibus  sive  inter  ob- 
jecta, sive  inter  subjectum  et  objectum,  totum  id  quod  reale 
est  ac  positivum,  relationem  ipsam  esse,  quam  ideam  vocat, 
correlalivos  vero  terminos  realitatem  non  habere,  nisi  in 
ipsa  relatione  seu  idea.  Idea  enim  hegeliana  est  ens,  et  est 
»m7u7;  sed  non-ens  quod  jam  vere  aliquid  sit,  at  quod  fieri 
omnia  potest,  quemadmodum  secundum  considerationem 
logicam  nobis  est  ens  in  genere ; itemque  idea  hegeliana  est 
nihil,  at  non-nihil,  quod  simpliciter  nihil  sit,  sed  ex 


LfBER  SECUNDUS  CAPUT  II. 


371 


quo  fieri  omnia  possunt.  Itaque  si  Idea  consideretur  con- 
ceptibus abstractis  entis  et  nihili , bsec  duo  sibi  viden- 
tur opposita,  sed  in  ipsa  Idea  et  a parte  rei  sunt  unum 
idemque,  principium  scilicet  ^omnium.  Hinc  hegelianse  theo- 
riae fundamentale  principium  : identitas  contrapositionis; 
et  contrapositionem  esse, omnium  essentiam.  Quod  enim  fit, 
est  et  non  est.  Itaque  in  ipso  fieri  duo  illa  opposita  haben- 
tur, ens  scilicet  et  nihil.  Hinc  ultima  Hegelii  conclusio  : 
rerum  universitatem  esse  ipsum  fieri,  nempe  processum  Idem 
a statu  esse  puri  et  abstracti  sese  necessario  evolventis,  per 
totidem  momenta  ac  progressus,  in  ideas  generales,  seu  entia 
universalia,  per  negationes  et  negationes  negationum;  donec 
se  totam  comprehendat  ut  negationem  absolutam  negationis 
Entis.  Hoc  Idese  progressivo  et  indefinito  motu  logica,  na- 
tura, spiritus  constituitur,  totaque  humanitatis  historia  con- 
tinetur. Idea  vero,  seu  processus  absolutus,  est  Deus  ; prop- 
terea  (horridum  dictu)!  Deus  est  in  fieri.  Formula  haec  est 
compendium  hegeliani  delirii. 

98.  Germanici  pantheismi  virus  quosdam  quoque  aliarum 
nationum  philosophos  infecit,  eclecticos  praesertim  Galliae, 
et  sectam  saint-simonianorum.  Hi  hegclianas  maxime  theo- 
rias sectantur,  non  tamen  ex  integro.  Neglectis  enim  prin- 
cipiis, eorumque  abstractis  abstrusisque  applicationibus,  aut 
iis  leviter  et  ambigue  enunciatis,  historicas  solum  et  religio- 
sas ac  politicas  conclusiones  receperunt  ; fatalem  nempe  in 
humanitatis  evolutione  necessitatem,  ejusque  indefinitum 
progressum,  quo  ad  suam  destinationem  urgetur,  nempe  ad 
Ideae  absolutum  complementum.  Hinc  illae  a priori  conditae 
historiae,  quae  panlheismum  undique  redolent,  et  sociales 
theoriae,  quibus  divina  omnia  humanaque  jura  anathemate 
damnantur ; ac  vaga  illa  et  proteiforinis  vox  progressus,  quam 
mulli  in  ore  habent,  quin  tamen  intelligant  quid  illa  signi- 
ficetur. 

99.  Ut  brevitati  consulamus,  primo  quaedam  afferemus, 
quibus  pantheismi  generatim  inspecti  absurditas  fit  manifesta; 
deinde  specialiin  refellemus,  primo  pantheismum  realem  et 
materialem,  ad  quem  et  emanationis  transeuntis  systema, 

et  omnis  theoria  evolutionis  realis  reducitur;  secundo  vero 
pantheisinum  idealem. 


ARTICULUS  II. 

Generalis  pantheismi  confutatio. 

100.  Essentia  ipsa  pantheismi,  qusecunque  sil  ejus  forma, 
doctrina  est  identitatis  universalis,  qua  phienomena  omnia  et 
interna  et  externa  unius  solummodo  entis  manifestationes 
esse  traduntur.  Omnis  itaque  panlheismus  sequenti  propo- 
sitione refellitur. 

Propositio  I.  Systema  identitatis  universalis  est  absurdum 
in  se,  et  quam  quod  maxime  pernicipsum. 

101.  Dixi  primo,  es,se  absurdum  in  se.  Etenim 

1°  Contradicit  experientia}  externce.  Haec  enim  lanium 
abest,  ut  unitatem  entis  et  identitatem  offerat,  ut  immo 
mulliplicitatem  distinctionemque  ubique  nobis  exhibeat. 

a)  Offert  multiplicitatem  ac  distinctionem  in  ipso  sensa- 
tionis actu,  qui  ex  se  et  absque  ullo  antecedente  judicio, 
saltem  in  sensationibus  repraesentativis,  objectum  a subjecto 
discretum  exhibet  (L.  459;  P.  313,  seq.). 

b)  Offert  immediate  multiplicitatem  inter  ipsa  objecta.  Ita 
enim  objecta  exhibet,  ut  unumquodque  certae  figurae  limiti- 
bus contineatur ; insuper  alterum  ab  altero,  tam  quoad  essen- 
tiam , quam  quoad  exislentiam , se  probet  independens ; 
unum  ab  allero  appareat  plane  divisum  ; nec  raro  unum 
alteri  oppositum. 

c)  Ipsa  corporum  extensio  ostendit  in  omni  corpore  innu- 
meras partes  esse,  quae  licet  conjunctae  simul,  actu  tamen 
distinctae  sunt  et  separationi  obnoxiae.  Est  propterea  in 
unoquoque  corpore  entium  multitudo. 

rf)  Aliqua  tamen  unitas  experientiae  ope  in  rebus  detegitur. 
Haec  est  in  quibusdam  unitas  generica  vel  specifica ; in  aliis 
unitas  similitudinis  et  aequalitatis ; in  omnibus  unitas  sym- 
metrica  et  harmonica;  in  rerum  omnium  congerie  unitas  finis. 

Sed  unitates  istse  omnes  logicae  sunt,  non  reales,  atque  adeo 
realem  multiplicitatem  includunt  (0.  217). 

Quae  cum  ita  se  habeant,  aut  pantheista  realitatem  mundi 
exterioris  recipit,  aut  non.  Si  primum,  contradicit  expe- 
rientiae, quia  mundi  realitatem  fingit  plane  contrariam  illi , 
quam  experientia  offert;  si  alterum,  iterum  experientiae  con- 
tradicit, quia  negat  id  quod  experientia  evidenter  manifes- 
tat (L.  470,  seq.);  h.  e.  mundi  realitatem.  Ergo. 

102.  2“  Contradicit  experienticc  internoe. 
d)  Nihil  interna  experientia  certius  est,  quam  nostra  per- 
sonalitas; nempe  quod  subjectum  cogitans  sit  inter  multa 
unum  in  se,  ab  omni  alio  divisum,  et  in  se  totum  (0.  166) ; 
non  vero  pars  integrans  aut  accidens  magni  totius,  quemad- 
modum panlheistae  fabulantur. 

6)  Eadem  interna  experientia  me  docet,  in  sensationibus 
me  passivum  esse  et  ab  alio  determinari  (L.  471).  Docet 
ergo  iterum  distinctionem  subjecti  ab  objectis. 

c)  Testatur  eadem , gaudere  nos  arbitrii  libertate , nempe 
voluntatem  nostram  non  nece.ssario  ad  actum  determinari, 
sed  ita  esse  sui  juris,  et  ad  utrumlibet  oppositorum  indiffe- 
rentem, ut  ab  ipsa  solummodo  pendeat  ad  unam  potius  partem 
quam  ad  alteram  se  inflectere.  Libertatem  autem  hujusmodi 
diserte  negant  pantheistee,  ac  vi  suorum  principiorum  negant. 
Si  enim  unicum  est  ens  , quod  necessitate  quadam  inelucta- 
bili se  explicat  seque  modificat,  si  omnia  quae  sunt  nil  aliud 
sunt,  quam  harum  evolutionum  atque  modificationum  mo- 
menta, paries,  phaenomena;  quid  erit  quod  necessitati  atque 
inexorabili  fato  non  sil  subjectum? 

*rf)  Postremo  affectus  quos  experimur,  amoris,  aversionis, 
irae,  timoris,  reverentiae,  aemulationis,  grati  animi,  aliique 
horum  similes,  supponunt  ex  se  ac  natura  sua  aliquem  ter- 
minum a subjecto  earumdem  affectionum  discretum , immo 
plures  terminos  inter  se  distinctos  atque  diversos.  Hos  ergo 
affectus  pantheismus  inexplicabiles  facit,  atque  adeo  absur- 
dos, in  eo  quod  omnem  subjecti  a subjecto  distinctionem  peri- 
mit, et  in  absolutae  identitatis  barathro  omnia  commiscet  atque 
confundit. 

105.  3”  Est  contradictionum  cumulus. 

Systema  enim  identitatis  universalis  mundum  hunc  ad- 
speclabilem  facit  ac  vocat  Deum , nempe  ens  a se , necessa- 
rium, indepeudens,  neque  alium,  praeter  mundum  , Deum 
agnoscit.  Jamvero  hae  duae  ideae,  mundus  ac  Deus,  in  omnibus 
maxime  opponuntur.  Ergo  haec  idearum  complexio  : Deus- 
mundus  contradictionum  acervum  contineat  necesse  e»t. 

Revera  a)  mundus  est  evidenter  contingens.  Nulla  enim 
absurditas  si  concipiatur  vel  nunquam  fuisse,  vel  amplius 
non  esse.  Ac  praeterea  alii  mundi  sine  numero,  quorum  exi- 
slentia hujus  existentiam  excluderet,  sunt  evidenter  possibiles. 
Si  ergo  mundus  contingens  est,  non  est  a se,  est  ab  alio  pro- 
ductus, ab  eoque  dependens  : id  quod  alio  in  loco  fusius  pro- 
batum est  (C.  258).  Absurdissime  igitur  mundus  cum  ente 
necessario  confunditur. 

104.  b)  Deus,  nempe  ens  a se,  simplex,  immutabilis, 
wternus , ut  in  sequentibus  ostendetur;  et  ut  Jam  ostendi- 
mus (84),  est  infinite  perfectus. 

Atque  mundus  est  compositos  ex  partibus  realiter  distinctis. 

Est  mutabilis,  ut  perpetua  patet  experientia.  Omnes  ejus 
partes  et  novas  ineunt  combinationes,  prioribus  dissolutis; 
et  de  potentia  in  actum  transeunt;  et  motu  tam  intestino  quam 
locali  moventur;  et  in  se  invicem  agunt;  ac  semper  novas 
modificationes  suscipiunt.  Si  ergo  omnes  partes  mutantur, 
profecto  in  seipso  mutatur  totum. 

Mundus  nec  est  nec  potest  esse  aeternus,  ut  alia  omittamus 
vel  ex  infinita  mutationum  serie,  quam  ipsius  aeternitas  inclu- 
deret. Vide  alibi  dicta  (C.  286,  seq.). 

Est  insuper  necessario  finitus  : nam  id  quod  pluribus  par- 
tibus coalescit,  limitibus  necessario  constringitur  (C.  255). 

Est  igitur  imperfectus  et  absolute  et  relative  (0.  330).  Ab- 
solute quidem,  quia  non  est  ens  optimum,  ut  patet  ex  dictis  : 
relative  vero,  quia  mundus  hoc  melior  concipi  potest. 

105.  c)  Deus,  quia  ens  infinite  perfectum,  est  beatissimus, 
sapientissimus , sanctissimus.  Si  autem  Deus  est  mundus, 
Deus  in  homine  patitur  dolores,  morbos,  animi  angustias, 
egestatem,  mortem;  Deus  se  non  cognoscit,  nisi  per  huma- 

mim  intelleclum,  idemque  in  homine  dubitat,  ignorat,  in- 
quirit, errat,  somniatur  et  demens  est;  Dens  in  homine 
sperat  ac  limet,  invidet,  irascitur,  furit,  odiis  contabescit, 
atque  amoribus  omni  odio  turpioribus  ardet,  ingratus  est  ac 
proditor,  crudelis  et  avarus,  mendax  et  parricida.  Ergo  nec 
beatus,  nec  sapiens,  nec  sanctus  est. 

Vere  igitur  identitatis  universalis  systema  contradictioni- 
bus scatet  manifestis. 

106.  Dixi  secundo,  hoc  idem  systema  esse  maxime  per- 
niciostim.  Ad  cujus  assertionis  evidentiam,  sat  est  animum 
ad  effectus  advertere,  qui  na.lura  sua  a pantheismo  dima- 
nant ; quidque  fieret  de  humana  societate,  si  pantbeismi  de- 
liramenta ab  omnibus  reciperentur. 

1»  Queecumque  ab  atheismo,  eadem  et  a pantheismo  in- 
commoda ac  mala  consequuntur.  Panlheismus  enim,  ut  initio 
diximus,  non  aliud  est,  quam  larvatus  aiheismus.  Revera 
quid  ditfert,  si  Deum  esse  neges,  ac  si  Deum  appelles  rerum 
omnium  collectionem,  aut  abstractum  quiddam,  quod  ex  ne- 
cessitate se  evolvat,  et  cujus  maxima  manifestatio  ac  per- 
fectio sit  humanitas?  Quam  reverentiam  Deus  iste  sibi  vindi- 
cabit, quem  amorem?  Eritne  possibilis  religio? 

2“  Immo  multo  magis  lethale  est  pantbeismi  virus,  quam 
alheismi.  Atheismus  enim  nec  humanam  libertatem  tollit, 
nec  intrinsecum  discrimen  inter  bonum  et  malum,  saltem 
funditus,  exstirpat.  Sed  pantheismus  cum  omnia  ferreae  ne- 
cessitati et  ineluctabili  fato  subjiciat,  nullum  libertati  locum 
reliquum  facit.  Ex  quo,  et  ex  eo  quoque,  quod  in  absoluto 
omnia  unum  idemque  sint,  nulla  amplius  inter  virtutem  ac 
vilium  distinctio  esse  potest,  nullum  amplius  officium , nul- 
lum jus,  ac  propterea  nulla  moralis  lex. 

3“  Teterrimum  hoc  monstrum  discrimen  insuper  omne 
inter  verum  ac  falsum  subruit,  ens  cum  non  ente  identificat, 
regnum  contradictionis  constituit.  Haec  enim,  ut  patet  ex 
hegelianis  theoriis,  est  ultima  pantbeismi  expressio. 

4»  Ex  hoc  sponte  sua  consequitur,  in  ordine  quidem  theo- 
retico,  idealismus  et  scepticismus  universalis,  et  omnis  erro- 
neae doctrinae  seque  ac  omnis  veritatis  approbatio ; 

5^^  In  ordine  aulem  praclico,  pessimus  procreatur  egois- 
nius,  ac  suimet  adoratio,  qua  homo  se  unice  pro  fine  sibi 
constituens,  humanam  ipsam  societatem,  si  opus  fuerit,  suae 
vel  utilitati  vel  voluptati  immolare  non  vereatur. 

Hinc  inlelliges,  cur  pantheislae  recentiores  pantheismi 
notam,  velut  pudoris  atque  infamiae  plenam,  a se  omni  stu- 
dio avertere  satagant.  Nempe  consectaria  pantheismi  hor- 
rent , eorumque  auctores  videri  nolunt.  Sed  nonne  satius 
foret,  cum  consectariis  ipsum  etiam  principium  abjicere? 


ARTICULUS  in. 

Difficultates. 


107.  Quemadmodum  modo  pantheismum  generatim  in- 
spectum refutavimus,  ita  nunc  praecipua  panlheistarum  ob- 
jecta, quibus  universalem  identitatem  statuere  conantur,  dis- 
solvemus. 

Opp.  1.  Ens  infinitum,  quod  est  Deus,  omnem  continere 
debet  realitatem.  Ergo  nulla  realitas  extra  Deum.  Ergo  nul- 
lum ens  praeter  Deum  possibile  est. 

Revera  1°  Ens  infinitum  est  ipsum  esse.  Esse  aulem  com- 
plectitur omnia  quae  sunt.  Ergo  Deus  complectitur  omnia 
quae  sunt. 

2®  Idea  entis  in  genere  infinitatem  quamdam  praefert  et 
necessitatem.  Propterea  ejus  ideae  objectum  est  ens  infinitum 
et  necessarium.  Hoc  ergo  ens  est  ens  commune. 

3®  Quod  si  Deus  esset  ens  determinatum,  esset  quoque  in 
eo  aliqua  negatio.  Sed  haec  in  ente  infinito  esse  nequit. 

4®  Ens  vero  finitum  est  non-ens.  Nam  limes  nihil  est. 

108.  Resp.  Dist.  maj.  Deus  continere  debet  omnem  reali- 
latem,  i.  e.  omne  id  quod  existit,  nego;  i.  e.  omnem  perfec- 
tionem possibilem,  subd.  ut  est  in  rebus  existentibus,  aut 
ut  esse  potest  in  rebus  possibilibus,  nego;  modo  eminentiofi, 
conc. 

Et  juxla  ha3C  distincto  primo  consequente,  negatur  ab- 
solule  secundum.  Vide  quse  dicla  sunt  in  praecedenti  ca- 
pite (88). 

109.  Ad  1""  Dist,  maj.  Ens  infinitum  est  ipsum  esse,  qua- 
tenus non  habet  esse  participatum,  sed  est  suum  esse;  et 

in  ejus  essentia  nulla  est  imperfectio,  conc.;  quatenus  sit 
esse  formale  rerum  omnium,  nego. 

Contradist.  min.  Esse  Dei  proprium,  nego;  esse  formale 
et  commune  complectitur  omnia  quae  sunt,  /unitate  qua- 
dam logica,  conc.;  unitate  reali,  nego.  Et  nego  cons. 

Ad  2”"  Dist.  l^partem.  Idea  entis  in  genere  praefert  infini- 
tatem, nempe  indelerminationem  maximam  quoad  essentiae 
rationem,  et  indefinitam  extensionem  (0.  366),  conc./  infini- 
tatem actualem,  quae  summa  perfectio  est,  nego. 

Dist.  2™  partem.  Praefert  necessitatem  ; i.  e.  necessario 
haec  idea  oritur  in  mente,  conc.;  necessitatem  habet  objec- 
tivam,  siibd. ; qimieims  eadem  sit  ac  idea  entis  necessarii, 
nego;  quatenus  cognoscimus  aliquod  ens  necessario  esse  ad- 
mittendum, subd.;  esse  admittendum  necessitate  consequente, 
conc.;  antecedente,  nego.  Videlicet  hoc  ipso  quod  ens  per- 
cipio, est  consequenter  admittendum  et  ens  perceptum 
(L.  510),  et  ens  percipiens  (L.  425,  1*").  Ratiocinando  vero 
deprehendimus,  si  aliquid  nunc  est,  aliquid  semper  fuisse; 
ac  deinde  ad  Ens  necessarium  ascendimus  (17). 

Ex  his  patet  negandam  esse  minorem  argumenti. 

Ad  3*"  Dist.  maj.  Si  Deus  est  ens  determinatum,  est  in  eo 
aliqua  negatio;  nempe  ejus  essentia  est  hsec  et  non  alia,  ac 
propterea  Deus  est  hoc  ens  et  non  omnia  entia  (0.  23), 
conc.;  est  in  eo  aliqua  negatio  perfectionis,  nego.  Et  contra- 
dist. min. 

Ad  4"^*  Nego,  quantum  spectat  ad  praesentem  quaestionem. 
Dici  tamen  solent  entia  finita  non-entia,  non  quia  non  sint, 
sed  quia  non  sunt  suum  esse,  ex  se  nihil  sunt,  indigentque 
causa  a qua  esse  participatum  habeant. 

Ad.  rat.  add.  Dist.  Limes  nihil  est  in  obliquo,  conc.;  in 
recto,  nego  (0.  346).  Non  igitur  inferre  licet,  ens  limitatum 
esse  ens,  in  quo  non  est  nisi  pura  negatio ; quod  quidem 

contradictorium  esset, sed  inferri  solum  debet,  ens  limitatum 
esse  ens,  quod  aliquid  habet  et  aliquid  non  babet. 

110.  Cipp.  II.  Prseler  ens  infinitum,  nullum  aliud  ens  ab 
eo  distinctum  inlelligi  potest. 

1°  Si  enim  existerel  corpus  infinitse  magnitudinis,  nullum 
aliud  corpus  posset  existere.  A pari. 

2®  E contrario,  hoc  ipso  quod  unum  corpus  est  extra  alte- 
rius locum,  extensione  finitum  esse  intelligitur.  Eodem  modo 
hoc  ipso  quod  unum  ens  est  extra  alterius  esse,  hoc  est  fini- 
tum secundum  esse. 

111.  Resp.  Neg.  ant. 

Ad  l™  Tr.  ant.  neg.  cons.  paritatem.  Noto  in  primis. 
Si  corpus  infinitae  magnitudinis  existeret,  certe  nullum  aliud 
corpus  existere  posset  in  serie  continua  cum  illo;  quia  illud, 
ex  eo  quod  infinitum  esset,  omnia  idealia  spatia  occuparet, 
ac  proinde  adaequaret  implerelque  possibilitatem  corporum, 
quae  in  serie  continua  coexistere  possunt(C.  334.)  Non  tamen 
per  hoc  expleret  possibilitatem  omnium  absolute  corporum. 
In  eo  enim  loco,  ubi  unum  est  corpus,  infinita  alia  possunt 
existere,  saltem  diverso  tempore. 

Sed  hoc  omisso,  nulla  est  paritas  cum  Ente  infinito.  Ete- 
nim Ens  infinitum  non  explet  omnium  entium  possibilitatem; 
quia  Ens  infinitum  non  est  omne  ens,  sed  Ens  perfectis- 
simum, eminenter  reliqua  continens.  Propterea  alia  entia 
non  excludit.  Immo  alia  entia  possibilia  non  sunt,  nisi  ex  eo 
quod  exislit  Ens  infinitum,  quod  et  omnis  intelligibilitatis 
fundamentum  est,  et  potest  efficere  ut  sint  quae  ex  se  nihil 
sunt. 

Ad  2"’  quoque  nego  parit.  Etenim  de  ratione  infiniti  cor- 
poris foret,  ut  omnia  possibilia  spatia  occuparet ; idcirco  cor- 
pus quod  spatium  finitum  occupat,  finitum  est.  At  vero  non 
est  de  ratione  Entis  infiniti,  ut  sil  omne  ens  possibile,  seu 
formaliler,  seu  ad  modum  lotius  ; sed  solum  ut  omnium  pos- 
sibilium perfectiones  eminenter  contineat. 

Neque  ens  ex  eo  finitum  dicitur,  quod  alia  entia  sint  prae- 
ter ipsum,  sed  quod  ipsum  aliqua  perfectione  careat. 

112.  Opp.  III.  Infinitum  non  foret  amplius  infinitum,  si 

aliquid  ipso  majus  cogitari  posset.  Atqui  si  extra  Ens  infi- 
nitum essent  entia  finita,  jam  aliquid  infinito  majus  cogitari 
posset. 

Nam  lo  ens  infinitum,  una  cum  entibus  finitis  esset  aliquid 
majus  solo  infinito. 

2"  Neque  obstat,  quod  ens  infinitum  finitorum  omnium 
perfectiones  eminenter  continere  dicatur.  Nam  nummus  au- 
reus, V.  gr.  nummi  argentei  pretium  eminenter  continet, 
et  nihilominus  pretium  nummi  aurei  simul  et  argentei  solo 
nummi  aurei  pretio  profecto  majus  est. 

H3.  Resp.  Dist.  Si  ens  aut  complexio  entium  superans 
perfectione  infinitum  cogitari  posset,  idem  infinitum  non 
foret  amplius  infinitum,  conc.;  si  entium  summa  numerica 
unitate  infiniti  major  cogitari  potest,  nego,  et  contradist. 
min. 

Ad  eadem  adhibeatur  distinctio. 

Sane  cum  Ens  infinitum  unum  sit,  additis  entibus  finitis, 
ex  his  et  Ente  infinito  fit  numerus  unitate  major.  Sed  quod 
ens  infinitum,  una  cum  finitis,  numerum  constituat,  nihil 
ejus  perfectioni  derogat,  si  complexio  illa  ex  Infinito  et  finitis 
non  constituat  aliquid  Infinito  majus,  nec  quoad  perfectionum 
partialium  numerum,  nec  quoad  perfectionis  totalis  intensi- 
tatem.  Atqui  neutrum  contingit. 

Nam  quod  ad  primum  pertinet.  Infinitum  omnes  finito- 
rum entium  perfectiones  perfectissime  in  se  uno  continet. 
Ergo  complexio  illa  nullam  exhibet  perfectionem,  quae  jam 
in  solo  Infinito  cumulatissime  non  sit. 

Quod  vero  spectat  ad  alterum,  sufficit  illud  animadver- 
tere : id  solum  in  complexione  intensius,  quam  in  singulis 
partibus  reperiri,  in  quo  singula  conveniunt;  quemadmodum 
V.  gr.  si  nummo  aureo  duos  asses  addideris,  major  est  in  hac 
summa  quam  in  solo  aureo  valor  : quum  vero  res  additae  in 
aliquo  essentialiter  discrepant,  id  in  quo  discrepant,  non  est 
in  collectione  magis  quam  ifl  partibus  intensum;  ut  si  homo 
sapiens  nummum  aureum  inveniat,  non  idcirco  majorem 
complexio  haec  exhibet  sapientiam.  Jam  vero  Deus  et  res  fi- 
nitae, ut  supra  demonstravimus  (82),  in  nulla  prorsus  per- 

fectione  univoce  conveniunt.  Ergo  complexio  ex  Deo  et  rebus 
finitis  perfectionem  intensiorem  non  exhibet,  sed  duas  per- 
fectiones omnimodis  diversas. 

Per  haec  palet  quoque  responsio  ad  2“. 

Opp.  IV.  Si  entia  finita  praeter  Infinitum  exislunt, 
existimandum  erit,  ea  fuisse  ab  Infinito  producta.  Sed  produc- 
tio haec  admitti  non  potest. 

Nam  vel  entia  finita  continebantur  jam  ia  Ente  infinito,  vel 
non.  Si  primum,  non  fuere  producta,  sed  educta  ; ideoque  ad 
Infiniti  substantiam  perlinent.  Si  alterum  dicitur,  jam  pro- 
ductio omnis  repugnat,  quia  ex  nihilo  nihil  fit.  Ergo. 

Resp.  Cone.  maj.  Nego  min. 

Ad  prob.  Omitto  ant.  et  cons.,  quod  ex  primo  disjunctivae 
membro  infertur.  Nego  partam  alleram,  eidist.  rat,  add.  Ex 
nihilo,  tamquam  ex  materia,  aut  subjecto,  nihil  fit,  conc.;  ex 
nihilo  tamquam  termino  a quo  subd.;  per  potentiam  finitam, 
conc.;  per  potentiam  infinitam,  nego. 

De  productione  ex  nihilo  alibi  disseruimus  (C.  259,  seq.). 
Omisi  disjunctivam,  quia  dicendum  est,  entia  finita  fuisse 
aliquo  modo  in  Infinito  contenta  antequam  essent,  et  aliquo 
modo  non  fuisse  contenta.  Non  enim  in  eo  continebantur  rea- 
liter  aut  formaliter,  sed  continebantur  in  illius  essentia  emi- 
nenter, in  intellectu  secundum  ideas  ipsorum  archetypas,  et 
in  potentia  virtualiter,  ut  alibi  dictum  est  (0.  85). 

<* 

ABTICULUS  IV. 

Refutatur  pantheismus  realis. 

115.  Hoc  panlheismi  genus  in  tota  sua  deformitate  expo- 
suit ut  diximus  (92),  Baruch  Spinosa.  Cujus  opinionis  com- 
pendium tribus  hisce  propositionibus  constat. 

1“  Unica  existit  in  mundo  substantia. 

2''  Unius  ejusdemque  substanlim  attributa  necessaria  sunt 
cogitatio  et  extensio. 

3*“  Substantia  unica,  cogitans  simul  et  extensa,  (mundus) 
est  infinita. 

Propositio  II.  Tres  istae  assertiones  sunt  errores  turpis- 
simi et  manifesti. 

H6.  1®  Falsum  est  unicam  existere  in  mundo  substanliam; 
id  quod  ex  ipsis  Spinosse  definitionibus,  quanquain  dolose 
constructis,  facile  demonstratur. 

Substantiae  definitio,  juxta  Spinosam,  bmc  est  ; id  quod 
in  se  est,  et  per  se  concipitur ; h.  e.  id  cujus  conceptus  non 
indiget  conceptu  alterius,  a quo  formari  debeat. 

Modus  autem  seu  accidens  est  : substantiae  affectio;  seu 
quod  in  alio  est,  per  quod  etiam  concipitur. 

His  definitionibus  acceptis  in  praesens  ut  verba  sonant, 
atque  ita  ut  sensu  communi  et  humanae  locutioni  non  repug- 
nent, statim  ostenditur,  plures  esse  substantias. 

Nam  ft)  omne  id  quod  in  se  est,  et  non  in  alio,  omne  id 
cujus  conceptus  non  fqrmalur  per  conceptum  alterius,  est 
etiam  juxta  Spinosam,  vere  substantia.  Atqui  lapis  iste  v.  gr. 
est  in  se,  et  non  in  hoc  equo,  nec  in  aliquo  alio,  et  vicissim 
hic  equus  non  est  in  lapide,  nec  in  alia  re;  itemque  lapidis 
hujus  aut  hujus  equi  conceptus  non  formatur  per  alterius  rei 
conceptum,  sed  per  notas  ab  objecto  ipso  mihi  exhibitas. 
Ergo  hic  lapiS  est  substantia,  hic  equus  est  substantia.  Ita 
omnes  lapides,  ita  omnes  equi,  ita  omnia  quse  ad  substantiae 
categoriam  revocantur. 

117.  6)  Praeterea  supponamus  duo  cerae  frustula,  A et  B, 
alterum  rotundum,  alterum  quadratum.  Dico,  A et  B esse 
duas  substantias  numero  distinctas. 

Nam  frustulum  Anequit  esse  rotundum, sinesubjecto  quod 
rotunditatem  sustentet  : rotunditas  enim  est  modus  : modus 
autem  in  alio  sit  necesse  est,  juxta  adversarii  quoque  defini- 
tionem. 

Pariter  frustulum  B quadratum  esse  non  potest,  sine  sub- 
jecto quod  figuram  quadratam  sustentet. 

Sed  figura  quadrata  et  rotunda  non  possunt  in  eodem  si- 
mul coexistere,  nec  idem  modificare  subjectum  ; secus  idem 
subjectum  es'set  quadratum  et  non  quadratum,  rotundum  et 
non  rotundum;  ac  daretur  circulus  quadratus,  quam  rem  Spi- 
nosa repugnare  concedit.  Ergo  subjectum  cujus  affectio  est 

rotunditas,  munero  distinctum  est  a subjecto,  cujus  affectio 
est  figura  quadrata.  Ergo  A et  B sunt  duo  subjecta. 

Subjectum  vero  modorum  est  substantia.  Etenim  ex  defini- 
tione supra  posita,  modus  est  affectio  substnntice,  et  est 
id  quod  est  in  alio.  Hoc  autem  aliud  est  subjectum  modi,  ut 
patet.  Ergo  subjectum  modi  est  substantia  quam  modus  af- 
ficit. 

Ergo  A et  B sunt  duae  substantiae. 

Ita  fere  Gerdilius,  nimius  sane  nimiumque  nobilis  judaei 
sophistae  impugnator  (i). 

118.  c)  Quisque  videt  quantum  diiatari  possit  argumentum 
allatum.  Ex.  gr.  subjectum  quod  movetur,  est  numero  distin- 
ctum a subjecto  quod  quiescit  : subjectum  insensitivuma  sen- 
sitivo, irrationale  a rationali ; etc. 

Ulterius.  Cerae  frustulum  A dividi  potest  in  duo,  quae  figu- 
ras suscipiantoppositas  ; erunt  igitur  duae  substantiae ; ita  una 
pars  in  alias  partes  dividi  potest  sine  fine.  Ex  quo  constabit, 
frustulum  A substantiam  esse  compositam  ex  multis  substan- 
tiis. Idemque  dicendum  de  omnibus  corporibus. 

119.  2®  Absurdum  est  cogitationem  et  extensionem  unius 
ejusdemque  substantiae  attributa  esse. 

Nam  cogitandi  actus  est  essentialiter  indivisibilis,  quod  et 
intimo  sensu  constat,  et  ad  evidentiam  demonstratur  in  Psy- 
chologia.  (P.  88,  91).  Ergo  et  substantia  quae  tale  attribu- 
tum habet,  indivisibilis  sit  oportet.  Secus,  divisa  substantia, 
indivisibile  quoque  attributum  in  partes  scindi  oporteret. 
Praeterea  attributum  omne  non  est  aliquid  a subjecto  in  quo 
est,  distinctum,  sed  modus  tantum  essendi  ejusdem  subjecti; 
nempe  subjectum  ipsum,  quatenus  sic  est.  Ergo  si  cogitatio 
est  indivisibilis,  nequit  esse  talis,  nisi  quia  est  in  subjecto 
quod  est  indivisibile. 

At  si  hoc  subjectum  ponatur  simul  natura  sua  extensum, 
est  hoc  ipso  divisibile.  Extensio  enim  certe  divisibilis  est.  Di- 
visa ergo  extensione,  ejus  quoque  subjectum  dividatur  necesse 
est. 


(1)  Disserlazione  deW  Esistenza  di  DiOs  e deW  immorlalild  delV  anima,  § 25. 

Igitur  quum  Spinosa  dicit,  unam  eamclemque  substantiam 
et  cogitationis  et  extensionis  esse  subjectum,  eam  dicit  indi- 
visibilem simul  et  divisibilem  esse. 

120.  3®  Absurdum  quam  maxime  est,  substantiam  hanc 
mundi  esse  snbstantiam  infinitam. 

Primo  quia  cogitans  est,  nempe  cogitans  quemadmodum 
homo  cogitat.  Cogitat  enim  homo  novas  ideas  continenter  effin- 
gendo, componendo  et  dividendo,  opinando,  ratiocinando, 
laborando,  saepe  errans,  quamplurima  ignorans.  Haec  autem 
cogitandi  ratio  in  Ente  infinito  prorsus  repugnat. 

Secundo  quia  extensa  est.  Extensum  enim  nequit  esse  in- 
finitum (0.  331,  3”). 

Tertio  quia  et  secundum  cogitationem  et  secundum  exten- 
sionem perpetuo  mutatur.  Infinitum  autem  immutabile  est. 
Vide  superius  dicta  (103  — 105),  eaque  huc  applica;  nam 
huc  faciunt  omnia. 

ARTICULUS  V. 

Spinosae  argumentatio  refellitur. 

121.  Spinosae  argumentatio,  plena  quidem  dolis,  sed  dolis 
minime  acutis,  indigna  foret  quae  serio  refutaretur,  nisi  illud 
afferret  commodi,  quod  paullulum  expensa  docet,  et  quam 
crassa  fuerit  hominis  ignorantia,  et  quam  ignobili  artificio 
utantur  recentiores  pantheistae,  qui  eum  adhuc  laudibus  ex- 
tollere non  verentur.  Tota  ipsius  argumentatio  huic  substan- 
tiae definitioni  innititur.  Per  substantiam  intelligo,  ita  ipse, 
id  quod  in  se  est  et  per  se  concipitur,  h.  e.  id  cujus  conceptus 
non  indiget  conceptu  alterius  rei,  a quo  formari  debeat. 

122.  Argumentatio  vero  ipsa  huc  redit. 

1»  Unica  existit,  eaque  necessaria  substantia.  Nam  ad  na- 
turam substantiae  pertinet  existere. 

2“  Prob.  Una  substantia  non  potest  produci  ab  alia.  Erit 
itaque  causa  sui;  sive  ad  ejus  naturam  pertinet  existere. 

3®  Prob.  ant.  duobus  modis. 

a)  Si  una  substantia  posset  produci  ab  alia,  ejus  cognitio 

penderet  a cognitione  alterius.  Nam  effectus  dependet  a co- 
gnitione causse,  et  eamdem  involvit. 

Sed  id  cujus  cognitio  pendet  a cognitione  alterius,  non  est 
substantia  : patet  ex  substantiae  definitione.  Ergo. 

6)Quae  res  nihil  commune  inter  se  habent, earum  una  alte- 
rius causa  esse  non  potest. 

Sed  duae  substantiae,  diversa  attributa  habentes,  nihil  inter 
se  commune  habent.  Ergo. 

4®  Non  possunt  autem  dari  duae  aut  plures  substantiae 
ejusdem  attributi.  Nom  distinguerentur  solum  ex  affectioni- 
bus : io  se  ergo  consideratae  non  distinguerentur,  nec  essent 
plures. 

Hic  est  processus,  haec  argumenta,  quibus  impius  iste  diri- 
mere se  putat  quaestionem,  omnium  quae  agitari  a mortalibus 
possint,  gravissimam,  quaestionem  videlicet  de  divinitatis  exi- 
stentia  ac  natura ! 

123.  Tota  haec  indigesta  machinatio  corruet,  si  in  falla- 
cissima  illa  substantiae  definitione  miseras  aequivocationes, 
in  ea  studiose  congestas,  distinctione  aliqua  retexas. 

Substantia  est  id  quod  in  se  c-sf.  Nempe  quod  per  se  est,  et 
non  in  alio,  conc.;  quod  a se  est,  et  [wo>i  ab  alio  (0.  132), 
subd.;  substantia  infinita,  conc./ substantia  in  genere,  nego. 
Tamen  Spinosa  quum  dicit  in  se,  intelligit  a se;  sic  arbitra- 
riam statuit  definitionem,  et  jam  ab  ipso  exordio  disputa- 
tionis, gratis  asserit  quod  probare  intendit. 

Substantia  est  id,  cujus  conceptus  non  indiget  conceptu  al- 
ternis rei,  a quo  formari  debeat;  i.  e.  quatenus  absolute 
consideratur,  trans.;  quatenus  consideratur  relative,  subd.; 
non  indiget  conceptu  alterius  rei,  tamquam  subjecti  cui  in- 
haereat, conc.;  non  indiget  conceptu  alterius  rei,  nempe  nun- 
quam includit  conceptum  alterius  rei,  tanquam  causae  a qua 
dependeat,  nego. 

124.  Substantia  omnis  dupliciter  considerari  potest  : 1«  in 
se  et  secundum  notas  ejus  absolutas;  2“  relative  ad  aliud.  Si 
consideretur  in  se,  certe  non  est  ens  per  comparationem  ad 
aliud,  quemadmodum  accidens  est  ens  per  habitudinem  ad 
substantiam  (0.  18).  Utrum  vero  substantia  concipiatur  quo- 

que  absolute  prorsus,  et  sine  ulla  comparatione  ad  accidens, 
non  est  hoc  loco  quserenduni  : patet  autem  ex  alibi  dictis 
(O.  134),  hoc  ipsum  adversario  negari  posse.  Sed  esto  : sub- 
stantia absolute  considerata  absolute  quoque  concipiatur. 

125. -  Sed  potest  insuper ,"‘ut  dixi,  substantia  considerari 
relative;  quod  si  ita  consideretur,  profecto,  ut  relativa 
omnia,  correlalivi  alterius  conceptum  oblique  includet.  Rela- 
tiones vero  quas  substantia  habere  potest,  non  sunt  certe 
relationes  inhaesionis  in  alio,  tanquam  in  subjecto,  et  idcirco 
substantia  nunquam  potest  ita  relative  concipi,  ut  subjecti 
cui  ipsa  inhaereat  conceptum  includat.  Sed  potest  habere,  et 
si  finita  sil,  necessario  habet  relationem  effectus  ad  causam  ; 
ac  proplerea  nil  vetat,  quominus  substantia,  considerata  ut 
effectus,  causae  conceptum  includat;  quam  certe  non  includit 
quum  absolute  consideratur. 

Si  Spinosa  putabat,  substantiam  produci  non  posse,  et 
consequenter  nunquam  posse  spectari  ut  effectum,  hoc  erat 
ipsi  probandum.  Ipse  autem  neque  hoc  probat,  nec  probare 
tentat;  imo  fallaciis  utitur  ac  technis,  ut  probandi  onus 
declinet;  satis  se  quaestioni  fecisse  putans,  si  hoc  primum 
occulte  in  deflnitione  arbitraria  assumeret,  et  deinde  idipsum 
aperte  ex  eadem  deflnitione  deduceret. 

126.  Nunc  ad  argumenta. 

Ad  {‘^Nego.  Ad  prob.  Dist.  .Ad  naturam  substantiae  infinitae 
pertinet  existere,  conc. ; ad  natui  am  substantiae  in  genere, 
nego.  Nulli  eiiim  substantiae  finitae  est  essentialis  existentia. 

Ad  2"'  Nego.  Animadverte  absurdam  synonimiam  : erit 
causa  sui:  sive  ad  ejus  naturam  pertinet  existere  (18,  1“). 

Ad  S”  quoad  1“  prob.  Si  una  substantia  posset  produci 
ab  alia,  ejus  cognitio  penderet  a cognitione  alterius,  dist.; 
cognitio  ejus  absoluta,  nempe  quatenus  est  aliqua  substantia, 
penderet  a cognitione  alterius,  nego;  cognitio  ejus  relativa, 
nempe  quatenus  est  effectus,  penderet  a cognitione  alterius, 
sM6cf. ; alterius  quod  ipsi  esset  subjectum  inhsesionis,  nego; 
alterius  quod  sit  ipsius  causa,  conc. 

Ad  rat.  add.  Dist.  effectus  involvit  cognitionem  suae  causae, 
si  consideretur  secundum  rationem  effectus  conc.;  secus,  ne^o. 

INSTITUTIONES,  ETC.  — III.  II 

Contradist.  min.  Id  cujus  cognitio  pendet  a cognitione  al- 
terius, iion  est  substantia,  si  nempe  includat  cognitionem  al- 
terius, quod  sit  ipsi  subjectum  inhajsionis,  conc.;  si  includat 
cognitionem  alterius,  quod  sit  ejus  causa,  nego. 

Quoad  2“  prob.  Dist.  maj.  Qua;  res  nihil  commune  inter 
se  habent,  earum  una  alterius  causa  esse  non  potest  : i.  e. 
quae  nullam  habent  inter  se  relationem,  conc.;  (causalitas 
enim  est  aliqua  relatio);  quae  communem  naturam  non  ha- 
bent, nego. 

Contradist.  min.  et  nego  consequentiam. 

Ad  4“  quo  fundamentum  praecedentis  argumenti  contine- 
tur, dist.  Non  possunt  dari  plures  substantiae  ejusdem  attri- 
buti, identitate  numerica,  conc.;  identitate  specifia  vel  gene- 
rica,  nego. 

Ad  rat.  add.  Tr.  ant.  Dist.  cons.  Non  essent  plures  secun- 
dum rationem  universale  in  eis  considerantem,  conc.;  reali- 
ter,  nego  (L.  S43). 

127.  Tola  igitur  sapientia  judaei  veteratoris  reducitur  ad 
artem  confundendi  per  vulgares  aequivocaliones,  res  dispa- 
ratissimas,  ut  sunt  : esse  per  se,  et  esse  a se;  conceptus  rei 
absolutus  et  relativus ; habitudo  accidentis  ad  subjectum,  et 
relatio  effectus  ad  causam;  relatio  identitatis  et  relatio  causa- 
litatis  ac  dependentice ; identitas  numerica,  et  identitas  speci- 
fica; pluralitas  realis  et  pluralitas  conceptuum.  Longum 
esset  caetera  persequi,  quae  ad  rem  non  faciunt.  Ex  quibus 
tandem  deduces,  laudare  Spinosam,  atque  illa  errorum  por- 
tenta commemorare  sine  indignatione  neminem  posse,  nisi 
qui  pantheismum  scientiae  communique  sensui  praeponat,  ac 
de  suorum  lectorum  oscitantia  mire  confidat.  Hoc  uno  indicio 
recentiores  pautheismi  fautores  satis  se  produnt,  qui  sint 
quidque  sentiant. 


ARTICULUS  VI. 

* Confutatur  pantheismns  idealis. 

128.  Non  est  nobis  animus  varias  idealis  pantheismi  for- 
mas singillatim  refellere,  quae  longa  nimis  res  foret,  nec  ullo 

modo  necessaria  est.  Primo  quidem,  quia  communibus  omnis 
pantheismi  erroribus  eae  nihil  aliud  addunt,  quam  nova  ab- 
surda; nec  vere  ab  iis  aliter  differunt,  quam  aegri  somnia  a 
caeleris  somniis,  et  ebrii  blasphemiae  a caeleris  blasphemiis  ; 
tum  etiam  quia  hae  vere  transcendentales  absurdilates  vel 
gratis  asseruntur,  vel  erroneis  solum  notionibus  et  apertis 
sophismatibus  innituntur,  ac  propterea  fundamenta  earum 
omnia  jam  in  logica  ac  generali  melaphysica  subruta  sunt. 
Atque  haec  profecto  optima  talium  aberrationum  refutatio 
est;  non  enim  illae  oriri  poterant  aut  sectatores  invenire,  nisi 
elementarium  disciplinarum  ignoratio  et  contemptus  viam 
illis  aditumque  parassent.  Quare  si  quis  sensu  communi  suf- 
ficienter instructus,  et  in  iis  addiscendis  disciplinis  medio- 
criter sit  versatus,  turgidas  illas  transcendentalium  nullilates 
risu  ac  miseratione  excipiet,  ac  facile  demonstrabit,  tot  fere 
in  iis  errores  esse  quot  assertiones,  totque  paralogismos  quot 
ratiocinia. 

Nihilominus,  ut  palam  sit,  in  quantam  insaniam  impietas 
ultimo  devenerit,  absurdilates  quae  idealis  pantheismi,  gene- 
ratim  tantum  considerati,  propriae  sunt,  breviter  exponere 
juverit. 

Idealis  pantheismus  huc  redit  : esse  aliquid  absolutum, 
impersonale,  indeterminatum,  de  quo  nihil  affirmari,  nihil 
negari  possit  : absolutum  hoc  necessitate  quadam  inexpli- 
cabili determinare  semetipsum  ac  limitare;  quumque  sui 
objectum  efficitur,  naturam  esse;  quum  in  se  redit,  spiritum. 
Hoc  pacto  subjectum  et  objectum,  esse  et  cognoscere  non  dis- 
tinguuntur ; entia  vero  omnia,  ipsaque  cognitio,  nihil  reale 
sunt,  sed  apparentiae  merae. 

Propositio  III.  Pantheisimis  idealis  f®  est  eminenter  ab- 
surdus ; 2°  pugnat  cum  elementaribus  intellectus  humani  no- 
tionibus, arbitrarius  est  in  suis  principiis  et  assertionibus^ 
et  est  in  sua  disserendi  ratione  turpiter  sophisticus. 

129.  Est  primo  eminenter  absurdus. 

Nam  1»  si  omuis  idealismus  absurdus  est,  multo  magis 
idealismus,  qui  hujus  systematis  basis  est;  per  ipsum  enim 
non  modo  mundi  exterioris  realitas  perimitur,  sed  ipsum  quo- 

que  subjectum  cogitans  inter  phaenomena  fallacesque  illu- 
siones rejicitur;  est  enim  ro  ego  tantummodo  unum  momen- 
tum, una  positio  evolutionis  idealis  absoluti;  vere  nihil  ac 
somnium  somniorum,  ut  ait  Fichte. 

2«  Praeterea  in  idealismo  pantheistico,  quis  est  qui  vanis 
hisce  speciebus  phaenomenorum  illuditur?  Ipsum  profecto 
absolutum  et  infinitum  : ipsum  est  quod,  cum  in  intellectu 
humano  conscientiam  sui  habere  dicatur,  non  intelligit  se  ut 
est,  sed  plane  aliter,  quodque  ideales  suipsius  positiones 
atque  transformationes,  quibus  exterior  mundus  contiuetnr, 
esse  res  a se  discretas  arbitratur.  Qua  re  quid  potest  esse 
magis  absonum  aut  incredibile? 

3”  Nec  idealismus  modo,  sed  horribilis  quoque  nihilismus 
his  in  doctrinis  continetur.  Destructis  namque  exterioribus 
objectis,  ipsoque  destructo  subjecto,  quid  nobis  reliqui  fa- 
ciunt?Absolutum,  inquiunt.  Quid  porro  est  tandem  aliquando 
absolutum  istud?  Esse  abstractissimum  et  omnino  indetermi- 
natum; cogitatio  pura  sine  cogitante;  et  cogitatio  quae  nihil 
cogitat.  Qua  in  re,  quaeso,  phantasma  hoc  differt  a nihilo? 

At  absolutum  hocce  evolvit  sese,  et  fit  omnia.  Sed  quo- 
modo? In  ordine  ideali,  et  quod  supra  modum  absonum  est, 
negationis  ope  (97).  Et  re  sane  vera,  absoluto  huic  trans- 
cendentalium,  per  quascumque  evolutiones,  nihil  quod  reale 
sit,  accedere  potest ; heic  enim  vere  valet  illud  ; ex  nihilo 
nihil.  Ergo  absolutum  hujusmodi,  post  quascumque  evolu- 
tiones, re  idem  est  quod  ab  initio  fuit,  verum  nihil. 

150.  Caeterum  non  gravantur  pautheistae  recentiores  hoc 
quod  dicimus,  diserte  fateri;  imo  Hegel  hoc  inter  funda- 
mentalia sui  systematis  firmamenta  audacter  collocat.  Esse 
et  nihilum  idem  sunt.  Ex  altero  alterum  fieri,  hoc  denique 
absolutum  est.  Quo  principio  in  apertum  protracto,  fatetur 
tandem  pantheistarum  impudenlissimus,  contradictionem 
hujus  systematis  essentiam  esse,  nec  posse  illud  consistere, 
nisi  primum  rationis  humanae  principium,  et  cum  ea  humana 
ipsa  ratio  convellatur. 

Quid  jam  amplius  requiras  ad  ejusmodi  systematis  confu- 
tationem? 

ITA  . Pugnat  ^e^QXxnAociimelementaribtis  intellectus  humani 
notionibus . 

Hegel,  in  quo  apex  est  pantheismi  Iranscendentalis,  nullam 
ex  his  notionibus  intactam  reliquit;  sed  eas  deformavit,  de- 
torsit, falsas  reddidit  omnes.  Nec  vero,  intactis  illis,  potuis- 
set unquam  horrendum  hoc  atque  informe  monstrum  in 
lucem  prolrahere.  Sed  ne  ad  indigestam  illam  et  miserandum 
in  modum  sophisticam  hegelianae  logicae  farraginem  manum 
admoveamus,  sufficiet  enumerare  breviter  fundamentales 
ideas,  quibus  systema  quod  impugnamus  opponitur. 

Opponitur  1®  ideis  individui  et  personce  (0.  105, 166),  ac 
maxime  ideae  rov  ego. 

Ideae  distinctionis,  quae  si  omnia  idem  sunt,  nulla  est 
in  re,  imo  esse  in  re  nullo  pacto  potest.  Sic  absurda  eva- 
dunt ommei  judicia  negativa, 

3«  Hinc  idea  multitudinis;  ideae  quoque  universalitatis, 
relationis,  et  ordinis,  quae  multitudinem  supponunt,  sine 
fundamento  sunt. 

4o  Ideae  essentiarum  prorsus  vanae  sunt,  si  nequeunt  esse 
plura  entia  quae  sint  inter  se  diversa. 

5"^  Nulla  est  substantia  in  hoc  systemate  : nam  phaenomena 
profecto  substantiae  non  sunt.  Neque  ipsum  absolutum  sub- 
stantia est;  absolutum  enim  nullam  habet  determinationem. 
Quod  si  nullum  est  subjectum,  patet  nullum  quoque  esse 
accidens, 

6""  Nulla  quoque  est  possibilitas  proprie  dicta,  nullaque 
contingentia.  Nam  praeter  absolutum  illud  ac  necessa- 
rium ens~nihil,  nulla  res  potest  existere.  Ipsae  ejus  phae- 
nomenales  evolutiones  secundum  ferream  necessitatis  legem 
fiunt. 

7®  Infiniti  notio  chimerica  est.  Solum  enim  existit  indeter- 
minatum et  indefinitum,  nempe  absolutum,  quod  sine  fine  se 
explicat.  Hoc  autem  vocari  nequit  infinitum  actu  sine  contra- 
dictione (0.  349,  VHI). 

8®  In  omni  cognitione  subjectum  ab  objecto  distinguimus  : 
nam  etiam  quum  in  nostros  actus  reflectimus,  reflectendi  actus 
ab  actu  in  quem  reflectimus,  inadaequate  distinctus  est.  Haec 

porro  distincto  funditus  tollitur  ac  fit  inanis,  per  idealem  pan- 
iheisnium. 

9®  Denique  notiones  veri  et  falsi,  erroris  et  rectitudinis, 
boni  et  mali,  virtutis  et  vitii,  meriti  ac  demeriti,  juris  et 
officii,  ac  ceterse  cum  his  connexae,  absurda  figmenta  sunt, 
sine  ullo  fundamento,  sine  ulla  significatione. 

Quid  jam  dicendum  de  ejusmodi  systematibus,  quae  nati- 
vum humani  intellectus  patrimonium  adeo  misere  populantur, 
et  quasi  mortiferum  quoddam  venenum  totam  rationis  nos- 
trae compagem  dissolvunt?  Ea  sane  ulterius  refutari  non  egent. 

132.  Tertio  : Pantheismi  idealis  dogmata  sunt  in  omnibus 
arbitraria. 

1“  Arbitraria  principia,  quibus  ipsa  innituntur.  Haec  autem 
sunt,  a)  Veram  scientiam  esse  scientiam  absoluti  immediatam; 
eam  nempe,  quw  phcenomena  transcendens  atque  contemnens, 
ipsum  esse  rerum,  ut  in  se  sunt,  attingit.  Nemo  porro  est, 
qui  hanc  plane  novam  ac  nullatenus  demonstratam  scientiae 
definitionem  admittat.  Quod  si  haec  foret  scientiae  definitio, 
profecto  fateremur  omnes,  scientiam  impossibilem  esse.  Nihil 
enim  prorsus  hoc  pacto  cognoscere  possumus  (0.  46,  1S4). 

6)  Incipiendum  sine  ullis  suppositionibus  aut  datis  empi- 
ricis; ideas  omnes  primitivas,  et  axiomata  prorsus  seponenda  ; 
omnia  a priori  iterum  construenda.  Quam  haec  sint  arbitraria 
nemo  non  videt;  quam  falsa  et  absurda,  in  logica  fuse  docui- 
mus (L,  424,  425,  seq. ; 437,  509,  seq. ; 516). 

c)  Ut  immediata  sit  absoluti  cognitio,  subjectum  etobjectum, 
principium  cognoscendi  ct  principium  essendi,  cognoscere  et 
esse,  unum  idemque  sint  oportet.  Ut  hoc  concedatur,  in  pri- 
mis recipienda  est  superior  scientiae  definitio,  atque  scientiae 
ita  definitae  possibilitas.  Sed  praetera  falsum  est,  absolutam 
rerum  omnium  scientiam  identitatem  cum  rebus  supponere. 
Prima  enim  causa  profecto  absolutam  rerum  omnium  scien- 
tiam possidet,  non  quia  est  cum  illis  identica,  sed  quia  eas 
inlelligit,  sive  in  ideis  ipsarum  archetypis,  quas  in  infinita 
sua  sapientia  continet,  sive  ut  in  causa,  in  infinitae  suae  po- 
tentiae amplitudine,  quam  adaequate  comprehendit ; de  quibus 
alio  in  loco. 

133.  2°  Arbitrariie  insuper  sunt  praecipuae  ac  fundamen- 
tales eorum  assertiones.  Nullam  enim  earum  explicant,  nul- 
lam probant,  cum  eas  maxime  explicari  ac  probari  oporteret. 
Quomodo  V.  gr.  cognosci  potest  absolutum  in  se?  Nemo 
enim  est  qui  absolutum  hujusmodi  intueri  se,  aut  aliquando 
esse  intuitum  existimet. 

Praeterea  si  subjectum  et  objectum  (ego  et  non-ego)  unum 
idemque  sunt,  cur  nihilominus  apparent  ut  distincta,  ac  dis- 
tincta esse  putantur? 

Adhuc  : quid  est  esse?  quid  negatio  ac  nihilum?  quid  mo- 
tus seu  fleri?  quid  identitas  et  unitas?  Hse  aliseque  similes 
notiones,  quae  semper  a pantheislis  supponuntur,  nullatenus 
ab  iis  explicantur,  neque  explicari  possunt.  Tamen  ut  has 
maxime  explicarent,  expectandum  erat  ab  eis,  qui  absoluti 
scientiam  possident. 

Demum,  ne  infinita  alia  consecter,  cur  aut  qua  necessitate 
adactum,  absolutum  se  evolvit,  se  limitat,  se  ponit,  ae  mul- 
tiplicat, ac  scindit  in  diversa  entia  finita  ac  phsenomenalia? 
Cur  hoc  absolulqm,  quod  in  me  cogitat,  firmiter  judicat  his 
phaenomenis  realitatem  respondere;  seque  ab  iis  plane  dis- 
tingui? Habetne  absolutum  in  meo  tantum  ego  conscientiam 
pbaenomenicam,  an  vero  etiam  in  aliis  mihi  similibus?  Quo- 
modo vero  fit,  ut  quod  unum  in  se  est,  diversas  habeat  sui 
conscientias,  quae  nullo  pacto  inter  se  invicem  communi- 
cant? 

Haec  aliaque  permulta,  quibus  totum  systema  continetur, 
ipsi  praefidenter  asserunt,  ac  nullatenus  probant;  quasi  vero 
res  essent  per  se  manifestae,  ac  nulli  obnoxiae  dubitationi  vel 
obscuritati. 

134.  Ultimo  dixi,  pantheismum  idealem  esse  in  sua  dis- 
serendi ratione  turpiter  sophisticum. 

1“  Revoca  in  mentem  quae  in  logica  dicta  sunt  de  Kanlii 
systemate  (L.  816),  quae  multo  potiori  ratione  huc  faciunt. 
Kanlii  enim  discipuli  pantheistae  omnem  experientiam  atque 
omnes  intellectus  humani  notiones  inter  illusiones  rejiciunt, 
et  tamen  his  notionibus  perpetuo  utuntur,  ad  absoluti  scien- 
tiam adquirendam.  Eodemque  pacto  logicam  humano  generi 

universo  communem  ipsi  tamquam  obsoletam  despiciunt  ac 
dedignantur,  eamque  nihilominus  infeliciter  utique,  sed 
quantum  eorum  facultas,  fert,  adhibere  conantur. 

2®  Nihil  miseratione  dignius,  quam  artificia  quibus  utun- 
tur; Hegel  praesertim,  quem  Aristotelem  pantheismi  (per 
antiphrasim  videlicet)  appellarunt.  Pueriles  sequivocationes 
in  germanici  idiomatis  vocibus,  arbitrariae  et} mologiae,  gram- 
maticae quaedam  constructiones  sunt  frequenlissima  illi  ar- 
gumenta. Relativa  eo  quod  se  mutuo  ponunt,  identica  esse 
decernuntur  ; contradictoriae  specierum  differentiae  assu- 
muntur ut  proprietates  contradictoriae  simul  exislentes  in 
genere;  relationes  abstractae  ponuntur  ut  subsistentes;  ter- 
mini oppositi  mutationum  unum  esse  dicuntur;  quidquid  de 
subjecto  affirmatur,  ut  ipsius  definitio  assumitur.  His  armis 
perpetuo  ludit  miles  gloriosus;  et  quod  magis  mirum  est, 
nemo  unquam  fuit  inter  mortales,  qui  magis  fidenter  victo- 
riam sibi  arrogaret. 

5"^  Postremo  ad  ostendendum  quo  in  pretio  sit  habenda 
Iranscendentalium  istorum  dialectica,  cum  multa  ac  pene 
infinita  afferri  possent  exempla,  duo  seligam,  alterum  ex 
Fichte  alterum  ex  Hegel. 

En  quomodo  Fichte  demonstrat  in  sua  Scientice  theoria^  rh 
ego  esse  ens  absolutum  et  necessarium.  In  actu  isto,  inquit, 
ego  sum  ego,  rh  ego  ponit  se  ipsum.  Existit  igitur,  quia 
posuit  se  ipsum.  Propter  ea  ro  ego  existit  absolute  ac  neces- 
sario per  se  ipsum.  Huc  redit,  detractis  verborum  involucris, 
tota  ejus  demonstratio. 

Audiamus  Hegel  probantem,  demonstratione,  ut  ipse  dicit, 
simplici  quidem,  sed  invincibili,  fundamentale  iilud  princi- 
pium Ae  identitate  contrapositorum  (97).  En  ejus  verba. 
Attende  autem,  Aliquid  et  Aliud  sumi  ab  ipso  ut  nomina 
propria. 

« Primo  : Aliquid  et  Aliud  existunt  utrumque.  Ergo 
lUrumque  sunt  Aliquid. 

« Secundo  : unumquodque  duorum  est  simul  Aliud  : pa- 
« rum  refert,  utrum  ex  duobus  appelletur  primo  Aliquid. 
« Latini  quando  in  una  propositione  unum  et  alterum  affe- 

« runtur,  vocant  ulrmnque  aliud:  ac  dicunt  alius  alium,  alter 
« alterum.  Si  nos  appellamus  certum  quoddam  ens,  A,  et 
« aliud  ens,  B,  hoc  B,  primo  determinatur  ut  aliud.  Sed  A 
« est  et  ipsum  eodem  tempore  aliud  respectu  B.  Ergo  utrum- 
« que  sunt  eodem  titulo  Aliud, 

« Ergo  utrumque,  sive  quatenus  sunt  Aliquid,  sive  qua- 
« tenus  sunt  Aliud,  sunt  semper  Idem  (i).  » 

Quid  ad  hsec  respondebimus?  Nihil  profecto  aliud  quam 
quod  initio  diximus  : nunquam  hsec  errorum  monstra  in 
publicum  eruptura  fuisse,  nisi  logicae  ac  metaphysicae  igno- 
ratio et  contemptus  et  viam  illis  parassent  et  prodeundi  secu- 
ritatem. 

CAPUT  m. 

DE  UNITATE  DET. 

ARTICULUS  I. 

Statuitur  divinw  natur  ce  unitas, 

155.  Altera  quaestio,  quae  ad  personalitatem  seu  indivi- 
dualitatem  divinae  essentiae  pertinet  (89),  est  de  Dei  unitate 
seu  potius  unicitate  (0.  94).  Non  enim  modo  unam  dicimus 
divinam  naturam  unitate  formali,  Deumque  unum  unitate 
individuali,  sed  etiam  ita  Deum  dicimus  unum,  ut  divina 
ejus  natura  non  possit,  ad  modum  generis  vel  speciei,  plu- 
ribus Diis  esse  communis  aut  in  plures  multiplicari  Deos. 
Polytheismus,  qui  error  contrarius  est,  quam  late,  quam  diu 
mortalium  mentes  occuparit,  quamque  funestos  produxerit 
effectus,  nemo  est  qui  ignoret. 

156.  Propositio.  Deus  unicus  est , 

Et  1«  quidem  manifestum  est,  unicum  esse  auctorem 


.(I)  Log.  T.  I,  2.  edit.  p.  116. 


17. 


394 


THEOLOGIA.  . 


rerum  atque  gubernatorem  supremum;  quod  immediate  ex 
ordinis  physici  unitate  jam  deduximus. 

Idipsum  et  hoc  argumento  demonstratur.  Si  plures  fuere 
mundi  auctores,  vel  unusquisque  eorum  erat  per  se  suffi- 
ciens ad  mundum  formandum  et  gubernandum,  vel  secus. 
Si  hoc  dicas,  omnes  dicis  limitatos  et  imperfectos,  ac 
proinde  in  nullo  eorum  Deum  agnoscere  possum.  Si  primum 
dicas, 

a)  Jam  gratuito  supponis,  plures  esse  Deos.  Ad  expli- 
candam enim  rerum  originem  unus  tantum  per  te  sufficit. 
Rationes  autem  omnes  quibus  Deum  esse  cognoscimus,  tan- 
dem aliquando  ex  rerum  origine  deducuntur. 

.6)  Sed  ponamus  fuisse  plures.  Quum  mundum  condere 
decreverunt,  num  convenerunt  inter  se  de  ordine  consti- 
tuendo, an  non  convenerunt?  Si  non  convenerunt,  nullus 
haberetur  ordo,  sed  ingens  confusio,  et  ipsa  contradicloria, 
si  contradicloria  ipsi  voluissent,  revera  prodire  debuissent. 
Si  vero  convenerunt  inter  se  et  consilia  contuleruni,  sane  de- 
pendent omnes  ab  invicem  in  agendo;  et  quod  maxime  no- 
tandum est,  necessitate  compulsi  dependent,  ut  nempe  ali- 
quid sine  confusione  fieri  possit.  Ergo  iterum  nemo  iliorum 
Deus  est.  Deus  enim  absolute  independens  sit  oportet. 

137.  Probatur  deinde  unitas  Dei  absolute  et  a priori. 

2°  Deus  est  ens  infinite  perfectum.  Ergo  parem  sibi  con- 
sortemque divinitatis  non  habet.  Nam 

a)  Ens  infinite  perfectum  illud  est,  quo  majus  aut  melius 
cogitari  nequit.  Atqui  si  haberet  aequale  sibi,  posset  cogitari 
aliud  Ens  majus  illo  ac  melius,  n-empe  Ens  non  habens 
aequale.  Melius  est  enim  esse  super  omnia  quae  sunt,  quam 
habere  sibi  parem;  melius  est  omnia  quae  sunt,  habere  a se 
dependentia,  quam  habere  juxta  se  aequales  a se  indepen- 
dentes. 

b)  Est  perfectio  magna  Deoque  digni.ssima,  esse  primam 
causam  efficientem,  finalem,  exemplarem  omnium  rerum 
quaecumque  sunt  aut  esse  possunt.  Sed  nihil  horum  potest 
Deo  convenire,  nisi  sit  unicus.  Nam  secus,  et  caeteri  Dii,  et 
quaecumque  ab  ipsis  fiunt  fierive  possunt,  essent  secundum 

omnia  ab  eo  independentia  « Unicuique  tantum  deerit,  ut 
« Lactantius  dicit,  quantum  caeteri  possidebunt  (i).  » 

c)  Postremo  si  entia  infinita  essent  v.  gr.  duo,  utrumque 
profecto  foret  omnipotens.  At  posset  ne  alterum  alterius  ac- 
tionem impedire?  Quidquid  dixeris,  ab  alterutro  omnipoten- 
tiam tollis. 

158.  3®  Deus  est  ens  necessario  existens,  cujus  e.ssentia 
est  esse  (18,  2«).  Ex  hoc  immediate  probatur  quod  vo- 
lumus. 

Etenim  si  plura  Entia  necessaria  existere  possent,  jam 
singularitas  extra  hujus  necessariae  naturae  essentiam  esset. 
Esset  enim  natura  haec  multiplicabilis,  adeoque  universalis, 
ut  naturae  caeterae.  Universale  autem  singulare  non  est. 

Atqui  omnino  dici  debet,  ad  naturae  necessariae  essentiam 
pertinere  singularitatem.  Cum  enim  hujus  naturae  essentia 
sit  esse  actu,  sane  ad  ejus  essentiam  perlinet  id  omne,  quod 
existentiae  per  se  implicitum  est,  existenliamque  necessario 
comitatur.  Sed  existentiae  implicita  necessario  est  singula- 
ritas. Existentia  enim  non  est  nisi  rei  singularis,  ut  singu- 
laris est  (0.  106).  Ergo  singularitas  ad  naturae  necessariae 
essentiam  perlinet.  Ergo  plura  entia  necessaria  existere  non 
possunt.  Fac  v.  gr.  existentiam  esse  essentialem  humanae  na- 
turae aut  alteri  cuicumque.  Illico  sequeretur,  non  posse  es- 
sentiam hujusmodi  pluribus  individuis  esse  communem,  sed 
unicum  tantum  individum  unum  hominem  posse  existere. 
Eadem  enim  est  ratio  : videlicet  natura  cujus  essentia  est  esse, 
est  essentialiter  singularis.  Ergo  essentialiter  naturae  illi  re- 
pugnat esse  universalem:  ergo  repugnat  eam  in  pluribus  in- 
veniri individuam. 

139.  Corollaria. 

Bx  his  patet  1®  non  posse  divinam  naturam  multiplicari, 
neque  per  productionem  unius  Dei  ab  altero,  quemadmodum 
gentiles  fabulabantur.  Id  quod  absurdum  quoque  hinc  est, 
quod  Deus  productus  esset  Deus  ab  alio,  Deus  dependens, 
iniliumque  habens,  nempe  Deus  non  Deus. 


(I)  De  ha  Dei.  C.  XI. 

2®  Deum  esse  suam  essentiam ; seu  aliis  verbis,  Deum 
idem  esse  ac  naturam  divinam.  Id  quod  de  naturis  finitis  dici 
nequit.  Non  enim  homo  v.  gr.  est  humanitas,  sed  habens 
humanitatem.  Ratio  est,  quod  omnis  essentia  finita  est  ali- 
quid universale  et  abstractum,  proindeque  nullam  individua- 
tionem  determinatam  in  suo  conceptu  continet,  quin  imo 
omnem  excludit,  et  sub  hac  solummodo  abstractione  unitatem 
sibi  propriam  habet,  non  realem  videlicet,  sed  logicam 

(0.  112,  4o). 


ARTICULUS  II. 

Difficultates. 

140.  Objici  potest  I.  Unitas  haec  et  carentia  consortis  im- 
perfectio potius,  quam  perfectio  esse  videtur.  Importat  enim 
solitudinem,  quae  quidem  malum  est. 

Resp.  Nego  ant.  Ad  rat.  additam.  Tr.  maj.  In  Deo  enim 
naturae  singularitas  cum  perfectissima  trium  personarum 
bealissimaque  societate,  ineffabili  ratione  componitur.  Sed 
haec  altior  consideratio  non  est  heic  necessaria. 

Dist.min.  Solitudo  malum  est  entibus  sibi  insufficientibus 
ad  beate  vivendum,  conc.;  Enti  sibi  sufficientissimo,  nego. 

141.  Ob.  II.  Possunt  existere  plura  entia  summe  perfecta, 
si  ponantur  in  omnibus  esse  aequalia  et  similia.  Nam 

l“Non  repugnat  aequalis  plurium  perfectio  in  eodem  ge- 
nere. 

2®  Pluralitas  nullam  adimit  aut  impedit  perfectionem. 

3®  Revera  docet  christiana  fides , esse  in  Deo  tres  per- 
sonas infinitas  et  aequales.  A pari  ergo. 

Resp.  Nego  ant.  V.  allata  argumenta. 

Ad  l"!  Dist.  perfectio  limitata  et  relativa,  tr.;  perfectio  in- 
finita et  absoluta,  nego{\Z’7).  . 

Ad  2"'  Dist.  in  nalutis  finitis,  conc. ; in  natura  infinita, 
nego.  Perfectio  enim  naturae  infinitae  propria  est,  ut  sit 
pluribus  incommunicabilis  (137,  138). 

Ad  3™  Cone.  ant.  Nego  consequentiam  et  paritatem.  Nam 
et  natura  et  perfectio  essentialis  trium  personarum  unica  est , 
ac  plane  singularis.  Hoc  autem  repugnat,  divinam  naturam 
multiplicari  et  lequalem  habere;  non  vero  naturam  hanc 
trium  esse  personarum.  Quemadmodum  si  reale  esset  spa- 
tium infinitum,  repugnaret  utique  esse  alterum  spatium  infi- 
nitum; non  tamen  repugnaret  idem  spatium  secundum  tres 
suas  dimensiones  infinitum  esse. 

142.  Oh.  III.  Si  dicamus  Deum  non  posse  producere  ali- 
quod^aliud  ens  infinite  perfectum, 

1”  non  haberetur  terminus  adaequatus  infinitae  ejus  poten- 
tiae ; 

2“  nec  effusio  conveniens  bonitatis  ejus. 

Resp.  ad  1™  Cone.  ant.  et  nego  esse  in  hoc  ullum  incon- 
veniens. Imo  hoc  ipso  infinita  est  Dei  potentia,  quod  nulla 
res  ex  possibilibus  adaequatus  ejus  terminus  esse  potest.  In- 
finitum autem  productum  ideo  hujus  potentiae  terminus  esse 
nequit,  quia  intrinsece  repugnat. 

Ad  2™  Eadem  esto  responsio. 

143.  Quid  dicendum  de  communi  populorum  consensu  in 
polylheismo  profitendo , et  de  miraculis  quae  apud  gentiles 
patrata  dicuntur? 

Resp.  De  consensu  dicendum  1«  eum  non  fuisse  perpe- 
tuum, neque  constantem.  Nara  ex  historia  constat,  mono- 
theismum  ante  polytheismum  viguisse,  ita  ut  ante  diluvium 
nullum  erroris  hujus  vestigium  appareat;  ac  praeterea  per 
evangelii  propagationem  in  toto  civili  mundo  brevi  poly- 
theismus  eversus  est.  2“  Non  fuisse  universalem.  Nam  He- 
braei certe  sunt  excipiendi,  et  fortasse  alii  quoque  populi,  ne 
dicam  de  philosophis  plurimis.  Omnes  praeterea  unum  su- 
premum iNumen  Divum  patrem  atque  hominum  regem  agnos- 
cebant, quem  et  in  repentinis  casibus  invocabant,  quemad- 
modum notavit  Tertullianus  in  Apologetico.  3<>  Originem 
erroris  hujus  satis  esse  manifestam.  Eadem  nempe  poli- 
theismi,  ac  paulheismi  origo  fuit,  videlicet  caecus  quidam 
atque  intemperanter  effusus  erga  naturam  sensibilem  timor 
atque  amor,  quibus  irretiti  mortalium  animi  ad  Deum  invi- 

sibilem , qui  ex  operibus  erat  agnoscendus , ascendere  ultra 
non  potuerunt  (t). 

144.  De  miraculis  gentilium  dicendum  1®  ea  magna  ex 
parte  esse  meras  fabellas,  aut  praestigiatorum  artes  fuisse, 
aut  effectus  naturales  insolitos,  vel  etiam  vulgo  ignotos,  aut 
daemonum  illusiones  : 2»  si  quae  fidem  merentur,  ea  non  in 
polytheismi  confirmationem  patrata  fuisse,  sed  vel  ad  inno- 
centiae defensionem,  vel  ad  virtutis  commendationem  ; idcirco 
ab  uno  veroque  Deo  patrari  potuisse,  ab  eoque  fuisse  patrata. 
Confer  quae  dicta  sunt  alibi  de  miraculis  (C.  465,  seq.). 


(I)  Cf.  Sap.  XIII,  I seq. 

DE  SIMPLICITATE  ET  IMMUTABILITATE  DEI. 

ARTICULUS  I. 

De  physica  Dei  simplicitate. 

148.  Quid  divinorum  attributorum  nomine  veniat,  supra 
dictum  est  (77).  Liquet  pariter  ex  dictis  (76),  divina  attri- 
buta alia  negative  concipi,  alia  positive.  Nunc  primo  de  ne- 
gativis agemus  non  tamen  de  omnibus,  sed  de  iis  solum  quse 
peculiarem  aliquam  difficultatem  habent.  Simplicitatem  porro 
atque  immutabilitatem  simul  conjungimus,  quia  altera  cum 
altera  est  intime  conserta. 

146.  Propositio  I.  Deus  est  physice  simplicissimus. 

Nempe  non  est  in  Deo  compositio  essentialis,  nec  acciden- 
talis, nec  quantitativa , neque  ulla  alia  vera  compositio 
(O.  338). 

Probatur  1»  ex  eo  quod  Deus  est  ens  a se.  Hanc  rationem 
sic  explicat  s.  Thomas.  « Omne  compositum  causam  habet. 
« Quse  enim  secundum  se  diversa  sunt,  non  conveniunt  in 
« aliquod  unum , nisi  per  aliquam  causam  adunantem  ipsa. 
« Deus  autem  non  habet  causam  (i). » 

2o  Omne  compositum,  per  se  loquendo,  contingens  est 
(O.  337,  IV),  et  dissolvi  potest.  Non  enim  intrinsece  repu- 
gnat, ex  partibus  quse  realiter  distiuctse  sunt,  vel  unam  et  al- 
teram existere  ab  invicem  divisas,  vel  unam  existere  sine 
altera.  Sed  quod  dissolvi  potest , non  est  absolute  necessa- 
rium. Ergo.  , 


(1)  Sum.  th.  p.  I,  q.  HI,  art.  VII. 

3»  Perfectio  ex  compositione  orta,  participata  est,  et  com- 
ponentium perfectione  posterior.  Etenim  compositum  suam 
perfectionem  a partibus  accipit,  partim  ab  una,  partim  ab 
altera;  et  supponit  singulas  aliquo  modo  in  se  perfectas.  Sed 
Deus  est  independens,  et  esi  primum  ens.  Ergo  ejus  peifectio 
non  potest  esse  participata,  nec  ulla  re  posterior. 

4®  Si  Deus  constat  ex  partibus,  partes  quae  ipsum  compo- 
nunt, suntne  omnes  necessariae  et  infinite  perfectae,  an  vero 
non?  Si  primum,  tria  sequuntur  absurda. 

a)  Tot  essent  Dii,  quot  partes  illae.  Plures  autem  Deos  esse 
repugnat. 

b)  Compositio  haec  inutilis  foret. 

c)  Unaquaeque  pars  esset  pars  et  totum;  nempe  aliquid  in- 
completum et  completum.  Esset  aliquid  incompletum,  quia 
est  Dei  pars  ex  hypothesi ; completum , quia  est  ens  infi- 
nitum. 

Si  dicitur  alterum,  jam  ex  contingentibus,  finitis,  imper- 
fectis, exsurgeret  necessarium  et  infinite  perfectum,  quae  duo 
manifeste  repugnant  (L.  218;  2»  O.  349,  IV). 

Neque  dicas,  unam  v.  gr.  partem  necessariam  et  infinitam 
esse  posse,  caeteras  contingentes  atque  finitas.  Nam  in  hac 
suppositione  l®  partes  istae  inutiles  essent  enti  infinito  cons- 
tituendo : ponis  enim  in  Deo  infinitum  sine  illis  : 2®  Deus 
esset  aliqua  ex  parte  contingens. 

147.  Corollaria. 

1“  Sequitur  Deum  non  esse  corpus. 

2»  Non  constare  ex  spiritu  et  corpore. 

3o  Nullum  in  eo  esse  accidens  a substantia  distinctum. 

4»  Proinde  actus  ejus  omnes  cum  substantia  identificari. 

148.  At  enim,  ita  inficetissime  Hobbesius,  « qui  puritatem 
« Deo  tribuunt,  recte  faciunt;  est  enim  honorificum.  Sed 
« tenuitatem  (sic  ipse  simplicitatem  appella!)  attribuere,  quae 
« gradus  quidam  est  ad  nihilitatem , periculosum  est  (().  » 
Quisque  videt,  quam  stolide  aberret  Hobbesius.  Errat  enim- 
vero  dupliciter:  l®quia  simplicitatis  conceptum  in  sola  ne- 

(I)  In  Append.  ad  Levial.  % 

galione  repositum  pulat  (0.  537,  III)  : errat  2*^  quia  nega- 
tionem in  hoc  conceptu  contentam,  quse  negatio  est  partium 
seu  compositionis,  ita  ipse  assumit,  ac  si  negatio  esset  reali- 
tatis. 

149.  Si  quis  et  hoc  loco  opponeret  divinarum  Trinitatem 
personarum,  respondebis  : tres  personas  non  esse  tres  divini- 
tatis partes,  ut  vel  ex  ipsa  personae  denominatione  constat 
(0.  166),  set  unam  ac  simplicissimam  divinitatem.  Sunt  illae 
ab  invicem  distinctae  realiter,  sed  quatenus  distinctae  sunt, 
non  sunt  unum,  nec  unum  aliquid  componunt  : sunt  tres 
relationes  originis  subsistentes.  Principium  vero  quo  uniun- 
tur, non  est  trium  personarum  compositio,  sed  naturae  unitas. 

ARTICULUS  II. 

De  immutabilitate  Dei, 

130.  Sermo  heic  esi,  ut  patet,  de  immutabilitate  absoluta, 
seu  metaphysica  (0.  386,  383),  qua  fit  ut  Deus  nulli  omnino 
affectionum  successioni  obnoxius  esse,  nullam  in  seipso 
actuum  varietatem  recipere  possit. 

Propositio  II.  Deus  est  absolute  et  in  omnibus  immuta- 
bilis, 

131.  Io  Hoc  immediate  deducitur  ex  notione  entis  neces- 
sarii, Omnis  enim  realitas  quae  ad  ejusmodi  Ens  pertinet,  ex 
absoluta  necessitate  in  eo  est,  quemadmodum  ejus  existentia. 
Non  enim  ejus  existentia  in  abstracto,  sed  talis  naturae  exis- 
tentia, cum  tali  realitate  ac  certa  existendi  ratione,  necessaria 
est  : quandoquidem  nihil  potest  existere,  nisi  aliquo  deter- 
minato modo.  Jam  vero  si  quid  esset  in  tali  natura  quod 
mutari  posset,  hoc  necessarium  non  esset,  sed  contingens 
(0,  307,  3o);  posset  enim  natura  divina  sive  illo  Instructa 
sive  destituta  consistere.  Ergo  nihil  in  Dei  natura  mutari 
potest. 

2®  Deus  est  infinite  perfectus.  Ergo  non  potest  mutari  in 
melius,  non  in  deterius,  non  in  aequivalens.  Ergo  nullo  modo 
mutari  potest. 

Non  in  melius  : quia  secus  anle  mutationem  non  fuisset 
infinite  perfectus. 

Non  in  deterius  : si  enim  hoc  possibile  esset,  Deus  prin- 
cipium aliquod  ac  veluti  germen  defectus  in  semetipso  ha- 
beret, ^oc  autem  in  Ente  summe  perfecto  supponi  nequit  ; 
nam  ingens  defectus  est,  vel  ipsam  defectus  originem  in  se 
habere  : s61a  imo  deficiendi  possibilitas  magna  imperfectio 
est.  i 

Non  in  sequivalens  : fieri  enim  nequit,  ut  aliqua  inveniatur 
perfectio,  quam  habere  possit,  et  non  semper  habuerit,  nec 
essentialiter  habeat  Ens  summe  perfectum.  ^Jam  vero  si 
Deus,  amissa  perfectione  aliqua  quam  possidet,  sequivalenlern 
illi  recipere  posset,  semper  aliqua  perfectione  careret,  quam 
posset  habere.  Proinde  ens  ipso  perfectius  cogitare  semper 
liceret,  ens  nempe  utraque  immobiliter  perfectione  gaudens ; 
quemadmodum  eo  qui  pecuniam  mercibus  commqlat,  ditior 
foret  qui  et  pecuniam  simul  et  merces  possideret.  ) 

152.  Ex  his  colliges. 

1°  Non  esse  in  Deo  potentiam  ullam  ab  actu  distinctam; 
multo  minus  plures  potentias.  Nam  transitus  a potentia  ad 
actum  est  mutatio. 

2®  Nullam  quoque  in  ipso  actuum  successionem  accidere. 
Successio  enim  mutatione  continetur;  actuum  insuper  suc- 
cessio supponit  potentiam  ab  actu  distinctam.  Quum  enim 
agens  in  quo  haec  successio  est,  unum  actum  ponit  et  alterum 
non  ponit  quem  ponere  potest,  profecto  hujus  respectu  in 
potentia  est. 

» 3°  Nullius  realis  et  intrinsecae  relationis  fundamentum 
Deo  in  tempore  et  conlingenter  accedere  posse  (0.  212,  2“). 

Posse  tamen  mutari  relationes  ejus  extrinsecas.  Haec 
enim  mutatio  non  Dei  est,  sed  alterius  (0.  205,  387). 

ARTICULUS  III. 

De  metaphysica  Dei  simplicitate. 

153.  Propositio  III.  Deus  est metaphysice  simplex,  et  actus 
puYissimus. 

Mela  physicae  simplicitatis  notio  desumatur  ex  dictis  in  on- 
tologia  (0.  338)  de  metaphysica  compositione.  Quum  autem 
simplicitatem  kujusmodi  Deo  tribuimus,  non  hoc  sane  dici- 
mus, quod  plura  in  Deo,  et  cum  aliquo  fundamento,  ut  mox 
videbimus,  distinguere  ratione  nequeamus;  sed  hoc  tantum- 
modo, quod  non  sit  in  divina  natura,  quemadmodum  est  in 
rebus  cajteris,  ratio  intrinseca,  qua  distinguatur  in  ipsa  ali- 
quid ut  determinabile,  et  aliquid  ut  determinans.  Huc  enim 
redit  omnis  metaphysica  compositio,  prouti  in  citato  loco  no- 
tatum est. 

134.  Quod  autem  non  sit  in  Deo  compositio  talis,  in  prae- 
cedentibus jam  demonstratum  est.  Compositio  enim  haec  vel 
est  ex  genere  et  differentia,  vel  ex  supposito  et  natura,  vel  ex 
essentia  et  esse. 

Jam  prima  excluditur  ex  eo  quod  Deus  nec  est,  nec  esse 
potest  in  ullo  genere,  ut  in  praecedenti  libro  docuimus  (79), 

Altera  quoque  excluditur  ex  iis  quae  paullo  ante  dicta  sunt 
de  Dei  unitate  (138,  3“).  Deus  enim  non  est  subjectum  ha- 
bens naturam  aliquam  pluribus  communicabilem,  sed  est  sua 
propria  natura. 

Tertia  demum  excluditur  ex  ipsa  notione  entis  a se,  cujus 
essentia  in  possibilitatis  statu  concipi  nequit,  sed  cum  ejus 
existentia  plane  identificatur  (18,  2°). 

Ex  his  patet  prima  propositionis  pars. 

153.  Pars  altera  nec  multis  explicari  eget,  nec  longius  pro- 
bari, ut  quse  ex  demonstratis  sponte  fluit. 

Actus  purissimus  est  actus  essendi  nulli  mixtus  potentiali- 
tati.  Deus  autem,  cum  sit  actu  infinitus,  immutabilis,  et  physice 
ac  metaphysice  simplex,  habet  profecto  totum  essendi  actum 
quem  habere  potest  natura  perfectissima ; habet  ergo  actum 
purissimum.  Ipse  vero  est  suum  esse  et  suus  actus.  Deus 
ergo  est  actus  purissimus. 

136.  Sed  magnam  hic  humana  mens  offendit  difficultatem  : 
quomodo  actus  iste  purissimus  tam  diversa  agere  possit,  et 
intelligere,  et  velle,  et  amare,  et  odisse,  tamque  varios  effec- 
tus in  rerum  natura  distinctis  temporibus  operari,  quin  tamen 
actus  operantis  mutetur. 


404 


THEOLOGIA. 


Quseslio  haec,  quantum  humanae  datur  infirmitati,  resolvi 
potest  considerata  perfectione  infinita,  quae  inest  actui  divino, 
ejusdemque  actus  intrinseca  entitate,  a respectu  quem  ipse 
ad  terminum  habet,  distincta.  Enlitas  hujus  actus  una  est, 
simplicissima,  absoluta,  non  relativa  ad  aliud;  ejus  vero  ter- 
minatio potest  nihilominus  et  multiplex  in  infinitum  esse,  et 
diversa.  Quod,  ut  dixi,  ab  infinita  divini  aclus  perfectione 
consequitur.  Necessitas  enim  plurium  actuum  ab  essentia  dis- 
tinctorum ad  plura  agenda,  ex  eo  procedit  in  essentiis  finitis, 
quod  essentia  finita,  cum  non  habeat  actu  totam  eam  perfec- 
tionem quam  habere  potest,  indiget  novis  accidentalibus 
determinalionibus  et  actibus,  quibus  suppleatur  quod  actua- 
litati  essentiae  deest  : cumque  unusquisque  ex  hisce  actihus 
sit  finitae  virtutis,  non  potest  essentia  finita  unico  actu  omnia 
attingere  objecta,  sed  necesse  babel  diversis  actibus  diversa 
attingere  objecta,  imo  ad  objecta  singula  pluribus  quandoque 
actibus  redire  (P.  260).  Divina  autem  essentia,  quae  est  actus 
infinitae  virtutis,  novis  hisce  determinalionibus  non  indiget, 
sed  id  quod  est  in  se  manens, ad  infinita  objecta,  ac  diver- 
sissimis modis,  terminari  potest. 

Sic  ex.  gr.  actus  divinus,  prouti  terminatur  ad  res  intelli- 
gibiles,  est  purissima  intellectio,  ideas  complectens  infinitas ; 
prouti  terminatur  ad  res  creabiles  est  liberrima  electio; 
prouti  terminatur  ad  res  creandas,  est  vis  infinita  tribuens  iis 
quas  non  sunt,  existentiam.  Efficacia  externa  hujus  actus  in 
justo  est  amor  benevolus,  in  impio  est  odium  puniens,  vel 
misericordia  parcens.  Unde  quum  homo  ab  impio  fit  justus, 
intrinseca  divini  actus  entitas  non  mutatur,  sed  tantum  ex- 
terna illius  efficacia.  Et  ita  dic  de  reliquis. 

1S7.  Hoc  ut  melius  intelligas,  considera  solem.  Sol  unicum 
actum  exserit,  si  ita  loqui  fas  est;  radios  videlicet  quaqua- 
versus emittit.  Sed  hic  actus  in  sole  unicus,  pro  terminorum 
quos  attingit,  multitudine,  diversitate,  successione,  multiplex 
fit  ac  mirifice  varius.  Sic  eodem  actu  sol  et  colores  rehus  in- 
ducit diversos,  et  calorem  ciet,  alia  obdurat,  alia  emollit,  alia 
exsiccat,  vapores  elevat  ventosque  commovet,  et  dum  vitam 
omnem  fovet  atque  conservat,  in  multis  illam  extinguit.  Ipse 

uon  movetur,  sed  omnia  circa  ipsum  moventur,  et  virtutis 
ejus  termini  successive  liuut. 

Disparitatibus  manifestis  non  consideratis,  simili  quodam 
modo  purissimus  actus  divinus,  absolutus  in  se  et  unicus, 
habet  in  terminis  denominationem  et  efficaciam  multiplicem; 
termini  sunt  diversi,  termini  mutantur,  quia  efficacia  extrin- 
seca  illius  actus  mutantur,  sed  ipse  agens  nec  multiplices  exer- 
cet actus,  nec  mutationem  ullam  patitur;  unus  hic  ejus  ac- 
tus est,  esse  quod  est;  hic  unus  actus  ad  omnia  sufficit. 

158.  Hinc  inlelliges,  relationes  omnes  Deum  inter  et  res 
creatas  esse  intrinsecas  quidem  ex  parte  rerum  creatarum, 
quia  illiB  vere  a Deo  dependent,  vere  producuntur  et  mutan- 
tur : ex  parte  autem  Dei  esse  relationes  omnino  extrinsecas  ; 
quia  nihil  novi  aut  accidentalis  per  illas  ponitur  in  divina  es- 
sentia (152,  3"),  quod  relationis  fundamentum  esse  possit; 
nec  ipsa  divina  essentia  potest  ullo  modo,  in  eo  quod  est,  ad 
aliud  ordinari,  cum  sit  super  omnia,  et  a nullo  dependeat,  et 
nullius  egeat.  Ergo  nihil  in  Deo  ad  res  creatas  relativum  est. 
Hinc  est  quod  relationes  Deum  inter  et  creaturas  mutari  pos- 
sunt, quin  Deus  mutetur  (i). 

ARTICULUS  IV. 

De  distinctione  rationis  inter  divinas  perfectiones. 

159.  Propositio  IV.  Quamvis  hcec  ita  se  habeant,  potest 
tamen  atque  adeo  debet  humana  ratio  divinas  perfectiones  et 
operationes  inter  se  distinguere , dislinctione  quam  dicunt 
rationis  ratiocinatce  (0.  232). 

Potest  inquam  : quia  licet  ens  et  physice  et  metaphysice 
simplex  ac  purus  actus  nullum  tali  distinctioni  fundamentum 
sihi  intrinsecum  exhibeat,  tamen  et  ipsum  in  se  pluribus  ac- 
tibus sequivalel,  ac  praeterea  relationes  multiplices  et  diversae 
quas  res  creatae  ad  ipsum  habent,  vires  item  et  facultates  per 
quas  illi  diversimode  sunt  similes,  fundamentum  quoddam 


(I)  Cf.  S.  Th.  Sum.  th.  p.  1,  q.  XIII,  art.  VII,  et  Contra  gent.  Lib.  II,  c.  XII. 

exU’ittS€Cum  praebent  diversis  conceptibus  quibus  illud  nobis, 
quanlurii  possumus  repraesentemqs  (0.  235,  3“). 

160.  Imo  et  debet.  Etenim  necessarium  cmnino  nobis 
est,  ut  tali  modo  de  Deo  cogitemus.  In  primis  enim  intellec- 
tus nostri  limitatio  tunc  quoque  hoc  postulat,  quum  res  fini- 
tas comprehendere  satagimus  (0.  234).  Multo  magis  ergo> 
quum  agitur  de  Ente  infinito.  Praeterea,  cum  de  Dei  essentia 
cognitionem  intuitivam  non  habeamus,  ad  illam  utcumque 
cognoscendam  assurgere  solum  possumus  a creatis  perfectio- 
nibus, quae  sunt  Dei  effectus.  Cum  igitur  perfectiones  hujus- 
modi et  effectus  sint  piures  et  diversi,  necessario  fit,  ut  Dei 
notio  pluribus  diversisque  conceptibus  conflari  in  mente  nos- 
tra debeat. 

Neque  in  hoc  est  ulla  falsitas.  Non  enim  affirmamus  piures 
esse  in  Deo  actus  aut  perfectiones ; sed  solummodo  per  piures 
conceptus  incompletos  quid  sit  ille  intelligimus;  probe  te- 
nentes, Deum,  licet  in  se  supereminenter  contineat  id  omne 
quod  his  respondet  conceptibus,  non  tamen  eodem  modo  se 
habere  ac  concipitur,  sed  unam  omnino  ac  simplicissimam 
essentiam  esse.  Quemadmodum  igitur  res  finitae  similitudi- 
nem aliquam  cum  Deo  habent,  licet  earum  perfectiones  dis- 
tinctae sint  ac  diversae,  ita  intellectus  noster  ideam  divinae 
essentiae  efficitab  objecto  non  difformem,  quanquam  distinc- 
tis diversisque  conceptibus  quos  a creatis  perfectionibus  de- 
sumit, illam  sibi  repraesentet. 

161 . Quam  sit  haec  distinctio  necessaria,  deprehendere  ul- 
terius poteris  ex  innumeris  absurditatibus  quae,  illa  neglecta, 
consequerentur.  Sane  actus  quo  Deus  omnia  intelligit  possi- 
bilia, idem  in  se  omnino  est,  atque  actus  quo  pauca  quaedam 
ex  possibilibus  creat ; actus  quo  amat  virtutem,  idem  est  ac 
ille  quo  iniquitatem  odio  habet.  Quis  tamen  ferat  dicentem, 
Deum  creare  omnia  possibilia,  et  pauca  quaedam  ex  possibi- 
libus intelligere;  vel  odio  habere  virtutem,  amare  iniquita- 
tem? Plane  igitur  distinctio  idearum  et  vocum  tenenda  est. 
Quia  videlicet  voces  hujusmodi  et  conceptus  iis  respondentes, 
per  se  actus  quosdam,  ut  in  rebus  creatis  sunt,  exprimunt.  In 
rebus  autem  creatis  hi  actus  distincti  sunt  et  diversi.  Ergo 

voces,  quibus  illos  exprimimus,  non  possunt  altera  pro  altera 
promiscue  usurpari,  quanquam  in  re  cui  exprimenda}  has 
voces  aptamus,  illi  omnes  actus  nec  diversitatem  habeant  nec 
multiplicitatem  (i). 


ARTICULUS  V. 

Difficultates. 

162.  Difficultates  quae  sive  contra  Dei  immutabilitatem  sive 
contra  ejus  absolutam  simplicitatem  se  offerre  possunt,  ex 
praejactis  principiis,  quantum  sat  est,  dissipantur. 

Ob.  I.  1"  Deum  omnia  cognoscat  ut  sunt,  modo  cog- 
noscit res  esse  futuras,  modo  praesentes,  modo  praeteritas. 
Ergo  mutatur  in  cognitionibus  suis. 

2°  Mutat  voluntatem,  quum  v.  gr.  placatur  aut  preces  mor- 
talium exaudit. 

3°  Mutat  operationem ; nam  de  non  creante  fit  creans,  etc. 

Resp.  ad  {'^Dist.  Unico  actu  eoque  aeterno  cognoscit  om- 
nia, conc.j  pluribus  actibus  successivis,  nego.  Nimirum  Deus 
in  tota  sua  aeternitate  cognoscit  v.  gr.  Petri  mortem  futuram, 
pro  eo  tempore,  quo  futura  est;  ac  praesentem,  vel  praeteri- 
tam, pro  tempore,  quo  praesens  esse  debet,  vel  praeterita. 
Rajfio  futuri  ac  praeteriti  non  in  Dei  scientia  reperitur,  sed  in 
objectis  ejus,  respectu  rerum  aliarum  quae  in  temporum  serie 
sibi  succedunt.  Deus  autem  totam  hanc  seriem  cognoscit  et 
eventuum  ordinem  perspectum  habet,  cognitione  una  atque 
aeterna,  qua  complectitur  omnia. 

Ad  2"*  Nego.  Unica  enim  et  immutabili  voluntate  diversa 
voluit,  pro  diversis  objecti  conditionibus.  Aliud  est  volunta- 
tem mutare,  aliud  rerum  aliquarum  velle  mutationem.  In  ho- 
mine quidem  frequenter  unum  cum  altero  sociatur.  At  in  Deo 
mutatio  nulla  voluntatis  esse  potest;  haec  enim  mutatio  vel 
aliquam  priorem  ignorantiam,  vel  aliquam  novam  volentis 
dispositionem  necessario  supponit.  Idcirco  Deus  opera  mutat, 
consilia  non  mutat. 

(I)  Cf.  S.  TIi.  Sum.  th.  p.  I,  q.  XIII. 

Ad  S*".  Dist.  Mutat  efficaciam  extrinsecam  sui  actus  corac.; 
ipsum  actum,  nego.  Quum  divini  aclus  virtus  infinita,  ad  ob- 
jectum relata , de  non  creante  fit  creans,  novam  duntaxat 
adquirit  denominationem  extrinsecam;  nihil  novi  in  seipsam 
inducit  (186,  188). 

163.  Insl.  1“  Impossibile  videtur,  unum  eumdemque  actum 
esse  actum  simul  amoris  et  odii,  veniae  et  vindiciae  etc. 

2“  Si  relationes  Dei  ad  res  creatas  sunt  relationes  extrin- 
secae,  sequeretur,  Deum  non  esse  realiter  creatorem,  domi- 
num etc. 

Resp.  ad  1“  Dist.  Impossibile  est  hoc,  si  hi  actus  specten- 
tur in  sua  terminatione,  conc.;  si  in  sua  enlitate,  subd.;  prouti 
hi  actus  a nobis  concipiuntur,  cone,.;  prouti  reipsa  sunt, 
iterum  subd. ; ut  sunt  in  ente  finito,  conc.;  in  Ente  infinito, 
nego.  Recole  superius  dicta  (186,  160). 

Ad  2“  Nego.  Licet  enim  relationes  Dei  ad  res  creatas  sint 
extrinsecae  et  rationis, tantum,  nihilominus  Deus,  non  secun- 
dum rationem  tantum,  sed  realiter  est  dominus  ac  creator. 
Nam,  ut  ait  s.  Thomas,  « cum  ea  ratione  referatur  Deus  ad 
« creaturam,  qua  creatura  refertur  ad  ipsum,  cum  relatio 
« subjectionis  realiter  sit  in  creatura,  sequitur  quod  Deus, 
« non  secundum  rationem  tantum,  sed  realiter  sit  dominus. 
« Eo  enim  modo  dicitur  dominus,  quo  creatura  ei  subjecta 
« est.  » (i)  Brevi  Deus  realiter  est  creator,  quia  habet  reales 
creaturas;  realiterque  est  dominus,  quia  reales  servos  habet; 
quanquam  haec  omnia  nihil  in  Deo  ponant,  quod  realiter  sit 
relativum.  Eodem  plane  modo  ac  scibile  realiter  est  objec- 
tum scientiae,  quanquam  relatio  scibilis  sit  rationis  tantum. 
(0.  213.). 

164.  Ob.  II.  Necessario  concipi  debent  in  Deo  actiones 
successivae  : non  enim  potest  v.  gr..  velle  aliquid,  nisi  illud 
prius  intellexerit.  Ergo. 

Resp.  Dist.ant.qiivA  nos  actum  purissimum  concipere  non 
possumus,  nisi  ad  modum  plurium  actuum,  conc. ; ex  natura 
rei,  nego.  Ad  rat.  add.  dist.;  quod  spectat  ad  ipsam  actus 


(1)  Sum.  th.  I,  p.  q.  Xlll,  art.  YII,  ad.  5. 

entilatem,  nego;  quod  spectat  ad  ejusdem  terminationes,  tr. 

Cum  nulla  in  Deo  si  actuum  pluralitas,  non  datur  in  ipso 
prius  et  posterius.  Sed  cum  nos  plures  in  Deo  actus  distin- 
guamus, juxta  id  quod  in  creatis  rebus  fieri  videmus,  necesse 
est,  ut  hosce  actus  cum  ordine  quodam,  atque  adeo  cum 
quadam  inter  se  naturaj  prioritate  ac  dependentia,  concipia- 
mus. Hic  igitur  ordo  et  haec  naturae  prioritas  ac  dependentia 
non  perlinent  ad  Dei  activitatem,  ut  est  in  se;  see  solum  se- 
cundum quod  a nobis  concipitur  ad  creatae  activitatis  simili- 
tudinem. Proinde  dici  nequit,  v.  gr.  Deum  cognoscere  in 
signo  naturae  priori,  et  velle  in  signo  naturae  posteriori 
(0  . 257);  sed  solum  in  signo  priori  rationis  cognoscere,  et 
in  signo  posteriori  rationis  velle ; videlicet,  quia  nos  actum 
divinum  ad  modum  plurium  actuum,  et  cum  hoc  ordine  con- 
cipimus. 

Caeterum  hoc  non  impedit,  quominus  terminationes  actus 
divini  dicamus  unam  altera  priorem  natura,  immo  etiam 
tempore  : quemadmodum  dicendum  est  de  effectibus,  qui  ab 
ipso  procedunt. 

165.  Ob.  III.  In  divina  incarnatione  Deus  Verbum  factus 
est  homo,  cum  prius  non  esset  homo.  Ergo  intrinsece  mu- 
tatus est. 

Resp.  Nego  conseq.  Deus  enim  in  incarnatione  potest  con- 
siderari dupliciter  : 1®  ut  est  causa  efficiens  unitionis  utrius- 
que  naturae;  2“  ut  est  persona  humanam  naturam  assumens. 
Si  1“  modo  consideretur  Deus,  incarnatio  est  actio  externa 
totius  Trinitatis,  et  explicatur  ut  supra  (162  ad  3“).  Si  con- 
sideretur 2“  modo,  Deus  Verbum  nullo  modo  mutationem 
subiit  intrinsecam,  quum  sui  applicatione  personalitatem 
suam  assumptae  naturae  communicare  coepit : non  enim  ipse 
ad  humanam  naturam  accessit,  sed  humana  natura  est  ad 
ipsum  attracta,  et  intra  divinae  personalitatis  ambitum,  ut  ita 
dicam,  recepta. 

Quae  ex  libertate  Dei  contra  ejus  immutabilitatem  oppo- 
nuntur, suo  loco  expendemus. 

18 

CAPUT  II. 

DE  IMMENSITATE  ET  jETERNITATE  DEI. 

ARTICULUS  I. 

De  omniprwsentia  Divince  substantiae. 

166.  Quum  Deum  immensum  dicimus,  Ii8ec  duo  intelii- 
gimus.  Deum  non  contineri  determinato  loco  circumscrip- 
tum, sed  in  omni  loco  esse  : 2»  quantumvis  locorum  spatia 
producta  intelligantur,  in  his  omnibus  Deum  necessario  fore : 
ejusque  prsesentialitalem  omni  loco  possibili  majorem,  et 
prorsus  infinitam  esse.  Sed  ut  haec  rite  intelligantur,  quaedam 
animadvertenda  sunt. 

167.  1"  Triplici  modo  ens  certo  in  loco  esse  potest  : 

d)  per  potentiam,  quatenus  eo  in  loco  aliquid  ejus  poten- 
tiae subjectum  est,  ipsiusque  nutu  regitur.  Ita  rex  est  in  toto 
regno. 

b)  per  praesentiam,  quatenus  quae  in  eo  sunt  loco,  sunt  illi 
cognoscibilia  secundum  esse  quod  habent  in  seipsis.  Ita  homo 
est  in  aula,  quum  omnia  quae  in  ea  sunt,  contuetur. 

c)  per  essentiam,  quatenus  substantia  ipsa  sua  locum  ob- 
tinet. Ita  corpus  est  in  ea  spatii  parte,  quam  replet;  ita  ani- 
mus est  in  corpore. 

Nunc  agimus  de  inexistentia  Dei  in  loco  per  essentiam. 

2“  Substantiae  existentia  in  loco  duplici  modo  se  habere 
potest  : 

a)  circumscriptive , seu  per  contactum  quantitatis  dimen- 
sivae;  quum  nempe,  ut  alibi  dictum  est  (0.  349),  diversis 
loci  partibus  diversae  paries  integrales  substantiae  respon- 
dent. Hoc  modo  non  potest  esse  in  loco,  nisi  ens  quod  exten- 
sionem formalem  habeat;  quae  est  propria  corporum. 

b) per  contactum  virtutis,  i.  e.  aliquid  immediate  agendo 
in  rebus  quae  locum  occupant.  Substantiae  quae  hocpacto  sunt 

iii  loco,  quanquam  formaliler  exlensse  iioii  sint,  virtiialiter 
tamen  exlensse  esse  dicunlur. 

Ad  Iisec  substantia  qua  sic  est  in  loco,  dicitur  ibi  esse 
definitive,  si  actio  ejus  certos  illos  limites  excedere  nequeat, 
uti  anima  humana  est  iii  corpore  (C.  349). 

Jam  substantia  divina  non  potest  esse  in  loco  circum- 
scriplive,  sed  solum  per  contactum  virtutis,  i.  e.  quia  im- 
mediate agit  in  rebus  locatis,  ut  mox  explicabimus.  Non 
tamen  definitive  existere  potest  in  loco,  quia  virtus  ejus 
nullis  limitibus  definitur. 

3“  Ex  his  vides,  quomodo  sit  intelligendum,  quod  primo 
continetur  in  divinse  immensitatis  notione  (166.  1").  Hinc 
etiam  via  sternitur  ad  idipsum  demonstrandum. 

168.  Propositio  \.  Divina  substantia  in  omnibus  rebus  est, 
et  in  omni  loco. 

Probatur  invincte  cum  s.  Thoma  sic.  « Oportet  omne  agens 
« conjungi  ei,  in  quod  immediate  agit,  et  sua  virtute  illud 
« contingere  » (t)  (0.  268).  Deus  autem  producit  immediate 
in  rebus  omnibus  ipsum  esse,  non  solum  quando  primo  esse 
incipiunt,  sed  etiam  quamdiu  in  esse  conservantur,  ut  infra 
probabitur. 

Concludit  s.  doctor.  « Quamdiu  igitur  res  habet  esse, 
« lamdiu  oportet  quod  Deus  adsit  ei,  secundum  modum  quo 
« esse  habet.  Esse  autem  est  illud,  quod  est  magis  intimum 
« cuilibet,  et  quod  profundius  inest,  cum  sit  formale  respectu 
« omnium,  quae  in  re  sunt,  ut  ex  dictis  patet  (q.  7 art.  1.). 
« Unde  oportet,  quod  Deus  sit  in  omnibus  rebus,  et  in- 
« time  (2).  » 

Quae  in  propositione  sequenti  afferentur,  hanc  quoque  ul- 
terius evincent. 

169.  Corollaria.  1“  Deus  est  in  omni  loco.  Etenim,  ut 
s.  Thomas  dicit : dat  esse  omnibus  locatis,  quce  replent  omnia 
loca  (3). 

2"'  Ex  rationis  paritate  prohatur,  Deum  non  esse  solum 

(1)  Stm.  Ih.  p.  I,  q.  VIll,  art.  1. 

(2)  In  ead  qusest.  art.  II. 

(3)  Ibid. 

iu  corporibus,  quae  locum  circumscriptive  occupant,  sed  iu 
omnibus  quaecunque  sunt,  quae  ad  ipso  accipiunt  ut  sint ; 
adeoque  etiam  in  spiritibus. 

S™  Deus  ita  est  in  loto  mundo  lota  sua  substantia,  ut  sft 
totus  et  in  singulis  quibusque  ejus  partibus.  Etenim  divina 
substantia  non  est  formaliter  extensa,  ut  possit  in  extensa  cir- 
cumscriptive existere  (167,  2®),  aut  diffundi  per  omnia,  ut 
aer  aut  lux  aut  vapor;  sed  est  simplicissima,  et  prorsus  in- 
divisibilis ; proindeque  ubicumque  est,  tota  est.  Anima  quo- 
que humana  licet  finita  sit,  est  tamen  lota  in  loto  corpore,  et 
tota  in  singulis  ejus  partibus. 

ARTICULUS  II. 

De  immensitate. 

170.  Declarandum  superest,  quomodo  sit  infelligenda  in- 
finita Dei  praesentialitas  (166,  2®),  quae  proprie  immensita- 
tem constituit.  Igitur.  ' 

1®  Quemadmodum  virtus  divina  infinitis  rebus  producendis 
par  existit,ila  divina  substantia  talis  est,  ut  infinitis  terminis 
praesens  inesse  possit. 

2“  Sed  quemadmodum  infinita  Dei  virtus  intrinsece  spe- 
ctata tota  est  in  actu,  nullatenus  in  potentia  (186),  babetque, 
quantum  est  in  se,  eanulem  aclualitalem,  quam  haberet,  si 
omnia  creasset  quae  creare  potest;  ita  et  divinae  substantiae 
infinita  praesenlialitas  non  aptitudiue  quadam  indefinita  se 
dilatandi,  sed  actuali  ipsius  infinitate  continetur.  Sic  igitur 
plane  se  habet,  ac  si  infinitis  terminis  praesens  adesset,  et  in- 
finita spatia  obtineret. 

3 Propterea  si  novae  res  crearentur,  non  se  illuc  exten- 
deret divina  substantia,  sed  in  se  eadem  permanens,  res  illas 
novas  reciperet  in  se  et  contineret : quemadmodum  si  novi 
planetae  conderentur  intra  lucis  solaris  sphaeram,  non  lux  se 
extenderet,  sed  planetae  inciperent  in  luce  esse.  Quare  poten- 
tialitas  omnis  se  habet  ex  parte  terminorum  creabilium, 
non  ex  parte  divinae  substantiae. 

4»  Immensitas  modo  descripta  est  altribulum  necessarium 
divinae  essentiae,  et  ab  ubiquilate  distinguitur,  ut  ea  quae 
intrinseca  sunt  a relationibus  extrinsecis  distinguuntur.  De- 
nominatur porro  immensitas negationem  mensurae  localis, 
et  prcesentialitas  infinita  respectu  possibilium.  Sed  quan- 
quam  negative  ac  relative  concipiatur,  perfectio  est  maxime 
positiva  et  absoluta. 

171.  Propositio  II.  Deus  est  immensus. 

1°  Probatur  ex  dictis  (168;  170,  1«).  Nam  ideo  Deus 
rebus  existentibus  praesens  est,  quia  illas  omnes  creat;  ergo 
aliis  rebus  praesens  esse  potest,  si  potest  res  alias  creare  : 
hinc  si  potest  res  infinitas  creare,  potest  infinitis  rebus 
adesse.  Atqui  potentia  divina  nullos  plane  limites  habet. 
Ergo  et  praesentialitas. 

2“  Ex  infinita  perfectione.  Nam  in  primis  posse  esse  alteri 
immediate  praesentem  est  perfectio  simplex,  quae  nulli  ma- 
jori perfectioni  repugnat.  Ergo  formaliter  reperiri  debet  in 
Ente  perfectissimo  (88,  1").  Porro  perfectio  haec  eo  gradum 
obtinet  alliorem,  quo  majus  est  spatium,  quod  substantia 
obtinere  potest.  Quantae  enimvero  perfectionis  esset  ille  spi- 
ritus, qui  non  intra  corporis  humani  dimensiones  constrictus 
teneretur,  sed  corpus  terrestri  orbitae  aequale  occupare  pos- 
set ! Ille  ergo  erit  quoad  hanc  perfectionem  perfectissimus, 
cujus  praesentialitas  nullis  limitibus  definiatur,  sed  infinita 
spatia,  si  darentur,  implere  posset.  At  Deus  perfectionem 
omnem  perfectissimo  modo  possideat  necesseest.  Ergo. 

3"  Repugnat  Ens  necessarium  determinari  ad  limitatam 
praesentialitatem.  Ergo  ejus  praesentialitas  est  sine  limi- 
tibus. 

Prob.  ant.  Nulla  ratio  sufficiens  determinationis  hujus 
haberi  potest,  neque  ab  exlrinseco,  neque  ab  intrinseco. 

Non  ab  extrinseco ; secus  divina  substantia  dependens  esset 
atque  contingens. 

Non  ab  intrinseco  : substantia  enim  quae  necessario  est, 
ut  in  perfectione,  ita  iu  praesentialitate  sua,  nullos  ex  se 
limites  exigit;  immo  vero  nullam  a se  praesentialitatis  ampli- 
tudinem excludit.  Ergo. 

ARTICULUS  III. 

Difficultates. 

172.  Difficultates  quae  a Dei  simplicitate  vel  immutabili- 
tate consurgere  possent,  jam  praeoccupavimus. 

Nam  1"  immensitas  Dei  non  pugnat  cum  ejus  simplici- 
tate; quia  per  immensitatem  divina  substantia  non  formalem 
extensionem  habet,  sed  virtualem  duntaxat  (167.  2“).  Immo 
nulla  substantia,  nisi  simplex,  potest  per  contactum  virtutis 
existere  tota  in  toto  loco  quocunque,  et  tota  simul  in  singulis 
ejus  partibus;  substantia  insuper  duntaxat  quae  simplex  sit, 
immensa  esse  potest : quod  enim  extensum  est,  infinitum 
esse  nequit. 

2“  Non  pugnat  cum  immutabilitate.  Non  enim  Deus  ex- 
tenditur, quum  novas  res  creat ; sed  solummodo  novam  ex- 
trinsecam  relationem  admittit  (170). 

173.  Sed  objici  adhuc  potest 

1“  Quemadmodum  momentum  indivisibile  non  potest  esse 
in  diversis  temporibus,  ita  indivisibile  permanens  in  plu- 
ribus esse  locis  non  potest.  Sed  divina  substantia  est  indivi- 
sibilis. Ergo. 

2®  « Quod  est  totum  alicubi,  nihil  ejus  est  extra  locum 
« illum.  Sed  Deus,  si  est  in  aliquo  loco,  totus  est  ibi  ; non 
« enim  habet  partes : ergo  nihil  ejus  est  extra  locum  illum. 
« Ergo  Deus  non  est  ubique.  » Haec  sibi  objicit  s.  Tho- 
mas  (i). 

174.  Nihil  potest  melius  reponi,  quam  quae  idem  doctor 
his  iisdem  objectis  reponit. 

Ad  l”  itaque  sic  respondet.  « Dicendum  quod  indivisibile 
« est  duplex  : unum  quod  est  terminus  continui,  ut  punctum 
« in  permanentibus,  et  momentum  in  successivis.  Et  hujus- 
« modi  indivisibile  in  permanentibus,  quia  habet  determi- 
« natum  situm,  non  potest  esse  in  pluribus  partibus  loci, 
« vel  in  pluribus  locis  : et  similiter  indivisibile  actionis  vel 


(I)  Sum.  th.  p.  I,  q.  VIII,  art.  II,  5. 

« motus,  quia  habet  determinatum  ordinem  in  motu  vel  ac- 
« tione,  non  potest  esse  in  pluribus  partibus  temporis.  Aliud 
« autem  indivisibile  est,  quod  est  extra  totum  genus  con- 
« tinui,  et  hoc  modo  substantiae  incorporeae,  et  Deus,  an- 
« gelus  et  anima  dicuntur  esse  indivisibiles.  Tale  igitur  indi- 
« visibile  non  applicatur  ad  continuum,  sicut  aliquid  ejus 
« sed  in  quantum  contingit  illud  sua  virtute  . unde  se- 
« eundum  quod  virtus  sua  se  potest  extendere  ad  unum 
« vel  multa,  ad  parvum  vel  magnum , secundum  hoc  est 
« in  uno  vel  pluribus  locis,  et  in  loco  parvo  vel  magno  » (^). 

Ad  2™  « Tutum  dicitur  respectu  partium.  Est  autem  du- 
« plex  pars,  scilicet  pars  essentice...  et  etiam  pars  quanti- 
« tatis,  in  quam  scilicet  dividitur  aliqua  quantitas.  Quod 
« ergo  est  totum  in  aliquo  loco  totalitate  quantitatis,  non 
« potest  esse  extra  locum  illum,  quia  quantitas  locali  com- 
« mensuratur  quantitati  loci,  unde  non  est  tolalitas  quanti- 
« tatis,  si  non  sit  tolalitas  loci.  Sed  totalilas  essentise  non 
« commensuratur  totalitati  loci.  Unde  non  oportet  quod  illud 
« quod  est  totum  totalitate  essentice  in  aliquo,  nullo  modo  sit 
« extra  illud  (2).  » 

175.  Opponi  possunt  et  haec  : 

1“  Si  divina  substantia  in  omnibus  rebus  existerel  prae- 
sens, iis  quoque  rebus  inesset,  quae  ob  suam  foeditatem  et 
indignitatem  Deum  maxime  dedecent. 

2®  Nullum  sensum  haberent  locutiones  illae,  quas  commu- 
niter usurpamus,  dicentes  : Deum  esse  in  coelo,  in  templo, 
in  justorum  animis,  elc. 

3“  Si  Deus  est  actu  immensus,  existerel  quoque  extra 
mundum  in  spatiis  imaginariis.  Sed  hoc  absurdum  est,  nam 
spatia  imaginaria  nihil  sunt. 

176.  Resp.  ad  1™  Dist.  Hoc  Deum  dedeceret,  si  Deus 
ejusmodi  rerum  contactu  laederetur  aut  turparetur,  conc. ; si 
secus,  nego.  Luci  nihil  sordidum  adhaeret,  quum  lutum  at- 
tingit; multo  minus  simplicissimo  et  impassibili  spiritui. 

Ad  2"  Nego.  Quemadmodum  enim  Deus  est  ubique  per 

(1)  Ibid.  ad  2. 

(2)  Ibid.  ad  5. 

operationem , quam  in  omnibus  rebus  exercet,  ita  in  qui- 
busdam locis  ac  rebus  speciali  modo  esse  merito  dicitur, 
propter  operationes  speciales  quas  in  iis  exercet. 

Ad  Nego.  Deus  enim  est  essentialiter  in  seipso,  et  se- 
cundum hoc  est  actu  immensus  : est  autem  actu  praesens  ibi 
solum,  ubi  aliquid  realeest.  Actualis  enim  divinae  substantiae 
in  rebus  praesentia  est  relatio  illi  extrinseca,  exsurgens  nempe 
ex  parte  termini,  in  quo  realis  est  ad  Deum  relatio.  Nihilum 
autem  relationis  realis  subjectum  esse  nequit. 

Quoniam  vero  spatium  imaginarium  est  ipsa  corporum 
possibilitas  (C.  334),  aliquo  sensu  dici  potest,  Deum  im- 
mensitate sua  spatia  imaginaria  complere;  quatenus  actu 
talis  est  in  se  ejus  infinita  substantia,  ac  esset,  si  possibilibus 
omnibus  ad  existentiam  traductis,  iis  praesens  inesset. 

AUTICULUS  IV. 

De  ceternitate. 

177.  iEternitas  est  exislentia  sine  initio,  'sine  fine,  sine 
successione.  Est  igitur  duratio,  non  vero  tempus  (C.  389). 
Quemadmodum  enim  tempus  est  praesens  perpetuo  mobile  et 
mutabile,  ita  mternitas  est  praesens  immobile  et  immutabile. 
« Non  est  ibi,  ita  s.  Augustinus,  fuit  et  erit  : quia  et  quod 
« fuit  jam  non  est,  et  quod  erit  nondum  est : sed  quidquid 
« ibi  est,  non  est  nisi  est  (i).  » 

Hinc  1“  aeternitas  absurde  concipitur,  si  concipitur  ut  tem- 
pus actu  infinitum. 

2°  Tempus  non  potest  ut  aeternitatis  pars  haberi. 

3“  iEternitas  coexistit  quidem  (C.  392,  6°)  omni  tem- 
pori, et  unicuique  .temporis  momento,  sed  non  coextendilur 
cum  tempore ; ita  ut  secundum  varias  sui  partes  variis  tem- 
poris partibus  respondeat.  Tota  igitur  cuicunque  temporis 
seriei,  et  tota  unicuique  momento  coexistit.  Quemadmodum 
in  circulo  « centrum,  quod  est  extra  circumferentiam,  ad 


(1)  Enarr.  in  Ps,  Cl. 

« quodlibel  punclum  in  circumferentia  signatum  directe  op- 
« positionem  habet.  » Ita  s.  Thomas  (i). 

4®  iEquivalet  tamen  aeternitas  tempori  indefinito  : cum 
enim  momentis  singulis  coexistal,  aequivalet  momentorum 
seriei,  eique  indefinitae;  quia  aeternitas  nec  initium  nec  finem 
habet. 

go  Formaliter  itaque  et  intrinsece  aeternitas  in  se  sim- 
plicissima, indivisibilis,  immutabilis;  virtiialiter  vero,  et 
relata  ad  duratiouem  finitam  sibi  extrinsecam,  est  composita, 
divisibilis,  successiva.  , 

178.  Dei  aeternitas  a Boetio  definitur  ; interminabilis 
vitee  tota  simul  et  perfecta  possessio. 

Vitee  possessio  dicitur,  quia  Deus  non  solum  existit,  sed 
insuper  vivit ; ac  vivit  vita  nobilissima,  quae  est  vita  entis 
infinite  intelligenlis  ac  perfectissime  volentis. 

Interminabilis  vitee;  i.  e.  quae  omni  termino  ac  limite 
caret,  initio  videlicet  et  fine. 

Tota  simul  eic  perfecta  possessio,  i.  e.  sine  actuum  succes- 
sione. Ideo  enim  Deus  tota  simul  vita  fruitur  et  non  per  par- 
tes, vilamque  perfecte  possidet,  quia  actus  vitales  successive 
non  exercet,  sed  est  purissimus  et  infinitus  actus. 

Igitur  definitio  haec  a superiori  reipsa  non  differt. 

179.  Proposit»o  III.  Deus  est  eeternus. 

Videlicet  Dei  existentia  ac  vita  nec  initium  habet,  nec 
finem  habere  potest,  nec  successionem  in  se  ullam  admittit. 
Tria  haec  facile  demonstrantur. 

180.  Deus  initium  non  habet. 

Nam  quod  initium  habet,  contingens  est,  et  ab  alio  est. 
Deus  autem  non  est  contingens  nec  ab  alio  : est  enim  Ens 
absolute  necessarium  et  a se.  Ergo. 

Animadverte  hoc  loco,  necessario  admittendum  esse,  ali- 
quid semper  fuisse.  Si  enim  aliquando  nihil  fuisset,  nunc 
quoque  nihil  esset  : nihilum  enim  non  potest  quidpiam  pro- 
ducere. Hoc  autem  quod  semper  fuit,  non  est  contingentium 
series  (19),  nec  entium  necessariorum  multitudo  (138). 

I . ' 

(1)  Co7itra  Gent.  Lib.  I,  c.  LXVl,  § 6. 

Ergo  id  quod  seniper  fuisse  necessario  admiUendum  esi,  est 
unicum  illud  Ens  necessarium,  quod  Deum  dicimus. 

181.  Deus  finem  habere  nequit.  Nam 

1*  Quod  necessitate  absoluta  et  ex  essentia  ipsa  sua  ad 
existendum  determinatur,  non  potest  in  ulla  hypothesi  non 
existere.  Secus  hypothetica  esset  ejus  exislentia,  ejusque 
mutaretur  esseiuia. 

2“  Nulla  potest  inveniri  ratio  cur  deficiat. 

а)  Non  externa  : nam  independens  est  ab  omni  alio,  omni- 
que  alio  major  ac  potior. 

б)  Non  interna.  Haec  enim  ratio  vel  contineretur  necessi- 
tate quadam  naturali,  vel  libera  ipsius  Dei  electione.  Non 
potest  autem  in  se  habere  deficiendi  necessitatem  natura  illa, 
quae  sibi  essentialiter  et  plenissime  ad  existendum  sufficit. 
Contradictorium  insuper  est,  naturam  quae  necessario  est, 
necessario  tendere  ad  non  esse.  Neque  potest  Deus  libere  sibi 
finem  imponere  : nam  quemadmodum  sibi  esse  non  dedit, 
ita  nec  tollere  potest : nequit  enim  Deus  velle  quae  intrinsece 
repugnant;  intrinsece  autem  repugnat,  ut  modo  dictum  est. 
Ens  necessarium  aliquando  non  esse.  Praeterea  quomodo 
posset  Ens  perfectissimum,  infinito  amore  seipsum  prose- 
quens,  sibi  existentiam  adimere?  Ergo. 

182-  In  Dei  existentia  ac  vita  nulla  est  successio. 

1“  Hoc  manifeste  colligitur . ex  ejus  immutabilitate.  Ubi 
enim  nulla  mutatio  est,  ibi  nulla  est  successio.  In  Deo  autem 
nulla  mutatio  est. 

2°  Eos  cujus  duralio  ac  vita  cum  successione  explicatur, 
non  potest  vitam  exercere  vitaque  frui,  nisi  successive  et  per 
partes.  Et  quoniam  per  vitales  actus  vivens  semelipsum  per- 
ficit, vivens  illud  quod  vitales  actus  successive  promit,  suc- 
cessive ad  se  perficiendum  tendit.  Vivens  igitur  hujusmodi 
non  est  ens  absolute  perfectum.  Sed  Deus  est  ens  absolute 
perfectum.  Ergo  du ratio  ejus  ac  vita  successiva  esse  non 
potest. 

183.  Quae  objici  possent,  jam  explanata  sunt  in  praece- 
denti capite. 

Dices  adhuc  : aeternitas,  ut  quae  in  plura  momenta  indivi- 

sibilis  esi,  unicuique  temporis  differentiae  tota  coexislit. 
Ergo  unaquaeque  creatura,  imiuo  unaquaeque  creaturae  actio, 
toti  aeternitati  coexislit.  Erga  omnia  aeterna  sunt ; quod  est 
absurdum. 

Resp.  Dist.  ant.  ^Eternitas  tota  coexislit  unicuique  tem- 
poris differentiae,  spectata  formaliter,  nempe  secundum  se, 
conc.;  spectata  virtualiter,  nempe  ut  aequivalet  tempori  inde- 
finito, nego  (177,  5"). 

Eodem  modo  dist.  1"»  cons.  et  nego  2“. 

Certe,  ut  supra  diximus,  cum  aeternitas  in  se  divisibilis 
non  sit,  unicuique  temporis  particulae  tota  respondet.  Sed 
comparata  ad  tempus,  indefinito  tempori  aequivalet,  et  divi- 
sibilis est;  adeoque  creatura  non  coexislit  toti  aeternitati 
consideratae  per  comparationem  ad  ipsius  creaturae  dura- 
tionem.  Id  quod  similitudine  ab  immensitate  desumpta  illu- 
strari potest.  Etenim  in  unaquaque  creatura,  in  unaquaque 
atomo,  tota  praesens  est  divinae  substantiae  immensitas;  sci- 
licet ut  immensitas  est  in  se  formaliter,  non  ut  est  virtualis 
extensio  (168,  2"),  et  extensioni  aequivalens  indefinitae. 


184.  Deum  intelligentem  esse,  tanquam  omnino  certum 
supponimus  (30;  88,  1°);  hoc  loco  tantum  de  inenarrabili 
divini  intellectus  scientia  aliquid  utcunque  investigare  cona- 
bimur. Scientiae  divinae  nomine  intelligimus  omnes  divini 
intellectus  cognition»»« 


De  divina  porro^  entia  haec  ex  dictis  immediate  colli- 
guntur. 


CAPUT  III 


DE  INTELLECTU  DIVINO. 


ARTICULUS  1 


De  scientia  Dei. 


420 


THEOLOGIA. 


lo  Dei  scientia  successivis  actibus  non  continetur (152,2"). 

2“  Non  potest  esse  ratiocinio  parta  (188,  2"). 

3“  Non  coalescit  idearum  compositione  ac  divisione.  Nam 
is  solum,  qui  rem  unam  eamdemque  pluribus  ac  successivis 
actibus  cognoscit,  opus  babet  ut  quae  seorsum  cognovit,  in 
unum  redigat. 

4"  Non  efficitur  accidentalibus  perceptionibus  et  abstrac- 
lionibus. 

5“  Non  est  habitus  quidam,  ut  humana  scientia  : nam  iia- 
bitus  est  accidens  substantiae  adjectum  ad  eam  perfieiendam ; 
insuper  qui  habitualem  scientiam  habet,  in  potentia  est  ad 
actus,  nec  simul  omnia  cognoscit. 

6“  Est  proinde  scientia  divina  simplicissima  ; nec  pluribus 
constat  ideis,  quasi  modis  quibusdam  intellectum  afficienti- 
bus. Hoc  tamen  non  impedit,  quominus  rerum  omnium  ra- 
tiones proprias  Deus  intelligat.  Ex  hoc  enim  plures  ideae  in 
Deo  sunt  tantum  ut  intellectae,  non  ut  affectiones  quibus  in- 
telligit  (0.  89,  ad  2™). 

7“  Immunis  est  ab  ornni  errore,  obscuritate,  dubio,  incer- 
titudine,  ignorantia;  infallibilis  plane,  immutabilis,  infinita. 

8"  Denique  divina  scientia  est  ipsa  divina  substantia  et 
essentia  (155).  Propterea  quemadmodum  Deus  est  suum 
esse  et  sua  essentia,  ita  est  suum  intelligere  et  suum  vivere. 

185.  Ratione  objectorum  quae  Deus  cognoscit,  divina 
scientia  multiplici  ratione  dividi  solet. 

Objectum  porro  divinae  scientiae  aliud  primarivm  est, 
aliud  secundarmm.  Primarium  objectum  est  essentia  ipsa 
divina  ; secundarium,  quidquid  est  a Deo  distinctum. 

Praecipua  divinae  scientiae  divisio  omuiumque  clarissima, 
est  in  scientiam  necessariam  seu  naturalem,  liberam,  et  me- 
diam seu  conditionatam . 

Necessaria  dicitur  scientia,  cujus  objectum  est  omnino  ne- 
cessarium, nec  a Dei  vel  creaturae  libertate  ullo  modo  depen- 
dens. Objecta  hujusmodi  sunt  primo  essentia  divina,  deinde 
possibilia  universa,  quae  in  ipsa  eminenter  continentur. 

Libera  ea  dicitur,  cujus  objectum  a Dei  liberis  decretis 
dependet.  Ad  hanc  scientiam  pertinent  quaecumque  in  aliqua 

temporis  differentia  exislentiam  sorliunlur.  Appellatur  alio 
nomine  : praescientia  absoluta, 

Media  demum  ea,  cujus  objectum  inlelligibililalem  et  ve- 
ritatem babet  indcpendenter  quidem  a liberis  Dei  decretis, 
sed  dependentor  a creaturae  libertate»  Hujusmodi  est  cognitio 
actuum  libere  ponendorum  a creata  voluntate,  si  ipsa  exi- 
steret,  et  in  his  vel  illis  conditionibus  collocaretur,  quae  sive 
immediate  sive  mediate  mentem  voluntatemque  afficerent. 
Idcirco  scientia  baec  vocatur  quoque  prcescmitia  condi- 
tionata. 

Haec  propositio  v.  gr.  Petrus  in  his  adjunctis  invitatus  ad 
ludendum  potest  ad  ludum  accedere,  et  potest  non  accedere  : 
haec,  inquam,  ad  scientiam  necessariam  pertinet. 

Haec  altera  : Petrus  in  his  adjunctis  ad  ludendum  non  in- 
vitabitur, et  non  ludet;  ad  scientiam  liberam. 

Haec  denique  : Si  Petrus  in  his  adjunctis  ad  ludum  invi- 
taretur, luderet;  ad  scientiam  mediam. 

186.  Colliges  facile,  unam  eamdemque  actionem  liberam, 
quae  reipsa  futura  sit,  si  spectetur  ante  Dei  decretum,  quo 
agentis  existentia  et  adjuncta  praefiniuntur,  ad  scientiam  me- 
diam pertinere;  si  vero  spectetur  post  Dei  decretum,  ad 
scientiam  liberam  revocari. 

187.  Vulgata  ilia  altera  divinae  scientiae  partitio  in  scien- 
tiam simplicis  intelligentice,  visionis,  ei  mediam  cum  ea  quam 
modo  exposuimus,  prorsus  conspirat;  nisi  quod  in  hac 
altera  secundarium  tantummodo  divinae  scientiae  objectum 
respicitur.  Scientia  simplicis  inielligentiae  est  possibilium 
cognitio;  el  scientia  visionis  notitia  eorum,  quae  in  tempore 
existentiam  nanciscuntur.  Ratio  vero  hujusmodi  appellatio- 
num ex  nostro  cognoscendi  modo  desumpta  est.  Nam  a nobis 
ea  videri  dicimus,  quae  habent  esse  reaie  a vidente  distinc- 
tum ; caetera  vero  esse  pure  intelligibilia. 

188.  Dividitur  quoque  divina  scientia  in  speculativam  et 
practicam.  Ad  quam  divisionem  intelligendam  adverte,  cogni- 
tionem dici  speculativam  vel  praticam  1®  ex  parte  objecti;  est 
nempe  speculativa  cognitio,  si  objectum  non  sit  a cognos- 
cente operabile;  praclica  si  secus.  2®  ex  parte  modi  sciendi 

cognitio  speculativa  est,  si  consideret  modum,  quo  se  res 
habet;  practica , si  consideret  modum,  quo  fieri  potest. 
3“  demum  ex  parte  finis  cognitio  speculativa  est,  si  ordi- 
netur non  ad  operandum,  sed  solum,  ad  cognoscendum  quo- 
modo res  se  habeat  aut  fieri  possit;  practica  vero,  si  ordi- 
netur ad  operandum. 

* 189.  Ex  Ilis  intelliges, 

1"  Deum  habere  de  seipso  scientiam  speculativam  tantum. 

2®  De  aliis  rebus  quas  ipse  operari  potest,  habere  scien- 
tiam practicam  ex  parte  objecti,  speculativam  simul  et  prac- 
ticam  ex  parte  modi. 

3“  Spectato  vero  fine,  scientiam  Dei  esse  dicendam  specu- 
lativam respectu  eorum  possibilium,  quse  ipse  in  temporum 
serie  ad  existentiam  non  traducit,  practicam  autem  respectu 
eorum,  quse  ad  existentiam  traducit. 

4“  Demum  scientiam  hanc,  quam  secundum  finem  practi- 
cam dicimus,  esse  scientiam  simplicis  intelligentise,  quse  de- 
cretum omne  divinse  voluntatis  rationis  ordine  antecedit,  non 
vero  scientiam  visionis,  quse  decretum  subsequitur. 

* 190.  Ex  his  pariter  solvi  potest  qusestio  : quo  sensu 
scientia  divina  causa  rerum  dicatur,  et  qusenam  scientia  ap- 
pellationem istam  sibi  vindicet. 

Notandum  in  primis,  non  solam  scientiam,  sed  scientiam 
voluntati  conjunctam  rerum  esse  adsequatam  causam,  illam 
quidem  ut  dirigentem,  hanc  vero  ut  imperantem.  Quemad- 
modum ars,  quanquam  artificem  aptum  constituat  ad  opus 
recte  efficiendum,  non  tamen  ipsum  facit  agentem,  nisi  acce- 
dat voluntas,  quse  eumdem  ad  agendum  determinet. 

Hoc  igitur  sensu  scientia  Dei  est  rerum  causa,  quod  vo- 
luntatem in  operando  dirigit.  Dirigit  autem  et  per  modum 
artis,  et  per  modum  prudentiw.  Per  modum  quidem  artis, 
exhibendo  tam  rei  producendse  exemplar  (0.  312),  quam 
productionis  modum.  Per  modum  vero  prudentiae  (non  sane 
ethicse,  quse  ad  rectum  finem  operantis  actiones  dirigit,  sed 
oeconomicse  vel  politicae,  quse  alienas  disponit  actiones),  qua- 
tenus voluntatem  et  ad  volendum  movet,  et  in  mediorum 
electione  dirigit. 

Quoniam  vero  divinus  intellectus  idem  re  est  ac  divina 
voluntas,  et  tam  intellectus  quam  voluntas  unum  sunt  cum 
divina  substantia,  dici  nequit,  scientiam  divinam  esse  rerum 
causam  tantummodo  moralem,  ut  est  ars  humana  (0.  312); 
sed  ita  a nobis  concipitur,  secundum  quod  cogitatione  nostra 
intellectus  a voluntate  distinguitur. 

* 191.  Patet  autem  scientiam  qu8e  rerum  causa  dici  hoc 
pacto  meretur,  non  esse  scientiam  visionis,  sed  scientiam 
simplicis  intelligenlise.  Scientia  enim  visionis  non  dirigit  vo- 
luntatem, sed  ejus  decretum  subsequitur,  nec  rei  exemplar 
suggerit,  sed  rem  jam  faciam  contemplatur.  Quum  ergo  dic- 
tum reperies  ; res  non  quia  sunt,  ideo  cognosci  a Deo,  sed 
ideo  esse,  quia  ab  eo  cognoscuntur,  id  de  scientia  simplicis 
intelligentiee  dictum  existima  ; de  visionis  enim  scientia  oppo- 
situm dici  debet,  ut  etiam  in  sequentibus  explicabitur. 

Nunc  singillalim  de  scientia  divina,  secundum  divisionem 
primo  propositam  (I8S). 

ARTICULUS  II. 

De  scientia  necessaria, 

192.  Propositio  I.  Deus  seipsum  intelligit,  et  adcequate 
comprehendit, 

Seipsum  intelligit.  Nam  1®  intelleclus  operatio  eo  est  per- 
fectior, qua  perfectius  est  intelligibile  quod  apprehendit.  Sed 
divini  intellectus  operationem  perfectissimam  esse  oportet  : 
intelligibile  autem  perfectissimum  est  ipse  Deus.  Ergo. 

2^^  Divina  essentia  est  eminenter  intelligibilis  secundum  se, 
quia  actus  purissimus;  estque  insuper  non  solum  immediate 
atque  intime  praesens  divino  intellectui,  sed  est  ipse  divinus 
intellectus.  Ergo. 

193.  Se  adaequate  comprehendit.  Si  enim  divina  essentia 
infinita  est,  divina  quoque  inlelligentia  infinita  est;  potest 
igitur  infinitam  essentiae  intelligibilitatem  totam  comprehen- 
dere. Sed  est  insuper  tota  in  actu;  ergo  infinitam  essentiae 
intelligibilitatem  totam  actu  comprehendit. 

lO-i.  Propositio  II.  Deus  omnia  possibilia  cognoscit. 

Etenim  1“  Dei  scientia  infinita  est.  Ergo  complecti  cogni- 
tione debet  quidquid  esi  cognoscibile.  Possibilia  autem  cogno- 
scibilia sunt. 

2®  Deus  essentiam  suam  perfectissime  cognoscit,  ac  sub 
omni  respectu,  videlicet  non  solum  ut  ipsa  est  in  se,  sed 
etiam  ut  est  imitabilis  extra  se. 

Atqui  similitudines  istae  divina;  essentiae  sunt  rerum  om- 
nium possibilium  intelligibiles  essentiae.  Deus  ergo  rerum 
omnium  possibilium  essentias  cognoscit.  Sed  essentias  basce 
omnes  cognoscit  perfectissime.  Ergo  cognoscit  quaecumque 
accidere  eis  possunt  : cognoscit  videlicet  omnia  possibilia. 
Vide  dicta  in  ontologia  (0.  83). 

3«  Deus  potentiam  suam  ac  virtutem  infinitam  perfecte 
comprehendit.  Ergo  cognitione  attingit  ea  omnia,  ad  quae  se 
extendere  haec  virtus  potest.  Sed  divina  virtus  ad  omnia  se 
possibilia  extendit  : nec  modo  ad  essentias  universales,  sed 
etiam  ad  individua  : non  enim  essentiae  universales,  sed  indi- 
vidua sunt  potentiae  termini. 

195.  Hinc  deduces,  1“  Deum  cognoscere  enuntiabilia  om- 
nia, videlicet  quaecumque  sive  de  universalibus  sive  de  indi- 
viduis enunciari  possunt.  Etenim  tam  essentias  rerum,  quam 
individua  possibilia  adaequate  cognoscit.  Scit  iasup.er  quae- 
cunque sunt  in  intellectus  humani  potentia.  Ergo  et  enun- 
tiabilia quae  ab  ipso  formari  possunt.  Non  tamen  haec  novit 
per  idearum  compositionem  aut  divisionem  (184,  3“)  sed 
simplici  inlelligentia. 

2“  Cognoscere  etiam  mala.  Nam  et  haec  sunt  interea,  quae 
rebus  accidere  possunt.  Cognoscit  autem  mala  per  hoc 
ipsum,  quod  bona  mutabilia  cognoscit.  Malum  enim  est  boni 
privatio. 

ARTICULUS  III. 

De  scientia  libera. 

196.  Propositio  III,  Dcms  cognoscit  omnia  futura  neces- 
saria. 

Nam  haec  omnia  cognoscere  debel,  qui  naturalium  causa- 
rum, quae  ex  necessitate  agunt,  virtutem  adaequate  compre- 
hendit; earumque  ad  invicem  relationes,  concursus,  occur- 
sas , commixtiones,  positionesque  futuras  omnes  distincte 
intelligit.  Hujusmodi  enim  causarum  effectus  ex  causarum 
natura  et  adjunctis  sunt  ad  unum  determinati. 

Jamvero  Deus  naturalium  causarum  virtutem  adaequate 
cognoscit;  nam  ipse  est  qui  eas  produxit,  certisque  viribus 
instruxit , legibusque  subjecit.  Series  vero  relationum  om- 
nium quas  inter  se  naturales  causae  habiturae  sunt,  a primo 
illo  ordine,  quo  sunt  a Deo  in  rerum  initio  dispositae  (C.  319.), 
necessario  consequitur,  Ergo. 

Praeterea  futura  haec  non  modo  ut  sunt  in  causis  Deus 
intelligit,  sed  videt  etiam  ut  sibi  praesentia , secundum  esse 
quod  habent  in  seipsis ; prouti  de  futuris  liberis  modo 
dicetur. 

197.  Notanda,  lo  Futura  necessaria  conditionala , eodem 
modo  ac  absoluta,  in  causis  a Deo  cognoscantur  nccesse  est. 

2°  Non  modo  cognoscit  Deus  effectus,  qui  a causis  neces- 
sariis per  se  dimanant,  sed  eos  quoque  qui  dimanant  per 
accidens.  Hi  enim  effectus  ex  variarum  causarum  concursu 
prodeunt  (0  . 264,  1°;  321). 

198.  Propositio  IV.  Dee  perspecta  sunt  omnia  futura 
libera. 

lo  Divinare  futura  haec  aut  conjectura  probabili  assequi,  ma- 
gna est  in  ente  intelligente  perfectio.  Multo  major  perfectio 
haberi  debet  certa  eorum  cognitio.  Ergo  Deus  hac  cognitione 
carere  non  potest. 

2®  Si  liaec  Deus  a tota  sua  aeternitate  non  praenoscit,  ea 
nosset  solum  decursu  temporis,  quum  videlicet  ex  futuris 
praesentia  fiunt.  Hoc  autem  undequaque  absurdum  est.  Nam 

а)  Si  ita  esset,  cognitio  divina  constaret  pluribus  actibus, 
in  eaque  haberetur  distinctio  potentiae  et  actus. 

б)  Deus  perpetuo  mutaretur. 

c)  Novum  semper  accederet  scientiae  divinae  perfectionis 
incrementum. 

d)  Demum  non  posset  Deus  liberos  hujusmodi  actus  ad 

fines  suos  infallibilifer  praeordinare;  adeoque  vix  superesset 
providentiae  locus.  Tollit  igitur  divinam  providentiam,  qui 
hanc  Deo  praescientiam  negat. 

3°  Propositiones  quibus  futura  haec  enuntiari  possunt, 
suam  habent  veritatem,  quemadmodum  contradictoriae  illis 
falsitatem.  V.  gr.  ex  his  duabus  propositionibus  ; Cmar  cras 
domo  exibit,  Caesar  cras  domo  non  exibit,  allera  est  deter- 
minate vera,  altera  determinate  falsa  (0.  373,  seq.).  Sed 
infinita  intelligenlia  omnem  debet  veritatem  habere  perspec- 
tam. Ergo. 

4"  Quid  plura?  Nisi  quis  affirmare.velit,  Deum  ea  quoque 
ignorare,  quae  sibi  praesentia  sunt,  negare  non  poterit,  futura 
haec  illi  explorata  esse.  Etenim  proprie  loquendo,  nihil  Deo 
futurum  esi,  sed  praesentia  sunt  omnia.  iElernitas  namque 
ipsius,  in  se  indivisibilis  et  omne  tempus  excedens,  totum 
tempus  ambit,  atque  omnibus  et  singulis  temporis  partibus 
tota  coexistit  (177,  183).  Omnia  igitur  tempora  aeterno  in- 
tellectui praesentia  sunt;  proindeque  quidquid  in  serie  tem- 
porum contingit,  respectu  divini  intellectus  se  habet  ut 
praesens,  ac  tantummodo  respectu  alterius  partis  temporis 
rationem  habet  praeteriti  vel  futuri.  Sic  in  circulo  singula 
peripheriae  puncta  (177,  3")  successive  disposita  sunt,  sed 
non  veniunt  successive  in  centri  conspectum.  Sic  etiam  « ille 
« qui  vadit  per  viam,  non  videt  illos  qui  post  eum  veniunt; 
« sed  ille  qui  ab  aliqua  altitudine  totam  viam  intuetur,  simul 
« videt  omnes  transeuntes  per  viam,  » Ita  s.  Thomas  (i). 
Ex  quibus  concludes,  dicendem  potius  esse,  Deum  scire  ac 
videre  futura,  quam  praescire  ac  praevidere. 

Accedit  his  omnibus  universarum  gentium  consensus. 
Omnes  enim  gentes  liberarum  actionum  praescientiam,  tan- 
quam  proprium  divinitatis  attributum,  agnoverunt.  Hinc 
prophetiae  Dei  nomine  propositae,  et  oraculorum  consulta- 
tiones, immo  et  divinatio,  sive  per  necromantiam  sive  per 
auguria  sive  per  sorlilegia,  et  sexcentae  illae  inanes  obser- 
vantiae, e quibus  de  futuris  seu  prosperitatibus  seu  infortuniis, 
conjecturas  capere  vulgus  assolet. 

(1)  Sum.  th.  p.  I,  q.  XIV,  art.  XIII,  ad  3. 

G""  Postremo  ex  historia  constat,  multos  fuisse  divinitus 
praenuntiatos  eventus,  qui  ab  actionibus  liberis,  iisque  multi- 
plicibus , omnino  dependerent.  Consule  sacras  litteras,  et 
ecclesiasticam  historiam.  Ergo. 

ARTICULUS  IV. 

De  scientia  conditionata, 

199. ‘Propositio  V.  Porrigit  se  quoque  divina  scientia  ad 
quoscumque  liberos  actus,  qui  quibusvis  adjunctis  positis^ 
futuri  essent. 

Nam  io  necesse  plane  est  ut  existimemus,  esse  Deo  infalli- 
^ biliter  notum  omne  id,  quod  nosse  bonum  est,  et  ex  se  desi- 
derabile, ipsique  homini  magnam  perfectionem  affert.  Sed  et 
bonum  est,  ex  se  desiderabile,  magna  insuper  perfectio,  nosse 
id  quod  libera  voluntas,  quavis  data  conditione,  esset  actura, 
etiamsi  id  nunquam  actura  sit.  Revera  haec  maxime  nosse 
desideramus,  quum  deliberandum  de  re  aliqua  est;  haec  divi- 
nare facile  posse  prudentis  laudem  in  primis  conciliat,  atque 
hac  maxime  sagacia  distinguuntur  superiores  illae  mentes, 
quae  rerum  humanarum  cursibus  dirigendis  potenterque  flec- 
tendis inter  mortales  subinde  apparent. 

S""  Divinae  scientiae  perfectio  ac  dignitas  postulat,  ut  nulla 
possit  Deo  proponi  quaestio,  cujus  ille  certum  et  infallibile 
responsum  ignoret.  Sed  si  Deus  hac  scientia  caret,  innumerae 
quaestiones  ipsi  proponi  possent,  quibus  infinitae  sapientiae 
vel  nullo  modo  respondere,  vel  saltem  non  sine  erroris  peri- 
culo liceret;  quod  quis  dici  ferat?  V.  gr.  « ait  David  : Do- 
« mine  Deus  Israel,  audivit  famam  servus  tuus,  quod  dispo- 
« nat  Saul,  venire  in  Ceilam,  ut  evertat  urbem  propter  me. 
« Si  tradent  me  viri  Ceilae  in  manus  ejus?  et  si  descendet 
« Saul,  sicut  audivit  servus  tuus?  Domine  Deus  Israel,  in- 
« dica  servo  tuo  (i).  » Quid  ad  haec  Deus  o.  m.  respondere 
debuisset?  Nescio,  Vel  : Probabiliter  ita  erit.  Atqui  respon- 
dit categorice  : Descendet.  Tradent  (2).  Erat  tamen  hocfutu- 

(1)  I.  Reg.  XXIII,  10, 11. 

(2)  Ibid.  H,  12. 

ruin  conditionatum;  quia  David  inde  fugit.  Jani  cui  non  oc- 
currant animo  sexcentae  quaestiones  huic  similes? 

3“  Si  hac  scientia  Deus  careret,  liberas  Adami  v.  gr.  aut 
Caesaris  electiones,  quae  reipsa  futurae  erant,  tunc  primo  co- 
gnovisset, postquam  eos  condere  decrevisset ; nempe  in  signo 
creationis  decretum  subsequenle  (164).  Tunc  enim  et  in  hoc 
signo,  quaecunque  futura  sunt,  objectum  fiunt  scientiae  visio- 
nis. In  signo  autem  decretum  hoc  antecedente,  quid  futurum 
esset,  Deus  non  cognoscebat;  in  hoc  enim  signo  nihil  est  ab- 
solute futurum,  sed  solummodo  conditionate.  Cognitio  igitur 
omnis,  quam  Deus  habet  de  futuris  hominum  actionibus,  fo- 
ret experimentali  similis  et  a creatura  dependens,  non  ut  a 
termino  cognitionis,  qua  in  re  nihil  est  Deo  indignum,  sed  ut 
a principio  cognitionem  determinante;  id  quod  in  Deo  maxime 
absurdum  est. 

4*  Ad  haec  : si  Deo  non  est  cum  certitudine  notum,  quid 
liberum  agens  in  datis  adjunctis  acturum  sit,  nisi  postquam 
illud  condere  decrevit,  divina  decreta  essent  necessario  teme- 
raria, improvida,  caeca,  ludoque  aleatorio  similia  ; vel  saltem 
fallibilibus  et  incertis  conjecturis  innixa  ; plane  ul  sunt  homi- 
num consilia.  Haec  autem  omnia  Deo  indignissima  sunt,  per- 
fectaeque  providentiae  rationem  subvertunt.  De  ratione  enim 
perfectae  providentiae  est,  ut  nihil  fiat  aut  permittatur,  quod 
ad  finem  prastitutum  praeordinatum  non  sit,  cum  certitudine 
de  fine  assequendo. 

5“  Exinde  et  illud  consequeretur  incommodi,  quod  etiamsi 
Deus  vellet  ac  maxime  cuperel , ut  liberum  quoddam  agens 
ad  existentiam  deveniret,  quod  hoc  potius  quam  illud  actu- 
rum foret;  v.  gr.  ut  esset  dato  tempore  romanus  imperator, 
qui,  salva  prorsus  libertate,  Christi  fidem  amplecteretur, 
eamque  civitate  donaret;  etiamsi,  inquam,  hoc  Deus  maxime 
vellet,  tamen  id  nunquam  infallibiliier  intendere  posset. 

6“  Demum  et  hoc  demonstrat  hominum  consensus.  Ethnici 
enim  in  his  maxime  oracula  consulebant;  Je  his  Hebraei  a 
vero  Deo  ejusque  prophetis  responsa  petebant  ; de  his  hodie- 
dum  Christiani  sanctos  viros  expostulant.  Pii  vero  homines 
hanc  Deo  inesse  scientiam,  in  suis  precibus  constanter  signi- 

ficaiU,  dura  Deum  Ecclesiae  vocibus  precantur,  ut  noxia 
cuncta  submoveat,  et  omnia  nobis  profutura  concedat  (i); 
dumque  ex  eo  polissimura  se  in  suis  vel  suorum  calamilali- 
bus  consolantur,  quod  sibi  persuadeant,  Deum  ideo  talia  per- 
misisse, quia  secus  in  majora  mala  incidissent,  quae  ipse  no- 
verat. Raptus  est  ne  malitia  mutaret  intellectum  ejus  (2).  Ex 
quibus  plane  concludi  potest,  omnibus  qui  Deum  agnoscunt, 
ratam  ac  fixam  persuasionem  esse : Deum  futura  conditionata 
certissima  scientia  explorata  habere. 


200.  Quaestiones  duas  hoc  titulo  comprehendimus.  Prima 
est,  quodnam  sit  formale  divinae  cognitionis  principium,  id 
nempe  quod  divinum  intellectum  actu  cognoscentem  facit. 
Altera  est  de  medio,  ut  aiunt,  cognitionis  ejusdem.  Utramque 
breviter  expediemus,  profundiorem  de  his  investigationem 
theologis  reservantes. 

201.  Quoad  primam  quaestionem,  animadverte,*  agi  hic 
non  de  principio  efficiente  intellectionis,  quod  intellectus,  sed 
de  principio  formali,  quod  veteres  appellabant  speciem  intelli- 
gibilern  (P.  361,  3").  Hoc  porro  principium  in  humano  intel- 
lectu est  determinatio  illa  quam  recipit  intellectus,  quum 
manifestato  per  sensus  objecto,  notas  intelligibiles  ab  ipso 
haurit,  quibus  ejusdem  objecti  similitudo  quaedam  contine- 
tur. Hac  autem  similitudine  intellectus  formatus,  fit  actu  co- 
gnocens  objectum,  ipsumque  concipit  et  exprimit ; conceptus 
vero  sic  expressus,  qui  est  et  ipse  objecti  similitudo,  est  id 
quod  veteres  intentionem  rei  intellectae,  conceptum,  verbum- 
que mentis  appellabant,  recentiores  autem  ideam  vocare  so- 
lent (P.  372;  374,  seq.).  Patet  igitur,  quid  sit  formale  cogni- 
tionis principium,  et  quomodo  ab  idea  differat. 

(1)  In  collecta  Dom.  VII,  post.  Pent. 

(2)  Sap.  IV,  11. 

202.  Propositio  VI.  Formale  divinae  cognitionis  princi- 
pium nullum  est  aliud,  quam  divina  essentia. 

Probatur  clare  a s.  Th.  in  Summa  contra  gentiles,  Lib.  I. 
C.  XLVI.  Ex  cujus  argumentis,  duo  haec  quae  facillima  sunt, 
seligimus. 

lo  « Species  intelligibilis  in  intellectu  praeter  essentiam 
« ejus  existens,  esse  accidentale  habet,  ratione  cujus  scientia 
« nostra  inter  accidentia  computatur.  In  Deo  autem  non  po- 
« test  esse  aliquod  accidens,  ut  supra  ostensum  est.  Igitur 
« non  est  in  intellectu  ejus  aliqua  species,  praeter  ipsam  di- 
« vinam  essentiam  (i).  » 

2«  « Intelligere  Dei  est  ejus  esse,  ut  supra  ostensum  est. 
« Si  igitur  intelligeret  per  aliquam  speciem,  quae  non  sit  sua 
« essentia,  esset  per  aliquod  aliud  a sua  essentia;  quod  est 
« impossibile.  Non  igitur  intelligit  per  aliquam  speciem,  quae 
« non  sit  sua  essentia  (2).  » 

203.  Hinc  1®  sequitur,  in  divino  intellectu  esse  non  posse 
plures  species  intelligibiles  ad  res  diversas  intelligendas ; sed 
divinam  essentiam  esse  principium  sufficiens,  quo  Deus  om- 
nia actu  intelligat  quaecunque  intelligit. 

2“  Quoniam  Deus  omnia  intelligit,  omnium  quoque  species 
intelligibilis  divina  essentia  sit  oportet. 

3°  Ita  tamen,  ut  eadem  divina  essentia  sit  solius  Dei  spe- 
cies propria,  aliorum  vero  non  propria.  Species  enim  intelli- 
gibilis illius  objecti  dicitur  propria,  cujus  adaequatam  simili- 
tudinem gerit,  eorum  vero  quae  in  hoc  objecto  continentur,  et 
per  ejus  speciem  intelliguntur,  species  non  propria ; quemad- 
modum species  totius  est  totius  propria,  ejusque  partium  non 
propria.  Jam  divina  essentia  sibi  soli  adaequatur  : caetera 
vero  quorum  exemplaria  intelligibilia  in  se  continet,  ab  ipsa 
infinite  deficiunt. 

204.  Per  haec  aditus  patetad  quaestionem  alteram  de  cogni- 
tionis divinae  medio.  Est  porro  cognitionis  medium  id  omne, 
cujus  cognitio  ratio  est,  ut  aliquid  aliud  cognoscatur.  Manife- 

• stum  est  autem,  quum  de  Deo  loquimur,  non  ita  hoc  intelligi, 

(1)  Arg.  3. 

(2)  Ai-g.  S. 

Ut  unus  cognitionis  actus  alteri  viam  sternat,  quemadmodum 
nobis  usuvenit,  v.  gr.  in  ratiocinio;  sed  ita  ut  tota  queestio 
versetur  circa  res  cognitas,  quo  nempe  ordine  se  excipiant 
objecta,  quae  simplicissimo  actu  divinus  intellectus  cognoscit. 
Quomodo  quaestio  baec  resolvenda  sit,  sequentibus  assertio- 
nibus exponemus. 

208.  Assertio  I.  Deus  primo  et  per  se  seipsum  intelligit, 
ac  seipsum  solum. 

« Illa  enim  res  solum  res  primo  et  per  se  ab  intellectu 

« cognita,  cujus  specie  intelligit Sed  id  quo  Deus  inlel- 

« ligit,  nihil  est  aliud,  quam  sua  essentia.  Igitur  intellectum 
« ab  ipso  primo  et  per  se,  nihil  est  aliud,  quam  ipsemet.  » 
Ita  s.  Thomas  (i). 

,4ssertio  II.  Deus  se  et  res  alias  a se  cognoscit  in  seipso. 

Duobus  modis  res  aliqua  cognosci  potest : in  ipsa  re,  et  in 
alia  re.  Res  in  ipsa  re  cognoscitur,  quando  per  propriam 
ejus  speciem  intelligitur  (263.  3°)  : in  alia  vero  re,  quum 
intelligitur  per  alterius  rei  speciem.  Sed  ex  dictis,  Deus  om- 
nia intelligit  unica  specie  intelligibili,  quae  est  ejus  essentia 
(203;  1°  2").  Ergo  omnia  intelligit  in  seipso. 

206.  Revera  res  a se  distinctas  Deus  intelligere  potest,  vel 
secundum  quod  sunt  in  potentia  sua,  vel  secundum  quod 
praeexistunt  in  suis  immediatis  causis,  vel  demum  secundum 
esse  quod  habent  in  se  ipsis.  Jam  per  se  patet,  res  secundum 
quod  sunt  in  potentia  Dei,  non  posse  a Deo  intelligi,  nisi 
quatenus  et  suam  essentiam,  unde  illae  esse  iutelligibile  ha- 
bent, et  suam  virtul  em  infinitam,  a qua  illae  produci  possunt, 
cognoscit  (194,  2“,  3“). 

Pariter  virtus  cujuslibet  causae  creatae  in  eadem  divina  es- 
sentia habet  exemplar  : proindeque  divina  essentia  a Deo 
cognita  ratio  est,  cur  Deus  cognoscat  res,  secundum  quod  in 
suis  immediatis  causis  praeexistunt. 

Denique  esse  quod  res  habent  in  se  ipsis,  et  a divina  es- 
sentia tanquam  ab  exemplari  deducitur,  et  a divinae  volun- 
tatis decreto  aliquo  dependet.  Igitur  Deus  ipse,  prouti  sibi 


(1)  Contra  gent.  Lib.  I,  c.  XLVlll. 


432 


THEOLOGIA. 


cognitus,  est  sibi  ratio  res  cognoscendi,  etiam  secundum 
esse  quod  in  seipsis  habent. 

207.  Nota  1“  Non  perinde  esse  res  cognosci  secundum  esse 
quod  habent  in  se  ipsis,  ac  cognosci  in  seipsis.  Deus  enim  res 
cognoscit  etiam  secundum  esse  quod  in  seipsis  habent;  non 
tamen  hoc  cognoscit  in  ipsis,  ita  ut  ipsa  sint  Deo  cognos- 
cendi ratio,  sed  in  seipso,  ut  ex  modo  dictis  liquet. 

Nota  2®  Quamvis  objectum  nullum  extra  Deum  sit  ratio 
qua  Deus  ad  cognoscendum  ipsum  determinetur,  potest  ta- 
men objectum  hujusmodi  esse  conditio,  requisita  ad  hoc,  ut 
divina  cognitio  ad  ipsum  terminetur,  prout  infra  dicetur. 

Nota  30  intelligi  ex  dictis  quomodo  divina  essentia  dicatur 
a Deo  cognosci,  ut  objectum  materiale  simul  et  formale,  cse- 
tera  autem  ut  objectum  pure  materiale.  Hac  nempe  loquendi 
ratione  hoc  unum  significatur  : divinam  essentiam  esse  id, 
per  quod,  seu  ratione  cujus  cogniti,  caetera  a Deo  cognos- 
cuntur. 

208.  Nunc  de  modo  et  ordine,  quo  res  a Deo  distinctae 
cognitioni  ejus  exhibentur. 

Assertio  III.  Manifestum  est  ex  dictis  (190,  2°  0.  83), 
Deum  primo  in  essentia  sua,  quia  essentiam  suam  perfectis- 
sime comprehendit,  essentias  omnes  possibiles  intelligere  ^ et 
quoniam  has  quoque  essentias  comprehensive  intelligit, 
omnia  possibilia  individua  in  iis  distincte  cognoscere;  quia 
demum  individua  haec  omnia  eadem  perfectione  cognoscit,  in 
his  ipsis  individuis  omnes  eorum  possibiles  actus,  modifica- 
tiones, relationes  habere  perspectas. 

Assertio  IV.  Futura  necessaria,  ante  creationis  decretum, 
nota  Deo  sunt  secundum  esse  quod  habent  in  suis  possibilibus 
causis,  et  in  ipsius  Dei  potentia.  Post  decretum  vero,  scientia 
visionis,  et  causas  et  effectus  contuetur  Deus,  secundum  esse 
quod  in  seipsis  habent.  Haec  quoque  nullam  praeferunt,  post 
dicta  hucusque,  diflScultatem  (196). 

209.  Assertio  V.  Futura  libera  non  possunt  a Deo  prae- 
nosci, secundum  quod  in  suis  causis  praeexistunt. 

Etenim  actus  omnis  liberae  voluntatis  non  habet  in  ipsa  vo- 
luntate esse  certum  et  determinatum,  sed  indifferentiam  ad 

exislendum  vel  non  existeiulum.  Voluntalis  enim  virtus, 
quamvis  omnia  requisita  ad  volendum  preesto  ilii  sint,  ipsa- 
que  sit  ad  operandum  proxime  disposita , non  idcirco  deter- 
minatur ad  volendum,  sed  potest  et  velle  et  non  velle,  atque 
adeo  contrarium  velle.  Igitur  quamvis  ab  eo  qui  voluntatis 
adjuncta,  propensiones,  habitus  intime  novit,  possit  de  fu- 
tura ejus  electione  cum  majori  vel  minori  probabilitate  con- 
jectura fieri;  nullo  tamen  modo  electio  hgec,  certa  atque  in- 
fallibili scientia,  ex  sola  causie  consideratione  teneri  potest. 
Dei  autem  scientia  certa  et  infallibilis  sit  oportet.  Non  igitur 
hoc  pacto  futura  libera  Deus  praenoscit. 

210.  Assertio  VI.  Hcec  igitur  ante  creationis  decretum  per 
scientiam  mediam , tanquam  futura  conditionata , cognoscit 
(199,  3",  4";  198, 3®) ; post  decretum  autem  intuetur  scientia 
visionis,  secundum  esse  quod  habent  in  seipsis  (198,  4®);  vi- 
delicet ut  actu  eliciuntur  a voluntate. 

211.  Assertio  VIl.  Futura  «onditionata  cognosci  infalli- 
biliter  non  possunt,  sive  in  voluntate  considerata  ut  potentia 
sive  ex  nexu  aliquo  objectivo  et  necessario  consecutionis  con- 
ditionem inter  et  conditionatum. 

Prima  pars  ex  modo  dictis  (209)  immediate  fluit.  Vo- 
luntas enim,  ut  potentia  est,  sub  quibusvis  adjunctis  indiffe- 
rens manet  ad  opposita. 

Pars  altera  non  est  minus  manifesta.  Si  enim  inter  aliqua 
adjuncta,  sive  interna  sive  externa,  et  voluntatis  actum  ne- 
cessarius aliquis  nexus  intercederet , nulla  esset  amplius  ad 
eligendum  libertas. 

212.  Hinc  colliges,  in  propositionibus  conditionalibus  qui- 
bus conditionata  futura  enuntiantur,  v.  gr.  Si  Petrus  obvium 
habebit  inimicum , ultionem  sumet  de  illo,  inter  conditionem 
et  conditionatum  non  haberi  nexum  physicum  causalitatis  et 
dependentiae,  sed  nexum  historicum  successionis  aut  coexis- 
tentiae;  esto  quod  adjuncta  in  conditione  expressa,  occa- 
sionis quoque  aut  causae  moralis  rationem  habeant.  Sed 
quaeres , quomodo  hic  nexus  sufficiat  ad  propositionis  condi- 
tionalis  veritatem,  cum  haec  propositio  ex  eo  veritatem  ha- 
beat, quod  conditione  posita  conditionatum  poni  necesse  sil 

(L.  171).  Respondeo  : positionem  hanc  et  necessitatem  esse 
logicam.  Nempe  conditionis  positionem  affirmationem  esse, 
et  hanc  necessitatem  esse  necessitatem  affirmandi.  Ad  hoc 
autem  ut  affirmato  uno,  alterum  affirmari  necesse  sit,  non 
requiritur,  ut  etiam  ex  parte  objectorum , existentia  unius 
cum  existentia  alterius  necessario  connectatur,  sed  satis  est 
connexio  externa  qusecumque,  sive  absolute  sive  in  aliqua 
suppositione  futura , quae  vere  inter  unum  et  alterum  ha- 
beatur. 

213.  Assertio  VIII.  Dicendum  est  igitur  futura  conditio- 
nata  a Deo  cognosci,  secundum  esse  ipsorum  proprium  quod 
haberent,  si  certa  illa  adjuncta  ponerentur . 

Etenim , ut  ex  dictis  patet , quodcumque  excogitetur  me- 
dium, si  hoc  libertatem  sartam  lectam  servat,  idoneum  non 
est  ad  actus  istos  determinate  infallibiliterque  repraesen- 
tandos. 

Quomodo  autem  hi  possint  in  seipsis  divino  conspectui 
exhiberi,  id  aliquo  modo  intelligi  potest,  primo  ex  infinita  vi 
divini  intellectus ; qui  certe  quidquid  verum  est  penetrare 
potest,  et  infallibiliter  judicare,  quid  in  quolibet  enuntiabili 
veri  sit  aut  falsi.  Insuper,  quemadmodum  divina  essentia , 
quia  entium  liberorum  essentiam  omnem  divino  intellectui 
cognoscendam  perfecte  exhibet,  exhibet  quoque  illi  cognos- 
cenda individua  omnia,  quae  essentias  illas  participare  pos- 
sunt; ita,  quia  individua  haec  ipsa  divino  intellectui  perfecte 
repraesentantur,  eorum  quoque  voluntas  repraesentetur  illi 
necesse  csl,  non  modo  ut  potentia  ad  plura  indifferens,  sed 
etiam  ut  agens  sub  quibusvis  adjunctis , ea  prorsus  ratione 
qua  sub  adjunctis  iisdem  revera  ageret. 

214.  Postremo  nihil  repugnare,  quod  objectum  nunquam 
actu  futurum,  sit  nihilominus  divino  conspectui  actu  prae- 
sens, intelligere  dabitur  exinde,  quod  divina  aeternitas  om- 
nium temporum  possibilium  series  suo  ambitu  comprehendit, 
et  actu  talis  est,  ac  si  iis  omnibus  coexisteret.  Quemad- 
modum igitur  divina  potentia  ita  est  actu,  ac  si  omnia  possi- 
bilia produceret,  et  divina  substantia  ita  est  actu,  ac  si  om- 
nibus possibilibus  ad  exislentiam  traductis,  iis  praesens  ines- 

set(170,  2")  ; ita  quoque  divinus  intellectus  ita  est  actu,  ut 
qusecunque  in  variis  possibilium  successionum  ordinibus 
lutura  essent,  tanquam  sibi  praesentia  complectatur. 

215.  Ex  hucusque  dictis  de  Dei  scientia  consequitur, 
Deum  ipsam  esse  veritatem , primamque  ac  summam  veri- 
tatem. 

Est  1"  veritas  secundum  quod  veritas  de  intellectu  dicitur. 
Nam  in  intellectu  ejus  omnia  cognoscente  ut  sunt,  est  puris- 
sima veritas  : ipsa  autem  ejus  cognitio  perfectionem  suam 
proprie  non  habet,  sed  ipsa  est  omnis  sua  perfectio  (108, 
ad  1"‘).  Ergo  cognitio  divina,  non  tam  vera,  quam  veritas 
est.  Sed  Deus  est  suus  intellectus  ac  sua  cognitio  (139,  2®). 
Ergo  est  veritas. 

Est  2“  veritas  secundum  quod  res  verse  dicuntur.  Res  enim 
sunt  absolute  ac  per  se  verse,  quatenus  earum  essentia  pro- 
priam sui  rationem,  quse  in  mente  divina  est,  imitatur 
(0.  118).  Dei  autem  essentia,  potius  quam  vera,  veritas  est; 
itemque  Deus  est  sua  essentia.  Ergo  Deus  est  veritas. 

Est  3»  summa  ac  prima  veritas.  Nam  omnis  veritas  est 
conformitas  intellectus  et  rei.  Conformitas  vero  est  simili- 
tudo : summa  autem  similitudo  est  unitas  non  modo  logica 
(0.  216),  sed  realis  ; nulli  enim  rei  aliquid  est  magis  simile 
quam  sibi  ipsi.  Sed  divina  essentia  et  divinus  intellectus 
realiter  unum  sunt.  Ergo  Deus  est  summa  veritas. 

Prima  quoque  veritas  : quia  intellectus  divinus  mensura 
est  omnis  veritatis,  sive  rerum  sive  intellectus,  cum  et  rerum 
et  intellectuum  sit  causa  (190). 

ARTICULUS  vi. 

Difficultates. 

216.  Ad  solvendas  difficultates  quae  contra  liberarum  ac- 
tionum praescientiam  opponuntur,  duo  haec  semper  prae 
oculis  habenda  sunt  : 1®  aeternitatem  Dei  nulla  successione 
distingui,  sed  omnibus  temporum  differentiis  indivisam  simul 

coexistere  (177);  2°  scientiam  omnem  suum  objectum  sup- 
ponere, non  causare  ; atque  hinc  objectum  quod  cognoscitur, 
natura  prius  esse  cognitione  quse  illud  attingit.  Ex  quibus 
sequitur,  ut  supra  notatum  est  (198,  4°),  Dei  praescientiam 
praesenti  visioni  recte  comparari. 

Hinc,  quemadmodum  cognitio  liberi  actus,  quam  homo 
quivis  adquirit  eo  tempore  quo  alter  operatur,  liberam  ope- 
rantis electionem  nec  tollit  nec  impedit,  sed  supponit  factam ; 
ita  quoque  divina  cognitio.  Num  quoe  prwsentia  cernis,  ali- 
quam eis  necessitatem  tuus  addit  intuitus?  Ita  praeclare  Boe- 
tius (i).  Eis.  Augustinus  : « Sicut  tu  memoria  tua  non  cogis 
« facta  esse,  quae  praeterierunt,  sic  Deus  praescientia  sua  non 
« cogit  facienda,  quae  futura  sunt  (2).  » 

Non  itaque  humana  voluntas  hoc  quod  agit,  in  tempore 
agit,  quia  Deus  in  aeternitate  praevidit  ita  acturam,  sed  ideo 
Deus  hoc  praevidit,  quia  humana  voluntas  hoc  agit. 

217.  Opp.  I.  Quod  Deus  praevidit,  necessario  futurum  est. 
Sed  quod  necessario  futurum  est,  liberum  non  est. 

Resp.  Dist.  maj.  necessitate  consequente  seu  suppositio- 
nis, conc. ; necessitate  antecedente  et  absoluta,  nego. 

Et  contradist.  min. 

Est  porro  necessitas  antecedens  illa,  vi  cujus  res  fit;  eaque 
tunc  locum  habet,  quum  rei  causa  est  ad  unum  determinata. 
Necessitas  vero  consequens  illa  est,  quam  facit  res,  nimirum 
quae  sequitur  ex  rei  suppositione  : posita  enim  re,  non  potest 
non  esse  posita  (L.  405).  Necessitas  porro  antecedens  consis- 
tere cum  libertate  non  potest : at  consequens  nullo  modo  eam 
tollit;  nam  si  voluntas  libere  se  ad  aliquid  determinans,  non 
potest  eodem  tempore  se  ad  oppositum  determinare,  non  id- 
circo libertate  caruit  ad  utrumlibet  eligendum. 

Jam  Dei  praevisio  nullam  aliam  infert  necessitatem,  quam 
consequentem;  eamdem  videlicet  quam  infert  actualis  volun- 
tatis electio ; ideo  enim  Deus  actionem  liberam  videt,  quia  ita 
se  determinat  voluntas,  ut  modo  diximus. 

218.  Opp.  II.  Tamen  stante  Dei  praevisione , homo  non 

(1)  De  Cons.  Lib.  V,  Pros.  6. 

(2)  De  lib.  arb.  Llb.  III,  c.  IV. 

potest  se  aliter  determinare ; secus  Dei  praescientia  fallibilis 
esset.. 

Resp.  Dist.  ant.  potentia  consequente,  conc. ; antecedente 
nego. 

Dist.  rat.  add.  eodem  modo  : si  homo  posset  aliter  Se  de- 
terminare potentia  consequente,  conc.;  secus,  nego. 

Supposita  Da  praevisione,  hoc  ipso  supponis,  hominem  ita 
se  determinare  et  non  aliter.  Si  autem  homo  aliter  se  deter- 
minasset,  aliter  Deus  praevidisset. 

219.  Opp.  III.  Scientia  Dei  omnes  actus  liheros  praecedit. 
Ergo  hi  actus  ah  ipsa  dependent  necessitate  antecedente. 

Resp.  Dist.  ant.  tempore,  conc.;  natura  subd.  : secundum 
suam  entitatem,  conc.;  secundum  suam  terminationem  ad 
illos,  nego  (164). 

Deus  vidit  quid  tu  facturus  esses,  quum  tu  relatus  ad  se- 
riem temporum,  eras  adhuc  futurus,  aeternitati  vero  praesens. 
Cur  autem  vidit?  Quia  tu  revera  te  ad  agendum  determina- 
bas. Scientia  igitur  Dei  hanc  determinationem  supponit,  non 
quidem  tempore,  sed  natura  praeeuntem ; praeeuntem,  dico, 
non  ipsi  actui  divino,  qui  est  unum  cum  Dei  essentia,  sed 
terminationi  ejusdem  actus,  quae  contingens  est  et  ab  eventu 
contingente  pendere  potest.  Finge  novum  planetam  creari  in- 
tra radiorum  solarium  sphaeram.  Certe  radiatio  solis  radiique 
illuminantes  existentiam  planetae  et  tempore  et  natura  ante- 
cederent; ipsa  tamen  illuminatio,  seu  terminatio  radiorum 
illuminantium  ad  planetam,  existentia  planetae  foret  natura 
posterior.  Applica. 

Haec  porro  quae  de  visionis  scientia  dicta  sunt,  scientiae 
conditionatorum  facile  applicabis  : nam  et  ipsa  objecto  suo 
natura  posterior  est,  modo  praedicto.  Supponit  enim  hypothe- 
ticam voluntatis  electionem  (213). 

220.  Opp.  IV.  Ex  dictis  consequeretur, 

1°  Dei  scientiam  dependere  a creaturae  voluntate; 

2»  eamque  contingentem  esse. 

Resp.  ad  Im  Dist.  tanquam  a principio  determinante  ad 
cognoscendum,  nego;  tanquam  a termino  seu  conditione  ne- 
cessaria terminationis,  conc. 

Lux  determinata  est  ex  se  ad  omnia  objecta  sibi  praesentia 
illuminanda,  neque  hanc  virtutem  ullo  modo  ab  objectis  acci- 
pit; quod  autem  hoc  potius  objectum,  quam  aliud  iHumine- 
tur,  hoc  sane  ab  ipsa  illuminatione  non  pendet:  Simili  modo 
Essentia  divina,  ut  supra  explicavimus  (201,  seq.),  est  ex  se 
determinata  ad  cognoscendum  quidquid  verum  est;  unde  om- 
nia in  seipso  Deus  cognoscit  (205,  seq.)  : quod  autem  hoc 
potius,  quam  illud  sit  verum,  hoc  utique,  quantum  ad  huma- 
nas actiones  pertinet,  non  a Dei  scientia,  sed  ab  hominis  vo- 
luntate dependet.  Ex  hoc  autem  sequitur,  divinam  scientiam 
ab  hominis  voluntate  ejusque  electione  pendere,  tanquam  a 
conditione  ponente  terminum,  quem  ipsa  attingat,  dum  attin- 
git omnia.  Sed  hoirdivini  intellectus  independentiae  nihil  pro- 
fecto detrahit. 

Resp.  ad  2™  Dist.jn  se,  nego;  in  termino,  conc. 

* 221.  Opp.  V.  contra  scientiam  conditionatorum  : condi- 
tionata  !:oec  futura  neque  in  seipsis  infallibiliter  cognosci  pos- 
sunt. 

Etenim  quod  conditionate  futurum  est,  nunquam  habebit 
esse  determinatum  : hoc  enim  habere  nequit,  nisi  a volunta- 
tis electione  : sed  haec  electio  nunquam  actu  futura  est,  ut 
supponitur. 

Ergo  futura  haec  habent  solummodo  esse  indeterminatum 
in  causa  ; proinde  cognosci  nequeunt. 

Resp.  Dist.  ant.  Non  possunt  cognosci  in  seipsis  ; i.  e.  non 
possunt  esse  principium  determinans  cognitionem  per  pro- 
priam sui  speciem,  conc.  (207 ; 203,  3<>);  non  possunt  esse 
terminus  cognitionis  infallibilis  aliunde  determinatae  subd. ; 
cognitionis  temporaneae  et  finitae,  conc.;  aeternae  et  infinitae, 
nego  (214). 

Ad  prob.  Dist.  ant.  Nunquam  habebit  esse  absolutum, 
conc.;  esse  hypotheticum,  nego. 

Ad  argumentum.  Dist.  maj.  ab  electione  sive  absoluta  sive 
hypothetica  conc. ; ab  electione  solum  absoluta  nego.  Eteon- 
tradist.  min. 

Hinc  nego  utrumque  consequens. 

CAPUT  IV. 

DE  DIVINA  VOLUNTATE. 

ARTICULUS  I. 

Cujusmodi  sit  Dei  voluntas. 

222.  Voluntas  entis  intelligentis  propria,  est  tendentia 
ejus  in  bonum,  secundum  quod  intellectu  apprehenditur 
(P.  503).  Esse  autem  in  Deo  voluntatem,  non  est  cur  demon- 
stremus, cum  voluntas  et  pura  perfectio  sit,  et  intelligentiam 
natura  sua  consequatur.  Est  quoque  indubium.  Dei  volunta- 
tem non  potentiam  esse,  sed  actum;  neque  actum  essentiae 
superadditum,  sed  ipsam  ejus  essentiam  (155). 

223.  Divinae  voluntatis  objectum  princeps  et  necessarium 
est  divina. ipsa  essentia,  quae  summum  bonum  est;  secunda- 
rium res  finitae.  Se  autem  vult  Deus  ut  finem,  bonitate  sua, 
ineffabili  deleclatione  fruendo;  caetera  quae  vult,  propter  se 
vult,  ut  media  ad  finem,  quatenus  per  illa  divina  bonitas  ma- 
nifestari potest.  Uno  tamen  actu  et  se  vult,  et  alia  quaecun- 
que vull.  Quare  dici  nequit,  Deum  unum  velle  propter  aliud, 
aut  quia  vult  aliud;  hoc  enim  significaretur,  unum  divinae 
voluntatis  actum  esse  causam  alterius,  aut  unum  eumdemque 
actum  suiipsius  causam  esse  : dici  proinde  solum  debet,  velle 
Deum,  unum  esse  propter  aliud.  Nimirum  nulla  causa  divinae 
voluntatis  assignari  potest  ex  parte  actus;  sed  tantummodo 
ex  parte  rerum  quas  vult,  unum  est  alteri  causa,  ut  Deus  il- 
lud velit. 

224.  Facile  quisque  intelligit,  nullas  affectuum  passiones 
in  Deo  reperiri  posse.  Passiones  enim  hujusmodi  sunt  actus 
appetitus  sensitivi,  quatenus  corpoream  aliquam  immutatio- 
nem sibi  adnexam  habent  (Ps.  506);  cum  igitur  nulla  im- 
mutatio talis  in  Deo  esse  possit,  sequitur,  omnem  affectivam 
passionem,  ratione  sui  generis,  Deo  repugnare. 

Quaedam  autem  passiones,  non  solum  quatenus  passiones 
sunt,  sed  etiam  in  sua  parte  formali  non  possunt  in  Deo  esse, 
sive  ratione  objecti  a quo  speciem  sortiuntur,  sive  ratione 
modi  quo  in  objectum  tendunt. 

Ratione  igitur  objecti  abest  a Deo  tristitia,  cujus  objectum 
est  malum  inhaerens;  et  timor,  qui  malum  possibile  respicit; 
pariterque  invidia,  quae  species  tristitiae  est,  et  ira,  quae  tris- 
titiam supponit. 

Ratione  vero  modi  quo  in  objectum  tendunt,  nec  deside- 
rium mc  spes  in  eo  esse  possunt;  quia  ad  bonum  tendunt, 
non  obtentum,  sed  obtinendun^  adhuc. 

225.  Haec  eadem  dicenda  sunt  de  actibus  voluntatis,  seu 
appetitus  rationalis,  qui  cum  passionibus  appetitus  sensitivi 
commune  nomen  habent.  Videlicet  actus  omnes  qui  imperfec- 
tionem aliquam  implicitam  sibi  continent,  non  possunt  di- 
vinae voluntati  formalitef  convenire  ; et  metaphorice  solum 
ipsi  tribuuntur,  vel  propter  similitudinem  effectuum,  quem- 
admodum, quia  irati  hominis  proprium  est  punire,  impas- 
sibilem Dei  voluntatem,  qua  sontes  punire  vult,  iram  Dei 
dicimus;  vel  propter  similitudinem  affectionis  preesuppositw , 
quae  proprie  in  Deo  sit;  quo  pacto  dicitur  Deus  tristari,  qua- 
tenus aliqua  fiunt,  iis  quae  amat  contraria  ; amor  enim  ejus 
cujus  oppositum  contingit,  tristitiam  in  nobis  praecedit  ab 
eaque  praesupponitur. 

226.  Actus  autem  voluntatis,  qui  secundum  suam  speciem 
nullam  continent  imperfectionem,  proprie  in  Deo  sunt,  non 
metaphorice.  Hujusmodi  sunt  1®  amor,  quo  Deus  et  bonum 
suum  vult  propensione  infinita  ac  necessaria,  et  bonum  om- 
nium quaecumque  sunt  libera  electione:  2®  gaudium  et  de- 
lectatio, qua  et  in  bono  quod  habet,  et  in  bono  quod  facit, 
ineflfabiliter  conquiescit, 

227.  Notandum  porro  l<>Dei  amorem  non  eodem  modo  se 
habere  erga  res,  ac  se  habet  amor  noster.  « Quia  enim,  ita 
« s.  Thomas,  voluntas  nostra  non  est  causa  bonitatis  rerum, 
« sed  ab  ea  movetur  sicut  ab  objecto ; amor  noster  quo  bo- 
« num  alicui  volumus,  non  est  causa  bonitatis  ipsius,  sed  e 
« converso  bonitas  ejus,  vel  vera  vel  aestimata,  provocat  amo- 

« rem,  quo  ei  volumus  el  bonum  conservari  quod  habet,  et 
« addi  quod  non  habet,  el  ad  hoc  operamur.  Sed  amor  Dei 
« est  infundens  et  creans  bonitatem  in  rebus  (i).» 

2o  Hunc  Dei  amorem  ad  res  finitas  a libera,  ut  innuimus, 
electione  procedere,  qua  de  re  accuratius  est  agendum. 

ARTICULUS  II. 

De  voluntatis  divinae  libertate. 

228.  Voluntatis  intellectivae  attributum  est,  in  actibus  ma- 
xime elicitis,  physica  libertas.  Quae  libertas  duplex  est;  vide- 
licet a coactione,  et  a necessitate.  Libertas  vero  a necessitate, 
alia  est,  quam  dicunt  contradictionis  alia  specificationis,  alia 
contrai^etatis.  Vide  quae  diximus  in  psychologia  (P.  813, 
seq). 

229.  Dei  voluntatem  ab  omni  coactione  liberam  esse,  de- 
monstrari non  debet,  cum  si  omnino  manifestum  : hoc  loco 
sermo  nobis  est  solum  de  libertate  indifferentiae.  Qua  in  re 
est  in  primis  attendendum,  quomodo  el  quibus  in  rebus,  haec 
libertas  Deo  tribuatur.  Igitur 

loDeus  non  libere,  sed  necessario  seipsuai  amat  lanquain 
finem.  Libere  vult  ea  solum,  quae  propter  seipsum  vult, 
nempe  res  finitas  (223). 

2“  Divina  voluntas  circa  res  finitas  libertate  gaudet  con- 
tradictionis, et  specificationis,  non  vero  libertate  contrarie- 
tatis,  quatenus  haec  indifferentiam  dicit  ad  bonum  ac  malum 
morale  eligendum.  Nulla  enim  inordinatio  in  divina  voluntate 
esse  potest. 

3"  Nulla  est  in  divina  libertate  implicita  deliberatio,  qua- 
tenus haec  judicii  suspensionem,  et  voluntatis  cunctationem 
importat.  Haec  enim  deliberatio  ex  defectu  cognitionis  conse- 
quitur. 

4o  Cum  in  Deo  nulla  sit  ignorantia,  nulla  mutatic,  ab  elec- 
ti) Cf.  S.  Tliomae  Stmifi.  th.  p.  I,  q.  XX,  art.  II. 

lione  semel  facla  recedere  nunquam  polest  (162,  ad  2“). 
Quare  semel  tantum  suam  Deus  libertatem  exercuit,  et  hoc 
unico  actu  omnia  constituit,  quae  in  serie  temporum  voluit, 
fecit,  permisit. 

5“  Libertatis  essenim  in  eo  est,  quod  voluntas  ad  objec- 
tum in  quod  tendit,  sit  indifferens.  Porro  in  creaturis  vo- 
luntas est  potentia,  quae  ad  objecta  diversa  per  actus  tendit 
diversos.  Ex  quo  sequitur,  creaturae  libertatem  indifferen- 
tiam quamdam  esse  potentiae  ad  actum.  Divina  vero  voluntas 
non  est  potentia,  sed  actus  : ejus  igitur  libertas,  non  in  in- 
differentia potentiae  ad  actum  sita  est,  sed  in  indifferentia 
actus  ad  objectum. 

230.  Propositio.  Divina  voluntas  circa  bona  finita  indiffe- 
rentiae libertate  gaudet. 

Etenim  1"  libertatis  conceptus  per  se  defectum  nullum  in- 
cludit ; esto  quod  in  ente  finito  quibusdam  sit  admixta  de- 
fectibus, qui  a subjecti  limitatione  oriuntur.  Per  se  igitur 
est  perfectio  simplex.  Ergo  in  Ente  perfectissimo  formaliter 
sit  opportet  (88,  1»). 

2“  Voluntas  omnis  finem  solummodo  ultimum  necessario 
appetit,  quemadmodum  voluntas  nostra  beatitatem;  de  cae- 
teris  bonis  ea  solum  necessario  appetii,  quae  videt  ad  finem 
esse  necessaria ; ea  vero  sine  quibus  finis  obtineri  potest, 
quanquam  appetere  possit,  non  tamen  necessario  appetit. 

Jamvero  nullum  finitum  bonum  ejusmodi  est,  ut  sine  illo 
esse  nequeat  divina  bonitas,  propter  quam  Deus  vult  quae- 
cunque vult;  nihil  enim  est  ipsi  necessarium,  sive  ut  sit, 
sive  ad  ejus  perfectionem,  sive  ad  perfectam  ejus  felicitatem. 
Est  enim  divina  bonitas  per  se  infinita,  et  in  omnibus  sibi 
sufficiens. 

Ergo  divina  voluntas  nullum  bonum  finitum  necessario 
appetit.  Ergo  si  quod  eorum  vult,  hoc  libere  vult. 

3“  Ex  hoc  aliud  argumentum.  Si  Deus  circa  haec  bona 
liber  non  esset,  supponere  deberemus  vel  errorem  natura- 
lem in  ejus  intellectu,  ex  quo  judicaret  aliquod  bonum  non 
sibi  necessarium,  ut  necessarium,  vel  inordinationem  natu- 
ralem in  ejus  voluntate,  ex  qua  bonum  non  necessarium 

amore  neces-sario  prosequeretur.  Sed  utrumque  in  ente  per- 
fectissimo plane  absurdum  est.  Ergo 

4®  Demum  si  divina  voluntas  libertate  caret,  ad  unum  de- 
terminata sit  oportet.  Igitur  vel  est  determinata  ad  volenda 
omnia  possibilia,  vel  ad  volendum  nihil,  vel  ab  aliquid  tan- 
tum. 

Sed  I»  hypothesis  repugnat;  primo  quia  omnia  possibilia 
existere  non  possunt  (0.  69,  3®);  deinde  vero  quia,  si 
quando  existerent  omnia  possibilia,  infinita  potentia  esset 
exhausta. 

2®  est  contra  factum,  et  supremae  potentiae  conceptum  de- 
struit. 

3®  pariter  admitti  nequit.  Etenim  quaenam  foret  ratio,  ejus 
voluntatem  determinans  ad  haec  et  non  alia  volenda?  Non  se 
ipsa  libere  determinat’^:  non  dimanat  haec  necessaria  deter- 
minatio a voluntatis  natura,  quae  ad  omnia  ferri  potest,  quae- 
cunque boni  rationem  habent;  non  a potentia  ejus,  quae  infi- 
nita est.  Ergo  ratio  ista  determinans  esse  solum  posset  aliquid 
Deo  extrinsecum,  a quo  Ens  necessarium  et  absolutum  de- 
penderet; quod  manifeste  absurdum  est. 

ARTICULUS  III. 

Difficultates. 

231.  Gravissima  hoc  loco  occurrit  difficultas,  quae  a Dei 
necessitate  et  immutabilitate  desumitur. 

Nam  1®  actus  liber  is  est,  qui  potuit  es.se  et  non  esse  : est 
ergo  contingens.  Sed  omnia  quae  in  Deo  sunt,  necessaria 
sunt;  nihil  in  ipso  contingens  esse  potest.  Ergo  actus  liber 
in  Deo  esse  non  potest. 

2o  Libertas  in  hoc  est,  quod  voluntas  indifferenter  se  ha- 
beat ad  utrumlibet.  Sed  quod  indifferenter  habet  ad  ulrum- 
libet,  in  potentia  est  quoad  utrumque.  Ergo  si  Deus  liberta- 
tem habet,  in  potentia  est;  adeoque  mutabilis  est;  quia  quum 
actu  vult,  de  potentia  in  actum  transit. 

3°  Deus  eodem  actu  vult  se  et  alia  ; nam  in  ipso  non  sunt 

plures  actus.  Sed  actus  quo  se  vult,  necessarius  est.  Ergo  et 
actus  quo  alia  vult,  necessarius  dicendus  est. 

4»  Neque  dici  potest,  actus  liberos  quibus  Deus  aliquid 
extra  se  esse  vult,  esse  denominationes  solum  extrinsecas, 
uti  sunt  rerum  productio  et  cseterse  ejus  ad  creaturas  rela- 
tiones. Nam,  ut  supra  diximus,  amor  quo  vult  res  esse,  in  eo 
est  proprie  (226);  est  ergo  in  eo  amor  actus  vitalis;  ac  prae- 
terea rerum  productio  elcaetera  huic  similia  sunt  aliquid  Deo 
extrinsecum,  quatenus  sunt  effectus  ab  ipso  procedentes  : 
causa  autem  affectuum  istorum  est  ipsum  velle.  Hoc  igitur 
velle  intrinsecum  Deo  sit  oportet. 

232.  Hic  nodus  solvitur,  seu  potius  praeciditur,  in  primis 
ignorantiam’  nostram  fatendo,  l^on  possumus  haec  inter  se 
facile  componere,  quia  cujusmodi  sit  in  se  Dei  libertas  et  im- 
mutabilitas, non  possumus  assequi,  sH  solummodo  per  ana- 
logias et  ratiocinationes  quasdam  divinamus  quid  illas  esse 
oporteat.  Solvi  tamen  potest  per  distinctionem  alibi  traditam 
(156)  inter.divini  actus  entitatem,  et  mulliplicem  respectum 
quem  ad  diversos  terminos  habere  potest. 

233.  Actus  divinus,  videlicet  divinae  libertatis  exercitium 
ac  nutus  eligentis  voluntatis,  in  sua  quidem  entilate  necessa- 
rius omnino  est,  ac  sine  ulla  polentialitale,  ut  qui  cum  es- 
sentia divina  est  plane  identicus  ; secundum  respectum  vero 
quem  dicit  ad  res  finitas,  indifferens  est  ad  respectum  quem- 
cunque; ita  ut  idem  in  se  sit,  sive  uno  modo  sive  altero  ad 
ipsas  tendat  ac  terminetur.  Quare  libertatis  exercitium  et  di- 
rectio, ut  ita  dicam,  atque  inflexio  divinae  voluntatis  ad  alte- 
ram oppositarum  terminationum,  potius  quam  ad  alteram, 
nullam  divinae  essentiae  intrinsecam  diversitatem  aut  contin- 
gentem actualitatem  affert;  idemque  est  divinus  actus  si  ad 
volendum  ex.  gr.  mundum  determinetur,  ac  esset  si  ad  non 
volendum  determinaretur.  Nimirum,  ut  Deus  mundum  velit, 
nihil  aliud  requiritur  Deo  intrinsecum,  nisi  ut  Deus  sit  id 
quod  est : ut  mundum  non  velit,  nihil  aliud  pariter  requi- 
ritur, nisi  ut  Deus  sit  id  quod  est.  Diversa  in  utroque  casu 
terminatio  diversam  tantummodo  rationis  relationem  gi- 
gnit. 


LIBER  TERTIUS  CAPUT  IV. 


445 


2S4.  Ut  simili  aliquo  utar,  stella  fixa,  prouli  astronomi  do- 
cent, uno  eodemque  radio  indifferenter  attingere  tellurem  po- 
test, in  quocunque  suae  orbitae  puncto  tellus  inveniatur;  quia 
nempe  immensa  stellae  distantia  a telluris  orbita  facit,  ut 
radii  directio  ab  una  vel  altera  terminatione  sit  independens; 
atque  in  se  eadem  manens,  tam  unam,  quam  alteram  habere 
possit.  Simili  modo  divinae  voluntatis  electio  et  internus 
nutus  independens  est  a quacunque  habitudine  ac  tendentia 
ad  creaturas;  sed  propter  suam  eminentiam,  cujuscunque 
habitudinis  hujusmodi  capax  est,  et  sub  quacunque  hujus- 
modi habitudine  est  idem. 

Ita  etiam  qui  una  eadernque  voce,  pluribus  quaestionibus, 
sive  affirmando  sive  negando,  respondere  posset,  quemad- 
modum in  b.  Francisco  Xaverio  factum  fuisse  memoriae  pro- 
ditum est,  hic  profecto  quum  uni  quaestioni  responderet 
affirmando,  eum  poneret  actum,  quo  alteri  quoque  quaestioni 
negando  respondere  posset,  si  ea  proponeretur.  Pari  ratione, 
quum  Deus  creare  vult,  ita  est  in  actu,  ac  esset  si  creare  non 
vellet. 

23S.  Ex  his  colliges,  quid  sit  ad  objecta  (331)  responden- 
dum. 

Ad  l"*  Dist.  l"*  ant.  Actus  liber  is  est,  qui  potuit  esse  et 
non  esse;  in  ea  videlicet  voluntate  quae  potentia  est,  conc.; 
in  ea  voluntate,  quae  est  actus,  subd.;  is  est  qui  potuit  esse  et 
non  esse,  quoad  suam  terminationem,  conc. ; quoad  suam  en- 
titalem,  nego. 

Contradist.  1“  cons.  Hic  ergo  actus  est  contingens,  quoad 
suam  terminationem,  conc.;  quoad  suam  entitatem,  subd.  : 
si  sit  actus  a potentia  distinctus,  conc.;  secus,  nego. 

Dist.  quoque  ant.  2“  Omnia,  quae  sunt  in  Deo,  neces- 
saria sunt  entitate,  conc.;  terminatione,  nego.  Et  nego  ulti- 
mum cons. 

Ad  2™  Dist.  maj.  Libertas  in  hoc  est,  quod  voluntas  indif- 
ferenter se  habeat  ad  utrumlibet;  nempe  vel  quoad  positio- 
nem actus,  vel  quoad  actus  terminationem,  conc.;  solummodo 
circa  actus  positionem,  nego. 

Contradist.  min.  Quod  indifferenter  se  habet  ad  utrumli- 

bel,  in  potentia  esi  quoad  utrumque,  si  indifferenter  se  habeat 
quoad  positionem  actus,  conc.;  si  tantum  circa  actus  termi- 
nationem, nego.  Et  nego  csetera. 

Ad  3“  Dist.  maj.  Deus  eodem  actu  vult  se  et  alia,  termi- 
natione tamen  multiplici  et  diversa,  conc.;  secus,  nego;  conc. 
min.  et  dist.  cons.;  entilate,  conc.;  terminatione,  nego. 

Ad  4“  Conc.  totum.  Libertas  enim  divina  non  in  mera  ex- 
trinseca  relatione  sita  est,  sed  in  indifferentia  intrinseca  ea 
essentiali  divini  actus  ad  quascunque  terminationes,  quum 
de  objectis  finitis  agitur. 

CAPUT  V. 

DE  ATTRIBUTIS  MORALIBUS. 

ARXICULUS  I. 

Qucenam  sint  attributa  moralia. 

236.  Virtutes  morales  quae  appetitivam  pariem  in  nobis 
perficiunt,  remotis  imperfectionibus  omnibus,  in  Deo  repe- 
riantur  necesse  est.  Hasce  perfectiones  attributa  moralia 
vocamus. 

De  quibus  advertendum  1"  eas  non  esse  in  Deo  ad  modum 
habitus,  ut  virtutes  nostrae  sunt.  Habitus  enim  accidens  quod- 
dam est,  quod  potentiam  aliquam  perficit.  In  Deo  autem  nec 
accidens  ullum  esse  potest,  nec  ulla  potentia.  Sunt  igitur  in 
Deo  virtutes  morales  ipsa  divina  essentia. 

2o  Hinc  sequitur  virtutes  easdem,  non  contingenter  aut 
morali  solum  necessitate  a Deo  possideri,  sed  necessitate 
prorsus  absoluta,  ita  ut  oppositum  metaphysice  repugnet. 

237.  Sedulo  notandum,  quaenam  virtutes  morales  Deo  for- 
maliter  tribuendae  sint.  Quae  enim  sunt  circa  affectivas  pas- 
siones, in  sensitiva  parte  sedem  babent,  eamque  perficiunt,  ac 
subdunt  rationis  regulae;  uti  sunt  fortitudo,  mansuetudo, 
aliaeque  his  similes.  Atque  hae  quidem  virtutes  proprie  ac 

fornialiter  in  Deo  esse  nequeunt,  in  quo  nec  passiones  sunt, 
nec  appetitus  sensitivus.  Imo  quaedam  ex  his  neque  meta- 
phorice attribui  divinae  naturae  possunt;  quia  nullum  ad  hoc 
reperirelicetin  ipsa  aut  in  ejus  affectibus,  fundamentum(225). 
Hujusmodi  sunt  eae  virtutes,  quae  corporeorum  bonorum  ap- 
petitus moderantur ; videlicet  virtutesque  quae 

illi  subduntur.  Itaque  illae  solum  virtutes  de  Deo  per  meta- 
phoram dicuntur,  quae  versantur  circa  appetitiones  spiritua- 
lium bonorum,  ut  sunt  honor,  vindicta,  aliaeque  hujusmodi; 
et  hoc  pacto  Deus  dicitur  v.  gr.  fortis,  magnanimus,  man- 
suetus; nempe  propter  effectuum  similitudinem  (225). 

238.  Quae  vero  virtutes  in  voluntate  sunt,  sicut  in  subjecto, 
et  non  circa  passiones,  sed  circa  actiones  versantur,  hae  sunt 
in  Deo  formaliter,  remotis  tamen  imperfectionibus,  quas  in 
homine  habent  ex  conditione  subjecti.  Hujusmodi  sunt,  quae 
attributa  moralia  vocantur. 

Notanda  tamen  duo  : 1^"  excipiendas  esse  virtutes  illas, 
quae  pertinent  ad  eos  qui  alicui  subjiciuntur,  ut  est  v.  gr. 
obedientia  : 2"^  earum  quoque  virtutum  quae  divinae  perfec- 
tioni non  repugnant,  quosdam' esse  actus,  qui  ob  suam  im- 
perfectionem Deo  non  conveniunt.  Tales  sunt  v.  gr.  actus 
commutativw  justitiae. 

239.  Praecipua  moralia  attributa  sunt  sanctitas,  benigni- 
tas, quae  et  bonitas  dicitur,  ^{justitia. 

Sanctitas  est  perfectissima  ac  necessaria  divinae  voluntatis 
rectitudo,  quae  sita  est  in  consensione  cum  lege  aeterna  or- 
dinis. 

Benignitas  est  naturalis  propensio  ad  communicandum  se 
inferioribus,  pro  cujusque  captu. 

Ad  hanc  revocantur  patientia,  quae  vindictam  injuriarum 
cohibet;  clementia,  quae  sontibus  et  culpae  et  poenae  malum 
condonat;  misericordia,  quae  alienam  depellit  miseriam. 

Ex  sanctitate  ac  benignitate  propemodum  fluit  justitia, 
videlicet  constans  voluntas  tribuendi  unicuique  quae  illi  de- 
bentur pro  meritis,  juxta  divinam  ordinationem  ac  promis- 
sionem. 

Nos  de  benignitate  solummodo  aliquid  subjiciemus. 

ARTICULUS  II. 

De  bonitate  Dei. 

240.  Deus  tripliciter  dicitur  bonus  : 1®  ratione- perfec- 
tionis, quam  ejus  natura  possidet ; nam  quod  perfectum  est, 
bonum  est  :2“  ratione  sanctitatis,  quo  potissimum  modo  entia 
intelligentia  vocare  solemus  bona  : 3“  ratione  voluntatis  ad 
suam  bonitatem  communicandam  propensissimae;  quam  vo- 
luntatem bonitatem  relativam  dicimus,  seu  etiam  benigni- 
tatem, ut  modo  dictum  est.  De  prima  atque  altera  bonitatis 
ratione  non  est  cur  plura  hoc  loco  dicamus  : de  tertia  super- 
sunt dicenda  quaedam. 

241.  Propositio  I.  Summa  est  divinae  voluntatis  propensio 
ad  bonum  quod  habet  aliis  communicandum. 

Etenim  bonitas  rationem  finis  habet  (0.  124,  132).  Finis 
autem  est  id,-  quod  voluntatem  ad  agendum  movet.  Omnis 
porro  actio  esse  aliquod  producit,  et  agentis  bonitatem  com- 
municat (0.  265).  Ergo  bonitas  natura  sua  movet  ad  boni 
communicationem.  Jam  tanto  magis  ad  agendum  finis  movere 
potest,  quanto  magis  ipse  finis  amatur.  Sed  Deus  bonitatem 
suam  infinite  amat.  Ergo  infinitam  habet  propensionem  ad 
agendum  hujus  finis  amore,  i.  e.  ad  suam  bonitatem  com- 
municandam. 

242.  Internae  hujus  propensionis  indicium  est  et  effectus 
externa  ejus  beneficentia,  seu  actualis  divinae  bonitatis  com- 
municatio. Quis  porro  non  miretur,  quis  non  obstupescat, 
si  paulum  consideret,  quantum  se  et  quam  miris  modis  bo- 
nitas haec  in  rerum  universitate  manifestet,  dum  perfectio- 
nem, pulchritudinem,  utilitates,  voluptates,  felicitatem  et 
hominis  et  sensibilium  omnium  creaturarum,  tanto  consilio 
intendit,  tanta  sedulitate  procurat,  tanta  magnificentia  ac 
liberalitate  promovet! 

243.  Haec  tamen  diligenter  notanda  sunt. 

1®  Propensio  haec  divinae  voluntatis,  de  qua  loquimur,  non 
ita  inteiligi  debet,  ut  Deus  necessario  feratur  ad  suam  actu 

communicandam  bonitatem,  sed  quatenus  in  sua  ipsa  perfec- 
tione finem  habet  tanise  dignitatis  et  excellentiae,  quo  adduci 
possit  ad  semper  ac  sine  fine  majorem  beneficentiam  exercen- 
dam, si  velit.  Etenim,  ut  supra  demonstratum  est  (230,  2"), 
Dei  voluntas , non  necessario,  sed  libere  benefica  est.  Quia 
licet  necessario  amet  finem  propter  quem  alia  vult,  ea  tamen 
quae  propter  hunc  finem  vult,  non  sunt  illi  necessaria;  cum 
sine  his  omnibus  divina  bonitas  sit  in  se  perfectissima. 

2®  Quanquam  bonitas  relativa  Dei  infinita  sit,  et  finis  pro- 
pter quem  ad  hanc  bonitatem  exercendam  libere  descendit, 
ab  ipso  infinite  ametur,  beneficentia  tamen  externa  quam 
propter  hunc  finem  exercet,  infinita  esse  nunquam  potest. 
Repugnat  enim,  totam  Dei  bonitatem  extra  Deum  commu- 
nicari, tum  quia  divina  natura  non  est  multiplicabilia,  tum 
quia  effectus  infinitae  perfectionis  contradictionem  inclu- 
dit (139).  Igitur  divinae  bonitatis  communicatio  necessario 
finita  sit  oportet. 

ARTICULUS  111. 

Quomodo  divina  voluntas  se  circa  malum  habeat. 

244.  Quaestio  illa  semper  philosophorum  aeque  ac  vulgi 
pulsavit  animos  : quomodo  divina  bonitas  cuin  malis  quae  in 
mundo  conspicimus  et  experimur,  componi  possit.  Hanc 
quaestionem  quoniam  hoc  loco  ejus  propria  sedes  est,  quan- 
tum dabitur,  expedire  aggredimur. 

Principio  animadvertendum  est,  Deum,  respectu  bonorum 
et  malorum  hujusmodi,  dupliciter  esse  considerandum  : lo  ut 
est  prima  causa  physica,  quae  omnia  quae  sunt  creat  atque 
conservat,  ad  eorumque  actiones  concurrit;  2o  ut  causa  agens 
per  intellectum,  et  in  his  quae  facit,  media  intendens  ad 
finem. 

Quaestio  praesens  non  primo  modo  Deum  spectat,  sed  altero. 
Si  primo  modo  spectetur,  certum  est  ex  dictis  (0.  143,  144), 
mali  physici  causam  esse  Deum  solummodo  per  accidens  : 
mali  vero  moralis  nullo  modo  esse  causam,  prouli  latius  in 

proximo  libro  explicabitur.  Nunc  igitur  hoc  nobis  inquiren- 
dum proponitur,  utrum  et  quomodo  Dei  summe  boni  volun- 
tas , intellectus  ductum  sequens,  mala  velle  possit.  Cumque 
malum  latissime  acceptum  in  metaphysicum ^ physicum,  et 
morale  dividatur  (0.  137),  de.  singulis  distincte  agendum. 

243.  Propositio  II.  Deus  velle  potest  malum  metaphysi- 
cum;  imo  debet  illud  velle,  si  quid  vult  extra  se. 

Nam  limitatio  qua  malum  bujusmodi  impropi’ie  dictum 
constituitur,  necessario  inest  et  essentialis  est  iis  omnibus 
quaj  Deus  velle  extra  se  potest.  Non  potest  enim  extra  se 
velle,  nisi  res  finitas  (243,  2").  Ergo  si  quid  Deus  extra  se 
vult,  hoc  ipso  malum  metaphysicum  velit  necesse  est. 

Igitur  si  divina?  bonitati  repugnaret,  malum  velle  metaphy- 
sicum, repugnaret  jam  Deum  extra  se  aliquid  velle;  repu- 
gnaret nimirum  bonitati  summa?  id  quod  illi  maxime  conve- 
niens est,  esse  beneficam. 

246.  Propositio  III.  Deus  non  potest  physicum  malum  per 
se  intendere. 

Si  enim  physicum  matum  ita  intenderet,  in  malo  creaturae 
conquiesceret  ac  delectaretur,  ipsamque  creaturam  odio  ha- 
beret; ea  enim  odio  habemus,  quibus  malum  volumus  et  in 
quorum  malo  delectamur.  Sed  fieri  plane  nequit , ut  Deus, 
rem  ullam  odio  habeat.  Omnis  enim  causa  suos  elfectus  natu- 
raliter diligit,  ut  aliquid  sui;  multo  magis  prima  causa.  Ac 
praeterea  omnia  quae  sunt,  ideo  sunt,  quia  Deus  vult  illorum 
esse;  ac  volendo  illud  creat  in  sui  similitudinem.  Esse  autem 
et  similitudinem  divinae  bonitatis  participare,  uniuscujusque 
rei  bonum  est.  Ergo  omnibus  quae  sunt,  Deus  vult  bonum  ; 
omnia  proinde  amat  (227),  ac  nihil  odit. 

247.  Nihilominus  dicere  solemus,  quaedam  a Deo  odio  ha- 
beri : quod  quidem  non  proprie,  sed  per  similitudinem  quam- 
dam intelligendum  est.  « Dicitur  Deus,  ita  s.  Thomas,  aliqua 
« odire  similitudinarie,  et  hoc  dupliciter.  Uno  quidem  modo 
« ex  hoc,  quod  Deus  amando  res,  volens  eorum  bonum  esse, 
« vult  contrarium  bono  (scilicet  malum)  non  esse  : unde  ma- 
« lorum  odium  habere  dicitur;  nam  quae  non  esse  volumus, 
« dicimur  odio  habere.  Haec  autem,  non  suiit  effectus,  ut  res 

« subsistentes,  quorum  proprium  est  odium  vel  amor.  Alius 
« autem  modus  est  ex  hoc,  quod  Deus  vult  aliquod  majus 
« bonum,  quod  esse  non  potest  sine  privatione  minoris  boni; 
« et  sic  dicitur  odire,  cum  magis  hoc  sit  aniare  ; sic  enim  in 
« quantum  vult  bonum  justitiae  vel  ordinis  universi  (quod 
« esse  non  potest  sine  punilione  vel  corruptione  aliquorum), 
« dicetur  illa  odire,  quorum  punitionem  vult  vel  corrup- 
« lionem  (i).  » 

248.  Propositio  IV.  Deus  malum  physicum  intendere  po- 
test, tanquam  medium  , ratione  alicujus  boni. 

Nam  quum  malum  aliquod  hoc  pacto  vult,  revera  bonum 
vult,  quod  per  malum  obtinetur.  Divinae  autem  bonitati  nul- 
latenus repugnat,  bona  velle  physicis  malis  mediantibus. 

In  primis  enim  si  hoc  divinae  repugnaret  bonitati,  maxima 
quaedam  bona  Deus  velle  nunquam  posset.  Ut  enim  omittam 
bona  illa  plurima,  quae  ex  rerum  inanimarum  destructione 
proveniunt,  interdictum  prorsus  Deo  esset  quaedam  velle 
bona,  quae  rationali  creaturae  prae  primis  conveniunt,  eamque 
maxime  exornant ; ut  sunt  v.  gr.  nobilissimae  illae  fortitudinis 
partes,  patientia  maximorum  malorum,  et  impavida  agressio, 
constantia  insuper  ac  perseverantia  in  difficilibus  exsequendis, 
virilis  in  periculis  animi  securitas,  fiducia  in  Deum,  abstinen- 
tia quatenus  necessariis  libenter  carei,  justitia  vindicativa,  et 
quae  non  homines  modo,  sed  et  Deum  adeo  commendat,  mi- 
sericordia. Brevi  heroica  omnis  virtus  impossibilis  evaderet, 
quae  in  arduis  tantummodo  enascitur,  ac  physicis  alitur  et 
fovetur  matis  : imo  industriae  pleraeque  atque  artes  gigni 
nunquam  potuissent;  hae  enim,  ut  sapienter  poetae  dixerunt, 
non  aliis  oriuntur  parentibus,  quam  paupertate  ac  necessi- 
tate. Quis  autem  dixerit,  divinae  bonitati  repugnare,  ut  haec 
bona  aliquando  velit? 

249.  Sed  certe  multa  alia  bona,  quae  per  physica  quaedam 
mala  obtinentur,  v.  gr.  mundi  ordinem  et  humanae  societatis 
stabilitatem,  Deus  ct  velle  et  obtinere  posset  sine  ullius  mali 
admixtione.  Sed  ex  hoc  non  licet  inferre.  Deam  ratione  suae 

^ (1)  Contra  gent.  Lib.  I,^rXCVJ. 

bonitatis  ad  hoc  teneri.  Nain  vel  melius  est,  bona  illa  obtineri 
per  physica  mala,  vel  melius  est  obtineri  sine  illis.  Quaestio- 
nem hanc  non  dirimam ; nec  ea  fortasse  dirimi  facile  posset : 
at  sufficit  nunc  illam  proposuisse.  Nam  si  primum  melius 
est,  quis  dicat,  Deum  ratione  suae  bonitatis,  id  quod  est  me- 
lius velle  non  posse?  Si  vero  alterum  est  melius  aestimandum, 
neque  hoc  dici  potest,  Deum  ratione  bonitatis,  ad  id  quod 
est  melius  teneri. 

Primo  quidem,  quia  per  hoc. libertas  ei  nulla  esset. 

Secundo  vero,  quia  consequeretur,  Deum  nihil  velle  posse. 
Qui  enim  tenetur  ad  melius,  quia  melius  est,  is  sernper  ad 
melius  tenetur;  ac  propterea  consistere  non  potest,  nisi  in 
optimo;  nihiique  aliud  velle  potest,  nisi  quod  prorsus  sit 
optimum.  At  in  rebus  finitis  optimum  impossibile  est;  nulla 
enim  est  res  finita,  qua  aliqua  alia  melior  excogitari  ne- 
queat. 

Patet  ergo,  Deum  ratione  suae  bonitatis  non  teneri  ad  hoc, 
ut  bonum  velit  sine  ullo  physico  malo.  Potest  igitur  malum 
physicum,  ut  medium  ad  finem  bonum,  intendere. 

2b0.  Propositio  V.  Nequit  Deus  malum  morale  intendere, 
nec  ut  finem  nec  ut  medium;  potest  tamen  illud  permittere. 

Praenotandum  est,  voluntarium  dici  intentivum,  quum  vo- 
luntas aliquid  appetit,  vel  ut  finem  vel  ut  medium  ad  finem. 
Dici  vero  permissivum,  quum  voluntas  aliquid  non  impedit, 
quod  impedire  quidem  posset,  impedire  tamen  non  teneatur. 
Ad  hoc  igitur  ut  aliquid  vere  permitti  dicatur,  ac  tantummodo 
permitti,  tria  haec  requiruntur. 

1"  ut  permittenti  displiceat,  aut  saltem  ut  sit  illi  indiffe- 
rens, non  vero  intentum  ullo  modo. 

2®  ut  ex  iis  quae  quis  intendit,  non  sequatur  necessario ; 
aut  saltem  ut  non  cognoscatur  secuturum. 

3®  si  ex  iis  quae  quis  intendit,  hoc  sequitur  per  accidens, 
et  ita  secuturum  cognoscitur,  ut  non  teneatur  aliunde  idipsum 
impedire. 

2ol.  Probatur  D propositionis  pars. 

Si  Deus  vel  ut  finem  vel  ut  medium,  morale  malum  inten- 
deret, approbaret  illud,  atque  esset  saltem  mediate  vera  ejus 

causa.  Haec  autem  duo  curn  essentiali  Dei  rectitudine  et  san- 
ctitate absolute  pugnant.  Ergo. 

Probatur  2“  pars. 

Qui  morale  malum  tantummodo  permittit,  hoc  quidem  non 
impedit,  sed  nullo  modo  approbat  aut  intendit,  imo  re- 
probat ac  damnat;  nullatenus  insuper  ipsum  impedire  tene- 
tur. Jam  si  Deus  hoc  pacto  atque  his  conditionibus,  morale 
malum  non  impediat,  nihil  est  in  hoc  absonum,  nihil  Deo 
indignum.  Potest  igitur  Deus  malum  morale  permittere. 

252.  Imo  decet.  Det  enim  supremum  rerum  guberna- 
torem, ut  humanas  quidem  voluntates  ad  bonum  faciendum 
malumque  vitandum  instruat,  excitet,  suisque  juvet  auxiliis; 
postea  vero  eas,  quemadmodum  res  cseleras,  suis  agi  motibus 
sinat,  etiamsi  ad  malum  quandoque  deflectant.  Et  hoc  I®  ut 
sit  omnibus  manifestum,  auxilia  quidem  collata  sufficientia 
fuisse,  bona  vero  opera  non  esse  coacta  : 2®  ut  homo  sit  sui 
sollicitus,  intentusque  semper  ne  sihi  desit,  neve  media  a 
Deo  collata  negligat : quod  si  Deus  nullum  unquam  permit- 
teret peccatum,  homo  jam,  omnibus  illi  commissis,  sollici- 
tudinem omnem  deponeret,  ac  praemium  virtuti  promissum, 
quasi  sibi  debitum,  tranquille  expectaret. 

ARTICULUS  IV. 

Quomodo  mala,  quw  in  mundo  sunt, 
cum  divina  bonitate  componantur. 

255.  Propositio  IV.  Mala  quce  in  mundo  sunt,  cum  divina 
bonitate  non  pugnant. 

I.  Non  pugnatmalum  metaphysicum . Liquet  ex  dictis  (245). 

II.  Non  mala  physica.  Nam,  ut  malorum  hujusmodi  exis-' 
tentiam  explices,  necesse  profecto  non  est  ut  supponas,  ab 
auctore  rerum  atque  gubernatore  mala  haec  per  se  ut  finem 
intendi ; sufficit  enim  si  dicas,  ea  intendi  tanquam  media  ad 
fines  honos  assequendos,  et  ad  mundi  ordinem  conservandum ; 
id  quod  divinae  honitati  non  opponitur  (248). 

Quod  autem  ita  plane  sentiendum  sit,  in  primis  a priori 
manifestum  est  (246).  Tum  etiam  ex  eo,  quod  physica  mala 

a causis  proveniunt  bonis,  bonosque  producentibus  effectus, 
et  ad  universi  ordinem  conspirantibus.  Postremo  mala  omnia 
physica  maxima  bono  revera  afferunt,  sive  in  physico 'ordine 
sive  in  morali ; quod  et  inductione  probari  non  difficulter 
potest,  uti  jam  indicavimus  (248),  el  ubi  agemus  de  divina 
providentia  demonstrabitur. 

254.  III.  Non  malum  morale. 

Nam,  quanquam  Deus  non  possit  illud  intendere,  sive  ut 
medium,  sive  ut  finem,  potest  tamen  permittere  (250,  251). 
Atqui  mala  hsec  Deus  simpliciter  permittit. 

Etenim  1"  ea  nullo  modo  intendit,  imo  positive  detesta- 
tur ac  damnat  : suamque  hanc  reprobationem  manifestat 
multipliciter  ; 

а)  lege  naturali,  quam  hominum  cordibus  inscripsit^  qua 
malum  absolute  vetat, virtutem  imperat;  quae  virtutem  nobis 
amabilem  et  honorabilem  facit,  vitium  exosum  ac  turpe. 

б)  conscientiae  uniuscujusque  stimulis  ac  morsibus  amaris- 
simis, qui  peccatum  consequuntur;  pace  et  gaudio  animi, 
quae  honestas  actiones  comitantur. 

c)  praemiis  et  poenis,  quibus  tum  in  hac  vita,  tum  in  futura 
legem  naturalem  communivit. 

d)  singularibus  justitiae  suae  ac  manifestis  indiciis,  quum 
et  scelestos  homines  et  populos  praevaricantes  non  raro  hor- 
ribiliter simul  ac  mirabiliter  in  exemplum  plectit. 

255.  2“  Malum  non  sequitur  necessario  ex  iis,  quae  Dei 
voluntas  intendit.  Intendit  enim  hoc  unum,  ut  ens  inlelligens 
ac  liberum  conderet,  et  ad  perfectam  felicitatem  destinatum, 
quam  tamen  bene  agendo  et  honestatis  tegem  sancte  servando, 
sibi  promereri  deberet,  mediis  utens  a Deo  sufficientissime 
acceptis.  Ex  his  autem  omnibus  peccatum  necessario  n®n 
sequitur.  Quod  si  necessario  consequeretur,  jam  peccatum 
non  esset. 

256.  3o  Deus  non  tenetur  aliunde  mala  haec  impedire. 

a)  Non  ex  justitia.  Nam  creaturae  nihil  debet,  nisi  quod 
ipse  promiserit ; et  hoc  sibi  debet,  non  illi. 

b)  Non  ex  sanctitate.  Nam  peccatum  quod  permittit,  pror- 
sus ab  ipso  reprobatur. 


LIBEK  TERTIUS  CAPUT  V. 


455 


c)  Non  ex  omnipotentiae.  Etenim  non  lenclur  Deus  facere 
quaecunque  potest. 

d)  Non  ex  benignitate.  Secus  ex  benignitate  sua  ad  hoc 
teneretur  Deus,  ut  vel  nullum  ens  intelligens  ac  liberum 
crearet,  vel  hoc  ita  conderet  ac  regeret,  ut,  quanquam  posset, 
nunquam  tamen  a rectitudine  deflecteret.  Sed  primum  divinae 
bonitas  communicationem  maximam  impossibilem  faceret  : 
alterum  supponit,  Deum  ex  bonitate  sua  teneri  ad  melius, 
adeoque  ad  optimum;  id  quod  absurdum  est  (249).  Ergo. 

e)  Non  ex  sapientia.  Sapientia  enim  postulat,  ut  nihil 
Deus  velit,  aut  permittat,  quod  ad  finem  operibus  suis  praes- 
titutum ordinari  non  possit.  Atqui  mala  moralia  ad  finem 
quem  Deus  intendit,  ordinari  possunt,  et  reipsa  ordinantur. 
Hinc  enim  finis  est  extrinseca  ejus  gloria.  Jam  vero  Deus 
malum  morale  permittens,  patientiam  suam  et  longanimita- 
tem mirabiliter  prodit;  praeclaros  virtutum  fructus  ab  homi- 
nibus elicit;  et  unum  aut  alterum  infallibiliter  assequitur, 
ut  vel  in  parcendo  patris  misericordiam  atque  clementiam, 
vel  in  puniendo  supremi  judicis  justitiam  manifestet. 

Patet  ergo,  mala  moralia  a Deo  solummodo  permitti, 
eaque  permitti  sapienter. 

257.  Ex  his  omnibus  colliges,  quid  respondendum  sit  quae- 
renti : cur  Deus  mala,  praesertim  moralia,  permittat,  cum  illa 
impedire  posset.  Responsio  haec  est  : mala  haec  omnia  cum 
divina  bonitate  aut  cum  caeteris  ejus  attributis  non  pugnant. 
Est  igitur  liber  Deus  ad  boc,  ut  malis  physicis  lanquam  me- 
diis utatur;  utque  mala  moralia  permittat,  aut  secus.  Prop- 
terea  si  illis  utitur,  aut  haec  permittit,  hoc  sane  facit  in  eum 
finem,  qui  infinita  sapientia  ac  bonitate  dignus  sit,  et  cum 
creationis  fine  congruat. 

258.  Quoad  mala  tamen  moralia  notandum  sedulo. 

1®  Aliud  esse  finem,  propter  quem  Deus  vult  mala  hujus- 
modi permittere,  aliud  bonum  quod  ex  malo  permisso  elici- 
tur (256,  e).  Bonum  hoc  nequit  esse  finis  permissionis, 
quasi  vero  ex  hujus  boni  desiderio  Deus  peccatum  non  im- 
pediat : hoc  enim  pacto  peccatum  esset  a Deo  intentum  ut 
medium  : est  igitur  solum  conditio  sine  qua  non  permissionis 

peccati,  ut  sapienter  Lessius  animadvertit  (i),  quae  permi- 
sionem  ipsam  possibilem  facit. 

2»  Haec  proinde  bona,  quae  Deus  mirabiliter  facit  de  malis, 
non  vult  ipse  voluntate  antecedente,  quaeque  unice  a Deo  de- 
pendeat, sed  solum  voluntate  consequente,  quae  ex  nobis  occa- 
sionem accipit. 

3®  Quaenam  vero  sit  causa  finalis  permissionis  peccati,  id 
enimvero  non  est  a nobis  temere  investigandum,  praesertim 
in  particularibus.  Huc  enim  vere  facit  illud  ; Quis  cognovit 
sensum.  Domini,  aut  quis  consiliarius  ejus  fuit?  (2)  Est  certe 
aliquis  permissionis  finis,  quia  Deus  sapiens  est ; et  est  finis 
iste  bonus,  quia  Deus  bonus  est.  Hoc  sufficit.  Caeterum  et  nos 
fines  hujusmodi  aliquos  generatim  assignare  possumus,  ut 
vidimus  in  praecedente  articulo  (282). 

ARTICULUS  V. 

• Difficultates. 

259.  Opp.  I.  1“  Nulla  potest  assignari  ratio,  cur  Deus  es- 
sentialiter bonus,  tam  multa  mala  esse  sinat. 

2“  Sunt  imo  mulla  mala,  quae  ad  nullum  bonum  finem 
dirigi  possunt;  v.  gr.  dolores  brutorum  et  infantium. 

3*  Sed  etiamsi  possent  omnia  ad  bonum  finem  ordinari, 
certa  tamen  sententia  est  : non  esse  facienda  mala,  ut  eve- 
niant bona. 

260.  Resp.  ad  Transeat.  Quid  inde  concludas?  An  ra- 
tionem hujusmodi  nullam  esse  posse?  Nobis  scire  sat  est,  ma- 
lorum omnium,  sive  physica  illa  sint  sive  moralia,  existen- 
tiam  cum  divina  bonitate  non  repugnare  (287  ; 288,  3"). 

Ad  2”  Nego.  Nam  certe  diriguntur  ad  bonum  universi  : 
quod  a priori  certum  est  (283;  286,  e).  Nomiualim  vero 
animantium  dolores  ad  bonum  indi  viduale  physicum  ordi- 
nantur ; dolor  enim  monet  animantem,  et  de  organorum  lae- 
sione, et  de  naturae  necessitatibus,  vehementerque  stimulat 

())  De  perfectionibus  morihusque  divinis.  Lib.  XI,  c.  VI. 

(2)  Rom.  XI,  54. 

ad  remedia  adhibenda,  ad  cibum,  potum,  quietem  quajren- 
dam,  ad  cavendos  excessus,  et  ad  opem  aliorum  imploran- 
dam; tum  etiam  vigilem  facit  et  cautum  ad  praevertenda  pe- 
ricula, eaque  praecavenda  quae  nocumentum  afferre  pos- 
sent. 

Ad  S™  Cone,  assertum,  si  intelligalur  de  malo  morali; 
nempe  malum  morale  intendi  nequit  antecedenti  voluntate, 
ut  medium  ad  finem  quemcunque;  qui  enim  sic  ageret,  illud 
approbaret;  id  quod  nunquam  licet.  Ast  ex  hoc  non  conse- 
quitur, non  esse  unquam  facienda  bona,  ex  quibus  mala 
moralia  per  accidens  contingunt : nec  mala  moralia  non  esse 
permittenda,  quando  quis  ea  permittere  potest,  malis  per- 
missis utendo  ad  bonum,  voluntate  consequente. 

Si  vero  sermo  sit  de  malo  physico,  dist.  assertum  : non 
sunt  facienda  haec  mala  ut  eveniant  bona,  si  mala  haec  pa- 
riant bonum  verum  entis,  vel  bonum  nobilius,  negoj  secus 
tr.  Quis  negaverit,  v.  gr.  posse  membrum  unum  amputari, 
ut  vita  servetur;  aut  esse  faciendam  vitae  jacturam,  ut  aeterna 
felicitas  non  amittatur  ; aut  poena  plectendos  sontes,  ut  ju- 
stitiae ordo  restituatur? 

261.  Opp.  II.  1°  Deus  poterat  quemcunque  finem,  quem 
sibi  proposuisset,  assequi  quin  ullis  ad  hoc  malis  physicis 
uteretur.  Ergo  si  bonus  est,  non  debuit  per  tot  ac  tanta  mala 
ad  fines  suos  pervenire. 

2“  Certe  si  omne  malum  impediret,  esset  multo  magis 
bonus.  Si  ergo  non  impedit,  non  est  infinite  bonus. 

S"  Non  intelligitur,  cur  ens  summe  bonum  suas  creaturas 
aequaliter  non  amet;  sed  alias  aliis  imperfectiores  consti- 
tuat, quasi  personarum  acceptor. 

262.  Resp.  ad  1“  Tr.  ant.  et  nego  cons.  et  conseq.  Recole 
superius  exposita  (248,  seq.  283). 

Ad  2‘”  Dist.  ant.  i.  e.  quoad  externam  manifestationem 
bonitatis  suae,  quae  potest  esse  major  vel  minor,  et  certe  fi- 
nita esse  debet,  fr.,-  quoad  intrinsecam  bonitatem,  wejfo  (243, 
2";  249).  Eodem  modo  dist.  cons. 

Ad  3“  Nego.  Personarum  acceptor  ille  est,  qui  uni  prae 
altero  tribuit,  qimd  utrique  aeque  debet.  Nihil  autem  Deus 

creaturis  debet,  quse  per  se  nihil  sunt.  Ex  mera  igitur  libera- 
litate  donat  illis  qusecunque  donat;  huic  plus,  alteri  minus, 
pro  libera  et  sapienti  sua  electione. 

263.  Opp.  III.  1“  Deus  voluit  peccati  incitamenta;  quae 
sunt  animi  humani  cupiditates  : 

2"  voluit  peccati  causam;  quae  est  arbitrii  libertas.  Ergo 
voluit  peccatum. 

264.  Resp.  ad  l»»  Dist.  cupiditates  sunt  incitamenta  pec- 
cati, quae  semper  ac  necessario  ad  peccatum  pertrahant,  et 
nullo  modo  virtuti  famulentur,  nego;  incitamenta,  quae  nec 
semper  nec  necessario  ad  peccatum  pertrahunt,  quaeque  vir- 
tuti maxime  famulantur,  conc. 

Humanae  Gupiditates  physice  quidem  bonae  sunt,  ut  quae 
tendunt  ad  bona  quae  generatim  animanti  conveniunt;  mora- 
liter  wero  sunt  indifferentes  in  se,  fiuntque  solummodo  bonae 
vel  malae,  quatenus  ad  objectum  honestum  aut  vetitum  a li- 
bera voluntate  'convertuntur.  Quod  vero  rationem  praeve- 
niant, et  ad  propria  objecta  inclinent,  sive  honesta  illa  sint 
sive  vetita,  hoc  per  se  malum  non  est,  sed  si  purus  naturae 
ordo  spectetur,  est  solummodo  naturae  defectus;  ex  quo  id 
solum  deduci  potest,  naturam  humanam  perfectissimam  non 
esse.  Incitamenta  demum  quibus  illae  ad  peccatum  urgent, 
non  necessario  ad  peccatum  petrahunt,  et  semper  superari 
possunt  cum  Dei  auxilio;  ex  divina  autem  ordinatione  eo 
spectant,  ut  virilis  virtutis  exercendae,  ac  nobilissimorum 
certaminum  occasionem  nobis  praebeant. 

Ad  2"'  Dist.  Causa  peccati  est  libertas;  nempe  voluntas 
abutens  libertate  conc.;  voluntas,  ut  pollens  libertate,  neg^o. 

Libertas  est  utique  conditio  sine  qua  non  (0.  262),  tum 
ad  pravas,  tum  ad  honestas  actiones;  sed  non  est  ex  se  aut 
istarum  aut  illarum  causa ; quippe  quae  nec  cum  istis  nec 
cum  illis  necessario  connectitur.  Voluntas  ipsa  est,  quae  se 
boni  ac  mali  moralis  causam  facit  : boni  quidem,  quum  do- 
minio quod  in  suos  actus  habet,  recte  utitur,  legique  aeternae 
quae  ejus  regula  est,  se  conformat;  malifero,  quum  hoc  do- 
minio abutitur,  et  a lege  aeterna  deficit. 

Per  se  igitur  libertas  est  moraliter  indifferens ; nec  possi- 

bilitas  abusus  malarn  illam  facit  : secus  enim  res  omnes 
malae  essent,  quia  omnibus  abuti  bomo  potest.  Pbysice  autem 
bona  est ; quia  perfectio  magna  est.  Ergo  Deus  libertatem 
volendo,  bonum  voluit,  et  hoc  amore  boni;  permittendo  ni- 
hilominus malum,  quod  per  accidens  ex  ea  consequitur. 

26o.  Opp.  IV.  Qui  effectum  praevidet,  et  causam  ponit 
effectum  velle  censetur.  Sed  Deus  hominis  peccatum  prae- 
vidit, et  tamen  existentiam  homini  donat.  Ergo. 

Sic  paler  qui  filio  ensem  porrigeret,  quo  ipsum  se  interfec- 
turum praevidisset,  complex  ejus  necis  censeretur. 

266.  Resp.  Ad  1“  Dist.  maj.  Si  effectus  ex  causa  neces- 
sario sequatur,  conc.;  si  sequatur  per  accidens,  subd.;  si  is 
qui  effectum  hunc  praevidet,  teneatur  ipsum  impedire,  conc.; 
si  non  teneatur,  nego  (2S0);  et  juxta  haec  contradist.  min. 

Nego  autem  paritatem  in  simili  quod  subjicitur.  Etenim 

I®  Pater  naturali  officio,  quod  divina  lex  illi  imponit,  quae- 
cunque filii  mala  impedire  potest,  impedire  tenetur.  Deus 
autem  non  tenetur  impedire  mala  omnia  quae  potest,  uti  de- 
monstravimus. 

2®  Pater  est  provisor  particularis;  cura  enim  illi  deman- 
data est  de  filio,  non  de  bono  universali.  Debet  igitur  aver- 
tere a filio  mala  omnia  quae  potest.  Deus  autem  provisor  est 
universalis ; adeoque  potest  mala  quaedam  permittere,  quia 
potest  illa  ad  universale  bonum  ordinare. 

3®  Deus  mala  permittendo,  adhuc  finem  suum  assequi- 
tur (252;  256,  e)  : non  ita  homo,  cujus  in  hac  vita  finis  est, 
ut  officia  sua  quantum  potest  expleat. 

267.  Inst.  I.  Deus,  cum  sanctissimus  sit,  peccatum  om- 
nino impedire  deberet.  Nam 

1»  Sanctitas  infinita  odio  infinito  peccatum  prosequatur 
necesse  est. 

2®  Nullum  est  bonum,  quod  peccati  malum  compensare 
queat. 

268.  Resp.  Nego  ant. 

Ad  I”  Dist.H)d\o  interne  infinito,  conc.;  externe  infinito, 
nego.  Nam  ut  csetera  attributa  divina,  ita  quoque  Dei  sanctitas 
infinite  manifestari  nequit. 

Ad  2“  Dist.  Respecti!  creaturae,  conc.;  in  consiliis  divinae 
sapientiae,  nego  (252;  258,  3"). 

269.  Inst.  II.  I®  Saltem  ex  amore  et  bonitate  sua,  tene- 
tur pater  omnia  facere  quae  potest,  ut  filium  a malo  retrahat. 
Multo  magis  Deus  ex  sua  bonitate  ad  idipsum  teneri  dicen- 
dus est. 

2°  Praesertim  cum  crudelitatis  quoddam  genus  videatur, 
permittere  malum,  in  cujus  poenam  peccantem  atrociter  pu- 
nire intendft. 

270.  Resp.  ad'!”  Tr.  ant.  Revera  enim  pater,  quanquam 
omnia  filii  mala  qisae  impedire 'potest,  impedire  teneatur;  non 
tamen  omnia  quae  ad  haec  mala  impedienda  facere  potest,  fa- 
cere debet;  sed  solum  ea,  quae  rei  natura,  et  adjuncta,  et 
prudentiae  leges  postulant,  secundum  id  quod  communiter 
contingit. 

Sed  hoc  omisso,  nego  paritatem.  Nam  etsi  bonitas  entis 
finiti  et  dependentis  ab  eo  exigeret,  ut  faceret  omnia  quae  po- 
test; Dei  tamen  bonitas  non  potest  idipsum  exigere,  hoc  ipso 
quod  infinita  est,  et  nihil  cuipiam  debet. 

Ad  2™  Dist.  Crudele  est  in  hunc  finem  permitti  mala,  ut 
puniantur  peccantes,  conc.;  permitti  ad  alios  fines  mala, 
quamvis  puniendi  sint  peccantes,  nego  (258,  2®). 

CAPUT  VI. 

DE  POTENTIA  DEI. 

ARTICULUS  I. 

Quid  sit  in  Deo  potentia. 

271.  Potentiae  nomine  non  potest  hoc  loco  intelligi,  ut  ma- 
nifestum est,  possibilitas  (0.  179),  aut  potentia  quaecunque 
passiva  (0.  180);  sed  solummodo  immediatum  principium 
agendi  in  aliud.  Quod  sane  in  Deo  non  est  abactu  di.stinctum, 
neque  accidens  essentiae  adjectum,  sed  ipsa  Dei  essentia;  ut 
ex  dictis  constat. 

* 272.  Ad  iulelligendam  clarius  divinae  potenliae  rationem, 
animadverlendurn  est  1“  in  agente  intellectuali  finito,  haec  tria 
principiaad  operationem  concurrere : intellectum,  voluntatem, 
potentiam.  Intellectus  enim  causa  est  ut  dirigens,  voluntas 
ut  imperans  (Ps.  517),  potentia  ut  exsequens  opus.  Illa  sunt 
mediata  principia,  haec  principium  immediatum.  Idcirco  nos 
in  Deo  haec  tria  distinguimus,  quae  tamen  in  eo  secundum 
rem  unum  sunt.  Divina  nempe  essentia,  intellectus  est,  et 
voluntas,  et  vis  omnium  effectrix. 

2»  Actio  divinae  potentiae  non  est  proprie  transiens,  sed 
immanens  (0.  259). 

Etenim  actio  Dei  omnis  ipsa  est  divina  substantia.  Nam 
« omnis  substantia,  ita  s.  Thomas,  est  propter  suam  opera- 
« tionem.  Si  igitur  operatio  Dei  sil  aliquid  aliud,  quam  di- 
« vina  substantia,  erit  finis  ejus  aliquid  aliud  ab  ipso;  et  sic 
« Deus  non  erit  sua  bonitas,  cura  bonum  cujuslibel  sit  finis 
« ejus  (i).  » 

Igitur  actio  divina  in  ipso  agente  est  et  perfectio  ejus;  vi- 
delicet actio  immanens. 

3o  Hinc  recte  dicimus,  Deum  intelligendo  et  volendo  res 
extra  se  producere,  atque  omnia  operari  quae  operatur  (2). 
Actiones  enim  immanentes  haec  ipsae  sunt,  cognitio  atque  ap- 
petitus. 

4®  Quoniam  tamen  per  actionem  divinam  aliquid  a Deo  di- 
stinctum producitur,  eadem  divina  actio  transeunti  aequivalet 
actioni,  et  secundum  quamdam  similitudinem,  transiens  vo- 
cari potest. 

5®  Ex  his  omnibus  colliges,  divinam  potentiam,  quan- 
quam  vere  ac  proprie  sit  principium  effectuum  qui  per  ipsam 
producuntur;  non  esse  tamen  actionis  divinae  qua  res  produ- 
cuntur, principium;  cum  divina  actio  sit  ipsa  divina  sub- 
stantia. 

6“  Intelliges  item  cur  licet  divina  potentia  tota  sit  in  actu, 
non  tamen  faciat  omnia  quae  facere  potest.  Quia  nempe  di- 
vina potentia,  licet  tota  sit  actu,  indifferens  tamen  est  ad 

(1)  Contra  geM.  Lib.  I,  c.  XLV. 

(2)  Ipse  dixit  el  facta  sunt,  ipse  mandavit  ct  creata  sunt.  Ps.  CXLYIIl. 

terminos  diversos,  eodem  plane  modo  ac  voluntate  dictum 
est  (233). 

ARTICULUS  II. 

De  potentiae  divinae  amplitudine. 

273.  Propositio  I.  Divina  potentia  est  omnino  infinita. 

Probatur  ex  infinita  Dei  perfectione.  Nam 

1°  Si  potentia  divina  finita  esset,  imperfecta  esset,  alia- 
que potentia  ipsa  major  cogitari  posset.  Nihil  autem  potest 
in  Deo  esse  imperfectum;  nihil  quo  majus  cogitari  possit. 
Ergo. 

2®  Talis  potentia  est,  qualis  es.senlia.  Potentia  enim  vel 
est  ipsa  essentia,  quae  sit  ex  se  immediatum  operandi  princi- 
pium, vel  naturalis  proprietas  ab  essentia  necessario  dima- 
nans : in  Deo  autem  est  ipsa  essentia.  Sed  essentia  Dei  plane 
infinita  est.  Ergo  et  potentia. 

274.  Propositio  II.  Deus  est  omnipotens. 

Omnipotentiae  nomine  iuielligimus  divinae  potentiae  ampli- 
tudinem infinitam,  respectu  habito  objecti ; ita  ut  se  extendat 
ad  omnia  quae  entis  rationem  habent,  videlicet  ad  omnia  quae 
sunt  intrinsece  possibilia  (0.  62). 

Probatur  1°  ex  praecedenti  propositione,  Nam  si  potentia 
divina  ad  aliquid  quod  possibile  est,  se  extendere  non  posset, 
ipsa  jam  divina  potentia  limitibus  contineretur,  essetque  vel 
ex  hoc  solo  imperfecta. 

2°  Omnis  activa  potentia  fundatur  in  aliqua  actuali  perfec- 
tione quam  habet  agens,  quamque  agendo  effectui  communi- 
cat (0.  263).  Ex  quo  sequitur,  objectum  proprium  activae 
cujuslibet  potentiae  esse  id  omne,  quod  ex  participatione  il- 
lius perfectionis  potest  esse  simile  agenti  : quemadmodum 
V.  gr.  objectum  proprium  potentiae  illuminandi  aut  calefa- 
ciendi est  id  omne,  quod  potest  sive  lucem  sive  calorem  reci- 
pere. 

Jam  essentia  divina,  in  qua  Dei  potentia  fundatur,  non  hu- 
jus aut  iliius  generis  rerum  tantummodo,  sed  possibilium 

prorsus  omnium  perfectionem  in  se  prseconlinet,  cum  sit  in- 
finitum ac  perfectissimum  esse. 

Ergo  omnia  prorsus  possibilia  sunt  intra  divinse  potentiae 
objectum. 

275.  Vidimus  jam  in  ontologia  (0.  76,  2»;  80),  non  posse 
Dei  potentia  fieri  qua?  intrinsece  impossibilia  sunt;  quia  lisec 
rationem  entis  non  habent;  ac  sunt  merum  nihil  : propterea 
divinae  omnipotentiae  non  derogari  quidpiam,  eo  quod  v.  gr. 
Deus  mentiri  non  possit,  aut  fatigari,  aut  efticere  ut  aliquid 
non  sit  dum  est,  vel  ut  non  fuerit  quod  fuit,  et  similia  ab- 
surda. 

Est  porro  animadvertendum  1®  quaedam  Deum  nec  velle 
nec  facere  posse  absolute,  quia  absolute  repugnant;  quaedam 
autem  solum  ex  suppositione,  supposita  nempe  ejus  praescien- 
tia ac  voluntate  de  opposito;  repugnalenim, Deum  aliqua  fa- 
cere quae  non  praesciverit,  aut  voluntatem  ejus  mutari. 

2*  Id  quod  dici  solet,  alia  posse  a Deo  fieri  potentia  abso- 
luta, alia  potentia  ordinaria,  ita  esse  intelligendum  : quid- 
quid potentiae  secundum  se  tribuitur,  attenta  solum  non 
repugnantia  intrinseca  objecti,  ac  praecisione  facta  a quo- 
cunque Dei  decreto,  hoc  potentia  absoluta  fieri  posse  dici- 
tur; id  vero  omne  quod  potentiae  tribuitur,  secundum  quod 
certum  voluntatis  decretum  exsequitur,  fieri  dicitur  potentia 
ordinaria. 

CAPUT  1. 

DE  CREATIONE. 


ARTICULUS  I. 

Deum  esse  rerum  creatorem . 

276.  Nunc  de  exlernis  Dei  operibus  singillalim  : ac  primo 
de  creatione  seu  de  effectione  rerum  ex  nihilo.  Creationem 
porro  necessario  admittendam  esse , alibi  probavimus 
(C.  259).  Nunc  videndum  utrum  creandi  vis  soli  Deo  conve- 
niat, an  secus. 

277.  Propositio  I.  Solus  Deus  creandi  virtutem  possidet. 

In  primis  manifestum  est,  virtutem  creandi  ab  Ente  infi- 
nitae perfectionis  infinitaeque  virtutis  abesse  non  posse.  Immo 
rerum  existentia  explicari  nequit,  nisi  saltem  aliquid  a Deo 
creatum  ponamus.  Etenim  si  ipse  solus  est  Ens  a se,  sane 
caetera  omnia  contingentia  sunt,  atque  ab  alio  existeutiam  ac- 
ceperunt. Cumque  in  hoc  non  possit  in  infinitum  procedi, 
necesse  est  ut  aliquid  a Deo  immediate  effectum  esse  existi- 
memus. Hoc  autem  non  ex  praejacente  materia  effecit,  quia 
est  primum  quod  factum  est;  non  e seipso  eduxit,  quia  hoc 
repugnat  : hoc  ergo  ex  nihilo  effecit.  Si  igitur  aliquid  est 
praeter  Deum,  Deus  creator  est. 

278.  Quod  autem  ipse  solus  creandi  virtute  potiatur,  ita 
conficitur  juxta  s.  Thomae  doctrinam,  quo  melius  hac  in  re 
nemo  disseruit. 

1"Quo  magis  materia  operis  est  ad.  opus  improportionata, 
eo  major  requiritur  virtus  in  agente,  ut  materiae  inhabilitati 
suppleat.  Si  ergo  materia  operis  est  ad  opus  infinite  impro- 

portionata,  virtus  infinita  requiritur,  ut  impropoi  lio  illa  vin- 
catur. 

Tunc  autem  materia  operis  est  infinite  improporlionata  ad 
opus,  quum  nulla  ad  opus  exsequendum  materia  praeexistit. 

Ergo  ut  a nihilo  aliquid  fiat,  infinita  virtus  requiritur. 

Solus  autem  Deus  virtutem  infinitam  habet.  Ergo. 

2“  Alio  modo.  Inter  purum  possibile,  quod  reipsa  nihil 
est,  et  exislentiarn,  infinita  interjacet  distantia  : est  enim 
distantia  maxima  qum  excogitari  possit  inter  duos  terminos, 
ex  quorum  altero  ad  alterum  transitus  fiat. 

Jam  omnis  activa  virtus,  cum  in  eo  posita  sit,  ut  poten- 
tiam aliquam  essendi  ad  actum  reducat,  eo  se  prodit  majorem, 
quo  remotior  est  ab  bclu  potentia  quam  in  actum  reducit. 

Quum  igitur  distantia  a potentia  essendi  ad  actum  essendi 
infinita  est,  virtus  infinita,  seu  virtus  ipsa  divina  requiritur, 
ut  ejusmodi  potentiam  in  actum  reducat.  Sed  distantia  inter 
puram  possibilitatem,  quae  est  pura  essendi  potentia,  et  exi- 
slenliam,  infinita  est.  Ergo  divina  ipsa  virtus  requiritur  ad 
hoc,  ut  quod  pure  possibile  est,  ad  exislentiarn  traufera- 
lur  (i). 

* 3“  Effectus  cum  suis  causis  proportionem  habeant  ne- 
cesse  est.  Hinc  particulares  effectus  particularibus  causis,  et 
qui  magis  universales  sunt  ac  priores,  universalibus  ac  prio- 
ribus causis  adscribendi  sunt.  Ac  proplerea  effectus  maxime 
universalis  et  omnium  primus,  causae  maxime  universali  om- 
niumque  primae  tribuendus  est. 

Sed  effectus  maxime  universalis  omniumque  primus,  est 
esse  simpliciter  seu  existenliae  status.  Nam  et  omnibus  con- 
venit quae  sunt,  et  ab  omnibus  aliis  rerum  propriis  rationibus 
ac  perfectionibus  supponitur.  | 

Ergo  ens  simpliciter,  videlicet  eps  qua  tale,  ens  secundum  | 
ipsam  rationem  entis,  est  effectus  proprius  primae  causae  et  \ 
universalissimae,  quae  Deus  est.  Aliarum  vero  causarum  par-  j 
licularium  effectus  proprius  non  est  ens  simpliciter,  sed  ens  | 

aliquod  particulare.  | 

1 

(I)  Cf.  Conira  jenL  Lib.  I,  c.  XLIII,  § 9,  etSuTO.  lA.  I,  p.  q.  XL\',  art.  V,  ad2  el  5.  |j 

so.  i 

i 

Atqui  esse  simpliciter  hoc  ipsum  est,  quod  per  creationem 
causatur ; seu  aliis  verbis,  ratio  entis  est  propria  ratio  objecti 
creationis.  Inter  creationem  enim  ac  caeteros  effectionis  modos 
hoc  interest  discriminis,  quod  per  creationem  primo  el  per  se 
prodicitur  ens,  in  quantum  est  ens;  quia  res  quae  in  statu 
solum  erat  ideali,  et  exislentiae  bono  nullatenus  fruebalur, 
per  creandi  actum  incipit  eo  frui  : per  alios  vero  affectionis 
modos  ex  ente  praesupposito  fit  tantum  hoc  ens  aut  illud;  ac 
propterea  non  fit  ens  simpliciter. 

Ergo  creatio  effectum  suum  causal  sub  ea  ratione,  quae  est 
propria  ratio  effectuum  primae  et  maxime  universalis  causae, 
nempe  Dei ; est  ergo  actio  Dei  propria.  Ejus  enim  est  actio, 
cujus  est  effectus.  Potentia  autem  ad  eum  solum  pertinet,  ad 
quem,  ut  propria,  pertinet  actio.  Potentia  itaque  creandi  ad 
Deum  solummodo  pertinet  (i). 

ARTICULUS  II. 

Error  manicheorum  refellitur. 

279.  Vetustissimum  dualismi  errorem,  quem  apud  Persas 
praesertim  viguisse  compertum  est,  in  aerae  christianae  initiis 
gnostici,  ac  sequiori  aevo  manichei,  novis  absurdilatibus  cu- 
mularunt. Persarum  enim  philosophorum  opinione,  unum 
erat  supremum  aeternumque  principium,  a quo  duo  secun- 
daria atque  inferiora  principia  creata  fuere,  Ormusd  atque 
Arimanes,  illud  bonorum,  hoc  malorum  omnium  principium. 
Gnostici  vero  et  manichei  duo  fuisse  contendebant  suprema 
rerum  principia,  utrumque  aeternum  et  independens,  quorum 
alterum  esset  summum  bonum,  idemque  lucis,  spirituum  ac 
bonorum  universorum  origo;  alterum  summum  malum,  priu- 
cipiumque  tenebrarum,  materiae,  malorum  omnium.  Sic  ma- 
lorum originem  explicare  se  posse  putabant. 

De  primitiva  dualismi  forma  nihil  in  praesenti  dicendum 
superest  : sufficiunt  enim  quae  modo  diximus  de  creatione 


(1)  Sum.  Ih.  1,  p.  q.  XLV,  et  Contra  gent.  Lib.  II,  c.  XXI,  § 5. 

(277,  seq.)  et  quse  paullo  superius  disputata  sunt  de  divina 
voluntate  (244,  seq.).  Contra  manicheorum  commenta  ali- 
quid addemus. 

280.  Propositio  II.  Manicheorum  hypolhesis  intrinsece 
absurda  est,  et  ad  finem  ad  quem  assumitur,  prorsus  inutilis. 

Primo  dixi,  esse  absurdam  in  ,se. 

Nam  1“  supponit,  esse  res  quasdam  per  se  malas.  Haec 
autem  suppositio  ex  crassa  quadam  rerum  physicarum  igno- 
rantia procedit,  et  omnino  inepta  esk  V.  dicta  in  onlologia 
(0.  129,  140). 

2“  Multo  magis  repugnat,  esse  principium  aliquod  summe 
malum.  Nam  cum  malum  sit  boni  seu  realitatis  privatio, 
summum  malum  foret  summa  realitatis  privatio,  nempe 
merum  nihil.  Quomodo  autem  merum  nihil  esse  ens  queat,  et 
rerum  principium?  (0.  140,  141). 

Et  haec  sufficiant  in  re  manifesta. 

281.  Secundo  dixi,  esse  inutilem  ad  finem. 

Est  enim  haec  hypothesis  invecta  ad  malorum  bonorumque 
commixtionem,  quae  in  mundo  viget,  explicandam.  Atqui 
1®  malorum  origo  optime  explicatur,  quin  ad  haec  opinionum 
monstra  confugiamus  : mala  enim  quae  in  mundo  sunt,  cum 
infiniti  Numinis  bonitate  nullatenus  pugnant,  ut  in  superiore 
libro  demonstratum  est  (253,  .seq.). 

2®  Praeterea,  duo  haec  principia  sibi  invicem  inimica  sunt, 
et  ad  bonum  vel  nialum  essentialiter  determinantur.  Peto  jam, 
utrum  viribus  polleant  aequalibus,  an  vero  inaequalibus.  Si 
inaequalibus,  jam  vis  major  minorem  vim  superaret ; et  vel 
eam  impediret  ne  quidpiam  efficeret,  vel  quidquid  ab  ea 
fieret,  prorsus  destrueret,  ipsaque  solum  in  mundo  domina- 
retur. Hoc  igitur  admisso,  vel  solummodo  bonum  vel  solum- 
modo malum  in  mundo  esset. 

Si  vero  aequalibus  viribus  pollent,  altera  vis  alteram  per- 
petuo elideret;  ac  proinde  nec  bonum  nec  malum  superesset 
ullum. 

Ergo  hypothesis  manicheorum  boni  ac  mali  permixtionem 
nullatenus  explicat;  immo  vero  illam  facit  inexplicabilem. 

282.  Neque  dicas  cum  Bayiio,  pessimae  causae  sero  nimis 

patrocinatore,  evitari  omnia  haec  incommoda,  si  fingas  bina 
principia  foedere  inter  se  inito,  aliquid  sibi  mutuo  concessisse, 
ut  finis  pugnandi  fieret. 

Etenim  hoc  1“  absurde  supponitur  in  iis,  quae  necessitate 
naturae  agunt. 

2"  Haec  suppositio  tollit  utrique  principio  independentiam. 

5«  Si  principium  bonum,  quin  desinat  esse  bonum,  per- 
mittere potest  principio  malo,  ut  mala  bonis  immisceat,  jam 
malorum  permissio  cum  summa  bonitate  non  pugnat.  Quid 
ergo  necesse  fuit,  ad  malorum  existentiam  explicandam, 
principium  illud  malum  excogitari? 

283.  Quae  a manicheis  opponi  solebant,  ad  haec  fere  capita 
revocantur. 

1“  Summum  bonum  omne  malum  excludat  necesse  est. 
Ergo  si  principium rerumunumesset,illudquesumme bonum, 
omne  malum  foret  exclusum. 

2o  Effectus  oppositi  ad  oppositas  causas  referendi  sunt.  Sed 
bonum  et  malum  sunt  effectus  oppositi.  Ergo. 

3®  Bonum  et  malum  contraria  esse  dicuntur,  ut  patet  in 
virtutibus  et  vitiis.  Sed  contrarium  utrumque  aliquid  positi- 
vum est. 

4“  Ubicumque  invenitur  magis  et  minus,  ibi  invenitur  sum- 
mum. Sed  bona  dicimus  alia  aliis  meliora,  et  mala  ex  aequo 
alia  aliis  pejora.  Ergo  et  summum  bonum  habetur,  et  summum 
malum. 

284.  Resp.  ad  l"'D/si.  ant.  a seipso,  conc.;  ab  aliis,  nego. 

Ad  Effectus  oppositi  ad  oppositas  causas  referendi 

sunt,  nempe  ad  causas  proximas  et  particulares,  omitto;  ad 
causas  mediatas  et  universales  nego  : conc.  min.  et  eodem, 
pacto  dist.  cons. 

Profecto  non  semper  effectus  oppositi  ad  oppositas  causas 
immediatas  referendi  sunt.  Ut  enim  nihil  dicam  de  disparate 
oppositis  (L.  51),  effectus  inter  quos  privativa  oppositio  est, 
quandoque  a diversis  causis  ortum  habent,  ut  v.  gr.  opus 
perfectum  a bono  artifice,  opus  imperfectum  ab  artifice  impe- 
rito; quandoque  autem  ab  una  eademque  causa,  modo  agente, 
modo  non  agente  dimanant,  ut  v.  gr.  aeris  illuminatio  et  te- 

iiebriB.  Effectus  quoque  positive  et  contrarie  oppositi  modo 
ad  opposDas  causas  referendi  sunt,  ut  sensationes  caloris  et 
frigoris  (0.  195,  1“);  modo  eidem  causae  adscribendi ; nam 
ex.  gr.  idem  calor  quaedam  obdurat  et  quaedam  emollit ; et 
tam  bonus  actus  quam  pravus  ab  eadem  voluntate  procedit. 

Sed  quidquid  dicendum  sit  de  proximis  et  particularibus 
causis,  certe  effectus  omnes  positivi,  sive  oppositi  sive  non, 
sive  bonum  afferentes  sive  bono  privantes,  ad  unicam  supre- 
mamque  causam  referendi  sunt,  nempe  ad  Deum,  a quo 
omnis  perfectio  et  activitas  omnis  dimanat.  Quod  vero  in 
effectu  positivo  deficiens  est  et  malum,  id  per  accidens  est  a 
causa  bona  (0.  143,  seq.),  quae  totum  id  quod  habet,  a Deo 
habet. 

Ad  S"*  Dist.  maj.  Bonum  et  malum  contraria  esse  dicun- 
tur, attentis  actibus  vel  viribus,  in  quibus  est  bonum  vel 
malum,  conc.;  attenta  ipsa  ratione  boni  et  mali,  nego.  Malum 
enim  privative  opponitur  bone.  V.  dicta  in  ontologia  de  mali 
subjecto  (0.  139).  Cone.  min.  et  eodem  pacto  dist.  cons. 

Ad  4m  Dist.  maj.  Ubicunque  invenitur  magis  et  minus 
per  incrementum  perfectionis , ibi  invenitur  summum , tr, 
ubicunque  invenitur  per  remotionem  et  privationem,  ibi  in- 
venitur summum , nego.  Et  contradist.  min.  Summum  non 
potest  inveniri,  nisi  in  bono,  et  quidem  non  intra  idem  genus, 
in  quo  habetur  magis  et  minus  bonum,  sed  extra  omne  fini- 
torum genus.  In  malo  autem  summum  inveniri  nequit,  ut 
dictum  est  (280). 


ARTICULUS  III. 

De  fine  et  perfectione  mundi. 

285.  Deum  qui  sapientissimus  est,  in  mundi  creatione, 
finem  aliquem,  iliumque  se  omnino  dignum  intendisse,  tan- 
quam  certissin;)um  assuminus.  Quinam  autem  hic  fuerit,  .se- 
quentibus assertionibus  statuimus. 

1"  Dici  nequit  divinam  voluntatem  ad  agendum  moveri 
fine,  qui  dicitur  finis  operantis  (0.  296).  Etenim,  ut  supra 
dictum  est,  divinse  voluntatis  actus  ipsa  est  essentia  divina  ; 

cum  autem  divina  essentia  non  sit  propter  finem,  iieque  di- 
vinae voluntatis  actus  propter  finem  esse  potest. 

2«  Dici  tamen  debet,  divinam  bonitatem  esse  Deo  rationem 
volendi  qusecumque  extra  se  vult.  Id  enim  quod  propter  se 
ipsum  amatur,  ratio  est  unica,  qua  fieri  possunt  appetibilia 
ea  quse  non  amantur  propter  seipsa.  Deus  vero  suam  boni- 
tatem propter  seipsam  amat.  Ergo.  Vide  superius  dicta  de  di- 
vinae voluntatis  objecto  (223),  et  de  divina  bonitate  (241). 

3°  Hinc  sequitur,  ea  omnia  quae  fiunt  a Deo,  ordinari  ab 
ipso  ac  dirigi,  tamquam  ad  finem  ultimum,  ad  divinam  boni- 
tatem. Itaque  est  in  operibus  Dei  finis  operis  (0.  296). 

4“  Ordinantur  autem  omnia  ad  divinam  bonitatem,  non  ut 
aliquam  perfectionem  aut  voluptatem  illi  conferant,  quod  est 
absurdum;  sed  ut  divinas  perfectiones  manifestent.  Seposito 
enim  bono  Dei  intrinseco,  quod  res  contingentes  et  finitae 
promovere  non  possunt,  non  alio  modo  res  hujusmodi  ad 
Deum  ordinari  queunt  quam  hoc,  ut  bonum  ejus  extrinsecum 
promoveant.  Hoc  vero  bonum  est  ejus  gloria  externa,  seu  di- 
vinarum perfectionum  manifestatio.  Ergo. 

5®  Haec  autem  manifestatio  absolute  a Deo  intenditur  et  ef- 
ficaciter; ita  ut  fieri  prorsus  nequeat,  mundum  divinae  gloriae 
non  inservire,  in  eo  gradu  quem  Deus  praefinivit.  Absolute, 
dixi,  intenditur;  quia  hic  est  finis  rerum  ultimus  : et  effica- 
citer, ita  nempe  ut  Deus  velit  removere  aut  superare  impedi- 
menta omnia;  quia  secus  inordinate  et  insipienter  ageret. 

6“  Res  autem  diversae,  pro  suae  naturae  diversitate,  finem 
hunc  ultimum  diversimode  assequuntur.  Quae  res  ratione  ca- 
rent divinam  perfectionem  manifestant,  primo  quidem  quia 
divinae  essentiae  similitudinem  aliquam  pro  suo  modulo  par- 
ticipant (0.  88);  deinde  vero  quia  Dei  creatoris  sapientiam, 
bonitatem,  potentiam,  pulchritudinem  mirandum  in  modum 
produnt  (33),  et  in  eo  quod  sunt  et  in  eo  quod  agunt  : agendo 
enim  ad  mundi  ordinem  et  rerum  aliarum  bonum , hominis 
praesertim , conspirant.  Et  res  quidem  hujusmodi  necessario 
ad  finem  suum,  determinato  hoc  modo  oblinendum,  per  se 
diriguntur;  atque  hoc  pacto  fines  proximi  singularum  rerum 
proprii  determinantur. 

Homo  autem  et  ipse  ad  Dei  gloriam  est  absolute  ordinatus, 
eamque^  promovet  non  solum  eo  modo  qui  rebus  omnibus 
communis  est,  nempe  manifesiando  in  sua  excellentia  et  pul- 
chritudine excellentiam  pulchritudinemque  creatoris,  sed  alio 
insuper  modo  ac  nobilissimo.  Quoniam  enim  ipse  libertate 
pollet  arbitrii,  duplex  ipsi  ad  Dei  gloriam  promovendam 
aperta  esi  via.  Prima  Dei  intentio  est,  ut  homo  Deum  glori- 
ficet libero  obsequio  atque  amore  in  mortalis  vitee  brevissimo 
cursu,  ac  dein  perfectam  in  Dei  cognitione  et  amore  asse- 
quendo felicitatem.  In  quo  ipsam  Dei  perfectissimam  vitam 
ac  beatitatem,  quantum  res  creata  potest,  in  se  referet.  Deus 
enim  ideo  perfectissime  vivit  ac  beatus  est,  quia  se  cognoscit 
atque  amat.  Voluit  autem  Deus,  serio  quidem  et  veraciter, 
ut  omnes  homines  tali  pacto  finem  rerum  omnium  ultimum 
assequerentur":  non  vero  absolute  id  intendit  et  efficaciter, 
sed  conditionate  et  dependenter  a singulorum  arbitrio.  Si 
enim  homo  aliter  agat,  divinae  nihilominus  gloriae  serviet 
altero  modo;  quatenus  nempe  aeterno  supplicio  addictus,  di- 
vinam justitiam  in  seipso  invitus  manifestabit.  Et  sic  ad  ab- 
solutum rerum  omnium  finem  et  ipse  necessario  concurret. 

7®  Ex  his  sequitur,  hominem  esse  secundarium /?nem,  c^^^ 
(0.  294)  visibilis  haec  rerum  universitas  inservit. 

8°  Sequitur  et  illud  : quamvis  Dei  gloria  sit  ultimus  rerum 
ipsiusque  hominis  finis,  nihilominus,  quoniam  rebus  his  visi- 
bilibus non  sui  commodum  aut  voluptatem  Deus  quaesivit, 
sed  commodum  ac  voluptatem  hominis,  hominem  ipsum  a 
Deo  amari  amore  qui  dicitur  benevolentiae. 

286.  Manifestatio  divinae  perfectionis  gradus  habere  po- 
test; nec  ille  gradus  quem  Deus  ut  mundi  finem  praestituit, 
potuit  esse  omnium  possibilium  maximus.  Perfectiones  enim 
infinitae  ab  opere  finito  semper  magis  ac  magis  manifestari 
possunt;  nunquam  vero  ita,  ut  magis  manifestari  nequeant. 
Est  igitur  mundi  finis  manifestatio  divinarum  perfectionum  , 
non  simpliciter,  sed  solum  in  delerminata  quadam  mensura, 
quam  inter  omnes  possibiles  creator  libere  praefinivit.  Et 
hunc  finem , in  hac  determinata  mensura , mundus  ada- 
mussim  assequatur  necesse  est.  Dei  enim  voluntas,  in  eo 

quod  absolute  et  efficaciter  intendit,  frustrari  nullatenus  po- 
test. 

287.  Hinc  1“  mundus  habet  oninia,  quae  ad  hunc  finem  in 
hac  determinata  mensura  assequendum  , illi  debentur.  Est 
ergo  in  suo  genere  perfectus  (0.  329). 

2o  Quod  si  finis  mundi  generatim  consideretur,  mundus 
hic  aestimari  nequit  omnium  possibilium  optimus.  Quia  licet 
finis  sit  optimus,  modus  tamen  illum  assequendi  non  est  om- 
nium optimus.  Sic  ruit  speciosa  illa,  quam  Leibnitzius  in- 
vexit, optimismi  doctrina. 

CAPUT  II. 

DE  INFLUXU  DEI  IN  UES  A SE  CREATAS. 

ARTICULUS  I. 

De  conservatione. 

288.  Finitae  res  non  solummodo  quoad  primam  sui  origi- 
nem a Deo  dependent,  sed  perpetuo,  tam  in  eo  quod  esse  per- 
gunt, quam  in  eo  quod  operantur.  Sic  duplex  est  et  perennis 
influxus  creatoris  in  res  a se  conditas,  quorum  primus  con- 
servatio, alter  concursus  nominatur. 

289.  Conservatio  alia  est  indirecta,  alia  directa. 

Conservat  rem  indirecte  omne  id,  quod  vel  removet  rei 

contraria  vel  iis  resistit ; quo  pacto  arca  v.  gr.  pecuniam  con- 
servat, vestes  calorem.  i\Ianifestum  porro  est,  ea  solum  egere 
conservatione  indirecta  , quae  per  vires  naturales  destrui  aut 
dissolvi  possunt  : quae  vero  natura  sua  incorruptibilia  sunt, 
ut  est  humanus  spiritus,  hoc  conservationis  modo  profecto 
non  indigent. 

Di  recte  rem  conservat  id  omne,  ex  cujus  influxu,  tanquam 
ex  causa,  ipsum  esse  rei  perpetuo  dependet.  Ita  figura  liquidi 
in  vase  contenti  a vasis  figura,  et  corporum  compages  a mole- 
culari attractione  conservantur. 

Deus  et  indirecte  et  i^recte  res  conservat  ; sed  de  conser- 
vatione indirecta  modo  non  loquimur:  sermo  est  de  conser- 
vatione directa,  quae  proprie  et  per  se  conservatio  est. 

290.  Directa  substantiarum  conservatio  definiri  passim 
solet  : continuata  creatio.  Sed  vehementer  erraret,  qui  ejus- 
modi definitionem  cum  Bayiio  (i)  ita  intelligeret,  ut  res  sin- 
gulis momentis  cedere  putaret  in  nihilum,  et  a nihilo  singulis 
momentis  iterum  educi.  Haec  enim  non  esset  continuata  crea- 
tio, sed  iterata;  id  quod  ingentem  continet  absurditatem. 
Quum  enim  creatio  in  instanti  fiat  (C.  263,  2"),  iterata  crea- 
tio in  diversis  fieret  instantibus.  Haec  vero  instantia  vel  se 
immediate  excipere  dicuntur,  vel  non.  Si  primum  dicis,  hoc 
repugnat,  quemadmodum  repugnat  invenire  in  linea  duo 
puncta  se  contingentia  (C.  393).  Si  dicis  alterum,  hoc  pa- 
riter absurdum  est;  quia  hoc  pacto  res  modo  existeret,  modo 
non  existeret.  Mitto  caetera. 

Quum  itaque  conservatio  dicitur  continuata  creatio,  hoc 
est  ita  intclligendum,  quod  quemadmodum  existentiae  initium 
debetur  divinae  virtutis  efficaciae,  quae  facit  ut  res  sit,  ita 
continuatio  existentiae  ab  ejusdem  efficaciae  continuatione  de- 
pendet; ita  ut  quamdiu  res  in  esse  perseverat,  tamdiu  per- 
severet actio,' quae  rei  tribuit  ut  sit,  et  ideo  rei  existentia 
protrahatur,  quia  haec  protrahitur. 

291 . Ex  his  intelliges  1“  Conservationem  ab  actione  creandi 
reipsa  non  distingui,  sed  unam  eamdemque  cum  iiia  actionem 
esse;  quemadmodum  idem  est  motus  in  principio  ac  «ubse- 
quenti  tempore  quo  durat;  eademque  est  actio,  qua  linea 
incipit  describi,  et  qua  protrahitur.  Creatio  tamen  et  conser- 
vatio distinguuntur  ratione,  quatenus  utraque  quidem  effec- 
tionem rei  dicit,  sed  illa  connotando  rem  antea  non  fuisse, 
haec  connotando  rem  antea  fuisse. 

2"  Actionem  qua  Deus  res  conservat,  parem  fore  rei  ex  ni- 
hilo efficiendae,  si  ipsa  nondum  fuisset  creata. 

3"  Quoniam  crfeatio  proprie  est  divinae  voluntatis  actio,  ac 
proplerea  actio  immanens,  et  transiens  tantum  aequivalenter 


(1)  Diction.  Ari.  Pyrrhon. 

(272,2®),  idipsum  de  conservatione^ici  oportere.  Quare  huc 
redit  creatio  simul  et  conservatio,  quod  Deus' voluntate  sua, 
quae  rerum  productiva  est,  velit  rem  quae  non  erat,  esse  per- 
enniter. 

ARTICULUS  II. 

Utrum  Dem  omnia  conservet. 

' 292.  INunc  demonstrandum  est,  res  omnes  creatas  adeo  in- 
digere, ut  in  esse  quod  acceperunt,  a Deo  conserventur,  ut  si 
virtus  divina  ab  iis  conservandis  aliquando  deficeret,  omnia 
illico  in  nihilum  redigerentur.  Hoc  sensu  statuitur 

Propositio  I.  Omnia  quce  sunt,  conservantis  Dei  virtute  in- 
digent, ut  esse  pergant. 

293.  Probatur  1®  Continuatio  existenliae  ab  exisleniiae  ini- 
tio distinguitur  : insuper  continuatio  existenliae,  non  minus 
quam  ejus  initium,  effectus  quidam  est,  qui  causam  suam  ha- 
beat oportet. 

Causa  autem  hujusmodi  esse  nequit  existentiae  initium  aut 
existentia  praecedens  : quia  nulla  est  inter  haec  duo  necessa- 
ria connexio,  multoque  minus  connexio  causalitatis ; quo- 
modo enim  existentia  entis  in  hoc  momento,  ejTistentiae  ejus- 
dem entis  momento  sequenti  causa  esse  possit? 

Non  entis  essentia;  nam  entis  essentia, etiamsi  actualis  sit, 
semper  contingens  est  : nunquam  igftur  existere  postulat, 
nunquam  est  suum  esse. 

Non  quodcunque  aliud  ens  contingens  : nam  quanquam 
ens  contingens  quorumdam  motuum  aut. quarumdam  modifi- 
cationum secundaria  et  inadaequata  causa  conservatrix  esse 
queat,  primaria  tamen  et  adaequata  esse  nequit,  praesertim 
substantiarum;  ut  vel  ex  eo  patet,  quod  nullum  ens  contin- 
gens seipsum  con.servare  potest,  ut  modo  dictum  est. 

Restat  ergo,  ut  dicamus,  causam  continuationis  existentiae 
esse  illud  ipsum  Ens,  quod  initii  existentiae  per  creationem 
causa  fuit. 

294.  Probatur  2®  Perfectio  quae  ab  aliquo  agente  alteri 
communicatur,  quandoque  manet  in  ipso  quum  agentis  actio 

cessat,  quandoque  non  manet.  Manet  enim,  si  perfectio  coni- 
municelur  subjecto  habenti  ex  se  virtutem  eam  sibi  appro- 
priandi,  eamque  ex  se  sustentandi  ; vel  si  perfectio  qu8e  ef- 
fectui  communicatur,  sit  illa  ipsa  perfectio  quse  in  agente  est 
actionis  principium  : si  utrumque  istorum  desit,  non  manet. 
Rem  explico  exemplis.  Figura  quam  liquidum  habet  intra 
vas,  non  manet  in  ipso  liquido,  si  vas  frangatur;  manet  au- 
tem, si  ante  vasis  confractionem  liquidum  frigore  concreverit 
ac  fuerit  solidatum.  Eodemque  pacto  compositio  illa  et  ordo 
quse  domus  forma  est,  manet  cessante  actione  aedificatoris, 
idemque  contingit  in  omnibus  formis  artificialibus  : quia  vi- 
delicet in  his  omnibus  materia  seu  subjectum  cui  forma  com- 
municatur, est  ex  se  ad  eam  arripiendam  servandamque 
idoneum.  Pariter  lux  quam  a corpore  luminoso  corpus  opa- 
cum accipit,  in  hoc  non  manet  cessante  luminosi  corporis 
actione  ; sed  e contrario  calor  ab  uno  corpore  ad  alterum 
transmissus  manet  calefaciente  remoto ; quia  calefaciens  com- 
municavit calefacto  motum  illum  molecularem,  qui  coloris 
principium  est. 

295.  Hisce  prsestitutis,  en  argumentum. 

Ut  perfectio  quse  alteri  communicatur,  maneat  in  illo  agen- 
tis actione  cessante,  necessario  requiritur,  vel  ut  haec  per- 
fectio communicetur  subjecto  habenti  jam  ex  se  praeviam 
virtutem  eam  sibi  appropriandi,  vel  ut  effectui  communice- 
tur illa  ipsa  perfectio,  quae  est  in  agente  actionis  principium. 
Aliter  perfectio  communicata  maneret  in  effectu  sine  ulla 
causa. 

Atqui  in  creatione,  per  quam  ipsum  esse  rebus  commu- 
nicatur, neutrum  contingit.  Creator  enim  non  communicat 
esse  subjecto,  quod  ex  se  virtutem  habeat  servandi  ipsum 
esse;  tum  quia  creatio  nullum  praesupponit  subjectum,  tum 
etiam  quia  ipsum  esse  non  potest  ab  alia  quapiam  perfec- 
tione recipi  ac  servari.  Neque  potest  effectui  creato  commu- 
nicari ea  perfectio,  quae  in  creatore  est  creandi  principium. 
Hujusmodi  enim  principium  est  ipsa  essentia  divina  plane 
incommunicabilis ; fieri  enim  nequit,  ut  quod  habet  esse 
participatum,  sit  ens  a se. 

Ergo  esse  quod  rebus  creatis  communicatur,  non  potest  in 
ipsis  manere,  cessante  creatoris  actione.  Ut  ergo  res  creatae 
esse  perseverent,  creatoris  actio  perennis  necessario  requi-  i| 
ritur.  ' 

296,  Ex  hucusque  dictis  facile  solves  quae  objici  solent;  |i 

quorum  praecipua  haec  sunt.  ‘ 

1®  Mulli  effectus  finitorum  agentium  esse  perseverant,  a 
etiamsi  causae  operatio  cesset.  Mullo  magis  hoc  erit  existi-ii 
mandum  de  effectibus  Dei,  cujus  potentia  infinita  est. 

2®  Creaturae  indigentia  in  hoc  solum  contineri  videtur,  ul| 
exislenlia  potiri  nequeat,  nisi  ab  alio  eam  accipiat;  non  vero 
tanla  esse,  ut  postquam  semel  existenliam  accepit,  nova  ejus  ' 
collatione  perpetuo  indigeat. 

3®  Demum  multa  sunt  quae  non  a Deo,  sed  a causis  se-i: 
eundis  conservantur. 

297.  Resp.  ad  1“  Cone,  ant;  nego  conseq”'  et  paritatem.  \ 
Nam  agentia  finita  hoc  tantum  agunt,  ut  existentibus  divinaji 
virtute  substantiis  varias  modificationes  inducant;  quarum i 
quaedam  agentis  operatione  cessante,  in  subjecto  perseve- 
rant, quia  naturali  ejus  virtute  vel  actione  (294)  vel  etiamj 
inertia  (C.  218)  conservantur.  Et  in  hoc  agentia  finita  sunt| 
potius  causa,  ut  ejusmodo  modificationes  fiant  in  certo  aliquo) 
subjecto,  quam  ut  sint.  At  vero  Deus  non  modificationes  so- 
lum substantiarum,  sed  ipsas  e nihilo  substantias  producit; 
in  quibus,  cum  nihil  sit  aut  esse  possit  quo  ex  se  permaneant, > 
nece.sse  est  ut  actione  creatoris  perpetua  sustententur;  quem- 
admodum, ut  vidimus  (294),  necesse  esi  ut  agentis  finitii 
actione  perpetua  sustententur  ete  modificationes,  quae  in  sub-i 
jectis  radicem  non  habent.  Divina  igitur  potentia  causa  est, 
non  modo  ut  res  fiant,  sed  ut  sint;  atque  idcirco  efficere  ne-* 
quit,  ut  esse  pergant  ejus  operatione  cessante;  in  hoc  enim, 
haberetur  effectus  absque  causa. 

Ad  2>n  Nego;  et  negationis  ratio  ex  modo  dictis  liquet. 

Ad  3“  Dist.  multa  sunt  quae  e causis  secundis  conservan-> 
tur,  nempe  substantiae  ipsae  primitivae,  nego;  harum  combi-i 
nationes  variaeque  modificationes,  subd.;  conservantur  a cau-; 
sis  secundis  conservatione  quadam  secundaria  et  inadaequata,) 

conc,;  primaria  et  adaequata,  nego.  Recole  hucusque  dicta 
(ad  1-,  293,  294). 

298.  Ex  disputatis  in  hac  quaestione  colligere  licet,  quinam 
haberi  debeat  annihilalionis  conceptus.  Non  est  putandum, 
ad  annihilationem  requiri  actionem  positivam  ; ad  hoc  enim 
ut  res  creata  in  nihilum  redigatur,  sufficit,  si  Deus  actionem 
qua  ipsam  conservat,  ah  ipsa  subtrahat;  videlicet  ut  divina 
voluntas  in  eo  quod  entis  existenliam  ejusque  duralionem  de- 
cernit, non  perennem  illam,  sed  ad  certum  usque  tempus  de- 
cernat (291,  3°). 

Ad  Deum  autem  tantummodo  annihilationem  pertinere, 
dubium  esse  nequit.  Si  enim  annihilatio  cessatio  conservatio- 
nis est,  conservatio  autem  continuata  creatio,  profecto  ille  so- 
lus annihilandi  potestatem  habet,  qui  creandi  virtutem  possi* 
dens,  omnis  existentise  fons  est. 

ARTICULUS  II!. 

' ' De  concursu  Dei. 

299.  Consursus  Dei  naturalis,  de  quo  nobis  sermo,  est 
cooperatio  Dei  cum  causis  secundis,  seu  divinae  virtutis  in 
agentis  finiti  actiones  influxus. 

Concursus  porro  unius  causae  cum  altera  mediatus  est,  et 
immediatus.  Mediatus  est  ex  eo,  quod  una  causa  alteri  vires 
agendi  communicat  : sic  gladii  artifex  cum  gladio  concurrit 
ad  feriendum.  Immediatus  ex  eo,  quod  una  causa  cum  altera 
actu  influit  ad  eumdem  producendum  effectum.  Sic  duo  equi 
currum  trahentes,  alter  cum  altero,  ad  currus  motum  cien- 
dum concurrunt. 

‘ Concursus  item  est  physicus,  si  concurrens  operantem 
physice  juvet;  7noralis,^\  moraliter,  i.  e.  suadendo, jubendo, 
minitando  etc.  (0,  264,  6"^). 

300.  Deum  cum  omnibus  quse  agunt,  mediate  concurrere, 
nulli  dubium  esse  potest.  Ab  ipso  enim  rebus  omnibus  vires 
quibus  agunt,  sunt  inditae,  jugiterque  conservantur,  ut  modo 

M demonstratum  est.  Et  illud  evidens  est,  eum  non  ad  omnes 

actiones  inoraliler  concurrere,  sed  ad  actiones  solum  entium ' 
intelligentium,  neque  ad  has  omnes,  sed  ad  eas  tantummodo 
quae  honestae  sunt.  Idcirco  concursus  iste  moralis,  specialis 
dicitur.  Restat  modo  prebandiim,  Deum  in  omnibus  prorsus 
finitorum  agentium  operationibus  physice  concurrere  con- 
cursu immediato,  qui  propter  hanc  suam  universalitatem  ge- 
neralis appellatur. 

301.  Antea  tamen  est  accuratius  exponendum,  quaenam  sit 
divini  hujus  concursus  ratio:  qua  in  re  plurimum  se  theolo- 
gorum exercuit  industria.  Nos  omnibus  omissis  quaestionibus, 
quid  juxta  probatissimos  auctores  tenendum  sit,  paucis  sta- 
tuimus. 

1°  Igitur  concursus  hic  Dei,  quemadmodum  omnes  ejus 
externae  operationes,  in  se  est  actio  immanens,  et  ipsa  Dei 
voluntas  subsistens ; quae  ratione  effectus  qui  extra  Deum  re- 
cipitur, transeunti  aequivalel  actioni  (272  ; 3",  4°). 'Concursus 
iste  transiens  et  extra  Deum  in  creatura  receptus,  quaeritur 
quid  sit. 

2»  Dicendum  in  primis,  non  esse  aliquid  praevium  actioni 
ipsius  creaturae,  eique  conferens  aliquid  quo  ad  agendum 
moveatur  aut  in  vi  agendi  perficiatur.  Quidquid  enim  hujus- 
modi est,  et  tanquam  principium  vel  conditio  ad  complendam 
agendi  virtutem  pertinet,  hoc  ante  actionem  supponitur  jam 
positum  per  alias  actiones,  vel  ipsius  agentis  vel  aliorum, 
concurrente  utique  Deo.  Sed  positis  his  omnibus,  nihil  am- 
plius requiritur,  ut  causa  secunda  sit  in  suo  ordine  expedita 
ad  agendum;  et  nihilominus,  ut  agat,  adhuc  Dei  concursus 
necessarius  est. 

3“  Est  itaque  divinus  iste  concursus  aliquid,  quod  causae 
secundai  actionem  comitatur,  et  ipsum  se  habens  per  modum 
actionis,  qua  divina  virtus  una  cum  creatura  agit,  ad  eum- 
demque  terminum  immediate  tendit,  ad  quem  tendit  creaturae 
actio.  Ad  eum  fere  modum,  quo  binae  causae  partiales  et  coo- 
perantes  (0.  264,  b°),  v.  gr.  duo  homines  aliquid  fune  tra-| 
hentes,  non  ita  cooperantur  aller  alteri,  ut  alter  in  alterum 
agat,  sed  ita  ut  uterque  in  eumdem  effectura  immediate  in- 
fluat. Ita  quoque  causa  prima  et  secunda  ita  simul  operantur,! 

Utili  unum  eumclemque  effectum  immediate,  tamquam  ad 
termmum  actionis,  tendant. 

Hinc  sequitur,  effectum  non  partim  a Deo  manare  et 
parlim  a creatura,  sed  lotum  esse  Deoadscribendum  et  lotum 
creaturae;  diversimode  tamen  : a D^o  enim  est,  ut  a causa 
prima  et  independenti ; a creatura,  ut  a causa  secunda 
ac  dependent:.  Sic  utraque  causa  totalis  est,  in  suo  vide- 
licet modo  causandi  totum  effectum.  Quod  si  integra  cau- 
salilas  ad  effectum  necessaria  consideretur,  nihil  vetat,  quo- 
minus, ut  quidam  loqui  amant,  et  Deus  et  creatura  ad 
eumdem  effectum  partialiter  concurrere  dicantur. 

S""  Ex  his  patet,  utriusque  aausae,  et  primee  et  secundse, 
unam  eamdemque  actionem  esse.  Actio  enim  est  ipse  effectus, 
ut  actu  fit  (0.  381).  Si  igitur  effectus  unus  est  utriusque 
causae,  ratio  quoque  ab  utraque  una  est. 

Propterea  actio  causae  primae  in  eodem  subjecto  recipi- 
tur, in  quo  recipitur  actio  causae  secundae.  Nempe  concursus 
Dei  cum  actione  causae  secundae  transeuntc,  recipitur  in  pa- 
tiente; concursus  idem  cum  actione  immanente,  in  ipso 
agente,  prouti  in  eo  ipsa  ejus  actio  recipitur. 

7®  Hinc  demum  erues,  quo  pacto  sint  intelligenda  illa  vete- 
rum dicta  : causa  secunda  non  agit,  nisi  mota  a prima  : et  : 
applicatur  a prima  ad  agendum  : et  : agit  in  virtute  primce. 
Duplex  in  his  effatis  veritas  continetur.  Prima  est,  causam 
primam,  mediis  aliis  causis  secundis,  vel  etiam,  ut  nonnuii- 
quam,  se  sola,  conjungere  motu  locali  activa  passivis,  aut 
potentiae  proponere  objectum  quo  ad  agendum  moveatur. 
Altera  : causas  secundas  non  agere,  nisi  quia  prima  activam 
virtutem  iis  suppeditat;  iisque  praeterea,  propter  fines  a se 
intentos,  concursum  suum  adhibet;  sine  quo  virtus  creata, 
quantumvis  in  se  completa  et  applicita  actionis  subjecto,  nihil 
plane  agere  potest.  Lege,  si  plura  cupis,  Franciscum  Suarez 
in  Disp,  Met,(^,  et  Didaeum  Ruiz  : De  voluntate  Dei  (2). 

(1)  Disp.  XXIl,secl.  11. 

(2)  Disp.  XLV. 


480 


THEOLOGIA. 


ARTICULOS  IV. 

Probatur  divinus  concursus. 

302.  Propositio  II.  Deus  omnibus  agentibus  cooperatur . 

Probatur  1“  ex  diclis  de  couservalione.  Nam  conservatio, 
secundum  rem,  a productione  prima  non  differt ; sed  ratione 
solum.  Si  ergo  effectus  agentium  finitorum  ab  iis  primo  pro- 
ducuntur sine  ullo  Dei  influxu,  ii  profecto  sine  hoc  influxu 
etiam  conservantur  : si  autem  conservari  a Deo  dicas,  ut  di- 
cendum est,  concludendum,  eos  etiam  in  productione  prima, 
a Deo  dependere.  Non  fiunt  ergo  a suis  causis  sine  Dei  coope- 
ratione. 

Alio  modo.  Si  res  immediato  Dei  influxu  non  egent  quum 
fiunt,  cur  egeant  postquam  factae  sunt?  Siquidem  si  qua  res, 
ut  sit,  alienum  influxum  requirit,  mullo  magis  ipsum  requi- 
rere putanda  est,  ut  esse  incipiat,  quam  ut  jam  facta  coin- 
plelaque  permaneat. 

2«  Omnis  causa  finita  a Deo  quod  ipsum  esse  depen- 
det (298);  id  enim  omne  quod  esse  participatum  habet,  quan- 
tum ad  ipsam  essendi  rationem,  est  proprius  Dei  effectus. 
Atqui  etiam  effectus  quicunque  finitarum  causarum  est  ens 
per  participationem.  Ergo  omnis  effectus  hujusmodi,  quoad 
ipsum  esse,  a Deo  dependet.  Ergo  etiam  quum  esse  incipit, 
nempe  quando  fit  a sua  causa. 

3°  Agentia  creata  sunt  ex  ipsa  sua  essentia  Deo  subordi- 
nata,  non  modo  ut  entia,  sed  etiam  ut  agentia  sunt.  Nam 
quemadmodum  sunt  entia  per  participationem,  ita  quoque 
per  participationem  agentia  sunt.  Sed  si  agere  possent  Deo 
ipsis  non  cooperanle,  non  forent  ex  ipsa  sua  essentia  Deo 
subordinata,  quatenus  agentia  sunt.  Dicendum  ergo,  agentia 
finita  sine  Dei  cooperatione  agere  non  posse. 

i"  Denique  ipsa  causarun  finitarum  consideratio  propo- 
situm demonstrat.  Nam  illae  quoque  causae  quae  cognoscendi 
facultate  praestant,  multa  agunt  quaequomodo  ab  ipsis  agantur 
aut  agi  debeant,  prorsus  ignorant.  Non  enim  sciunt  v.  gr. 
homines,  quos  musculos  aut  quomodo  contrahere  debeant, 

quando  oculos  movent  aut  vocem  emittunt;  nec  quid  ab  ipsis 
agatur  in  cerebro  quum  sensationem  jam  habibm  reprodu- 
cere  tenlant,  et  alia  hujusmodi  sexcenta.  Jam  si  hoc  de  ani- 
malibus, immo  de  hominibus  ratione  utentibus  dicendum  est, 
mullo  magis  idem  erit  sentiendum  de  corporibus  inanimis, 
Ex  hoc  autem  deducere  pronum  est,  causas  hujusmodi  omnes 
in  suis  operationibus  superiori  aliqua  virtute  immediate  coo- 
perante  dirigi  et  gubernari. 

3.03.  Ex  iis  quai  in  superiore  articulo  praemisimus,  non 
difficulter  colliges,  quid  sit  respondendum  ad  ea  quae  opponi 
solent. 

Opp.  Io  Quum  una  eademque  actio  est  a duobus  agentibus, 
agens  utrumque  est  causa  partialis.  Hoc  autem  de  Deo  dici 
nequit. 

2®  Causae  secundae  profecto  possident  sufficientem  et  com- 
pletam virtutem  agendi  ea  quae  agere  possunt.  Ergo  superioris 
causae  auxilio  non  indigent. 

3°  Quod  si  effectus  causarum  secundarum  proprios  Deus 
operatur,  profecto  sufficientur  operatur,  et  quantum  ad  pro- 
ducendum effectum  requiritur.  Non  enim  potest  Deus  insuf- 
ficienter  operari.  Ergo  ad  eumdem  effectum  producendum 
causae  secundae  frustra  adhibentur. 

304.  Resp.  adi”  Dist.  maj.  quum  utrumque  agens  consti- 
tuit unam  causam  finitam,  conc./ quum  alterum  agens  finitum 
est,  alterum  infinitum,  si«6d.;ulrumque  est  causa  partialis  ex 
parte  effectus,  nego;  ex  parte  causae,  iterum  sw6d. : spectata 
integra  causalitate  necessaria  ad  opus  agentis  finiti  tr.,- spe- 
elala  unaquaque  causa  in  suo  ordine,  ne9fo(301,  4®).  Contra- 
dist.  min. 

1^  Ad  2”  Dist.  ant.  in  actu  primo,  conc.;\a  actu  secundo, 
subd.;  cum  dependentia  a prima  causa,  conc.;  independenter 
ab  ipsa,  nego  (301,  2®,  302).  Et  nego  conseq. 

Ad  3”  Dist.  ant.  Deus  sufficienter  operatur  ad  modum  cau- 
sae primae,  conc,;  ad  modum  causae  unicae,  subd.;  quando 
causas  secundas  non  adhibet,  conc.;  quando  adhibet,  nego. 

Dist.  eodem  pacto  rat.  add.  et  nego  conseq. 

« Non  est  superfluum,  ita  s.  Thomas,  si  Deus  per  seipsum 

« potest  omnes  eifectus  producere,  quod  per  quasdam  alias 
« causas  producantur ; non  enim  hoc  est  ex  insufficientia 
« divinae  virtutis,  sed  ex  immensitate  bonitatis  ipsius,  per  * 
« quam  suam  similitudinem  rebus  communicare  voluit,  non 
« solum  quantum  ad  hoc,  quod  essent,  sed  etiam  quantum 
« ad  hoc,  quod  aliorum  causae  essent.  » (i)  Relege  quae  hac 
de  re  dicta  sunt  in  ontologia  (0.  288,  289). 

305.  Sed  potissima  difficultas  in  eo  est,  ut  concipiatur,  | 
quomodo  Deus  ad  liberas  actiones  concurrat.  Non  enim  facile 
apparet,  quomodo  Deus  liberis  agentibus  cooperari  possit, 
sarta  tecta  libertate.  Illud  praeterea  urget : si  ad  omnes  libe- 
ros actus  Deus  concurrit,  ad  actus  quoque  pravos  concurrat 
necesseest;  id  quod  cum  Dei  sanctitate  repugnare  videtur. 

306.  Ut  haec,  quantum  hoc  loco  sat  est,  explicentur,  ani- 
madvertendum in  primis,  quanquam  divinus  concursus,  ut 
actio  est  et  in  actu  secundo,  non  sit  aliquid  praerequisitum 
ad  agendum,  sed  actionem  creaturae  comitetur  (301,  2»), 
nihilominus  eumdem  concursum  in  actu  primo,  et  in  proxima  , 
sua  applicatione,  prouti  nempe  divino  decreto  praeparatus 
offertur  dato  tempore,  et  causae  secundae  quasi  conjungitur, 

se  habere  ad  modum  conditionis,  necessariae  ad  hoc,  ut  crea- 
tura agere  possit. 

307.  Cum  igitur  certum  sit,  Deum  unicuique  agenti  suum 
concursum  non  conferre,  nisi  modo  cujusque  naturae  accomo- 
dato,  consequitur,  eumdem  concursum  diverso  modo  prae-  j 
parari  et  offerri  causis  ex  necessitate  agentibus,  ac  causis  t 
cum  arbitrii  indifferentia  operantibus.  Proinde  illis  offertur  | 
determinatus  in  omnibus  ac  definitus,  talisque  ut  cum  illo  haec  \ 
et  non  alia  individua  actio,  hoc  tempore,  hoc  ordine,  his  ' 
adjunctis  prodire  necessario  debeat. 

Causisautem  liberis  non  ita.  Non  enim  iis  concursum  suum 
Deus  praeparat  et  applicat  efficaci  voluntate  physice  determi- 
nante, et  efficiente  unum  aliquem  actum,  et  non  alium  ; sed 
ad  plures  actus,  ad  quos  causa  libera  indifferens  est,  indif- 
ferentem pariter,  quantum  est  ex  se,  et  ad  singulos  sufficien- 


(1)  Contra  geni.  Lib.  III,  c.  LXX. 


LIBKR  QUARTUS  CAPUT  111. 


483 


tem^  concursum  offert.  Unde  fit  ul  voluntas,  etiam  ex  parte 
praeparati  sibi  concursus,  proxime  disposita  sit  ad  eligen- 
dum; et  possit  tam  velle,  quam  non  velle,  atque  adeo  nolle, 
et  tam  hoc  velle  aut  nolle  quam  illud.  Sic  in  ipsius  volun- 
tatis potestate  est  divino  vel  ad  unum  vel  ad  alterum  con- 
cursu uti;  neque  concursus  voluntatem,  sed  potius  voluntas 
concursum  flectitalquedeterminat.  Sic  palet  quomodo  divinus 
concursus  libertatem  non  laedat,  sed  potius  causet  et  protegat. 

308.  Ex  his  quoque  colligitur,  Deum  quum  ad  actus  pra- 

vos concurrit,  nullo  modo  peccati  causam  esse.  Etenim  actus 
isti  spectari  possunt  et  materialiter,  ut  sunt  aliquid  phy- 
sicum et  physice  bonum,  et  formaliter,  ut  privationem  con- 
tinent conformitatis  ad  morum  regulam,  in  qua  privatione 
malilia^  moralis  sita  est.  Deus  igitur,  quum  suum  indiffe- 
rentem concursum  voluntati  offert,  ita  illum  offert,  ut  bonum 
actum,  quantum  in  ipso  est,  intendat,  pravum  autem  velit 
solummodo  permittere.  Quumque  voluntas  ad  malum  actum 
declinat,  Deus  concurrit,  et  permissive , ad  actum 

materialem,  quatenus,  cum  posset  illum  impedire,  coopera- 
tionem suam  subtrahendo  vel  aliter,  tamen  non  impedit;  ad 
actum  vero  ul  est  formaliter  malus,  nullo  modo  concurrit, 
sed  potius  illum  reprobat  ac  damnat.  Malitia  igitur  tota  est 
humanae  voluntatis,  nullo  pacto  Deo  tribui  potest.  Consule 
citatos  auctores  (301 , 6^). 

CAPUT  III. 

DE  PROVIDENTIA  DIVINA. 

ARTICULUS  I. 

Statuitur  providentia  divina. 

309.  Providentia  est  ordinatio  rerum  in  finem.  Ea  per- 
tinet tum  ad  intellectum,  qui  res  ad  fines  ipsarum  proprios, 
per  opportuna  media  assequendos,  disponit ; tum  ad  volun- 
tatem, quae  conceptum  mente  ordinem  approbat,  iliumque 
adhibere  decernit. 

Exsecutio  hujus  ordinis,  i.  e.  actualis  rerum  ad  suos  fines 
directio,  dicitur  proprie  gubernatio. 

Cura  rerum  utramque  complectitur.  Cseterum  hsec  tria  : 
providentia,  gubernatio,  cura  rerum,  promiscue  usurpantur 
in  communi  sermone ; nos  hoc  postremo  sensu,  qui  plenior 
est,  nempe  pro  cura  rerum,  providentiae  vocabulum  modo 
accipimus.  Providentiam  divinam  impugnarunt  epicurei , 
Stoici,  fatalistae  omnes,  et  in  praesenti  deistae  et  increduli. 

310.  Supra  (28S,  3°  seq.)  demonstratum  est,  Deum  omnia 
quae  sunt,  ad  ultimum  finem  condidisse,  qui  est  ejus  gloria  : 
ad  hunc  autem  finem,  pro  suae  naturae  diversitate,  singula 
conspirare  (288,  6“).  Quare  licet  sit  unus  finis  ultimus  om- 
nibusque  communis,  rerum  tamen  singularum  fines  partiales 
et  illi  subordinati,  plures  sunt  et  diversi.  Dei  igitur  provi- 
dentia in  hoc  est,  ut  unamquamque  rem,  mediis  opportunis 
adhibitis,  ab  finem  suum  partialem  assequendum  dirigat,  at- 
que ita  dirigat,  ut  finem  ultimum  constanter  omnia  obtineant. 

311.  Propositio  I.  Deus  de  omnibus  et  singulis  rebus 
providentiam  sapientissimam  habet. 

Probatur  1»  observatione  ipsa  et  experientia.  Etenim  leges 
quibus  materia  regitur  et  movetur,  organa  legesque  regni 
vegetalis,  organa  item  et  instinctus  et  indoles  varia?  animan- 
tium, adeo  rerum  singularum  finibus  congruunt,  ut  nihil  op- 
portunius aut  sapientius  excogitari  posse  videatur.  Quis  non 
miretur  quum  adspiciat,  res  intellectu  carentes  tanta  ratione 
operari,  et  in  fines  suos,  quos  nunquam  animo  perceperunt, 
tam  ordinate  constanterque  tendere,  ut  plane  ratione  summa 
pollere  videantur?  Huc  applica  quae  in  argumento  physico 
attigimus. 

His  adde  relationes  inter  mundana  entia  ita  dispositas,  ut 
constanter  contrariorum  conflictus  temperentur,  et  aequili- 
brium servetur,  ut  noxia  arceantur,  utilia  in  promptu  cuique 
sint,  vires  amissae  perpetuo  reparentur,  utque  omnia,  quan- 
tum fini  eorum  congruit,  conserventur,  et  quantum  conser- 
vationi specierum  necessarium  est,  multiplicentur.  Haec 
omnia  quid  aliud  sunt,  nisi  splendidissima  providentiae  con- 
tinenter prospicientis  et  operantis  vestigia? 

2“  Quiquid  Deus  condidit,  quidquid  conservat,  hoc  ad 
finem  aliquem  condidit  atque  conservat  : vult  nimirum,  ut 
res  a se  conditae  finem  aliquem  semper  assequantur.  At  si 
hoc  vult,  media  quoque  idonea  illis  suppeditare  perpetuo 
debet.  Nam  qui  vere  vult  finem,  is  media  velit  oportet,  et 
tamdiu  ea  velit  quamdiu  finem  vult. 

3"  Si  Deus  creatis  a se  rebus  non  providet,  quaenam  in- 
curiae hujus  causa  erit? 

An  quia  nescit?  At  scientia  praestat  infinita;  novit  intimas 
rerum  naturas;  novit  quaecunque  ipsis  accidere  vel  ab  ipsis 
fieri  possunt ; habet  in  sua  sapientia  media  infinita  asse- 
quendi fines  omnes  quos  vult  aut  velle  potest;  cognoscit  de- 
nique omnia  impedimenta  quae  occurrere  possunt  ac  media 
quibus  illa  superentur  aut  praevertantur. 

An  quia  non  potest?  Atqui  ipse  est  ubique  praesens,  inti- 
meque praesens  omnibus  ; omnia  in  ejus  potestate  sunt,  ab 
ejusque  nutu  pendent:  nihil  potest  ipsi  resistere  : omnipotens 
est,  unoque  vuluntalis  suae  nutu  efficere  omnia  potest. 

An  quia  non  vult?  Videlicet  ex  ignavia,  aut  lassitudine, 
aut  quia  opera  sua  post  aliquod  tempus  fastidire  coepit.  Si  sa- 
piens, si  bonus  Deus  est,  omnino  sibi  debet,  ut  suorum  ope- 
rum curam  habeat.  Libere  fecit  quaecuhque  fecit,  at  post- 
quam fecit,  ea  despicere  ac  deserere  non  potest. 

512.  Propositio  II.  Dei  providentia  ad  singtdaria  se  por- 
rigit, etiam  ad  res  minimas  atque  vilissimas. 

Nam  1“  cum  Deus  propter  finem  efficiat  quaecunque  efficit, 
tantum  patet  ejus  providentia,  quantum  patet  ejus  efficientia; 
eoque  modo  res  attingit  providentia,  quo  efficientia. 

Sed  Dei  efficientia  se  porrigit  ad  omnia  singula  quae  esse 
participant,  etiamsi  vilissima  sint  : omnia  enim  quae  sunt 
Deus  creavit,  omnia  conservat,  omnibus  cooperatur;  neque 
genera  aut  species  efficit,  quae  sunt  mentis  abstractio,  sed 
individua.  Ergo 

2«  Si  Deum  dedeceret  ea  quae  vilia  sunt  nobis  ac  minima, 
gubernare,  sane  ipsum  quoque  dedecuisset  ea  creare  ac  con- 
servare. Hoc  autem  Deum  non  dedecuit.  Insuper  tota  rerum 
universitas  tanquam  nihilum  coram  Deo  est.  Deus  igitur,  si 

minima  dedignatur,  totum  mundum  dedignetur  necesse  est. 

5“  PriBterea  qusecunque  observatio  suppeditat  ad  arguen- 
dam Dei  providentiam  (311,  1"),  ea  in  magnis  seque  ac  in 
minimis  rebus,  deprehenduntur. 

4"  Humana  quoque  gubernatio  ad  individua  pertingat  opor- 
tet, sallem  mediate  : secus  esset  inutilis.  Multo  magis  ergo 
divina  providentia. 

313.  Inter  divinam  porro  humanamque  providentiam  hoc 
iuteresl  discriminis,  quod  homines,  cum  immediate  omnihus 
sibi  subjectis  prospicere  nequeant,  administris  utuntur  qui 
particularium  curam  gerant,  t&m  ordinando  singula  ad  finem 
idoneaque  media  eligendo,  quam  intentum  ordinem  exse- 
quendo. Deus  autem,  quem  nihil  impedire  potest  quominus 
de  singulis  per  se  cogitet,  singulis  per  se  prospicit,  finem  sta- 
tuens mediaque  praeparans;  sed  in  exsecutione  sute  provi- 
dentiae quasdam  res  per  alias  gubernare  solet,  ut  filios  per 
parentes  ac  civitates  per  earum  rectores,  non  sane  ex  defectu 
potentiae,  sed  ex  sapientiae  consilio,  et  se  paternae  quoque  suae 
bonitatis  vestigium  aliquod  et  imago  in  rerum  universitate 
fulgeat. 

314.  Propositio  III.  Speciali  providentia  intellectuales 
creaturce  a Deo  gubernantur. 

Etenim  1°  hee  sunt,  in  quibus  et  per  quas  finis  creationis 
ultimato  obtinetur.  Sola  enim  rationalis  creatura  actibus  suis 
ad  universi  finem  pertingit,  et  gloriam  Deo  vere  tribuit, 
ipsum  cognoscendo  et  amando.  Unde  est,  quod  caetera  quae  in 
mundo  sunt,  propter  ipsum  facta  sunt,  ipse  autem  immediate 
propter  Deum.  Si  ergo  Deus  res  omnes  provide  gubernat, 
multo  magis  rationalem  creaturam. 

2"  Eoque  magis,  quod  ralionalis  solummodo  natura  in  finis 
sui  assecutione  felix  esse  potest,  ex  ejusqoe  amissione  mi- 
serrima sit  oportet;  cum  caetera  nec  finem  cognoscant,  nec  eo 
perfruantur  obtento,  nec  doleant  amisso.  Quare,  cum  Deus, 
si  rebus  insensatis  non  provideret,  insipienter  agere  dicendus 
esset,  non  insipientem  modo,  sed  crudelem  se  exhiberet,  si 
homo  ex  mediorum  defectu  et  ex  sui  conditoris  incuria, 
finem  suum  aliquando  non  obtineret.  Quis  enim  vero  puta- 

verit,  id  praestare  nolle  Deum,  quod  matres  per  tot  dolores 
molestiasque  praestant ; immo  quod  ipsae  praestant  ferae,  quae 
in  suis  foelibus  alendis  ac  tuendis  adeo  sollicitae  sunt?  Est 
ergo  divina  bonitate  prorsus  indignum,  ut  rationalem  naturam 
sibi  ac  fortunae  relinquat. 

0°  Jd  confirmat  observatio.  Ut  omittam  media  omnia,  quae 
et  in  se  et  extra  se  homo  habet,  ad  physicum  suum  bonum 
opportunissima,  considerare  sufficit  ea,  quae  immediate  ad 
finem  suum  assequendum,  non  quidem  illum  cogunt,  (libere 
enim  ad  finem  suum  pervenire  debet),  sed  hinc  inde  validis- 
sime et  exstimulant  et  adjuvant. 

Unusquisque  enim  legem  cognoscit  naturalem;  acriter  im- 
pellitur ad  bonum  honestum,  atque  a morali  malo  retra- 
hitur; frenatur  formidine  infamiae,  quae  pravas  actiones  pone 
sequitur ; allicitur  honore,,  qui  virtutis  comes  est;  terretur 
suppliciorum  timore;  spe  praemiorum  erigitur;  ac  si  quid 
mali  admiserit,  conscientiae  stimulis  torquetur;  habet  de- 
nique in  natura  universa  quasi  speculum  quoddam,  in  quo 
creatoris  sui  bonitatem  contempletur,  immo  scalam  prope- 
modum,  qua  ad  ipsum  ascendat.  Et  haec  omnibus  communia, 
aliaque  multa.  Adde  nunc  auxilia,  quae  singillatim  in  unum- 
quemque opportune  conferuntur,  ut  quisque  sibi  conscius 
est : adde  coelestis  gratiae,  quae  naturae  nullatenus  debentur, 
gratuitas  motiones;  et  plurima  alia,  quae  sunt  mortalium 
oculis  prorsus  occulta.  Ex  quibus  omnibus  concludere  ne- 
cesse  est,  exquisitam  esse  rerum  omnium  parentis  in  huma- 
num genus  providentiam. 

4“  Praetermissis  pluribus  quae  ex  humani  generis  historia 
huc  afferri  possent,  considerare  praestat  luculentissima  quae- 
dam divinae  providentiae  judicia,  quae  in  humana  societate,  ad 
quam  homo  factus  est  et  qua  tantopere  indiget,  conservanda, 
perpetuo  emicant. 

a)  Vita  socialis  consistere  non  posset,  si  omnes  homines 
essent  mendaces,  proditores,  laboris  et  injuriae  impatientes, 
nullisque  legibus  subjici  vellent.  Ex  altera  parte  singuli  ho- 
mines possunt  ita  perverti;  iique  ipsi  qui  semper  probi  fue- 
runt, possunt  intra  breve  momentum  improbi  fieri.  Unde  ergo 

factum  est,  ut  nunquam  generalis  haec  morum  perversio 
acciderit? 

6)  Varietas  vultus  ac  vocis  propemodum  inQnita,  insigne 
est  providentiae  in  societatem  argumentum.  Fac  enim  omnes 
in  omnibus  perfecte  similes  esse  : quanta  exinde  perturbatio 
consequeretur! 

c)  Ad  societatem  conservandam  necessaria  quoque  est  pro- 
pensionum et  ingeniorum  varietas,  ut  omnibus  ejus  necessi- 
tatibus satisfiat.  Flsec  autem  varietas  semper  servatur. 

d)  Diversitas  denique  graduum  et  inaequalis  bonorum  dis- 
tributio requirebatur  in  primis,  ut  societas  permanere,  vel 
ad  aliquod  tempus,  posset.  Ita  autem  suiit  omnia  disposita, 
ita  connexa  sunt  et  interna  adjuncta  et  externa,  ut  baec  gra- 
duum diversitas,  bonorumque  inaequalis  distributio  constan- 
ter maneat. 

8o  Accedat  ultimo  ad  haec  omnia  humani  generis  constans 
consensio. 

o)  Haec  se  manifestat,  quum  aliqua  calainitate,  injuria, 
periculo  homines  premuntur,  aut  repentino  terrore  percel- 
luntur. Tunc  enim  oculos,  manus,  vocem  in  coelum  attollunt, 
et  Numem  sponte  invocant. 

b)  Hanc  testantur  jurisjurandi  religio,  sacrificia  ac  vota, 
quae  omnibus  populis  usitata  semper  fuere,  ad  bona  conse- 
quenda, ad  avertenda  mala,  ad  gratias  agendas. 

c)  Immo  cultus  religiosus  universus,  et  timor  divinae  po- 
testatis in  hac  maxime  persuasione  fundamentum  habent. 

d)  Ipsae  impiorum  blasphemiae  eamdem  persuasionem  ma- 
nifestant. Cur  enim  in  Deum  irascuntur  scelesti,  nisi  quia 
certo  tenent,  ipsius  nutu  omnia  regi? 

315.  Corollaria. 

1"  Unaquaeque  res  et  ad  peculiarem  aliquem  finem  ordi- 
nata est,  et  mediis  instructa  ad  ipsum  assequendum,  etiamsi 
vel  finis  vel  media  non  appareant. 

2“  Nullus  est  respectu  Dei  eventus  fortuitus,  non  modo  quia 
omnia  ipse  praevidit,  sed  etiam  quia  omnia  sub  ordine  provi- 
dentiae ejus  continentur. 

3«  Homo  quilibet  in  projnptu  babet  media  omnia,  quae 

ipsius  conditio  et  adjuncta  postulant , ut  honeste  sancteque 
vivere  possit,  et  per  hoc  felicitatem  in  futuro  assequi.  Hic  est 
enim  hominis  finis  (285,  6“). 

4.  Mala  physica  quse  in  mundo  sunt,  cum  finis  rationem 
non  habeant  (246),  medii  rationem  habeant  necesse  est. 

5®  Idem  dicendum  de  malorum  moralium  permissione.  Su- 
premus provisor  etiam  malorum  permissione , tanquam  me- 
dio, utitur. ' 

6®  Unde  quidquid,  sive  boni  sive  mali,  in  unoquoque  ho- 
mine accidit  vel  circa  illum,  quantum  est  ex  parte  Del,  medii 
ad  finem  hominis  idonei,  semper  rationem  habet. 

ARTICULUS  II. 

De  bonorum  et  malorum  distributione. 

316.  Antiquissima  humanae  imbecillitatis  et  arrogantiae  in 
divinam  providentiam  calumnia  est : pessimos  quosque  ho- 
mines bonis  omnibus  affluere,  probos  autem  atque  honestos 
cum  adversa  fortuna  semper  colluctari.  Vel  nulla  ergo  provi- 
dentia est,  vel  injustitiae  arguendus  supremus  provisor. 

317.  Ad  hasce  querimonias  respondendum  in  primis,  fal- 
sum esse  quod  generatim  asseritur,  bonos  nempe  omnes  mi- 
seros, impios  autem  felices  esse;  multos  enim  bonos  felices 
videmus,  multosque  malos  miseros.  Sed  bonorum  felicitas  et 
malorum  miseria  non  attenditur,  quia  miranda  non  accidit; 
contrarium  autem,  si  quando  contingat,  hoc  notatur  ab  om- 
nibus, quia  apparens  quaedam  in  eo  absurditas  est.  Itaque 
difficultas  objecta  male  collocat  quaestionis  slalum.  Quaeri 
enim  hoc  unum  potest  : cur|tum  boni  tum  mali  hujus  vitae 
bonis  ac  malis  indifferenter  et  promiscue,  ut  plurimum, 
subjiciantur,  prouti  rerum  cursus  tulerit.  Hujus  autem  boni 
ac  mali  promiscuae  distributionis  multae  rationes  reddi  ab 
humana  ipsa  imbecillitate  possunt;  quarum  praecipuas  ad 
tria  capita  reducemus. 

318.  I.  Potissima  ratio  haec  est,  quod  vita  haec  praesens 
stadium  est  probationis  ac  meriti , cui  vita  altera  succedere 

debet,  in  qua  unicuique  pro  meritis  justa  retributio  fiet.  Si 
cum  hac  vita  omnia  finem  haberent,  profecto  in  hac  retribu- 
tio fieret.  Sed  cum  post  hanc  altera  vita  supersit,  et  praemia 
et  poenae  in  illam  differri  possunt.  Igitur  bona  et  mala  prae- 
sentis vitae  rationem  potius  habent  mediorum  ad  futuram 
adquirendam  felicitatem , quam  praemii  vel  poenae.  Inter  haec 
autem  media  illa  Deus  unicuique  assignat,  quae  ipsi  oppor- 
tuna esse  novit. 

319.  II.  Aliae  rationes  reddi  possunt  ex  parte  justitiae  Dei. 
Nam 

1“  Nemo  adeo  bonus  est,  qui  aliquid  non  peccaverit,  nemo 
adeo  malus,  qui  aliquid  boni  non  gesserit.  Ergo  possunt  boni 
aliqua  poena  temporali  juste  plecti,  et  mali  aliquod  temporale 
praemium  recipere. 

2"  Saepe  actiones  quaedam,  quae  bonae  videntur  ac  magnis 
dignae  praemiis,  malae  revera  sunt  ex  fine  operantis,  poenam- 
que potius  aliquam  merentur.  E conirario  actiones  non-s 
nullae,  quae  ingentes  videntur  mereri  poenas,  venia  dignae 
sunt,  quia  ex  errore  aut  inconsideratione  procedunt. 

3"  Non  raro  felicitas  peccantium  eorum  supplicium  gravius 
facit  : tolluntur  in  altum,  ut  lapsu  graviore  ruant : bonorum 
autem  aerumnae  saepe  a majoribus  calamitatibus  illos  liberant; 
adeoque  praemii  loco  habendae  sunt. 

4“  Quaecunque  sit  impiorum  felicitas,  poena  tamen  omnium 
gravissima  semper  illos  cruciat,  conscientiae  videlicet  amari- 
tudo, et  futuri  supplicii  praesensio.  Bonos  autem  semper 
solatur  conscientiae  tranquillitas  et  spes. 

5°  Denique  adversarios  sic  urgere  possumus.  Frequenter 
contingit,  ut  bonus  pater  filium  habeat  pessimum,  pia  uxor 
scelestum  maritum , etc.  Quaero  jam  : debet  ne  Deus  malum 
filium  aut  scelestum  maritum  omnino  in  praesenti  vita  pu- 
nire? At  si  punit,  damnum  affert  ac  dolorem  bono  patri,  piae 
uxori.  Est  ne  hoc  justum?  Respondeant  ipsi,  ac  nodum  sol- 
vant. 

320.  III.  Ex  parte  sapientiae  Dei. 

1"  Nam  eum  qui  in  utroque  ordine,  et  physico  et  morali, 
provisor  est,  non  decuit  talem  inire  providentiae  rationem, 

quse  ad  moralem  ordinem  servandum,  physicum  penitus  sub- 
verteret. ;\tqui  physicus  ordo  plane  subverteretur,  si  Deus 
prsemia  ac  poenas  pro  meritis  in  hac  vita  cuique  distribueret. 
Nulla  enim  lex  constans,  nullus  certus  esset  eventus;  et  quod 
magno  miraculo  accidit  olim  in  yEgypto,  quod  tenebris  late 
toti  regioni  offusis,  ubi  habitabat  Israel  lux  erat  (i),  id  status 
esset  mundi  ordinarius.  Vide  quid  postulent  deistse , qui 
nihilominus  miraculorum  negant  possibilitatem. 

321.  2"  Sapientiae  Dei  provisoris  convenit,  ut  humanam 
naturam  modo  ipsi  congruo  et  accommodato  gubernet.  Non 
esset  autem  ^umanae  naturae  accommodata  ratio  ilia  guber- 
nandi, quam  adversarii  postulant.  Nam 

a)  Si  boni  nunquam  aliquid  paterentur  mali,  praerepta 
ipsis  fuisset  omnis  occasio  ad  virtutes  nobilissimas  exercen- 
das, ut  alio  in  loco  notatum  est  (248).  Insuper  bonis  sensibi- 
libus toti  inhaererent,  nec  de  futura  felicitate  amplius  cogi- 
tarent. Cum  e contrario  adversi  casus  a fluxis  et  caducis  rebus 
animos  avellant,  et  per  hoc  ipsum  virtutem  custodiant. 

Si  autem  omni  suae  beneficentiae  effectu  peccantes  Deus  pri- 
varet, subtraheret  illis  incitamentum  maximum  ad  resipiscen- 
dum, videlicet  beneficia.  Quod  si  illico  morte  eos  plecteret, 
omnem  poenitendi  viam  illis  praecluderet ; ac  de  genere  hu- 
mano brevi  actum  esset. 

b)  Si  in  hac  vita  statim  honestis  actibus  praemium,  pravis 
autem  poena  responderet,  homines  virtutem  colerent  tan- 
quam  mercenarii  et  mercatores,  non  Dei  amore  sed  lucri ; et 
ex  servili  solum  timore  a malo  abstinerent,  lanquam  manci- 
pia : quae  res  humanae  naturae  dignitatem,  totamque  ordinis 
moralis  pulchritudinem  everteret. 

c)  Societati  praeterea  humanae  minime  expediret,  si  occul- 
tissima quaeque  delicta  per  manifesta  supplicia  hoc  tempore 
punirentur.  Sic  enim  omnis  mutua  fides  periret. 

d)  Insuper,  cum  omnia  crimina  omnibus  patefierent,  brevi 
omnis  criminum  horror  ac  pudor  evanesceret. 

e)  Denique  quum  Deus  caduca  haec  bona  bonis  et  malis 

sinit  esse  communia,  veritates  nos  edocet  duas , quibus  ma- 
xime indigemus,  quaeque  in  vita  morali  fundamentales  sunt; 
videlicet  bona  haec  caduca,  quae  a Deo  adeo  nihili  aestimantur, 
ut  vel  inimicos  suos  frui  illis  sinat,  magni  pendenda  non  esse, 
sed  despicienda  potius  prae  virtute  : tum  etiam  vitam  super- 
esse  alteram,  in  qua  felicitate,  quae  finis  noster  est,  potiri 
dabitur.  Cum  enim  Deus  unicuique  pro  morilis  retribuere 
debeat,  neque  Iroc  in  praesenti  faciat,  in  posterum  certe 
faciet. 

322.  Ex  dictis  colliges,  quaenam  sit  ad  objectam  principio 
difficultatem  (316)  responsio. 

Mali  bonis  affluunt,  boni  calamitatibus  opprimuntur;  dist.; 
hoc  semper  accidit,  negf.;  quandoque,  subd. : et  hoc  est  secun- 
dum justae  ac  sapientis  providentiae  ordinem,  conc.;  non  est 
ejusmodi,  nego.- 


ARTICULUS  III. 

Difficultates. 

323.  Ob.  I.  Non  est  in  Deo  providentia.  Etenim 

1°  Multa  sunt  in  mundo  plane  inutilia  ; 

2®  Immo  plurima  mala  ac  noxia. 

3“  Boni  provisoris  est,  ut  mala  avertat  ab  iis  quos  guber- 
nat; Deus  autem  hoc  non  facit. 

4«  Magna  hominum  pars  felicitatem  non  assequitur,  quae 
tamen  est  hominis  finis. 

5“  Mulli  insuper  laborant  defectu  mediorum  quae  ad  vitam 
conservandam  necessaria  sunt. 

324.  Resp.  Nego  ant. 

Ad  1“  Nego.  Licet  enim  quarumdam  rerum  fines  proxi- 
mos non  cognoscamus,  certum  tamen  est  a priori,  rebus  om- 
nibus Unem  suum  esse  propositum  (315,  1°).  Certum  est 
item  et  ipsis  oculis  manifestum,  nihil  esse,  quod  potentiam, 
sapientiam  bonitatemque  creatoris  in  se  non  manifestet;  id 
quod  ultimus  rerum  omnium  est  finis. 

Ad  2“  Dist.  mala  in  se,  nego;  mala  relative , seu  noxia , 
subd.;  respectu  ordinis  universalis,  nego;  respectu  hominis, 

subd.;\w  ordine  physico,  tr.;  in  ordine  ad  ultimum  finem, 
ne(jo  (315;  4»  6»). 

Ad  3'"  Dist.  Si  habeant  de  se  rationem  medii,  nego;  si 
non  habeant,  tr. 

Ad  4™  Dist.  maj.  in  hac  vita,  tr.;  in  altera,  subd.;ex  pro- 
pria culpa,  conc.;  ex  mediorum  defectu,  nec/o. 

Dist.  min.  Felicitas  est  hominis  finis  in  hac  vita,  nego;  in 
altera,  svbd.  : est  finis  conditionate  intentus,  conc.;  absolute, 
nego  (289,  6®). 

Ad  5™  Dist.  et  hic  ipse  defectus  argumentum  est  provi- 
dentia} in  humanam  societatem  (314,  4»  d),  et  est  medium 
ipsis  tributum  ad  finem  ultimum  (315,  1”  4®),  conc. ; secus, 
nego. 

523.  Oh.  II.  Deus  est  infinite  magnus.  Non  ergo  eum 
decet,  ut  ad  res  vilissimas  gubernandas  sese  demittat  : quem- 
admodum e regis  majestate  non  est,  ut  de  vermibus  hortorum 
suorum  anxie  occupetur. 

Resp.  conc.  ant;  nego  conseq.  (312,  2®).  Nego  insuper 
paritatem.  Rex  enim,  cum  vires  habeat  ad  humanum  modu- 
lum limitatas,  singulis  rebus,  etiam  minimis,  providere  per 
se  non  potest,  nec  ad  eum  pertinet,  ut  omnibus  provideat. 
Quod  si  vellet  minimis  providere,  gravioribus  negotiis  inten- 
dere, uti  debet,  non  posset.  Deus  autem  hoc  ipso  quod  infi- 
nite magnus  est,  si  minimis  providet,  non  idcirco  majora  de- 
serit. Ad  eum  vero  pertinet,  ut  de  omnibus  curam  gerat,  quia 
omnium  creator  est  (312,  1°). 

326.  Ob.  III.  Experientia  ostendit,  sua  cuique  negotia 
succedere,  prouti  magis  vel  minus,  industria,  viribus,  iramo 
et  fraudibus  utitur,  non  autem  pro  meritis  et  jure  uniuscu- 
jusque. Ergo. 

Resp.  Dist.  ant.  Hoc  semper  accidit  ut  dicitur,  nego;  ple- 
rumque, siibd.;  justo  ac  sapienti  consilio,  conc.;  secus  nego. 

Hoc  non  semper  accidit.  Deus  enim,  a quo  rerum  pendent 
eventus,  aliquando  facit,  ut  per  media  prorsus  insufficientia 
negotia  difficillima  felicem  exitum  sortiantur.  Saepe  item  im- 
piorum magnas  vires  irritas  reddit,  eorumque  astutias  et 
fraudes  eludit;  atque  adeo  ad  contrarium  exitum  jierducit. 

Qiiotl  si  non  semper  ita  disponit,  ratio  est  quia  non  teiietur 
in  hac  vita  rationes  cuique  subducere.  Vide  dicta  superius^ 
(517,  seq.). 

• Cseterum  sapienter  disposuit  supremus  provisor,  ut  hu- 
manae industriae  communiter  responderet  eventus ; scilicet  ne 
otio  ac  desidia  homines  torpescerent,  sed  ratione  ac  viribus 
acceptis  uterentur.  Nec  tamen  semper  eventus  industriae  re- 
spondent; quia  Deus  aliter  ordinat,  in  bonum  certe  nostrum, 
si  sapiraus. 

327.  Oh.  IV.  Si  Deus  omnibus  in  particulari  providet, 
impium  est  industria  propria  uti,  vel  hominum  auxilia  quae- 
rere. 

Resp.  Nego.  Deus  enim  in  hoc  ipso  providentiam  suam 
ostendit,  quod  mentem  tibi  dedit,  et  vires,  et  naturalia  media, 
queis  ad  tuam  utilitatem  utereris.  Proinde  qui  omnia  sibi 
expectare  vellet  a Deo , is  a divina  providentia  constitutum 
ordinem  perverteret. 

328.  Binae  istae  difficultates  in  extrema  opposita  deflectunt. 
Prima  enim  ab  humana  industria  repetit  omnia,  et  provi- 
dentiam divinam  obliviscendo,  nimiam  in  nobis  sollicitu- 
dinem excitat.  Altera  vero  nihil  industriae  tribuit,  ac  raaie 
intelligendo  providentiam,  omnem  de  rebus  nostris  sollicitu- 
dinem a nobis  aufert.  Sed  datur  medium,  et  in  eo  virtus. 
Nempe,  ut  temperatam  sollicitudinem  in  rebus  nostris  adhi- 
beamus, mediisque  acceptis,  proutiDeus  vult,  utamur;  rerum 
vero  exitum  divinae  providentiae  fidenter  committamus.  Felix 
qui  vel  hunc  ex  habita  hucusque  divinae  naturae  divino- 
rumque operum  consideratione,  fructum  capiet! 

O >jectum  Psychologise  proprium.  Tractationis  difficultas  - par- 
titio  

LIBER  PRIMUS. 

CAPUT  I.  De  vita  in  genere. 

Ajrticulus  i.  De  vitee  conceptu.  Prop.  I.  Nulla  vitm  definitio  me- 
lior, quam  quee  a veteribus  tradebatur  : activitas,  qua  ens 
seipsum  movet,  Yita  non  recte  definitur  a recentioribus  phy- 
siologis.  Rejiciuntur  vitae  definitiones  traditae  a Stahlio-Bi- 
chat-et  Richerandio.  Quid  significet  motus  in  definitione 
scholasticorum.  Ad  vitam  requiritur,  ut  principium  motus  sit 
viventi  internum.  Actionum  vitalium  terminus  est  ipsum  vi- 
vens. Actiones  vitales  sunt  immanentes-et  vice  versa-subje- 
ctum  perficiunt.Yitain  actu  primo  et  in  actu  secundo-ad  quam 
pertineat  tradita  definitio.  Haec  probatur  1®  ex  modo  quo  ab 
hominibus  animalium  vita  cognoscitur-^"»  ex  metaphoricis 
vitae  acceptionibus.  Errant  qui  vel  singulis  rebus  vel  mundo 
universo  vitam  tribuunt. 

Art.  II.  De  vitee  gradibus.  Prop.  II.  Eo  perfectior  vita  est,  quo 
perfectior  est  modus  se  movendi,  major  que  unitas  atque  iden- 
titas moventis  et  moti.  Tria  ex  quibus  major  minorve  perfectio 
quoad  modum  se  movendi  dependet  : finis,  determinatio  ad 
agendum,  exsecutio.  Plantae  solummodo  motus  exsecutionem 
habent  : animalia  habent  insuper  ex  se  determinationem  ad 
agendum  : ens  intelligens  etiam  finem  sibi  praestituit.  Hinc 
tres  vitae  gradus  : vita  vegetativa,  sensitiva,  intellectiva.  li- 
dem  gradus  deducuntur  ex  consideratione  identitatis  inter 
movens  et  motum.  Yita  Dei  ex  utroque  capite  est  perfectis- 
sima. Repugnat  ens  creatum  esse  ipsum  actum  vitalem. 

Art.  hi.  De  vitee  principio.  Quid  sit  vitae  principium-ejus  existen- 
tia  negari  nequit.  Aristotelis  opinio  de  vitae  principio-definitio 
animae  ab  eodem  tradita.  Opiniones  thomistarum  et  scoti- 
starum.  latromathematici  et  iatrochimici-animistae-materia- 
listae-vitalistae  et  antivitalistae-multiplex  vitalistarum  senten- 
tia.   

CAPUT  II  De  vita  vejetalium. 

Art.  I.  De  differentia  vegetalium  a corporibus  inorganicis.yegetaW^ 
a mineralibus  difierunt  organisatione-forma  externa-consti- 
tutione  chimica-ortu-incremento-duratione.  Hinc  deducitur, 
vegetalia  regi  quibusdam  legibus  sibi  propriisTviribus  insu- 

per  propriis  instructa  esse,  quie  materiae  inorganicae  faculta- 
tem excedunt . , . .10 

Art.  II.  De  functionihiis  vegetalium.  Functiones  vegetationis,  et 
functiones  reproductionis.  Munus  function?:m  vegetationis. 
Munus  functionum  reproductionis.  Functiones  vegetativae 
fiunt  in  bonum  individui,  reproductivae  in  bonum  speciei- 
utrumque  functionum  genus  necessarius  fuit.  Qui  sit  ordo 
inter  utrumque.  Prop.  I.  Non  immerito  tres  vegetatis  vitee  po- 
tentice  seu  vires  ab  aristoteUcis  assignabantur,  scilicet  nutri- 
ti va,  augmentativa,  generativa ; neque  doctrina  heee  recentio- 
rum  placitis  realiter  adversatur.  Recentiores  in  nutritione 
augmentationemincludunt-sed  prior  sine  altera  concipi  potest- 
licet  haec  illam  supponat.  Explicatior  vitae  vegetati  vae  definitio.  1:2 

Art.  III.  De  principio  vitee  in  vegetalibus.  De  quo  principio  sit 
sermo.  Prop.  II.  Principium  vitee  vegetalium  non  est  forma 
substantialis  ejusmodi,  quee  corpori  organico  tribuat,  non 
modo  ut  sit  vivens,  sed  etiam  ut  sit  actu,  et  ut  sit  corpus  orga- 
nicum. Haec  sententia  nititur  principio  generali  peripatetico- 
rum, circa  substantialem  corporum  constitutionem,  quod  jam 
ostensum  est  falsum.  Tum  experientia  tum  ratio  suadent  ele- 
menta inorganica  actu  manere  in  vegetalibus.  Prop  III.  Nihil 
est  in  vegetalibus,  quo  suaderi  possit,  esse  in  iis,preeter  corpus 
organicum,  principium  aliquod  activitatis  simplex,  seu  sub- 
stantiam a materialibus  elementis  distinctam.  Id  non  postulant 
leges  vegetalium  propriae-nec  plantarum  iinitas-nec  earum 
identitas  in  omnibus  suis  aetatibus-nec  vires  ad  vitales  functio- 
nes exercendas  necessariae.  Prop.  IV.F«>c5  quee dam  peculiares 
in  vegetalibus  agnoscendee  sunt,  quee  in  mater  ia  inorganica  non 
vigent.  Hoe  tamen  vires  non  aliud  esse  videntur,  quam  varice 
resultantes  virium  mechanicarum  et  chimicarum , prouti  hce 
sub  organismi  conditionibus  operantur.  Probatur  ex  legibus 
vegetalium  propriis-ex  functionum  organicarum  analysi-factis. 
Yires  vitales.  Wres  quoque  materiae  brutae  ad  materiam  orga- 
nicam pertinent,  licet  non  solae.  Yires  vitales  in  vegetalibus 
possunt  concipi  ut  resultantes  ex  viribus  materiae  brutae,  po- 
sita conditione  organismi.  Alias  reipsa  non  esse  vires  hasce 
vitales,  suadetur  argumento  exclusionis,  et  ea  lege,  qua  super- 
flua exigere  prohibemur.  Formale  in  plantis  vitae  principium. 

In  quo  motu  sit  plantae  vita.  Quo  pacto  organismus  ad  eum 
concurrat.  Opp.  l®In  hac  theoria  vires  vitales  non  sunt  vires  ve- 
geialium  propriae-2®  eadem  supponit  organismum,  de  cujus 
origine  est  quaestio-o''  ex  ea  sequeretur,  artem  chimiam  pa- 
rem fortasse  futuram  organis  ac  plantis  producendis-plantas 
a machinis  non  diiferre-ignem  vivere.  Singulis  respondetur.  15 
CAPUT  lil  De  vita  animali. 

Art.  I.  De  animalium  a vegetalibus  essentiali  discrimine.  Yila  ani- 
malis vegetalivam  supponit  estque  ordinis  excellentioris.  Dif- 
ferentiae inter  lUramque  vitam ; ali.^  internae  et  secundariie, 
aliae  externae  et  essentiales.  Functiones  relationis  animalium 


INDEX. 


497 


propria:  quae  smii  facultas  sentiendi  QicontraciitUas,  Motus 
mechaniciy  organici,  animales.  Erronea  quorumdam  opinio  de 
vi  sentiendi  plantarum.  Secernitur,  quaistio  metaphysica  a 
zoologica.  Sensatio  non  esi  mere  improssio  organica  : nec 
omnis  motus  sensitivam  perceptionem  supponit.  Prop.  I. 
Plantoe  sentiendi  facultate  non  gaudent.  Nam  1®  nullum  indi- 
cium est  in  plantis  hujus  facultatis-2®  eadem  ipsis  esset  inu- 
tilis et  noxia-5®  supponit  praeterea  animam  simplicem  et 
invicibilem  quam  in  plantis  ponere  necesse  non  est.  Quid 
dicendum  de  zoophytiset  spongiariis.  Prop.  II.  Bruta  anima- 
lia sen  tiendi  facultate  proprie  dicta  esse  prcedita,  ambigendum 
nonest.  Auctores  qui  contra  sentiunt  Prob.  prop.  1®  Bruta  ha- 
bent organa  simillima  iis,  quibus  homo  instructus  est  ad  sen- 
sationes excipiendas-2®  Facultatem  sentiendi  in  brutis  de- 
monstrant variae  eorum  voces,  et  motus  in  diversis  adjun- 
ctis-3®  Eadem  necessaria  erat  brutis  ut  finem  suum  natura- 
lem convenienter  assequi  possent-4o  Suffragium  sensus 
communis.  Bruta  non  modo  sensitivae  perceptionis , sed 
etiam  sensitivi  appetitus  facultatem  habent.  Contractilitas 
est  proprietas  animalis  ab  essentia  dimanans  . . .27 

Art.  II.  De  cwteris  brutorum  facultatibus,  i^gnoscendae  sunt  in  bru- 
tis aliae  facultates  praeter  facultatem  sentiendi  et  contractili- 
tatem.  Veterum  hac  de  re  opinio.  Prop.  III.  Animalis  vita  in- 
ternum sensum  in  primis,  tum,  si  perfecta  sit,  eas  quoque  facul- 
lates  requirit,  quas  veteres  phantasiam,  aestimativam,  memo- 
rativam  app ellabant.  br\il3L  non  modo  percipiunt  varias 

qualitates  sensiles,  sed  etiam  earum  discrimen,  et  suos 
actus  sentiunt-2«  sensibilium  absentium  specie  moventur- 
5®  percipiunt  quasdam  intentiones,  quas  sensus  externus 
non  percipit.  Naturales  brutorum  instinctus  in  harum  inten- 
tionum perceptione  initium  habent.  Instinctus  experientiam 
praecedit-4®  Intentiones  quas  aestimativa  percipit,  bruta  con- 
servant. Hae  omnes  facultates  ab  intelligendi  vi  maxime 

differunt .35 

Art.  III.  Utrum  anima  brutorum  sit  intelligens.  Erroneae  hac  in  re 
philosophorum  sententiae.  Duo  genera  operationum  in  brutis. 
Prop.  IV.  Bruta  animantia  intellectu  et  ratione  carent.  Nam  1® 
sunt  incapacia  efformandi  ideas  universales,  ac  proinde  judi- 
candi et  ratiocinandi-2®  nullam  in  se  suosque  actus  reflexio- 
nem adhibent;  nec  suas  operationes  perficere  norunt-3®  nihil 
percipiunt,  quod  sensibile  non  sit;  nec  nisi  sensibilibus 
bonis  afficiuntur  et  moventur-4®  libertate  carent  arbitrii-5® 
Nullae  brutorum  operationes  intelligentiam  aut  ratiocinium 
requirunt.  Operationes  brutorum,  quae  vel  ab  expectalione 
casuum  similium,  vel  ex  habitu  acquisito  procedere  viden- 
tur, explicantur  per  phantasmatum  associationem.  . . 57 

Art.  IV.  De  vitee  animalis  principio.  Quid  sit  principium  vitae  ani- 
malis. Prop.  V.  Anima  brutorum  est  simplex  et  indivisibilis. 
Opiniones  veterum.  Probatur  prop.  ex  natura  sensitivarum 

facultatum.  Quid  dicendum  de  animaliLus,  quorum  aliqua 
pars  a reliquo  corpore  dissecta  pergit  moveri.  Quid  de  annu- 
latis  et  polypis.  Anima  brutorum  non  educitur  ex  potentia 
materiae,  quomodocunque  materia  concipiatur-est  substan- 
tia-non  potest  oriri,  nisi  per  creationem-est  dependens  a 
corpore  quoad  omnes  suas  oT^erationes-non  autem  ex  se 
quoad  ipsum  esse-quo  sensu  dici  queat  subsistens-soluta  a 
corpore  et  vivere  et  esse  desinit  . . ...  4:2 

LIBER  SECUNDUS. 

CAPUT  I.  De  animae  humana  natura. 

Art.  I.  Prcevia  qucedam.  Difficultas  quaestionis  de  humanae  vitae 
principio.  Quaenam  de  hoc  inquirenda  sint.  Materialistaruni 
opiniones  variae.  Quid  in  hac  quaestione  animae  humanae  no- 
mine intelligamus.  Anima  simplex  quoad  quantitatem  et 
quoad  essentiam.  Anima  simplex  quoad  quantitatem,  sed 
non  in  genere  quantitatis.  Quid  veniat  nomine  substantiae 
spiritualis.  40 

Art.  II.  De  animce  simplicitate  Prov.  \ Anima  humana  est  simplex 
tum  quoad  quantitatem,  tum  quoad  essentiam.  I®  quod  est 

extensum  non  potest  corpora  percipere-nec  plures  simul 
sensationes  experiri,  easque  inter  se  comparare-nec  se  in  se 
reflectere-o^"  quod  est  compositum  non  potest  habere  ideas- 
multo  minus  eas  comparare,  earumque  relationes  deprehen- 
dere-judicare-et  libero  arbitrio  frui.  igitur  anima  humana 
nec  est  corpus  humanum,  nec  corpus  quodcunque-nec  affe- 
ctio corpori s-est  igitur  substantia  a corpore  distincta  . . 47 

Art.  III.  De  anwice  spiritualitate . Prop.  II.  Anima  humana  est  ens 
spirituale.  Quia  in  operationibus  intellectus  et  voluntatis  est 
omnino  independens  ab  organo  materiali.  Nam  1°  organa 
corporea  vividiori  sui  objecti  impressione  Ijcduntur;  intel- 
lectus non  ita-2®  Intellectus  operationes  per  organum  mate- 
riale exerceri  non  possunt.  Nam  intellectus  cognoscit  ea, 
quibus  organum  materiale  affici  nequit;  ipsas  res  sensibiles 
modo  valde  nobiliori  coghoscit-cognoscit  multa  sensibilia  quai 
sensus  nunquam  affecerunt-de  rebus  sensibilibus  quan- 
doque desccrnit  contra  id  quod  sensus  percipiunt-3®  Volun- 
tas non  est  ad  bona  sensibilia  limitata-imo  maxime  delecta- 
lur  iis  bonis  quoe  omnem  materiai  conditionem  excedunt- 
demum  liberum  arbitrium  quo  ipsa  gaudet,  in  facultate 
organis  alligata  residere  nequit.  Igitur  anima  humana  est 
substantia.  Ne  divina  quidem  virtute  fieri  potest,  ut  materialis 
substantia  intelligendi  ornetur  facultate  . . . .51 

Art.  IV.  Difficultates.  Affirmari  nequit  facultatem  cogitandi  non 
posse  existere  in  materia.  Nam  ideas  materiae  et  cogitationis 
imperfectas  habemus;  materia  organica  mirabiles  acquirit  pro- 
prietates; cur  non  etiam  cogitationem  acquirat  ei  exquisitiori 
organisatione  conformetur?  Existunt  in  materia  proprietates 

simplices.  Bruta  sensationes  experiuntur.  Saltem  ultima 
inateriie  elementa  vi  cogitandi  pricdita  esse  existimari  potest. 
Diversae  partes  compositi  incompleta  vi  cogitandi  praeditae  ita 
conspirare  inter  se  possunt,  ut  una  exinde  cogitatio  nascatur. 
Omnis  cogitatio  potest  explicari  per  motum  partium  subtilis- 
simarum. Anima  vel  est  ipsum  corpus  vel  substantia  corpo- 
reanam  recipitur  in  corpore  et  per  totum  corpus  diffunditur- 
quod  non  est  extensum,  nequit  allici  a corporibus-nec  cor- 
pora percipere.  Anima  subest  iisdem  vicissitudinibus  ac 
corpus.  Nam  crescit  et  senescit  crescente  et  senescente  cor- 
pore-si  organicae  functiones  perturbentur,  perturbantur 
quoque  operationes  intelligentiae-facultatum  mentalium  evo- 
lutio pendet  a conditionibus  corporis,  et  a causis  externis 
quae  in  corpus  agunt.  Solutiones  subjiciuntur  . . .54 

CAPUT  II.  De  anim^  uumanje  umtate. 

Art.  I.  Utrum  sit  eadem  anima  sensitiva  et  rationalis.  Erroneae  opi- 
niones adversus  animae  humanae  unitatem.  Prop.  I.  Eadem 
est  in  homine  anima  sensitiva  ac  rationalis.  Probaturi"  ex  uni- 
tate intimi  sensus-2®  ex  multiplici  nexu  inter  facultates  sen- 
sitivi ordinis  et  intellectivi-5"  ex  illa  ipsa  intestina  pugna, 
quae  adest  inter  cupidinem  et  mentem.  Enodantur  difficulta- 
tes ex  hac  pugna  deductae GO 

Art.  n.  Utrum  anima  humana  sit  vegetc^livce  vitee  principium. 
Prop.  II.  Anima  rationalis  et  sensitiva  vegetativee  quoque 
vitee  in  homine  principium  est.  Yita  vegetalis  in  homine  ori- 
ginem habet  ab  anima  in  quibusdam  certo  ; quia  functiones 
e.  g.  nutritivae  a vitae  sensitivae  actibus  exordium  habent-pro- 
babiliter  in  omnibus ; quia  functiones  vitae  vegetativae  fiunt 
ope  nervorum  in  quibus  viget  perpetuus  animae  influxus  - 
impossibile  videtur  animam,  nihil  suis  viribus  agere.^^quum 
corpus  agit  suis-explicatur  quomodo  id  fieri  possit  - 5""  idem 
suadent  relationes  multiplices.  • Errant  qui  vel  vegetativam 
quamdam  animam  a sensitiva  diversam,  vel  principidm  vitale 
ab  anima  diversum  et  a viribus  materiae  distinctum  homini 
inesse  docent.  Jdem  dici  debet  de  brutis.  Homo  est  unum 
vivens,  quamvis  ejus  vita  multiplex  sit.  Haec  unitas  homini 
non  deesset,  etsi  anima  non  esset  immediatum  principium 
omnium  organicarum  functionum.  .....  G5 
Art.  III.  Stahlii  opinio  refellitur.  Prop.  III.  Falsumplane  est,  ani- 
mam humanam  vitee  vegetalis  principium  esse  per  intelligentiam 
et  rationem.  Nam  1®  non  quidquid  agit  anima  rationalis,  agit 
ut  rationalis,  aut  per  cognitionem  rationalem-^"»  Si  functiones 
vitae  organicae  fierent  per  actus  rationales,  possemus  horum 
actuum  conscientiam  habere,  et  cognoscere  quomodo  illae 
fiunt ; quod  est  contra  experientiam-5"»  certe  in  brutis  vitae 
principium  non  est  intelligentia.  Anima  humana  influit  in 

vitam  organicam  per  modum  natur oe G7 

Art.  IV.  Difficultates,  kn  anima  humana  sentiat  operationes  orga- 
nicas a se  fieri.  Innuititur,  quomodo  animus  sentiat  nervos, 

et  suum  influxum  in  functiones  organicas.  Distinctio  inter 
sensum,  quo  anima  sentit  proprium  corpus,  et  internum 
sensum  tactilem.  Ex  eo  quod  vita  organica  in  homine  ab  ejus 
anima  pendeat,  non  sequitur,  etiam  in  plantis  admittendam 
esse  animam.  Embryon  vegetat  ante  animationem-organicae 
vitae  functiones  perseverant  etiam  nolente  voluntate-in  ho- 
minis cadavere  quandoque  succrescunt  capilli  et  ungues.  Ex 
his  tamen  non  sequitur,  vitam  vegetativam  animalium  ab 
anima  non  pendere . . 60 

CAPUT.  Ilf.  Ds  UNITIONE  ANIM^  ET  CORPORIS.! 

Art.  L De  animae  sede.  Philosophorum  opiniones  circa  animae 
sedem.  Prop.1.  Anima  esi  in  tolo corpore  ipsi  conjuncto.  Proh. 

I®  ex  facultate  sentiendi.  Confirmatur  argumentum  ex  cora-  • 
muni  sensu.  Praecluditur  eflugium.  Confirmatur  iterum  ex 
pluribus  difficultatibus,  quas  contraria  sententia  offert.  Prob. 

2*^  ex  hominis  conceptu  et  unitate-5“  argumento  ad  hominem. 
Anima  non  est  in  corpore  contactu  quantitatis,  sed  contactu 
suae  vis-est  tota  in  toto  corpore,  et  tota  in  singulis  ejus  par- 
tibus. Sola  anima  potest  vere  in  corpore  esse.  Est  tota  in 
partibus  corporis  tolalitate  essentiae,  non  tolalitate  virtutis. 

Kon  omnes  omnino  substantias  animales  anima  informat  . 72 

Art.  II.  Difficultates.  Sine^viqui  in  sensuum  organis  expandun- 
tur, cum  cerebro  non  communicent,  cessat  statim  omnis 
sensatio  Ii  quibus  membrum  aliquod  est  amputatum  saepe 
conqueruntur,  se  in  deperdito  membro  dolorem  experiri. 

Si  anima  est  in  toto  corpore,  vel  extenderetur  cum  corpore 
vel  replicaretur  in  corpore-crescente  corpore  cresceret,  im- 
minuto imminueretur-quum  diversae  corporis  partes  motibus 
oppositis  moverentur,  tota  quoque  anima  moveretur  moti- 
bus oppositis.  Si  tota  anima  esset  in  una  corporis  parte, 
nihil  ejus  esse  posset  extra  illam  partem-esset  praeterea  in 
singulis  partibus  cum  omnibus  suis  potentiis.  Solutiones  . 77 

Art.  III.  De  unitionis  modo.  Modus  unitionis  animae  cum  corpore 
minus  recte  commercium  nuncupatur.  Prop.  II.  Animoe  hu- 
manae cum  corpore  conjunctio  physica  est  et  substantialis, 
ejusmodi  nempe,  ut  e duabus  distinctis  substantiis  una  com- 
posita substantia,  una  natura  exsurgat.  In  quo  sita  sit  unitio 
physica  et  substantialis-quomodo  cognoscatur.  Substantialis 
unitio  multo  melius  inter  spiritum  et  corpus,  qua  inter  bina 
corpora  concipi  potest.  Probatur  thesis  ex  sensu  proprii  sub- 
jecti-ex  facultate  sensus  interni-ex  motu  spontaneo-ex  pas- 
sionibus appetitus  sensitivi-ex  somno  et  dementia.  Prop.  III. 
Substantialis  animx  cum  corpore  conjunctio  constitui  videtur 
per  hoc,  quod  anima  corpus  pervadens , vim  suam  vi  corporis 
propriae  associet  admisceatque.  Nam  hisce  positis  1°  composi- 
tum acquirit  proprietates  et  operationes,  quas  neutrum  compo- 
nentium habebat-2«  utraque  substantia  componens  suppositi  ra- 
tionem amittit-  3«  unumnovumprincipium  agendi  ac  patiendi, seu 

nova  qiicedani  naiura  constiluilur.  Anima  vires  suas  viribus 
praesertim  nervei  systematis  admiscet.  Animae  cum  corpore 
conjunclio  est  naturalis.  Non  omnis  animi  actus  medio  cor- 
pore exercetur.  Persona  humana  nec  est  anima  nec  corpus, 
sed  compositum  ex  utroque.  Unio  inter  animam  et  corpus 
non  est  hypostatica.  . . . . . . . .80 

Art.  IV.  Refelluntur  falsa  systemata.  Prop  IV.  Anima  rationalis 
non  unitur  corpori  ut  motor  mobili.  Nam  homo  est  una 
natura  ex  anima  et  corpore-S^"  anima,  utpote  id  quo  corpus 
sentit,  nequit  esse  diversa  secundum  esse  a subjecto  sen- 
tiente. Dici  nequit  animam  quidem  sensitivam  corpori  con- 
jungi, non  vero  animam  intellectivam.  Prop.  V.  Systemata 
causarum  occasionaliurn  et  harmoniae  praestabilitae  ad  animi 
corporisque  unitionem  explicandam  inventa,  ad  finem  inepta 
sunt,  et  in  se  falsa  probantur.  Prioris  systematis  expositio. 

Idem  rejicitur,  quia  1»  physicam  ac  substantialem  corporis 
animaeque  unitionem  penitus  aufert-2°  supponit  nullam  esse 
causarum  secundarum  activitatem,  ipsisque  spiritibus  vim 
corpora  movendi  competere  non  posse- 5""  conscientiae  repu- 
gnat. Alterum  systema  exponitur.  Rejiciendum  esse  ostendi- 
tur, quia  1®  tollit  physicam  unionem  et  nalurae  humanae  uni- 
tatem-^^"  repugnat  conscientiae-5®  destruit  omnem  libertatem- 
¥ arbitrarium  est , et  idealismo  aperit  viam-S^"  vires , quas 
tribuit  corpori,  absurdae  sunt.  Prop.  y\.  Systema  quoque  phy- 
sici influxus,  seu  causalitatis,  nec  animee  corporisque  unitio- 
nem explicat,  nec  a gravibus  difficultatibus  est  immune.  Nam 
1«  tollit  humanae  naturae  unitatem-2‘'  non  bene  cohaeret  cum 
sensu  intimo-3®  gratuito  et  falso  statuit,  corpus  in  animam 
agere,  et  ita  agere,  ut  vim  ejus  perceptivam  et  appetitivam 

ad  actum  moveat 85 

Art.  V.  Sitne  anima  humana  forma  corporis,  et  quomodo.  Prop. 

• VII.  Anim.a  rationalis  humani  corporis  est  forma.  Nam  1°  ma- 
teriae ac  formae  notiones  ab  aristotelicis  traditae  corpori  et 
animae  omni  ex  parte  quadrant- 2®  proprietates  compositi  ex 
materia  et  forma  homini  conveniunt.  Anima  hominis  est 
Ibrma  corporis  vera-per  se  immediate-ei  essentialiter.  Non 
tamen  idcirco  ipsum  esse  corporis,  qua  tale,  ab  anima  de- 
pendet. Non  est  admittenda  in  corpore  forma  corporeilatis, 
nec  formae  partiales  singularum  partium.  Materia  quam  anima 
informat,  est  corpus  organicum.  Nulla  alia  forma  est  in  ho- 
mine praeter  animam  rationalem.  Anima  dici  potest  forma 
substantialis.  Peripatetici  errabant,  solum  analogiae  nimis 
exlensie  vitio.  Animam  rationalem  formam  esse  humani  cor- 
pori, pluries  Ecclesia  definivit.  Proprium  harum  definitionum 
objectum.  Quae  sententia  in  his  subsit  in  iis  vocibus  : forma 
corporis.  Quantam  eae  reliquerint  opinandi  libertatem.  . 89 

Art.  VI.  De  humanw  personce  identitate.  Lockii  hac  in  re  delira- 
menta. Prop.  VIII.  Humanm  personce  identitas  non  est  sita  in 
conscientia,  seu  in  conscientice  Conscientia  est  me- 

dium  quo  identitas  propriet  personae  cognoscitur.  Proposita  opi- 
nio plurimas  continet  absurditates-et  conceptui  personae  repu- 
gnat. Prop.  IX.  Humanae  personae  identitas  ex  his  tribus  conjun- 
ctim  consurgit:!^  ex  identitate  absoluta,  quoad  animw  substan- 
tiam ; 2®  ex  identitate  physica,  vegetaliurn  propria,  quoad  cor- 
pus ; ^^ex  identitate  modi  quo  binx  substantiae  simul  unitxsunt. 

Nam  substantia  composita  eadem  manet , manentibus  iisdem 
partibus, et  eadem  conjunctionis  ratione. Quae  identitas  animae, 
quae  corpori  conveniat.  Hypothesis  quaedam  Honneti  rejicitur.  95 
CAPUT  IV.  Ds  AMMiE  I1UMAN.E  Oii.GlNi. 

Art.  i.  De  originis  modo.  Errores  Pythagorae  et  traduciaiioruin. 
Prop.  I.  Error  est  absurditate  plenus,  animam  humanam  e 
divina  substantia  decerpi;  aut  ab  ea  utcunque  dimanare. 

Nam  si  esset  de  substantia  Dei , nec  vitiari , nec  mutari  ut- 
cunque posset.  Prop.  II.  Anima  humana  non  est  ens  a se,  sed 
ab  alio.  Est  enim  finita  , mutabilis  , et  proinde  contingens. 
Prop.  III.  Animae  humanx  non  propagantur  per  traducem. 

Nam  non  possunt  educi  a corpore , quia  hoc  est  materiale  et 
compositum-nec  ab  anima,  quia  partibus  caret.  Non  possunt 
produci  actione  corporis,  quia  hoc  nonnisi  in  praeexistente 
materia  agere  potest-nec  actione  animae,  quia  ad  hoc  require- 
retur vis  infinita  Opp.  1®  Si  corporum  elementa  essent  sim- 
plicia, non  videtur  absurdum,  aliquod  ex  iis  in  prolem  trans- 
mitti, et  intelligentia  ac  voluntate  a Deo  donari-2®Si  parentes 
animam  proli  non  communicant,  hominem  non  generant, 
sed  solum  corpus  5®  Filii  solent  habere  eamdem  indolem  et 
propensionem  ac  genitores.  Respondetur.  Prop.  IV.  Anima 
humana  produci  nequit  aliter,  quam  per  creationem  ex  nihilo. 

Nam  est  substantia  simplex.  Hinc  anima  humana  a Deo  im- 
mediate procedere  debet 98 

Art.  II.  De  originis  tempore.  Variae  philosophorum  opiniones. 
Prop.  I.  Animx  humanx  nec  ante  mundum  corporenm,  nec  in 
mundi  exordiis,  nec  ante  corpora  qux  ab  iu  informanda  erant, 
productx  sunt.  Nam  1®  Deus  res  constituit  in  perfecto  statu 
suae  naturae-2®  ea  doctrina  importat  unitionem  animae  cum 
corpore  non  naturalem  esse,  sed  accidentalem-5®  Sive  animae 
ante  corporis  informationem  vixisse  dicantu)*,  sive  non,  in 
graves  didicultates  inciditur-4®  Doctrina  de  animarum  prae- 
existentia nulli  nititur  fundamento.  Refelluntur,  quae  ad  hunc 
errorem  utcunque  fulciendum  afferri  solebant.  Prop.  II.  Ir- 
rationabiliter prorsus  asseruere  Platonici  et  Origeniani,  ani- 
mas hominum  corporibus  inclusas  fuisse  in  anteactorum  sce- 
lerum pxnam.  Nam  1®  animae  conjunctio  cum  corpore  non 
esset  naturalis,  sed  violenta-2®  Consideratio  humani  corporis 
et  totius  mundi  non  iram  conditoris,  sed  benevolentiam  osten- 
dit-5®  Si  corpus  esset  animae  carcer,  homo  naturaliter  vitam 
hanc  non  ainaret-4®  Hujusmodi  poena  esset  injusta  et  inepta. 
Dolores  et  aerumnae,  quibus  anima  corpori  conjuncta  subjici- 
tur, difficultatem  non  faciunt.  Prop.  HI.  Improbanda  quoque 

€st  Lcibnitzli  opinio  de  animarum  prceexistenlia  in  corpusculis 
seminalibus.  Nam  in  liac  opinione  nulla  proprie  est  gene- 
ratio hominis,  nulla  mors-2'’  reddi  nequit  ratio  cur  seminalia 
corpuscula  crescant  - 5®  absurde  supponitur,  rationem  esse 
animai  liumaiue  accidentalem.  Prop.  IV.  Pythagorica  metem- 
psychoseos  doctrina  inter  humanx  men  tis  aberrationes  merito  ad- 
numeratur.  Nam  1«  ea  supponit  animai  cum  corpore  unitio- 
nem violealam  esse  ac  pcenalem-2‘^  nec  probatur,  nec  prjo- 
bari  poiest-5‘'  poenam  omnino  irrationalem  et  injustam  animse 
inflictam  ponit-i«  Absurde  asserit  animam  nostram  belluino  * 
corpori  aique  ac  humano  conjungi  posse.  Prop.  V.  Anima 
humana  creatur  quum  corpori  conjungenda  est.  Deducitur  ex  di- 
ctis. Quo  tempore  animam  corpori  conjungi  dicendum  sit.  10^ 

CAPUT  V.  De  ANIM^  IIUMANAE  h>mORTALlTATE. 

Art.  I.  Utrmn  anima  possit  a corpore  separata  esseetvivere.PROV.  I. 
Anima  humana  potest  a corpore  separata  exis  ter  e ac  vivere.  Po- 
test existere,  quia  est  substantia  a corpore  distincta-potest 
vivere,  quia  potest  inteiligere  et  velle.  Nam  nec  potentia  nec 
ol3jectum  illi  deest.  Dependentia  cogitationis  a sensatione  et 
phantasmate  non  sequitur  ex  natura  intelligentise,  sed  ex 
prsesenti  animi  statu.  . . . . . . .110 

Art.  II.  Utrum  anima  ab  aliqua  vi  creata  destrui  possit.  Prop.  II. 
Anima  humana  a nulla  vi  creata  potest  existentia  vitaque  pri- 
vari. Nam  l*’  anima  perire  nequit  nisi  per  annihilationem-^*^ 
dum  existit,  vi  cogitandi  et  volendi  privari  non  potest.  Deus 
absolute  vult  animam  post  separationem  a corpore  existere  ac 
vivere.  Opp.  1®  Omne  quod  oritur  perire  potest,  ei  quod  est 
contingens  tendit  in  nihilum  - 2*^  Anima  habet  suos  morbos, 
morbi  autem  sunt  corruptionis  initium.  Potest  anima  per  suc- 
cessivam remissionem  in  gradu  suae  realitatis  evanescere  et 
in  nihilum  abire-  Revera  anima  interdum  suas  facultates 

amittit. ^Solutiones. . \P2 

Art.  III.  Utrum  anima  a corpore  separata  reipsa  vivat.  Prop.  III. 
Anima  humana  post  separationem  a corpore  superstes  vivet. 
Probatur  1«  inductione-2®  sibi  suisque  attributis  debet  Deus, 
ut  eam  conservet-5'’  ex  desiderio  felicitatis-4®  ex  compara- 
tione cum  brutis-5'’  ex  naturali  hominis  inclinatione  ad  virtu- 
tem et  societatem-G^"  ex  Dei  sanctitate.  . . . .115 

Art.  IV.  Utrum  anima  sit  futuraimmortalis.PKOv.  l\.  Anima  hu- 
mana post  separationem  a corpore  perpetuo  existet  ac  vivet. 
Probatur  1®  quia  nulla  es  ratio  cur  Deus  eam  aliquando  anni- 
hilet ; imo  plura  contrarium  suadent-2®  ex  naturali  desiderio 
durationis  perpetu9e-5®  ex  desiderio  perfectai  felicitatis-4®  ex 

communi  consensu  . . 119 

Art.  V.  Difficultates.  Anima  non  potest  funeri  superesse;  Nam  l'^ 
forma  non  potest  existere  extra  subjectum-2®  per  mortem 
cessat  animoe  finis,  qui  est  corporis  informatio-5"  animae  bel- 
luarum  in  morte  annihilantur-4^  anima  sine  corpore  esset 

ens  incompletum.  Animi  immortalitas  non  potest'  philoso- 
phice demonstrari ; quia  dependet  a libera  creatoris  volun- 
tate-2''  Deus  non  tenetur  mercedem  ullam  virtuti  rependere- 
5®  virtus  sibi  ipsi  prjemium  est-i^*  nulla  est  proportio  inter 
brevem  hujus  vitae  militiam  et  felicitatem  aeternam.  Si  futura 
superesset  vita,  homines  mortem  non  timerent.  Argu- 
mentum ex  desiderio  felicitatis  nihil  probat;  nam  1®  multa 
siiht  naturalia  desideria  quae  non  implentur-^^^  si  illud  ad- 
mittatur, sequitur  quod  vel  animae  quoque  impiorum  felices 
sint  futurae,  vel  non  sint  futurae  immortales.  Singulis  re- 
spondetur  122 

Art.  YI.  De  pcence  futuroe  ceternitate.  Quaestio  de  poenarum  dura- 
tione  ex  divina  potissimum  revelatione  solvenda  est.  Ipsa 
tamen  ratio  sibi  relicta  poenarum  aeternitatem  validissime 
suadet.  Nam  1®  peccato  debetur  poena  aliquatenus  infinita- 
2«  qui  graviter  peccat,  se  constituit  in  inordinatione  ex  se 
irreparabili-5«  vita  futura  est  terminus  hujus  vitae,  quae  via 
ad  eam  est-4®  ut  in  hac  vita  Deus  maxime  misericordiam 
ostendit,  ita  in  altera  justitiam-5°  idque  hominis  conditio  in 
primis  postulat.  Opp.  1*"  .^Iternitas  poenarum  pugnat  cum 
bonitate,  et  justitia  Dei  infinita-2°  Si  qui  sunt  perpetuo  in- 
felices futuri,  in  his  felicitatis  desiderium  inutile  esset,  ac 
mendacio  simile.  Solutiones 124 

LIBER  TERTIUS. 

CAPUT  I De  am3I^  potentifs  in  genere. 

Art.  I.  Qucestiones  varice.  Quomodo  cognoscatur  potentiarum  di- 
stinctio-actuum  diversitas  et  pluralitas  ab  agentis  limitatione 
promanat.  Hinc  plures  in  anima  sunt  facultates.  Quid  sint 
apud  veteres  totum  potentiale  seu  potestativum  ei  partes  poten- 
tiales  seu  virtutis.  Quodnam  sit  subjectum  humanarum  facul- 
tatum. Potentiae  sive  animi  sive  conjuncti  sunt  aliquo  modo 
activae,  aliquo  modo  passivae-quaedam  tamen  magis^ activae 
quam  passivae ; aliae  contra.  Potentiae  conjuncti  inadtequate 
ab  animae  substantia  distinguuntur-potentiae  quae  sunt  in 
anima,  a tota  animae  virtute,  et  hinc  ab  ejus  substantia  di- 
stinguuntur et  ipsae  inadaequate.  Anima  virtus  non  est  divi- 
sibilis secundum  se,  sed  solum  secundum  ejus  terminationes. 
Potentiae  animae  dimanant  ab  ejus  essentia  per  meram  re- 

sultantiam 150 

Art.  II.  Animce  potentiarum  partitio.  In  vita  tum  animali  tum  in- 
tellectuali distinguendae  sunt  henhuies  cognoscendi,  appetendi 
et  exsequendi.  Facultas  cognoscendi  et  appetendi  est  vel  sensi- 
tiva vel  intellectiva.  Utraque  cognoscendi  facultas  complecti- 
tur facultates  ei  , . .154 

CAPUT  II.  De  sensu  intimo. 

Art.  I.  De  sensu  intimi  objecto.  Falsae  quorumdam  opiniones. 
Prop.  I Sensus  intimus  non  solas  subjecti  affectiones,  sed  ipsum 
quoque  subjectum  attingit.  ^diU\  U attingit  affectiones  subjecti 


INDEX. 


505 


ut  siiut  in  re  anle  mentis  operationem-2'^  eas  nobis  refert  ut 
nostras-5*"  secus  judicare  non  possemus  eas  ad  nos  pertinere.  15G 

Aai.  II.  De  sensu  sui  primilivo  etessenliali.DROvAl.  Sensus  actualis 
suiipsius  est  animoe  essentialis,  et  a quacunque  ajfectione  seu 
actu  independcns . Explicatur  status  quaistionis.  Probatur  prop. 

1®  quia  vis  sentiendi  seipsamest  in  anima  sernper  expedita  ad 
aclum-2«  si  anima  semetipsam  seinper  non  sentiret,  nullam 
affectionem  posset  experiri  ut  suam.  Sensus  sui  est  in  anima 
actus  perpeluus-estqiie  basis  ac  radix  humanarum  omnium 
facultatem.  Absurda  Fichtei  assertio.  Absurdum  es,i absolutum 
pantheistarum  transcendentaiium.  Sensus  sui  de  medio  tol~ 

Iit  quaestionem  de  transitu  a subjecto  ad  objectum-non  est 
facultas  organica  . . . . . . . .138 

Art.  III.  De  sensuproprii  corporis,  Prop.  III.  Anima  sentit  peren- 
niter suam  in  corpore,  quod  ipsi  informat,  prcesentiam.  Nam 
1«  anima  sentit  statum  in  quo  est-^^*  idipsum  unicuique  expe- 
rientia conhnnat-5®  anima  sensationes  ad  varias  corporis  par- 
tes refert.  Sensus  hic  corporis  merito  dicitur  fundamentalis- 
differt  a sensu  fundamentali  Condillachii-congruit  cum  sensu 
communi  Aris^otelis-non  est  animce  essentialis,  sed  unitio- 
nis statum  consequituiMieque  est  potentia,  sed  actus  perpe- 
tuus. Anima  immediate  sentit  se  in  iis  partibus  corporis  quas 
informat-se  et  corpus  sentit  per  modum  unius-proinde  hic 
sensus  corporis  est  facultas  organica  - sensus  fundamen- 
talis est,  saltem  natura,  prior  omnibus  peculiaribus  sensatio- 
nibus-quasdam  conjuncti  affectiones  anima  confuse  sentit. 
Prima  extentionis  notio 1 iO 

Art.  IV.  Quomodo  anima  seipsam  cognoscat  per  intellectum . Duplex 
qusestio.  Prop,  IV.  Anima  non  intelUgit  se  immediate  ac  per 
seipsam,  sed  per  actus  suos.  Probatur  1«  ex  notione  animte 
omnibus  communi-2®  si  anima  se  per  seipsam  immediate  cogno- 
sceret, omnis  homo  intelligeret  animoe  naturam-3®  idque  actu 
sernper.  Quomodo,  juxta  s.  Thomam,  sit  in  anima  habitualis 
sui  cognitio.  Prop.  V.  Anima  capax  est  seipsam  intelligendi, 
quia  sui  suorumque  actuum  sensum  perennem  habet.  Nam 
intellectus  nequit  intueri  actus  animae  in  ipsa  ejus  essen- 
tia-2®  reflexio  praeviam  aliquam  objecti  cognitionem  supponit- 
5°  intellectiva  affectionum  cognitio  est  confusa  vel  distincta, 
prouti  eas  confuse  vel  distincte  senlimus.  Qui  actus,  et  quo 
ordine  intellectualem  sui  cognitionem  praecedant.  Objectum 
conscientiae  non  sunt  solae  modificationes,  sed  subjectum  mo- 
dificatum. In  actu  conscientiae  subjectum  ab  objecto  distin- 
guitur. Quo  sensu  dici  possit  objectum  conscientiae  jesse  me 
percipientem  non-me . Error  Consinii  . . , . ,145 

CAPUT  III.  Dk  .sensu  externo. 

Art.  I.  De  hujus  facultatis  subjecto  et  divisione.  Opiniones  Platonis 
et  Aristotelis  quoad  subjectum  sensus.  Prop.  I.  Non  anima 
sola,  sed  compositum  ex  anima  et  corpore  facultatis  sentiendi 
subjectum  est.  Nam  1^  si  sola  anima  sensationuin  subjectum 
institutiones,  ETC.  III.  22 

esset,  nec  sui  corporis  mutationes,  nec  objecta  sensationum 
percipere  posset-2®  solum  compositum  ex  anima  et  corpore 
idoneum  est  sensitivae  perceptionis  subjectum.  Quomodo 
anima  et  corpus  ad  facultatem  sentiendi  constituendam  con- 
currant. Externa  sentiendi  facultas  in  quinque  sensus  dividi- 
tur-borum  diversa  irritabilitas  ab  organis  et  a nervis  depen- 
det. An  tactus  sit  unus  sensus.  An  aliquis  alius  sensus  ab  his 

diversus  dari  possit 1 IT 

Art.  n De  sensationis  natura  opiniones.  Duo  in  sensatione  spectan- 
da. Duplex  sensationum  respectus.  Aristotelis  et  scholastico- 
rum opinio-seusatio  est  actus  conjuncti.  Species  sensibiles. 
Qualitates  sensibiles  diversimode  sunt  in  objecto,  in  medio  et 
in  organo  animato.  QuiC  sit  forma  cognitionis  sensibilis.  Sen- 
satio est  sentientis  operatio.  Non  objecti  species,  sed  obje- 
ctum ipsum  sensus  percipit.  Triplex  cognitionis  medium, 
sub  quo,  in  quo,  et  quo.  Qua  ratione  sensus  dicatur  potentia 
passiva.  Cartesii  circa  sensationes  doctrina.  Quaestio  inde 
exorta  de  explicanda  externa  sensationum  realitate.  Male- 
brancliius.  Leibnitzius  -Kant  - Ideologi  - Reidius  - Galluppius. 
Distinctio  sedulo  animadvertenda  in  hac  quaestione  . . . 15G 

Art.  III.  Sensationis  natura  et  objectum  definitur.  Drop.  I.  Objecta 
materialia  in  sensus  agunt,  etin  hoc  quod  agunt,  qualitatum  sen- 
sibilium speciem  in  iisdem  imprimunt.  Objecta  materialia  in 
sensus  agere  ambigendum  non  est.  Eorum  impressio  in  or- 
gana est  ipsa  eorumdem  species.  Quo  sensu  veterum  doctrina 
de  speciebus  impressis  recipi  possit.  Prop.  II.  Ad  actum  sen- 
tiendi necessario  requiritur  species  sensilis  ab  objecto  in  sensus 
organo  producta.  Nam  1®  objectum  est  principium  determi- 
nans ac  movens  sensum-2‘' res  cognosci  nequit,  nisi  sit  in  facul- 
tate cognoscente  per  aliquam  suisimilitudinem-o®  idem  docet 
experientia  quoad  omnes  sensus  Prop.  \U.  Sensatio  nonrece- 
ptione  speciei  sensiles,  sed  operatione  aliqua  eam  consequente 
absolvitur.  Nam  D si  secus  esset  sensatio  non  esset  actio 
immanens  et  vilalis-2°omniactioni  materiali  respondet  aequa- 
lis et  contraria  reactio.  Prop  IV.  Sensilis  cognitionis  obje- 
ctum non  sunt  species  sensibus  impressce,  sed  sensibiles  corpo- 
rum qualitates,  a quibus  ilice  imprimuntur.  Has  tamen  quali- 
tates sensus  cognoscunt  per  species.  Probatur  quia  nec 
principium  actionis,  quod  sunt  species,  nec  propria  passio 
potest  esse  terminus  actionis-2“  quia  objectum  in  sensatione 
percipimus  secundum  quod  agit  in  subjecto  sentiente-objecti 
perceptio  diversa  est  pro  diverso  organorum  statu,  et  objecti 
adjunctis-sensus  nequit  extra  subjectum  et  objectum  progredi. 
Sensationis  definitio.  Arguitur  Reidius-et-Leibnitzius.  Confu- 
sio in  quam  Reidius  incidit.  Quaestio  ponD'^.  . . . 156 

Art.  IV.  Objecta  quadam  Binae  objectionum  classes.  Alii 

dicunt,  sensationem  non  fieri  media  rei  imagine-naml® nullae 
sunt  imagines  odorum,  saporum,  sonorum,  qualitatum  tacti- 
lium-^"»  hae  imagines  eftici  nequent  per  motus  organorum- 

5®  si  imago  colorum  in  reima  pingitur,  plerique  ignorant  se 
eam  recipere-4°  deberet  cognosci  imago  ut  objecti  imago, 
quod  fieri  nequit  nisi  prius  cognoscatur  olqectum.  Alii  oppo- 
nunt, in  sensationibus  nostne  solum  allectiones  directe  a 
nobis  percipi-nam  1«  radii  qui  oculos  immediate  percellunt, 
deferunt  ad  oculum  objecti  imaginem-2'’  plures  experiri  pos- 
sumus sensationes,  etsi  sensus  nullo  externo  objecto  percel- 
lantur-o^"  unusquisq^ie  sibi  conscius  est  se  proprias  alfectio- 
nes  in  sensatione  percipere.  Singula  diluuntur  . . . !62 

Akt.  V.  Qui  sensus  sint  discretivi  objecti  a subjecto,  Prop.  V.  Ta- 
ctus certe  et  discretivus  objecti  a subjecto,  non  tamen  solus, 
sed  etiam  visus.  Reliqui  vero  sensus,  quanquam  ipsi  quoque 
suum  objectum  cognoscant,  non  tamen  ipsum  a subjecto  per  se 
clare  discernunt.  Nam  extensum  resistens  tangenti  seoiTert, 
ut  ab  eo  distinctum.  Arguitur  Tracyus.  Difficultas  ineidens- 
2«  Visus  extensionem  percipit  a subjecto  distinctam.  Cmcus 
Chezeldenii  expenditur  factum,  et  rejicitur  Condillachii  de- 
ductio-5”  Reliqui  sensus  per  conjunctionem  cum  visu  et  tactu 
discretivi  fiunt.  Sensatio  est  proprie  dicta  cognitio,  fntuitio 
sensilis  a Kantio  absurde  explicatur  . . . . .105 

A ET.  VI.  Quomodo  intellectus  corpora  cognoscat  Prop.  VI . Intellec- 
tus corporum  ideas  immediate  format  sensationum  ope ; exter- 
norum vero  corporum  existentiam  cognoscit  ratiocinio.  Idea 
rudimentalis  corporum-quomodo  perficiatur.  Idea  generica- 
ideai  specificse.  Elementa  ratiociniorum,  quibus  corporum 
existentia  ab  intellectu  cognoscitur.  Pueri  non  sunt  horum 

ratiocinorum  incapaces  109 

CAPUT  iV.  De  im^u  natione  ac  memoria  sensitiva- 
Art.  I.  Notiones  experimentales , Hujus  tractationis  obscuritas. 

Quid  sit  phantasia,  imaginatio  et  memoria  sensitiva.  Non  so- 
lum externas,  sed  etiam  internas  sensationes  rcproducerepos 
sumus.  Reproductio  requirit  attentionem  sensationi  adhibitam. 

De  recognitione  sensationum.  Ejus  causa  et  associatio.  Quan- 
doque etiam  causa  organica.  Reproductio  vel  naturalis  est 
vel  qusesita.  Reminiscentia.  Compositio  phantasmatum  spon- 
tanea, et  artificiosa.  Reproducendi  facultas  capax  est  habi- 
tuum. Vis  phantasmatum  in  simulanda  evidentia.  Delirii  ac 
dementiae  origo  . . . . . . . .171 

Art.  II.  Hypotheses  ad  facta  explicanda.  Assertio  I.  Ex  affectio- 
nibus ordinis  sensitivi  quas  experimur,  manet  in  sentiente  de- 
terminatio ad  sentiendum,  non  quidem  actu,  sed  secundum 
quamdam  dispositionem  cujus  ope  reproduci  possit  actus,  ubi 
debitm  conditiones  ponantur.  Dici  nequit,  manere  in  cerebro 
species  impressas  a sensationibus,  earumve  objectis.  Asser- 
tio II.  Sensationis  reproductw  sedes  verisimiliter  est  organum, 
in  quo  primo  habita  est.  Probatur  ex  harum  sensationum  in- 
dole-ex  sensu  intimo  ex  earum  effectibus.  Assertio  IIL  Dis- 
positio, quee  est  in  organo  animato,  ad  actumreproducendum, 
hunc  non  reproducU,  nisi  per  motum  fluidi  nervei  in  cerebro 

inchoatum.  Probatur  ex  meclianismo  sensationis-experieniia- 
sensu  inlimo  Assertio  IV.  Id  quod  hanc  cerebri  actionem  de- 
lerminat,  praeter  dispositionem  in  eo  quoque  a sensatione  reli- 
ctam, est  praecedens  aliqua  sensatio,  aut  etiam  phantasma  ; 
in  homine  vero  etiam  voluntas.  Ex  binis  enim  speciebus  asso- 
ciatis fit  una  species.  Assertio  V.  Meinoria  sensitiva  nihil 
aliud  esse  videtur,  quam  sensus  internus  simultaneus  sensati- 
onis praesentis  et  phantasmatis  ejus  vi  reproducti,  una  cum 
adjunctis  sensationis  preeteritee.  Nam  facultates  mere  sensiti- 
vae ultra  procedere  iiequeuiU  et  illud  sufficit  ad  explicanda 
phaenomena  hujus  ordinis.  . . . . . . i 

CAPUT  V.  De  humano  intellectu. 

Art.  I.  De  distinctione  intellectus  a sensu. Sensistx  et  materialistae. 
Sensismus  Lockii  et  Condillachii.  Prop.  I.  Praeter  sentiendi 
facultatem,  est  in  anima  humana  superior  quaedam  cogno- 
scendi facultas, quam  intellectum  dicimus.  Nam  1°  secus  homo 
a brutis  essentialiter  non  differret.  2«  Est  in  homine  facultas 
cognoscendi,  quae  per  organum  corporeum  exerceri  nequit. 

5*"  Ingens  et  essentiale  discrimen  est  sensationum  et  idearum. 

4®  Sine  facultate  qua'  sensum  excedat,  nec  veritates  necessa- 
riae cognosci,  nec  certitudo  haberi  posset.  5®  Juris  et  officii 
notiones  non  essent  possibiles.  Ultima  sensismi  conclusio. 
Prop.  II.  Nisi  cognoscendi  facultas  sensu  superior  animae  tri- 
buatur, per  operationes  omnes  quas  illi  Lockius  altribuit,  e 
sensibilium  qualitatum  ambitu  eadem  emergere  non  posset. 
Operationibus  quas  Lockius  animae  tribuit  nequeunt  appre- 
hendi res  quae  sensibiles  non  sunt-relationes-et  universalia. 
Prop.  III.  Turpiter  hallucinatur  Condillachius , quum  asserit, 
omnes  animae  facultates  ad  sensationem  transformatam  reduci. 
Nam  1®  etiam  in  hac  sententia  admittenda  est  in  anima  vis 
activa  a sensu  diversa-2®  attentio.  Judicium  et  ratiocinium  ad 
sensationem  utcunque  transformatam  reduci  non  possunt  . 1 

.Art.  II.  De  objecto  intellectus.  Objectum  quo  et  objectum  quod  hoc 
tripliciter  spectari  potest.  Prop.  I.  Formalis  ratio  quam  intel- 
lectus apprehendit,  est  rerum  essentia.  Qua  ratione  essentia 
dicatur  intellectus  objectum.  Probatur  prop.  1^^  ex  eo  quod 
intellectus  ea  qu3e  cognoscit,  non  relative,  sed  absolule  cogno- 
scit-^^"  ex  intellectus  prae  sensu  praestantia-S^*  ex  conceptu 
entis,  quem  omnes  mentis  conceptus  continent.  Intellectus 
etiam  accidentium  et  qualitatum  sensibilium  essentiam  co- 
gnoscit. Prop.  II.  Objectum  adaequatum  intellectus,  si  ejus  ex- 
tensio spectetur,  est  omne  ens.  Nam  omne  ens  aliquam  habet 
essentiam.  Prop.  III.  Nihilominus  objectu7n  intellectui  huma- 
no, in  eo,  in  quo  nunc  est,  statu,  primo  ac  per  se  proportio- 
natum,  est  rerum  inaterialium  essentia.  Nam  haec  primo  ac 
per  se  ei  cognoscendae  offeruntur.  Prop.  IV.  Objectum  intel- 
lectus, prouti  hoc  nomine  intelligitur  terminus,  in  quem  mtel- 
lectus  tendit,  est  ipsius  intellectus  ve^Htas.  Probatur  ex  natura 
actus  intelligendi.  Intellectus,  dum  rerum  essentias  apprehen- 

dit  niinquain  est  ex  se  a rebus  diflbrniis.  Quum  vero  reflexe 
percipit,  aliquam  ideam  esse  rei  conformem,  assentiri  cogi- 
lur-veritas  aliter  dicitur  objectum  intellectus  apprehenden- 
tis, aliter  intellectus  judicantis.  . . . . .185 

CAPi  T \ I.  Dii  IDEAIOJM  NATUllA  ET  ClUGlNti. 

Art.  i.  Exponitur  primo  systema  aristotelimm-moi\\X\m\  necessa- 
rium. Praecipua  systemata  de  origine  idearum.  Systematis 
aristotelici  expositio.  Intellectus  agens,  et  intellectus  possi- 
bilis. Species  intelligibiles.  Abstractio  a phantasmatibus.  Id 
intellectus  intelligit,  et  id  quo  ad  intelligendum  movetur. 
Intellectio,  et  verbum  mentis.  Quomodo  intellectus  seipsum 
cognoscat-et  singularia.  Memoria  intellectiva  Quomodo  res 
incorporeas  cognoscamus.  Dependentia  intellectus  a phan- 
tasia. Quomodo  intellectualis  cognitio  ortum  habeat  a sensu. 

De  illo  eflato  : nihil  est  in  intellectu,  quod  prius  non  fuerit  in 
sensu 189 

Art.  II.  Idearum  origo  juxta  exposita  principia  explicatur.  Prop.  I. 
'Perceptiva  virtus  intellectus  nostri  determinatione  aliqua  indi- 
get ad  hoc,  ut  actum  suum  exserat.  Ad  eam  autem  determinan- 
dam res  materiales  ex  se  ineptae  sunt;  sensiles  quoque  repraesen- 
tationes atque  imaginationis  phantasmata  sunt  insufficientia. 
l®Yirtusperceptivaintellectusnostriestindiirerensad  quidlibet 
intelligendum.  Determinatio  qua  ad  agendum  indiget,  vocari 
potest  cum  veteribus  species  intellectualis.  Objectummate- 
rialenec  agere  in  intellectum,  nec  intime  illi  uniri  potest,  Re- 
praesentatio sensilis  et  phantasma  non  sunt  omnino  immate- 
rialia-eorum  autem  objectum  non  est  intellectui  conjunctum, 
nec  est  proprium  ejus  objectum.  Prop.  II.  Dicendum  nihilomi- 
nus phantasma  requiri  ad  hoc,  ut  perceptiva  virtus  intellectus 
ad  sensibilia  percipienda  determinetur . Probatur  1*^  quia 
anima  per  phantasmata  cum  externi»  objectis  primo  conjungi- 
tur-2«  ex  indifferentia  intellectu s-S^"  ex  experientia.  Prop.  III. 
Supponipotestperceptivamintellectus  virtutem  ad  sensibilium  es- 
sentiam percipiendam,  ipsius  animos  virtute,  per  abstr actio- 
nem a sensilibus  repraesentationibus  determinari.  Duplex  abs- 
tractio. Explicantur  aristotelicai  quajdain  loquendi  formulae. 
Hypothesis  proposita  est  possibilis.  Prop'.  IV.  Si  haec  hypothesis 
recipiatur,  explicatur  optime  quomodo  intellectus  noster  objecta 
materialia  percipiat.  Probatur.  Quomodo  cognitio  intellectua- 
lis ortum  habeat  a sensu.  Duplex  intellectus  potentia,  abstra- 
cti va  et  perceptiva.  Lumen  intellectuale  quid  sit.  . . 195 

Art.’ III.  De  verbo  mentis.  Prop.  V Intellectiva  perceptio  non  est 
mera  passio  mentis , sed  operatio.  Per  hanc  enim  operationem 
mens  in  seipsa  verbum  seu  ideam  producit,  qua  rei  quam  con- 
.cipit,  essentiam  exprimit,  intellectio  postulat  aliquid  praeter 
speciei  receptionem-secus  non  esset  actus  vitalis.  2®  Terminus 
actus intelligendi  non  est  aliud  nisi  verbum  mentis,  objectum  ex- 
primens-secus  intellectus  non  posset  percipere  res  absentes, 
aut  separatas  a conditionibus,  quae  exisUntiam  necessario 

25. 


^10 


DDEK. 

comitantur.  In  productione  verbi  mens  est  simul  activa  et 
passiva.  Discrimen  inter  verbum^  ideam,  et  speciem  expres- 
sam, An  verbum  a cognitione  distinguatur.  Terminus  cogni- 
tionis. Verbum  est  id  quo  aliquid  intelligitur.  Carpitur  Reidius. 

Ideoe  possunt  esse  objectum  cognitionis  reflexae.  . . 191) 

Art.IY.  De  cognitione  singularium  et  universalium.  Scholasticorum 
opiniones  circa  cognitionem  singularium  materialium.  Quo- 
modo nos  singularia  ad  invicem  discernamus.  Ratio  ineffi- 
cax. Universale  directum  et  reflexum.  Prop.  VI.  Prirnce  conce- 
ptiones humani  intellectus  sunt  non  modo  universales,  sed 
maxime  videterminatx . Probatur  experientia,  et  ex  naturali 
intellectus  nostri  conditione.  Prop.  VII.  Negari  nequit,  intel- 
lectum nostrum  saltem  post  aliquantam  experientiam , ita  sin- 
gularia cognoscere,  ut  proprios  distinctosque  eorum  conceptus 
efformet.  Id  probant  judicia singularia-et  praestantia  intellectus 
prae  sensuac  phantasia. ;Prop.  \ilL  Intellectus  noster  singularia 
materi  alia  per  proprias  ipsorum  species  cognoscere^potest.  Pro- 
batur U ex  cognitione  entium  materialium  universalium-2«  ex 
conceptuum  singularium  elementis- ex  cognitione  animae 
separatae.  Prop.  IX.  Dicendum  nihilominus,  conceptus  quoslibet 
intellectus,  in  se  spectatos, rationem  aliquam  universalemnatura 
sua  semper  exprimere,  Hincut  intellectus  singulare, qua  tale,  co- 
gnoscat, necesseest,  ut  ad  sensationis  seu  proesentis  seu  revocatm 
factum  se  convertat.  Primi  conceptus  communissimi  sunt.  Con- 
ceptuum vero  singularium  elementa  ad  statum  intelligibilem 
evecta  pluribus  cou veniunt.  Intellectus  a facto  praescindit.  Sin- 
gulare, qua  lale,  cognoscitur  quum  intellecta  individui entitas 
ad  factum  reducitur-per  conversionem  ad  sensationem.  Nam 
factum,  ut  factum  sensu  attingitur.  Terminus  singularis  ex 
demonstratione  lioc  ipsum  probat  Sensus  intimus  actualis  est 
essentialiter  factum.  Proprium  intellectus  nostri  objectum 
est  universale  directum.  Cur  rationes  ab  intellectu  perceptae 
sint  necessariae,  immutabiles,  aeternae  et  aliquatenus  infinitae. 

In  quo  consistat  abstractio  elementi  idealis  a phantasmate. 

Quo  ordine  intellectus  universalia  cognoscat,  tara  in  ordine 

directo,  quam  in  reflexo 20^ 

Art.  Y.  De  cognitione  immaterialium.  Immateriale  duplex : secun- 
dum rem,  et  secundum  mentis  considerationem.  Prop.X. 
Actus  sive  conjuncti  proprios,  sive  spiritales,  intellectus  perci- 
pit determinatione  accepta  ab  intimo  sensu.  Nam  sensu  intimus, 
et  intellectus  ad  eamdem  animam  pertinent.  Duplex  in  intel- 
lectus internarum  affectionum  cognitio.  Cognitio  facti,  et  co- 
gnitio universalis.  Anima  seipsam  cognoscit  dependenter  a 
sensibus.  Prop.  XI.  Idea  Dei  est  idea  deducta  ex  rebus  finitis; 
cujus  elementa  sunt  idece  perfectionum  finitarum,  adjecta  no- 
tione.excessus,  et  negatione  imperfectionum  omnium.  Duplex 
Dei  conceptus,  confusus  et  explicitus.  De  utroque  probatur  as- 
sertio. Quomodo  infinitum  per  finitas  perceptiones  concipi  pos- 
sit. Prop.  XII.  Rationesrerum  immateriales  mens  nostra  velco- 

g noscit  per  species  abstractas  a sensationibus,  sive  internis  sive 
externis,  vel  ex  aliis  immalerialibus  rationibus  per  compara- 
tionem et  judicium  componit,  Nam  aliunde  eas  cognoscere 
non  posset.  Priecipuarum  idearum  origo  explicatur.  . . 408 

Art.  VI.  De  dependentia  intellectus  ab  imaginatione.  Status  quae- 
stionis definitur.  Prop.  XIII.  Intellectus  humanus  operari  in 
hoc  suo  statu  non  potest,  nisi  phantasia  cooperante  juvetur. 
Probatur  experientia-ex  Immano  sei*mone-ex  nexu  intimo  in- 
ter pliantasiai  et  intellectus  operationes.  Non  intellectus,  sed 
phantasia  ad  phantasmata  convertitur.  Qua3  phantasmata  re- 
rum immaterialium  cogitationem  comitentur.  An  vocabulo- 
rum phantasmatibus  semper  utamur.  . . . .411 

Art.  VII.  De  memoria  mtellectiva.  Assertio  I.  Certum  est  inhu- 
mana mente  memoriam  aliquam,  intellectivam  esse.  Patet  expe- 
rientia. AssEiiTio  II.  Memoria  intellectiva  a perceptiva  intel- 
lectus facultate  non  distinguitur.  Nam  ideas  conservare 
proprium  videtur  illius  facultatis  quai  illas  elFormat.  Asser- 
tio III . Hinc  determinatio  ab  intellectu  recepta,  postquam  hic 
ad  actum  transiit,  in  eo  manet,  saltem  aliquo  tempore.  Manet 
autem  ad  modum  habitus ; vel  etiam  ad  modum  actualis  deter- 
minationis ad  cognitionem  confusam.  Primum  ex  dictis  pro- 
batur; alterum  illustratur  similitudine.  Assertio  l\.  Idem 
olim  habitm  reproducuntur  reproductione  phantasmatum  iis 
respondentium..  Probatur  ex  dependentia  intellectus  a phan- 
tasia, et  ex  exper ientia. Assertio  fertur  per  se  in 

prmteritos  subjecti  actus;  ac  iis  mediantibus  in  eorum  ob- 
jecta. Nam  recognitio  est  praeteritorum  : praet^eunt  autem 

per  se  actus,  non  eorum  objecta 415 

CAt^UT  Vn.  De  ontologismo. 

Art.  I.  Exponitur  ontologorum  doctrina.  Ontologismi  auotores. 
Generale  hujus  systematis  principium.  Systema  Malebranchii. 
Cognitio  per  lumen,  et  cognitio  per  sensum.  Perceptio  sim- 
plex, judicium  et  ratiocinium.  Sensationes  et  phantasmata. 

Deus  lumen  mentis.  Dei  cognitio  non  est  per  ideam,  sed  im- 
mediata ac  directa.  Quomodo  per  lumen  cognoscamus  tum  res 
corporeas,  tum  veritates  ac  leges  aeternas.  Giobertii  systema 
Intuitus  idealis.  Idem  perceptio  directa  et  reflexa.  Objectum 
intuitus.  Ens  creans  existentias.Y ormnla  idealis.  Cognitio  re- 
flexa per  vocabula.  Ideae  absolutae  et  relativae.  Synthesis  obje- 
ctiva.  Aliorum  ontologistarum  opiniones.  Communia  horum 
omnium  placita  indicantur.  Mitior  quaedam  ontologismi  forma.  415 

Art.  II.  Ontologismus  refellitur.  Prop.  Ontologismi  theoria  falsa 
est  et  periculosa.  Ontologismus  ad  has  duas  assertiones  redu- 
citur. Deum  immediate  a nobis  cognosci.  4‘"  Dei  visionem 
intellectualium  omnium  cognitionum  medium  esse,  ipsumque 
intelligentiae  lumen  constituere.  Prior  falsa  est ; quia  ei  adver- 
satur conscientia-et  ex  ea  sequeretur  nos  Dei  essentiam  im- 
mediate cognoscere,  quod  ipsi  ontologi  negant.  Altera  vero 
1*^  humani  intellectus  notionem  destruit-4®  idearum  orisinem 

inexplicabilem  facit-5®  supponit  Dei  essentiam  a nobis  co- 
gnosci. Ontologismus  est  periculosus;  quia  1«  non  facile  con- 
ciliatur cum  catholica  sententia  docente,  Deum  in  se  cogni- 
tum esse  beatitudinis  objectum-2®  peccati  possibilitatem  tol- 
lere videtur-5®  ad  rationalismi  conclusiones  ducit-4®  viam 
ad  pantbeismum  aperit.  Peculiares  Malebrancbii  et  Giobertii 
errores  notantur.  . . . ■ . . . . . 220 

Aut.  IIL  Expendurdur  onlologismi  fundamenta.  Dicunt  ontologi. 

L Ens  infinitum  percipi  nequit  per  ideam  ab  ipso  distinctam  : 
nam  quaelibet  idea  ab  ipso  diversa  est  aliquid  particulare  et 
finitum-2'’  infinitum  cognosci  nequit  ex  finitorum  entium  con- 
sideratione-5®  idea  entis  in  genere,  boni,  pulchri,  nullum 
aliud  objectum  habere  possunt,  nisi  infinituiuv  IL  Entia  finita 
cognosci  nequeunt,  nisi  prius  Deus  cognoscatur  : nam  1«  ens 
finitum  non  potest  cognosci  ut  ens  sic  determinatum,  nisi 
prius  cognoscatur  ens  ut  ens-2®  varios  entitatis  gradus  co- 
gnoscere non  possumus,  nisi  per  comparationem  cum  summa 
perfectione-5''  ens  contingens  cogitari  nequit,  nisi  ens  quoque 
absolutum  cogitetur-4®  nequit  cognosci  creatura,  nec  esse 
ejus  proprium,  nisi  cum  Deo  conferatur.  III.  Universalia  non 
possunt  cognosci,  nisi  Dei  ideae  videantur-nam  i®  quae  sunt 
extra  Deum  singularia  sunt  et  caduca-^^^  qui  videt  ideam  uni- 
versalem, videt  id  quod  plura  participant-5®  universale  in- 
creatum  est.  IV.  Deus,  qui  nobis  est  intime  conjunctus,  suas 
nobis  ideas  immediate  manifestat  : nam  1®  secus  faceret  per 
plura  quod  facere  posset  per  pauciora-2®-  solum  in  hac  hypo- 
thesi  palam  fit  omnimoda  creati  spiritus  a Deo  dependen- 
tia-5®  solus  Deus  in  animam  immediate  agere  posset-4‘’  Deus 
talem  debuit  intelligentiam  efliccre,  qu£e  nihil  inteiiigat,  nisi 
quatenifs  Deum  intelligit.  V.  Animo  non  potest  inesse  virtus, 
qua  ideas  producat  : nam  1®  ideie  sunt  perfectiores  corpori- 
bus, quoe  Deus  produxit-2®  Ideae  ex  impressionibus  materia- 
libus formari  nequeunt-o*'  animus  ideas  producere  non  posset 
nisi  prius  rem  producendam  cognosceret.  VI.  Ratio  cujus 
omnes  participes  sumus,  est  ipsa  ratio  Dei-nam  1®  secus  nun- 
quam certi  esse  possemus,  omnes  homines  easdem  veritates 
videre,  quas  unusquisque  videt-2«  sentimus  omnes,  veritatem 
a nobis  non  creari,  sed  recipi-5''  veritates  sunt  aeternae,  ne- 
cessariae et  immutabiles-4®  nos  intelligimus  veritates  quas 
Deus  intelligit;  quod  autem  Deus  intelligit, in  Deo  est.  Refel- 
luntur singillatim  omnia.  .......  22(> 

CAPUT  YIII.  De  systemate  idearum  innatarum. 

Art.  I.  Varice  hujus  systematis  formes  exponuntur.  Plato-Carte- 
sius-Cartesiani-Leibnitzius,  Wolfius  et  Rantiiis-Rosmini  sy- 
stema exponitur.  Omnes  ideae  ens  aliquo  modo  determinatum 
exhibent.  Ideae  concrelx  et  abstractos.  Idea  entis  possibilis 
nobis  insita.  Ejus  determinationes  per  sensum.  Quae  sit  intel- 
lectualis rei  perceptio  juxta  Rosminium-universalizatio-abs- 
iractio-elementum  cognitionum /brma/e  et 

Ai\t .W . Expenduntur  Iheorice  Platonis  et  Cartesii.  Puor.  \.  Intelle- 
ctus humanus  res  non  cognoscit  per  species  ingenitas.  M.tc  opinio 
falsis  inniiiuir  hypoll)esil)us.  adversalur  naturali  animae 
cum  corpore  conjunctioni.  5*"  explicare  nequit  quomodo  cor- 
pus animic  cognitationem  impediat.  Quomodo  qui  de  aliqua 
re,  quam  nunquam  noverit,  interrogetur,  de  eas  respondere 
illico  possit.  Pi\or.  II.  Nnllee  sunt  idem  innatm.  Non  prouti  a 
Cartesio  intelliguntur  ; quia  id  est  contra  experientiam  et 
nulla  est  idea  qua^  ad  aventitias  aut  factitias  revocari  ne- 
queat. Non  ut  intelliguntur  a cartesianis;  quia  horum  opinio 
supponit,  ideas  a perceptione  realiter  distingui -est  contra 
sensum  intimum-non  sufficit  ad  idearum  originem  explican- 
dam-nec  hujusmodi  idese  innatse  necessarise  sunt.  Opponunt 
cartesiani  : ilumanm  menti  essentialis  est  aliqua  actualis 

cogitatio-^*'  anima  humana  est  Dei  imago. -S"*  homo  Deum 
naturaliter  cognoscit-4®  idese,  quse  in  onmihus  omnium  seta- 
tum  hominibus  reperiuntur,  a natura  sunt  inditse.  Singula 
diluuntur ..........  259 

Aut.  III.  Expenditur  systema  Rosminii.  Puop.  III.  Rosminii  de 
idearum  origine  sententia  multiplici  ex  capite  rejicienda  est. 

Nam  1®  Ex  eo  quod  ens  in  omni  idea  contineatur,  et  ex  pro- 
prietatibus quas  illi  auctor  adseribit,  non  sequitur,  ideam 
entis  esse  innatam.  2°  Hoc  systema  idearum  originem  non 
explicat.  5^^  Ad  absurdas  conclusiones  nos  adducit.  4«  Difficile 
est  definire,  quid  sit  ens  ideale.  Praecipuum  Rosminii  obje- 
ctum, ex  ideae  universalis  genesi,  diluitur  distinctione  facta 
inter  universale  directum  ac  rellexum,  interqueabstractionem 
simplicem  et  comparativam 245 

CAPUT  XI.  Ds  TRADITIONALISWO. 

Aut.  l.Traditionalium  systema  exponitur.  Hujus  systematis  auctor, 
finis  ac  summa.  Primitivi  iraditionalismi  dogmata  mitiores 
quaedam  tradi tionalismi  formae.  Traditionalist^  aliorum  quo- 
que circa  idearum  originem  systematum  principia  admittere 

aliquatenus  possunt  . 247 

Ai.T.  II.  Traditionalismus  refellitur.  Puop.  1.  Absurde  asseritur ^ 
primas  ideas  universales  recipi  per  verbum,  aut  signum  quod- 
cunque arbitrarium.  Nam  1"  haec  doctrina  est  systema  sensa- 
tionis transformatae.  2«  Quodlibet  signum  nullum  intelligen- 
tiae  subsidium  afferre  potest,  nisi  mens  rei  significatae  ideam 
possideat.  5*"  Signa  artificialia  a signis  naturalibus  vim  suam 
primo  accipiunt,  et  vim  efformandi  ideas  in  mente  supponunt. 

4®  Quum  id  quod  vocabulo  significatur,  est  res  prorsus  insensibi- 
lis, requiruntur  in  mente  ideae  identitatis  et  diversitatis,  ad  vo- 
cabulum intelligendum.  Prop.  H.  Absurdum  est  pariter,  nul- 
lam veritatem  ab  humana  mente  cognosci  posse,  nisi  per 
divinam  revelationem  traditione  transmissum.  Nam  i®  fides 
sine  aliqua  prtevia  scientia  est  impossibilis.-2‘'in  eo  systema- 
te error  esset  homini  aliquando  physice  necessarius-et  5*"  tol  - 
litur  discrimen  inter  veritates  rationales  et  revelatas. -4''  homo 

ab  homine  inslrni  nequit,  nisi  ratio  discentis  vi  sibi  propria 
veritatem  cognoscere  possil,  atque  adeo  nisi  aliquid  sciat  ante- 
quam instruatur.  Prop.  lil.  Falso  asseritur,  revelationem 
traditione  communicatam  physice  necessariam  esse,  saltem  ad 
ideas  ac  veritates,  quce  ad  ordinem  seu  religiosum,  seu  mora- 
lem pertinent,  assequendas.  Nam  A®  secus  plurimi  hominis 
in  errore  necessai  io  detinerenter.  Instructio  nil  valet,  nisi 
audiens  vi  sibi  propria  veritatem  intelligere  possit,  Si  ratio 
ideas  universales  primitivas  acquirit,  et  principia  quae  ex  iis 
emergunt,  via  sua  depi  eliendit,  eadem  suprimi  Nunrnris  exi- 
stentiam , et  ord  inis  morali s prmeipia  potest  cognoscere.  Pkop . IV. 

Dici  nequit,  verbum  externum,  aut  signum  quodcunque  arbitra- 
rium esse  conditionem  necessariam  ad  hoc,  ut  homo  ad  expe- 
ditum suw  rationis  usum,  seu  ad  claras  distinctasque  cogni- 
tiones rKvveniat.  Nam  1*"  necesse  non  est,  ut  mens  ad  objecta 
contemplanda  alterius  monitu  dirigatur.  2"'  Signum  externum 
nequit  esse  conditio  necessaria  ad  hoc,  ut  mens  reflexionem 
exerceat  Ad  ideas  acquirendas  naturaliter  homo  incilatur 
a sensationibus  et  phantasmatibus;  ad  veritatis  apprehensio- 
- nem  ac  judicium  ab  evidentia.  Prop.  Y.  Vocabula,  quanquam 
ad  intellectus  perfectionem  promovendam  sint  summopere 
utilia,  non  sunt  tamen  illi  ad  cogitandum  absolute  necessaria. 
Vocabula  prae  caeteris  phantasmatibus  intellectus  operationi- 
bus juvandis  opportuna  accidunt-memoriie  maxime  juvant- 
inter  signa  principatum  obtinent-scientiarum  et  traditionum 
thesauros  communicant  et  transmittunt.  Non  tamen  ad  cogi- 
tandum sunt  necessaria;  nam  1®  id  ex  dictis  liquel-2«  plura, 
cogitamus,  quin  vocabula  quibus  ea  significantur,  didicerimus- 
aut  5®  memoria  teneamus- 4®  celeres  quasdam  apprehensiones 
vocabulorum’  reproductione  exsequi  est  impossibile-5°  plures 
affectiones  internas,  vocabulis  exprimere  non  possumus. 
Qusestio,  utrum  homines  ex  se  loquelam  aliquam  invenire 
queant,  ad  controversiam  cum  traditionalibus  non  pertinet. 

Nec  est  quaestio  de  facto,  sed  de  hypothesi  quadam  possibili. 

Quid  de  ea  asseri  cum  certitudine  possit;  quid  in  utramque 
partem  disceptari  . 2?>d 

Art.  hi.  Satisfit  objectis.  Arguunt  1°  ex  factis.  Naturae  lex  est  ut 
ad  rationis  usum  dioino  perveniat  rationis  alterius  auxilio. 
Pueri  qui  extra  hominum  societatem  adoleverunt,  et  surdo- 
muti.  Arguunt  2*"  ex  analogia.  Vires  omnes  qua3  in  rerum  na- 
tura vigent,  externo  aliquo  incitamento  egent,  ut  in  actum 
exeant.  Arguunt  ex  analysi  intellectus.  Homo  sine  signo, 
cogitare  nequit : nam  1®  constat  hominem  sua  verba  cogitare, 
antequam  suas  cogitationes  verbis  eloquatur. -2«  nobiscum 
ipsi,  et  cum  Deo  taciti  colloquimur.-  5“  verbum  mentis  essen- 
tiale est  cogitationi. -4°  ideae  intellectuales,  vagae  et  indefinitae, 
solum  per  verbum  et  in  verbo  percipi  possunt  - 5^"  hominis 
cogitatio  spiritali  elemento  et  sensibili  coalescat  opportet  . 260 

CAPUT  X.  DE  JUDICIO. 

Art.  i.  Silncju(Ucium  Pliiiosoplioruniliacinrescntcii- 

tine.  Prop.  l.  Mcnlis judicium sUilmnonestin  apprehensione con- 
venientim  vel  discrepanlice  inter  ideas.  Nam  1®  Ihiec  appre- 
hensio est  causa  seu  motivumjudicii,  ideoqueab  ea  dislincta- 
2"  apprehensio  consequentiae,  est  apprehensio  convenientiae, 
sed  non  est  judicinrn-5”  si  jiklicium  esset  hujusmodi  appre- 
sio,  nullum  esse  posset  judicium  temerarium,  et  monita  quae 
ab  omnibus  philosophis  traduntur  ad  prudenter  judicandum, 
omni  sensu  carerent-4‘’  nulla  insuper  essent  judicia  imperata- 
5*"  nullum  judicium  falsum  esse  posset-6®  idem  probatur  ex 
notionibus  communiter  receptis  de  variis  mentis  statibus  re- 
spectu veritatis-T*^  ex  judicii  nomine  et  expressione.  . . ^204 

Art.  II,  Utrum  judicium  sit  actus  intellectus,  an  vero  voluntatis. 
Prop.  H.  Judicium  non  est  actus  a voluntate  elicitus,  sed  ab 
intellectu.  Nam  i*"  judicium  in  suum  objectum  tendit  sub 
ratione  veri.-^^  terminus  judicii  est  actus  essendi  objectivus 
expressus  per  affirmationem,  non  prosequendus  per  volunta- 
tem 5"  saepe  judicamus  contra  voluntatis  propensionem. 

-4«  idem  ex  judicii  nomine  et  expressione  colligitur.  Opp.  1®  Ju- 
dicium est  assensus  vel  dissensus  : assensus  autem  et  dissen- 
sus idem  est  ac  velle  et  nolle. Judicium  est  quies  quiedam 
desiderii  sciendi  aliquid  : desiderium  autem  et  quies  volunta- 
tis sunt.  Subditur  responsio  ......  270 

Art.  III  De  judicii  natura.  Prop.  III.  Judicium  est  actus,  quo 
mens  binos  conceptus  in  unum  componit.  Probatur  1®  ex  hu- 
manae mentis  limitatione  ac  perfectibilitate.  2"^  Judicii  termi- 
nus uno  conceptu  contineatur  oportet.  5^^  In  re  praedicatum  et 
subjectum  sunt  unum  et  idem  objectum.  4''  Constat  plurimos 
esse  conceptus  in  se  unos,  qui  pluribus  judiciis  compositi 
sunt.  Eliam  judicium  negans  dici  potest  compositio.  Quae  sit 
compositionis  forma.  Duplex  verbum  mentis.  An  et  quo  sensu 
compositio  quai  fit  per  judicium,  dici  possit  cognitio.  Judi- 
cium est  actus  reflexus.  Quomodo  intellectus  ex  se  ad  judi- 
candum determinetur.  Rerum  determinatarum  conceptus 
formantur  primo  per  judicium.  Omnes  ideae  distinctae  judi- 
cium supponunt  . 272 

Art.  IV.  An  omne  judicium  sit  ex  idearum  comparatione.  Reidia- 
norum  opinio.  Prop.  IV.  Nulla  sunt  aut  esse  possunt  legitima 
mentis  judicia,  quee  sine  ulla  convenientice  vel  discrepantix 
prcevia  perceptione,  ex  cceco  quodam  instinctu  ponantur. 

Nam  1«  caeca  haec  judicia  humanae  mentis  naturae  repugnant- 
praesertim  2®  quod  versantur  circa  veritates  fundamentales. - 
5®  haec  opinio  cognitionis  certitudinem  subruit-4®  ejusdem  opi- 
nionis nullum  est  fundamentum.  Eae  enim  veritates,  ob  quas 
hic  instinctus  asseritur,  non  affirmantur,  nisi  quia  intelligun- 
tur.  Cur  rudes  vulgaresque  homines  haec  principia  distincte 
exponere,  eorumque  rationem  reddere  nesciant.  Cousinii  ob- 
jectio dissolvitur 276 

CAPUT  IX.  FACULTATE  APPETENDI. 

Art.  I.  De  appetitu  in  genere.  Appetitus  naturalis  et  elicitus.  Du- 
plex est  in  homine  appetitus,  sensitivus  et  intellectivus. 
LUriusque  objectum  est  aliquod  bonum  cognitum.  Appetitus 
est  potentia  pariim  activa,  paitim  passiva.  Discrimen  inter 

facultatem  appetendi  et  cognoscendi 281 

Art.  II  De  appetitu  sensitivo.  Quo  stimulo  appetitus  sensitivus  ad 
actum  determinetur.  ^Appetitus  sensitivus  in  homine  ad 
plura  se  porrigit,  quam  in  brutis.  Appetitus  concupiscibilis 
et  irascibilis.  Quid  sit  passio.  Praecipui  facultatis  sensitivae 
actus.  Passiones  an  sint  malae.  Appetitus  sensitivi  subjectum 
est  ^compositum  ex  anima  et  corpore,  radix  autem  anima. 
Nexus  inter  corporis  statum  et  actus  appetitus  sensitivi.  In 
homine  appetitus  sensitivus  intellectivo  subditur,  non  tamen 

quoad  omnia 284 

Art.  III.  De  appetitu  intellectivo  seu  voluntate.  Prop.  I.  Volun- 
tas solummodo  bonum  appetere  potest : videlicet  id  solum  quod 
ut  aliquo  modo  bonum  apprehenditur  Probatur  1°  ex  ipsa  ap- 
petitus natura~2«  ex  ejus  line-4‘'  ex  inductione.  Prop.  II.  Bo- 
num quod  appetitur,  est  semper  aliquo  modo  ipsius  appetentis 
bonum.  Probatur  ex  experientia,  et  ex  natura  appetitus.  Ac- 
tus voluntatis  alii  sunt  circa  finem,  alii  circa  media.  Yoluntas 
in  omni  suo  actu  in  finem  tendit.  Quidquid  homo  velit  semper 
felicitatem  suam  implicite  vult.  Qui  sint  voluntatis  actus  circa 
finem,  qui  circa  media.  Actus  eliciti  et  imperati  . . . 287 

Art.  IV  De  humanes  voluntatis  libertate.  Libertas  a coactione  et  a 
necessitate.  Quoe  sit  causa  libera.  Libertas  indifferentiae  tri- 
plex, contradictionis,  contrarietatis,  specificationis.  Discrimen 
coacti  a necessario-et  spontanei  a voluntario  et  libero.  Actus 
liberi  elementa  sunt  intentio  finis  ultimi,  consilium  seu  deli- 
beratio, electio  et  exeeutio.  Prop.  \l\.  In  ultimi  finis  intentione 
libertas  non  est.  Probatur  1»  ex  natura  actus  contingentis  et 
ex  natura  manantis-2°  ex  analogia  cum  intellectu-3®  ex  natura 
finis  ultimi.  Fines  subordinati  libere  appetuntur,  et  propter 
finem  ultimum.  Voluntas  circa  actualem  finis  appetitum  est 
aliquo  modo  libera.  Prop.  IV.  In  actibus  intellectus  consilian- 
tis  et  judicantis  nulla  intrinseca  libertas.  Quia  intellectus  vel 
ab  objecto  vel  a voluntate  determinatur.  Prop.  V.  Exeeutio 
quoque  intrinsecus  libera  non  est.  Absurdum  est,  liber- 
tatem non  in  voluntate,  sed  in  exeeutione  positam . esse. 
Prop.  VI.  Libertas  ibi  solum  est,  ubi  habetur  voluntatis  electio. 
Libera  enim  determinatio  solum  esse  potest  in  potenti  ap- 
petente   290 

Art  V.  De  libertatis  natura.  Prop.  VII.  Nec  felicitas,  nec  bonum 
in  genere  electioni  subjiciuntur.  Deducitur  ex  dictis.  Prop.  VIII. 
Bonum  infinitum  intuitive  cognitum  necessario  ditigitur;  in 
proBsenti  tamen  vita  ejus  dilectio  electioni  subjacet.  1®  Bonum 
infinitum  est  objectum  humanse  beatitudinis-2®  in  hac  vita  il- 
lud non  nisi  imperfectissime  cognoscimus.  Electionis  objectum. 

Bonalimi  vera  tnm  falsa  eligi  possiiiil.  Liberlas  omnis  vel  obje- 
eti  vel  subjecti  imperfectionem  supponit.  Pkop.  IX.  Electio  non 
fertur  necessario  in  id,  quod  utmelius  apprehenditur . Nam  Psic 
omnis  libertas  destrueretur.  2«  Nihil  fere  est,  quod,  sub  di- 
verso aspectu  consideratum,  apprehendi  non  possit  ut  me- 
lius simul  et  ut  minus  bonum.  5«  Argumentum  ad  hominem. 

4"^  Naturae  voluntatis  repugnat,  ut  ad  bomim  linitum,  licet 
ut  melius  proponatur,  necessario  feratur.  Effugium  leibnit- 
zianorum  ad  praeviam  consuUationem  praecluditur.  Duplex 
in  actibus  causae  liberae  distinguenda  ratio,  sufficiens  et  deter- 
minans. Quibus  in  adjunctis  voluntas  ad  melius  determinetur. 

Prop.  X.  Ad  hoc  ut  voluntas  likerum  actum  eliciat,  necesse 
non  est  ut  a prxvio  judicio  practico  determinetur.  Nam  1®  ad 
explicandam  libertatem  necessario  admitti  debet  actus  aliquis 
voluntatis,  qui  a judicio  practico  non  determinetur-2«  judicium 
voluntate  movere  nequit,  nisi  ratione  objecti.  Quandoque 
voluntas  a judicio  practico  determinatur.  Judicium  rationis 
quod  electionem  praecedit  ac  dirigit,  non  est  judicium  pra- 
cticum,  sed  speculativum.  Ad  prudenter  agendum  requiri- 
tur judicium  practicum  .......  295 

Art.  VI.  Humanoe  voluntatis  libertas  asseritur.  Prop  XI.  Etsi  actus 
qui  a voluntate  imperari  dicuntur,  coacti  esse  possint,  repu- 
gnat tamen,actus  a voluntate  elicitos  esse  coactos.  Nam  exteriora 
membra  aliorum  violentiic  subsunt-actus  vero  elicitus  ab  in- 
trinseco principio  procedat  necesse  est.  Prop.  XII.  Humana 
voluntas  libertate  gaudet  indifferentioe.  Probatur  1«  ex  cogni- 
tione eorum  quae  voluntati  eligenda  proponuntur-2®  ex  intimo 
sensu-S^"  ex  communi  hominum  sensu  ....  502 

Xiu.  \l\.  Difficultates.  Voluntas  ab  alio  determinatur:  nam  i« 
omne  quod  movetur,  ab  alio  movetur-2'’  voluntas  est  indiffe- 
rens ad  diversa,  ut  intellectus -5^"  secus  dicere  deberemus  : 
volo  quia  volo,  vel  volo  quia  possum  velle.  Si  duo  bona  aequa- 
lia apprehendantur,  et  voluntas  unum  eligeret,  sine  motivo 
ageret,  quia  iitriusque  motiva  se  mutuo  elidunt.  Si  inaequalia 
apprehendantur,  voluntas  ad  bonum  majus  eligendum  ne- 
cessario determinatur  ; nam  1®  voluntas  dicitur  eligere 
quod  magis  placet-2°  minus  bonum  verum  est  malum-3°  si 
illud  eligeret,  ageret  sine  ullo  motivo.  Libertas  ex  intimo  sensu 
non  probatur  : nam  1®  hic  non  actus  indifferentiam,  sed  ip- 
sum actum  renuntiat-et  2*^  libertatis  ideam  in  nobis  esse-5'’ 
somniantes  quoque  sibi  videntur  libere  agere.  4®  Acus  ma- 
gnetica  aut  lapis  existimare  possent,  se  libere  moveri . . 306 

Art.  VIII  De  facultate  motrice.  Qui  motus  ab  hac  facultate  de- 
pendeant. Assertio  I.  Facultas  motrix  a facultate  appetendi 
distinguitur.  Probatur  1°  ex  analogia-2®  ex  diverso  modo  quo 
utriusque  facultatis  actus  absolvuntur-3®  quia  secus  actus  ap- 
petitus semper  ac  necessario  tenderet  ad  motum  passivum- 
4®  plura  appetimus,  quoe  exsequi  non  possumus.  Assertio  II. 
Subjectum  in  quo  residet  facultas  motrix,  sunt  musculi  animatio 

INSTITUTIONES,  ETC.  III.  24 

Probatur  experientia  et  observatione.  De  dependentia  vis  mo- 
tricis  ab  appetitu,  dicendum  P non  omnium  musculorum 
vim  motricem  appetitui  subjectam  esse-2«  appetitum  sensiti- 
vum ex  se  suliicere  ad  motricem  vim  determinandam  ad 
actum ; non  tamen  imperio  proprie  dicto-facultatem  motri- 
cem in  homine  sscpe  determinari  ad  actum  vi  habitus-si 
voluntas  renuat,  nec  appetitum  sensitivum,  nec  habitum 
quemlibet  sufficere  ad  facultatem  motricem  determinandam 
-l*acultatem  motricem  a voluntate  determinari,  saltem  ut  plu- 
rimum, mediante  motu  appetitus  'sensitivi : posse  tamen  a 
voluntate  absque  hoc  medio  determinari.  Voluntas  in  impe- 
randis actibus  facilitatum  sibi  subjectanim  se  habet  ad  mo- 
dum causoe  moralis,  non  ut  causa  physica  . . . .511 

THEOLOGIA 

Tractationis  objectum-prieslantia  et  partitio 515 

LIBER  PRIMUS. 

CAPUT  I.  De  DEMONsraATiONE  ixistenti^  Dsi. 

An  r.  I.  Utrum  Dei  existenlia  debeat  ac  possit  demonstrari.  Dei  exi- 
stentia  licet  sit  per  se  nota  secundum  se,  non  tamen  est  quoad 
nos.  Debet  ergo  demonstratione  cognosci.  Potest  autem  de- 
monstrari a posteriori,  at  non  a priori.  Quibusdam  difficul- 
tatibus satis  fit.  . . 516 

Art.  II.  De  argumentis  hanc  in  rem  afferendis.  Qusenam  prae  cae- 
leris argumenta  seligantur.  Argumentum  quod  vocant  quasi  a 
priori,  vel  a simultaneo,  utpote  aequivocationi  innixum,  rejici- 
tur. Quomodo  ens  infinitum  non  existens  repugnet,  et  quid 
exinde  inferri  legitime  possit.  Dei  essentiam  nullus  hominum 
in  hac  vita  intuetur.  Athei  negativi  et  positivi.  Quid  in  hoc 
quaestione  Dei  nomine  intelligamus  . . . . .519 

CAPUT  II.  Argumentum  meta  physicum. 

Art.  I.  Exponitur  argumentum.  Prop.  I.  Cum  repugnet  omne  id 
quod  est, esse  productum  et  contingens,  infertur  ens  improductum 
et  necessarium  existere.  Nam  1®  si  omnia  quae  sunt  essent  pro- 
ducta, vel  dicendum  esset  aliquid  a nihilo  fuisse  productum, 
vel  duo  se  mutuo  produxisse,  vel  in  indefinitum  procedi  posse. 

Si  ens  necessarium  non  existeret,  nihil  unquam  possibile 
esset.  Deus  est  ens  a se.  In  Deo  essentia  et  existentia  sunt 

unum  idemque 525 

Art.  II.  De  effugio  atheorum  ad  seriem  infinitam,  Prop.  II.  Series 
finita  contingentium,  independens  ab  ente  necessario,  plane 
repugnat.  Repugnat  1®  quia  infinita  est  et  successiva-ex  una 
parte  limitem  habet,  imosemperhabuit-semperaugetur-plura 
contineret  iufinita,  quorum  alterum  altero  majus  esset-anima- 
rum  originem  explicare  nequit  - ‘2,^  cum  omnes  termini  sint 
contingentes,  tota  series  est  insufficiens  ad  existendum-sin- 
guli  enim  termini  sunt  conditionales,  ac  proinde  per  se  in- 
sufficientes ad  sequentes  producendos  ....  524 
Art.  III.  Difficultates,  Dei  existenlia  nequit  demonstrari  ex  rebus 

conliiigeiuibiis.  Nam  i*’  idea  conlingeiitis  supponit  ideam  ne- 
cessarii - 2^  per  ea  quae  necessaria  non  siinl,  nequit  demon- 
strari id  quod  est  necessarium  - 5'*  contingens  non  requirit 
aliam  causam  quam  ens  aliud  contingens- 4^»  elfectus  finitus 
non  potest  nos  adducere  in  cognitionem  causa3  intinitye-5®  si 
existentia  entis  contingentis  esset  necessario  connexa  cum 
ente  necessario,  ens  contingens  esset  necessarium.  Series  in- 
finita ab  atheis  proposita  non  repugnat.  Nam  i""  non  repu- 
gnat series  causarum  sine  ultima;  ergo  nec  sine  prima-2* 
plures  auctores  docuere  mundi  aeterni  possibilitatem-S*^  in  ea 
serie  singuli  termini  sunt  possibiles  tum  intrinsece  tum  ex- 

trinsece.  Respondetur.^ 527 

CAPUT  II!.  Argumentum  physicum. 

Art.  I.  Expositio.  Prop.  111.  Ex  admirabili  mundi  ordine  luculen- 
ter ostenditur  superiorem  quamdam  Intelligentiam  rebus  om- 
nibus prceesse.  Causa  a qua  mundus  prodiit,  certa  et  aptissima 
media  ad  certos  fines  disposuisse  evidenter  cernitur.  Id  de- 
monstrat reriim  ordinatarum  pluralitas,  varietas,  vires,  finis, 
subordinatio  ac  pulchritudo  eadem  ordinis  ratio  in  pluribus 
existens-opportunae  pro  rerum  adjunctis  mutationes  finis 
idem  pluribus  diversissimisque  modis  obtentus-harmonica 
finium  subordinatio-mira  ejusdem  rei  aptitudo  ad  plures  fines 
simul  obtinendos-motuum,  virium,  legum  ordo  et  constantia- 
mirum  oppositarum  virium  sequilibrium-omniiim  harmonia 
et  pulcbritudo-legum  omnium  contingentia.  Confirmatur  con- 
clusio ex  humanarum  arlium  et  scientiarum  comparatione. 
Causa  quae  mundum  condidit  est  summe  sapiens,  potens,  pul- 
chra, bona,  unica,  a tota  rerum  universitate  distincta , et  a 
congerie  rerum  mundanarum  independens.  Eadem  habet  om- 
nem tum  in  materiam,  tum  in  hominum  spiritus  potestatem- 
ab  ea  dependet  hominis  vita  et  mors.  Hoc  ergo  ens  est  ab 
homine  reverendum,  colendum,  timendum  et  amandum.  Hu- 
jusmodi autem  ens  est  Deus.  ......  350 

Art.  11.  De  Epicuri  systemate.  Doctrina  Epicuri  circa  Deos  et 
mundi  productionem.  Prop.  IV.  Epicuri  systema  de  mundi 
origine  absurditatibus  scatet.  Praecipuae  sunt  : spatium  va- 
cuum reale  et  infinilum-atomi  improductae,  aeternae,  et  mul- 
titudine infmitae-atomi  infinitae  et  vacuum-motus  aeternus- 
atomi  infinitae  et  motus-motus  atomis  essentialis-gravitas  sine 
eentro  gravitatis-alomorum  figura,  magnitudo,  dislanlia,  de- 
clinatio, ordo  mundi  casu  constitutus.  Permissa  Epicuri  hy- 
pothesi,  ea  non  explicatur  constitutio  praesentis  status  mundi“ 
corporum  vegetalium  et  animalium  elFormatio  et  leges-vitae 
sensitivae  ac  multo  magis  intellectivae  principium.  . . 333 

Akt.  111.  Difficultates.  Nullae  dantur  in  rerum  natura  causae  fina- 
les. Nam  D eas  excogitavimus  quia  causas  physicas  igiiora- 
mus-et2«quia  nos  propter  aliquos  fines  agere  solemus.  3^*  Ens 
supremum  nulla  re  eget  propter  quam  agat.  4®  Fieri  casu  po- 
test, ut  quaedam  simititiidinem  recipiant  rerum,  quae  ab  in- 

telligeiilia  ad  finem  ordinantur.  FortuiUe  atomorum  concur- 
santium conjunctiones,  tempore  infinito,  possibiles  omnes 
combinationes  efficere  debent  : inter  has  vero  est  etiam  hx‘C 
rerum  universitas.  Ut  explicetur  mundi  ordo,  sufficit  suppo- 
nere vires  quas  habet  materia : his  enim  omnia  fiunt,  et  nesci- 
mus quousque  possint  pervenire.  In  rerum  universitate  mul- 
tae sunt  imperfectiones,  multa  redundantia  et  inutilia,  et  ipse 
mundi  ordo  saepe  perturbatur.  Saltem  qui  mundum  ordinavit 
non  probatur  esse  ens  inhiiitum.  Solutiones  subjiciuntur.  . 558 
CAPUT  IV.  Arcumeniuu  morale. 

Art.  I.  Expositio,  Prop.  V.  Universalis  et  constans  humani  gene- 
ris in  agnoscenda  divinitate  consensi^theos  omnino  profligat. 
Adest  universalis  et  constans  generis  humani  consensus  in 
agnoscenda  divinitate.  Id  probatur  1®  historicorum  ac  viato- 
rum relationibns,  antiquissimorum  philosophorum  auctoritate, 
ipsaque  recentiorum  atheorum  confessione.  2^"  Vetutissimo- 
rum  populorum  scriptis  et  traditionibus,  mcnumentis,  prae- 
sertim sacris,  et  linguis.  Hujusmodi  persuasio  falsa  esse 
nequit;  secus  dicendum  esset  hominem  ad  hunc  errorem  na- 
turaliter devenisse.  Idem  confirmatur  1®  quia  hujus  veritatis 
notitia  maxime  hominem  refert-ejus  persuasio  humanitatis 
morumque  cultura  crescente  firmior  evasit,  scientiisque  pro- 
ficientibus confirmata  est-ejus  vero  im pugnatores  athei  sem- 
per  odio  et  despectui  habiti  sunt.  Haec  persuasio  facile  in- 
c firmari  aut  etiam  penitus  tolli  potuisset  ex  molestia  quam 
hominum  cupiditatibus  infert-multarum  gentium  barbarie- 
vitiis  corruptisque  hominum  moribus-obviis  et  captiosis  so- 
phismatibus-poiytheismi  turpitudine-atheorum  cavillationi- 
bus-nationum  disjunctione 545 

Art.  11.  Atheorum  hypotheses.  Prop.  VI.  Consensio  hcec  non  ab  edu- 
cationis praejudiciis,  non  a legislatorum  fraude,  nec  ab  inani 
metu,  nec  a naturalium  causarum  ignoratione  originem  duxit. 

Non  provenit  ab  educatione,  quia  haec  diversa  est  apud  diver- 
sos populos-praejudicia  autem  educationis  processu  temporis 
deponuntur,  saltem  a sapientioribus,  praesertim  si  cupiditati- 
bus molesta  sint.  Non  a legislatorum  fraude,  quia  Dei  notio 
viget  etiam  apud  sylvestres  populos-inverosimile  est  quod 
omnibus  simul  legislatoribus  haec  fraus  in  mentem  venerit- 
moraliter  autem  impossibile  quod  ita  firmiter,  ab  omnibus 
reciperetur,  nec  unquam  detecta  fuerit.  Dei  notio  est  quovis 
legislatore  antiquior.  Non  provenit  ab  ignorantia,  quia  etiam 
apud  sapientes,  et  rerum  physicarum  peritos  semper  viguit- 
ab  ignorantia  potius  oritur  atheorum  hypotliesis.  Demum  Dei 
notio  non  provenit  a metu,  quia  in  impavidis  quoque  reperi- 
tur  hominibus-etiam  post  cognitas  immediatas  pinenomenc- 
rum  causas-homines  Deum  sibi  repraesentant  non  ut  terribi- 
lem tyrannum,  sed  ut  beneficum  patrem.  Etsi  Dei  notio  ab 
hoc  timore  orta  esset,  non  ostenderetur  esse  irrationalis- 
proinde  in  ipsis  atheis,  vel  nolentibus,  invenitur,  qui  vere  ob 

limorcni  eam  abjicere  conanlur.  .....  547 

Afir.  111.  DilficuUatcs.  Ilie  consensus  humani  generis  non  est  uni-  « 
versalis  : nam  constat  antiquos  quosdam  populos,  aliosque 
nuper  repertos  fuisse  atheos.  Philosophi  quoque  non  pauci, 
tum  veteres,  Ium  receniiores  athei  fuerunt.  Fortasse  populi 
antiquitus  ignoti,  aut  alii  auhue  incogniti  athei  sunt:  fortasse 
h;ec  persuasio  evanescet.  Etsi  hic  consensus  fuisset  universa- 
lis, nullam  hahet  vim  ad  probandam  Dei  existentiam,:  nam 
diversi  a diversis  populis  colebantur  Dii-plures  per  plura  sae- 
cula professi  sunt  polytheismum,  qui  re  idem  est  ac  athei- 
smus.  Multae  demum  persuasiones  universales  repertae  sunt 
falsae.  Singulis  respondetur  ......  551 

CAPUT  V.  De  atheismo. 

Anx.  I.  An  esse  possint  homines  athei.  Possunt  dari  athei  negativi 
ad  breve  tempus,  non  tamen  ad  longum  tempus.  Animadversio 
in  traditionales.  Dari  etiam  possunt  athei  positivi,  saltem  ad 
breve  tempus.  Judicium  quo  atheus  Deum  esse  negat  aut  du- 
bitat, est  semper  error  formalis.  Qui  constanter  Deum  ser- 
monibus aut  scriptis  negat,  contra  mentem  loquitur.  Nequit 
atheus  quilibet  se  a summae  imprudentiae  nota  excursare.  . 554 
Ari.  II.  De  exitialibus  atheismi  consectariis.  Atheismus  P sapien- 
tiam perimit,  atque  in  omni  cognitionum  ordine  tenebras  of- 
fundit-2®  humanae  naturae  osor  est  et  inimicus-S*^  humanam 
societatem  impossibilem  reddit  . . . . .557 

LIBER  SECUNDUS. 

CAPUT  1.  De  essem  a mviNA. 

Art.  I.  Quid  essenticB  divince  nomine  intelligatur.  Quid  Deus  sil 
non  immediate  cognoscimus,  sed  argumentando  deducimus. 
Duplici  in  hoc  utimur  via,  remotionis  et  analogiae.  Quid  a nobis 
vocetur  essentia  Dei,  et  quomodo  ab  ejus  attributis  distin- 
guatur. Esse  a se  est  id  quod  primo  de  Deo  concipitur,  et  ex 
quo  caetera  ejus  attributa  deducuntur.  . . . . 500 

Art.  II.  Deum  non  esse  in  ullo  genere.  Prop.  1.  Divina  essentianon 
est  in  ullo  genere,  quod  sit  ipsi  et  alicui  alteri  naturce  commu- 
ne. Probatur  P quia  hoc  genus  non  aliud  esse  posset  quam  ens, 
quod  nequit  esse  genus.  2*^  Genus  per  se  est  indifferens  ad 
existendum,  quod  dici  nequit  de  essentia  divina.  Deus  est 
supra  omne  genus  Quid  Deus  sit  proprie  definiri  nequit, 
ideoque  Deus  est  incomprehensibilis.  Nomina  quai  tribuun- 
tur Deo  simul  et  creaturis,  sunt  analoga.  Opp.  P Deus  est 
in  genere  substantiae,  quia  est  ens  per  se.^^  Res  creatae  etiam 
in  essentialibus  Deo  similes  sunt,  ideoque  habent  aliquid  lo- 
gice commune  cum  Deo.  Respondetur.  Etsi  dici  possit  crea- 
turam esse  similem  Deo,  non  potest  recte  dici  Deum  esse 
creaturae  similem  . . . . . . , . 5()t 

-Art.  III.  De  infinita  Dei  perfectione.  Prop.  II.  Deusest  ens  actu  infi- 
nitum. Nam  P ens  a se  limites  habete  nullo  pacto  potest-2'' 
ipsum  esse  per  se  debet  habere  omnia,  quae  pertinent  ad  ra- 

tionem  essendi-2®  causa  prima  debet  continere  perTectiones 
omnium  possibilium.  Deus  continet  perfectiones  simplices 
formaliter,  mi\i2LS  eminenter  ei  vir  luali  ter.  Perfectiones  simpli- 
ces non  sunt  in  Deo  secundum  eam  rationem  quam  habem 
in  rebus  creatis.  Quae  nomina  Deo  absolute  tribui  possint. 
Nomina  Deo  et  creaturis  communia  analoga  sunt  Quo  sensu 
Deus  dicatur  ifsum  esse.,  totum  esse,  plenitudo  essendi.  , . oOi 

CAQUT  II.  De  PA^THElSIUO 

Aut.  1.  De  pantheismi  diversis  formis.  Quid  sit  pantheismus-cur 
pantheistae  dicantur  athei  indirecti.  Triplex  pantheismi  for- 
ma. Emanatio  transiens.  Erroris  hujus  antiquitas  : praecipui 
ejus  auctores  Evolutio  immanens  realis.  Spinosa.  Pantheis- 
mus  idcalis.  Schola  vedantica-eleatenses.  Fichte-Schelling- 
Hegel-eciectici  et  saint-simoniani o(>7 

Art.  II.  Generalis  Pantheismi  confutatio.  Essentia  pantheismi, 
quaecumque  sit  ejus  forma,  est  doctrina  identitatis  universalis. 
Prop.  I.  Systema  identitatis  universalis  est  absurdum  in  se,  et 
quam  quod  maxime  perniciosum.  Est  absurdum  quia  1®  con- 
tradicit experientiae  externae-et  experientiae  internae-5'’  tot 
in  se  contradictiones  continet,  quot  continentur  hac  comple- 
xione idearum  Deus-mundus.  Est  perniciosum  quia  1®  eadem, 
quae  atheisnius,  parit  incommoda-2''  insuper  tollit  huma- 
nam libertatem,  ac  proinde  omnem  moralitatem-o®  discrimen 
subruit  inter  verum  et  falsum,  atque  ens  cum  non  ente  iden- 
tificat-4®  idealismum , scepticismurn  et  turpissimum  egoi- 
smum  infert  .........  57:2 

Art.  III.  Difpdiltatcs.  Ens  infinitum,  quod  est  Deus  omnem  conti- 
nere debet  realitatem;  ergo  nulla  realitas  extra  Deum.  Nam 
1°  Deus  est  ipsum  esse;  esse  autem  completitur  omnia  quae 
sunt-2‘'  idea  entis  in  genere  infinitatem  quamdam  praefert  et 
necessitatem;  ideoque  objectum  ejus  ideae  est  ens  infinitum 
et  necessarium-S^"  si  Deus  esset  ens  determinatum,  esset  ia 
eo  aliqua  negatio-4«  ens  finitum  est  non-ens;  nan]  limes 
nihil  est  Praeter  ens  infinitum  nullum  aliud  ens  ab  eo  distin- 
ctum intelligi  potest  : nam  D si  existeret  corpus  infinitte 
magnitudinis,  nullum  aliud  corpus  posset  existere-S^^  ex  eo 
quod  unum  corpus  est  extra  alterius  locum,  extensione  fni- 
tum  esse  intelligitur.  Si  extra  ens  infinitum  essent  entia  fini- 
ta, posset  excogitari  aliquid  majns  infinito;  nempe  infinitum 
una  cum  entibus  finitis.  Finitum  ab  infinito  produci  non 
potuit.  Responsiones.  .*.....  57(> 

Art.  IV.  Refutatur  pantheismus  realis.  IVic  pantheismus  ad  hasres 
propositiones  redicitur  : I®  unica  existit  in  mundo  substan- 
tia-^^'  ejus  attributa  necessaria  sunt  cogitatio  et  extensio-5® 
hujusmodi  substantia  est  infinita.  Prop.  II. Tm  istce  assertio- 
nes sunt  errores  turpissimi  et  manifesti.  Nam  1«  ex  ipsa  defi- 
nitione substantiai  a Spinosa  allata  consequitur  plure  existere 
in  mundo  substantias-^^"  cogitatio  est  essentialiter  indivisibi- 
lis, extensum  vero  est  essentialiter  divisibile-o*"  cogitatio  qme 


Imic  subslanliije  tribuitur,  est  limitata  et  imperfecta;  exten- 
sio est  essentialiter  linila-et  utraque  perpetuo  mutatur.  . 580 

Art.  V.  Spinosw  argumentatio  refellitur.  Duplex  substantiai  defi- 
nitio a Spinosa  allata  perpenditur.  Ejus  argumentatio  huc  re- 
ducitur : i®  Unica  exislit,  eaque  necessaria  substantia  : nam 
ad  naturam  substantiae  pertinet  existere-2‘'  una  substantia 
non  potest  produci  ab  alia-5®  secus  unius  substantiae  cogni- 
tio a cognitione  alterius  pendet,  quod  dici  nequit-et  praeterea, 
cum  dua;  substantise  nil  habeant  commune  inter  se  non  po- 
test ulla  alteram  producere-4^  non  possunt  dari  plures  sub- 
stantiae ejusdem  attributi,  quia  noii  distinguerentur.  Singulis 
respondetur.  Quibus  aequivocalionibus  tota  Spinosae  argumen- 
tatio innitatur.  Redarguuntur  Spinosae  laudatores.  . . 585 

Art.  VI.  Confutatur  pantheismus  idealis.  ¥3Li\iheis,mi  idealis  expo- 
sitio ac  generalis  formula.  Prop.  lil.  Paniheismus  idealis  1» 
est  eminenter  absurdus ; pugnat  cum  elementaribus  intelle- 
ctus humani  notionibus ; S""  arbitrarius  est  in  suis  principiis  et 
assertionibus ; et  est  4*^  in  sua  disserendi  ratione  turpiter  so- 
phisticus. Sane  1®  hic  paniheismus  turpissimo  nititur  idea- 
lismo-ipsum  absolutum  et  infinitum  assidue  illudi  ponit-ni- 
hilismum  inducit-asserit  esse  et  nihilum  idem  esse.  2®  Hoc 
idem  systema  opponitur  ideis  individui  et  personae,  distinctio- 
nis, multitudinis,  universalitatis,  realitatis  et  ordinis-ideas 
essentiarum  prorsus  vanas  facit-nulla , eo  admisso , est  sub- 
stantia, nullum  accidens;  nulla  possibilitas  aut  contingentia- 
inliniti  notio  chimaerica  est-nulla  est  distinctio  inter  subje- 
ctum et  objectum-notiones  veri  et  falsi,  boni  et  mali,  juris  et 
officii  absurdae  sunt-5  ‘ principia  quibus  innititur , assertio- 
nesque quas  continet  arbitrariae  sunt,  omnino  novae,  non 
tamen  probantur  nec  probari  possunt-i""  pantheistae  ideales 
experientia  et  intellectus  notionibus,  quas  inter  illnsiones  re- 
jiciunt, suam  theoriam  probant-aequivocationibus  et  puerili- 
bas  cavillationibus  ludunt.  Afferuntur  bina  ratiocinia,  speci- 
men dialecticae  transcendentalium : alterum  ex  Ficlite,  alterum 
ex  Hegel. 58b 

CAPUT  [II.  De  unitate  Dei. 

Art.  I.  Statuitur  divinw  natur (b  unitas.  Prop.  I.  Deus  unicus  est. 

Nam  unicus  est,  immo  esse  debuit  mundi  auctor.  2*^  Si 
Deus  unicus  non  esset,  haberet  sibi  mqualem ; non  esset  re- 
rum omnium  causa  efficiens  finalis  et  exemplaris ; nec  esset 
omnino  independens  ; quae  dici  nequeunt  de  ente  infinite  per- 
fecto-5°  Singularitas  est  de  essentia  naturae  necessariae.  Hinc 
1®  natura  divina  nequit  per  productionem  multiplicari-2® 
Deus,  et  solus  Deus,  est  sua  essentia.  ....  595 

Art.  II.  Difficultates.  Unitas  importat  solitudinem.  Non  repugnat 
ajqualis  plurium  perfectio  in  eodem  genere.  Pluralitas  nullam 
adimit  perfectionem.  Sunt  in  Deo  tres  Personai  infinitae  et 
ajquales.  Si  ..Deus  non  posset  producere  ens  infinite  perfe- 

dum,  non  haberetur  terminus  adiequatus  infinitae  ejus  po- 
tentiae, nec  effusio  conveniens  bonitatis  ejus.  Responsiones. 
Aliquid  de  populorum  consensu  in  polytheismo  profitendo-et 
de  miraculis  quae  apud  gentiles  patrata  dicuntur.  . . 59G 

LIBER  TERTIUS. 

CAPUT  I De  simplicitate  et  jMxMUTabilitate  Dei. 

Aut.  I.  De  ph^jsica  Dei  simplicitate.  Prop.  I.  Deus  est  physice  sim- 
plicissimus  : nempe  non  est  in  Deo  composito  essentialis , nec 
accidentalis,  nec  quantitativa,  neque  ulla  alia  vera  compositio. 

Dam  1*^  Deus  est  ens  a se-2"  est  ens  necessarium-5«  est  inde- 
pendens  et  est  primum  ens-4®  ens  unicum  infinitum  neque  ex 
infinite  perfectis  partibus,  neque  ex  imperfectis  coalescere 
potcst-Hinc  Deus  nec  est  corpus  nec  constat  ex  spiritu  et 
corpore-nullum  in  Deo  est  accidens  a substantia  distinctum- 
omnes  actus  Dei  cum  ejus  substantia  identificantur.  Hobbe- 
sii  cavillatio  retunditur.  Trinitas  personarum  Deum  compo- 
situm non  facit. 599 

Art.  I.  De  immutabilitate  Dei.  Prop.  II.  Deus  est  absolute  et  in  om- 
nibus immutabilis.  Probatur  1°  ex  absoluta  Dei  necessitate- 
2®  ex  infinita  ejus  perfectione.  Hinc  non  est  in  Deo  ulla  po- 
tentia ab  actu  distincta ; multo  minus  plures  potentioe-nulla 
in  eo  habetur  actuum  successio-realis  relationis  fundamentum 
contingens  in  Deo  nullum  esse  potest-inutari  tamen  possunt 

relationes  ejus  extrinsecse. 401 

Art.  III.  De  metaphysiea  Dei  simplicitate.  Prop.  ill.  Deus  est  me- 
physice  simplex  et  actus  purissimus.  Nam  i*"  in  Deo  nequit 
esse  compositio  ex  genere  et  diflerentia;  quia  non  est  sub 
ullo  genere-non  ex  supposito  et  natura;  quia  Deus  est  sua 
propria  natura-non  ex  essentia  et  esse ; quia  essentia  entis  a 
se  in  statu  possibilitatis  concipi  nequit-^'’  Deus  habet  totum 
essendi  actum,  quem  habere  potest  natura  perieclissiina,seu 
actum  purissimum ; Deus  autem  est  suum  esse  et  suus  actus. 
Quomodo  actus  iste  purissimus  tam  diversa,  imo  et  opposita 
distinctisque  temporibus  agere  possit,  quin  mutetur.  Distin- 
ctio inter  actus  divini  entitatem  ej usque  terminationem-biec 
mutari  potest,  non  vero  illa.  Res  similitudine  solis  illustratur. 
Relationes  omnes  inter  Deum  et  creaturas  sunt  intrinsecae  ex 
parte  rerum  creatarum,  et  extrinsecae  ex  parte  Dei.  . . 402 

Art.  IV.  De  distinctione  rationis  inUr  divinas  perfectionis. 
Prop.  IV.  Quamvis  heec  ita  se  habeant,  potest  tamen  atque 
adeo  debet  humana  ratio  divinas  perfectiones  et  operationes 
inter  se  distinguere,  distinctione,  quam  dicunt  rationis  ratio- 
cinatcB.  Nam  i®  hujus  distinctionis  fundamentum  exlrinsecum 
praebent  multiplices  et  diversae  relationes  quas  res  creatae 
habent  ad  actum  illum  purissimum-2'’ ea  distinctio  fieri  debet 
ab  humana  mente,  quia  limitata  est; -nulla  est  in  ea  falsitas- 
5®  ex  hujusmodi  distinctionis  neglectu  multa  et  gravissima 
sequerentur  absurda • . 405 

Art.  V.  bi/fi(ullates.  Deus  cognoscit  res  nioclo  liiluras,  modo  pric- 
senles,  modo  pricteritas-mulat  voluntatem , quum  v.  g.  pla- 
catur aut  preces  exaudit-mutat  operationem,  quum  de  non 
creante  Iit  creans.  Impossibile  videtur,  unum  eumdemquo 
actum  esse  simul  actum  amoris  et  odii,  veniae  et  vindictai  etc. 

Si  relationes  Dei  ad  res  creatas  sunt  extrinscca^,  Deus  non 
est  realiter  creator  et  dominus.  Necessario  concipi  debent  in 
Deo  actiones  successivie  ; non  enim  potest  e.  g\  velle  aliquid, 
nisi  illud  prius  intellexerit.  In  divina  incarnatione  Deus  Ver- 
bum factus  est  homo,  cum  prius  non  esset  homo.  Subduntur 
responsiones 407 

CAPUT  II.  De  IMMRNSITAT^j  ET  JiITKRnitATE  DEI. 

Art.  I.  De  omnipreesentia  divince  subslaniice  Quid  significet  Deum 
esse  immensum.  Triplici  modo  ens  certo  in  loco  esse  potest, 
nempe  per  potcntiam^perprwsentiam  ei  per  Substan- 

tia existere  potest  in  loco  vel  circumscriptive,  vel  per  conta- 
ctum vir  tutis  j idque  vel  definitive  vel  non.  Prop.  l.  Divina 
substantia  in  omnibus  rebus  est  et  in  omni  loco.  Nam  Deus  in 
omnibus  rebus  immediate  et  intime  agit.  Hinc  debet  esse  in 
omni  loco-est  etiam  in  spiritibus.  Deus  est  totus  in  singulis 
quibusque  mundi  partibus.  . . . . . .41(1 

Art.  II.  De  immensitate.  Divina  substantia  talis  est,  ut  infinitis  ter- 
minis preesens  inesse  possit  ;-nulla  tamen  in  ea  est  potentia- 
litas-quie  tota  se  habet  ex  parte  terminorum.  Immensitas 
est  attributum  Dei  necessarium,  et  ab  ubiquitate  distingui- 
tur, estque  perfectio  positiva  et  absoluta.  Prop.  II.  Deus  est 
immensus.  Probatur  ex  Dei  omnipotentia,  ex  infinita  ejus  per- 
fectione, et  absoluta  necessitate 414 

Art.  III  Difficultates.  Quae  ex  Dei  simplicitate  et  immutabilitate 
opponuntur,  generatim  ex  expositis  theoriis  evertuntur.  Eno- 
dantur haec  alia  objecta:  Ut  momentum  indivisibile  non  po- 
test esse  in  diversis  temporibus,  ita  nec  indivisibile  perma- 
nens in  pluribus  locis.  Quod  est  totum  alicubi,  nihil  ejus  est 
extra  illum  locum.  Indignum  est  Deo  rebus  fandis  et  vilio- 
ribus inesse.  Deus  dicitur  esse  in  coelo,  in  templo  in  justo- 
rum animis,  etc.  : non  est  ergo  in  omnibus  locis.  Si  Deus  est 
actu  immensus,  existeret  quoque  in  spatiis  imaginariis,  quae 
nihil  sunt  414 

Art.  IV.  De  aternitate  Dei.  ^ternitatis  definitio.  ^Eternilas  non 
debet  concipi  ut  tempus  actu  infinitum.  Tempus  nequit  haberi 
ut  pars  aeternitatis.  iEternitas  cooexistit  omni  tempori,  sed 
non  coextenditur  cum  teinpore-aequivalet  tamen  tempori  in- 
definito. Definitio  aeternitatis  a Boetio  tradita  expenditur,  et 
ad  priorem  reduci  demonstratur.  Prop.  III.  Deus  est  aternus. 

Nam  1®  Deus  non  habet  initium ; quia  est  ens  a se,  absolute 
necessarium,  et  prima  omnium  causa-S^’  non  habet  finem  ; 
quia  est  absolute  necessarium,  et  dificiendi  ratio  in  eo  nec 
externa  nec  interna  inveniri  potest-5”  in  ejus  cxistenlia  nulla 

est  successio,  quia  est  ens  immutabile  et  infinite  perfectum. 

Opp.  aeternitas,  utpote  indivisibilis,  unicuique  temporis  dif- 
ferentiae tota  coexistit : ergo  unaquaeque  creatura  toti  aeterni- 
tati coexistit.  Responsio  . . . . . . , 411» 

CAfUT  IIL  De  intellectu  divino. 

Art.  I.  De  scientia  Dei.  Scientia  Dei  non  continetur  actibus  suc- 
cessivis-non  est  l atiocinio  parla-non  coalescit  idearum  com- 
positione et  divisione-non  efficitur  accidentalibus  perceptio- 
nibus et  abstractionibiis-non  est  habitus.  Est  autem  simpli- 
cissima, infallibilis,  immutabilis,  infinita-et  est  iJcm  ac  di- 
vina substantia  et  essentia.  Objectum  divina:  scientiae 
primarium  et  secundarium.  Divisio  scientiae  Dei  in  necessa- 
riam, liberam  et  mediam-in  scientiam  simplicis  intelligentice, 
visionis  ct  mediam-in  speculativam  et  praticam.  Quae  scien- 
tia Dei,  et  quo  sensu  rerum  causa  dicatur.  , . .41^ 

Art.  U.  De  scientia  necessaria.  Prop.  I.  Deus  seipsum  intelligit  et 
adcequale  comprehendit.  Nam  1®  divina  essentia  est  intelligi- 
bile  perfectissimum,  et  divino  intellectui  intime  praesens-2® 
divina  intelligentia  est,  ut  divina  essentia,  infinita,  et  tota 
semper  in  actu.  Prop.  II.  Deus  omnia  possibilia  cognoscit 
Nam  1®  scientia  Dei  est  infinita-2«  omnia  possibilia  sunt  divinae 
essentiae  similitudines-o®  Deus  debet  cognoscere  quidquid  fa- 
cere potest.  Deus  enuntiabilia  omnia,  et  omnia  quoque  mala 

cognoscit. 4'2i 

Art.  III.  De  scientia  libera.  Prop.  III.  Deus  cognoscit  omnia  futura 
necessaria.  Nam  naturalium  causarum  virtutem  adaequate  co- 
gnoscit. Hinc  etiam  futura  necessaria  conditionata  in  causis 
cognoscit-ea  quoque  quae  per  accidens  a causis  suis  dimana- 
bunt. Prop.  IV.  Deo  perspecta  sunt  omnia  futura  libera.  Nam 
ea  cognoscere  magna  est  perfectio-2®  si  non  essent  Deo  ab 
aeterno  perspecta,  ab  eo  cognoscerentur,  quum  praesentia 
fiunt,  quod  repugnat-o^"  Deus  ab  aeterno  cognoscit  omnem 
veritatem-4'^  Deus  in  sua  aeternitate  omnia  aeque  sibi  praesen- 
tia habet.  5^  idem  communis  omnium  gentium  consensus  et 
historia  confirmat  . . . . . . . . 4:24 

Art.  IV.  De  scientia  conditionata.  Prop.  V.  Porrigit  se  quoque  di- 
vina scientia  ad  quoscumque  liberos  actus,  qui.  quibusvis  ad- 
junctis positis,  futuri  essent.  Nam  eos  cognoscere  bonum 
est,  per  se  desirabile,  et  magna  perfectio-2’  si  eos  Deus  non 
cognosceret,  certam  innumerarum  quaestionum  solutionem 
ignoraret-5®  actionum  liberarum  cognitio  in  Deo  a creatura  ut 
a principio  determinante  dependeret-4®  aliqua  Dei  decreta 
essent  improvida  et  consilia  incerta-5®  aliqua  infallibiliter  in- 
tendere non  posset-G*"  Id  confirmat  hominum  consensus  . 4:27 
Art.  V,  Quomodo  heee  omnia  cognoscat.  Quid  sit  principium  formale 
cognitionis.  Prop.  VI.  Formale  divince  cognitionis  principium 
nullum  est  aliud  quam  divina  essentia.  Quia  1°  secus  in  Deo 
esset  aliquod  accidens-2®  intelligentia  Dei  est  ejus  esse.  Hinc 

i®  in  Deo  non  sunt  plures  species  inlelligibiles  ad  res  diversas 
inlelligendas-2«  Divina  essentia  est  omnium  rerum  species 
intelligibilis-non  tamen  species  propria  Quid  sit  cognitionis 
medium.  Assertio  I.  Deus  primo  et  per  se  scipsuminielligit,  ac 
seipsum  solum.  Nam  omnia  intelligit  specie  suje  essentiai.  As- 
sertio II.  Deus  se  el  res  alias  a se  cognoscit  in  seipso.  Nam  omnia 
intelligit  unica  specie,  quae  est  ejus  essentia.  Hoc  ipsum  fusius 
declaratur.  Quid  dilleraiit  cognoscere  res  secundum  esse  quod 
habent  in  seipsis  et  eas  cognoscere  in  seipsis.  Aliquod  obje- 
ctum extra  Deum  potest  esse  conditio  requisita  ut  divina  cognitio 
adipsumterminetur.  Divina  essentia  cognoscitur  a Deoutobje- 
ctuni  materiale  simul  et  formale,  cjetera  autem  ut  objectum 
pure  materiale.  Assertio  III.  Deus  primo,  in  essentia  sua  es- 
sentias omnes  possibiles  intelligit ; tum  in  iis  omnia  possibilia 
individua  distincte  cognoscit ; demum  in  his  ipsis  individuis 
omnes  eorum  possibiles  actus,  modificationes,  relationes  pers- 
pectas habet.  Assertio  IV.  Futura  necessaria  ante  creationis 
decretum  nota  Deo  sunt,  secundum  esse  quod  habent  in  suis 
possibilibus  causis,  et  in  ipsius  Dei  potentia  : post  decretum 
vero  scientia  visionis  et  causa  et  effectus  contuetur  Deus , secun- 
dum esse  quod  in  seipsis  habent.  Assertio  V.  Futura  libera 
non  possunt  a Deo  proonosci  secundum  quod  insuis  causis  proe- 
existunt.  kssERTio\l.  Hxc  igitur  ante  creationis  decretum  per 
scientiam  mediam,  tanquam  futura  conditionata,  cognoscit; 
post  decretum  autem  intuetur  scientia  visionis  secundum  esse 
quod  habentin  seipsis.  Assertio  YIL  Futura  conditionata  co- 
gnosci infallibiliter  non  possunt,  sive  in  voluntate  considerata 
ut  potentia,  siveexnexu  aliquo  objectivoet  necessario  consecu- 
tionis conditionem  inter  et  conditionatum.  Nexus  inter  haec 
duo  non  est  physicus,  sed  historicus ; et  consequentiae  unius  ab 
altero  necessitas  estsolum  logica.  Assertio  Ylil.  Dicendum  est 
igitur,  futura  conditionata  a Deo  cognosci,  secundum  esse  ipso- 
rum proprium,  quod  haberent,  si  certa  illa  adjuncta  poneren- 
tur. Id  ostenditur  ex  infinitate  tum  divini  intellectus,  tum 
divinae  essentiae.  Quomodo  id  quod  nunquam  actu  futurum 
est,  possit  esse  actu  praesens  divino  conspectui.  Deus  est  ipsa 
veritas  et  prima  ac  summa  veritas  .....  429 
Art.  YL  Difficultates.  Duo  praestituuntur  quibus  omnis  hac  in  re 
diflicultas  praeciditur.  Solvuntur  objecta  sequentia  : Quod 
Deus  praevidit  necessario  futurum  est : ergo  quidquid  praevi- 
dit non  est  liberum.  Stante  Dei  praivisione,  homo  non  potest 
se  aliter  determinare  ; secus  praescientia  Dei  esset  fallibilis. 
Scientia  Dei  omnes  actus  liberos  praecedit : ergo  hi  actus  ab 
ipsa  dependent  necessitate  antecedente.  Secus  dicendum 
esset,  scientiam  Dei  dependere  a voluntate  creaturae,  et  esse 
contingentem.  Futura  conditionata,  neque  in  seipsis,  infalli- 
biliter cognosci  possunt,  quia  nunquam  habebunt  esse  deter- 
minatum   . . 455 

VI  De  D-V5NA  VOT.UNTATK. 

Art.  i.  Cujusmodi  sit  Dei  voluntas.  Voluntas  Dei  non  est  potentia, 
sed  actus,  estque  ipsa  Dei  essentia.  Ejus  objectum  princeps 
et  necessarium  est  divina  ipsa  essentia,  secundarium  res  fi- 
nitce.  Deus  non  vult  unum  propter  aliud,  aut  quia  vult  aliud, 
sed  vult  unum  esse  propter  aliud.  Nullie  affectuum  passiones 
in  Deo  reperiri  possunt.  Qusecumque  affectiones  imper- 
fectionem aliquam  continent,  solum  metaphorice  Deo  tri- 
buuntur-qua  de  causa.  Affectiones  voluntatis  quoe  nullam  in 
se  continent  imperfectionem,  proprie  in  Deo  sunt.  Discrimen 
inter  Dei  amorem  et  nostrum  erga  res.  ....  459 
Akt.  II.  De  voluntatis  divince  libertate.  Dei  voluntas  ab  omni  coa- 
ctione libera  est.  Deus  necessario  seipsum  amat  ut  finem  ; 
libere  autem  vult  res  finitas-non  est  in  eo  libertas  ad  bonum 
ac  malum  morale.  In  divina  libertate  nulla  continetur  judicii 
suspensio,  aut  cunctatio  voluntatis,  Deus  unica  actu  omnia 
constituit,  quae  in  serie  temporum  voluit,  fecit,  permisit.  Dei 
libertas  sita  est  in  indifferentia,  non  potentiae  ad  actum,  sed 
actus  ad  objectum.  Prop  Divina  voluntas  circa  bona  finita  in- 
differentice  libertate  gaudet.  Naml®  libertas  per  se  est  perfectio 
simplex-^*"  nullum  bonum  ncessarium  est  divinae  bonitati. 

5^^  Si  Deus  circa  ea  bona  liber  non  esset,  supponi  in  eo  debe- 
ret error  vel  inordinatio  naturalis-et  4®  ab  extrinseco  deter- 
minari deberet  ad  ea  appetenda 441 

Art.  III.  Difficultates.  1®  iVctus  liber  is  est  qui  potuit  esse  et  non 
esse : sed  omnia  quae  in  Deo  sunt,  necessaria  sunt.  2«  Liber- 
tas est  in  hoc  quod  voluntas  indifferenter  se  habeat  ad 
iitrumlibet  : sed  quod  ita  se  habet,  est  in  potentia  : in  Deo 
autem  nihil  esse  potest  in  potentia.  5®  Deus  eodem  actu  vult 
se  et  alia : actus  autem  quo  se  vult  est  necessarius.  4*"  Actus 
liberi  in  Deo  non  sunt  denominationes  extrinsecic.  Singulis 
respondetur,  distinctione  adbibita  inter  divini  actus  entita- 
tem,  et  multiplicem  respectum,  quem  haec  ad  diversos  ter- 
minos habere  potest-quae  distinctio  similibus  quibusdam  il- 
lustratur   445 

CAPUT  V.  De  attributis  moralibus. 

Art.I.  Qucenam  sint  attributa  moralia.  Quid  rei  hoc  nomine  veniat. 
Virtutes  morales  non  sunt  in  Deo  ad  modum  habitus  sed 
sunt  ipsa  divina  essentia-ideoque  in  eo  sunt  necessitate  ab- 
soluta. Virtutes  morales  quae  sunt  circa  passiones,  solum  per 
metaphoram,  Deo  tribuuntur-quaedam  autem  ex  his,  ne  me- 
taphorice quidem.  Quae  virtutes  sint  in  Deo  formaliter. 
Praecipua  moralia  attributa  sunt  sanctitas,  benignitas  tX  ju- 
stitia. Ad  alteram  revocantur  patientia,  clementia,  misericor- 
dia ...........  446 

Art.  II.  Dc  bonitate  Dei.  Deus  tripliciter  dicitur  bonus.  Prop.  I. 
Summa  est  divince  voluntatis  propentio  ad  bonum  quod  habet, 
aliis  communicandum,  bonitas  natura  sua  movef  ad  boni 

communicationem.  Summae  illius  propensionis  indieiael  effe- 
ctus. Actualis  divinae  bonitatis  communicatio  necessaria  non 
est  et  est  semper  finita  ....... 

A(IT.  III.  Quomodo  divina  voluntas  se  circa  malum  habeat.  Status 
quaestionis  definitur.  Prop.  II.  Deus  velle  potest  malum  metaphy- 
sicum^imo  debet  illud  velle, 'si  quidvult  extrase.  Nam  hujusmodi 
malum  necessario  inest  iis  omnibus,  quae  Deus  extra  se  velle 
potest. Prop.  III.  Deus  non  potest  physicum  malum  per  se  in- 
tendere quia  non  potest  in  malo  creaturae  delectari.  Quo  sensu 
quaedam  a Deo  odio  haberi  dicantur.  Prop.  IV.  Deus  malum 
physicum  intendere  potest,  tanquam  medium,  ratione  alicujus 
boni.  Nam  i®  quaedam  maxima  bona,  quae  Deus  certe  velle  po- 
test, non  nisi  per  physica  aliqua  mala  obtineri  queunt.  2'' 

Deus  non  tenetur  adhibere  medium  melius  altero  ad  finem 
aliquem  obtinendum.  Prop.  V.  Nequit  Deus  malum,  morale  in- 
tendere, nec  ut  finem  , nec  ut  medium ; potest  tamen  illud  permit- 
tere, Discrimen  inter  voluntarium  intentivum  et  permissi- 
vum.  Si  Deus  vellet  malum  morale  ut  finem  vel  ut  medium, 
illud  approbaret,  et  esset  vera  ejus  causa.  Hujusmodi  mali 
permissio,  cum  nullam  ipsius  mali  approbationem  aut  inten- 
tionem includat,  Dei  bonitati  non  opponitur-imo  ab  ejus  pro- 
videntia postulatur  449 

Art.  IV.  Quomodo  mala  quee  in  mundo  sunt  cum  divina  bo- 
nitate componantur.  Prop.  VI.  Mala  quoe  in  mundo  sunt, 
cum  divina  bonitate  non  pugnant.  Non  malum  metaphysicum, 
quia  necessario  tnest  rebus  omnibus  creatis-non  mala  physica, 
quia  a Deo  ad  fines  bonos  obtinendos  dirigun  tur-non  malum  mo- 
rale quia  1®  hoc  a Deo  non  intenditur,  imo  positive  reproba- 
tiir-2®  non  necessario  sequiturexiis,  quai  Dei  voluntas  inlen- 
dit-nec  5®  aliunde  tenetur  Deus  illud  impedire.  Cur  Deus 
mala,  praesertim  moralia,  permittat.  Finis  propter  quem  Deus 
moralia  permittit,  non  est  illud  bonum,  quod  ex  malo  per- 
misso elicitur.  Hoc  bonum  Deus  non  vult  voluntate  antece- 
dente, sed  solum  voluntate  consequente.  Quae  sit  causa  fina- 
lis permissionis  peccati 4^55^ 

Art.  V.  Difficultates.  Nulla  potest  assignari  ratio,  cur  Deus  essen- 
tialiter bonus  tam  multa  mala  esse  sinat-sunt  imo  multa 
mala,  quae  ad  nullum  bonum  finem  dirigi  possunt.  Nunquam 
sunt  facienda  mala,  ut  eveniant  bona.  Deus  suos  fines  absque 
ullo  malo  physico  obtinere  poterat.  Si  omne  malum  impedi- 
ret, esset  multo  magis  bonus.  Cur  suas  creaturas  aequaliter 
non  amat?  Deus  voluit  peccati  incitamenta,  quae  sunt  animi 
humani  cupiditates;  et  peccati  causam,  quae  est  arbitrii 
libertas.  Qui  effectum  praevidet  et  causam  ponit,  effectum 
velle  censetur  : sic  pater  qui  filio  ensem  porrigit  quo  se  in- 
terfecturum praevidisset,  complex  ejus  necis  censeretur.  Deus^ 
debet  omnino  peccatum  impedire  : nam  sanctitas  infinita  odio 
infinito  peccatum  prosequitur-nullum  autem  est  bonum  quod 
peccati  malum  compensare  queat-saltem  ex  amore  et  boni- 
INSTlTlTiONES,  ETC.  III.  28 

tate  sua  tenetur  omnia  facere  quse  potest,  ut  homines  a malo 
retrahat-secus  crudelitatis  argui  posset.  Solutiones  subduntur.  450 
CAPUT  VI.  De  potenua  dei. 

Arx.  I.  Quid  sit  in  Deo  'potentia,  Potentia  in  Deo  neque  est  facultas 
ab  actu  distincta,  neque  accidens,  sed  est  ipsa  Dei  essentia. 
Intellectus,  voluntas,  et  potentia  in  Deo  solum  ratione  nostra 
distinguuntur.  Actio  divineC  potentiae  non  est  proprie  tran- 
siens, sed  immanens  aliquo  tamen  sensu  transiens  dici  potest. 
Recte  dicimus,  Deum  intelligendo  et  volendo  res  extra  se  pro- 
ducere, et  omnia  operari  quae  operatur.  Divina  potentia  est 
quidem  principium  suorum  effectuum,  non  tamen  actionis 
divinae,  qua  illi  producuntur.  Licet  divina  potentia  tota  sit  in 
actu,  non  tamen  facit  omnia  quae  facere  potest  . . . 4GO 

Art.  II.  De  potentioe  divinoe  amplitudine,  Prop.  I.  Divina  potentia 
est  omnino  infinita.  Nam  1®  secus  posset  cogitari  aliquid  Deo 
perfectius.  2®  Dei  essentia  est  infinita.  Prop.  II.  Deus  est  om^ 
nipotens.  Quid  sit  omnipotentia.  Prob.  prop.  1°  ex  praecedenti- 
ex  infinita  divinae  essentiae  perfectione.  Deus  quaedam  nec 
velle  nec  facere  potest  absolute,  quaedam  solum  ex  supposi- 
tione-quin  tamen  per  hoc  ejus  omnipotentiae  derogetur.  Quo- 
modo sit  intelligenda  in  Deo  potentia  absoluta  et  potentia  or- 
dinaria   402^ 

LIBER  QUARTUS. 

CAPUT  I.  De  creatione. 

Art.  I.  Deum  esse  rerum  creatorem,  Prop.  I.  Solus  Deus  creandi 
virtutem  possidet.  Rerum  existentia  explicari  nequit,  nisi 
saltem  aliquid  a Deo  immediate  e nihilo  productum  seu  crea- 
tum ponamus.  Solus  Deus  creare  potest : 1«  quia,  quum  nulla 
ad  opus  exsequendum  materia  praeexistit,  infinita  requiritur 
virtus  ad  illud  producendum-2°  infinita  est  distantia,  a pura 
potentia  essendi  ad  existentiam-3°  esse  simpliciter,  utpote 
effectus  maxime  universalis  omniumque  primus,  causari 
debet  a causa  prima  et  maxime  universali,  quae  est  Deus  . 464 
Art.  Il.&ror  manicheorum  refellitur.  Variae  dualismi  formae. 
Prop.  II.  Manicheorum  hypothesis  intrinsece  absurda  est,  et  ad 
finem,  ad  quem  assumitur,  prorsus  inutilis.  Nam  1®  repugnat 
res  aliqua  per  se  mala,  multoque  magis  principium  summe 
malum-2®  bonorum  et  malorum  permixtio  potest  optime  expli- 
cari extra  hypothesim  manicheorum-imo  liaec  illam  inexpli- 
cabilem facit.  Absurda  est  Baylii  suppositio,  bina  principia 
aliquid  sibi  mutuo  concessisse,  ut  finis  pugnandi  fieret. 

Opp.  1°  Summum  bonum  necessario  excludit  omne  malum. 

Effectus  oppositi  ad  oppositas  causas  referendi  sunt.  5®  Bo- 
num et  malum  sunt  contraria  : sed  contrariorum  utrumque 
aliquid  positivum  est.  4®  Ubi  invenitur  magis  et  minus,  ibi 
invenitur  summum.  Respondetur  singulis  ....  46ff 
Art,  III.  De  fine  et  perfectione  mundi.  Divina  voluntas, non  movetur 
ad  agendum  fine  operantis.  Divina  tamen  bonitas  est  Deo  ra- 

lio  volendi  quaecunque  cxlra  se  vult.  Est  in  Dei  operibus  finis 
opcris-([m  est  divinarum  perfectionum  manifestatio.  Ilaic  ma- 
nifestatio absolute  et  elFicaciter  a Deo  intenditur.  Res  diver- 
sae, pro  suae  naturae  diversitate,  finem  hunc  ultimum  diver- 
simode assequuntur.  Ilomo  est  secundarius  finis,  cui  visibilis 
haec  rerum  universitas  inservit.  Homo  amatur  a Deo  amore 
benevolentiae.  Manifestatio  divinic  perfeciionis  gradus  habere 
potest-ille  autem  gradus,  quem  Deus  ut  mundi  finem  praesti- 
tuit, non  potuit  esse  omnium  possibilium  maximus.  Mundus 
est  in  suo  genere  perfectus.  Doctrina  optimismi  absurda  est.  4GD 

CAPUT  If.  De  influxu  dei  in  ues  creatas. 

Art.  I.  De  conservatione.  Conservatio  indirecta  et  directa.  Utraque 
Deus  res  creatas  conservat.  Quo  sensu  conservatio  directa 
dici  possit  continuata  creatio.  Conservatio  a creatione  solum 
ratione  distinguitur-proprie  est  actio  immanens  . . • 47^ 

Art.  II.  Dirum  Deus  omnia  conservet.  Prop.  I.  Omnia  quce  sunt, 
conservantis  Dei  virtute  indigent,  ut  esse  pergant  Nam  1°  con- 
tinuatio existentiae  est  aliquid  ab  initio  existentiae  distinctum, 
cujus  causa  esse  nequit  ipsum  existendi  initium,  nec  entis 
essentia,  nec  aliud  ex  contingens-2®  Ens  quod  creatur,  nec 
virtutem  ex  se  habet  servandf  ipsum  esse,  nec  principium  a 
quo  existentia  procedit,  per  creationem  recipit.  Opp.  1®  Ef- 
fectus finitorum  agentium  esse  perseverant,  etiamsi  causae 
operatio  cesset : multo  magis  hoc  existimandum  erit  de  ef- 
fectibus Dei-2®  Creaturae  conditio  non  postulat  ut  postquam 
existentiam  accepit,  nova  ejus  collatione  perpetuo  indigeat. 

5®  Multa  a causis  secundis  conservantur.  Respondetur.  Ad 
annihilationem  non  requiritur  actio  positiva.  Annihilatio  ad 
solum  Deum  pertinet 474 

Art.  III.  De  concursu  Dei.  Quid  sit  naturalis  Dei  concursus.  Con- 
cursus mediatus  et  immediatus,  physicus  et  moralis.  Con- 
cursus Dei  generalis  et  specialis.  Concursus  Dei  in  se  est 
actio  immanens,  quae  tamen  ratione  effectus,  qui  extra  Deum 
recipitur,  transeunti  aequivalet  actioni- prouti  recipitur  in 
creatura,  non  est  aliquid  praevium  ipsius  actioni,  sed  actio- 
nem ipsam  causae  secundae  comitatur.  Tum  causa  prima, 
tum  causa  secunda  in  eumdem  effectum  immediate  influunt. 
Ulraque  est  causa  totalis  effectus,  sed  diversimode.  Imo 
utriusque  causae  una  eademque  est  actio-quae  in  eodem  sub- 
jecto recipitur.  Explicantur  effata  illa  : causa  secunda  non 
agit,  nisi  mota  a prima;  et  applicatur  a prima  ad  agendum; 
et  agit  in  virtute  primos  . . . . . . .477 

Art. IV.  Probatur  divinus  concursus.  Prop.  II.  Deus  omnibus  agen- 
tibus cooperatur.  Nam  conservatio  secundum  rem  a pro- 
ductione non  differt  : omnes  autem  effectus  a Deo  conservan- 
tur-2®  Effectus  omnis,  utpote  ens,  debet  quoad  ipsum  esse  a 
Deo  dependere.  5®  Agentia  creata,  cum  ex  ipsa  sua  essentia 
Deo  subordinata  sint,  etiam  quatenus  agentia  sunt,  ei  subordi- 

nata  sint  opporlet.  4®  Observatio  ostendit,  causas  omnes  crea- 
tas in  suis  operationibus  superiori  aliqua  virtute  immediate 
cooperante  dirigi  et  gubernari.  Opp.  1«  Quum  una  eadem  que 
actio  est  a duobus  agentibus,  utrumque  est  causa  partialis  : 
hoc  autem  de  Deo  dici  nequit.  2*^  Causae  secundae  possident 
sufficientem  et  completam  virtutem  agendi  ea  quae  agere  pos- 
sunt ergo  superioris  causae  auxilio  non  indigent.  5“  Si  effe- 
ctus causarum  pronrios  Deus  operatur,  ad  eumdem  effectum 
producendum  causae  secundae  frustra  adhibentur.  Responde- 
tur. Conciliatur  libertas  hominis  cum  concursu  Dei,  itemque 
Dei  sanctitas  cum  ejus  concursu  ad  actus  pravos  . . 480 

CAPUT  III.  De  providentia  d vina. 

Art.  I.  Statuitur  providentia  divina.  Quid  sit  providentia,  guber- 
natio, cura.  In  quo  sita  sit  Dei  providentia.  Prop.  I.  Deus  de 
omnibus  et  singulis  rebus  providentiam  sapientissimam  habet. 

Nam  1®  id  palam  facit  mundi  consideratio'2®  Deus  singula  ad 
finem  ordinat  et  dirigit-5®  nulla  ejus  incuriae  reddi  posset  ratio. 
Prop.  II.  Dei  providentia  ad  singularia  se  porrigit^  etiam  ad 
res  minimas  atque  vilissimas.  Nam  1®  Deus  singularia  omnia 
propter  finem  effecit.  2®  Non  dedecet  Deum  ea  gubernare, 
quae  non  dedecuit  eum  creare  et  conservare.  5®  Dei  providentia 
in  minimis  aeque  ac  in  maximis  se  manifestat.  4®  Gubernatio 
etiam  humana  ad  individua  se  extendat  opportet-discrimen 
inter  humanam  et  divinam  providentiam.  Prop.  III.  Speciali 
providentia  intellectuales  creatur  ce  a Deo  gubernantur.  Proba- 
tur 1®  quia  in  iis  et  per  eas  finis  creationis  ultimato  obtinetur. 

2®  ex  eo  quod  eae  solum  in  finis  sui  assecutione  felices  esse 
possunt,  ex  ejusque  amissione  miserrimae  evadunt-5®  ex  con- 
sideratione mediorum,  quae  homini  collata  sunt-4®  ex  Dei 
cura  in  societate  conservanda-5®  ex  constanti  humani  gene- 
ris consensu.  Unaquaeque  res  ad  peculiarem  finem  ordinata 
est,  et  mediis  ad  ipsum  assequendum  instructa.  Nullus  est 
respectu  Dei  eventus  fortuitus.  Homo  quilibet  in  promptu 
habet  media,  quibus  honeste  sancteque  vivere,  et  exinde 
felicitatem  in  futuro  assequi  possit.  Mala  omnia,  sive  physica 
sive  moralia,  quae  in  mundo  sunt,  medii  rationem  habent. 
Quidquid  homini  accidit,  ideoneum  illi  est  medium  ad  suum 
finem  obtinendum 4S5 

Art.  II.  De  bonorum  et  malorum  distributione  Difficultas  contra  di- 
vinam providentiam  ex  bonorum  ac  malorum  distributione. 
Quomodo  ea  proponi  debeat,  exaggerationibus  sublatis. 
Multte  reddi  possunt  rationes  promiscuae  boni  ac  mali  distri- 
butionis in  hoc  mundo,  1®  ex  eo  quod  vita  haec  praesens  sta- 
dium est  probationis  ac  meriti-2®  ex  parte  justitiae  Dei-2®  ex 
parte  sapientiae  Dei,  quae  per  hunc  providentiae  ordinem 
physicum  ordinem  servat-et  naturam  liiimanam  modo  huic 
congruo  gubernat 48 

Art.  III.  Difficultates.  Multa  sunt  in  mundo  plane  inutilia,  mala  ac 

noxia.  Si  Deus  esset  provisor,  deberet  mala  avertere  ab  iis 
quos  gubernat.  Maxima  hominum  pars  non  assequitur  feli- 
citatem, quae  est  hominis  finis.  Mulli  laborant  defectu  me- 
diorum, quae  ad  vitam  conservandam  necessaria  sunt. 
Deum  non  decet,  ut  ad  res  vilissimas  gubernandas  se  demit- 
tat. Experientia  ostendit,  sua  cuique  negotia  succedere,  prouti 
magis  vel  minus  sibi  consulit,  non  autem  juxta  meritum  et 
jus.  Si  Deus  omnibus  in  particulari  providet,  impium  est 
industria  propria  uti,  vel  hominum  auxilia  quaerere.  Singu- 
lis respondetur.  Quomodo  hominis  industria  cum  Dei  provi- 
dentia sociari  debeat  

